
PREDGOVOR 

NAKLADNIKA 


Knjiga Kemijske i fizikalne opasnosti u hrani nastala je na inici¬ 
jativu Znanstvenog odbora za biološke, kemijske i fizikalne opa¬ 
snosti Hrvatske agencije za hranu (HAH). 

I ova knjiga kao i naše ostale publikacije nastala je u svrhu 
kontinuirane edukacije potrošača, a što je jedna od temelj¬ 
nih zadaća HAH-a. Želja nam je ovom knjigom upoznati širu 
javnost s kemijskim i fizikalnim tvarima, koje se mogu naći u 
hrani, jasno naglašavajući njihove karakteristike, razloge upo¬ 
rabe te mogući utjecaj na zdravlje ljudi. 

Danas je primjena kemijskih tvari u hrani regulirana zakon¬ 
skim propisima koji su usklađeni s propisima Europske unije 
(EU). Propisi EU podložni su stalnoj evaluaciji usko specijalizi¬ 
ranih znanstvenika i stručnjaka koji ujedinjeni putem Europ¬ 
ske agencije za sigurnost hrane (EFSA), praćenjem promjena 
prehrambenih navika stanovništva, kontinuirano donose 
prijedloge za izmjene postojećih dozvoljenih maksimalnih 
količina unosa kemijskih tvari putem hrane. Sve to predstav¬ 
lja dodatno jamstvo sigurnosti hrane kako u Europi, tako i u 
našoj zemlji. 

Sadržaj knjige podijeljen je na nekoliko poglavlja. U poglavlju 
Prirodni toksini obrađeni su toksikanti biljnog i animalnog 
podrijetla te mikrobni toksini. U poglavlju Onečišćivači iz oko¬ 
liša dan je prikaz industrijskih onečišćivača, teških metala, 
radioaktivnih elemenata, arsena, selenija, fluora, joda, nitrita 
i nitrata te pesticida. Poglavlje Toksini u namirnicama, hrani i 
vodi dospjeli ili nastali tijekom proizvodnje, obrade ili čuvanja 
bavi se kemijskim opasnostima kao što su akrilamid, kloro- 
propanol, nusprodukti dezinfekcije vode, ostaci veterinarskih 
lijekova i slične kemijske tvari. U poglavlju Onečišćivači iz ma¬ 
terijala i predmeta u dodiru s hranom opisani su metali, slitine, 
monomeri i nanočestice. Posljednje poglavlje vezano za ke¬ 
mijske opasnosti je Prehrambeni aditivi u kojemu su opisani 
dozvoljeni aditive i krivotvorenje s aditivima, zamjenskim 
sirovinama i nedozvoljenim tvarima. Na kraju knjige nalazi se 
poglavlje o fizikalnim opasnostima u hrani. 

Prije gotovo godinu i pol dana, kada se krenulo u ovaj pro¬ 
jekt, zamišljeno je da knjigu, kao dobar izvor informacija, 
mogu koristiti srednjoškolci, studenti, prehrambeni tehnolozi 
i laboratorijsko osoblje. Činjenica koja ide u prilog objavljiva¬ 
nju ove knjige je velika odgovornost koja pri odabiru hrane u 
današnjem vremenu neminovno leži na samim potrošačima. 
Potrošači moraju biti dobro informirani i educirani kako bi 
u masi mnogobrojnih informacija (koje im se nude putem 
dnevnih novina, različitih časopisa, radija, televizije te pu¬ 
tem nezaobilaznog interneta) mogli sami procijeniti koja 
je informacija ispravna i vrijedna pažnje, a koja ne. 

Svjesni smo kako „znati" postaje novo„biti". No, samo na 
prikladan način prenesena informacija može naći svoj 
put do krajnjeg potrošača. 

Nadamo se da smo ovom knjigom uspjeli približiti 
znanstvene činjenice širem krugu potrošača te da 
će ona biti putokaz u trenucima potrebe za po¬ 
uzdanom, jasnom, razumljivom, ali nedvojbeno 
znanstveno utemeljenom informacijom. 

Zahvaljujemo uvaženim autorima, recen¬ 
zentima i lektorici na uložnom trudu te na 
doprinosu članovima Znanstvenog od¬ 
bora za biološke, kemijske i fizikalne 
opasnosti, bez kojih ova knjiga ne bi 
ugledala svjetlo dana. 


Dr.sc. Zorica Jurković 
znanstvena savjetnica 

ravnateljica Hrvatske agencije 
za hranu 


Osijek, studeni 2010. 



UVOD 


Mnoge sirovine u prehrambenoj industriji sadrže kemijske tva¬ 
ri, koje, zbog svoje toksičnosti, ako se konzumiraju u velikim ko¬ 
ličinama, mogu uzrokovati zdravstvene probleme. Kuhanjem 
ili pripremom hrane takvi se spojevi mogu ukloniti ili inaktivi- 
rati. Međutim, u posljednjih stotinjak godina neki su kemijski 
spojevi poseban problem u procesu prerade hrane, kao npr. 
trans-masne kiseline, nastale kemijskom hidrogenacijom 
nezasićenih masti ili 3-monoklorpropandiol zbog kemijske 
hidrolize proteina (nastajanjem HVP-hidroliziranih biljnih 
proteina). Problem je i akrilamid, koji nastaje tijekom 
prerade hrane, a i migracija sastojaka ambalaže. Druge 
rizične komponente uglavnom se slučajno pojavljuju 
tijekom korištenja sirovina za proizvodnju hrane. Po¬ 
nekad ih je nemoguće izbjeći, a također se mogu 
nalaziti u većim ili manjim količinama, ovisno o 
okolišu, proizvodnome procesu i načinu čuva¬ 
nja. Osim prirodnih toksina (biljni, animalni, 
mikrobni), to su, primjerice, nitrati koji se 
nakupljaju u lišću biljaka, teški metali u 
morskim plodovima itd. 

U svemu tome teže je predvidjeti ili 
kontrolirati namjerno prouzroče¬ 
ne kemijske i fizikalne opasnosti, 
koje uzrokuju različite bolesti ili 
nastaju zbog dodavanja nedo¬ 
puštenih sastojaka u hranu (npr. 
za pojačavanje boje hrane). 

Kemijske i fizikalne opasnosti 
se, prema tome, mogu podi¬ 
jeliti u četiri velike skupine: (1) 

Prirodni toksini; (2) Onečišći¬ 
vači iz okoliša; (3) Onečišćivači 
nastali tijekom prerade ili čuva¬ 
nja hrane i (4) Namjerno doda¬ 
ni onečišćivači. 



Iz kratkoga pregleda može se uočiti postojanost različitih 
kemijskih i fizikalnih opasnosti koje se mogu unijeti u hranu 
ili su povezane s hranom. To se može kontrolirati praćenjem 
uvjeta u okolišu i kakvoće ulaznih sirovina, te nacionalnim ili 
međunarodnim zakonskim propisima kojima se definiraju 
maksimalna ograničenja. Tako postavljena ograničenja, ovi¬ 
sno o specifičnostima, mogu se razlikovati u različitim dijelo¬ 
vima svijeta, ali se općenito uzimaju u obzir tri bitna kriterija: 

• Toksikološki dokazi - Koliko se smatra da je neki onečišći¬ 
vač toksičan i koliko su pouzdani dokazi za tu tvrdnju? 

• Dobra proizvođačka praksa - Što se, tehnološki gledano, 
može postići i koliko to košta? 

• Analitičke mogućnosti - Koja je granica detekcije ili kvan- 
tifikacije? 

U svakome slučaju, na prvome je mjestu sigurnost potro¬ 
šača, a maksimalna su ograničenja najčešće postavljena na 
približno 100 puta manju vrijednost od utvrđene vrijednosti 
toksičnoga djelovanja. Međutim, maksimalna su ograničenja 
utvrđena samo ako se mogu i dokazati (analizirati). Nadalje, 
čak i ako je onečišćivač blago toksičan, ta se razina toksično¬ 
sti može značajno smanjiti primjenom dobre proizvođačke 
prakse. Takav se pristup naročito primjenjuje kod većine pe- 
sticida, dok će pristup dobre poljoprivredne prakse (uključu¬ 
jući ispravne režime primjene i pogodne intervale između 
primjene pesticida i žetve) izbjeći pojavu rezidua. 

Gornje granične vrijednosti kemijskih tvari najčešće su različite 
za različite vrste hrane. No, nije neophodno specificirati maksi¬ 
malna ograničenja u slučajevima gdje se ne očekuje da takve 
kemikalije budu prisutne u hrani. Nasuprot tome, kod neke 
hrane izrazito teško je postaviti ograničenja te se iz toga razlo¬ 
ga navode maksimalna ograničenja na osnovi onoga što se re¬ 
alno očekuje. U Europi, specifični slučaj predstavlja npr. visoka 
razina nitrata u povrću (špinat i salata), za koje su postavljena 
takva ograničenja. Međutim, razina onečišćenja može varirati 

ovisno o uvjetima rasta i godišnjem 
dobu te su, stoga, postavljena i razli¬ 
čita ograničenja za različite situacije. 

Uobičajene vrijednosti su od 2000- 
3000 ppm. 

Stoga, zbog nadmetanja na svjetsko¬ 
me tržištu hrane, s ciljem zaštite po¬ 
trošača, proizvođači su u obvezi razviti 
i primijeniti prikladne sustave praćenja 
kakvoće, koji će moći riješiti nedostatke 
prisutne u zakonodavstvu te zadovoljiti 
osnovne i posebne zahtjeve potrošača. 

Vrlo je bitno da se s ciljem uspostave povje¬ 
renja između proizvođača i potrošača, kroz osi¬ 
guranje kemijske i fizikalne sigurnosti i kakvoće 
hrane, uspostavi sustav s logičnim slijedom uprav¬ 
ljanja kakvoćom i kontrolom opasnosti (HACCP), koji 
uključuje kontrolu sirovina, kontrolu proizvodnje i pri¬ 
preme hrane (namirnica) te edukaciju osoblja koje je u 
neposrednome kontaktu s hranom (namirnicama). 

Cilj ovoga priručnika je da se široj populaciji predstave mo¬ 
gući izvori kemijskih i fizikalnih opasnosti u hrani, koji mogu 
nepovoljno utjecati na zdravlje potrošača. Iznošenje svih mo¬ 
gućih rizika gotovo je nemoguće pa su, stoga, navedeni samo 
odabrani primjeri, kako bi se prikazao spektar potencijalnih 
rizika. U priručniku su predočeni mnogi, tipični rizici, koji se 
mogu svakodnevno pojaviti u prehrambenoj industriji i pred¬ 
stavljaju opasnosti po zdravlje krajnjega korisnika - potrošača. 

S druge strane, željeli smo razjasniti i neke zablude kojima su 
potrošači izloženi te podastrijeti znanstveno utemeljene do¬ 
kaze o sigurnosti kemijskih dodataka hrani, dobroj proizvo¬ 
đačkoj praksi te čvrstoj zakonskoj regulativi, kojom je dodat¬ 
no osigurana sigurnost prehrambenih proizvoda. 


prof. dr. sc. Frane Delaš 


Toksikanti biljnoga podrijetla 



PRIRODNI 

TOKSINI 

prof. dr. sc. Tomislav Klapec 


Tvari iz biljaka koje su svojstveno štetne te one koje mogu ima¬ 
ti pozitivan ili negativan učinak na organizam, ovisno o dozi i 
drugim okolnostima, nazivaju se toksikantima. Toksikanti, da¬ 
kle, uključuju i toksine koji su toksikanti prirodnog podrijetla tj. 
proizvode ih živi organizmi upravo radi njihova toksičnog dje¬ 
lovanja (alge, plijesni, bakterije, biljke, životinje, gljive). Većina 
biljaka koje se koriste u ljudskoj prehrani proizvodi tvari koje 
se nazivaju biljnim ili prirodnim pesticidima, kao zaštitu od pa¬ 
togena i herbivora. Riječ jeo velikome broju različitih kemijskih 
spojeva (alkaloidi, glukozinolati, cijanogeni glikozidi, aminoki- 
seline, peptidi, terpenoidi, fenoli i si.), čije nakupljanje u biljnim 
tkivima potiče stres, poput izloženosti herbicidima, oštećenja 
tkiva, hladnoće itd. Uobičajenom se prehranom unosi 5000 - 
10000 različitih biljnih spojeva i ukupan unos biljnih pesticida 
otprilike je deset tisuća puta viši od unosa sintetskih. Za mno¬ 
ge biljne pesticide dokazano je karcinogeno djelovanje, ako se 
podvrgnu istim testovima kojima se podvrgavaju sintetski pe- 
sticidi prije autorizacije (npr. od otprilike 1000 spojeva u kavi, 
samo 30 je testirano na karcinogeni učinak, a od tih je 21 bio 
pozitivan). Mnogi su od tih spojeva u stanju potaknuti tjele¬ 
sne mehanizme zaštite i popravka (to je tzv. hormeza) te mala 
i umjerena izloženost može imati sveukupan pozitivni učinak 
na ljudski organizam. Hormetička hipoteza mogla bi objasniti 
nesklad između činjenice da voće i povrće sadrži veliki broj i 
količine prirodnih pesticida i rezultata brojnih epidemioloških 
studija koje su utvrdile da povećana konzumacija voća i po¬ 
vrća smanjuje rizik raka i drugih kroničnih bolesti. Općenito, 
uobičajena konzumacija najčešće ne dovodi do trovanja, dok 
su štetni učinci najčešće posljedica dugotrajne i/ili pretjerane 
konzumacije biljne namirnice, neuobičajeno visokih razina 
ili snažne toksičnosti određenoga toksina ili, pak, nasljedne 
osjetljivosti na isti. U nastavku su navedeni najznačajniji pred¬ 
stavnici s obzirom na značaj, u smislu raširenosti konzumacije 
i/ili toksičnosti. Opće primjenjivi pristupi smanjenja rizika prila- 

gođeni su specifičnome biljnome toksinu i uključuju edukaciju 
i prehrambeno savjetovanje potrošača, propise koji zabranjuju 
proizvodnju ili distribuciju te primjenu klasičnoga križanja ili 
genetskog inženjeringa, zbog potiskivanja ili inhibicije odre¬ 
đenoga biosintetskoga puta. 

LEKTINI 

Lektini su skupina proteina i glikoproteina koji imaju sposob¬ 
nost vezanja određenih ugljikohidrata. Prije su se ti biljni pro¬ 
teini nazivali i fitohemaglutininima, jer, vezanjem za ugljikohi- 
drate, stanične stijenke prouzročuju aglutinaciju (sljepljivanje 
u nakupine) eritrocita te se koriste za određivanje krvnih gru¬ 
pa. Poznati lektini su PHA (eng. Phaseolus vulgaris agglutinin) 
iz graha, ricin iz ricinusa, WGA (eng. wheat germ agglutinin) 
iz pšenice, PSA (eng. Pisum sativum agglutinin) iz graška, GNA 
(eng. Galanthus nivalis agglutinin) iz visibabe itd. Zbog njiho¬ 
vih pesticidnih učinaka, genetskim se inženjeringom ispituje 
mogućnost pojačane produkcije nekih od navedenih i drugih 
lektina u poljoprivrednim kulturama (npr. duhan), zbog zašti¬ 
te od nematoda, plijesni i kukaca. 

IZVORI U HRANI 

Najznačajniji izvori lektina u prehrani su mahunarke (grah, 
grašak, soja, leća itd.), krumpir, rajčica, bobičasto voće, žita¬ 
rice, orasi i si. 

ZDRAVSTVENI RIZICI 

Mnogi proteini te skupine prilično su otporni na razgradnju 
u probavnome traktu, što im povećava vjerojatnost štetnog 
učinka, ali i apsorpcije (endocitozom). Vežu se za stanice epi- 
tela crijeva, prouzročujući odumiranje tih stanica, što rezultira 
probavnim tegobama (mučnina, povraćanje, proljev). Uočeno 
je i zaostajanje u rastu kod životinja kronično hranjenih neku- 
hanim mahunarkama. Također, utvrđena je prisutnost lektina u 
različitim organima tijela nakon unosa hranom, što pojedini au¬ 
tori povezuju s mogućnošću štetnih imunoloških (autoimune 
bolesti) i drugih toksičnih učinaka i izvan probavnoga trakta. 

STRATEGIJE SMANJENJA RIZIKA 


Termičkom obradom (kuhanjem) toksični se učinci lektina 
poništavaju, zbog denaturacije proteinske molekule. 

OKSALATI 

Soli oksalne kiseline u pojedinim se biljkama nalaze u velikim 
količinama, najčešće u obliku topljivih natrijevih ili kalijevih i 
netopljivih kalcijevih soli (Slika BTox01). 



O 


© 

Slika BTox01 - Strukturna formula kalcij oksalata 



I Slika BTox02 - Špinat, jedan od najznačajnih izvora 
oksalata 

IZVORI U HRANI 

Oksalata ima u špinatu (Slika BTox02), blitvi, kakau, rabarbari, 
zelenome čaju i dr. 

ZDRAVSTVENI RIZICI 

Oksalati vežu kalcij u netopljivi kompleks koji se ne apsorbira 
u probavnome traktu. Ukoliko biljna namirnica ima nepovo¬ 
ljan odnos kalcija i oksalata, konzumacija može znatno uma- 


njiti raspoloživost kalcija. Pojedinci s nasljednom sklonošću 
povećane proizvodnje oksalata u metaboličkim reakcijama 
(zbog nedostatka enzima), imaju veći rizik stvaranja (oksalat- 
nih) bubrežnih kamenaca. Ipak, čini se da je uloga oksalata iz 
hrane, koji predstavljaju samo 1/3 oksalata u mokraći, u tome 
procesu najvjerojatnije mala. 

STRATEGIJE SMANJENJA RIZIKA 

Kuhanjem se može smanjiti količinu topljivih oksalata u 
biljnoj hrani i za 90%. Utvrđeno je da pripravci klica žitari¬ 
ca sadrže enzime koji učinkovito razgrađuju oksalate, kao i 
da određene probiotičke kulture mogu razgraditi oksalat u 
probavnome traktu, prije apsorpcije. Uočeno je, također, da 
uzimanje suplemenata kalcija s hranom bogatom oksalati- 
ma može gotovo u potpunosti spriječiti apsorpciju oksalata. 
Osjetljivi pojedinci mogu smanjiti unos izvora oksalata, bez 
potrebe potpunog isključivanja pojedinih namirnica. Kod 
učestale konzumacije hrane bogate oksalatima, preporuča se 
povećati unos hrane bogate kalcijem, poput mlijeka i mliječ¬ 
nih proizvoda ili morskih plodova. 

FITATI 

Fitati su soli fitinske kiseline (heksafosfoinozitol, Slika BTox03), 
najčešće povezane s kationima kalija, kalcija ili magnezija. 



Slika BTox03 - Strukturna formula fitata 


IZVORI U HRANI 


Sjemenke žitarica (naročito pšenične mekinje) i mahunarki 
(soja, grah, slanutak, leća, itd.) najvažniji su izvori fitata. Čine i 
do 85% ukupnoga fosfora pojedinih biljnih namirnica. 

ZDRAVSTVENI RIZIK 

Prouzročuju smanjenu apsorpciju minerala (naročito cinka i 
bakra) iz hrane, zbog stvaranja netopljivih kompleksa s fita- 
tom. Laboratorijskim ispitivanjima utvrđena je i mogućnost 
nespecifičnih interakcija s bjelančevinama i škrobom, uklju¬ 
čujući inhibiciju probavnih enzima (tripsin, pepsin, a-amilaza, 
(3-glukozidaza, i si.), iako je zabilježen slab učinak u realnim 
uvjetima u probavnome traktu. 

STRATEGIJE SMANJENJA RIZICI 

Slično preporukama kod unosa oksalata, nutricionistički 
pristupi u sprječavanje slabe apsorpcije minerala iz hrane 
uključuju savjete u vezi s unosom gore navedenih namirnica 
bogatih fitatima. Fitati su termostabilni i vodotopljivi pa se 
među učinkovite metode njihova uklanjanja iz hrane ubraja¬ 
ju germinacija, fermentacija, primjena specijalnih enzimskih 
pripravaka te namakanje i kuhanje u vodi. 

TANINI 

Tanini su heterogena skupina polifenola, tj. polimernih fla- 
vonoida, raširena u biljkama. Dobili su ime prema uporabi u 
štavljenju kože (eng. tan = štaviti) i sposobnosti vezanja za 
bjelančevine, čineći kožu otpornom na truljenje. Obično stva¬ 
raju opori, suhi osjet u ustima. 

IZVORI U HRANI 

Tanini se mogu pronaći u čaju (Slika BTox04), kavi, kakau, vinu, 
voću (naročito nezrelom), povrću te nekim žitaricama (sirak) i 
vrstama tamnih piva koje se od njih proizvode. Obojeno voće, 
povrće i žitarice mogu sadržavati od 2 do čak 8% tanina. 

Slika BTox04 - Zeleni čaj sadrži znatne količine tanina 


ZDRAVSTVENI RIZICI 

Tanini vežu metalne ione i bjelančevine u neprobavljive kom¬ 
plekse. Uočeno je da domaće životinje imaju niže stope rasta 
i oštećenja probavnoga trakta kod razine tanina u krmivu do 
5%, dok više razine mogu djelovati letalno. Kod ljudi je utvr¬ 
đeno da konzumacija velikih količina (npr. prilikom žvakanja 
listova betel oraha (Daleki istok), koje sadrži 11-26% tanina) 
povećava rizik razvoja raka usta i ždrijela. Neke su epidemio¬ 
loške studije utvrdile veći rizik raka (jednjak) kod kroničnog, 
neuobičajeno visokog unosa. Istovremeno, umjeren unos 
(npr. pijenjem zelenoga čaja) povezan je s nizom pozitivnih 
učinaka na zdravlje, uključujući manji rizik raka. 

STRATEGIJE SMANJENJA RIZIKA 

Rizik vezan uz pretjeranu izloženost taninima mogu smanjiti 
tehnološki postupci u obradi hrane, naročito dječjih kašica. 
Primjerice, tretman namirnica tanazom (enzim koji razgrađuje 
tanine), mljevenje žitarica uz odvajanje ovojnice zrna (meki- 
nja) u kojoj se nalazi najveći udio tanina, ekstrakcija (kiselim ili 
lužnatim otopinama), namakanje, kuhanje, germinacija i dr. 

INHIBITORI ENZIMA 

Najvažniji predstavnici su inhibitori proteaza (inhibitori tripsi- 
na, kimotripsina) i kolinesteraza (enzimi koji sudjeluju u prije¬ 

nosu živčanoga signala, naročito acetilkolinesteraza). Postoje 
i inhibitori amilaza i lipaza. Najčešće je riječ o malim bjelan- 
čevinastim molekulama (inhibitori proteaza, lipaza i amilaza), 
dok su inhibitori kolinesteraza alkaloidni spojevi, poput fizo- 
stigmina i Solanum alkaloida. 

IZVORI U HRANI 

Najvažniji izvori inhibitora probavnih enzima (proteaze, ami- 
laze, lipaze) su mahunarke, naročito soja, te žitarice. Inhibito- 
re se može pronaći i u drugim namirnicama (meso, mlijeko, 
jaja, krumpir), koje mogu značajno doprinijeti ukupnom uno¬ 
su. Fizostigmin se može pronaći u jednoj vrsti afričkoga gra¬ 
ha, dok Solanum glikoalkaloide (solanin, kakonin i dr.) sadrže 
krumpir, rajčica i patlidžan. Najviše alkaloida sadrže krumpi¬ 
rove klice, isklijali krumpir te zeleni, nezreli plodovi ili gomolji 
gore navedenih vrsta (Slika BTox04a). 

ZDRAVSTVENI RIZICI 

Inhibitori probavnih enzima stvaraju inaktivne, neprobavlji¬ 
ve komplekse s enzimima, umanjujući iskorištenje proteina 
iz hrane. Uočen je usporen rast pokusnih životinja hranjenih 
sirovim mahunarkama, pri čemu dugotrajna izloženost može 
izazvati hipertrofiju (povećanje organa zbog povećanja volu- 



Slika BTox04a - Zeleni krumpir sadrži Solanum 
glikoalkaloide u tkivu ispod pokožice 



mena stanica) i hiperplaziju (povećanje organa zbog poveća¬ 
nja broja stanica) gušterače u pokušaju kompenzacije enzim- 
ske inhibicije. Kroničnim izlaganjem visokim koncentracija¬ 
ma, ti su procesi doveli do raka gušterače pokusnih životinja. 
Procijenjeno je, pak, da je rizik od inhibitora probavnih enzi¬ 
ma u ljudskoj prehrani mali. 

Inhibitori kolinesteraza izazivaju gastrointestinalne i neu¬ 
rološke poremećaje (povraćanje, proljev, bolovi u stomaku, 
mučnina, vrtoglavica, glavobolja itd). Moguć je smrtonosan 
ishod kod visokih doza. 

STRATEGIJE SMANJENJA RIZIKA 

Termički tretman učinkovito razara veliku većinu inhibitora 
probavnih enzima. Primjerice, kuhanje mahunarki u vrućoj 
vodi 30-60 minuta smanjit će aktivnost inhibitora proteaza za 
oko 90%. 

Solanum alkaloidi otporni su na termičku obradu, iako posto¬ 
je naznake da bi prženje krumpirića u ulju moglo značajno 
smanjiti udio glikoalkaloida zbog njihove topljivosti u masti¬ 
ma. Trovanja su rijetka zbog slabe apsorpcije glikoalkaloida, 
hidrolize na manje toksične aglikone (solanidin) te brzog 
metabolizma i izlučivanja iz organizma. Također, nove sorte 
krumpira rutinski se testiraju na sadržaj tih spojeva, koji ne bi 
trebao prelaziti zadanu marginu (20 mg/100 g). Uvjeti skladi¬ 
štenja krumpira također utječu na sintezu glikoalkaloida, koju 
svjetlost i toplina brzo i snažno povisuju. Ne preporuča se ko¬ 
rištenje isklijalih, zelenih krumpira u pripremi hrane i guljenje 
krumpira treba biti neštedljivo, jer se najviše glikoalkaloida 
nalazi upravo u sloju odmah ispod pokožice. 

CIJANOGENI GLIKOZIDI 

Toksikanti te skupine imaju svojstvo oslobađanja cijanovodi- 
ka (HCN), najčešće enzimskom hidrolizom (Slika BTox05). En¬ 
zimi se nalaze u biljnome tkivu, fizički odvojeni od supstrata 
i tek oštećenjem biljnoga tkiva, tijekom obrade ili konzuma¬ 


cije, dolazi do dodira enzima i supstrata te procesa cijanoge- 
neze. Kiselinska hidroliza također je moguća. Najznačajniji 
predstavnici su amigdalin, linamarin, prunasin, durin i dr. 


glukoza o 

Slika BTox05 - Kemijska reakcija razgradnje 
cijanogenoga glikozida uz oslobađanje cijanovodika 


IZVORI U HRANI 

Biljne namirnice u kojima se mogu pronaći ti spojevi su lima 
grah, sijerak, gorki bademi, sjemenke voća (marelica, breskva, 
jabuka), sjemenke lana, korijen kasave, sjemenke cikas palmi 
itd. 

ZDRAVSTVENI RIZICI 

Osim konzumacijom specifičnih tropskih biljaka, potenci¬ 
jal izloženosti visokim razinama relativno je mali te se u ra¬ 
zvijenim zemljama svodi na sporadične slučajeve (dječja 
konzumacija sjemenki voća, eksperimentiranje s ljekovitim 
pripravcima i si.). Simptomi akutnoga i kroničnoga (naročito 
konzumacijom kasave u tropskim područjima) unosa uklju¬ 
čuju probavne i neurološke poremećaje (paraliza, sljepoća), 
metaboličku acidozu, pri čemu trovanje može završiti i smrću. 
Razgradnjom cijanida u organizmu nastaje tiocijanat, koji je 
goitrogen (izaziva gušavost) i rizik je naročito povećan kod 
istodobnoga nedostatka joda. 

STRATEGIJE SMANJENJA RIZIKA 


Uobičajeni postupci obrade hrane (namakanje, kuhanje) te 
naročito fermentacija mogu značajno smanjiti rizik trovanja 
kod dugotrajne konzumacije relevantnih namirnica. Razvije¬ 
ne su i uspješne metode ekstrakcije cijanogenih glikozida iz 
lanenoga brašna otapalima. Adekvatna prehrana visokovri¬ 
jednim bjelančevinama također smanjuje rizik zbog potica¬ 
nja netoksičnoga metabolizma (aminokiseline sa sumporom 
reagiraju s cijanovodikom uz nastanak neškodljivoga spoja). 

GOITROGENE TVARI 

Najvažnije skupine tvari koje izazivaju gušavost su glukozi- 
nolati, izoflavoni (genistein i daidzein) te ranije spomenuti 
cijanogeni glikozidi. Glukozinolati i cijanogeni glikozidi (vidi 
gore) tek razgradnjom daju potencijalno štetne spojeve. Še¬ 
ćerni dio glukozinolata odvaja se od početne molekule enzi¬ 
mom (mirozinaza, tj. tioglukozidaza) kojeg sadrži ista biljka, 
ali tek oštećenjem biljnoga tkiva dolazi u kontakt sa supstra¬ 
tom. Daljnjim reakcijama nastaju nitrili, izotiocijanati, tiocija- 
nati i oksazolidini (Slika BTox06). 

Slika BTox06 - Strukturna formula glukozinolata i 
njihovih goitrogenih produkata 


IZVORI U HRANI 

Izvori glukozinolata su: kruciferno povrće (porodica Brassica- 
ceae ili kupusnjače, poput kupusa (Slika BTox07), kelja, cvjeta¬ 

če, brokule, prokulice, raštike, potočarke itd.), hren, gorušica, 
uljana repica. Najvažniji izvor izoflavona je soja, dok su izvori 
u hrani cijanogenih glikozida navedeni u prethodnome po¬ 
glavlju. 



Slika BTox07 - Kupus - izvor glukozinolata 
ZDRAVSTVENI RIZICI 

Poremećaji funkcije štitnjače i gušavost mogu uslijediti zbog 
inhibicije nakupljanja joda u štitnjači (izotiocijanati, tiocijana- 
ti, nitrili) ili zbog inhibicije sinteze hormona štitnjače (oksa¬ 
zolidini, izoflavoni). Goitrogeni učinci glukozinolata i izoflavo¬ 
na uočeni su na domaćim i pokusnim životinjama, ali nema 
kliničkih studija koje su utvrdile slično na ljudima. Jedna je 
epidemiološka studija utvrdila vezu između višeg unosa izo¬ 
flavona soje i raka štitnjače. Posebno osjetljive na goitrogene 
mogle bi biti osobe s genetskom predispozicijom, koja rezul¬ 
tira smanjenim nakupljanjem joda u štitnjači ili hipotireoidiz- 
mom (smanjeno lučenje hormona štitnjače). 

STRATEGIJE SMANJENJA RIZIKA 

Osobama s deficitom tiroidnih hormona preporuča se ne 
pretjerivati s unosom sojinih proizvoda i krucifernoga povrća, 
iako ih nema potrebe ni potpuno izbjegavati. Uočeno je da 
stres različitoga podrijetla (od mehaničkih oštećenja do UV 
zračenja) može povisiti koncentraciju glukozinolata u biljnim 
namirnicama nakon berbe. Usitnjavanjem hrane značajno se 
povećava razina produkata glukozinolata u povrću, dok uo- 



bičajene metode obrade i pripreme hrane, naročito kuhanje, 
znatno snižavaju izloženost tim vodotopljivim spojevima i 
njihovim produktima zbog zaostajanja u vodi, razgradnje 
ili isparavanja hlapljivih produkata na visokoj temperaturi i 
termičke inaktivacije mirozinaze. Fermentacija (kupus) pro- 
uzročuje potpunu hidrolizu glukozinolata nakon dva tjedna. 
Utvrđeno je i da čuvanje u hladnjaku ili zamrzivaču mijenja 
metabolizam tih spojeva, pri čemu odmrzavanjem dolazi do 
razgradnje glukozinolata. 

PIRIMIDINI IZ BOBA 

Vicin i konvicin su spojevi pirimidinske građe povezani s mo¬ 
lekulama šećera. Flidrolizom glikozida nastaju divicin i izoura- 
mil, koji su nositelji potencijalno štetnih svojstava boba. 

IZVORI U HRANI 

Izvor pirimidina je bob ( Vida faba, Slika BTox08), vrsta mahu¬ 
narke. 



Slika BTox08 - Bob, uzročnik favizma 
ZDRAVSTVENI RIZICI 

Navedeni spojevi izazivaju potencijalno smrtonosni favizam, 
tj. hemolitičku anemiju (odumiranje eritrocita) kod osjetljivih 
pojedinaca, zbog poticanja oksidativnoga stresa. Osjetljivost 
podrazumijeva genetsku predispoziciju, tj. nasljedni nedosta¬ 
tak enzima glukoza-6-fosfat dehidrogenaze, važnog u zaštiti 
od oksidativnoga stresa. Predispozicija je češća među sredo¬ 
zemnim populacijama, zbog toga što ujedno predstavlja za¬ 


štitu od parazita uzročnika malarije ( Plasmodium falciparum), 
kojemu je navedeni enzim potreban za preživljavanje u eri¬ 
trocitima domaćina. Favizam najčešće pogađa (mušku) djecu 
zbog konzumacije sirovih, mladih zrna, jer su mekana i slatka. 
Djeca i starije osobe podložnije su favizmu i zbog manje kise¬ 
losti želučanoga soka. 

STRATEGIJE SMANJENJA RIZIKA 

Nedozrela zrna boba, koja često konzumira dječja popu¬ 
lacija, ima najviše razine enzima koji razgrađuje glikozide 
(P-glukozidaza) i oslobađa toksične pirimidine. Taj enzim 
inaktivira kuhanje, sušenje zrna te želučana kiselina. Ekstrak¬ 
cija zrna (1% octena kiselina) ili mokra meljava pokazale su se 
vrlo učinkovitim u uklanjanju vicina i konvicina. Uzgojene su i 
sorte boba s izuzetno niskom razinom tih spojeva. 

VAZOAKTIVNI A IVI INI 

Tiramin, adrenalin, noradrenalin, feniletilamin, dopamin, dihi- 
droksifenilalanin (DOPA), serotonin itd. nastaju razgradnjom 
aminokiselina. 

IZVORI U HRANI 

Prezrelo (fermentirano) voće i povrće, naročito banana (Slika 
BTox09), avokado, ananas, rajčica te bob među najvećim su 
izvorima vazoaktivnih amina. 



Slika BTox09 - Prezrele banane sadrže znatne količine 
vazoaktivnih amina 

ZDRAVSTVENI RIZICI 


Vidi podpoglavlje 'Vazoaktivni amini' u poglavlju o Tvarima 
koje nastaju obradom hrane. 

STRATEGIJE SMANJENJA RIZIKA 

Upozorenjima pacijentima koji koriste inhibitore monoami- 
noksidaze mogu se izbjeći neželjene reakcije. 

PIROLIZIDINSKI ALKALOIDI 

Uključuju više od 200 različitih spojeva, čija je osnovna struk¬ 
tura prikazana na Slici BTox10. R1 i R2 mogu biti atomi vodika 
ili kraći lanci ugljikovodika s keto ili hidroksilnim skupinama. 
Neki od najproučavanijih spojeva su simfitin, retronecin, indi- 
cin, senecionin, acetillikopsamin, ehimidin itd. 



Slika BTox10 - Opća strukturna formula pirolizidinskih 
alkaloida 



Slika BToxl 7 - Cavez (Symphytum officinale L.), ljekovita 
biljka s toksičnim sastojcima 

IZVORI U HRANI 


Glavni izvori pirolizidinskih alkaloida su porodice Boragi- 
naceae, Compositae i Leguminosae, naročito vrste Senecio 
( Compositae), Crotalaria (Leguminosae ) te Heliotropium ( Bo - 
raginaceae). Te biljne vrste uključuju trave koje rastu u žitnim 
poljima pa mogu završiti u žitu i brašnu, a mogu dospjeti i 
u mlijeko i meso. Med, također, može sadržavati te spojeve. 
Neke ljekovite biljke, čajevi i pripravci sadrže visoke razine 
pirolizidinskih alkaloida (gavez (Slika BToxl1), boražina, 
podbjel). 

ZDRAVSTVENI RIZICI 

Najvažnija dokazana posljedica za domaće i pokusne životi¬ 
nje, ali i ljude je toksičnost za jetru, uključujući razvojno-tok- 
sični učinak na jetru fetusa. Slučajevi masovnoga trovanja uz 
visoku smrtnost, zbog kontaminacije žita, zabilježeni su u 
Afganistanu, Indiji iTađikistanu. Karcinogeni učinak je uočen 
samo kod pokusnih životinja tretiranih visokim dozama. 

STRATEGIJE SMANJENJA RIZIKA 

Poželjno je upozoriti potrošače u vezi s korištenjem pojedinih 
ljekovitih biljaka, naročito trudnice i majke male djece. Eu¬ 
ropska unija razmatra donošenje zakona kojim bi se regulirao 
unos tih spojeva putem biljnih čajeva i pripravaka. Njemačka 
je odredila 1 pg kao najvišu razinu koju smije sadržavati dnev¬ 
na doza ljekovitih pripravaka, ovisno o tome je li riječ o povre¬ 
menome ili dugotrajnome korištenju. Postavlja se, međutim, 
pitanje ukupnog unosa hranom, jer je, primjerice, u nekim 
uzorcima meda utvrđeno 4 pg/g. 

ARISTOLOHIČNE KISELINE 

Osnova tih policikličkih spojeva je nitrofenantren karboksil- 
na kiselina. Osim aristolohične kiseline I, prikazane na Slici 
BTox12, postoji i aristolohična kiselina II, koja nema metoksi 
skupine u molekuli. 




Slika BToxl2 - Strukturna formula aristolohične kiseline I 
IZVORI U HRANI 

U Hrvatskoj raste vučja stopa (Aristolochia clematitis, Slika 
BTox13), čije sjeme može dospjeti u brašno žitarica. Također, 
čajevi i pripravci na temelju tradicionalne kineske medicine 
uključuju dijelove biljaka roda Aristolochia. 



I Slika BToxl3 - Vučja stopa, biljka koja nakuplja 
aristolohične kiseline u sjemenkama 

ZDRAVSTVENI RIZICI 

Aristolohične kiseline toksične su za bubrege te izazivaju i 
karcinome urinarnoga trakta. Prouročile su nefropatije i otka¬ 
zivanje bubrega kod osoba koje su koristile određene tradici¬ 


onalne ljekovite pripravke za mršavljenje. Povezuju se s po¬ 
javom (balkanske) endemske nefropatije koja se u Hrvatskoj 
javlja u selima slavonske Posavine. 

STRATEGIJE SMANJENJA RIZIKA 

Moderna žetvena tehnologija i prerada žita u brašno uz iz¬ 
dvajanje primjesa i nečistoća, sveli su rizik izloženosti na mi¬ 
nimum učinkovitim uklanjanjem sjemenki vučje stope. Pre¬ 
ma Pravilniku o hrani za posebne prehrambene potrebe, Ari¬ 
stolochia vrste ne nalaze se na popisu dopuštenih ljekovitih 
biljaka, a zabranjena je i uporaba u veterinarskoj medicini. 

KSANTINI 

Najrelevantniji metilirani ksantini u hrani su kofein (Slika 
BTox14) i teobromin, uz malu zastupljenost teofilina. 



Slika BToxl4 - Strukturna formula kofeina, najpoznatijeg 
ksantina 


Slika BToxl5 - Zrno kave 

IZVORI U HRANI 


Najviše ksantina sadrže kava (Slika BTox 15), zeleni čaj, cola, 
energetska pića, kakao, čokolada. 

ZDRAVSTVENI RIZICI 

Ksantini dovode do pojačanog oslobađanja dopamina, 
adrenalina i serotonina u mozgu, koji rezultiraju budnošću 
(povećan kapacitet mentalnoga i fizičkoga rada), tahikardi- 
jom i poboljšanjem raspoloženja. Akutna intoksikacija, naj¬ 
češće unosom kave ili energetskih napitaka, može dovesti 
do razdražljivosti, nervoze, srčane aritmije i si. Kroničnim 
izlaganjem visokim dozama utvrđene su razvojno-toksične 
posljedice kod pokusnih životinja, uključujući malformacije 
ploda, pobačaje, nižu porođajnu težinu i poremećaje pona¬ 
šanja. Epidemiološke studije, koje su pokušale povezati unos 
kofeina i razvojnu toksičnost, dale su proturječne rezultate. 
Općenito se smatra da postoji prag dnevnog unosa kofeina 
tijekom trudnoće koji neće imati štetne posljedice za plod. 
Poticanjem sinteze enzima, ksantini mijenjaju način na koji 
se metaboliziraju strane tvari u organizmu, što može rezulti¬ 
rati njihovom većom ili, češće, manjom karcinogenošću. Epi¬ 
demiološke studije konzistentno upućuju na manji rizik od 
raka unosom kave i čaja. Veza kave i kardiovaskularnih bo¬ 
lesti ne može se svesti na kofein zbog velikoga broja drugih 
bioaktivnih supstanci, među kojima su najvažniji diterpeni i 
polifenoli. Temeljem niza istraživanja, može se zaključiti da 
je umjeren unos kave (do 300 mL dnevno) povezan s 30% 
nižim rizikom kardiovaskularnih bolesti u odnosu na nekon- 
zumente. S druge strane, visok unos (naročito nefiltrirane 
kave s uljnom frakcijom, tj. diterpenima) povisuje rizik srča¬ 
nog infarkta. 

STRATEGIJE SMANJENJA RIZIKA 

Upozorenja trudnicama da ograniče unos na maksimalno 
300 mg kofeina dnevno, tj. oko četiri šalice kave. 

FITOESTROGENI 


Estrogeni su ženski spolni hormoni (najznačajniji 17|3- 
estradiol), dok se spojevi biljnoga podrijetla koji pokazuju 
estrogensko djelovanje u organizmu nazivaju fitoestrogeni- 
ma. Najvažnije skupine su izoflavoni soje i/ili njihovi glikozidi 
(npr. genistein = aglikon, genistin = glikozid, daidzein = agli- 
kon, daidzin = glikozid, itd.), kumestani i lignani. 

IZVORI U HRANI 

Najviše izoflavona sadrže soja (Glycine Max L., Slika BTox16; 
izvor: USDA ARS) i njezini proizvodi. Kumestani se mogu pro¬ 
naći u klicama i nekim vrstama graha, dok su izvori u hrani 
lignana sjemenke lana i žitarice. 



I Slika BToxl6 - Soja, najvažniji izvor fitoestrogena 
u prehrani 

ZDRAVSTVENI RIZICI 

Dokazani su reproduktivni i razvojni učinci visokih doza na 
pokusnim i domaćim životinjama (npr. feminizacija mužjaka, 
neplodnost itd.). Umjerena izloženost ljudi uglavnom je po¬ 
vezana s pozitivnim učincima na rizik kardiovaskularnih bole¬ 
sti, raka i si. Fetusi i dojenčad te žene oboljele od raka dojke ili 
zdrave žene s visokim rizikom obolijevanja, skupine su koje bi 


mogle biti posebno osjetljive na hormonske učinke fitoestro- 
gena (naročito onih iz soje). Primjerice, u nekim dječjim kaši¬ 
cama na bazi soje utvrđene su doze koje mogu imati znatan 
estrogenski učinak. Zasad nema nepobitnih dokaza štetnog 
učinka za bilo koju od gore spomenutih subpopulacija. Nasu¬ 
prot tome, nekolicina istraživanja učinka unosa soje na rizik 
raka dojke dala su proturječne rezultate. 

STRATEGIJE SMANJENJA RIZIKA 

Preporuča se oprez kod unosa bogatih izvora fitoestrogena, 
prvenstveno soje i proizvoda, naročito trudnicama i majka¬ 
ma male djece, pacijenticama s rakom dojke ili ženama s pre¬ 
dispozicijom te bolesti. Termička obrada, kuhanje i gubitak 
vodom, pH, filtracija i brojni drugi faktori utječu na sadržaj 
izoflavona u sojinim proizvodima (proteinski izolat, tofu, soji- 
no mlijeko itd.). Niže razine izoflavona u sojinim proizvodima 
mogu se postići i metodama ciljane ekstrakcije. 

ALERGENI BILJNOGA PODRIJETLA 

Alergeni su tvari koje izazivaju tzv. reakcije preosjetljivosti, 
kod kojih imuni sustav organizma prejako reagira (antitije¬ 
lima) na vrlo niske razine bezopasnih tvari (antigeni). Biljni 
alergeni su peptidne, proteinske ili glikoproteinske molekule 
te, poput ostalih alergena, mogu izazvati četiri osnovna tipa 
reakcija preosjetljivosti, koji uključuju alergijske i autoimune 
(napad imunog sustava na vlastito tkivo) reakcije. 

IZVORI U HRANI 

Kikiriki, soja, pšenica, sezam, citrusi, jagoda, krumpir, kakao, 
badem, indijski oraščić, brazilski orah, lješnjak, orah, kokos 
itd., su među najčešćim izvorima biljnih alergena. 

ZDRAVSTVENI RIZICI 

Izloženost biljnim alergenima može, ovisno o nizu čimbenika 
(nasljedni faktori, količina antigena i dr.), prouzročiti raspon 
simptoma od oteklina i svrbeža u ustima, promjena na koži, 


gastrointestinalnih simptoma pa do životno opasnog anafi- 
laktičkoga šoka (uključuje nagli pad krvnoga tlaka i gušenje 
zbog sužavanja dišnih putova). Celijakija, npr., je autoimuna 
bolest koja nastaje kao posljedica preosjetljivosti na glijadin 
(sastavni dio pšeničnoga glutena) kod osoba s genetskom 
predispozicijom. Glijadin, kao i neke druge bjelančevine iz 
hrane, povećava propusnost crijeva (otvaranjem prolaza 
između stanica, uz specifičan protein kojega pojačano pro¬ 
izvode osobe s genetskom predispozicijom) za veće mole¬ 
kule koje izravno ulaze u cirkulaciju. Smatra se da bi upravo 
taj proces mogao biti poveznica preosjetljivosti na hranu i u 
etiologiji drugih autoimunih bolesti, poput dijabetesa tipa I, 
multiple skleroze, reumatoidnog artritisa i dr. 

STRATEGIJE SMANJENJA RIZIKA 

Dobra proizvođačka praksa (DPP) i HACCP uključuju kontrolu 
sirovina i proizvodnoga procesa (kontaminacija hrane pre¬ 
ko opreme) kako bi proizvod sadržavao samo proteine koji 
su deklarirani. Etikete na namirnicama trebale bi sadržavati 
popis svih dodanih proteina, potencijalnih alergena. Fizikalni 
(temperatura, tlak), kemijski (pH, primjena fenola iz hrane, i 
dr.) i biokemijski (enzimi) pristupi mogu modifikacijama pro¬ 
teina smanjiti alergenost namirnica. 

Prevencija senzitizacije, tj. razvoja preosjetljivosti možda 
je najbolji način zaustavljanja rastućega trenda pojavnosti 
alergije na hranu. Nema dokaza da izbjegavanje izloženosti 
potencijalnim alergenima tijekom trudnoće, smanjuje uče¬ 
stalost. Nejasna je i uloga dojenja, koja po nekim autorima 
smanjuje rizik. Veći rizik senzitizacije uočen je kod smanje¬ 
nog unosa voća i povrća, kao i nekih nutrijenata (npr. sele- 
nij), kod trudnica i male djece. S druge strane, suplemen- 
tacija vitaminom D tijekom trudnoće povezana je s većim 
rizikom alergijske senzitizacije. Rano uključivanje alergena 
u prehranu dojenčeta moglo bi izazivati toleranciju na isti, 
kao što je dokazano kod djece s predispozicijom za celijakiju. 

Istraživanja su pokazala i da probiotici i prebiotici, usposta¬ 
vom normalne gastrointestinalne mikroflore, mogu pomoći 
u 'resetiranju' imunoga sustava i manjem riziku alergijskih 
reakcija. 

PREHRAMBENI DODACI 

Suplementi prehrani, pri čemu se prvenstveno misli na an- 
tioksidantne vitamine i ostale tvari prirodnoga podrijetla 
(vitamin A, B, C, E, (3-karoten, flavonoidi i dr.), naravno, nisu 
toksikanti u pravome smislu riječi. Ipak, raširen prekomjerni 
unos, zbog uvriježenoga razmišljanja vezanog uz vitamine po 
kojem je više = bolje, navodi na potrebu znanstvenouteme- 
Ijenoga naglaska na pogrešnost takvoga pristupa konzuma¬ 
ciji tih nutrijenata. 

IZVORI U HRANI 

Prehrambeni dodaci su mono i multivitaminske tablete, kap¬ 
sule i drugi pripravci, pri čemu suplementi s jednom tvari 
najčešće sadrže visoke (nekoliko puta više od preporučenoga 
dnevnoga unosa) doze vitamina. 

ZDRAVSTVENI RIZICI 

Visoke doze vitamina i antioksidanasa remete normalno 
odvijanje staničnih procesa te kroničnim unosom zapra¬ 
vo štete organizmu, uz, teoretski, veću mogućnost razvoja 
raka, slabljenje imunog odgovora i kraći životni vijek. Na Sli¬ 
ci BTox17 prikazan je uobičajen odnos doze i odgovora za 
hranjive tvari, pri čemu su kod niskih doza ili potpunoga ne¬ 
dostatka moguće teške štetne posljedice, uključujući smrt. 
Zatim postoji određen raspon doza koji podrazumijeva 
optimalno funkcioniranje organizma (tzv. područje home- 
ostaze, označeno plavim pravokutnikom na slici), dok dalj¬ 
nje povišenje unosa hranjive tvari povećava rizik toksičnih 
posljedica za organizam. Klasični primjer je vitamin A, koji u 
jako visokim dozama može biti smrtonosan (vidi poglavlje o 
Toksikantima animalnoga podrijetla). 

I Slika BToxl7 - Odnos između doze nutrijenta i odgovora 
organizma 

Više epidemioloških i suplementacijskih studija govori tome 
u prilog. Nedavna meta studija (studija koja statistički obra¬ 
đuje rezultate više različitih istraživanja) objedinila je rezulta¬ 
te 19 suplementacijskih studija, s više od 130.000 ispitanika, 
pri čemu je zaključeno da ne samo da nema koristi od velikih 
doza vitamina E, nego da visoke doze i štete zdravlju. Dnev¬ 
ni unos više od 150 IU (internacionalnih jedinica) povezan 
je s većom smrtnosti ispitanika. Utvrđeno je i prooksidan- 
tno djelovanje viših doza (500 mg) vitamina C, uz više stope 
oštećenja DNA, koja su prvi korak u procesu karcinogeneze. 
Meta studija koja je obradila rezultate 68 suplementacijskih 
studija s više od 230.000 ispitanika, utvrdila je da nema neka¬ 
kve naročite koristi od korištenja pripravaka antioksidanasa 
((3-karoten, vitamini A, C, E i Se) te da je unos (3-karotena, vi¬ 
tamina A i E bio povezan s višom stopom ukupne smrtnosti. 
Također, obradom rezultata većega broja radova, nedavno je 
utvrđen 50% viši rizik raka mokraćnoga mjehura kod korisni¬ 
ka antioksidantnih pripravaka. Primjer (3-karotena je model 
koji ilustrira zablude oko vjerovanja u učinkovitost megadoza 
vitamina. Naime, sve epidemiološke (tj. opservacijske) studije 











koje su ispitivale povezanost unosa toga provitamina hranom 
s rizikom raka utvrdile su obrnuto proporcionalnu vezu. Na¬ 
suprot tomu, intervencijske (suplementacijske) studije, koje 
su ispitanicima davale pripravke čistoga P-karotena, utvrdile 
su povećani rizik raka (naročito rak pluća kod pušača), kardio¬ 
vaskularnih bolesti i ukupnu smrtnost kod ispitanika. To bi se 
moglo objasniti činjenicom da se P-karoten, kao i drugi nutri- 
jenti, u hrani nalazi 'zarobljen' u tkivu, prvenstveno biljnoga 
podrijetla, iz kojega se lagano oslobađa procesom probave. 
S druge strane, suplementi su koncentrati koji se brzo apsor¬ 
biraju i izazivaju nagli porast koncentracije u krvi i mjestima 
djelovanja, što bi moglo povećati vjerojatnost štetnoga dje¬ 
lovanja. 

STRATEGIJE SMANJENJA RIZIKA 

Potrošače valja informirati o nejednakom učinku vitamina i 
sličnih tvari u obliku koncentrata zbog drukčijega tijeka ap¬ 
sorpcije i činjenice da se pozitivni učinci voća i povrća na 
zdravlje očito ne mogu interpretirati promatranjem izoliranih 
nutrijenata nego ukupnoga sinergističkog učinka svih sasto¬ 
jaka takve hrane. 

Toksini gljiva 


Poglavlje je usredotočeno na toksine gljiva koje se beru u pri¬ 
rodi i najčešći problemi nastaju zbog zamjene jedne, jestive 
vrste drugom, otrovnom. Najrelevantniji spojevi te skupine 
(amatoksini, npr. a-amanitin) po kemijskoj su građi ciklični 
peptidi. 

IZVORI U HRANI 

Trovanje zelenom pupavkom (Amcmita phalloides, Slika 
GTox01) čini 90 - 95% fatalnih slučajeva trovanja gljivama 
u Europi. Osim drugih Amanita vrsta (npr. bijela pupavka, 
Amanita virosa), amatoksine, falotoksine i virotoksine sadrže 
i Lepiota te Galerina vrste. Rjeđa su trovanja orelaninom (rod 
Cortinarius), giromitrinom (Gyromitra escutenta), koprinom 
(Coprinus atramentarius) i dr. 



Slika GTox01 - Zelena pupavka, najotrovnija gljiva 
Europe 


ZDRAVSTVENI RIZICI 

Većina toksina gljiva prouzročuje tek blage probavne smet¬ 
nje. Obično, što je duži vremenski razmak između unosa i 

prvih simptoma, veća je vjerojatnost ozbiljne intoksikacije s 
lošom prognozom. Simptomi trovanja zelenom pupavkom 
javljaju se u dvije faze. Prva, gastrointestinalna, pripisuje se 
falotoksinima, dok drugu, koja se javlja tek 3-5 dana poslije, 
prouzročuju amatoksini, koji su toksični, u prvome redu, za 
jetru i bubrege i više doze dovode do zatajenja njihove funk¬ 
cije. Simptomi trovanja orelaninom javljaju se i do dva tjedna 
nakon konzumacije gljiva. Izaziva probavne tegobe te zata- 
jenje bubrega. Giromitrin je prvenstveno otrovan za probav- 
ni trakt, ali izaziva i oštećenja jetre te neurološke simptome 
unosom visokih doza. Koprin blokira enzime koji sudjeluju u 
razgradnji alkohola te ima učinak sličan lijeku protiv alkoho¬ 
lizma, tzv. antabusu. Unos alkohola i do 72 h nakon konzu¬ 
macije gljive prouzročuje glavobolju, mučninu, povraćanje, 
tahikardiju itd. 

STRATEGIJE SMANJENJA RIZIKA 

Određen broj vrsta uvjetno su jestive, što znači da se mo¬ 
raju kuhati prije konzumacije, pri čemu dolazi do termičke 
razgradnje ili otapanja toksina u vodi za kuhanje. Primjeri¬ 
ce, giromitrin i orelanin su termolabilni, dok su amatoksini, 
falotoksini i virotoksini otporni na visoke temperature. Kod 
komercijalnog uzgoja gljiva treba pripaziti na mogući rast 
otrovnih vrsta među jestivima. Razlozi opreza kod branja 
gljiva u divljini uključuju premale morfološke razlike između 
nekoliko vrsta otrovnih i jestivih gljiva te promjenu morfo¬ 
loških odlika mehaničkim oštećenjem ili okolišnim uvjeti¬ 
ma. 

Toksikanti animalnoga 
podrijetla 


Slično biljkama, pojedine životinjske vrste koje se koriste u 
prehrani ljudi također proizvode i nakupljaju toksine u svo¬ 
me tkivu. Česti producenti toksina su, primjerice, morski 
mekušci, rakovi, ribe i dr., iako je većina opasnih organizama 
podrijetlom iz tropskih krajeva i iznimno rijetko na meniju u 
europskim zemljama. Treba, ipak, naglasiti i mogućnost šire¬ 
nja tropskih vrsta u Jadranu, pristiglih migracijom ili prekoo¬ 
ceanskim brodovima, zbog klimatskih promjena itd. Instance 
sličnih procesa već su zabilježene, poput uspostavljanja po¬ 
pulacija otrovnih riba iz porodice napuhača u Hrvatskome 
primorju. Poglavlje uključuje i tvari koje nastaju nepravilnim 
čuvanjem namirnica životinjskoga podrijetla (histamin) te 
nutrijente koji mogu izazivati štetne nuspojave pod određe¬ 
nim uvjetima. 

HISTAMIN 

Histamin (Slika ATox01) nastaje reakcijama dekarboksilacije 
histidina tijekom bakterijske razgradnje bjelančevina. 



Slika ATox01 - Strukturna formula histamina 



I Slika ATox02 - Morska riba najvažniji je potencijalni izvor 
trovanja histaminom 

IZVORI U HRANI 

Taj se toksikant uglavnom može naći u nepravilno uskladište¬ 
noj ribi i morskim plodovima: skuša, tuna, sardina, haringa, 
inćun itd (Slika ATox02). 

ZDRAVSTVENI RIZICI 

Trovanje se naziva i skombroidnim, a histamin skombrotok- 
sinom po porodici riba ( Scombridae ) koja je najčešći izvor hi¬ 
stamina. Simptomi su ovisni o dozi i mogu uključivati probav- 
ne tegobe, promjene na koži i/ili neurološke poremećaje. S 
obzirom na sličnost tjelesne reakcije na histamin s onom kod 
alergije na hranu (uključujući liječenje simptoma antihistami- 
nicima), česte su dijagnostičke pogreške. Alergijska reakcija 
na hranu može se isključiti ukoliko osoba ranije nije reagirala 
na istu namirnicu te ukoliko su se simptomi javili kod nekoli¬ 
ko osoba koji su istu konzumirali i postoji visoka razina hista¬ 
mina u namirnici. 

Izloženost histaminu i rizik trovanja najčešći su kod populacija 
s visokim unosom ribe. Rizik je veći kod pojedinih osoba s na¬ 
sljednom predispozicijom (nedostatka enzima koji ga razgra¬ 
đuju i si.). Prehrana može znatno utjecati na osjetljivost na hi¬ 
stamin. Pojačanje toksičnosti histamina moguće je ukoliko se s 
ribom istovremeno konzumiraju druge fermentirane namirni- 

ce (kiseli kupus, vino, pivo) bogate biogenim aminima (saurin, 
putrescin, kadaverin i dr.). Biogeni amini, najvjerojatnije, po¬ 
boljšavaju apsorpciju i/ili inhibiraju metabolizam histamina. 
Alkohol te kiseline, poput octene i limunske, poboljšavaju ap¬ 
sorpciju histamina. Prehrana bogata proteinima potiče broj¬ 
nost populacije proteolitičkih bakterija u crijevnoj mikroflori, 
koje razgradnjom bjelančevina iz hrane dodatno povećavaju 
sintezu histamina u crijevnome sadržaju. Također, korištenje 
lijekova poput izoniazida, antihistaminika i inhibitora monoa- 
minoksidaze može utjecati na osjetljivost na taj toksin. 

STRATEGIJE SMANJENJA RIZIKA 

Riba s toksičnim sadržajem histamina ne može se lako detek¬ 
tirati na temelju mirisa ili izgleda, jer ponekad visoke razine ne 
prate nikakvi znakovi kvarenja. Najučinkovitija prevencija je 
brzo hlađenje uhvaćene ribe te skladištenje i obrada u higijen¬ 
skim uvjetima. Prema načelima HACCP-a, specificirani vremen¬ 
ski rokovi i temperature na kritičnim kontrolnim točkama tije¬ 
kom rukovanja ribom, kao i metode brze analize, pokazali su se 
djelotvornim u prevenciji kvarenja. Stoga se posljednjih godi¬ 
na većina incidenata povezuje sa sportskim ribolovom. Postoji 
niz standardnih i novih metoda sprječavanja razvoja bakterija 
(čuvanje u modificiranoj atmosferi, primjena konzervanasa, 
visokoga tlaka, radioaktivnoga zračenja, kao i kombinacije tih 
metoda) ili primjene enzima koji razgrađuju histamin. 

AVIDIN 

Avidin je bjelančevina po kemijskoj građi. 

IZVORI U HRANI 

Bjelanjak jajeta je izvor tog toksikanta u hrani. 

ZDRAVSTVENI RIZICI 

Taj najpoznatiji antivitamin veže biotin (vitamin H ili B ? ) u ire¬ 
verzibilni kompleks neiskoristiv u probavnome traktu. Zbog 
toga postoji rizik nedostatka toga vitamina kroničnim uno¬ 

som sirovoga bjelanjka, iako je zabilježeno malo slučajeva 
time prouzročenoga deficita biotina. 

STRATEGIJE SMANJENJA RIZIKA 

Pored edukacije potrošača o riziku, termička obrada jaja de- 
aktivira avidin, jer dolazi do njegove denaturacije, tj. prevođe¬ 
nja u oblik koji ne može vezati biotin. 

PRIONI 

Prioni su bjelančevine koje su normalni dio neuroloških tkiva 
životinja. Prionske bjelančevine abnormalne strukture infek- 
tivnoga su karaktera, tj. u dodiru s normalnim prionskim pro¬ 
teinom mogu ga prevesti u abnormalni oblik. 

IZVORI U HRANI 

Prioni se mogu pronaći u tkivu životinja oboljelih od goveđe 
spongiformne encefalopatije (eng. bovine spongiform en- 
cephalopathy, BSE) ili tzv. kravljega ludila. Postoje i indicije da 
su pojedini zabilježeni slučajevi infekcije prouzročeni konzu¬ 
macijom mozga oboljelih divljih životinja. 

ZDRAVSTVENI RIZICI 

Infektivni prioni ne razgrađuju se u probavnome traktu, nego 
se apsorbiraju nepromijenjeni te se putem krvi raspodjeljuju 
u moždano tkivo. Kontaktom s normalnim prionima dovode 
do njihove konverzije i nakupljanja u obliku tzv. amiloidnih 
nakupina u moždanim stanicama, izazivajući njihovo odu¬ 
miranje i simptome (progresivna demencija i dr.) bolesti po¬ 
znatije kao nova varijanta Creutzfeldt-Jakobove bolesti. Utvr¬ 
đena je nasljedna osjetljivost na infekciju, koja uključuje oko 
40% bjelačke populacije. 

STRATEGIJE SMANJENJA RIZIKA 

Širenje bolesti među stokom posljedica je korištenja tkiva 
zaraženih životinja u proizvodnji krmiva te je važećim propi¬ 
sima zabranjeno korištenje bjelančevina životinjskoga podri- 


jetla (uz neke iznimke poput mlijeka i proizvoda i si.) u hra¬ 
nidbi preživača. Hrvatska primjenjuje i niz drugih mjera (od 
monitoringa, poticanja uzgoja otpornih populacija, mjera 
uništavanja rizičnoga materijala, ograničenja kod stavljanja 
određenih proizvoda životinjskoga podrijetla na tržište, edu- 
kacijskih aktivnosti itd.), s ciljem iskorjenjivanja BSE i sličnih 
prionskih bolesti. Postoji i mali rizik zbog konzumacije mozga 
divljih životinja, pri čemu uobičajene metode termičke obra¬ 
de ne uništavaju uzročnik. 

LAKTOZA 

Laktoza je šećer koji se normalno nalazi u ljudskoj prehrani i 
tek viši unos u kombinaciji s nasljednom predispozicijom do¬ 
vodi do štetnih posljedica. 

IZVORI U HRANI 

Mlijeko i sirutka glavni su izvori laktoze u prehrani. 
ZDRAVSTVENI RIZICI 

Osobe s genetskom uputom koja ograničava proizvodnju 
P-galaktozidaze (laktaze) u odrasloj dobi mogu patiti od 
tzv. netolerancije laktoze. Riječ je, zapravo, o izvornoj inačici 
gena, dok se mutacija koja osigurava produkciju toga enzima 
i kod odraslih raširila među populacijama koje su se bavile 
stočarstvom, jer je iskoristivost mlijeka bila selektivna pred¬ 
nost (manje utroška vremena i energije za pronalazak hrane 
bogate bjelančevinama u prosjeku je podrazumijevalo više 
potomstva). Stoga populacije koje se tijekom povijesti nisu 
bavile stočarstvom (Azija, Afrika; do 90% osoba netolerantno 
na laktozu) ili one čiji su preci koristili fermentirane mliječne 
proizvode (Rimljani &današnjiTalijani) imaju veće udjele oso¬ 
ba koje su osjetljive na laktozu (oko 50%) u odnosu na one 
koje su konzumirale svježe mlijeko (Skandinavija, 10%). Zbog 
nedostatne ekspresije laktaze znatno je ograničena njena 
razgradnja na glukozu i galaktozu i apsorpcija u probavnome 
traktu. Neapsorbiranu laktozu razgrađuje crijevna mikroflora 


fermentirajući ju do metana, C0 2 i octene kiseline itd., koji iza¬ 
zivaju probavne probleme (nadutost, bolove). Neapsorbirani 
šećer ujedno veže vodu u crijevima, otežavajući joj apsorpci¬ 
ju, što dovodi do proljeva. 

STRATEGIJE SMANJENJA RIZIKA 

Netolerancija na laktozu često se pogrešno svrstava u alergije 
na hranu (mlijeko), iako imuni sustav nije uključen u reakciju 
organizma. Najučinkovitiji način izbjegavanja smetnji je prila¬ 
godba prehrane, pri čemu se, zbog velikih interindividualnih 
razlika, pojedincu preporučuje iskustveno utvrditi svoju sto¬ 
pu toleriranja laktoze. Proizvodi bez ili sa sniženim sadržajem 
laktoze nalaze se na tržištu i često uključuju dodatak laktoze, 
a postoje i tablete te tekući pripravci tog enzima. Također, jo¬ 
gurti i tvrdi sirevi imaju znatno niži udio laktoze u odnosu na 
mlijeko. 

RETINOL 

Retinol je oblik vitamina A iz namirnica životinjskoga podri¬ 
jetla. 

IZVORI U HRANI 

lako je retinol prisutan u velikome broju namirnica, potenci¬ 
jalna akutna toksičnost vezana je uz specifične namirnice, po¬ 
put jetre morskih sisavaca i nekih riba (morski psi, list, bakalar) 
te polarnih medvjeda. Prehrambeni dodaci također ponekad 
mogu biti uzrok akutnoga trovanja ili štetnih posljedica zbog 
kronične izloženosti. 

ZDRAVSTVENI RIZIKCI 

Taj vitamin topljiv u mastima može se nakupiti do toksičnih 
razina u jetri gore navedenih životinja, pri čemu već i 30 g je¬ 
tre može biti kobno. Akutna toksičnost (mučnina, povraćanje, 
glavobolja, vrtoglavica i dr.) nastaje kod doza 20 do 100 puta 
viših od preporučenih 700 - 900 pg/dan. Ipak, znatno je če¬ 
šća kronična toksičnost zbog dugotrajnog (mjeseci i godine) 

unosa prekomjernih količina, najčešće u obliku prehrambe¬ 
nih dodataka vitamina A. Najvažnije štetne posljedice zbog 
kroničnog unosa uključuju oštećenje zametka/ploda, reduk¬ 
ciju mineralne gustoće kosti (naročito osteoporoza) i promje¬ 
ne jetrene funkcije. Veza visokog unosa vitamina A i mineral¬ 
ne gustoće koštanoga tkiva dvojbena je zbog proturječnih 
rezultata istraživanja. Neupitan je, pak, rizik teratogenog 
učinka kod trudnica koje su unosile više od 7800 pg retinola 
dnevno, kao i oštećenja jetre (uključujući cirozu i smrt) zbog 
prekomjernog unosa vitamina A. Osobe s bolestima jetre (he¬ 
patitis) ili istovremene izloženosti hepatotoksičnim tvarima 
(lijekovi, alkohol) posebno su osjetljive na suvišak retinola. 

STRATEGIJE SMANJENJA RIZIKA 

Edukacija, naročito trudnica i žena koje žele zatrudnjeti, o ri¬ 
ziku konzumacije jetre pojedinih životinja i riba i pretjeranom 
uzimanju suplemenata vitamina A. 

ALERGENI ANIMALNOGA PODRIJETLA 

Navedeno u poglavlju o Biljnim alergenima vrijedi i za alerge- 
ne životinjskoga podrijetla. 

IZVORI U HRANI 

Najčešći animalni alergeni su peptidi i proteini ribe, školjkaša, 
mlijeka, jaja, svinjetine, piletine i dr. 

Mikrobni toksini 

prof. dr. sc. Frane Delaš 

U današnjim, ekološki narušenim uvjetima življenja, problem 
mikrobne kontaminacije hrane (namirnica), primarno pa¬ 
togenim mikroorganizmima, odnosno njihovim toksinima, 
tijekom čitavoga prehrambenoga lanca (od polja do stola), 
na svjetskoj razini poprima sve veći značaj. Razlog tome je 
zaštita zdravlja u ljudi i životinja, zaštita ekonomije i trgovine, 
uz dosljedno pridržavanje zakonske regulative. Biološki rizici 
koji su povezani s takvom hranom obuhvaćaju toksikotvorne 
bakterije i njihove toksine, fungalne toksine, toksine algi, pro- 
tozoe i viruse. 



Bakterijski toksini jesu kemijske supstance koje unesene u 
organizam (najčešće putem hrane i drugim putevima) mogu 
biti štetne i smrtonosne. Kao posljedica uživanja namirnica 
kontaminiranih različitim patogenim bakterijama mogu na¬ 
stati zarazne bolesti nazvane alimentarne intoksikacije ili in¬ 
fekcije. Simptomi takvih bolesti u pravilu se pojavljuju nakon 
kraćega vremena (nekoliko sati) u obliku proljeva, mučnine, 
poremećaja u probavnome sustavu i dr. Prema obliku, bak¬ 
terijski toksini svrstani su u dvije skupine: endotoksine, koje 
proizvode vrste bakterija iz roda: Escherichia, Salmonella, 

Shigella, Serratia, te egzotoksine, toksičke produkte bakteri¬ 
ja, kao što su bakterije iz roda: Clostridium i Staphylococcus. 
Detaljniji opis svakog od navedenih rodova bakterija i njiho¬ 
vih toksina nalazi se u priručniku naslova „Biološke opasnosti 
u hrani", koji je otisnut u nakladništvu Hrvatske agencije za 
hranu, Osijek, 2009. 

Pored bakterija, kao česti uzročnici kvarenja različitih namirni¬ 
ca biljnoga i animalnoga podrijetla javljaju se različite plijesni, 
koje u povoljnim okolišnim uvjetima rastu na/u namirnicama. 
Njihovi metaboliti, sekundarni produkti metabolizma nazva¬ 
ni mikotoksini, predstavljaju skupinu prirodnih spojeva koji 
se međusobno razlikuju po kemijskoj strukturi i biološkoj ak¬ 
tivnosti. Oni na ljudski organizam mogu imati toksični učinak 
(karcinogenost, hepatotoksičnost, teratogenost, hemoragije 
na jetri i želucu, imunotoksičnost, neurotoksičnost i dr.) te, 
stoga, mogu izazvati brojne i različite bolesti nazvane miko- 
toksikoze. Najčešći proizvođači mikotoksina jesu vrste plijesni 
iz rodova Penicillium, Apergillus i Fusarium. 


Osim bakterijskih toksina i toksina plijesni, toksične produkte 
u vlažnom ili vodenom okolišu proizvode mnoge vrste foto- 
sintetskih vodenih organizama koji se nazivaju alge.Ti toksič¬ 
ni produkti, fikotoksini ili algalni toksini, predstavljaju toksič¬ 
ne spojeve koji sudjeluju u brojnim otrovanjima u vodenom 
okolišu. Toksikotvorne alge, posebice morski Dinoflagelati 
iz roda Gonyaulax, predstavljaju veliku, u pravilu neizravnu 
opasnost za ljude, primarno zbog otrovnih - toksičkih tvari 
koje proizvode, a s kojima ugrožavaju jestive morske vrste 
organizama. Algalni toksini u ljudski organizam dospijevaju 
najčešće preko probavnoga sustava (npr. saksitoksin), rjeđe 
preko kože i dišnoga sustava. 

TOKSINI PLIJESNI 

Plijesni su mikroskopske micelijske gljivice koje su široko ra¬ 
sprostranjene u prirodi. Imaju sposobnost proizvodnje razli¬ 
čitih kemijskih spojeva, od jednostavnih kiselina do složenih 
makromolekula. Neki od produkata njihovoga metabolizma, 
poput antibiotika, limunske kiseline i dr., čovjek je uspio isko- 


Tablica 7. Pregled žitarica u kojima su dokazani mikotoksini (sjenčani dio) 


MIKOTOKSIN 

pšenica 

raž 

ječam 

zob 

kukuruz 

riža 

proso 

Aflatoksin 








Citrinin 








Kojična kiselina 








Luteoskirin 








Okratoksin 








Patulin 








Penicilinska kis. 








Sterigmatocistin 








Trihoteceni 








Zearalenon 

Tablica 2. Mogući putevi kontaminacije namirnica i krme mikotoksinima 


Prehrambeni proizvodi inficirani plijesnima 


a) hrana biljnoga podrijetla 

Žitarice, uljarice (kikiriki), voće, povrće 

b) hrana životinjskoga podrijetla (sekundarne namirnice) 

Miješana krma (sekundarne infekcije) 

Ostaci u životinjskim tkivima i životinjskim produktima 

Mlijeko, mliječni proizvodi, meso 

Namirnice koje se dobivaju pomoću plijesni 

Sirevi, fermentirani mesni proizvodi, orijentalna 
fermentirana hrana 


ristiti, ali ne i potpuno spriječiti njihov negativni učinak, po¬ 
sebice patogenih vrsta u kvarenju hrane i krmivu te njihovu 
toksičnost povezanu uz izazivanje bolesti u ljudi, biljaka i ži¬ 
votinja. Klasificiraju se kao plijesni s polja, plijesni u skladišti¬ 
ma i plijesni uznapredovaloga kvarenja. Većina plijesni opa¬ 
snih za zdravlje ljudi podrijetlom je iz skladišta, iako su neki 



at/lOUf V MESU I 
VESNU PVPAOLVNAVU 


Slika 7. Put mikotoksina u hranidbenome lancu 


biološki aktivni produkti metabolizma plijesni s prirodnih 
staništa pokazali toksični učinak na zdravlje ljudi i životinja. 
Toksikotvorne plijesni mogu rasti i proizvoditi mikotoksine na 
raznim žitaricama: u polju, prije žetve, nakon žetve, tijekom 
procesiranja, transporta i uskladištenja (Tablica 1.). 

Patogene plijesni proizvode toksične sekundarne produkte 
metabolizma nazvane mikotoksini, čiji su putevi kontamina¬ 
cije različiti (Tablica 2. Slika 1.). Najpovoljniji uvjeti za rasttok- 
sikotvornih plijesni i proizvodnju njihovih toksina prisutni su 
u tropskim predjelima (zbog prikladnih klimatsko-okolišnih 
uvjeta, temperature i vlage). 

Stoga, u sveprisutnoj globalizaciji tržišta hranom, posebice ži¬ 
taricama, nužan je stalan nadzor, odnosno kontrola prilikom 
uvoza hrane. 

MIKOTOKSINI 

Mikotoksini (gr. mykes - gljiva, toxicon - otrov), kao česti one¬ 
čišćivači hrane, uz brojne značajne štete u gospodarstvu, 
uzročnici su različitih bolesti (Tablica 3.), najčešće putem hra¬ 
ne, rjeđe respiratornim putem. Bolesti koje prouzročuju su 
mikotoksikoze. Predstavljaju veliki problem za ljude i životi¬ 
nje u brojnim zemljama svijeta (Tablica 4.) te, ovisno o načinu 
unosa u organizam, mogu biti primarne i sekundarne. 

Tablica 3. Bolesti u ljudi koje se povezuju s unošenjem mikotoksina 


SUSTAV 

ZDRAVSTVENI PROBLEMI 

MIKOTOKSINI 

Krvožilni sustav 

smanjena elastičnost žila 
unutarnja krvarenja 

Aflatoksini, Safratoksini 

Roridini 

Probavni sustav 

proljev, povraćanje, krvarenje iz crijeva 
oštećenje jetre, nekroza, fibroza 
oštećenja sluznice probavnoga sustava 
anoreksija 

Aflatoksini 

T - 2 toksini 

Deoksinivalenol (vomitoksin) 

Dišni sustav 

poteškoće s disanjem, krvarenje iz pluća 

Trihoteceni 

Živčani sustav 

drhtavica 

nekoordinirani pokreti, depresija, glavobolja 

Tremorgeni 

Trihoteceni 

Koža 

osip, osjet vrućine, fotosenzitivnost 

Trihoteceni 

Mokraćni sustav 

oštećenje bubrega 

Okratoksin, Citrinin 

Reproduktivni sustav 

sterilnost, promjene u reproduktivnim ciklusima 

T - 2 toksin, Zearalenon 

Imunosustav 

promjene ili potpuno uništenje 

Mnogi mikotoksini 


Mikotoksini su kemijski spojevi različite strukture, različitoga 
biološkoga učinka, u pravilu bez boje i okusa. Posjeduju viso¬ 
ku akutnu toksičnost (Tablica 5.), često povezanu uz maligne 


bolesti (karcinogenost, mutagenost, imunotoksičnost, hepa 
totoksičnost, nefrotoksičnost, fenotoksičnost, dermatotoksič 
nost, hematotoksičnost, teratogenost). 


Tablica 4. Bolesti za koje se, prema rezultatima laboratorijskih ili epidemioloških istraživanja, pretpostavlja da ih prouzročuju 
mikotoksini 


BOLEST 

ŽIVOTINJSKA VRSTA 

SUPSTRAT 

ETIOLOŠKI AGENS 

Alimentarna toksična aleukija 

čovjek 

zrnje žitarica 

Fusarium spp. 

(ATA ili septička angina) 

toksični kruh 

sporotrichioides 

Dendrodokiotoksikoza 

konj, čovjek 

krma (dodir s kožom, udisanje 
čestica krme) 

Dendrodochium toxicum 

Kashin-Beckova bolest 

čovjek 

zrnje žitarica 

Fusarium spp. 
sporotrichiella 

Stahibotritoksikoza 

čovjek, konj, ostala 
stoka 

sijeno, zrnje, krma (dodir s kožom, 
udisanje prašine sijena) 

Stachybotrys atra 

Ergotizam 

čovjek 

riža, zrnje žitarica 

Claviceps purpurea 

Balkanska endemska 
nefropatija (BEN) 

čovjek 

zrnje žitarica 

Penicillium spp. 

Reyev sindrom 

čovjek 

zrnje žitarica 

Aspergillus 

Hepatokarcinom 

čovjek 

zrnje žitarica, kikiriki 


Hepatokarcinom 

Čovjek 

zrnje žitarica, kikiriki 

Tablica 5. Mikotoksikoze povezane s akutnim primarnim bolestima u stoke i peradi 


M i koto ks i koza 

Vrsta životinje 

Primarni sindrom 

Aflatoksikoza 

perad, svinje, goveda, psi 

Akutni hepatitis, hemoragije, ugibanje 

Ergotizam 

goveda, ovce, pilići 

Gangrenozna nekroza, živčani napadi, izostanak 
sposobnosti razmnožavanja 

Facijalni ekcem 

ovce, goveda 

Kolangiohepatitis, fotoosjetljivost 

Fuzariotoksikoze, vomitoksikoza 

svinje 

Enteritis, povraćanje 

T-2 toksikoza 

svinje, goveda, perad 

Dermatonekroza, gastroentritis 

Diacetoksiscirpenol 

svinje 

Gastroenterička nekroza, hemoragije 

Leukoencefalomalacija 

konji 

Živčana depresija, nesposobnost koordinacije 

F-2 toksikoza (zearalenon) 

svinje 

Estrogenizam 

Okratoksikoza 

svinje, purani 

Nefropatija 

Slaframinska toksikoza 

goveda, ovce 

Slinjenje, dijareja 

Stahibotritoksikoza 

konji 

Dermatonekroza, gastroentritis 

Otrovanje tremorgenim 
mikotoksinima 

goveda, ovce, psi 

Poremećena koordinacija mišića (ataksija), malaksalost 


U pogledu navedenoga, velika je zabrinutost prisutna zbog 
karcinogenosti i kronične izloženosti i ljudi i životinja veći¬ 
ni mikotoksina. Prema djelovanju na organizam i bolestima 
koje izazivaju, razlikujemo: nefrotoksine (okratoksini, citrinin 
i dr.), neurotoksine (patulin, fumonizini i dr.), hepatotoksine 
(aflatoksini, sterigmatocistin, grizeofulvin i dr.), estrogene (ze- 
aralenon), citotoksine (trihoteceni), imunosupresore (okra¬ 
toksini, trihoteceni, gliotoksin), respiratorne (fumonizini, tri¬ 
hoteceni, stahibotritoksin), fotosenzibilirajuće (sporidezmini) 
te skupinu povezanu uz odbijanje hrane (deoksinivalenol, 
diacetoksiscirpenol) (Tablica 6.). 

Prema procjeni FAO-a, 25 % hrane koja se proizvodi u svijetu 
kontaminirano je mikotoksinima. Prve informacije o štetnom 
učinku pljesnive hrane datiraju još iz Kine, od prije 5000 godi¬ 
na. Otkrićem aflatoksina (Allcroft i Cannaghan, 1963.) nakon 
pojave,,X-bolesti" u Engleskoj i znatnim zanimanjem za miko- 
toksine, došlo se do spoznaje da se radi o novome, značajno¬ 
me znanstvenome području. Mikotoksini su stabilni i u pravilu 
otporni na povišenu temperaturu. Njihova biosinteza ovisi o 
vrsti toksikotvorne plijesni, o klimatskim i okolišnim uvjetima, 


fizikalno-kemijskim čimbenicima (temperaturi: -5 do 60 °C, sa¬ 
držaju vode u namirnici: 13% i više; a w -vrijednosti: iznad 0,65; 
pH-vrijednosti: 3-9 te koncentraciji plinova u atmosferi i sasta¬ 
vu namirnice). Od dvjestotinjak do sada poznatih mikotoksina 
(od čega nekoliko desetaka proizvode mikotoksine), najzna¬ 
čajniji po svome toksičkom i karcinogenom učinku jesu: afla¬ 
toksini (AFB^ AFM^, okratoksini (OTA), zearalenon (ZEA, F-2), 
fumonizini (FB^ FB 2 ), trihoteceni (T-2 toksin), patulin (PAT). Po¬ 
znato je da dvadesetak različitih patogenih plijesni ima spo¬ 
sobnost proizvodnje dvaju ili više različitih mikotoksina. Do 
nastanka mikotoksikoze dolazi izravnim ili neizravnim stalnim 
unosom u manjim koncentracijama mikotoksina putem miko- 
toksinom onečišćene hrane. Sumnja na mikotoksikoze u ljudi 
je prisutna, ukoliko se neka od bolesti izazvana mikotoksinima 
javlja u većem broju ljudi. Otrovanja mikotoksinima-mikotok- 
sikoze u ljudi i životinja, ovisno o izloženosti hrani onečišće¬ 
noj mikotoksikotvornim plijesnima, mogu biti akutna, kao 
posljedica jednokratnog uzimanja namirnica s visokom do 
umjerenom koncentracijom mikotoksina (u povijesti češće) i/ 
ili kronična, nastala konzumiranjem namirnica s umjerenim do 

Tablica 6. Odabrani mikotoksini i plijesni odgovorne za njihovu sintezu 


MIKOTOKSIN 

VRSTA PLIJESNI ODGOVORNA ZA SINTEZU 

Aflatoksin B, 

Aspergillus flavus, A.parasiticus 

Sterigmatocistin 

A.versicolor, A.nidulans, A.sydowi, A.rugulosus, A.flavus, Drechslera sp., Bioplaris sp. 

Zearalenon 

Fusarium graminearum, F.roseum, F.nivale, F.tricinctum, F.sporotrichoides, F.oxysporum, 
F.verticillioides 

Patulin 

Penicillium patulum, P.roqueforti, P.expansum, P.variable, P.daviforme, P.lapidosum, P.melinii, 
P.rugulosus, P.equinum, P.novaezeelandiae, P.divergens, P.griseofulvum, P.leucopus, P.cyclopium 

T-2 toksin 

Fusarium tricinctum, F.roseum, F.lateritium, F.solani, F.rigidlusculum, Trichoderma viride 

Rokefortin 

Penicillium roqueforti 

Penitrem A 

Penicillium palitans, P.cyclopium, P.crustosum, P.spinulosum 

Fumitremorgen 

Aspergillus fumigatus, A.caespitosus, Penicillium lanosum 

Roridin A 

Myrothecium roridum 

Okratoksin A 

Aspergillus ochraceus, A.ostianus, A.melleus, A.alliaceus, A.petrakii, A.sclerotiorum, A.sulphureus, 
Penicillium viridicatum, P.cyclopium, P.commune, P.palitans, P.purpurescens, P.variable, 
P.verrucosum, P.chrysogenum 

Citrinin 

Penicillium citrinum, P.viridicatum, P.implicatum, P.fellatanum, P.citreo-viride, P.velutinem, 
P.canascens, P.purpurescens, P.janseni, P.steckii, P.spinolosum, P.notatum, P.palitans, P.expansum, 
P.daviforme, P.roqueforti, Aspergillus niveus, A.terreus, A.flavipes 

a-cikolpiazonička kiselina 

Penicillium cydopium, P.viridicatum, P.crustosum, P.puberulum, P.viridicatum, P.patulum 

Penicilinska kiselina 

Penicillium puberulum, P.piscarium, P.stoloniferum, P.viridicatum, P.cyclopium, P.martensii, 

P.thomii, P.verrucosum, P.suaveolens, P.chrysogenum, P.palitans, P.baarnense, P.expansum, 

P.madriti, P.paraherguei, Aspergillus ochraceus, A.guerinus, A.melleus, A.ostianus 


niskim koncentracijama mikotoksina tijekom dužega vremen¬ 
skoga perioda (s mogućim letalnim završetkom). Pojavljuju se 
u zemljama lošega socijalno-ekonomskoga stanja i lošega po- 
Ijoprivredno-veterinarskoga standarda, posebice kod uzgoja, 
transporta i uskladištenja hrane biljnoga i animalnoga podri¬ 
jetla. Također, onečišćenje zraka aflatoksinom u industrijskim 
prostorima za proizvodnju hrane u nekim zemljama Europe u 
više slučajeva bilo je povezivano s malignim bolestima dišnih 
puteva. Simptomi mikotoksikoza ovise o brojnim čimbenici¬ 
ma: starosnoj dobi i spolu, vrsti i koncentraciji mikotoksina, 
vremenu izloženosti, farmakodinamičkim osobinama (dis¬ 
tribuciji u tkivu, odnosno organu, njegovome metabolizmu, 
poluvremenu raspada te učinkovitosti organizma u pogledu 
njihovog uklanjanja). Njihove karakteristike jesu: bolest nije 


prenosiva; povezana je uz određenu vrstu hrane (krmiva) ili uz 
promjenu prehrane; liječenje lijekovima i antibioticima je bez 
rezultata; iako su neki simptomi slični avitaminozi, liječenje 
vitaminima nije učinkovito; bolesti su sezonske prirode (zbog 
klimatskih uvjeta koji utječu na rast i razmnožavanje plijesni). 
U Republici Hrvatskoj prisutnost najjačega prirodnoga karci- 
nogena - aflatoksina rijetka je u odnosu na FB^ OTA i F-2 
toksin. Aflatoksin B svrstan je, zbog svoga dokazanoga kar- 
cinogenoga učinka na životinje i ljude, prema Međunarodnoj 
agenciji za istraživanje raka (International Agency for Resear¬ 
ch on Cancer - IARC), u Skupinu 1. 

lako su dokazi o toksičnom i karcinogenom učinku mikotok¬ 
sina na organizam čovjeka nepotpuni i nepouzdani, ipak na 
međunarodnoj razini u proizvodnji i distribuciji hrane tim se 

spojevima pridaje velika pažnja, iz razloga što postoji odre¬ 
đena zabrinutost u pogledu njihove odgovornosti za razne 
bolesti. Tako su FAO, WHO i UNICEF 1968., između ostaloga, 
predložili da dopuštena količina aflatoksina B 1 u namirnicama 
iznosi do 30 pg/kg. U mnogim zemljama također su ozako¬ 
njene dopuštene razine mikotoksina u različitim namirnica¬ 
ma (za aflatoksine 5-20 pg/kg namirnice). 

U cilju sprečavanja moguće kontaminacije hrane toksiko- 
tvornim plijesnima i mikotoksinima, potrebno je poznavati 
preventivne mjere za sprečavanje kontaminacije; fizikalne, 
kemijske i biološke preventivne mjere, mjere uzgoja, žetve 
i pohrane krme i žitarica te mjere u proizvodnome procesu, 
transportu i pri uskladištenju. 

Najviše dopuštene količine mikotoksina (pg/kg jestivoga di¬ 
jela) u hrani (namirnicama) u RH propisane su Pravilnikom 
o najvećoj dopuštenoj količini određenih kontaminanata u 
hrani. 

IZVORI U HRANI 

Žitarice, brašno, kruh, mahunarke, riža, mlijeko i mliječni pro¬ 
izvodi, meso i suhomesnati proizvodi, masline i maslinovo 
ulje, kava, suho voće, vino, pivo, sokovi, začini, čajevi i dr. naj¬ 
češći su izvori. 

STRATEGIJE SMANJENJA RIZIKA 

Izravna kontrola svih faza u proizvodnome lancu. Primjena 
fizikalnih, kemijskih i bioloških postupaka. 

AFLATOKSINI (AF) 

Aflatoksine sintetizira ograničeni broj sojeva plijesni iz rodo¬ 
va Aspergillus (Slika 2. i 3.), Penicillium iFusarium. Predstavljaju 
smjesu kemijski srodnih spojeva, derivata difurokumarina, 
među kojima su najvažniji predstavnici aflatoksini B , 

G 2 , M i M 2 (Slika 4. i 5.). Oznake B i G obilježavaju boju kojom, 
pri određenoj valnoj duljini UV- svjetla, aflatoksini fluorescira- 


ju (eng. B-Blue, plavo; G-Green, zeleno), a M prema supstratu 
(Milk, mlijeko) iz kojeg su izolirani. 



Slika 2. Mikroskopska i fotomikrografska slika plijesni 
Aspergillus flavus 



Slika 3. Mikroskopska slika plijesni Aspergillus parasiticus 



Slika 4. Strukturna formula aflatoksina BI i Ml 

Slika 5. Strukturna formula aflatoksina G1 

Biosinteza AF plijesnima iz roda Aspergillus ovisi o tempera¬ 
turnim uvjetima rasta plijesni (optimum 28°C - 33°C), slobod¬ 
noj količini vode (a w -vrijednost) iznad 0,85 (za biosintezu AF, 
0,98), pFi- vrijednost od 2-11 (za biosintezu AF, 3-8). 

IZVORI 

Žitarice, kruh, grah, soja, riža, kava, kakao, kikiriki, kokosov 
orah, pistacije, orasi, mlijeko, jaja, meso, suhomesnati proi¬ 
zvodi, suho voće (smokve, grožđice i dr.), masline, maslinovo 
ulje, mlijeko, crna i bijela vina, orasi i dr. 

ZDRAVSTVENI RIZICI 

Aflatoksini izazivaju brojne toksičke efekte (akutnu i kroničnu 
toksičnost).To su karcinogeni spojevi koji kod dugotrajne izlo¬ 
ženosti mogu prouzročiti maligne tumore, prvenstveno jetre. 

STRATEGIJE SMANJENJA RIZIKA 

Žitarice, prije žetve: odabir sorti za sjetvu koje su otporne na 
plijesni, zaštita od insekata, praćenje parametara (tempera¬ 
tura, relativna vlažnost, sadržaj vode, kakvoća i vrsta tla); u 
tijeku žetve: sušenje i pročišćavanje; nakon žeteve: pravilno 
uskladištenje, suzbijanje rasta plijesni, dekontaminacija. 

AFLATOKSIN B 1 (AFB,) 

To je toksikološki najvažniji aflatoksin (najvažniji karcinogen) 
koji se nalazi u brojnim namirnicama biljnoga i životinjskoga 

podrijetla. Godine 1962., nakon pojave ,,X-bolesti" pernatih 
životinja u Engleskoj (uginulo više od 100 000 pačića, purića i 
fazana), izoliran je iz plijesni Aspergillus flavus porasloj na pe- 
letima od kikirikijeva brašna, kojima su hranjene te životinje. 

IZVORI U HRANI 

Nalazi ga se u poljoprivrednim proizvodima, žitaricama, ulja- 
ricama, kavi, riži, kikirikiju, pistacijama i dr. 

ZDRAVSTVENI RIZICI 

AFB 1 u organizmu sisavaca metabolički se transformira u ak¬ 
tivni oblik AFB ir koji je biološki aktivniji od ostalih aflatoksina. 
Na osnovi brojnih epidemioloških istraživanja provedenih u 
zemljama gdje je visoka incidencija primarnoga karcinoma 
jetre, dokazano je da je AFB 1 sigurni karcinom za ljude. Ta¬ 
kođer je dokazano da postoji dobra korelacija između kon¬ 
centracije AFB! u hrani i učestalosti nalaza metabolita DNA 
adukata AFBj u mokraći. 

Može izazvati zloćudni tumor jetre u ljudi i životinja, a izaziva 
pometnje na bubrezima, dušniku i potkožnome tkivu. 

Njegov dugotrajan unos hranom u organizam predstavlja 
rizični čimbenik u razvoju primarnoga hepatocelularnoga 
karcinoma. Zbog njegovoga mogućega toksičnoga učinka u 
čovjeka, po preporuci IARC, svrstan je u Skupinu 1 spojeva, s 
dokazanim karcinogenim učinkom. 

STRATEGIJE SMANJENJA RIZIKA 

Podnosi izuzetno visoke temperature (do 260°C) te se, stoga, 
ne može ukloniti termičkom obradom namirnice. 

Primjenom fizičkih, kemijskih i bioloških postupaka; suše¬ 
njem žitarica, kemijskim antifungalnim agensima (propion- 
ska, mravlja, octena kiselina), zračenjem, dehidriranim amo¬ 
nijakom pri povišenoj temperaturi i tlaku, jakim kiselinama i 
lužinama, oksidirajućim agensima (ozon i vodikov peroksid), 
količina mikotoksina u hrani može se smanjiti. 








AFLATOKSIN M 1 (AFM,) 

Aflatoksin M 1 je hidroksilirani metabolit aflatoksina B 1 (Slika 4.), 
poznat kao hepatokarcinogeni spoj. Sintetiziraju ga plijesni iz 
roda Aspergillus (A. flavus i A. parasiticus). 

IZVORI U HRANI 

Nalazi se u mlijeku i mliječnim proizvodima. 

ZDRAVSTVENI RIZICI 

Procjenjeno je da je karcinogen za ljude. U organizam ljudi 
može se unijeti preko namirnica (uvezenih mliječnih proizvo¬ 
da), a u životinje preko krme. U prehrambeni lanac može ući 
izravno ili neizravno, nakon metaboličke transformacije AFB, 
u AFM, u mliječnim žlijezdama preživača. Osjetljivost na mo¬ 
gući karcinogeni i toksički efekt AFM 1 dokazana je u pastrva 
i štakora. 

Budući daje AFM 1 dihidroderivat AFB 1 koji se smatra najtok- 
sičnijim mikotoksinom iz skupine AF, čijim dugotrajnim uno¬ 
som u organizam može doći do razvoja hepatocelularnoga 
karcinoma, IARC gaje svrstala u Skupinu 2 B toksina, s mogu¬ 
ćim karcinogenim učinkom. 

STRATEGIJE SMANJENJA RIZIKA 

Dopuštena količina AFM 1 u sirovome mlijeku, prema Pravil¬ 
niku, iznosi 0,05 pg/kg. U mnogim je zemljama ozakonjena 
koncentracija AFM, do razine od 50 pg/kg. 

AFM, se ne može u potpunosti ukloniti iz mliječnih proizvo¬ 
da, ali se zato njegova razina u mliječnim proizvodima može 
smanjiti postupcima prerade: sušenjem, pasterizacijom i ste¬ 
rilizacijom. 

OKRATOKSINI 

Okratoksini su skupina bliskih derivata dihidroizokumarina 
povezanih s L-p-fenilalaninom koju čine: OTA, OTB, OTC, OTa. 
Najtoksičniji predstavnik te skupine je okratoksin A (OTA). 
Kao sekundarni metabolit plijesni iz rodova Aspergillus i Peni- 


cillium snažan je mikotoksin s hepatoksičnim, nefrotoksičnim, 
genotoksičnim, kancerogenim i imunosupresivnim djelova¬ 
njem. Izoliran je i identificiran 1965. u Južnoj Africi, iz plijesni 
Aspergillus ochraceus (Slika 6.). 



Slika 6. Mikroskopska i fotomikrografska slika plijesni 
Aspergillus ochraceus 


IZVORI U HRANI 

Okratoksin se nalazi u kukuruzu, pšenici, raži, ječmu, zobi, 
riži, soji, grašku, grahu, orašastim plodovima, kavi, vinu, pivu, 
mesu, suhomesnatim proizvodim, jajima. 

Za razliku od OTA, koji se sastoji od dihidroizokumarinske jez¬ 
gre povezane s L-P-fenilalaninom preko 7-karboksilne skupi¬ 
ne (Slika 7.), OTB, koji se prirodno može pojavljivati, u svojoj 
strukturi nema atoma klora (Cl) pa je manje toksičan. 

OKRATOKSIN A (OTA) 

OTA je bezbojan, kristaličan spoj, koji pod UV svjetlom poka¬ 
zuje plavu fluorescenciju. Produkt je metabolizma plijesni Pe- 
nicillium verrucosum i Aspergillus ochraceus. Umjereno je sta¬ 
bilan te u određenoj mjeri može podnijeti većinu postupaka 
procesiranja hrane. Do njegove biosinteze može doći tijekom 
rasta navedenih toksikotvornih plijesni na žitaricama (primar¬ 
no na onim koje prije uskladištenja nisu prikladno osušene), 
ali i u nekim drugim namirnicama biljnoga i animalnoga po¬ 
drijetla (žitarice, pivo, svinjsko meso, sirova i pržena kava, ka¬ 
kao, crno vino, čaj i dr.). 

Slika 7. Strukturna formula okratoksina A 


Kao posljedica duže izloženosti, OTA može izazvati akutno 
zatajenje bubrega u pokusnim i domaćim životinjama zbog 
oštećenja funkcije proksimalnih tubula, što prouzročuje sma¬ 
njenje ili gubitak funkcije bubrega. 

IZVORI U HRANI 

Nalazi se u žitaricama (ječam, pšenica, kukuruz, zob), kruhu, 
pivu, svinjskome mesu, sirovoj i prženoj kavi, sušenome voću, 
kakau, bijelom grahu, kikirikiju, crnome vinu, čajevima, za¬ 
činima i dr. Izloženost ljudi OTA moguća je primarno putem 
hrane, ali i udisanjem. 

ZDRAVSTVENI RIZICI 

Lipofilan je i nefrotoksičan, a također posjeduje teratogena, 
hepatotoksična, imunosupresivna i karcinogena svojstva. 

OTA se na više načina uključuje u staničnu fiziologiju, primjeri¬ 
ce kroz inhibiciju enzima koji sudjeluju u metabolizmu fenila- 
lanina i sintezu fenilalanin-tRNA kompleksa.Također, inhibira 
sintezu mitohondrijskog ATP i stimulira lipidnu peroksidaciju, 
prouzročuje oksidativni stres i malim koncentracijama stimu¬ 
lira apoptozu u epitelnim stanicama bubrega u štakora. 

OTA je toksičan u svim životinjskim vrstama, posebice u orga¬ 
nima kao što su bubrezi, jetra i krvožilni sustav. 

Pretpostavlja se da bi mogao biti uključen u etiologiju en¬ 
demske bolesti u ljudi (Balkanske endemske nefropatije. 

BEN). BEN je teška, kronična obostrana bolest bubrega, čija se 
pojavnost prati i istražuje u nekim područjima Hrvatske, Bo¬ 
sne i Hercegovine, Bugarske, Rumunjske i Srbije. Osim bolesti 
bubrega, višestruko su učestale (za razliku od neendemskih 
krajeva) maligne bolesti mokraćovoda i nakapnice. Patološki 
efekti akutne okratoksikoze, uz nekrozu bubrežnoga tubular- 
noga epitela, povezani su i uz nekrozu stanica jetre. 

OTA je nađen u uzorcima razne hrane i krmiva te u krvi sta¬ 
novnika endemskoga područja. Srednja vrijednost kon¬ 
centracije OTA u krvi zdravih ljudi većine europskih zemalja 
doseže granicu od 1 ng/mL, dok u krvi bolesnika iz endem¬ 
skoga područja doseže vrijednost i do 1800 ng/mL. Srednja 
vrijednost koncentracije OTA u uzorcima ljudske plazme pri¬ 
kupljenih u Ijetnome periodu u Osijeku, Varaždinu, Zagrebu, 
Rijeci i Splitu iznosila je 0,39 ng/mL. Značajnija koncentracija 
(viša od detekcijskoga limita, 0,2 ng/mL) dokazana je u Osi¬ 
jeku, najvjerojatnije zbog specifičnih prehrambenih navika. 
Na osnovi tih provedenih istraživanja procjenjen je srednji 
dnevni unos OTA od 0,53 ng/kg tjelesne mase (TM) gradske 
populacije (slično i u drugim zemljama Europe), što je niže od 
granične vrijednosti, koju je za ljudsku populaciju u iznosu od 
120 ng/kg TM preporučio 2006. znanstveni odbor za konta- 
minante Europske agencije za sigurnost hrane. 

Zbog dokazanoga karcinogenoga učinka na pokusnim živo¬ 
tinjama i nedovoljnih epidemioloških dokaza na ljudima, OTA 
je, prema lARC-u, svrstan u Skupinu 2B, kao mogući karcino- 
gen. 

STRATEGIJE SMANJENJA RIZIKA 

Stupanj uklanjanja OTA ovisi o više parametara: pH, tempe¬ 
raturi i drugim nutrijentima u hrani. Od fizikalnih metoda za 
dekontaminaciju okratoksina iz namirnica učinkovite su prže¬ 
nje, zagrijavanje na više temperature, a od kemijskih metoda 
obrada amonijakom s kalcijevim hidroksidom (pri 96°C). 

Slika 8. Strukturna formula fumonizina B1-B4 

(FBI: R1 -OH, R2-OH ; FB2:R1-H, R2-OH; FB3:R1-OH, R2-H; 

FB4:R1-H,R2-H) 

FUMONIZINI 

Fumonizini predstavljaju skupinu sekundarnih produkata 
metabolizma koje prozvode različite vrste plijesni iz roda 
Fusarium tijekom rasta na kukuruzu u različitim klimatskim 
uvjetima, a sačinjavaju je fumonizini A,, A 2 , B, - B 4 (Slika 8.). Od 
15-ak vrsta plijesni, producenata fumonizina, najviše iz roda 
Fusarium, otkrivenih u posljednjih nekoliko godina posebice 
se ističu F. proliferatum, F. nygamani te Alternaria alternata var. 
Lycopersici. Optimalna biosinteza tih mikotoksina odvija se 
pri temperaturi od 30°C i aktivitetu vode od 0,98. 

FUMONIZIN B 1 (FB n ) 

U skupini fumonizina najtoksičniji su fumonizini B, i B 2 .To su 
hidrofilni mikotoksini koji su izolirani iz kukuruza onečišće¬ 
noga plijesnima Fusarium verticiiioides i F. moniliforme, čija je 
struktura definirana 1988. Mikotoksikoze prouzročene fumo- 
nizinom B 1 rezultiraju leukoencefalomalacijom (LEM) u konja, 
magaraca i mula i plućnim edemom u svinja. U svijetu je pro¬ 
nađen u uzorcima kukuruza u koncentraciji do 155 mg/kg, a 
dokazan je i u manjem broju uzoraka i u Hrvatskoj. Dopušte¬ 


R 1 OH 


CH 3 


na količina u hrani za konje i svinje u Hrvatskoj iznosi 5 ppm, 
za perad i telad do 20 ppm, a za goveda 50 ppm. lako nije 
utvrđena njegova prisutnost u ljudi, procjenjuje se da njegov 
dnevni unos u organizam kreće od 0,02 do 440 mg/kg TM, što 
ovisi o područjima gdje je potrošnja kukuruza velika. 

IZVORI U HRANI 

Najvažnije nalazište fumonizina: poljoprivredne kulture (ku¬ 
kuruz, zob i neke druge žitarice, brašno, tortile, kukuruzni 
proizvodi, riža, slatki krumpir, lješnjak, orasi i neki sirevi). U 
značajnim toksičnim količinama nije pronađen u namirnica¬ 
ma životinjskoga podrijetla (jaja, meso, mlijeko). 

ZDRAVSTVENI RIZICI 

Iz rezultata brojnih istraživanja provedenih na pokusnim životi¬ 
njama, ali ne i s potpuno dokazanim djelovanjima u ljudi, može 
se zaključiti da bi i ljudi izloženi FB 1 mogli imati zdravstvenih 
malignih posljedica koje su povezane uz bubrege i jetru. 

Neka istraživanja (iako još s nepotpunim dokazima) ukazuju na 
povezanost fumonizina B 1 s učestalošću raka jednjaka u domo¬ 
rodaca Transkaja, kojima je kukuruz glavna hrana, što je potkri¬ 
jepljeno sa sličnim istraživanjima provedenim u Kini i Italiji. 

Dokazani toksični i karcinogeni učinci u pokusnih životinja 
(ovisno o spolu) jesu: oštećenje i karcinom bubrega, jetre i 
jednjaka. 

IARC je zbog nedostatnih epidemioloških istraživanja na lju¬ 
dima i zbog dovoljnih dokaza karcinogenosti za životinje uvr¬ 
stio FB n u Skupinu 2B. 

STRATEGIJE SMANJENJA RIZIKA 

Termička obrada namirnica s fumonizinom ne utječe bitno na 
njegov sadržaj i unos u organizam. 

Fizikalne metode, kao što je npr. čišćenje, mehaničko ukla¬ 
njanje, pranje zrnja (npr. vodenom otopinom natrijeva - kar¬ 
bonata), djelomično mogu smanjiti razinu mikotoksina koje 
proizvode vrste plijesni iz roda Fusarium. 

TRIHOTECENI 

Trihoteceni (Slika 9.) jesu sekundarni metaboliti različitih pli¬ 
jesni iz rodova: Fusarium, Stachibotrys, Trichothecium, Myrot- 
hecium, Phomopsis i Trichoderma i sačinjavaju skupinu od oko 
150 različitih metabolita svrstanih u četiri skupine: A, B, C i 
D. Najznačajniji predstavnici A skupine mikotoksina jesu: T-2 
toksin, HT-2 toksin, diacetoksiscirpenol (DAS), a B skupine: 
nivalenol (NIV), deoksinivalenol (DON, vomitoksin). Neki od 
njih djeluju antibakterijski, antifungalno, antiprotozoalno, fi- 
totoksično, citotoksično, karcinostatičko, antisupresivno, an- 
tivirusno i insekticidno. 



Slika 9. Strukturna formula trihotecena 

IZVORI U HRANI 


Može nastati u pšenici, kukuruzu, raži, ječmu, riži i zobi te se 
mogu naći u proizvodima od brašna, kukuruznim pahuljica¬ 
ma, hrani za dojenčad, sladu, pivu i drugoj hrani. Vrlo često se 
nalaze u krmivu i krmnim smjesama. 

ZDRAVSTVENI RIZICI 

Svrstavaju se u gastrointestinalne toksine, dermatotoksine, 
imunotoksine, hematotoksine i citotoksine. Posjeduju više¬ 
struke biološke učinke. 

Istražuju se i njihovo moguće karcinogeno, mutageno i geno- 
toksično djelovanje. Prvo epidemijsko otrovanje trihoteceni- 
ma, nazvano alimentarna toksička aleukija (ATA), pojavilo se 
u Sovjetskome Savezu 1932. Smrtnost ljudi izloženih toj epi¬ 
demiji iznosila je 60 %. Razlog je bilo žito onečišćeno s plijesni 
F. sporotrichoides, koje je prije žetve prezimilo na polju, gdje 
je visoka vlažnost zrnja pogodovala biosintezi mikotoksina 
imunosupresivnim djelovanjem. 

Najtoksičniji predstavnik iz skupine trihotecena je teratogeni 
T-2 toksin, dok DON, koji je manje toksičan, prouzročuje već 
kod niskih koncentracija odbijanje hrane u životinja. Od osta¬ 
lih predstavnika, uočeno je oštećenje bubrega i erozija pro- 
bavnoga trakta u nekih životinja, uključivo i u kokoši koje su 
hranjene krmivom koje je sadržavalo NIV. 

Trihoteceni su snažni inhibitori sinteze proteina u eukariota 
te oštećuju stanice timusa, crijeva, slezene te limfnih žlijezda. 

Prouzročuju trihotecenotoksikoze, koje mogu biti akutne ili 
kronične, što ovisi o vrsti toksina i njegovoj koncentraciji. Kli¬ 
nička slika otrovanja uključuje: dermatitis, mučninu, odbija¬ 
nje hrane, tahikardiju, nekrozu sluznice i kože, edeme, krvavi 
proljev, upalu probavnoga trakta, razaranje leukocita i trom- 
bocita. 

IARC je procijenila da ne postoje dovoljni dokazi za karcino- 
genostT-2 toksina, DON-a i NIV za životinje i ljude te ih je svr¬ 
stala u Skupinu 3. 





STATEGIJE SMANJENJA RIZIKA 


Izbjegavanje konzumiranja prerađevina od kukuruznoga 
ili pšeničnoga brašna ili riže kontaminiranih trihotecenima. 
Izbjegavati hranjenje dojenčadi i male djece povećanim uno¬ 
som žitarica putem dječje hrane, žitnih pahuljica i kašica. 

ZEARALENON (ZEA) 

Zearalenon (ZEA, sinonim F-2 toksin) ubraja se u estrogene 
(fitoestrogene) nesteroidne mikotoksine, koji je ime dobio 
prema plijesni Giberella zeae, iz koje je izoliran 1962. godine. 
Proizvode ga njen anamorf Fusarium graminearum te plijesni 
F. culmorum, F. cerealis, F. gibbosum porasle na kukuruzu tije¬ 
kom zrenja i uskladištenja vlažnoga kukuruza. Kemijska struk¬ 
tura toga spoja (Slka 10.) definirana je 1966. godine. 



Slika 10. Strukturna formula zearalenona 

Reducirani oblik ZEA je zearalenol za koji je dokazano da u 
krmnoj smjesi za svinje ima 3-4 puta veću toksičnost od ZEA. 

Taj metabolit nalazi se na zrnju kukuruza kontaminiranom s 
plijesni F. roseum (posebice u kasnu jesen i u zimi), zbog vi¬ 
sokoga sadržaja vode. Stabilan je i ne raspada se pri visokim 
temperaturama, što upućuje na njegovu postojanost u hrani 
i nakon termičke obrade. 

ZEA je u devedesetim godinama 20. stoljeća pronađen u krvi 
djevojčica s preranim spolnim sazrijevanjem (Portoriko) te 


preranim pubertetom (Mađarska) koje su se hranile„zdravom 
hranom" u kojoj je bio prisutan ZEA, pa je stoga ZEA povezan 
s nastankom preranoga puberteta. 

IZVORI U HRANI 

Može se naći u kukuruzu (najčešće), sijenu, stočnoj hrani, pše¬ 
nici i ječmu, soji, brašnu, sladu, pivu, mlijeku. 

ZDRAVSTVENI RIZICI 

Učinak kojeg izaziva ZEA u organizmu životinja ovisi o količini 
(koncentraciji) unesenoga mikotoksina. U istraživanjima pro¬ 
vedenim na većem broju životinjskih vrsta dokazano je da su 
za postizanje izrazito toksičkog učinka ZEA potrebne visoke 
koncentracije, a isto tako je dokazano da su neke vrste poku¬ 
snih životinja osjetljive i na niže koncentracije ZEA (1-5 mg/kg 
TM). ZEA i njegovi derivati (a-zearalenol i P-zearalenol) imaju 
estrogeni učinak u svinja i preživača. 

U istraživanjima provedenim na uzorcima dječje hrane u EU, 
dokazana je prisutnost ZEA u većem broju uzoraka, što pred¬ 
stavlja poseban razlog za zabrinutost. 

Maksimalno dopuštena koncentracija ZEA u nekim državama 
Europe za žitarice i brašno kreće se 200-1000 ppb. 

Zbog nepostojanja epidemiološke studije izloženosti ZEA za 
ljude, ali zbog indicija o karcinogenosti ZEA za životinje, IARC 
gaje svrstala u Skupinu 3 toksičnih spojeva. 

STRATEGIJE SMANJENJA RIZIKA 

Izbjegavanje konzumiranja tzv. zdrave hrane pripravljene od 
žitarica kontaminiranih sa ZEA. 

PATULIN (PAT) 

Patulin je toksički lakton (Slika 11.), metabolit plijesni iz roda 
Penicillium (Penicillium expansum, Penicillium patulum ) te ne¬ 
kih vrsta iz roda Aspergillus i Byssachlamys. 

Slika 9. Strukturna formula patulina 

Zbog svoje antibiotske aktivnosti, u početnim istraživanji¬ 
ma, nakon otkrića smatran je antibiotikom širokoga spektra. 
Toksičan je za mnoge biološke sustave, ali njegovo značenje 
u izazivanju bolesti u ljudi i životinja još nije potpuno objaš¬ 
njeno. Također je toksičan za bakterije, plijesni, praživotinje, 
sisavce, biljke. Najveći proizvođač patulina je plijesan Penicilli- 
um expansum i odgovorna je za čestu bolest koja se pojavlju¬ 
je na jabukama nakon berbe (gnjiljenje, truljenje), odnosno 
tijekom uskladištenja. 

Intenzitet biosinteze mikotoksina patulina ovisi o okolišnim 
i endogenim čimbenicima (a w -vrijednost, temperatura, pH, 
stanje atmosfere - % udjel 0 2 i C0 2 ). 

Istraživanjima patulina došlo se do spoznaje da povećana 
koncentracija C0 2 tijekom uskladištenja može utjecati na bi- 
osintezu patulina, no visoke koncentracije dovode do nekih 
promjena u jabuci poput smanjenja kakvoće, gubitka okusa i 
promjena na kori. Utjecaj nižeg udjela 0 2 (pri 25°C) rezultirao 
je određenom promjenom koncentracije patulina, ali i fizio¬ 
loškim promjenama na plodu jabuke. Na proizvodnju toga 
mikotoksina znatno utječe i temperatura. Ovisno o soju plije¬ 
sni, njezin optimalan porast i biosinteza patulina zabilježena 
je pri 25°C. Niže temperature ne zaustavljaju njegovu sintezu, 
već ju zbog sporijega rasta plijesni odgađaju. Isto tako je pri¬ 
mijećeno da stresni uvjeti (smanjenje temperature ili 0 2 ) te 
niske pH vrijednosti potiču sintezu patulina. 

IZVORI U HRANI 


Namirnice u kojima najčešće dolazi do biosinteze patulina: 
jabuke, jabučni sok, kruške, grožđe, pšenica. 

ZDRAVSTVENI RIZICI 

Toksičan je za mnoge biološke sustave (toksičan za stanice i 
tkiva u životinja), ali njegovo značenje u izazivanju bolesti u 
ljudi i životinja još nije potpuno objašnjeno. Također je toksi¬ 
čan za bakterije, plijesni, praživotinje, sisavce, biljke. 

VVHOje preporučila graničnu koncentraciju patulina u jabuč- 
nome soku u iznosu od 50 pg/L. 

Zbog nedovoljnih spoznaja o karcinogenosti patulina, IARC 
ga je svrstala u Skupinu 3 potencijalnih karcinogena. 

STRATEGIJE SMANJENJA RIZIKA 

Sprečavanje kontaminacije plijesnima i biosinteze patulina 
može se postići probiranjem i sortiranjem plodova nakon 
berbe; pravilnim uskladiđštenjem plodova (niža temperatura, 
niži sadržaj 0 2 , prikladna relativna vlažnost). 

ZAŠTITA OD KONTAMINACIJE 
MIKOTOKSINIMA 

MJERE ZA SMANJENJE RIZIKA: 

* Kontrola razvoja plijesni na usjevima, odnosno kontrola 
okolišnih uvjeta: relativna vlažnost, sadržaj vode u sup¬ 
stratu, temperatura i koncentracija kisika. Ključni je korak 
sušenje usjeva nakon žetve kojim se sprječava pljesni- 
vost. 

* Primjena fizikalnih metoda, kao što je npr. čišćenje, meha¬ 
ničko uklanjanje, pranje zrnja. 

U nekim slučajevima može se koristiti obrada visokom 
temperaturom, UV zrakama, X zrakama, mikrovalovima 
i dr. Ekstrakcija mikotoksina otapalima također daje po- 



voljne rezultate. U hranu za životinje mogu se dodati i 
tvari koje vežu mikotoksine, koje će smanjiti njihovu bi¬ 
ološku raspoloživost za životinje. To su npr. kalcijev-alu- 
minosilikat i filosilikat iz prirodnoga zeolita (koriste se za 
smanjenje koncentracije AFB, i ZEA, ali nemaju moć veza¬ 
nja drugih mikotoksina). 

Bentonit je isto jedan od primjera spojeva koji vežu mi¬ 
kotoksine, a uspješan je u vezanju AFB 1( T-2 toksina, ali ne 
ZEA i NIV. 

Kaolin, sepiolit i montmorilonit također vežu AFB V ali su 
manje učinkoviti nego kalcijev-aluminosilikat. 

Kemijske metode uključuju upotrebu kiselina, lužina, ok- 
sidansa, reduktivnih tvari, kloriranih supstanci i formalina, 
u cilju razgradnje mikotoksina u kontaminiranom krmivu 
i krmnim smjesama. Međutim, zbog visoke cijene i njiho¬ 
vih rezidua u hrani, te se metode rijetko upotrebljavaju. 

Biološke metode uključuju korištenje sredstava za apsor¬ 
pciju te enzime i mikroorganizme. Od mikroorganizama 
koji prevode toksički spoj u manje toksičan oblik, a pone¬ 
kad ga uz nazočnost određenog enzima i razgrade, uklju¬ 
čene su neke bakterije, posebice iz skupine bakterija mli¬ 
ječne kiseline, propionibakterija i bifidobakterija u hrani, 
s ciljem smanjenja koncentracije mikotoksina. 

Mikrobiološke metode uključuju i kontaminaciju biljnoga 
supstrata sa sojevima plijesni A. flavus i A. pamsiticus, koji 
će u međusobnome nadmetanju prerasti toksikotvorne 
sojeve plijesni. 

Primjena eteričnih ulja i bakterija mliječne kiseline kao 
inhibitornih tvari na rast toksikotvornih plijesni u čistoj 
i mješovitoj kulturi i biosintezu mikotoksina (npr. OTA i 
ZEA). 

Svaka primjenjena metoda poskupljuje proizvodnju hra¬ 
ne. Stoga treba primijeniti sve mogućnosti prevencije 


nastanka mikotoksina. Također je bitna spoznaja da ne 
postoji metoda istovremenog uklanjanja svih vrsta miko¬ 
toksina. 

* Upravljanje rizikom povezanim uz kontaminaciju žitarica 
mikotoksinima moguće je primjenom i korištenjem do¬ 
bre poljoprivredne prakse (Good Agricultural Practices, 
GAP) kao prvoga koraka, potom dobre proizvođačke 
prakse (Good Manufacturing Practices, GMP) za vrijeme 
uskladištenja, obrade, prerade i distribucije te uključiva¬ 
nje FIACCP sustava (Hazard Analysis Critical Control Point; 
analiza opasnosti kritičnih kontrolnih točaka) u čitavome 
lancu proizvodnje, od polja do stola (eng. Farm to table 
approach). 

ALGALNI TOKSINI 

Alge su jednostanični ili višestanični eukarioti, raširene u veli¬ 
kome broju, koje hranjive tvari dobivaju fotosintezom te proi¬ 
zvode kisik i ugljikohidrate, koje, potom, upotrebljavaju drugi 
organizmi. Pripadaju carstvu Protista. Obitavaju u slatkim i 
slanim vodama, tlu i u zajednici s biljkama i gljivama. 

Brojne planktonske i bentičke alge imaju sposobnost proi¬ 
zvodnje toksičkih spojeva-toksina koji mogu dospjeti u školj¬ 
kaše kroz njihov sustav za filtriranje vode. Algalni toksini - fi- 
kotoksini povezani su s otrovanjima u vodenom okolišu (ribe, 
školjkaši, vodene ptice, ljudi). 

Otrovanja koja mogu nastati unosom u organizam takvih 
toksina, mogu se, prema svojstvima tih toksina i simptomima 
koje izazivaju, podijeliti u nekoliko oblika: 

- oblici koji nastaju cvjetanjem dinoflagelata: PSP (Paralytic 
Shellfish Poisoning; paralitičko otrovanje školjkašima); 
NSP (Neurotoxic Shellfish Poisoning; neurotoksično otro¬ 
vanje školjkašima); DSP (Diaretic Shellfish Poisoning; dija- 
retičko otrovanje); otrovanje ciguaterom; VSP (Venerupin 
Shellfish Poisonin;g venerupin otrovanje školjkašima) 

- ASP (Amnesic Shellfish Poisoning; amnesičko otrovanje 
školjkašima) povezano uz cvjetanje dijatomeja 

- Fikotoksini povezani uz cvjetanje cijanobakterija (djeluju 
na kožu i dišni sustav) 

SAKSITOKSINI 

Od brojnih fikotoksina, to su toksini dinoflagelata (potencijal¬ 
ni otrov), koji su odgovorni za pojavu nazvanu "crvena plima". 
Te toksine (saksitoksin, neosaksitoksin) sintetiziraju jedno- 
stanične mikroskopske alge - dinoflagelati, vrste Gonyaulax 
tamarensis i Gymnodinium breve u školjkašima (dagnje, oštri- 
ge) i rakovima tijekom masovnoga razmnožavanja u vrijeme 
"cvjetanja mora". 

IZVORI U HRANI 

Rizične namirnice: voda, školjkaši (kamenice i dagnje koje ra¬ 
stu u vodi tijekom cvjetanja dinoflagelata), rakovi. 

ZDRAVSTVENI RIZICI 

Toksini uneseni u organizam nakon konzumacije takvoga 
školjkaša izazivaju paralitičko otrovanje (PSP), koje je praćeno 
djelovanjem na periferni živčani sustav te na koštano-mišićni 
sustav. 

Simptomi koji nastaju nakon 30 minuta do 2 sata su drhta¬ 
nje usnica, lica, vrata, glavobolja, poteškoće pri disanju, osip, 
gastrointestinalne poteškoće, poremećaji cirkulacije, paraliza 
mišića u ljudi, uz mogući letalni ishod u vremenu 8-24 sata. 

STRATEGIJE SMANJENJA RIZIKA 

Oboljenja se mogu spriječiti izbjegavanjem kozumacije školj¬ 
kaša u tijeku "crvene plime" i detoksikacijom kontaminiranih 
školjkaša, a pomoć kod otrovanja je ispiranje želuca aktivnim 
ugljenom i davanje umjetnoga disanja kod iznenadnih simp¬ 
toma gušenja. 

BREVETOKSINI 


Osim PSP otrovanja toksinima dinoflagelata, školjkaši mogu 
biti uzročnici blažega, neurotoksičnog otrovanja, NSP, koje je 
povezano s dinoflagelatom Gymnodinium breve, koji u kiselim 
uvjetima proizvodi nekoliko lipofilnih, stabilnih toksina - neu- 
rotoksina, nazvanih brevetoksini. 

IZVORI U HRANI 

Jedini izvor brevetoksina su svježi školjkaši. 

ZDRAVSTVENI RIZICI 

NSP izazivaju polieteri, tzv. brevetoksini, koji prouzročuju pro- 
bavne i neurološke pometnje. 

Simptomi otrovanja su utrnuće jezika, usana, gubitak okusa, 
usporen puls, osjećaj topline i hladnoće, proširene zjenice, 
dijareja. 

Oporavak slijedi nakon dva do tri dana. 

STRATEGIJE SMANJENJA RIZIKA 

Izbjegavanje konzumiranja sirovih (prijesnih) školjkaša; ter¬ 
mička obrada. 

CIGUATOKSINII MAITOTOKSINI 

Ciguatera otrovanje (CP, Ciguatera Poisoning) prouzročuju 
termostabilni toksini, ciguatoksini i maitotoksini koji se zbog 
svoje lipofilnosti nakupljaju u masnome tkivu riba. 

To otrovanje nastaje kao posljedica konzumacije ribe u koju 
je hranidbenim lancem dospio neki iz skupine toksina nazva¬ 
nih ciguatoksini, kojeg sintetiziraju bentonski dinoflagelati. 
Od svih ciguatoksina, najznačajniji je CRX-1 toksin. Njegova 
akumulacija u organizmu ovisi o ponovljivoj izloženosti ma¬ 
lim dozama, što rezultira otrovanjem i težim posljedicama, 
uključivo i smrću. 


IZVORI U HRANI 


Rizične namirnice: riblje meso (lubin, barakuda, tropske ribe 
mesožderke). 

ZDRAVSTVENI RIZICI 

Simptomi se pojavljuju 6-12 sati nakon konzumacije, u nekim 
slučajevima i kraće. Prouzročuju gastrointestinalne i neuro¬ 
loške probleme, glavobolju, bol u mišićima, drhtavicu, grozni¬ 
cu, u ekstremnim slučajevima zbog poremećaja u dišnome 
sustavu i radu srca, moguća je i smrt. 

Bolest započinje nakon nekoliko sati i traje do dva tjedna. 

Lipofilni su. Akumuliraju se u masnome tkivu te, stoga, po¬ 
novno izlaganje nižim dozama može izazvati štetne poslje¬ 
dice (otrovanje). 

STRATEGIJE SMANJENJA RIZIKA 
Izbjegavanje konzumiranja mesa takvih riba. 

VENERUPIN TOKSIN 

Venerupin je neparalitički biotoksin, koji je povezan s cvjeta¬ 
njem vrste mikroflagelata Prorocentrum minimum i vrlo često 
slijedi nakon velikih kiša te nakon povećanih količina fosfora, 
nitrata i amonijaka u morskoj vodi. Izaziva venerupin otro¬ 
vanje školjkašima (VSP). Prvo otrovanje zabilježeno je 1889. 
u Japanu, do kojega je došlo nakon konzumiranja školjkaša 
Crassostre gigas, a potom 1941., nakon konzumiranja školj¬ 
kaša Tapes japonica. Istaživanja provedena u Francuskoj na 
istome dinoflagelatu rezultirala su spoznajom da ne proi¬ 
zvode iste toksine kao japanski sojevi P. minimum (što može 
poslužiti kao objašnjenje izostanka otrovanja školjkašima u 
Sredozemlju). 

IZVORI U HRANI 
Nalazi se u školjkašima. 


ZDRAVSTVENI RIZICI 


Simptomi otrovanja su mučnina, bol u želucu, glavobolja, 
slabost, gubitak apetita i dr. Prethodi im neuroza, krvarenje 
iz nosa, usta i desni. U ekstremnim slučajevima, uz povećanu 
jetru, može se pojaviti žutica, modrice na prsima, vratu i ruka¬ 
ma, često i anemija. U ozbiljnim slučajevima, uz uzbuđenje i 
delirij, može doći do komatoznoga stanja i smrti. Inkubacija 
traje 24-48 sati. 

STRATEGIJE SMANJENJA RIZIKA 
Izbjegavanje konzumacije školjkaša. 

PFIESTERIA TOKSIN 

Taj je toksin produkt heterotrofnoga dinoflagelata Pfiesteria 
piscicida (lat. Piscicida - ubojica riba). Prema nekim istraži¬ 
vanjima provedenim 90-tih godina na obalama Sjeverne 
Karoline, smatra se da je Pfiesteria piscicida odgovoran za 
cvjetanje mora i pomor riba. Pfiesteria toksin je nestabilan i 
hlapljiv toksin. Do njegovoga nakupljanja u mesu riba može 
doći zbog prekomjernoga razmnožavanja alge u onečišće¬ 
nome moru ili rijeci. 

IZVORI U HRANI 
Najčešći izvor je meso riba. 

ZDRAVSTVENI RIZICI 

U organizmu izaziva stvaranje slobodnih radikala, posebice u 
živčanome sustavu, što prouzročuje poteškoće s koncentraci¬ 
jom (gubitak pamćenja), zbunjenost, glavobolju, kožni osip, 
grčeve mišića, iritaciju gornjih dišnih puteva i gastrointesti¬ 
nalne smetnje. 

STRATEGIJE SMANJENJA RIZIKA 

Izbjegavanje konzumiranja mesa riba onečišćenoga Pfieste¬ 
ria toksinom. 

PALITOKSIN 

Toksički produkt dinoflagelata i jedan od najjačih poznatih 
otrova. 

IZVORI U HRANI 

Nalazi se u mesu riba i rakova. 

ZDRAVSTVENI RIZICI 

Njegova prisutnost u organizmu može izazvati aritmiju srca, 
slabost i trnjenje mišićnoga tkiva. 

Pretpostavlja se da letalna doza palitoksina za čovjeka iznosi 
oko 5 pg/kgTM (1 gram može usmrtiti oko 200.000 ljudi). 

STRATEGIJE SMANJENJA RIZIKA 

Izbjegavanje konzumiranja mesa takvih riba i rakova. 

DOMOIČNA KISELINA 

Domoična kiselina (Domoic acid, DA) je neurotoksin koji pro- 
uzročuje amnesičko otrovanje školjkašima (ASP). 

Izolirana je 1958. u Japanu iz crvene alge Chondria armata, a 
dokazano je da ju proizvodi i dijatomeja Nitzschia varingica. 

IZVORI U HRANI 

Najšešće se nalazi u srdelama, inćunima i školjkašima. 
ZDRAVSTVENI RIZICI 

Prvo izvješće o otrovanju izazvano s DA zabilježeno je 1987. 
u Kanadi, gdje su umrle tri od 100 otrovanih osoba. Otrova¬ 
nje se pojavilo kao posljedica konzumiranja plavih atlantskih 
dagnji, Mytilus edulis, koja je prisutna i na našoj obali. DA, kao 
atipična aminokiselina, izaziva u ljudi i sisavaca neurotoksič- 
nost, a prosječna smrtnost iznosi do 3 %. 

Neurološke smetnje u ljudi, posebice u starijih, osjetljivi¬ 
jih (halucinacije, gubitak pamćenja, dezorijentacija, koma). 

pojavljuju se unutar 48 sati. U težim slučajevima moguće je 
trajno oštećenje mozga, uz moguću smrt. Gastrointestinalne 
poteškoće (proljev, bol u abdomenu) nastaju u vremenu od 
24 sata. 

STRATEGIJE SMANJENJA RIZIKA 

Izbjegavanje konzumiranja srdela, inćuna i školjkaša koji su 
onečišćeni s DA. 

Industrijske 

onečišćujuće 

tvari 

prof. dr. sc. Đurđa Vasić-Rački 


Industrijske onečišćujuće tvari su 
kemikalije koje se u hranu mogu 
unijeti iz globalno onečišćenog 
okoliša. Mogu biti posljedica teh¬ 
nološke aktivnosti čovjeka, prome¬ 
ta, prirodnih katastrofa i incidenata, 
kao npr. šumskih požara i vulkanskih 
erupcija te posebice nekontroliranoga 
spaljivanja otpada. To su veoma toksični 
organski spojevi, kao dioksini, policiklički 
aromatski ugljikovodici i poliklorirani bife- 
nili. 

DIOKSINI 

Dioksini su najrasprostranjenije toksične kemikalije 
u okolišu, koje su posljedica tehnoloških aktivnosti 
čovjeka. Utjecaj na zdravlje im je usporediv s utjeca¬ 
jem koji je šezdesetih utvrđen za pesticide-DDT. Dioksini 
nisu topljivi u vodi, nego su jako topljivi u mastima i imaju 
tendenciju akumulacije u višim životinjskim vrstama, uklju¬ 
čujući i čovjeka. Teško se razgrađuju i hlapljivi su pa se lako 
prenose na velike udaljenosti i zato su transnacionalni one¬ 
čišćivači okoliša, koji pripadaju grupi postojanih organskih 
onečišćenja okoliša. Dioksini otpušteni u okoliš prije mnogo 
godina i danas su prisutni kao onečišćivači. 

Kada se govori o dioksinima, onda se misli na grupu stabilnih 
kloriranih kompleksnih organskih kemijskih spojeva: poliklo- 



riranih dibenzo-p-dioksina (engl. pol- 
ychlorinated dibenzodioxins-PCDD) 
i polikloriranih dibenzo-furana (po- 
lychlorinateddibenzofurans-PCDF) 
(Slika 1.), koji imaju slična svojstva 
i kemijsku strukturu, biološke ka¬ 
rakteristike, uključujući i toksič¬ 
nost, te kemijske i fizičke značajke. 
Naziv dioksin odnosi se na veliku 
grupu od 210 različitih dioksinskih 
spojeva i furana, od čega je njih 
17 izrazito toksično. Najproučava- 
niji je i najtoksičniji dioksinski spoj 
2,3,7,8-tetraklorodibenzo-p-dioksin 
(engl. 2,3,7,8-tetrachlorodibenzo- 
p-dioxin-TCDD). Njegova se toksična 
koncentracija izražava u dijelovima na 
trilion (ppt-part per trillion). Dioksini su 
bezbojne, bezmirisne organske tvari koje 
sadrže ugljik, vodik, kisik i klor. 

Dioksini nastaju kao nenamjerni nus-produkti 
različitih procesa (industrija - proizvodnja drugih 
kemikalija, kao npr. pesticida i bojila, proizvodnja 
čelika, bijeljenje papira, domaćinstva - gorenje drva, 
prirodne katastrofe i incidenti - šumski požari (Slika 2.), 
vulkanske erupcije te posebice nekontrolirano spaljiva¬ 
nje opasnoga otpada) i zbog toga se dioksini primarno 
najčešće nalaze u zraku. 

Prema izvještaju europskog popisa izvora dioksina, oko 62% 
emisija u atmosferu su od paljenja komunalnog otpada, po¬ 
strojenja za preradu željezne rude, spaljivanja kliničkog otpa¬ 
da te postrojenja iz metalne industrije. Ostalih 38% dolazi iz 
neindustrijskih izvora kao: uređaji za gorenja u domaćinstvu 
- posebice peći na drvo, slučajni požari u prirodi, te promet - 
uglavnom kada se koristi benzin. 



2,3,6,8-tetraklorodibenzo-p-dioksin 



poliklorirani dibenzofuran 

Slika 7. Strukturne formule nekih dioksina. 

Zbog stroge regulative koja se primjenjuje na industrije iz ko¬ 
jih mogu izići dioksini te na spalionice komunalnog i opasnog 
otpada, u SAD je npr. od 1980. do 2003. smanjena emisija 
dioksina za 90%. Prema dostupnim literaturnim podatcima, 
ukupna emisija dioksina u okoliš u Republici Hrvatskoj u raz¬ 
doblju 1990-2000. procjenjena je na 95-179 g/godinu. 


i 



Slika 2. Šumski požar na Braču. 

IZVORI U HRANI 


lako se primarno nalaze u zraku, dioksini se iz zraka deponi¬ 
raju u tlo, vodu i biljke i dalje preko životinja, odnosno hrane 
animalnoga porijekla (meso i mlijeko) ulaze u hranidbeni la¬ 
nac. Dakle, dioksini mogu dospjeti u hranu na različite načine. 
Iz izvora nastajanja raznose se zračnim strujanjima i padaju 
na tlo koje ih apsorbira. U tlo mogu dospjeti i kroz onečišćeni 
mulj ili kompost, izlijevanjem ili erozijom iz onečišćenih po¬ 
dručja. Kako nisu topljivi u vodi, apsorbiraju se na mineralne 
i organske čestice koje se suspendiraju u vodi. Na taj se način 
dioksini, koji doneseni zrakom dospiju do površine oceana i 
mora, uključuju u vodeni hranidbeni lanac. 

Ljudi onečišćenom hranom životinjskoga porijekla unose oko 
80% dioksina, koji se akumuliraju u masnim tkivima. Kontami¬ 
nacija ovisi o porijeklu hrane. Meso, jaja, mlijeko, uzgojene ribe 
i druga hrana mogu biti onečišćeni dioksinima iz stočne hrane 
kojom se hrane životinje. Morske ribe, na primjer, sadrže 100 
000 puta više dioksina negoli vodeni okoliš u kojemu žive. 

ZDRAVSTVENI RIZICI 

Spoznaje o djelovanju dioksina na zdravlje čovjeka prikuplje¬ 
ne su iz preko 20 industrijskih katastrofa, u kojima je opisano 
oko 1000 slučajeva trovanja dioksinom. Jedno od najpoznati¬ 
jih trovanja dioksinima posljedice su uporabe kemijske tvari, 
tzv. „Agent Orange", koju je američka vojska upotrebljavala 
kao herbicid za uništavanje prašume u kojoj se skrivao ne¬ 
prijatelj, od 1961. do 1971. godine u Vijetnamskome ratu. Taj 
herbicid je smjesa 2,4-diklorofenoksioctene kiseline (2,4-D) 
i 2,4,5-triklorofenoksioctene kiseline (2,4,5-T), koja sadrži u 
tragovima najotrovniji dioksin 2,3,7,8-tetraklorodibenzo-p- 
dioksin (TCDD), koji je uzrok trovanja kod stanovništva u Vi¬ 
jetnamu i ratnih veterana SAD-a. 

Zbog visoke toksičnosti dioksina, npr. Agencija za zaštitu oko¬ 
liša Sjedinjenih Američkih Država (Environmental Protection 

Agency - EPA) prati razinu dioksina u okolišu od 1980. godine 
i procjenjuje rizik na zdravlje ljudi. 

Dioksini su kancerogeni te mogu izazvati probleme u repro¬ 
dukciji i razvoju. Poznato je da uništavaju imunološki sustav 
i interferiraju s hormonalnim sustavom. Najveći problem za 
čovjeka je da se oni u organizmu veoma polagano razgrađuju 
i da se akumuliraju te je zbog toga za zdravlje čovjeka poseb¬ 
no opasno kronično izlaganje dioksinima. Ako je većim količi¬ 
nama dioksina izložena koža, onda se mogu pojaviti ozbiljne 
kožne bolesti, tzv. klorakne, koje se javljaju unutar dva ili više 
tjedana nakon izloženosti dioksinima. Klorakne nastaju i kod 
akutno visokog oralnog unosa dioksina. Pretpostavlja se daje 
ukrajinski predsjednik Viktor Juščenko 2004 godine otrovan 
dioksinima, putem unosa hrane, a kao posljedica toga trova¬ 
nja bio je akutni pankreatitis i promjene na koži lica - klora¬ 
kne. Najniža opisana doza dioksina koja je izazvala klorakne 
bila je 828 ng 2,3,7,8-tetraklorodibenzo-p-dioksina. 

STRATEGIJE SMANJENA RIZIKA 

Kako se dioksini akumuliraju u masnome tkivu, treba izbjega¬ 
vati masno meso, masno mlijeko i mliječne proizvode, a pri 
konzumaciji riba i peradi treba uklanjati kožu. Na žalost, pra¬ 
njem, posebice voća i povrća, dioksini se ne mogu ukloniti. 

Ti se spojevi određuju plinskom kromatografijom s masenom 
spektrometrijom. Kao mjera toksičnosti uveden je tzv. Fak¬ 
tor ekvivalentne toksičnosti (engl. Toxicity Equivalent Factor 
-TEF), koji za najtoksičniji spoj 2,3,7,8-tetraklorodibenzo-p-di- 
oksin iznosi 1. Faktor ekvivalentne toksičnosti uspoređuju in 
vivo i in vitro rezultate istraživanja toksičnih učinaka PCDD i 
PCDF s toksičnim učincima 2,3,7,8-TCDD. Za sve ostale spo¬ 
jeve iz grupe polikloriranih dibenzodioksina (PCDD) i poli- 
kloriranih dibenzofurana (PCDF) taj je faktor manji od 1. Na 
temelju istraživanja na 20 000 ljudi, koje je provedeno u SAD 
u periodu od 1994-1998. i 6000 vrsta prehrambenih proizvo¬ 
da, utvrđeni su sljedeći dopušteni mjesečni unosi dioksina 


Tablica 7. Dopušteni mjesečni unosi dioksina za čovjeka iz hrane. 


Vrsta hrane 

Dopušteni mjesečni unos 

P9di 0 k s j na ^^9tjelesne težine 

Mlijeko i mliječni proizvodi 

2,3 

Jaja i proizvodi 

0,3 

Masti i ulja 

0,3 

Ribe i riblji proizvodi 

1,1 

Voće, povrće i njihovi proizvodi 

1,7 

Perad i proizvodi 

0,5 

Meso i mesni proizvodi 

4,5 

Žitarice, mahunarke, napitci, slatkiši 

7,2 

Ukupno 

16,3 


Tablica 2. Največe dopuštene količine PCDD i PCDF u nekim vrstama hrane u RH 


Vrsta hrane 

Najveće dopuštene količine (PCDD+PCDF) pg -PCDD/F 
TEQ/g masti ili proizvoda 

Meso i mesni proizvodi: 

-meso preživača (goveđe meso, ovčje meso) 

-perad i uzgojena divljač 
-svinjetina 

Jetra i njezini proizvodi 

3 pg PCDD/F-TEQ/g masti 

2 pg PCDD/F-TEQ/g masti 

1 pg PCDD/F-TEQ/g masti 

6 pg PCDD/F-TEQ/g masti 

Mišićno meso ribe i riblji proizvodi 

4 pg PCDD/F-TEQ/g mokre težine 

Mlijeko i mliječni proizvodi, uključujući maslac 

3 pg PCDD/F-TEQ/g masti* 

Kokošja jaja i proizvodi od jaja 

3 pg PCDD/F-TEQ/g masti* 

Životinjske masti: 

-preživača 

-peradi i uzgojene divljači 
-svinjska 

-miješane životinjske masti 

Ulja i masti 
-Biljno ulje 

-riblje ulje namijenjeno za ljudsku uporabu 

3 pg PCDD/F-TEQ/g masti 

2 pg PCDD/F-TEQ/g masti 

1 pg PCDD/F-TEQ/g masti 

2 pg PCDD/F-TEQ/g masti 

0,75 pg PCDD/F-TEQ/g masti 

2 pg PCDD/F-TEQ/g masti 

za čovjeka iz hrane izraženi u pg dioksina/kg tjelesne težine, 
prikazani u Tablici 1. 

Prema Pravilniku o najvećim dopuštenim količinama odre¬ 
đenih kontaminanata u hrani, hrana se u Republici Hrvatsko, 

Na osnovi toksikoloških značajki dioksina, granica dopušte¬ 
noga dnevnoga unosa je u području 1-10 pg TCDD/kg tjele¬ 
sne težine. 

može stavljati u promet ako količine polikloriranih dibenzodi- 

oksina (PCDD) i polikloriranih dibenzofurana (PCDF) nisu više 

od količina označenih u Tablici 2. 

POLICIKLIČKI AROMATSKI UGLJIKOVODICI 
(ENGL. POLYCYCLIC AROMATIC 
HYDROCARBONS-PAH-OVI) 


Policiklički aromatski ugljikovodici grupa su od približno 200 
spojeva koji sadrže dvije ili više kondenziranih aromatskih 
(benzenskih) prstenova i imaju samo atome ugljika i vodika 
(Slika 3.). Ti spojevi nastaju kao posljedica nepotpunog izga¬ 
ranja organskih spojeva, izgaranjem goriva u automobilima 
pri čemu nastaju npr. benzojajpiren, benzojbjfluoranten, 
benzojkjfluoranten i indeno[1,2,3-cd]piren te geokemijskim 
procesima. 

Policiklički aromatski ugljikovodici nalaze se u nafti, ugljenu 
i naslagama katrana. Ti su spojevi topljivi u mastima i ulji- 
ma. Kako su to kemijski spojevi koji imaju veliku molekulsku 
masu, nisu hlapljivi i zato se nalaze primarno u tlu, sedimen¬ 
tima i uljnim materijalima. Američka agencija za zaštitu oko¬ 
liša (Environmental Protection Agency-EPA) označila je 16 
policikličkih aromatskih ugljikovodika kao prioritetnih one¬ 
čišćivača okoliša. PAH-ovi iz zraka razgrađuju se djelovanjem 
sunčeva svjetla, a iz vode i tla djelovanjem mikroorganizama 




benzo[a]piren 


koronen 


Slika 3. Strukturne formule nekih policikličkih aromatskih 
ugljikovodika. 

kroz period od tjedan do mjesec dana. Međutim, neki ostaju 
godinama u tlu, podzemnim vodama te sedimentima rijeka, 
jezera i mora. Pri sobnoj temperaturi PAH-ovi su čvrste tvari. 

Pri visokim temperaturama ti se organski spojevi djelomično 
razgrađuju (piroliza) na manje nestabilne fragmente, uglav¬ 
nom radikale, koji međusobno reagiraju stvarajući relativno 
stabilne spojeve policikličkih aromatskih ugljikovodika (piro- 
sinteza). Veliki udio PAH-ova može nastati i pri nižim tempe¬ 
raturama (100-150°C), ali je u tome slučaju potreban duži vre¬ 
menski period, pri čemu nastaju uglavnom alkilirani PAH-ovi. 

IZVORI U HRANI 

Policiklički aromatski ugljikovodici-PAH-ovi dolaze u hranu iz 
okoliša, pri industrijskoj proizvodnji hrane te pri pripravi hra¬ 
ne u domaćinstvu (Slika 4.). 

Najveći sadržaj PAH-ova je pronađen u žitaricama i prerađevi¬ 
nama te morskoj hrani (ribe, školjke) i prerađevinama. 

Postupci obrade hrane, kao što su dimljenje i sušenje, kao i 
kuhanje/pečenje/roštiljanje hrane obično predstavljaju glav¬ 
ne izvore kontaminacije PAH-ovima. Točni mehanizmi for- 



Slika 4. Priprava hrane na roštilju. 



miranja PAH-ova nisu poznati, ali se zna da PAH-ovi nastaju 
pirolizom otopljenih masnoća iz hrane. 

PAH-ovima mogu biti kontaminirana i neka biljna ulja. Pro¬ 
ces sušenja sjemenja za posljedicu može imati kontaminaciju 
biljnog ulja policikličkim aromatskim ugljikovodicima. Rafini¬ 
ranjem ulja drastično se reducira sadržaj PAH-ova. 

Prisutnost PAH-ova u hrani proučavana je na nekoliko uzora¬ 
ka mesa i ribe koji su pripremani na dva geometrijski različita 
plinska roštilja. U tu svrhu korišteni su horizontalni i vertikal¬ 
ni tip roštilja. Kod vertikalnoga roštilja izbjegnuto je kapanje 
otopljenih masnoća na izvor topline, dok je u slučaju horizon¬ 
talnoga roštilja otopljena masnoća padala na izvor topline. 
Uzorci mesa i ribe pripremljeni na vertikalnome roštilju imali 
su 10-30 puta manju količinu PAH-ova nego uzorci mesa pri¬ 
premljeni na horizontalnome tipu roštilja. 

Literaturni podatci koji govore o prisutnosti PAH-ova u di¬ 
mljenoj hrani jako su različiti. Glavni razlog takvome neslaga¬ 
nju razlike su u procesima koji se koriste pri dimljenju hrane. 
Na sadržaj PAH-ova svakako može utjecati i tip i vrsta drveta, 
temperatura generiranja dima i vrijeme dimljenja. Značajne 


Tablica 3. Najveće dopuštene količine benzo(a)pirena u hrani u RH 


Hrana 

Najveće dopuštene količine u hrani 
pg/kg mokre težine 

Ulja i masti kao hrana ili kao sastojak u pripremljenoj hrani 

2,0 

Hrana za dojenčad i malu djecu 

- Dječja hrana i hrana za dojenčad i malu djecu na bazi žitarica 

- Hrana za dojenčad i prijelazna hrana za dojenčad(2) 

- Hrana za posebnu medicinsku namjenu (3), posebno za dojenčad 

1,0 

Meso, dimljena riba i riblji i 
dimljeni riblji proizvodi 

5,0 

Meso ribe, isključujući dimljenu ribu 

2,0 

Mekušci, školjkaši, glavonošci, 
isključujući dimljene 

5,0 

Školjkaši 

10,0 


količine PAH-ova mogu se naći i u kavi, kao posljedica prženja 
i sušenja kave. 

ZDRAVSTVENI RIZICI 

Istraživanja na pokusnim životinjama pokazala su da PAH-ovi 
prouzročuju mutagene i kancerogene promjene pa se, stoga, 
pretpostavlja da su oni potencijalno mutageni i kancerogeni 
za ljude. S PAH-ovima se povezuje rak pluća pa su pušači koji 
udišu dim koji sadrži veću količinu PAH-ova posebno osjetlji¬ 
vi. Dnevna izloženost PAH-ovima kod pušača je 30 puta veća 
nego kod ostalih. Studija provedena u SAD na Sveučilištu 
Cornell pokazuje povezanost PAH-ova i raka dojke. 

STRATEGIJE SMANJENJA RIZIKA 

Treba izbjegavati ili konzumirati u veoma malim količinama 
meso ili ribu koji su pripravljani na roštilju s ugljenom te di¬ 
mljenu hranu (špek, suho meso, kobasice i sireve) te piti samo 
vodovodnu ili flaširanu vodu. 

Policiklički aromatski ugljikovodici-PAH-ovi analitički se odre¬ 
đuju plinskom kromatografijom. 

Za smjesu policikličkih aromatskih ugljikovodika-PAH-ova, re¬ 
ferentna kemikalija je benzo[a]piren. Benzo[a]piren je izabran 
kao referentna kemikalije jer je njegova toksičnost najbolje 
karakterizirana. Faktor ekvivalentne toksičnosti (TEF) za svaki 
PAFI se određuje kao relativna toksičnost prema benzo[a]pi- 
renu, čiji je TEF jednak 1. Prema istraživanjima koje je provela 
Europska agencija za sigurnost hrane (European Food Safety 
Authority-EFSA), pri prosječnom uzimanju hrane dopušten 
dnevni unos PAFI-ova u Europi varira od 3,9 do 6,5 ng/kg 
tjelesne težine i danu s obzirom na benzo[a]piren, kao refe¬ 
rentni pokazatelj toksičnosti, jer je najbolje karakteriziran. Taj 
se unos može referirati na smjesu dva PAFI-a benzo[a]piren 
i krizen od 10,7 do 18,0 ng/kg tjelesne težine i danu ili četiri 
PAFI-a 19,5 do 34,5 ng/kg tjelesne težine i danu te osam PAFI- 
ova 28,8 do 51,3 ng/kg tjelesne težine i danu. 

Pitka voda koja nije obrađena (nije iz vodovoda) može sadrža¬ 
vati oko pet puta više PAFI-ova, a njihova koncentracija u tlu 
koje je u područjima gustoga prometa (gradovi) i automobil¬ 
skih ispušnih plinova je oko 50 puta veća negoli u područjima 
koja nisu onečišćena. Maksimalna dopuštena količina PAFI- 
ova u Republici Hrvatskoj je 0,1 pg po litri stolne vode. 

U Tablici 3. navedene su najviše dopuštene količine benzo[a] 
pirena, jednog od PAH-ova u hrani koja se stavlja na tržište 
u Republici Hrvatskoj, a koja je regulirana Pravilnikom o naj¬ 
većim dopuštenim količinama određenih kontaminanata u 
hrani. 

POLIKLORIRANI BIFENILI (ENGL. 
POLYCHLORINATED BIPHENYLS-PCB) 

Poliklorirani bifenili su grupa sintetskih organskih spojeva 
kod kojih je jedan ili svih deset atoma vodika iz bifenilne 
molekule zamjenjen atomom klora. Molekula bifenila sastoji 
se od dva međusobno vezana benzenska prstena. Kemijska 

Slika 5. Strukturna formula penta-kloro-bifenila. 


bruto formula tih spojeva je C 12 H 10 x CI x , gdje x predstavlja broj 
atoma klora, a strukturna formula, npr. Pentaklorobifenil, pri¬ 
kazana je na Slici 5. 

PCB-i su grupa od teoretski 209 kloriranih kemijskih spo¬ 
jeva, koja je usko vezana uz dioksine. 12 spojeva poliklori- 
ranih bifenila pokazuju sličnu toksičnost kao i dioksini pa 
se često nazivaju ,,PCB-i slični dioksinima". To su viskozne 
kapljevine bez mirisa i okusa, prozirne do žućkaste, visoke 
toplinske vodljivosti, a male topljivosti u vodi. Kemijski su 
inertni, jako su stabilni, imaju mali tlak para i topljivi su u or¬ 
ganskim otapalima, uljima i mastima. Zbog tih značajki, oko 
130 PCB-a imalo je široku uporabu u industriji (u proizvodnji 
boja, premaza, tinte, adheziva, u hidrauličnim sistemima, u 
električnim transformatorima, u proizvodnji plastičnih masa 
kao aditivi za stabilizaciju, u vakuum pumpama itd.) te kao 
pogodni fluidi - ulja u transformatorima te rashladni mediji u 
hladnjacima. PCB-i su opasne i štetne kemikalije koje je pro¬ 
izveo čovjek (Slika 6.) 

Od 1970. započela je zabrana proizvodnje polikloriranih bi¬ 
fenila, ali time nije riješen problem kontaminacije okoliša na¬ 
vedenim spojevima. Kako su poliklorirani bifenili imali široku 
primjenu, a jako se apsorbiraju u tlu i imaju vrlo spori proces 
biorazgradnje, još uvijek su uzrok onečišćenja okoliša, a time 
i hrane. 

Slika 6. Jedan od komercijalnih polikloriranih bifenila. 


Industrijska proizvodnja polikloriranih bifenila počela je 1929. 
godine, a njihova toksičnost spoznata je veoma brzo kroz in¬ 
dustrijske incidente pa je već 1940. godine maksimalna kon¬ 
centracija u zraku bila propisana na 1 mg/m 3 zraka. Procjenju¬ 
je se da je do 1970. proizvedeno u cijelome svijetu oko mili¬ 
jun tona smjese PCB-a. lako je proizvodnja, prodaja i prerada 
PCB-a zabranjena od 1980. u cijelome svijetu, ti spojevi i dalje 
dolaze u okoliš zbog nepravilnoga zbrinjavanja otpada ili ko¬ 
rištenja u električnim (transformatori) i hidrauličkim (vakuum 
pumpe) uređajima. 

IZVORI U HRANI 

PCB-i se nalaze najviše u tlu, jer se isto kao i dioksini dobro ap¬ 
sorbiraju na sitne mineralne i organske čestice te se tako ra- 
sprostranjuju u okoliš. Domaće su životinje izložene PCB-ima 
uzimanjem stočne hrane s onečišćenoga tla te PCB-e akumu¬ 
liraju u mesu, jetri i posebice u masnome tkivu. Mogu biti pre¬ 
neseni u mlijeko i jaja. U žena koje su bile izložene PCB-ima u 
vrijeme trudnoće, pronađeni su PCB-i u majčinome mlijeku. 
Prosječni sadržaj PCB-oba u svježoj ribi je 12,5 ng/g riblje te¬ 
žine, a u ribljem ulju čak 70,2 ng/g masti. Stoga je riba veoma 
značajan izvor PCB-a. 


Više od 90% izloženosti „PCB-ima koji nisu slični dioksinima" 
je putem hrane. Za tu je grupu kemikalija prosječni dopušten 
dnevni unos putem hrane od 10 do 45 ng/kg tjelesne težine, 
a za djecu do šest godina, gdje je isključena dojenčad, pro¬ 
sječni je dopušten dnevni unos putem hrane od 27do 50 ng/ 
kg tjelesne težine. 

Toksičnost PCB-a u hrani spoznata je već dosta rano prilikom 
industrijskih incidenata koji su se dogodili. Između 1947. i 
1977. godine General Electric, kompanija iz SAD-a, je u rijeku 
Hudson ispustila 590 000 kg PCB-a, a 1976. zabranjen je ri¬ 
bolov na toj rijeci, jer se utvrdilo da ribe sadrže visoku razinu 
PCB-a i predstavljaju nedopušten rizik za zdravlje ljudi. PCB-i 
su se nataložili u riječnome sedimentu. Poznato je trovanje 
PCB-ima tzv. Yusho, koje se dogodilo u Japanu 1968., i Yu-Ch- 
eng u Tajvanu 1979. Rižinoje ulje bilo onečišćeno Kanechlo- 
rom 400, japanski komercijalni proizvod PCB-a, te poliklori- 
ranim dibenzofuranima i polikloriranim kvartarnim fenilima. 

Drugi izvori, kao npr. zrak u zatvorenim prostorima, prašina i 
tlo, ne sudjeluju značajno na izloženost ljudi PCB-ima. 

ZDRAVSTVENI RIZICI 

Neki poliklorirani bifenili prouzročuju oštećenja dezoksiribo- 
nukleinskih kiselina, ubrzavaju rakjetre kod štakora te su, vje¬ 
rojatno, kancerogeni i za čovjeka. Studije radnika izloženih ve¬ 
ćim količinama PCB-a povezuju PCB-e s karcinom pluća i jetre. 
Žene izložene većoj količini PCB-a u vrijeme trudnoće rađaju 
djecu s manjom težinom, smanjenog imuniteta te problemi¬ 
ma s motorikom i u razvoju. Neke su studije pokazale da PCB-i 
mijenjaju razine spolnih hormona (ne samo estrogena, nego i 
testosterona) te tako utječu na reproduktivne funkcije. 

Kako je za djecu do šest godina prosječni dopušteni dnevni 
unos PCB-a 27 do 50 ng /kg tjelesne težine, taj je unos u pro¬ 
sjeku kod djece 2,5 puta veći negoli kod odraslih. Posebice su 
izložena dojenčad, koja mogu unositi dnevno prilikom doje¬ 
nja od 230 do 7300 ng/kg tjelesne težine PCB-e. Kod popula- 

Tablica 4. Najveće dopuštene količine dioksina i PCB-a u hrani u RH 


Vrsta hrane 

Najveće dopuštene količine dioksina i PCB-a 

Riba i riblji proizvodi 

8,0 pg/g mokre težine 

Jaja i proizvodi od jaja 

6,0 pg/g masti 

Meso i mesni proizvodi 

1,5-4,5 pg/g masti 

Mlijeko i mliječni proizvodi 

6,0pg/g masti 


čije ribara s Baltičkoga mora prosječni dopušteni unos PCB-a 
putem ribe je oko 40 ng/ kg tjelesne težine, što može iznositi 
dnevno i do 80 ng/kg tjelesne težine. 

STRATEGIJE SMANJENJA RIZIKA 

Isto kao i kod dioksina, treba smanjiti konzumaciju masti i 
ulja te ribe, posebice ribe predatora (grabežljivaca). Istraživa¬ 
či su izračunali, na temelju razine onečišćenja s PCB-ovima, 
da nakon 70 godina redovitog uzimanja 200 g lososa tjedno 
rizik da se razvije rak kod rizične skupine: npr. trudnica, djece 
i dojilja je tisuću puta veći, što je jednako povećanju rizika od 
0,0001%. Usporedbe radi, rizik od kardiovasukalrnih bolesti, 
ako se riba izbaci iz prehrane je 30%. Prema tome ribu treba 
konzumirati, ali joj uklanjati kožu, te masno tkivo i iznutrice. 

Prema Pravilniku o najvećim dopuštenim količinama odre¬ 
đenih kontaminanata u hrani u Republici Hrvatskoj, hrana se 
može staviti u promet ako količine polikloriranih bifenila ne 
prelaze količine navedene u Tablici 4. 

TEŠKI METALI 

Teški metali su prirodne sastavnice zemljine kore. Oni su 
veoma postojani, tako da cjelokupan iznos njihovih emisija 
iz prirode i tehnoloških aktivnosti čovjeka dospijeva u tlo i 
vodu. Zbog svoje postojanosti, visoke otrovnosti i sklonosti 
da se akumuliraju u ekosustavu, teški su metali opasni za žive 
organizme. Teški metali koji djeluju isključivo toksično i nisu 
biogeni su kadmij, olovo i živa. 


Kadmij 

Kadmij (Cd) je kemijski element. To je srebrnobijeli, prilično 
mekan teški metal, sličan cinku i živi (Slika 7.). Otkriven je još 
1817. godine. Pojavljuje se u prirodi kao primjesa u sulfidnim 
rudama cinka i olova (sfaleritu i galenitu), koje ga u prosjeku 
sadrže oko 0,3% i nusprodukt je pri dobivanju cinka. Njegovu 
samostalnu rudu, kadmijev blistavac-grinokit (CdS), rijetko se 
može naći u prirodi. Omjer kadmija prema cinku je od 1:100 
do 1:12000 u mineralima i tlu. Proizvodnja Cd započela je iz¬ 
među 1930. i 1940. Pronađen je i u enzimu ugljičnoj anhidrazi, 



Slika 7. Kadmij 

ali nema dokaza da je Cd metal esencijalan za ljude. Najviše se 
koristi u nikal-kadmij baterijama (Ni-Cd baterije koje se mogu 
puniti) te kao kadmijev telurid u solarnim pločama. Dugo se 
koristio i kao žuti pigment za bojila u obliku sulfida. Helij-kad- 
mijev laser je popularan zbog svoga plavoljubičastoga svjetla. 
Veoma je toksičan i kancerogen (samo za pokusne životinje u 
vrlo visokim dozama) pa je njegova ukupna upotreba opala 
10 puta između 1970. i 2009., a EU je 2004. zabranila uporabu 
kadmija u elektronici, osim u nekim izuzetcima. 

Kadmij dolazi u okoliš iz prirodnih izvora, ali i kao posljedica 
čovjekove djelatnosti u industriji i poljoprivredi, i potencijal¬ 
na je opasnost u okolišu. Ljudi su izloženi kadmiju prilikom 
gorenja fosilnih goriva i komunalnog otpada te kroz oneči¬ 
šćenu hranu i vodu, koji su glavni izvori izloženosti kadmiju za 
nepušače, a duhan, odnosno pušenje za pušače. 

IZVORI U HRANU 

Kadmij se apsorbira u tlu iz kojega ga uzimaju biljke te tako, 
preko konzumacije hrane direktno ili preko životinja, ulazi u 
hranidbeni lanac. Riža i pšenica mogu prirodno akumulirati 
kadmij iz tla. Može se naći kao onečišćivač u umjetnim gnoji¬ 
vima te mulju koji se koristi za gnojidbu tla. Usjevi mogu biti 
onečišćeni i prašinom koja sadrži kadmij, npr. u blizini rudnika 
cinka. U životinja je pronađen u bubrezima te u školjkama. Za 
jetru je karakterističan porast metalotioneina (protein male 
molekularne mase, sastavljen od šezdesetak aminokiselina 
na koji se veže Cd) i metala tijekom npr. rasta riba. Očigled¬ 
na je akumulacija Cd u jetri i bubrezima sa starošću jedinki 
pa jetra i bubrezi predstavljaju primarna tkiva za akumulaciju 
Cd. S obzirom na akumulaciju Cd, jetra i bubrezi predstavljaju 
pogodne indikatorske organe za praćenje učinka metala i to 
praćenjem indukcije metalotioneina na staničnoj razini. 

Voće i povrće, u prosjeku, najviše doprinosi unosu putem hra¬ 
ne, zatim žitarice, riba i meso. 


Prilikom konzumiranja hrane samo 5 % od kadmija unesenog 
u organizam se apsorbira pa se, stoga, može reći da je hrana 
izvor oko 3-5% kadmija. 

ZDRAVSTVENI RIZICI 

Kadmij može u organizmu zamijeniti cink, kalcij i kalij i teško 
gaje ukloniti. Zadržava se u bubrezima i jetri i do 40 godina te 
u kostima. Kada, zbog povišenog izlaganja, poraste količina 
akumuliranoga kadmija u čitavome tijelu na 120 mg, odnosno 
njegova koncentracija u bubrežnome korteksu prijeđe 200 
ppm, odnosno 200 pg/g tkiva, dolazi do specifičnih ošteće¬ 
nja bubrega, što prouzročuje drugačiji metabolizam kadmija. 
Metalotionein sakuplja Cd i omogućava njegovo izlučivanje 
putem urina. Međutim, previsoke koncentracije Cd blokiraju 
ili smanjuju učinkovitost metalotioneina. Oštećenje bubrega 
očituje se prvenstveno zatajivanjem tubularne reapsorpcije 
s posljedičnom proteinurijom, posebice proteina male mo¬ 
lekularne mase, te glukozurijom i fosfaturijom. Uzima se da 
je izlučivanje proteina male molekularne mase prvi znak po¬ 
remećaja u tubularnoj funkciji, dok ostale vrijednosti u urinu 
mogu još uvijek biti u normalnim granicama. 

Kadmij je prvenstveno toksičan za jetru i bubrege, zatim pro- 
bavni trakt, a kroničnim unosom uz nedostatan unos Ca ili 
zbog visokog unosa može se ugraditi u kosti i izazvati tzv. 
itai-itai, tj. bolest bolnih kostiju. Ljudi koji su npr. konzumirali 
rižu onečišćenu s kadmijem dobili su itai-itai bolest. Kadmij 
se akumulirao u riži, koja je rasla uz rijeku ispod jednoga rud¬ 
nika cinka u Japanu. Duhan, odnosno pušenje, također je 
izvor kadmija koji se unosi u organizam udisanjem, a pluća 
apsorbiraju gotovo 50% udahnutoga kadmija iz cigaretnoga 
dima. 

Osjetljive populacije su fetusi i mala djeca (pojačana apsor¬ 
pcija Cd), starije osobe, populacije koje konzumiraju veće 
količine školjkaša, bubrežni bolesnici i osobe s deficitarnim 
unosom Ca i Fe. 

Tablica 5. Kadmij u hrani u RH 


Naziv hrane 

Maksimalne dopuštene količine kadmija 
mg/kg mokre težine 

Jetra goveda, ovaca, svinja, peradi i njihovi proizvodi 

0,5 

Bubrezi goveda, ovaca, svinja i peradi 

1,0 

Ribe (2) i riblji proizvodi 

0, 05 

Rakovi, osim glave i prsa jastoga i sličnih velikih rakova 

0,5 

Školjkaši 

1,0 

Glavonošci bez iznutrica 

1,0 

Soja 

0,2 

Gljive 

1,0 

Mekinje, klice, pšenica i riža 

0,2 

Ostale žitarice i proizvodi od žitarica 

0,1 

STRATEGIJE SMANJENJA RIZIKA 

Pravilnikom o najvećim dopuštenim količinama određenih 

Izbjegavati prečesto konzumiranje jetre i bubrega životinja, a 
prilikom uzimanja npr. školjki ukloniti iznutrice koje su najviše 
onečišćene kadmijem. Utvrđeno je da Zn, Cu, Se, Fe i antioksi- 
dansi umanjuju ili sprječavaju neke od toksičnih učinaka Cd. 

<ontaminanata u hrani i prikazane su za neke vrste hrane u 

Tablici 5. 

OLOVO 

1988. godine zajedničko je ekspertno povjerenstvo Orga¬ 
nizacije za hranu i poljoprivredu Ujedinjenih naroda (Food 
and Agriculture Organization of the United Nations - FAO) i 
Svjetske zdravstvene organizacije (VVorld Flealth Organizati¬ 
on - WFIO) (The Joint FAO/VVFIO Expert Committee on Food 
Additives - JECFA) utvrdilo privremenu vrijednost dopušte¬ 
noga tjednoga unosa (Tolerable Weekly Intake -TWI) kadmija 
od 7 pg/kg tjelesne težine, koja je potvrđena 1995. i 2003., 
a revidirana 2009. od strane Europske agencije za sigurnost 
hrane (European Food Safety Authority - EFSA) na 2,5 pg/kg 
tjelesne težine. 

Olovo (Pb) je kemijski element. To je mekan, teški metal ni¬ 
skoga tališta (Slika 8.), koji je u uporabi još od antičkoga doba 
za transport vode. Plavobijele je boje kada se svježe prereže, 
ali na zraku brzo prelazi u tamnosivu boju bez sjaja. U prirod' 
se nalazi u obliku olovnoga sulfida, u rudi koja se naziva olov¬ 
ni sjajnik (galenit sadrži 86,6% olova), te u rudama zajedno 
sa srebrom, cinkom i bakrom te kao samorodno olovo. Upo¬ 
trebljava se već tisućama godina (od 6400. prije Krista), jer se 
ako ekstrahira iz rude i lagano se obrađuje. Nije podložan 
coroziji pa se upotrebljava za držanje jako korozivnih kaplje¬ 
vina, npr. sumporne kiseline, te otuda i njegova primjena za 
akumulatore. Slabo se otapa u vodi. Najraširenija je njegova 

Kadmij se određuje atomskom apsorpcijskom spektrometri- 
iom, kao i drugi teški metali, a maksimalne dopuštene vri¬ 
jednosti kadmija u hrani u Republici Flrvatskoj regulirane su 

primjena u novije vrijeme bila u obliku organskoga spoja te- 
traetil olova, za povećanje oktanskoga broja u benzinu. Lako 
se kuje i oblikuje pa se koristi i u građevini. Ukupna svjetska 

Slika 8. Olovo 

godišnja proizvodnja je oko 8 milijuna tona, od čega je polo¬ 
vica iz recikliranog otpada. Zbog tehnološke aktivnosti ljudi, 
danas se pojavljuje i u atmosferi kao olovni sulfat i olovni kar¬ 
bonat. 

Olovo dolazi u okoliš iz prirodnih izvora, ali i kao posljedica 
čovjekove djelatnosti i potencijalna je opasnost u okolišu. 
Zbog široke uporabe, nalazi se u otpadu. Koristi se za auto¬ 
mobilske akumulatore, kao zaštita od radijacije, za keramičke 
glazure, za pripravu posebnih vrsta stakla (kristal), u građe¬ 
vinarstvu itd., a neke su uporabe olova zabranjene, kao npr. 
olovna bojila (olovno bjelilo), tetraetil-olovo kao antidetona- 
tor u benzinu, vodovodne cijevi, lemljenje konzervi. 

IZVORI U HRANI 

Olovo kao onečišćivač tla široko je rasprostranjen u okolišu, 
budući da je olovo prisutno iz prirodnih izvora, a može ući u 
tlo kroz podzemne rezervoare goriva ili kroz prašinu od starih 
otpadnih olovnih boja te iz različitih industrijskih djelatnosti, 
ali i iz olovnih cjevovoda zakopanih u zemlju. Biljke uzimaju 
olovo direktno iz tla, ali olovo može, također, ući i kroz lišće 


te stabljiku te tako ulazi u hranidbeni lanac. Olovo može ući u 
hranu i prilikom njene proizvodnje, distribucije, skladištenja i 
kuhanja. Životinje, npr. goveda, kokoši i si., izložene su olovu 
konzumacijom hrane (trave, sjemenja) iz onečišćenoga tla. 
Na olovo su posebno osjetljiva goveda i ovce. 

ZDRAVSTVENI RIZICI 

Čovjek je izložen toksičnome djelovanju olova unosom hra¬ 
ne i vode koje su onečišćene olovom, ali i udisanjem čestica 
tla, prašine i starih bojila. Olovo se brzo apsorbira u krvotok 
i negativno djeluje na centralni nervni, krvožilni i imunološki 
sustav te bubrege. Otrovno djelovanje olova spoznato je i do¬ 
kumentirano već u starome Rimu, Grčkoj i Kini. Djeca apsorbi¬ 
raju 50% unesenog olova u organizam, a odrasli od 10-20%, 
pa su djeca posebice osjetljiva populacija. Apsorpcija olova u 
probavnome traktu povećava se pri ishrani koja je siromašna 
na kalciju, željezu i cinku. Apsorbirano olovo iz probavnoga 
trakta prelazi u krvnu plazmu, a zatim meka i tvrda tkiva, gdje 
se tijekom vremena akumulira, pa može utjecati na gotovo 
svaki organ ljudskoga tijela. Posebice se akumulira u kosti¬ 
ma, gdje se može zadržati i do 30 godina. Prilikom trudnoće 
i dojenja, povećava se mobilnost olova iz kostiju, koje onda 
kroz placentu, odnosno kroz majčino mlijeko, prelazi na još 
nerođeno dijete, odnosno dojenče. Olovo je toksičan metal 
koji prouzročuje oštećenja nervnoga sustava, posebice kod 
fetusa i male djece, što se očituje u zaostajanju pri razvoju, 
poteškoćama pri čitanju i učenju, govornim poteškoćama, 
poremećajima koncentracije, smanjenome kvocijentu inte¬ 
ligencije, problemima u ponašanju te srčanim i bubrežnim 
oboljenjima. Duža izloženost olovu ili njegovim solima može 
izazvati nefropatiju i bolove u donjem dijelu trbuha. Može 
izazvati slabost u prstima i gležnjevima. Jaka izloženost olo¬ 
vu može izazvati pobačaj kod trudnica i smanjuje plodnost u 
muškaraca. Olovo u organizmu remeti sintezu hema, što ima 
za posljedicu anemiju. 

Tablica 6. Olovo u hrani u Republici Hrvatskoj 


Naziv hrane 

Maksimalne dopuštene količine olova 
(mg/kg mokretežl J 

Mlijeko (sirovo mlijeko), mlijeko za proizvodnju mliječnih proizvoda i toplinski 
obrađeno mlijeko 

0,02 

Pirana za dojenčad (početna i prijelazna hrana) hrana za malu djecu na bazi 
mlijeka 1 

0,02 

Meso goveda, ovaca, svinja, peradi i njihovi proizvodi, osim iznutrica 

0,1 

Jestive iznutrice goveda, ovaca, svinja, peradi i njihovi proizvodi 

0,5 

Mišićno meso riba 

0,3 

Rakovi, osim tamnoga rakovoga mesa 

0,5 

Školjkaši 

1,5 

Glavonošci bez iznutrica 

1,0 

Žitarice (uključujući heljdu), mahunarke i zrna mahunarki 

0,2 

Krumpir (oguljeni), zeljasto i lisnato povrće, uzgojene gljive 

0,1-0,3 

Voće, osim bobičastog i sitnog voća 

0,2 

Masti i ulja 

0,1 

Voćni sokovi, koncentrirani voćni sokovi (za direktnu konzumaciju) i voćni nektar 

0,05 

Vino, jabukovača, kruškovača i voćno vino 

0,2 


Utvrđeno je da su ljudi u Europi izloženi dnevnom unosu olo¬ 
va hranom od 0,36 do 1,24 pg/kg tjelesne težine, odnosno 
0,73 do 2,43 pg/kg tjelesne težine, ovisno o nižoj ili višoj gra¬ 
nici potrošnje hrane. 

STRATEGIJE SMANJENJA RIZIKA 

Da se smanji utjecaj olova na djecu, njihova prehrana treba 
biti bogata proteinima i kalcijem iz mlijeka i mliječnih proi¬ 
zvoda te željezom i cinkom. Kristalno posuđe i čaše treba 
upotrebljavati samo kratko vrijeme prilikom serviranja, a piće 
i hranu ne smije se čuvati dulje u tom posudu. Treba izbje¬ 
gavati konzumaciju hrane (voće i povrće) iz nekontroliranog 
uzgoja u vrtovima pokraj cesta. 

1993. je Zajedničko ekspertno povjerenstvo organizacije za 
hranu i poljoprivredu Ujedinjenih naroda (Food and Agri- 


culture Organization of the United Nations - FAO) i Svjetske 
zdravstvene organizacije (VVorld FHealth Organization - WFIO) 
(The Joint FAO/VVFIO Expert Committee on Food Additives 
- JECFA), postavilo privremeni dopušten tjedni unos (Provi- 
sional Tolerable Weekly Intake - PTVVI) za olovo od 25 pg/kg 
tjelesne težine. Ta se vrijednost odnosi na unos iz svih izvora 
(zrak, piće, voda i hrana). Istraživanja su pokazala da se ta 
vrijednost u Europi kreće između 2-12 pg/kg tjelesne težine. 

Olovo se određuje atomskom apsorpcijskom spektrome- 
trijom, kao i drugi teški metali. Maksimalne dopuštene vri¬ 
jednosti olova u hrani u Republici Flrvatskoj regulirane su 
Pravilnikom o najvećim dopuštenim količinama određenih 
kontaminanata u hrani i prikazane su za neke vrste hrane u 
Tablici 6. 

ŽIVA 


Živa (Hg) je kemijski element i jedan je od pet elemenata koji 
se javljaju u kapljevitom obliku pri sobnoj temperaturi i nor¬ 
malnome tlaku. U elementarnom stanju teški je srebrnobijeli 
metal (Slika 9.). Toksična je već u veoma malim količinama te 
kao takva predstavlja potencijalnu opasnost za zdravlje ljudi. 
Javlja se u okolišu u metalnom, anorganskom i organskom 
obliku. Najznačajniji izvori emisije žive za čovjeka su hrana 
(ribe), amalgan (korišten u stomatologiji-plombe) i cjepiva. 

Najznačajniji prirodni izvori žive su vulkani, koji doprinose ot¬ 
prilike polovici atmosferske emisije žive. Ostali su izvori poslje¬ 
dica čovjekove aktivnosti, 65% nastaje pri gorenju u termoelek¬ 
tranama na ugljen i plin iz kojih živa nije prije gorenja uklonje¬ 
na, 11% nastaje pri proizvodnji zlata emisijom iz rudnika zlata, 
6,8% iz proizvodnje neželjeznih metala, 6,4% iz proizvodnje 
cementa i 3% iz odlagališta komunalnoga i opasnoga otpada 
te spaljivanja mulja, 3% iz proizvodnje sode, 1,4% iz proizvod¬ 
nje željeza u čelika, 1,1% iz proizvodnje baterija i 2,0% iz drugih 



Slika 9. Živa 


izvora. U atmosferu se otpušta u tri oblika: kao elementarna 
živa, vezana na sitne čestice i oksidirana živa. Živa koja dospije 
u atmosferu može i do godinu dana putovati kroz atmosferu, 
prije nego se oksidira i zatim vezana na sitne čestice, daleko od 
izvora, padne na zemlju ili u more. Oksidirana živa pronalazi se 
u vodi.Trenutno se u okoliš otpušta godišnje iz svih izvora oko 
4800-8300 tona žive pa je onečišćenje atmosferskom živom u 
gradskim područjima 0,01-0,02 pg/m 3 na otvorenome, a pro¬ 
sječno 0,069 pg/m 3 u zatvorenome prostoru. 

Živa u okoliš ulazi i preko otpadnih tvari i materijala, kao npr. 
autodijelova, baterija, fluorescentnih lampi, termometara 
(Slika 10.), medicinskih produkata i termostata, a proizvođači 
nastoje u tim proizvodima smanjiti količinu žive. U prirodi se 
nalazi u obliku živinoga sulfida, spoja sa sumporom, koji se 
naziva cinober ili rumenica. Redukcijom cinobera, dobiva se 
crveni pigment vermilion, koji je jako otrovan pri uzimanju na 
usta ili udisanju. Najotrovniji oblici žive su organski spojevi, 
kao dimetil-živa i metil-živa. Trovanje živom moguće je i pri 
izlaganju topljivim živinim spojevima, kao npr. živinom klo¬ 
ridu, udisanjem prašine, para i onečišćenoga zraka ili hraneći 
se ribama koje su onečišćene živom. 

IZVORI U HRANI 

Kada živa, dospjela u atmosferu, padne u obliku kiše ili snije¬ 
ga ponovo na zemlju, bakterije je, u tlu i sedimentima mora i 
jezera, pretvore u metil-živu. U tom obliku uzima je fitoplan- 
kton, vodeno bilje i životinje i tako hranidbenim lancem i bio- 
akumulacijom dospijeva do čovjeka. 

Koncentracija metil-žive ovisi o mnogo čimbenika: koncen¬ 
traciji žive u vodi, pH vode i temperaturi, koncentraciji oto¬ 
pljenih čvrstih i organskih tvari u vodi, prisustvu sumpora i 
drugih kemijskih tvari u vodi, pa je bioakumulaciju metil-žive 
teško predvidjeti. 

Osim kroz utjecaj žive iz okoliša, ljudi su najviše izloženi utjeca¬ 
ju žive konzumacijom morske hrane: riba i školjkaša, koji imaju 

prirodnu tendenciju koncentriranja žive u obliku metil-žive u 
svojim tijelima. Ribe koje su na vrhu hranidbenoga lanca, kao 
morski psi, tune, sabljarke i skuše, sadrže višu koncentraciju 
žive, jer ih ti organizmi akumuliraju (Slika 11.). Kako su živa i 
metil-živa topljivi u mastima, nalazi ih se najviše u utrobi, ali 
je ima i u mišićnome tkivu riba. Najpoznatije trovanje živom iz 
morskih riba bilo je u Minamati, Japan 1953., i naziva se Mina- 
mata bolešću. Dojilje koje su bile izložene metil-živi u prehrani, 
preko majčinoga mlijeka, izložile su metil-živi svoju dojenčad, 
koja su imala mentalnih problema u razvoju. Kod novorođen¬ 
čadi onih trudnica koje su konzumirale veće količine zatrova¬ 
ne ribe, uočeni su isti simptomi trovanja živom, jer metil-živa 
prolazi placentu. Ostala hrana (biljke, gljive) sadrži pretežito 
anorgansku živu koja je manje toksična od organske. 

Ovisno o prehrani, ribe i školjkaši predstavljaju najveći dio 
(30-100%) Hg unesene hranom, zatim dolaze žitarice te voće 
i povrće. 

ZDRAVSTVENI RIZICI 

Živa može biti u nekoliko oblika. Anorganska živa slabo se 
apsorbira (<10% unesene žive) kroz probavni sustav čovjeka. 
Živine se pare apsorbiraju u plućima, a metil-živa gotovo se 
potpuno (>90%) apsorbira nakon unosa u probavni trakt. 

Uzimanjem anorganske žive hranom, njen oksidirani oblik 
može izazvati grčeve u trbuhu, čir na želucu i poremećaj u 
radu bubrega. Rezultat poremećaja rada bubrega oksidira¬ 
nom živom je tzv. proteinuria, pri kojoj urin sadrži abnormal¬ 
ne količine proteina. 

Stalna izloženost utjecaju živinih para može kod ljudi izazvati 
različite poremećaje centralnoga živčanoga sustava, čije po¬ 
sljedice mogu biti: drhtanje, poremećaji sna, pa sve do gubit¬ 
ka pamćenja, depresije, delirija i halucinacija. 

Konzumacija ribe s povećanim sadržajem metil-žive može do¬ 
vesti do povećane razine žive u krvi nerođenoga djeteta i male 

djece, koja može oštetiti njihov nervni sustav u razvoju. Na tro¬ 
vanje živom posebice je osjetljiv mozak fetusa i male djece. 
Kod odraslih osoba male se količine žive u organizmu povezu¬ 
ju s kroničnim neurodegerativnim bolestima, kao što su Per- 
kinsonova bolest, Alzheimerova bolest, reumatoidni artritis 
itd., te poremećajima imunološkoga sustava i alergijama. 

Prema tome, opasnost od trovanja živom za čovjeka ovisi o ke¬ 
mijskom obliku žive, količinama kojima je čovjek izložen, sta¬ 
rosti osobe (fetus je najosjetljiviji), vremenu izloženosti, načinu 
izloženosti: udisanjem, unosom hrane, kožnim kontaktom te 
prethodnim zdravstvenim stanjem osobe koja je izložena. 

STRATEGIJE SMANJENJA RIZIKA 

Rizik od žive u ribama i školjkama ovisi o količini ribe i ško¬ 
ljaka koja se jede te o sadržaju žive u pojedinim vrstama ribe 
i školjaka. Zbog toga su američka Administracija za hranu i 
lijekove (Food and Drug Administration - FDA) i Agencija za 
zaštitu okoliša (The Environmental Protection Agency - EPA) 
preporučile trudnicama, dojiljama i maloj djeci da izbjegava¬ 
ju određene vrste ribe i školjaka s povećanim sadržajem žive, 
a konzumiraju one s manjom količinom žive. Tako je prepo¬ 
ruka da se izbjegava meso velikih riba grabežljivica, kao npr. 
morskoga psa i sabljarki, jer one sadrže velike količine žive, te 
da se tjedno jede dva puta riba koja ima malo žive, kao npr. 
konzervirana nemasna tuna, losos i som. 

Najveća količina metil-žive pronađena je, prema jednoj EU 
studiji, u mesu lososa i iznosi 500 pg/kg ribe te se ta količina 
ribe može konzumirati tjedno u dva riblja obroka bez opa¬ 
snosti po zdravlje i uzeta je kao referentna vrijednost. 

Privremeni dopušten tjedni unos (engl. Provisional Tolerable 
Weekly Intake - PTVVI) metil-žive je za odrasloga čovjeka bio 
do 2003.200 pg odnosno 3,3 pg/kg tjelesne težine, a od 2003. 
1,6 pg/kg tjelesne težine, odnosno u SAD-u još manje (engl. 
Provisional Tolerable Daily Intake - PTDI) 0,1 pg/kg tjelesne 
težine i danu, tj. PTVVI je 0,7 pg/kg tjelesne težine i tjednu. Za 


odrasle osobe od npr. 60 kg ta utvrđena dopuštena tjedna 
količina žive unesena hranom odgovara količini od 0,1 do 1,0 
pg/kg tjelesne težine. 

Fermentirana hrana, kao npr. jogurt, ili prerađena hrana, kao 
npr. kiselo zelje, mogu smanjiti trovanje organizma živom. 
Isto tako i selen (Se) u preporučenim količinama kao dodatak 
prehrani ima pozitivan utjecaj na detoksifikaciju organizma 
živom. 

Živa se određuje atomskom apsorpcijskom spektrometrijom, 
a njeni organski spojevi plinskom i kapljevinskom kromato- 
grafijom visokog učinka. 

Navedene količine žive i njezinih spojeva dopuštenih u ribama 
prema Pravilniku o najvećim dopuštenim količinama određe¬ 
nih kontaminanata u hrani iznose 0,5-1,0 mg/kg. 

Radioaktivni elementi 

prof. dr. sc. Tomislav Klapec 


Riječ je, zapravo, o radioaktivnim izotopima elemenata ii 
radionuklidima koji su sposobni emitirati radioaktivno 
(ionizirajuće) zračenje prilikom prijelaza u stabilni oblik 
atomske jezgre. Među najvažnijim radionuklidima koji 
se mogu naći u hrani i vodi su 3 H, 14 C, 131 1, ,34 Cs, 137 Cs, 
40 K, 89 Sr, 90 Sr, 222 Rn, 226 Ra, 228 Ra, 228 Th, 235 U, 239 Pu, itd. 

IZVORI U HRANI 

Osim uobičajenoga prisustva u okolišnome tlu, 
zraku i vodi, pojačana izloženost može biti 
prouzročena antropogenim izvorima, poput 
rudnika (uranija), znanstvenih i medicinskih 
ustanova, nuklearnih centrala, havarija 
nuklearnih centrala i eksplozija nukle¬ 
arnog oružja. Ovisno o meteorološkim 
uvjetima, radioaktivne čestice mogu 
dospjeti vrlo daleko od mjesta ek¬ 
splozije u obliku tzv. fallouta ili ra¬ 
dioaktivne prašine. Biljna hrana 
može sadržavati radioaktivne 
izotope koji se na biljke talože 
iz zraka ili apsorbiraju na kori¬ 
jen i podzemne dijelove biljke 
poput uranija. Također se ra- 
dionuklidi mogu apsorbirati 
iz tla, pri čemu opseg apsor¬ 
pcije ovisi o koncentraciji i 
svojstvima izotopa te sastavu 
tla (udio organske tvari, pH, i 
dr.), kao i vrsti biljke. Prisustvo 
srodnih elemenata u tlu koji su 
esencijalni biljci može značaj- 



no utjecati na apsorpciju (npr. Ra se može apsorbirati umjesto 
Ca zbog sličnosti). Prijelazom radioaktivnih elementa iz tla u 
biljke, koncentracija se smanjuje stotinjak puta. Druga zaštitna 
barijera je prijelaz iz biljaka u životinjska tkiva, pri čemu, tako¬ 
đer, dolazi do redukcije razine za 10 do 1000 puta. Ipak, ribe 
i školjkaši koncentriraju radionuklide od 10 do 10000 puta u 
odnosu na okoliš. Mlijeko, u situacijama povećane prisutnosti 
radionuklida u okolišu, npr. poslije nuklearne nezgode (Černo- 
bil), sadrži više koncentracije 131 l. Radionuklidi u vodu za piće 
uglavnom dospijevaju erozijom prirodnih depozita s kojima 
su, npr., podzemne vode, u dodiru. Radon-222 je primjer plina 
koji se, osim izravno preko pluća, može u organizam unijeti i 
vodom za piće te zajedno s produktima vlastitoga raspada, čini 
oko 54% izloženosti ionizirajućem zračenju iz prirodnih izvora. 



Slika RTox01 - Čokolada s dodanim radijem 


Općenito, najviše radionuklida može se očekivati u ribi, školj¬ 
kašima, mesu i iznutricama, mlijeku i mliječnim proizvodima, 
žitaricama, orasima, bobičastome voću i divljim gljivama. 
Zanimljiv trend je uzeo maha tridesetih godina prošloga 
stoljeća kada je novootkriveni element radij dodavan u niz 
kozmetičkih, odjevnih i prehrambenih proizvoda. Primje¬ 
rice, u Njemačkoj je na tržište lansirana čokolada s radijem 
te reklamirana kao proizvod koji pomlađuje (Slika RTox01; 
izvor: www.dissident-media.org). Prema procjenama dnev¬ 
nog unosa, uobičajena izloženost radionuklidima hranom i 

vodom znatno je manja od neškodljivoga kroničnog unosa. 
Primjerice, prosječni unos uranija u SAD-u je maksimalno 1,5 
pg iz vode i isto toliko iz hrane. Ukupno, to je više od 80 puta 
manje od razine minimalnoga rizika (ATSDR). 

ZDRAVSTVENI RIZICI 

Nema dokaza štetnosti uobičajenih razina radioaktivnosti pri¬ 
rodnoga podrijetla. S druge strane, kronična izloženost višim 
dozama radionuklida, zbog emisije radioaktivnoga zračenja, 
dovodi do opsežne produkcije slobodnih radikala i oksidativ- 
noga stresa, uz mogućnost karcinogenog, mutagenog i tera- 
togenog učinka. Lokacije spomenutih učinaka u organizmu 
ovise o samom elementu, tj. mjestu njegova nakupljanja. Raz¬ 
matranje potencijalne opasnosti od radioaktivnih elemenata 
mora uzeti u obzir stopu apsorpcije u probavnome traktu, 
raspodjelu u organizmu, vrijeme poluraspada (t 1/2 , vrijeme 
potrebno da se početna količina radioaktivnog izotopa sma¬ 
nji za polovicu), biološko vrijeme poluživota (t b]ol , vrijeme za 
koje organizam izluči polovicu prisutnoga radionuklida) te 
vrsta radijacije koju emitiraju. Većina radionuklida slabo se 
otapa i apsorbira u probavnome traktu, dok su najopasni¬ 
ji oni koji, poput stabilnih izotopa esencijalnih elementa ili 
zbog sličnosti njima, aktivno sudjeluju u metabolizmu. Pri¬ 
mjerice, jod-131 se apsorbira gotovo u potpunosti (naročito 
djeca!) i nakuplja u štitnjači. Velike količine mogu uništiti tiro- 
idno tkivo i prouzročiti rak. Ima relativno kratko t 1/2 od 8 dana 
(ukupni životni vijek oko 12 dana) i t biol od 138 dana. Cezij-134 
i cezij-137 također se vrlo dobro apsorbiraju, zbog sličnosti 
kaliju, te se raspodjeljuju po čitavom organizmu. Radioaktiv¬ 
ni 14 C može ozračiti čitavi organizam ugradnjom u organske 
molekule tijela, dok tricij ( 3 H) ima poluvrijeme raspada od 12 
godina, ali mu je t bio| samo 10 dana. Radioaktivni izotopi radija 
i stroncija mogu izazvati rak kosti i leukemije zbog ugradnje 
u kost umjesto Ca i dugoga zadržavanja u koštanoj strukturi 
( 90 Sr: t 1/2 =28 godina, t blo =36 godina; 226 Ra: t 1/2 =1600 godina, 
t bio| =30-50 godina). Apsorpcija snažno ovisi o mineralnome 


statusu organizma i udjelu kalcija u hrani, pri čemu adekva¬ 
tan unos znatno umanjuje apsorpciju tih radionuklida. Mala 
djeca su, zbog pojačanoga rasta i potreba za kalcijem, najo¬ 
sjetljivija populacija. Radon-222 je u plinovitome stanju na 
temperaturi tijela i utvrđeno je brzo izlučivanje putem pluća 
nakon oralnog unosa. Izloženost višim dozama toga radionu¬ 
klida preko dišnoga trakta povezuje se s povećanim rizikom 
raka pluća. Izotopi uranija slabo se apsorbiraju, a nisu ni jak 
izvor radioaktivnosti (npr., 235 U ima vrijeme poluraspada od 
700 milijuna godina, ali se polovica unesene doze izluči iz or¬ 
ganizma već za 20 dana). Smatra se da su štetni poput teških 
metala, izazivajući nefrotoksične učinke kod visokih doza. U 
posljednje vrijeme aktualan je problem tzv. osiromašenog 
uranija, iako nema dokaza o njegovoj karcinogenosti. Epide¬ 
miološke studije koje su se bavile izloženošću osiromašenom 
uraniju utvrdile su veću vjerojatnost pojave malformacija kod 
potomstva čiji su roditelji bili izloženi prije začeća ili tijekom 
trudnoće. 

Po nekim procjenama, karcinogeni učinak uobičajene izlo¬ 
ženosti radionuklidima iz vode i hrane je mali i čini tek 0,3% 
ukupnih smrtnih slučajeva prouzročenih rakom. Ipak, u ne¬ 
kim su krajevima svijeta više prirodne razine radioaktivnosti u 
okolišu, čime je i rizik štetnih posljedica veći. 

STRATEGIJE SMANJENJA RIZIKA 

Kod akutne izloženosti radiojodu (havarije nuklearnih centra¬ 
la, eksplozije nuklearnog oružja), preporuča se tretman kalij 
jodidom ili sličnim solima koje će umanjiti nakupljanje ,31 l 
u štitnjači. Obratno, ukoliko se želi sniziti razina radiojoda u 
mlijeku u sličnim izvanrednim situacijama, nužno je smanjiti 
unos stabilnoga joda mliječnih životinja, jer će se više radio- 
izotopa zadržati u štitnjači i do 60% manje izlučiti u mlijeko. 
Općeniti nutricionistički pristup smanjenja štete je, kao što je 
gore navedeno, najučinkovitiji već u fazi apsorpcije radionu¬ 
klida, koja značajno opada kod adekvatnog unosa mineralnih 


tvari. Sukladno načinu djelovanja radioaktivnih tvari, pojačan 
unos antioksidanasa i aminokiselina sa sumporom (zbog po¬ 
ticanja sinteze najvažnijeg endogenog antioksidansa - glu- 
tationa), mogao bi ublažiti posljedice izlaganja. Također, u 
područjima pogođenim černobilskom katastrofom, gdje je 
i 20-ak godina poslije neizbježna konzumacija kontaminira¬ 
nih lokalnih poljoprivrednih proizvoda (prvenstveno radi- 
ocezijem, 137 Cs), vrši se tzv. dekorporacija toga radioizotopa 
suplementacijom prehrane pektinima jabuke, ribiza, morske 
trave, grožđa i si. Provode se i mjere koje reduciraju razine ra¬ 
dionuklida u mesu, dodatkom aditiva krmivima (ferocijanidi, 
zeoliti, mineralne soli). Adsorbensi mogu se dodavati i tlima 
poradi nadzora prijelaza radioizotopa u ratarske kulture, kao 
i antagonisti radiostroncija (gašeno vapno i umjetna gnojiva 
na bazi kalcija) ili radiocezija (umjetna gnojiva obogaćena 
kalijem). Postupci (bio)remedijacije tla koji najviše obećavaju 
uključuju specijalne načine obrade tla, uzgoj biljnih vrsta koje 
izvlače radionuklide iz tla ili tretman tla odabranim fungalnim 
mikroorganizmima koji mogu imobilizirati radionuklide. Po¬ 
sebnim šumarskim zahvatima može se spriječiti širenje radio¬ 
nuklida u okolišu koji će, npr., u područjima kontaminiranim 
černobilskom havarijom biti opasno radioaktivan sljedećih 
tri stoljeća. Iskušavane su i metode sprječavanja akumulacije 
radionuklida u ribi dodatkom vapna ili kalija jezerskoj vodi. 
Voda za piće se u izvanrednim situacijama može dodatno 
pročistiti adsorbensima, poput zeolita i aktivnog ugljena. 
Preradom krumpira u škrob, ugljikohidratnih sirovina u šeće¬ 
re ili mlijeka u vrhnje i maslac, može se ukloniti najveći dio 
prisutnih (vodotopljivih) radioizotopa. Drugi su se načini pre¬ 
rade hrane pokazali učinkovitim: pranje, prešanje, guljenje, 
uklanjanje nejestivih dijelova voća i povrća, tretman tekućih 
namirnica adsorbensima ili termičko tretiranje tijekom koje¬ 
ga dolazi do isparavanja hlapljivih radionuklida i/ili gubitka u 
vodi za kuhanje, usoljavanje (uklanjanje radiocezija) ili otko- 
štavanje (uklanjanje radiostroncija) ribe i mesa i dr. 

Važećim hrvatskim pravilnicima definirane su najviše količine 
određenih radionuklida u vodi i hrani, kao i dopuštene pri¬ 
mljene doze radioaktivnosti. 

Ostali elementi 


Niz elemenata iz prirodnog ili kontaminiranog okoliša mogu 
prouzročiti štetu kod prekomjernog unosa. Relevantni u tome 
pogledu mogu biti aluminij, kromij, nikl, mangan, pa čak i že¬ 
ljezo. Ti se elementi detaljnije obrađuju na drugim mjestima 
u Priručniku te će u sljedećem odlomku biti spomenuti samo 
njihovi glavni izvori iz prirodnog okoliša. Nastavak podpo- 
glavlja opisuje potencijalno problematične elemente - arsen, 
selenij, jod i fluor. 

Primjerice, unosu aluminija putem hrane najviše doprinose 
aditivi te migracija iz opreme ili kuhinjskoga pribora s kojim 
namirnica dolazi u dodir tijekom obrade, pripreme ili čuva¬ 
nja. Ipak, ovisno o fizikalno-kemijskim svojstvima tla, poje¬ 
dine biljke mogu ga pojačano apsorbirati iz tla i nakupljati 
u svome tkivu. Kombinacija kontaminiranog ili tla s prirod¬ 
nim višim sadržajem Al i uvjeta (npr. tzv. kisele kiše), koji mu 
povećavaju topljivost i apsorpciju, može rezultirati visokim 
razinama u namirnicama biljnoga podrijetla. Također, taj se 
element ponegdje može pronaći u prirodno višoj koncentra¬ 
ciji u vodi za piće. Mangan je sveprisutan u hrani. Pojačano 
ga nakupljaju biljke, poput zelenoga čaja, ali i druge, ukoliko 
rastu na tlu s visokom koncentracijom toga elementa. Utvr- 




đene su visoke razine u pojedinim pripravcima ljekovitoga 
bilja te u pitkoj vodi, zbog prirodno visokih razina u podze¬ 
mnim i bunarskim vodama. Koncentracija kromija u hrani 
(voće, povrće, žitarice, meso, i dr.) jako ovisi o geokemijskim 
faktorima. Prisustvo toksičnijeg, šesterovalentnog oblika u 
vodi i tlu, ukazuje na industrijsko zagađenje. Zabilježeno je 
više slučajeva trovanja djece unosom suplemenata željeza. 
Nema nedvojbenih dokaza o esencijalnoj ulozi nikla u ljud¬ 
skom organizmu, za razliku od gore navedenih elemenata. 
Unosi se hranom (kakao, čokolada, orasi, mahunarke, meso, 
žitarice, i dr.) ili vodom za piće, u koje dospijeva iz tla s pri¬ 
rodno visokim koncentracijama ili zbog industrijske konta¬ 
minacije. 

ARSEN 

Riječ je o metaloidu čiji najčešći oblici u hrani i/ili vodi su 
anorganski spojevi, prvenstveno arsenati (As0 4 3_ ) i arseniti 
(As 0 3 3_ ), kao i organske molekule, poput arsenobetaina ili ar- 
senokolina. 

IZVORI U HRANI 

Anorganske kemijske vrste toga elementa najčešće se mogu 
pronaći u visokim razinama u vodi za piće, ukoliko podzemne 
vode dolaze u dodir s depozitima koji sadrže As u povišenoj 
koncentraciji. Visoka koncentracija As u vodi za piće zabilje¬ 
žena je u nizu zemalja (Čile, Bangladeš, Indija, Kina, Tajvan, 
SAD, i dr.), uključujući nekoliko lokacija u Hrvatskoj (Istočna 
Slavonija). Koncentracija As u vodovodnoj vodi dva sela po¬ 
red Vinkovaca, prije ugradnje odgovarajućih prečistača, bila 
je 60 puta viša od dopuštene. Tako se već unosom litre vode 
za piće dnevno, unosilo gotovo tri puta više As od tzv. razine 
minimalnoga rizika (ATSDR). Zabilježeni su i slučajevi indu¬ 
strijskoga zagađenja vode i tla, kao i povišene razine zbog 
nekadašnjega raširenoga korištenja pesticida na bazi spojeva 
As. Namirnice s visokim sadržajem anorganskog As najčešće 
su biljnoga podrijetla (žitarice, naročito riža, te klice i meki- 


nje), uzgojene na kontaminiranome tlu, kao i neke vrste je¬ 
stivih morskih trava i njihovih proizvoda (često tzv. Hijiki, tj. 
Sargassum fusiforme, Slika OeOI). Visoke su razine ponekad 
posljedica industrijskih nezgoda tijekom proizvodnje hrane. 
Riba i školjkaši uglavnom nakupljaju organske spojeve As. 
Žitarice daleko najviše doprinose unosu anorganskog As hra¬ 
nom, osim ako nije riječ o populacijama izloženim kontamini¬ 
ranoj vodi za piće. 



Slika OeOI - Hijiki, morska trava koja sadrži znatne kon¬ 
centracije arsena 


ZDRAVSTVENI RIZICI 

Prirodna i ina kontaminacija podzemnih voda najvažniji je 
problem vezan uz izloženost spojevima arsena. Riječ je o 
anorganskim vrstama As, dok su organski spojevi znatno 
manje toksični ili netoksični. Toksičnost anorganskog As 
uključuje promjene na koži (hiperkeratoze, pa i rak kože), 
neurotoksičnost i karcinogenost, a postoje indicije da bi mo¬ 
gao djelovati i kao reproduktivni i razvojni toksin te izazivati 
dijabetes. Kardiovaskularna toksičnost arsena povezuje se 
s hipertenzijom i tzv. bolešću crnih stopala (eng. blackfoot 

disease; javlja se uglavnom na Tajvanu te se smatra da do¬ 
datni, lokalni faktori sudjeluju u etiologiji), zbog poremećaja 
periferne cirkulacije, kao i s aterosklerozom, srčanim, mož¬ 
danim udarom i dr. 

Metabolizmom anorganskog As u organizmu načelno dola¬ 
zi do detoksifikacije i bržeg izlučivanja, iako postoje dokazi 
da su neki metaboliti toksičniji od početnih spojeva. Upravo 
nasljedna svojstva pojedinaca, u smislu učinkovitosti de- 
toksikacijskih reakcija, kao i procesa koji utječu na njegovu 
raspodjelu i izlučivanje iz organizma, stoga se smatraju od¬ 
govornim za uočenu veću osjetljivost pojedinaca na toksič¬ 
nost (i sposobnost izazivanja raka) toga elementa. Fetusi i 
dojenčad (koja nije hranjena majčinim mlijekom nego ka¬ 
šicama) slabo su zaštićeni zbog propusnosti placente za As 
i nedovoljno razvijenih sustava detoksikacije i izlučivanja. 
Utvrđeno je da visoke doze As tijekom tih faza razvoja po¬ 
većavaju rizik raka u kasnijoj (teenagerskoj) dobi. Žene su 
nešto bolji metabolizatori As u odnosu na muškarce, što se 
odražava i na rizik bolesti vezanih uz izloženost. Pothranje- 
ne populacije iz siromašnih krajeva svijeta, najvjerojatnije 
zbog nedostatka faktora koji posreduju u detoksikaciji As u 
tijelu (vidi dolje), također bi mogle biti posebno osjetljive. 
Naročito zapažena i istraživana je interakcija selenija (Se) i 
As. Ti se elementi slično metaboliziraju i izlučuju iz organiz¬ 
ma, a identificirano je i nekoliko drugih mehanizama kojima 
Se interferira učinke As, uključujući antioksidantno djelova¬ 
nje selenija. Većina radova utvrdila je zaštitno djelovanje Se, 
iako neki dokazi ukazuju na nepostojanje uočljivog učinka 
ili čak pojačavanje štetnosti u uvjetima jako visoke izlože¬ 
nosti arsenu. 

Procijenjeni srednji unos anorganskog As u zemljama EU 
unutar je raspona doza koje kroničnim unosom, navodno, 
neznatno povećavaju rizik raka i kožnih lezija.Tomu su naji- 
zloženije skupine s povišenim unosom gore spomenutih na¬ 
mirnica i/ili kontaminirane vode za piće. 

STRATEGIJE SMANJENJA RIZIKA 


Pravilnicima je u Hrvatskoj određena najviša razina koja se 
smije nalaziti u namirnicama i vodi za piće, bilo da je riječ o 
vodovodnoj ili mineralnim i drugim vrstama voda koje se na¬ 
laze na tržištu. 

Postoji veći broj razvijenih, učinkovitih metoda i izvedbi ure¬ 
đaja za snižavanje razine prisutnog anorganskog As u vodi. 
Koagulacijske i flokulacijske metode (aglomeracija čestica uz 
aluminate, alaun ili feri okside, pa njihova filtracija) su među 
najčešće korištenim postupcima. Primjena apsorbensa (zeo- 
liti, aktivni ugljen, željezni oksidi, nanočestice, i dr.) i ionskih 
izmjenjivača je moguća, a dokazana je i učinkovitost jeftinih 
apsorbensa, poput ljuske kokosa, riže, fungalne biomase i si. 
Također, različite izvedbe membranskefiltracije su primjenji¬ 
ve, iako su skuplje u provedbi, uz sporiji protok vode. Sustavi 
za precipitacijske procese su jednostavni, jeftini i selektivni, 
ukoliko se uvjeti (pH, količina koagulanta i dr.) prilagode cilj¬ 
nim razmjerima uklanjanja toga elementa. Učinkovitima su 
se pokazale i neke oksidacijske metode (As 3+ u As 5+ ) uz vo- 
dikov peroksid, ozon, klor ili izlaganje sunčevom svjetlu u 
prisustvu feri iona i dr., nakon čega slijedi uklanjanje preci- 
pitacijom ili apsorpcijom. Zamislivo je i uklanjanje arsena iz 
vode uz pomoć pojedinih mikroorganizama te različite kom¬ 
binacije gore navedenih metoda, s ciljem što veće učinkovi¬ 
tosti uz održavanje ekonomičnosti cjelokupnoga postupka 
pročišćavanja. 

Priprema hrane može utjecati na promjenu vrste i količine 
spojeva As u namirnicama. Npr., uklanjanje ovojnice zrna ži¬ 
tarica (riže) može znatno sniziti razine As. Pranjem riže prije 
kuhanja te kuhanjem uz suvišak vode (koja se baca) može 
se ukloniti i do 60% toga elementa. Kuhanjem drugih vrsta 
namirnica (tjestenina, povrće) gubi se značajan udio As, osim 
ako nije riječ o kontaminiranoj vodi. Uočena je pretvorba or¬ 
ganskih vrsta As iz jednog u drugi spoj kod pripreme hrane 
na visokim temperaturama. Značaj takvih reakcija u smislu 
promjene štetnosti namirnice najvjerojatnije je mali. 


Dokazana je pretpostavka je da antioksidansi mogu ublažiti 
štetne posljedice prekomjerne izloženosti tome prooksidan- 
su. Istraživanja upućuju na zaštitnu ulogu glutationa (kao en¬ 
dogenog antioksidansa i molekule koja ubrzava izlučivanje 
As putem žuči) te bi prehrana visokovrijednim bjelančevina¬ 
ma bogatim aminokiselinama sa sumporom (koje potiču sin¬ 
tezu glutationa u organizmu) mogla biti od prilične važnosti. 
Poželjna je i odgovarajuća opskrbljenost selenijem, kao i dru¬ 
gim tvarima koje sudjeluju u detoksikaciji i bržem izlučivanju 
As iz tijela, poput folata (vitamin B 9 ), kolina (lecitina), metioni- 
na, vitamina B i dr. 

SELENIJ 

Taj, za ljude esencijalni element, nalazi se u više organskih 
i anorganskih spojeva u prirodi. Najrelevantniji su selenati 
(Se0 4 2- ), seleniti (Se0 3 2- ), kao i organski oblici poput seleno- 
metionina, selenocisteina i si. 

IZVORI U HRANI 

Specifične namirnice biljnoga podrijetla (tzv. selenoakumu- 
latorne biljke, poput brazilskog oraha, Slika Oe02) mogu na¬ 
kupiti visoke koncentracije Se u svome tkivu, naročito ako je 
riječ o tlima koja imaju visoki sadržaj Se. 



Slika Oe02 - Brazilski orah nakuplja visoke razine selenija 


Seleniferna tla postoje u više zemalja svijeta (SAD, Kina itd.) u 
kojima se najviše Se unosi putem žitarica, a najviše razine su 
u namirnicama bogatim bjelančevinama, poput mesa i ribe. 
Zbog antioksidantnoga djelovanja i dokazane veze višeg uno¬ 
sa s manjim rizikom raka, raširena je i uporaba prehrambenih 
dodataka, najčešće na bazi tzv. selenijevoga kvasca bogatoga 
selenometioninom ili suplemenata s natrij selenitom. 

ZDRAVSTVENI RIZICI 

Neovisno je li riječ o akutnom ili kroničnom unosu putem 
hrane, najčešće štetne posljedice su tek deformacije noktiju 
i opadanje kose. Stanovništvo selenifernih područja SAD-a 
unosi i dvostruko više Se putem hrane od tolerirane gornje 
granice unosa. Unatoč tome, nikakve posljedice za zdravlje 
nisu utvrđene. 

STRATEGIJE SMANJENJA RIZIKA 

Neki su dijelovi Hrvatske (Istočna Slavonija) zapravo suočeni s 
problemom nedostatka, a ne suviška Se u lokalno uzgojenoj 
hrani. Ipak, ne preporučuje se uzimati višestruko veće doze 
prehrambenih dodataka toga elementa od tolerirane gornje 
granice dnevnog unosa (400 pg). 

FLUOR 

Fluoridi (F“, soli fluorovodične kiseline, HF) su, po definiciji, 
korisni ljudskom organizmu zbog zaštite od karijesa, iako 
nisu esencijalni, tj. nužno potrebni za održavanje fizioloških 
funkcija organizma. 

IZVORI U HRANI 

Fluorida ima u svim namirnicama u malim količinama, ali je 
voda za piće najvažniji izvor velikoj većini populacije. Proble¬ 
mi zbog suviška ne nastaju zbog prakse fluoridacije vode za 
piće (koja se u Hrvatskoj ne provodi), nego zbog prirodno vi¬ 
sokih koncentracija u vodi. Visoke su razine česte i u tzv. brick 
čaju (Slika Oe03), koji se sastoji od staroga lišća i stabljika ze¬ 
lenoga čaja koje nakupljaju F. 

Slika Oe03 - Brick čaj često sadrži velike količine fiuora 

ZDRAVSTVENI RIZICI 

Ugradnjom u strukturu zuba i kosti, fluor u višim koncentraci¬ 
jama može izazvati dentalnu te koštanu fluorozu i lomljivost 
kostiju kod starijih osoba. Dentalna fluoroza nastaje tijekom 
razvoja zubne cakline (djeca do osam godina starosti) i najče¬ 
šće uključuje samo blage, jedva vidljive promjene zubne ca¬ 
kline. Simptomi koštane fluoroze su bol i ukočenost zglobova 
te deformacije kosti. Zabilježene su i brojne druge posljedice 
pretjeranog unosa fluorida, od gastrointestinalnih problema 
i mišićne degeneracije do neuroloških simptoma, imunotok- 
sičnosti itd. Fluoroza se obično javlja u zemljama u razvoju 
s visokim razinama F u podzemnim vodama i dugotrajnim 
unosom nekoliko puta višim od optimalnog. 

STRATEGIJE SMANJENJA RIZIKA 

Važećim hrvatskim pravilnicima određene su najviše dopu¬ 
štene razine u svim vrstama voda za piće te pravilnicima za 
obogaćene i specijalne vrste hrane. Višak fluorida uspješ¬ 
no se uklanja iz vode primjenom različitih postupaka. Naj¬ 
važniji su apsorpcija, ionska izmjena, membranski procesi 
(nanofiltracija i reverzna osmoza) te koagulacija i precipi- 
tacija (tzv. Nalgonda tehnika). Odgovarajući unos kalcija i 

vitamina C smanjuje opseg štetnih promjena prouzročenih 
fluoridom. 

JOD 

Jedini iskoristivi oblik toga elementa za ljude su jodidi (F, 
soli jodovodične kiseline, FHI), koji su esencijalni zbog uloge 
u funkciji štitnjače, gdje sudjeluju u sintezi tiroidnih hormona 
(tiroksina i trijodtironina). 

IZVORI U HRANI 

Najviše koncentracije mogu se pronaći u morskoj ribi i školj¬ 
kašima, jestivim morskim algama i travama (također kao su- 
plementi), dok su u uobičajenoj prehrani najvažniji izvori u 
hrani mlijeko i proizvodi (zbog dodatka krmivima), jaja, meso, 
žitarice i proizvodi te jodirana sol. Prehrambeni dodaci s mi¬ 
neralnim tvarima značajno doprinose unosu joda kod osoba 
koji ih uzimaju. 

ZDRAVSTVENI RIZICI 

Dugotrajan visok unos joda, pri čemu je riječ o dozama bar 
10 puta višim od uobičajenih, najčešće rezultira smanjenim 
lučenjem hormona štitnjače, tj. hipotireozom, kao i poveća¬ 
njem štitne žlijezde (gušavost). Naime, štitnjača na previsoke 
doze reagira smanjenim nakupljanjem joda i proizvodnjom 
hormona, što dovodi do stimulacije bujanja tkiva štitnjače 
hormonima hipotalamusa i hipofize. Povećava se i inciden- 
cija autoimunoga tiroiditisa, tj. napada imunoga sustava na 
tkivo štitne žlijezde, koji, u konačnici, može rezultirati hipo¬ 
tireozom. Istovremeno se povećava i rizik tzv. papilarnih 
karcinoma štitnjače. Vjerojatnost prekomjernog unosa kon¬ 
zumacijom namirnica bogatih jodom (npr. sušene morske 
trave i alge) veća je u krajevima s endemskim deficitom joda, 
s obzirom na vrlo učinkovitu apsorpciju i iskorištenje I kod 
takvih populacija, lako je prirodni nedostatak joda u tlima 
čest u Europi, u Hrvatskoj je zabilježen endemski nedosta¬ 
tak i gušavost samo u jednome selu pored Zagreba, koji je 


uklonjen zakonskom obvezom jodiranja kuhinjske soli. Unos 
lijekova na bazi joda i medicinski tretmani kemijskim vrstama 
toga elementa (povidon jod i slični antiseptici, lijekovi protiv 
astme, srčanih aritmija, bronhitisa, cistične fibroze, kronične 
opstruktivne bolesti pluća i dr.) također povećavaju rizik nje¬ 
govoga suviška u organizmu. 

STRATEGIJE SMANJENJA RIZIKA 

Termička priprema namirnica smanjuje razine joda u namir¬ 
nicama za 20-50% (najviše kuhanjem u vodi). Unos većih ko¬ 
ličina kupusnjača (kupus, kelj, brokule, prokulice i dr.), soje, 
kukuruza, kikirikija, oraha, lima graha, kasave, sijerka itd., 
zbog sadržaja izoflavona te glukozinolata i cijanogenih gliko- 
zida (koji se razgrađuju na tiocijanate, izotiocijanate, nitrile i 
oksazolidine (goitrine) smanjuje nakupljanje joda u štitnjači 
i njegovu ugradnju u tiroidne hormone. Ca, Mg, Fe, nitrati i 
fluoridi iz hrane i vode također mogu smanjiti apsorpciju joda 
iz hrane. 

Pravilnik o prehrambenim dodacima definira dopuštene bilj¬ 
ne vrste i količine joda u pripravcima. 

Nitriti i nitrati 

prof. dr. sc. Đurđa Vasić - Rački 


Nitriti i nitrati su kemikalije koje je proizveo čovjek te se na¬ 
mjerno dodaju hrani (aditivi) ili su rezultat kruženja dušika u 
prirodi. Nitrati i nitriti su ioni koji sadrže dušikove i kisikove 
atome, pri čemu nitrat sadrži tri, a nitrit dva kisikova atoma. 
Nitrati su soli nitratne (dušične) kiseline, a nitriti nitritne kise¬ 
line. U prirodi se nitrati pretvaraju u nitrite i obrnuto. Obje su 
te tvari ioni negativnoga naboja koji se nastoje vezati s pozi¬ 
tivnim ionom. Jednostavne su formule. 

Nitrati se primarno koriste kao gnojivo, ali i pri procesima pro¬ 
izvodnje stakla ili eksploziva. Nitriti se proizvode uglavnom 
kao komponenta aditiva hrani, a oba se spoja posebno kori¬ 
ste u mesnoj industriji, zbog očuvanja boje mesa i produžet¬ 
ka trajnosti suhomesnatih proizvoda, jer imaju antimikrobno 
djelovanje. Alkalijski nitrati su bijele kristalične tvari, koje se 
dodaju kao konzervansi, najčešće u obliku natrijevoga-nitrata 
(NaN0 3 , E 251) i kalijevoga-nitrata (KN0 3 , E 252). (Za detalje, 
vidi poglavlje o aditivima!) 

Nitrati se u prirodi nalaze u tlu, vodi i hrani. U prirodnome ci¬ 
klusu kruženja dušika (Slika 1.), bakterije pretvaraju dušik u 
nitrate, koje biljke koriste za ishranu. Životinje koje jedu bilj¬ 
ke koriste nitrate da bi proizvele proteine. Nitrati se vraćaju 
u okoliš kroz animalni otpad te mikrobiološku razgradnju bi¬ 
ljaka i životinja. Mikroorganizmi, međutim, mogu pretvarati 
nitrate ili amonijev ion, koji je spoj dušikovog atoma i četi¬ 
ri vodikova atoma, u nitrite. Ta se reakcija događa, dakle, u 
okolišu te u probavnome traktu čovjeka i životinja. Nakon što 
bakterije prevedu nitrate u nitrite, dušikov se ciklus zatvara 
pretvorbom nitrita ponovo u dušik.Taj prirodni ciklus ne do¬ 
pušta akumulaciju nitrata ili nitrita u okolišu. Međutim, po¬ 
sebice ljudskom aktivnošću u poljoprivredi, povećala se kon¬ 
centracija nitrata u okolišu. Uzrok tome je uporaba dušičnih 
gnojiva te velike farme peradi koje proizvode svake godine 

Slika 1. - Prirodni ciklus kruženja dušika 

milijune tona otpada koji sadrži nitrate. Nitrati i nitriti jako su 
topljivi u vodi i pokretljivi u okolišu. Kišom ulaze u površinske 
vode, a procjeđivanjem u podzemne vode. 

IZVORI U HRANI 

Glavni izvor nitrata u hrani su voće i povrće. Za Veliku Britaniju 
i Francusku je utvrđeno da iz voća i povrća potječe 50 do 75% 


nitrata unesenih putem dnevnog unosa hrane. Srednja kon¬ 
centracija nitrata kreće se od 1 mg/kg u grašku do 4.800 mg/kg 
u rukoli. Lisnato zeleno i korjenasto povrće, kao što su špinat 
i mrkva, sadrže više od 85% nitrata koji se unose prehranom. 
Zbog njihovoga nepravilnoga skladištenja, to povrće može biti 
izvor povećanih količina nitrita. Na akumulaciju nitrata u povr¬ 
ću utječe čitav niz čimbenika, kao što su tip i količina dušičnih 

umjetnih gnojiva, geografski položaj i vrijeme dozrijevanja te 
uvjeti, kao što su temperatura i svjetlost. Količina je nitrata ra¬ 
zličita u pojedinim dijelovima biljke, a ima ih najviše u peteljci 
i stabljici biljke, nešto manje u lišću i korijenju, a najmanje u 
cvijetu i plodu. Mikrobiološka pretvorba nitrata u nitrite može 
se odvijati prilikom skladištenja svježega povrća, posebno na 
sobnoj temperaturi, kad koncentracija nitrita može doseći ve¬ 
oma visoku razinu od 3600 mg /kg suhe tvari. Nitrati se nalaze 
u pitkim vodama, gdje dospijevaju, također, procjeđivanjem 
tala koja su obrađivana umjetnim gnojivima, dakle najviše u 
bunarskoj vodi (seoska gospodarstva) i najčešće se ona pove¬ 
zuje sa sindromom plavoga djeteta. 

Nitriti se koriste kao agensi koji imaju anti-botulinsko djelo¬ 
vanje. Oni sprječavaju rast spora bakterije Clostridium botuli- 
num, čiji toksin prouzročuje botulizam, koji dovodi do paralize 
i smrti. Poznato je da je toksin te bakterije najtoksičnija tvar 
(0,001 mcg/kg je smrtonosna za čovjeka od 70 kg), koja je 
15000 puta toksičnija od sintetskoga živčanoga otrova VX (O- 
etil S-[2-(diizopropilamino)ethil] metilfosfonotionat) i 100000 
puta od Sarina, koji su oba poznati organofosfatni živčani 
otrovi, koje je pripravio čovjek. Zbog toga se nitriti dodaju kao 
antimikrobne tvari, ali u isto vrijeme proizvode poseban okus, 
strukturu tkiva i ružičastu boju mesa. 


Kao i nitrati, nitriti sami po sebi nisu posebno toksični za ljud¬ 
ski organizam, međutim produkti koji iz njih mogu nastati, kao 
npr. nitrozoamini, pokazali su da u životinja imaju kanceroge¬ 
no djelovanje. Smrtna doza kalijevoga nitrata za odrasloga čo¬ 
vjeka je 30-35 g/dozi, a natrijevoga nitrita 22-23 mg/kg tjele¬ 
sne težine, što znači da bi čovjek morao odjednom pojesti 9,28 
kg sušenoga mesa koje sadrži 200 ppm natrijevoga nitrita. Pa 
čak kad bi to i napravio, fatalna bi bila sol u tome mesu, a ne 
nitriti. Niže doze natrijevoga ili kalijevoga nitrata ili natrijevoga 
nitrita (ili manje-više bilo kojega drugoga nitrata ili nitrita koji 
se može naći u vodi ili hrani) mogu izazvati methemoglobine- 
miju (hemoglobin gubi mogućnost prijenosa kisika), posebice 
kod djece. Nitrozoamini i nitrozoamidi su kemijske tvari koji u 
ljudskim probavnim organima nastaju procesom koji se naziva 
N-nitrozacija. 

Nitriti se u probavne organe unose konzumacijom hrane koja 
ih sadrži ili nastaju iz nitrata koji su produkti vlastitoga me¬ 
tabolizma. Askorbati (soli askorbinske kiseline-Vitamina C), 
izoaskorbati i tokoferol (Vitamin E) zaustavljaju nastajanje ni- 
trozamina u tijelu zbog izloženosti nitratima i nitritima putem 
prehrane pa je, stoga, izloženost nitrozaminima putem pre¬ 
hrane veoma mala. Međutim, nitrozamini nastaju iz duhana 
prilikom pušenja, koje tijelo izlaže direktno tim kancerogenim 
tvarima. Pivo, viski i druga alkoholna pića koja nastaju fermen- 


Tablica 7 . Najviše dopuštene vrijednosti nitrata i nitrita u hrani u RH i EU 


Vrsta hrane 

Najviše dopuštene vrijednosti 


Nitrati 

Nitriti 

Voda za piće 

10 ppm 

1 ppm 

Dimljeno meso i riba 

- 

200 ppm 

Svježi špinat, ovisno o godišnjem dobu 

2500-3000 mg /kg 


Smrznuti špinat 

2000 mg/kg 


Svježa zelena salata, ovisno o godišnjem dobu 

3500-4500 mg/kg 


Dječja hrana 

200 

tacijom slada sadrže male količine nitrozamina, koje su stro¬ 
go pod kontrolom. Nitriti se nalaze u životinjskome mesu kao 
produkti metabolizma, a mogu se dodavati u meso kao jedan 
od aditiva. 

Salamurenje mesa od iznimnoga je značenja za mesno-prera- 
đivačku industriju. Ključni sastojak salamure za meso jesu soli 
za salamurenje, nitriti i nitrati, koji se s kuhinjskom soli, začini¬ 
ma i drugim dodacima redovito koriste u industrijskoj preradi 
mesa. Prema važećim propisima (Pravilnik o prehrambenim 
aditivima NN 62/2010), nitriti se mogu dodavati u obliku kali- 
jevoga-nitrita (KN0 2 , E 249 i natrijevoga-nitrita (NaN0 2 , E 250) 
ili nitrata kao kalijev-nitrat (KN0 3 , E 252), odnosno natrijev-ni- 
trat (NaN0 3 , E 251) u količinama od 100 mg/kg do 500 mg/kg, 
ovisno o vrsti proizvoda, a najveće dopuštene količine u proi¬ 
zvodima mogu iznositi od 10 mg/kg do 250 mg/kg. Hrana koja 
sadrži nitrite su šunke, fermentirani umaci, hrenovke, salame, 
slanina i drugo sušeno meso, riba i perad. 

ZDRAVSTVENI RIZICI 

Dnevni unos nitrata kod normalne prehrane je 75 mg (EFSA, 
2008: 157 mg), a dopušteni dnevni unos za odraslu osobu je 
300 mg/dan, odnosno 3,7 mg/kg tjelesne težine i danu. Nakon 
probave, 5% se pretvori u nitrite. Ako se pH u želucu poveća 
znatno iznad 5, može se povećati pretvorba, što je slučaj kod 
djece koja imaju nešto viši pH, pa zato kod njih može doći do 
vezanja nitrita s proteinima i nastajanja N-nitrozo spojeva. Ti 
kancerogeni spojevi mogu nastati i pri kuhanju mesa koje sa¬ 
drži nitrite, npr. hrenovke, te se djeci ne preporuča više od 12 
hrenovki na mjesec. Dopušten dnevni unos za nitrite iznosi 
0-0,07 mg/kg tjelesne težine i danu. 

Methemoglobinemija kod djece, koja se još naziva i „sindrom 
plave bebe", posljedica je povećane količine nitrita u vodi za 
piće. Oralna referentna doza za nitrate je 1,6 mg/kg/dan, a za 
nitrite 0,1 mg/kg/dan, pri kojoj može doći do methemoglobi- 
nemije, koja za dojenče može biti fatalna. 

STRATEGIJE SMANJENJA RIZIKA 


Nitrati su topljivi u vodi pa pranjem povrća (salate) količina se 
nitrata može smanjiti za 10 do 15%. Nadalje, blanširanjem po¬ 
vrća, količina se nitrata može smanjiti do 35%, npr. u zelenoj 
cvjetači, do 72% u kelju i bijeloj cvjetači. Kuhanjem se količina 
nitrata može smanjiti u brokuli za 47%, a u kelju i 73%. U po¬ 
vrću koje je smrznuto nakon blanširanja i čuvano 4 mjeseca, 
uočeno je, također, značajno smanjenje količine nitrata. Prema 
tome, prije upotrebe povrće treba prati, blanširati i kuhati, a 
posebice se preporuča upotrebljavati duboko zamrznuto po¬ 
vrće. Suhu slaninu, npr., treba kuhati u mikrovalnoj pećnici, a 
ne pržiti. Zelenu salatu i špinat treba pripremati i jesti svježe, 
a ne odstajalo. Djeca ne trebaju jesti više od 12 hrenovki na 
mjesec. 

Nitrati i nitriti analiziraju se kolorimetrijski i pomoću tekućinske 
kromatografije visokog učinka, a pripravljanje uzorka za anali¬ 
zu u RH je propisano Pravilnikom o planu uzorkovanja i meto¬ 
dama analiza za službenu kontrolu količina nitrata u hrani (NN, 
42/08). Najviše dopuštene vrijednosti nitrata i nitrita u hrani, 
prema Direktivama EC No 1881/2006. i u R Hrvatskoj prema 
Pravilniku o najvećim dopuštenim količinama određenih kon- 
taminanata u hrani (NN 154/08), prikazane su u Tablici 1. 

Pesticidi 

mr. sc. Dubravka Kipčić 


U uvjetima moderne poljoprivredne proizvodnje iz različitih 
razloga 35 % svjetske proizvodnje hrane ne dođe do potro¬ 
šača, dodatnih 20% propadne u procesu skladištenja, a sve 
se to događa unatoč potrošnji od 2,5 milijuna tona pesticida 
godišnje. Bez primjene kemijskih sredstava za uništavanje 
štetočina, gubici bi bili daleko veči, zbog čega se pesticidi 
čine neizbježnim pratiocem modernoga čovjeka. Međutim, 
istovremeno, njihovom primjenom čovjek je primoran suočiti 
se s ozbiljnim problemima, kao što su trovanje ljudi pestici- 
dima, učestalo stradavanje riba i ptica, narušavanje prirodne 
ravnoteže, otpornost na pesticide, onečišćenje vode i hrane 
njihovim ostacima i si. Da bi slika bila potpunija, treba dodati 
i nužnu uspostavu skupoga i zahtjevnoga sustava kontrole, i 
proizvodnje i upotrebe pesticida te prisutnosti njihovih osta¬ 
taka u hrani, vodi i okolišu općenito. 



Slika 7. - Tretiranje polja pesticidom 


Pojam pesticid (pestis = kuga, pošast; concido = uništenje) 
označava kemijsku ili biološku tvar proizvedenu u svrhu kon¬ 
trole štetočina, korova i bolesti, prvenstveno u proizvodnji 

hrane. Pri tome uvijek treba imati na umu da se u samoj defi¬ 
niciji pojma štetočine i štetnosti uopće prvenstveno misli na 
ekonomsku štetu za čovjeka, odnosno na smanjenje prinosa 
ili količine i kvalitete dobivene hrane. 

U biljnoj zaštiti koristi se termin „sredstva za zaštitu bilja" i 
upravo ona čine najbrojniju skupinu pesticida. Pored njih, u 
pesticide ubrajamo i biocide, odnosno sredstva za primjenu 
u veterini, sanitarnoj higijeni, kućanstvu i industriji. 

Sredstva za zaštitu bilja, prema definiciji iz Zakona o sredstvi¬ 
ma za zaštitu bilja, konačni su oblici aktivnih tvari i pripravci 
namijenjeni za: 

- zaštitu bilja i biljnih proizvoda od štetnih organizama ili 
za sprječavanje djelovanja tih organizama 

- utjecaj na životne procese bilja, na način drukčiji od hra¬ 
njiva 

- čuvanje biljnih proizvoda, ako nisu predmet drugih pro¬ 
pisa 

- uništavanje neželjenoga bilja, biljnih dijelova, zadržava¬ 
nje ili sprječavanje neželjenoga rasta bilja 

Aktivne tvari jesu tvari ili mikroorganizmi, uključujući viruse, 
koje imaju opći ili poseban učinak na štetne organizme ili na 
bilje, biljne dijelove ili biljne proizvode. Popis aktivnih tvari 
koje su dopuštene za uporabu u sredstvima za zaštitu bilja u 
Republici Hrvatskoj usklađuje se kontinuirano s listom aktiv¬ 
nih tvari dopuštenih u Europskoj uniji. 

O masovnome i globalnome korištenju pesticida može se go¬ 
voriti unazad 60-tak godina, točnije od kako je 1943. počela 
komercijalna proizvodnja DDT-a (diklordifeniltrikloretan), 
najpoznatijega pesticida uopće. 

Međutim, zaštita usjeva od štetočina datira još od antičkih 
vremena, kada su se u tu svrhu koristili duhan, sumpor, dim. 
Tijekom 19.st., s boljim poznavanjem biljnih bolesti, počinje i 
razvoj sredstava za zaštitu bilja. Polovinom stoljeća bili su po¬ 
znati i primjenjivali su se prirodni insekticidi, poput nikotina, 
piretrina i rotenoida. Također se primjenjivao i petrolej, kao i 

arsenovi preparati, nitrokarbazoli, tiocijanati te cijanovodična 
kiselina. 

Antinonin, prvi nemetalni organski insekticid, upotrijebljen 
je u Njemačkoj 1892. protiv omoričinoga prelca, ali se, zbog 
visoke toksičnosti, brzo odustalo od njegove upotrebe. 

DDT je sintetiziran još 1874., ali kad je Švicarac Muller 1939. 
otkrio njegova insekticidna svojstva i otkada je u jeku 2. 
svjetskoga rata počela njegova proizvodnja, DDT je našao 
univerzalnu primjenu, kako u zaštiti bilja, tako i u općoj hi¬ 
gijeni. Za otkriće i primjenu DDT-a, Muller je 1948. nagrađen 
Nobelovom nagradom. Značaj DDT-a u suzbijanju epidemij- 
skih bolesti, poput tifusa i malarije, nemjerljiv je. Istovreme¬ 
no su, uz DDT, otkriveni i mnogi drugi njemu slični spojevi, 
poznati kao klorirani insekticidi. Uslijedio je razvoj organofos- 
fornih spojeva, za čije je otkrivanje prvenstveno zaslužan Ge- 
rhard Schrader, koji je 1944. otkrio paration, u čijoj su sjeni, po 
opsegu djelovanja i ekonomičnosti proizvodnje, ostali drugi 
organofosforni spojevi. 

Klorirani insekticidi, uz organofosforne spojeve i karbamate, 
predstavljali su okosnicu čovjekove borbe protiv štetočina, 
prvenstveno insekata, kroz 20.st. 

70-tih godina 20. st. u svim je razvijenim zemljama svijeta došlo 
do zabrane upotrebe DDT-a i mnogih drugih kloriranih insekti¬ 
cida i to ne zbog njihove akutne toksičnosti nego zbog njihove 
izuzetne kemijske stabilnosti, spore biorazgradljivosti, ukon- 
centriravanja u prehrambenome lancu, nakupljanja u okolišu, 
u humanome masnome tkivu, serumu i majčinome mlijeku. 

U nerazvijenim zemljama, prema brojnim informacijama, 
mnogi se klorirani spojevi, međutim, i dalje koriste, prven¬ 
stveno zahvaljujući jeftinoj proizvodnji. 

Nakon zabrane, relativno mali broj spojeva iz grupe kloriranih 
insekticida nadomjestili su brojni novi spojevi, od kojih se tra¬ 
žilo da budu jednako učinkoviti, ekološki prihvatljivi (bioraz- 
gradljivi) i što manje toksični za neciljane organizme. 


Danas se procjenjuje da ima oko 1000 aktivnih tvari koje se 
koriste ili su se koristile u zaštiti bilja, od čega ih je unutar 
zemalja EU više od 850. Kako, prema sistematizaciji Svjetske 
zdravstvene organizacije, postoje 363 različite vrste hrane, 
lako je doći do brojke od oko 300 000 mogućih kombinacija 
hrana/pesticid. 

Kao rezultat primjene pesticida, mali dio korištenoga sred¬ 
stva zaostaje na tretiranoj kulturi i taj se dio naziva „ostatkom 
sredstva za zaštitu bilja". 

Ostaci mogu biti prisutni u: 

- svježem ili prerađenome voću i povrću 

- procesuiranoj hrani i pićima (kruh, voćni sokovi) 

- svježim ili procesuiranim proizvodima animalnoga podri¬ 
jetla 

Ostaci mogu, također, proizići iz okolišnih ili drugih indirek¬ 
tnih izvora, kao što je to slučaj s DDT-jem, čiji se ostaci, unatoč 
prestanku korištenja, a zahvaljujući izuzetnoj stabilnosti i per- 
zistentnosti, i dalje pronalaze. 

Pod ostacima pesticida podrazumijevaju se izuzetno male ko¬ 
ličine aktivnih tvari, koje se najčešće izražavaju u miligramima 
po kilogramu hrane u kojoj su nađene, znači u milijuntim di¬ 
jelovima. Ilustracije radi, 0,01 mg nekoga pesticida u kg neke 
hrane identično je odnosu 1 sekunde u 3,2 godine. 

Tijekom života čovjek je, međutim, izložen pesticidima na 
više načina, kroz hranu, vodu i putem okoliša. Pojedina hrana 
može sadržavati smjesu različitih pesticida, a jednako se tako 
i raznolikom hranom istovremeno u organizam mogu unijeti 
pesticidi iz raznih izvora. 

Prema ciljnim organizmima, kojima su namijenjeni, pesticide 
možemo podijeliti u sljedeće grupe : 

- insekticidi - za kontrolu opustošenosti insektima 

- fungicidi - za kontrolu gljivičnih oboljenja 


- herbicidi - za kontrolu korova 

- limacidi-za suzbijanje puževa 

- karicidi - za kontrolu grinja 

- nematicidi - za kontrolu glista 

- moluskicidi - za kontrolu mekušaca 

- avicidi -za odbijanje napada ptica 

- rodenticidi - za kontrolu glodavaca 

- regulatori rasta i fiziotropi 

- repulzivna sredstva za odbijanje zečeva 
i druge divljači 

Osim po namjeni, pesticidi se mogu dijeliti i prema kemijsko- 
me sastavu pa tako postoje: 

- klorirani ugljikovodici 

- organofosforni spojevi 

- karbamati 

- sintetski piretroidi 

- neonikotinoidi 

- bakrena sredstva 

- sumporna sredstva 

- derivati fenoksi karbonskih kiselina 

- derivati feniluree 

- triazini 

- dinitroanilini 

- kloracetamidi 

- dipiridili 

- imidazolinoni i dr. 

Tu je i niz pojedinačnih spojeva koji nisu nužno dio neke veće 
kemijski definirane grupe. 

Po načinu djelovanja, pesticidi mogu biti sistemici i nesiste- 
mici. Sistemični pesticidi mogu „putovati" na mjesta različita 
od mjesta aplikacije pa se tako preko korijena širiti cijelom 
biljkom i uništavati insekte koji sišu biljne sokove ili putova¬ 
ti krvlju kralježnjaka s istom namjenom. Nesistemici djeluju 
samo na mjestu primjene, kontaktno. 

S obzirom na komponente pesticidnoga pripravka, razlikuju 
se: prašiva, granule, koncentrati, otopine, paste itd. 

Posljednjih godina može se govoriti o brzome razvoju nove 
grupe pesticida, tzv. biopesticida. 

Biopesticidi su pesticidi dobiveni iz prirodnih materijala, kao 
što su biljke, životinje i neki minerali. Zajednički su naziv za 
kukce, grinje, bakterije, gljivice, viruse i druge prirodne nepri¬ 
jatelje biljnih štetočina. Razlikuju se : 

- mikrobiološki biopesticidi: bakterije (Bacillus thuringien- 
sis), gljivice, virusi 

- inkorporirani protektivni agensi (PIPs = Plant Incorpora- 
ted Protectants): spojevi koje producira sama genetski 
modificirana biljka 

- biokemijski pesticidi: prirodni netoksični spojevi pesticid¬ 
noga djelovanja (feromoni) 

Prednosti su biopesticida niska toksičnost, djelotvornost 
u malim količinama i brza razgradljivost, ali su, kao i svi živi 
sustavi, ograničeni trajanjem, imaju uzak spektar djelovanja 
i skupi su. 

Prema Svjetskoj zdravstvenoj organizaciji, pesticidi su, na 
osnovi prvenstveno akutne oralne otrovnosti za štakora, raz¬ 
vrstani u 4 grupe: 

l.a grupa - ekstremno opasni: 

LD 50 oralno za krute tvari 5 ili < 5 mg/kg 
tjelesne mase 

LD 50 oralno za tekuće tvari 20 ili < 20 mg/ 
kg tjelesne mase 

-aldikarb, kaptafol, klormefos, HCB (hek- 
saklorciklobenzen), 

mevinfos, paration, forat, paration-metil, 
fosfamidon 

l.b grupa - visoko opasni: 

LD S0 oralno za krute tvari 5-50 mg/kg tje¬ 
lesne mase 

LD 50 oralno za tekuće tvari 20 - 200 mg/kg 
tjelesne mase 

-kumafos, klorfenvinfos, karbofuran, meti- 
dation, diklorvos azinfos-metil, zeta-ciper- 
metrin, metamidofos 

II. grupa - umjereno opasni: 

LD 50 oralno za krute tvari 50 -. 500 mg/kg 
tjelesne mase 

LD 50 oralno za tekuće tvari 200-2000 
mg/kg tjelesne mase 
-bifentrin, karbaril, klordan, klorpirifos, 
ciflutrin, DDT cihalotrin, ciperme- 
trin, cifenotrin, deltametrin, imazalil, 
fosalon, pirazofos, lindan 

III. grupa - slabo opasni: 

LD 50 oralno za krute tvari > 500 mg/kg tje¬ 
lesne mase 

LD 50 oralno za tekuće tvari > 2000 mg/kg 
tjelesne mase 

-acefat, malation, ciram, tiram, aletrin, mi- 
klobutanil 

Bez rizika za akutnu toksičnost sljedeći su pesticidi: benomil, 
maneb, diklofluanid, bromopropilat, bifenil, atrazin, karben- 
dazim itd. 

Nakana moderne biljne zaštite zamjena je pesticida I. skupine 
spojevima slabije otrovnosti. 

Na tragu toga treba spomenuti dvije važne inicijative u službi 
ljudskoga zdravlja i ekološki prihvatljivoga korištenja pestici¬ 
da, a to su Roterdamska i Stockholmska konvencija. 

Roterdamska konvencija o postupku prethodnoga pristan¬ 
ka svake zemlje („prior inform consent"= PIC) hoće li uvoziti 
opasne kemikalije, uključujući 29 pesticida (Tablica 1.), usvo¬ 
jena je na Diplomatskoj konferenciji u Roterdamu 10. rujna 
1998., a osnovni su joj ciljevi sljedeći: 


- promicanje zajedničke odgovornosti i suradnje u među¬ 
narodnoj trgovini opasnim kemikalijama i pesticidima, 
zbog zaštite ljudskoga zdravlja i okoliša 

- doprinos ekološki zdravoj uporabi, poticanjem razmjene 
podataka o svojstvima ciljanih spojeva te utvrđivanjem 
nacionalnih postupaka o njihovom uvozu i izvozu i pre¬ 
nošenjem tih odluka ugovornim stranama 

Zbog izuzetne važnosti međunarodne trgovine opasnim tva¬ 
rima, vlade zemalja potpisnica sporazumjele su se i prihvatile 
Roterdamsku konvenciju na dobrovoljnoj bazi, kao Privre¬ 
meni PIC postupak. U Hrvatskoj je 25. travnja 2007. stupio 


Tablica 7 . - Popis pesticida obuhvaćenih Roterdamskom kon¬ 
vencijom 


Spoj 

Kategorija 

2,4,5-T i njegove soli 

Pesticid 

Aldrin 

Pesticid 

Binapakril 

Pesticid 

Kaptafol 

Pesticid 

Klordan 

Pesticid 

Klordimeform 

Pesticid 

Klorobenzilat 

Pesticid 

DDT 

Pesticid 

Dieldrin 

Pesticid 

DNOC i njegove soli 

Pesticid 

Dinozeb i njegove soli 

Pesticid 

EDB 

Pesticid 

Etilendiklorid 

Pesticid 

Etilenoksid 

Pesticid 

Fluoroacetamid 

Pesticid 

HCH (miješani izomeri) 

Pesticid 

Heksaklorbenzen (HCB) 

Pesticid 

Heptaklor 

Pesticid 

Lindan 

Pesticid 

Živini spojevi 

Pesticid 

Monokrotofos 

Pesticid 

Paration 

Pesticid 


na snagu Zakon o potvrđivanju Roterdamske konvencije o 
postupku prethodnoga pristanka za određene opasne kemi¬ 
kalije i pesticide u međunarodnoj trgovini. 

Stockholmska konvencija usvojena je 23. svibnja 2001., a 
stupila je na snagu ratifikacijom konvencije od strane 50 dr¬ 
žava. Usmjerena je na smanjenje i sprječavanje ispuštanja 12 
postojanih organskih onečišćivača, POO („persistant organic 
pollutants"ili POPs), među kojima je najviše kloriranih pestici¬ 
da, zabranjenih u zemljama razvijenoga svijeta još 70-tih go¬ 
dina prošloga stoljeća: aldrin, klordan, DDT, dieldrin, endrin, 
heptaklor, heksaklorbenzen, mirex i toksafen. Konvencijom 


Spoj 

Kategorija 

Pentaklorofenol i njegove soli i 

esteri 

Pesticid 

Toksafen 

Pesticid 

Praškasta formulacija koja sadrži 
kombinaciju: 

Benomil =ili> od 7% 

Karbofuran =ili> 10% 

Tiram =ili> 15% 

Vrlo opasna formulacija 
pesticida 

Monokrotofos (topive tekuće 
formulacije s više od 600g 
aktivne tvari/l) 

Vrlo opasna formulacija 
pesticida 

Metamidofos (topive tekuće 
formulacije s više od 600g 
aktivne tvari/l) 

Vrlo opasna formulacija 
pesticida 

Fosfamidon (topive tekuće 
formulacije s više od 1000 g 
aktivne tvari/l) 

Vrlo opasna formulacija 
pesticida 

Metil-paration (emulgativni 
koncentrati s 19,5%, 40%, 50%, 
60% aktivne tvari i praškovi s 

1,5%, 2%, i 3% aktivne tvari) 

Vrlo opasna formulacija 
pesticida 


*crveno su označeni spojevi I. grupe otrovnosti i POO 
(postojani organski onečišćivči) 

se propisuju uvjeti koje svaka zemlja potpisnica treba ispuni¬ 
ti, kako bi se postiglo ukidanje proizvodnje, uporabe, uvoza i 
izvoza POO spojeva na globalnoj razini. 

Zakon o potvrđivanju Stockholmske konvencije u Hrvatskoj je 
prihvaćen 2006. Gotovo svi pesticidi iz skupine POO uvršteni 
na popis Stockholmske konvencije, u Hrvatskoj su zabranjeni 
krajem šezdesetih i sedamdesetih godina prošloga stoljeća. 
Posljednji zabranjeni pesticid iz POO grupe bio je lindan, za 
koji je zabrana u Hrvatskoj nastupila 2001., iste godine kad i 
u Europskoj uniji. 

Niti jedna aktivna tvar od njih 280 koje se danas koriste u 
sredstvima za zaštitu bilja u Republici Hrvatskoj nije uvrštena 
u popis onečišćivača ni Rotterdamske ni Stockholmske kon¬ 
vencije. 


SISTEMATIZACIJA PESTICIDA 

INSEKTICIDI 

Insekticidi su, uz herbicide i fungicide, najbrojnija i najpo¬ 
znatija grupa pesticida. Po kemijskoj strukturi, insekticidi 
pripadaju kemijski različitim grupama, koje karakteriziraju 
mnoga zajednička svojstva, posebno ako se govori o otrov- 
nosti. Najveći broj insekticida nalazi se u grupi organofosfor- 
nih spojeva, koji se opet dalje mogu dijeliti u organofosfate, 
organotiofosfate, fosfonate, fenil organotiofosfate, piridin 
organotiofosfate, organoditiofosfate itd. Iza organofosfor- 
nih spojeva, najbrojnije su grupe karbamata i piretroidnih 
insekticida. Zbog velikoga značaja u prošlosti, u ovome će 
poglavlju biti riječi i o kloriranim insekticidima, premda je 
njihova upotreba danas gotovo potpuno napuštena. Pored 
tih nekoliko najbrojnijih grupa, u insekticide se ubrajaju i an- 
tibiotski insekticidi, botanički insekticidi, diamidni insekticidi, 
dinitrofenolni insekticidi, fumiganti, anorganski insekticidi, 

nikotinoidi, ftalimidni insekticidi, pirazolni i još mnogi drugi 
klasificirani i neklasificirani spojevi. 

KLORIRANI INSEKTICIDI 

SVOJSTVA 

Bez obzira na činjenicu da postoji čitav niz spojeva pesticid- 
noga karaktera koji u svome sastavu sadrže klor, pod pojmom 
kloriranih insekticida podrazumijeva se relativno mala grupa 
spojeva, kojima je, osim sličnih kemijskih svojstava, zajednič¬ 
ki i globalni utjecaj na čovjekovu borbu protiv insekata u 20. 
stoljeću. U grupu kloriranih insekticida ubrajaju se sljedeći 
spojevi: 

- DDT (diklordifeniltrikloretan) i metaboliti 

- Heksaklorcikloheksan - HCH (alfa, beta i delta izomer) 

- Lindan (gama izomer HCH) 

- Aldrin 

- Dieldrin 

- Endrin 

- Heptaklor 

- Heptaklor epoksid 

- Dikofol 

- Klordan 

- Toksafen 

- Metoksiklor 

- endosulfan 

Zbog stabilnosti strukture kloriranoga prstena, svi su izrazito 
perzistentni u okolišu, iz čega proizlazi mogućnost ugradnje 
u hranidbeni lanac i unosa u ljudski organizam. Po kemijskoj 
strukturi, to su derivati aromatskih, odnosno alicikličkih uglji¬ 
kovodika . 

Lipofilni sporo podliježu biorazgradnji, zbog čega kronična 
izloženost vodi do nakupljanja u masnome tkivu raznih or¬ 
ganizama. 


Uglavnom su u obliku bijeloga ili žućkastoga praha, najčešće 
bez mirisa (izuzetak HCH). U vodi su, praktično, netopivi, ali se 
dobro otapaju u organskim otapalima i mastima. 

Kemijsku stabilnost može im narušiti samo hidroliza alkalija- 
ma. 

Kada su 70—tih godina prošloga stoljeća podaci o pronala¬ 
ženju ostataka DDT-ja u biološkome materijalu neciljanih 
organizama (humano masno tkivo, majčino mlijeko, arktič¬ 
ka fauna) otkrili da njegova izuzetna stabilnost dovodi do 
akumuliranja u okolišu, do višestrukog ukoncentriravanja u 
prehrambenome lancu te do narušavanja ravnoteže cjelo¬ 
kupnog ekosistema, bilo je jasno da, bez obzira na njegovu 
nisku akutnu toksičnost, više nije podoban za upotrebu i doš¬ 
lo je do njegove postupne zabrane. Ista je sudbina zadesila i 
ostale pripadnike skupine. 

PRIMJENA I OSTACI U HRANI 

DDT je sintetiziran 1874., a komercijalna je proizvodnja za¬ 
počela 1943. godine. Na vrhuncu je proizvodnja dostizala 
400000 t godišnje, da bi 1971. iznosila 200000 t, u vrijeme 
kad su razvijene zemlje uvele strogu restrikciju i/ili zabranu 
upotrebe kloriranih pesticida. Postoje podaci da se DDT pro¬ 
izvodio još i dugi niz godina poslije u Italiji, Indiji, Indoneziji, 
Kini i SAD-u. DDT je prvobitno korišten u borbi protiv malari¬ 
je, tifusa i sličnih bolesti za vrijeme II. svjetskoga rata, a kasnije 
je primjena proširena na poljodjelstvo i šumarstvo. 

HCH bi se povijesno mogao smatrati najstarijim kloriranim 
insekticidom, sintetiziranim još davne 1825. Ranih 40-tih go¬ 
dina 20. st. otkriveno je njegovo insekticidno djelovanje, za 
što je zaslužan uglavnom gama izomer (lindan). Koristio se u 
zaštiti voća i povrća, također i za zaštitu stoke, kao ektopara- 
ziticid, te za kontrolu malarije. Preparati na bazi HCH-a zabra¬ 
njeni su 80-tih godina 20. st., s iznimkom lindana, koji je u EU 
zabranjen 2001. 


Premda endosulfan nije u Hrvatskoj na popisu dopuštenih 
pesticida, jedan je od rijetkih kloriranih insekticida koji se 
koristio donedavno (dopuštenja povučena 2005.). Koristio se 
intenzivno u poljoprivredi, za kontrolu velikoga broja inseka- 
ta i crva, i to na velikome broju kultura. Glavni razlog njegova 
neuvrštavanja na popis dopuštenih aktivnih tvari u EU bila je 
pojavnost ostataka u neciljanim organizmima. 

Aldrin se uglavnom koristio za suzbijanje štetnika u tlu, ali 
jednako tako i za suzbijanje skakavaca, krumpirove zlatice pa 
čak i voluharica. Dieldrin, stabilniji od aldrina, insekticid je ši¬ 
rokoga spektra djelovanja pa je, osim u poljoprivredi, korišten 
i u komunalnoj higijeni i u veterinarstvu. Klordan se primje¬ 
njivao kao ektoparaziticid kod domačih životinja, u kontro¬ 
li zemljišnih insekata, a slično je bilo i s heptaklorom, koji je 
dolazio i kao sastavni dio tehničkoga klordana. Toksafen se 
primjenjivao uglavnom za suzbijanje miševa, voluharica, ska¬ 
kavaca, ali i za zaštitu pamuka, u voćarstvu i kao ektoparaziti¬ 
cid. Veliku primjenu imao je u SAD-u. 

Klorirani pesticidi ubrajaju se u globalne onečišćivače okoliša. 
U vrijeme korištenja, njihovi su ostaci pronalaženi u gotovo 
svim medijima okoliša, daleko od područja uporabe, kamo 
su dospijevali nošeni zrakom, vodom i živim organizmima. U 
uzorcima zraka, snijega, leda i morske vode Arktika dominirali 
su HCH izomeri, a u bioti ostaci DDT-ja. Pokusi su pokazali da 
u krajevima umjerene klime treba proći 25-40 godina da bi 
se razgradilo 90% prvobitne količine DDT-ja unijetoga u tlo. 
Šest do sedam godina potrebno je da se razina ostataka u 
organizmu biljojeda vrati na razinu prije tretiranja, dok je kod 
mesoždera i nakon 9 godina razina ostataka značajno viša 
nego prije unosa. 

Procjenjuje se da je u razdoblju 1970-1993., dakle nakon 
ograničenja i mnogostrukih zabrana, širom svijeta upotrije¬ 
bljeno čak 990000 t DDT-ja. Uz ilegalna korištenja, te su broj¬ 
ke, vjerojatno, i daleko veće. Zanimljiv je podatak daje analiza 
dnevnog unosa kloriranih pesticida u Japanu pokazala daje 

u razdoblju 1992-93. porastao unos lindana 167% u odnosu 
na razdoblje 1980-84., što se objašnjava povećanjem uvoza 
mesa i mesnih proizvoda iz Kine, Koreje i Australije. 

Dodamo li tome otpornost kloriranih pesticida na kemijsku 
i mikrobiološku razgradnju, lipofilnost i bioakumulativnost, 
jasno je da su njihovi ostaci godinama nakon prestanka ko¬ 
rištenja pronalaženi u tkivima životinja, ribi, mlijeku i jajima, 
namirnicama koje se općenito smatraju primarnim izvorima 
čovjekove izloženosti. 

OTROVNOST 

Toksično djelovanje kloriranih pesticida uglavnom je kro¬ 
ničnoga karaktera. Akutna su trovanja rijetka, vezana uz zlo¬ 
upotrebe ili nesreće. Klorirani pesticidi kontaktni su otrovi, 
resorbiraju se kroz kožu, ali i probavnim putem te respirator- 
no. Stupanj apsorpcije i toksičnosti ovisi o kemijskoj strukturi 
spoja, ali i o otapalu u kojem je spoj otopljen. Dermalna je 
apsorpcija brža, ako su otopljeni u aromatskim otapalima. 

Svi organoklorni insekticidi stimulatori su središnjega živča¬ 
noga sustava i prouzročuju grčeve epileptičnoga karaktera. 
Mjesta primarnoga toksičnoga učinka DDT-ja membrane su 
aksona motornih i senzibilnih vlakana perifernih živaca te sre¬ 
dišnjega živčanoga sustava, posebno kore velikoga mozga. 
Tu se stvara molekularni kompleks DDT-ja s adenozin-trifosfa- 
tazama, čime se inhibiraju ti enzimi i usporava izlazak natrija i 
povratak kalija u unutrašnjost živčanoga vlakna, što se očituje 
kao ekscitacija živčanoga sustava. Dolazi i do promjene pona¬ 
šanja, u smislu poremećaja ravnoteže i osjetilnih funkcija. 

Javlja se smušenost, razdražljivost, vrtoglavica, glavobolja, 
dezorijentiranost, slabost, trnci, tremor, grčevi, nesvjestica. 
Česti su mučnina i povraćanje. 

Klorirani pesticidi induciraju mikrosomske enzime, pojačava¬ 
ju aktivnost alkalne fosfataze i aldolaze. Izazivaju kardiova¬ 
skularne smetnje: dispneju, povišeni srčani ritam, povećani 
srčani volumen. Dovode do poremećaja poput trombopeni- 

je, anemije, agranulocitoze i si. Mogu prouzročiti oštećenje 
jetre i bubrega. 

Klinička slika akutnoga trovanja javlja se nekoliko sati do 
24 sata nakon izloženosti, ovisno o dozi, stupnju otrovnosti 
i mjestu ulaska u organizam te o vrsti i dobi ciljnoga orga¬ 
nizma. Znakovi akutnoga trovanja traju 24 sata do nekoliko 
dana. Pri smrtnoj (ili letalnoj) dozi spoja, do smrti dolazi zbog 
zatajenja centra za disanje. 

Klinička slika kroničnoga trovanja slična je, samo blaže naravi, 
trovanje može završiti i ozdravljenjem, bez oštećenja središ¬ 
njega živčanoga sustava. 

Jedno od važnijih subletalnih djelovanja jest estrogeno, od¬ 
nosno antiestrogeno djelovanje i to prvenstveno DDT-ja, ali 
i lindana. Molekula DDT-ja nalikuje molekuli sintetičkoga ne- 
steroidnoga estrogena dietilstilbestrola (DES). Biokemijska 
osnova estrogenoga djelovanja jest vezanje pesticida za re- 
ceptore estradiola u materičnome tkivu, gdje, poput estroge¬ 
na, potiču sintezu proteina, promjenu u epitelu endometrija, 
inhibiciju lučenja žutoga tijela u hipofizi i aktivaciju mikro¬ 
somske enzimatske razgradnje estradiola. Posljedica takvoga 
djelovanja je stimulacija tkiva rodnice i maternice, prijevre¬ 
meno otvaranje rodnice, brži rast uterusa i brže spolno sazri¬ 
jevanje. Veće doze, zbog stimulacije mikrosomskih enzima, 
pojačavaju metabolizam estradiola pa je učinak antiestrogen, 
a iz istih razloga može doći i do nestašice kortikosteroida. 

Klorirani pesticidi su i imunomodulatori, oslabljuju humo- 
ralnu i celularnu imunost snižavanjem koncentracije glo- 
bulinske frakcije krvnih bjelančevina za 30%. Prouzročuju 
redukciju germinativnih centara u slezeni i atrofiju timusnih 
kortikalnih stanica. Smanjuju koncentraciju imunoglobulina 
G (IgG), povećavaju koncentraciju imunoglobulina M (IgM) te 
umanjuju metaboličku aktivnost limfocita. 

Što se karcinogenosti tiče, nema dovoljno dokaza za karci- 
nogenost DDT-ja u čovjeku, ali postoje dostatni dokazi za ek- 


sperimentalne životinje. Prouzročuju tumore jetre kod miša 
i štakora, a postoje i podaci o povećanoj učestalosti tumora 
pluća i štitnjače. Nema podataka o genotoksičnim učincima. 
Postoje indicije da DDE (metabolit DDT-ja) slabo inducira 
kromosomske aberacije u stanicama glodavaca i prouzroču- 
je mutacije u stanicama sisavaca. Međunarodna agencija za 
istraživanje raka klasificirala je DDT u grupu 2B, kao mogući 
karcinogen za ljude. 

Kako točan mehanizam djelovanja kloriranih insekticida nije 
u potpunosti razjašnjen, nisu poznati ni etiološki antidoti, već 
se liječenje provodi simptomatski. Bitno je osigurati i održa¬ 
vati prohodnost dišnih puteva, protiv grčeva dati diazepan. 
Eliminaciju otrova s kože osigurati temeljitim pranjem, a iz 
probavnoga trakta ispiranjem želuca i davanjem aktivnog 
ugljena odmah nakon zaustavljanja grčeva. 

ORGANOFOSFORNI INSEKTICIDI 

SVOJSTVA 

Organofosforni insekticidi su esteri fosforne ili tiofosforne ki¬ 
seline opće formule: 

R-i O(S) 

\ / 

P 


R 2 X 

Radikali R q i R 2 mogu biti alkilna, arilna, aloksilna ili amidna 
grupa, a X je halid, cijanid, tiocijanid, fosfat, karboksilat ili neki 
drugi radikal. 

Komercijalno gledano, možemo reći da postoje 3 glavne gru¬ 
pe organofosfornih pesticida: 

• Fosfati (bez sumpornog atoma) 

• Fosforotioati (s 1 sumpornim atomom) 

• Fosforoditioati (s 2 sumporna atoma) 


Pri skladištenju na povišenim temperaturama, može doći do 
oksidacije fosforotioata u fosfate (P=S u P=0), što je poten¬ 
cijalno opasno, jer su fosfati topiviji i jaki su inhibitori koli- 
nesteraze. P=0 oblici poznati su kao oksoni (paration - pa- 
raokson). 

Organofosforni spojevi najčešće su tekućine, rjeđe krute tvari, 
s povećanim naponom para, zbog čega djeluju inhalacijski. 
Ako nemaju hidrofilnu grupu, slabo su topljivi u vodi, ali ipak 
dovoljno da bi otopina bila toksična. Dobro se otapaju u or¬ 
ganskim otapalima (osim u petroleteru), a topljivi su i u ma¬ 
stima, što omogućuje prodiranje kroz kožu. Kemijski su ma¬ 
nje stabilni od kloriranih insekticida, biorazgradljivi su i nisu 
bioakumulativni. Pri pFH vrijednostima iznad 7, općenito se 
brzo razlažu na neotrovne spojeve. Iznimka je diazinon, koji 
je stabilan u alkalnoj sredini. Mnogi organofosfati nestabilni 
su i u kiselome mediju kod pH manjeg od 2, a fosforoamidati 
već kod pFH 4-5. 

Ekološke prednosti organofosfornih insekticida, u odnosu na 
klorirane, sljedeće su: 

• nestabilnost u zemlji 

• brzo raspadanje u alkalnoj sredini, uglavnom na netok¬ 
sične spojeve (ne uvijek) 

• kratko zadržavanje u biljkama 

• brzo nestajanje iz onečišćenih proizvoda 

Poznato je više od 100 organofosfornih insekticida, od kojih 
su najpoznatiji: paration i paration-metil, malation, diazinon, 
dimetoat, forat, diklorvos, klorpirifos, pirimifos metil, fosalon, 
acefat, metidation, mevinfos, oksidemeton, azinfos, bromo- 
fos itd. 

PRIMJENA I OSTACI U HRANI 

Razvoj organofosfornih insekticida datira od 1935., kada su 
njemački kemičar Schrader i biolog KOkenthal utvrdili jako 
fiziološko djelovanje organofosfornih spojeva. Zanimanje 

je poraslo pred II. svjetski rat, kada je sintetiziran veliki broj 
spojeva, od kojih su neki trebali biti korišteni kao živčanopa- 
ralitični bojni otrovi (tabun, sarin, soman), što se, srećom, nije 
ostvarilo zbog straha od uzvraćanja protivničke strane. Ger- 
hardu Schraderu može se zahvaliti za otkrivanje mirnodop¬ 
skoga djelovanja organofosfornih spojeva u zaštiti bilja. 

Prvi preparat korišten u Njemačkoj bio je Bladen, čija je ak¬ 
tivna tvar bila TEPP (tetraetil-pirofosfat). Procijenjeno je da 
je 1959. bilo već 50000 organofosfornih preparata, a takav 
intenzivan porast trajao je do ranih 80-tih, kad su ih počeli 
zamjenjivati mnogobrojni, manje toksični spojevi. Smatra se 
da je danas u upotrebi još oko 80 spojeva, od čega 20-tak u 
Hrvatskoj. GEMS (The Global Environment Monitoring Sy- 
stem), kao agencija Ujedinjenih naroda, uvrstila je čak 5 orga¬ 
nofosfornih insekticida na popis 19 spojeva čiju se prisutnost 
pratilo u hrani od 1971-1988. širom svijeta. To su: diazinon, 
paration, paration-metil, malation i fenitrotion. 

Organofosfati se upotrebljavaju uglavnom kao insekticidi, 
premda neki pokazuju fungicidna pa čak i herbicidna svoj¬ 
stva. 

Glavne prednosti uporabe organofosfornih insekticida su: 

• visoka insekticidna i akaricidna aktivnost 

• širok spektar djelovanja na nametnike 

• niska perzistentnost 

• niska dozaža na jedinicu tretirane površine 

• brzi metabolizam u kralježnjacima 

• odsustvo nakupljanja u tkivima 

• niska kronična toksičnost 

• brzo djelovanje na biljne nametnike 

Malation je prvi ditiofosforni ester koji je našao praktičnu pri¬ 
mjenu. Djeluje kontaktno, probavno i inhalacijski, a, pored 
insekticidne, ima i akaricidnu primjenu. Malationom se za- 
prašuju i prskaju žitarice, mahunarke, sjemenje i to pri žetvi, 
transportu i u skladištima. Koristi se i kao ektoparaziticid na 

domaćim životinjama, a i kao biocid u kućanstvima. Stabilan 
je u zatvorenoj staklenoj, polietilenskoj i čeličnoj ambalaži. 

Paration je insekticid široke primjene u prošlosti, ali danas 
njegovo korištenje više nije dopušteno, barem ne u Europi. 
Djelovanje mu je kontaktno, probavno i nešto slabije inhala- 
cijsko. Koristi se i kao akaricid. Nema sistemično djelovanje. 
Na biljkama se zadržava 2-8 dana, a do razgradnje dolazi pod 
utjecajem sunčeve svjetlosti i enzimskih sistema. 

Diazinon je proizveden još 1952. (tvrtka Geigy), nesistemični 
je insekticid i akaricid, s kontaktnim, probavnim i fumigan- 
tnim djelovanjem. 

Dimetoat je probavni i kontaktni insekticid i akaricid siste- 
mičnoga djelovanja, a, zbog niske toksičnosti za toplokrvne 
životinje, koristi se i kao ektoparaziticid. 

Pirimifos-metil je insekticid istovremeno kontaktnoga i izra¬ 
ženoga fumigantnoga djelovanja, a također djeluje i pro¬ 
bavno. Ima brzo početno djelovanje i izrazito širok spektar 
djelovanja. Djeluje i na grinje, a posebno je učinkovit protiv 
skladišnih štetnika. 

Ostaci organofosfornih insekticida u hrani manje su prisutni 
nego što je to bio slučaj s ostacima kloriranih pesticida. Kako se 
radi o spojevima visokoga stupnja kemijske reaktivnosti, koji u 
životinjskim i biljnim organizmima podliježu brzoj razgradnji, 
obično, nakon pravilne primjene, ne ostavljaju rezidue. Po¬ 
luvrijeme raspada pri neutralnim pH vrijednostima varira od 
nekoliko sati za diklorvos pa do nekoliko tjedana za paration. 
Kod pH 4-5 vremena poluraspada značajno su duža. 

OTROVNOST 

Osnovno farmakološko djelovanje organofosfornih spojeva i 
kod sisavaca i kod insekata svodi se na inhibiciju aktivnosti 
acetilkolinesteraze, enzima odgovornoga za hidrolizu acetil- 
kolina u kolin i octenu kiselinu. 

Specifična kolinesteraza smještena je u živčanim ganglijskim 
sinapsama neuromuskularnih struktura i u eritrocitima, a 


nespecifična kolinesteraza u plazmi i jetri. Organofosfati in- 
hibiraju oba enzima. Fosforiliraju (a time i inaktiviraju) stranu 
kolinesteraze koja veže estere te tako zaustavljaju hidrolizu 
acetilkolina, što dovodi do njegovoga nakupljanja na perifer¬ 
nim ganglijskim i centralnim završecima i do koncentriranja u 
plazmi i intestinalnim tekućinama. 

Tri su glavna učinka intoksikacije povezana s ekscitacijom ko- 
linskih receptora: 

• Muskarinski efekt (zbog stimulacije parasimpatikusa) 

• Nikotinski efekt (stimuliranje, a potom paraliza vegetativ¬ 
nih ganglija i skeletnih mišića) 

• Centralni efekt (stimuliranje, a potom depresija dijelova 
središnjega živčanoga sustava) 

Simptomi akutnoga trovanja organofosfornim insekticidima 
kolinergične su prirode i navedeni su u Tablici 2 . 

Organofosforni insekticidi odgovorni su za više smrtnih slu¬ 
čajeva nego bilo koja druga grupa spojeva pa je pri upora¬ 
bi nužno pozorno slijediti upute o mjerama opreza i zaštite. 
Čak i spojevi niske toksičnost mogu u datim prilikama postati 
opasni. Poznat je slučaj kada je u Pakistanu, u programu kon¬ 
trole malarije, korišten malation, jedan od najmanje toksičnih 
organofosfornih spojeva, a ipak je došlo do trovanja 2800 
radnika koji su obavljali tretiranje. Trovanje je prouzročio izo- 
malation, otrovni proizvod izomerizacije malationa. 

Kronična su trovanja vrlo rijetka, jer organofosfati nisu kumu¬ 
lativni otrovi. 

Za neke organofosforne insekticide postoje naznake da su 
karcinogeni (diklorvos, dimetoat, triklorfon, tetraklorvinfos). 

Mutagen - pozitivne su testove dali metil-paration, diklorvos, 
oksidemeton-metil, monokrotofos, a teratogena svojstva po¬ 
kazuju paration, metil-paration, diazinon, triklorfon, diklor¬ 
vos i fosmet. 

Embriotoksični su triklorfon, demeton, fention i metil-parati¬ 
on. 


Trajanje simptoma trovanja ovisi djelomično o stupnju reak- 
tivacije inhibirane kolinesteraze i o mjeri uništenja i uklanja¬ 
nja inhibitora iz tkiva. Oba su čimbenika vezana uz kemijsku 
strukturu organofosfata. Fosforilirani enzim nastao djelova¬ 
njem dimetil-fosfata spontano se brže reaktivira nego onaj 
nastao djelovanjem dietil-fosfata. Reaktivacija inhibiranog 
enzima može se ubrzati nekim tvarima, na pr. oksimima, koji 
se koriste, uz antidote, kod tretiranja trovanja. 


Tablica 2. Simptomi kod različitih stupnjeva trovanja organo¬ 
fosfornim spojevima 


STUPANJ 

TROVANJA 

SIMPTOMI TROVANJA 

blagi 

Slabost, glavobolja, vrtoglavica, slinjenje, 
gubitak apetita, želučana bol, nemir, umjereni 
bronhijalni grčevi 

60% smanjena aktivnost 

acetilkolinesteraze 

oporavak kroz 1 - 3 dana 

umjereni 

Nagla opća slabost, glavobolja, smetnje 
vida, znojenje, povraćanje, proljev, drhtanje 
ruku, glave i ostalih dijelova tijela, povećano 
uzbuđenje, povišen tlak, bol u prsima, 
teškoće u disanju, cijanoza mukoznih 
membrana 

60 - 90% smanjena aktivnost 
acetilkolinesteraze 
oporavak kroz 1 - 2 tjedna 

jak 

Nagla drhtavica, generalizirani grčevi, 
psihičke smetnje, intenzivna cijanoza 
mukoznih membrana, oticanje pluća, koma 

90 - 100% smanjena aktivnost 

acetilkolinesteraze 

smrt od respiratornoga ili srčanoga 

zatajenja 

Antidot pri trovanju je atropin, čiji terapijski učinak poveća¬ 
vaju oksimi. Atropin je farmakološki antidot, kompetitivni an¬ 
tagonist acetilkolinu. Izrazito koči muskarinski učinak, dok na 
nikotinske učinke ne djeluje. Kao kemijski antidoti, odnosno 
reaktivatori kolinesteraze, koriste se oksimi. Oksimi na mole¬ 
kuli nose oksimsku grupu (-NOH), kojom se vežu za kompleks 
organofosforni spoj - enzim, odcijepe organofosforni spoj i 
hidroliziraju ga pa se enzim reaktivira. Oksimi otklanjaju mu¬ 
skarinski i nikotinski efekt, ali ne i centralni. 

Pri pružanju prve pomoći otrovanome, prvenstveno treba 
osigurati prohodnost dišnih puteva i dovoljne količine ki¬ 
sika. Atropin se daje intravenozno ili intramuskularno sva¬ 
kih 30-tak minuta, zbog brze razgradnje u organizmu, sve 
do pojave znakova atropinizacije (suha usta i koža, crveni¬ 
lo lica, proširene zjenice, ubrzani rad srca). Nakon davanja 
atropina, potrebno je obaviti dekontaminaciju otrovanoga: 
ukloniti ostatke otrova s tijela, skinuti onečišćenu odjeću, 
oprati sapunom i šamponom kožu i kosu, dobro isprati veli¬ 
kim količinama vode, po potrebi izazvati povraćanje, ako je 
otrov unesen preko usta. U težim slučajevima, kada slabost 
i podrhtavanje muskulature traju unatoč terapiji atropinom, 
obvezno primijeniti pralidoksim ili neki drugi aktivator koli¬ 
nesteraze. 

KARBAMATI 

SVOJSTVA 

Po kemijskoj građi, karbamati su esteri N-alkil i N,N-dialkil- 
karbaminskih kiselina: 

O 

R 1 /(L . R 2 

O N 

R 3 

Spojevi kojima je R1 supstituirani benzen, naftalen ili neki 
drugi ciklički ili alifatski supstituent, R2 vodik, a R3 metilna 
skupina (monometilkarbamati) uglavnom se koriste kao in¬ 
sekticidi. Karbamati koji na molekuli nose jedan atom sumpo¬ 
ra (tiokarbamati) većinom su herbicidi, a ako imaju dva atoma 
sumpora i R1 je metal (cink, mangan) onda su fungicidi (ci- 
neb, mankozeb). 

Monometilkarbamati fenola i oksima uglavnom su bezboj¬ 
ne kristalične tvari, slabo topive u vodi i petroleteru, a dobro 
u etanolu, acetonu i drugim polarnim organskim otapalima. 
Najpoznatiji predstavnik monometilkarbamata fenola je kar- 
baril ili sevin (1-naftil-metilkarbamat), koji je, ujedno, ijedan 
od prvih karbamatnih insekticida uopće, stavljen u promet 
još 1956. (Union Carbide Chemicals Company - USA). U gru¬ 
pu monometilkarbamata fenola ubrajamo još i propoksur, di- 
oksakarb, promekarb, merkapturon, karbofuran, dok su mo¬ 
nometilkarbamati oksima: aldikarb tranid, metomil, oksamil. 

Dimetilkarbamati su najčešće tekuće ili krute bezbojne tvari, 
po topivosti sličnih osobina kao monometilkarbamati. U tu se 
grupu ubrajaju: izolan, dimetan, dimetilan. 

Poput organofosfornih pesticida, osjetljivi su na djelovanje 
alkalija. Pri hidrolizi se razlažu na metilamin, ugljični dioksid 
i fenol, odnosno enol ili oksim. 

PRIMJENA I OSTACI U HRANI 

Insekticidni karbamati koriste se pretežno u biljnoj zaštiti kao 
insekticidi, larvicidi i nematocidi. Neki od njih upotrebljavaju 
se i kao limacidi i korvicidi, a koriste se i kao repelenti za 
sisavce i ptice. Osim u zaštiti bilja, karbamati se upotrebljava¬ 
ju i protiv štetočina u domaćinstvu, za zaštitu uskladištenih 
proizvoda, u veterinarstvu kao ektoparaziticidi, u humanoj 
medicini i javnoj higijeni. Jedan od najpoznatijih karbamata 
širokoga spektra, karbaril, djeluje digestivno i kontaktno, a 
primjenjuje se 40-tak godina u zaštiti voća i povrća, u vino- 


gradarstvu, šumarstvu, veterinarstvu, humanoj medicini, za 
liječenje ušljivosti glave te u javnoj higijeni, za uništavanje 
stjenica, buha, muha, komaraca. Karbaril pokazuje djelomič¬ 
no sistemična svojstva. Vrijeme polurazgradnje u normalnim 
uvjetima je od 8 dana do 1 mjeseca. Može biti štetan za pčele 
i druge korisne insekte. U normalnim uvjetima ne pokazu¬ 
je perzistentnost u okolišu, a nije ni bioakumulativan. Osim 
samom primjenom karbarila, do onečišćenja neciljanih or¬ 
ganizama može doći i njegovom migracijom kroz tlo. Glavni 
izvor unošenja, za populaciju u cjelini, svakako predstavlja 
hrana. 

Propoksur, proizveden 1964., koristi se u zaštiti bilja i za suzbi¬ 
janje insekata u domaćinstvima (bajgon), a primjenjuje se i u 
veterinarstvu, za uništavanje ektoparazita. Osim digestivno- 
ga i kontaktnoga, ima i sistemično djelovanje. Slično djeluje 
i karbofuran, koji se primjenjuje u obliku granula ili se njime 
tretira sjeme pa često zna prouzročiti trovanje ptica, ali i pasa 
i mačaka. 

OTROVNOST 

Mehanizam otrovanja karbamatima isti je kao i kod organo- 
fosfornih pesticida pa su i simptomi trovanja slični, jednako 
tako i terapija. Bitna razlika u odnosu na organofosforne pe- 
sticide je u tome što se enzim nakon inhibicije karbamatima 
puno brže oporavlja, odnosno karbamilirana acetilkoline- 
steraza brže se spontano reaktivira od fosforilirane. Početna 
je inhibicija podjednaka za obje skupine, ali ubrzo inhibicija 
karbamatima slabi zbog brze reaktivacije enzima i inaktiva- 
cije karbamata. Metabolička razgradnja karbamata (inakti- 
vacija) uglavnom je oksidacija. Metabolit uglavnom ne gubi 
potpuno toksična svojstva, već ona nestaju u daljnjem tijeku 
biotransformacije, u procesu konjugacije, odnosno hidroli¬ 
ze. Put i opseg razgradnje ovisi o vrsti organizma i o prirodi 
spoja. Čovjek oksidira karbamate 100%, štakor i ostali sisavci 
20-40%, a insekti samo 1 - 20 %. Insekticidni karbamati ula¬ 


ze u sva tkiva te prelaze moždanu i posteljičnu barijeru. Izlu¬ 
čuju se zajedno s metabolitima u mlijeku, ulaze u jaja, a iz or¬ 
ganizma se izlučuju pretežno urinom. Najosjetljiviji biološki 
indikator izloženosti karbarilu pojava je 1-naftola u urinu. 

Prekidom izloženosti, naravno uz uvjet da se ne radi o letal¬ 
nim dozama, vrlo brzo (1-4 sata) nestaju spontano i znakovi 
trovanja. Kao što je već navedeno kod trovanja organofosfati- 
ma, antidot je atropin, dok oksimi nisu indicirani, a mogu biti 
i štetni, jer produžuju inhibiciju kolinesteraze. 

PIRETRINII SINTETSKI 
PIRETROIDI 

SVOJSTVA 

Piretrini su insekticidne tvari u sastavu cvjetova biljke Chry- 
santhemum cinerariaefolium Visiani (Pyrethrum cinerariaefoii- 
um) - buhač / Chrysanthemum cocineum. 



Slika 2. - Dalmatinski buhač 

Divlji buhač raste samo u Dalmaciji i u primorskim dijelovima 
Hercegovine i Crne Gore, odakle je, zbog uzgoja, prenesen 
na druge kontinente. Početkom 20.st. Dalmacija je bila glav¬ 
ni svjetski proizvođač buhača, koji se uzgajao na 2000 ha. 
Za vrijeme 1. svjetskoga rata primat u proizvodnji preuzima 
Japan, a od 1945. glavni svjetski proizvođač buhača postaje 
Kenija. 

Ekstrakcijom iz cvijeta biljke izolirano je šest insekticidno ak¬ 
tivnih spojeva: piretrin I i II, cinerin I i II, jasmolin I i II. To su 
esteri piretrične i krizamtemične kiseline s tri ketoalkohola: 
piretrolon, cinerolon i jasmolon. Najaktivniji su piretrini, kojih 
ima oko 60%. 

Piretrini su viskozne, uljaste tekućine ili sivožućkasti praško- 
vi, netopljivi u vodi. Podliježu hidrolizi u alkalnome mediju, 
dok su u slabo kiseloj sredini stabilni. Otapaju se u većini or¬ 
ganskih otapala. Na zraku su, svjetlosti i u vlažnim uvjetima 
nestabilni, podliježu oksidaciji, polimerizaciji i hidrolizi, što 
dovodi do gubitka insekticidnih svojstava. 

Sintetski piretroidi sintetski su analozi i derivati piretrina, ko¬ 
jih ima više od 1000. Na bazi molekule piretrina, 1950. sin¬ 
tetizirani su prvi analozi, aletrin i ciklebun i nazvani piretroi- 
dima. Perzistentniji su od piretrina pa u zaštiti bilja uspješno 
zamjenjuju klorirane insekticide, organofosfate i karbamate. 
Piretroidi su uglavnom smjese izomernih oblika, naročito cis 
i trans izomera, koji imaju konstantan odnos (u permetrinu 
na pr. 40:60). 

Najpoznatiji piretroidi, koji se danas koriste su: aletrin, ciper- 
metrin, deltametrin, fenpropatrin, fenvalerat, permetrin, re- 
smetrin, tetrametrin, flucitrinat, fluvalinat itd. 

PRIMJENA I OSTACI U HRANI 

Piretrini se, zahvaljujući niskoj otrovnosti i visokoj proizvodnoj 
cijeni, upotrebljavaju kao ektoparaziticidi na ljudima i doma¬ 
ćim životinjama u borbi protiv buha, stjenica i si. te u zaštiti hra¬ 

ne od insekata. U zaštiti bilja, zbog fotosenzibilnosti i izražene 
biorazgradljivosti, koriste se rijetko, obvezno uz dodatak tvari 
sa sinergističkim djelovanjem, poput piperonil-butoksida. 

Za razliku od piretrina, piretroidi se uglavnom koriste u zaštiti 
bilja, posebno sobnoga i vrtnoga, intenzivno se upotrebljava¬ 
ju u borbi protiv komaraca u insekticidnim sprejevima, table¬ 
tama, isparivačima, krevetnim mrežama, a česti su i ektopara¬ 
ziticidi za domaće životinje (cipermetrin). Primjenjuju se i pri 
završnoj obradi tekstilnih proizvoda, kao što su tepisi, zavjese, 
vojne uniforme, tapecirani namještaj i si. 

Najvažniji put unosa piretrina i piretroida u općoj populaci¬ 
ji jest putem tretirane hrane, posebno voća i povrća. Prema 
podacima US Food and Drug Administration iz 2000., najza- 
stupljeniji piretroid u hrani je permetrin. 

Sintetski piretroidi su nesistemični insekticidi širokoga spek¬ 
tra djelovanja, s brzim kontaktnim i želučanim djelovanjem. 
Visoka insekticidnost omogućuje korištenje u vrlo niskim 
dozama, čime se smanjuje opasnost od onečišćenja okoliša. 
Negativno svojstvo im je mogućnost brze pojave rezistentno¬ 
sti kod insekata, a, zbog širokoga spektra djelovanja, mogu 
prouzročiti i uništavanje korisnih insekata. Kako bi se smanjila 
mogućnost pojave rezistencije, treba ih koristiti naizmjenično 
s drugim grupama insekticida i ne treba ih koristiti često (naj¬ 
više dva puta tijekom vegetacije). 

Koncentracije ostataka piretrina i piretroida u animalnim na¬ 
mirnicama uglavnom su niske i manje su za trans- nego za cis- 
izomere. Najveće koncentracije nalaze se u masnome tkivu. 

Cipermetrin je kontaktni i želučani insekticid širokoga spek¬ 
tra, dobroga početnoga i dugotrajnoga djelovanja i to u vrlo 
malim koncentracijama. Koristi se za suzbijanje insekata u 
skladištima, u javnome zdravstvu, također i u zaštiti bilja. 
Insekticidno djelovanje imaju tri izomera: alfa-, beta- i zeta- 
cipermetrin. Slično se primjenjuje i deltametrin, dok se ci- 
halotrin koristi više u zaštiti bilja, u voćarstvu i povrtlarstvu, 


na vinovoj lozi, šećernoj repi, krumpiru. Permetrin se koristi 
u poljoprivredi, za suzbijanje insekata u domaćinstvima, za 
konzerviranje drva i si. 

OTROVNOST 

Toksičnost piretrina i piretroida za sisavce relativno je niska. 
U organizam dospijevaju oralnim putem, inhalacijom i kroz 
kožu. 

Piretrini i piretroidi su živčani otrovi. Osnovni biokemijski 
mehanizam toksičnoga djelovanja poremećaj je u prometu 
natrija na membrani živčanoga vlakna, odnosno usporavanje 
optjecaja natrija kroz membranu, što usporava brzinu repo- 
larizacije membrane, a u korelaciji je s dužinom živčanoga 
podražaja. 

Prema razlikama u osnovnoj kemijskoj strukturi i simptomi¬ 
ma otrovanja, razlikujemo dvije skupine piretroidnih spojeva, 
odnosno dva tipa otrovanja:T-sindrom ili I tip otrovanja i CS- 
sindrom ili II tip otrovanja. 

Prvi tip otrovanja prouzročuju piretroidi koji ne sadrže cijano 
grupu, a simptomi se očituju naglim nastupom agresivnosti, 
tremorom i povišenom temperaturom.T-sindrom prouzroču¬ 
ju: aletrin, cismetrin i permetrin. 

Drugi tip otrovanja prouzročuju piretroidi s cijano grupom, 
kao što su cipermetrin i deltametrin, a simptomi su salivacija, 
koreoatetotični pokreti i moguća snižena temperatura. 

Alergogeno djelovanje drugi je mehanizam toksičnosti pire¬ 
trina i piretroida. Nerafinirani ekstrakt piretruma sadrži dvije 
skupine alergena: glikoproteine i seskviterpenske laktone. 

Na stupanj otrovnosti piretroida utječe odnos koncentracije 
izomera; cis-izomeri toksičniji su pa su i racemične smjese 
otrovnije što je veća zastupljenost cis-izomera. 

Konačno, toksičnost ovisi i o prirodi preparata, odnosno o pri¬ 
mijenjenom otapalu i prisutnim sinergistima. 


Nisu poznati dugotrajni štetni učinci, poput mutagenosti, 
karcinogenosti ili teratogenosti. 

Pri otrovanju piretroidima oralnim putem, potrebno je iza¬ 
zvati povraćanje, ispiranje želuca mlakom vodom ili aktivnim 
ugljenom. Ukoliko je prisutno organsko otapalo, poput pe- 
troletera, ne ispirati želudac, zbog mogućega dospijevanja 
tekućine u dišne puteve i nastanka sekundarne pneumonije. 
Regulirati poremećenu ravnotežu elektrolita, a u slučaju grče¬ 
va dati barbiturate. 

FUNGICIDI 

Fungicidi čine veliku obitelj najrazličitijih spojeva, koji se kori¬ 
ste protiv gljivičnih nametnika. 

Koliko su gljivična oboljenja značajna u prehrani stanovniš¬ 
tva, govore razne povijesne epizode, poput velike gladi u 
Irskoj 1844., izazvane oboljenjem krumpira, prouzročenim 
gljivicom Phytophtora infestans de Bary (krumpirova plame¬ 
njača). Slično se u Europi ponovilo 1916., kada je zbog gladi 
stradalo oko 250000 ljudi, jednako kao i u najtežoj i najkr¬ 
vavijoj bitki I. svjetskoga rata, onoj kod Verduna. Iz Amerike 
je 1874. u Europu stigla peronospora i u našim se krajevima 
pojavila već 1882. Peronospora je u krajevima gdje su ljudi 
ovisili o proizvodnji vina dovela do sloma gospodarstva i do 
velikoga vala iseljavanja u prekomorske zemlje. 

Prvo fungicidno sredstvo, bordošku juhu (mješavina bakre¬ 
noga sulfata i vapna), primjenio je Francuz Millardet 1882., 
upravo za zaštitu vinove loze, a kasnije se pokazala učinkovita 
i protiv krumpirove plamenjače. 

Značaj bordoške juhe održao se sve do danas, iako je razvijen 
ogroman broj najrazličitijih fungicidnih sredstava. 

Iz rezultata mnogih opsežnih istraživanja hrane na ostatke 
pesticida, proizlazi da se od svih grupa pesticida najčešće 
pronalaze upravo ostaci fungicida (Tablica 3. i Tablica 4.): 

Tablica 3. Najčešće nađeni pesticidi u hrani u periodu siječanj - lipanj 2001. u Velikoj Britaniji 


pesticid 

Broj pregledanih uzoraka 

Broj uzoraka s 
ostacima(%) 

Broj uzoraka s ostacima 

> MDK 

Vrsta pesticida 

tiabendazol 

209 

59(28) 

- 

Fungicid 

imazalil 

231 

79(34) 

- 

Fungicid 

karbendazim 

210 

45(21) 

5 

Fungicid 

iprodion 

151 

45(30) 

- 

Fungicid 

klormekvat 

113 

44(39) 

1 

Regulator rasta 

klorprofam 

103 

36(35) 

- 

Regulator rasta 

kaptan 

138 

27(20) 

- 

Fungicid 

ditiokarbamati 

202 

27(13) 

- 

Fungicidi 

klorpirifos 

98 

26(27) 

1 

Insekticid 

metidation 

107 

20 

- 

Insekticid 

2 fenil fenol 

50 

18(36) 

- 

Fungicid 

tolilfluanid 

69 

12(17) 

- 

Fungicid 

karbaril 

81 

11(14) 

- 

Insekticid 

dikofol 

81 

9(11) 

1 

Insekticid 

2,4 D 

33 

9(27) 

- 

FHerbicid 

oksadiksil 

99 

9(9) 

- 

Fungicid 


Važno je napomenuti da u hrvatskome monitoringu za 2008. 
nije bilo moguće analizirati fungicide iz skupine ditiokarba- 
mata, kao ni karbendazim, čiji su ostaci pronađeni u 27% i 
45% uzoraka pregledanih u okviru pregleda iz 2001. u Vel. 
Britaniji. 

Fungicidi se mogu dijeliti na organske i neorganske spojeve, 
prema kemijskome sastavu; prema djelovanju, mogu se podi¬ 


jeliti na preventivne (protektivne), koji djeluju na uništavanje 
spora prije ulaska u biljku, i kurativne, koji djeluju na gljivice 
nakon infekcije. Mogu djelovati sistemično (preko korijena 
ulaziti i širiti se po čitavoj biljci) i kontaktno (u neposrednome 
kontaktu uništavati gljivice). 

Neke značajnije i brojnije, kemijski različite podskupine fun- 
gicida, kao i njihovi predstavnici navedeni su u Tablici 5.: 

Tablica 4. Najčešće nađeni pesticidi u okviru nacionalnoga monitoringa hrane u 2008. u Hrvatskoj (broj uzoraka = 246) 


pesticid 

Broj uzoraka sa sadržajem 
pesticida 

Broj uzoraka s količinom 
pesticida < MDK 

Broj uzoraka sa sadržajem 
pesticida > MDK 

Klorpirifos-insekticid 

25 

25 

- 

Klorprofam-regulator 

rasta 

17 

14 

3 

Imazalil-fungicid 

8 

8 

- 

Tiabendazol-fungicid 

6 

5 

1 

Iprodion-fungicid 

2 

2 

- 

Procimidon-fungicid 

2 

1 

1 

Vinklozolin-fungicid 

1 

1 

- 

Fludioksonil-fungicid 

3 

3 

- 

Ciprodinil-fungicid 

5 

5 

- 

Klortalonil-fungicid 

3 

2 

1 

HCB-fungicid 

1 

1 

- 

Acefat-insekticid 

1 

- 

1 

Brompropilat-akaricid 

1 

1 

- 

Cipermetrin-insekticid 

1 

1 

- 

DDT-insekticid 

2 

2 

- 

Diazinon-insekticid 

3 

3 

- 

Dimetoat-insekticid 

2 

1 

1 

Fosalon-insekticid 

1 

- 

1 

Klormefos-insekticid 

1 

1 

- 

Klorpirifos-metil- 

insekticid 

1 

1 

- 

Klorpropilat-akaricid 

1 

1 

- 

Malation-insekticid 

2 

2 

- 

Pirimifos metil- 

insekticid 

5 

5 

- 

Tablica 5. Podskupine fungicida 


Podskupina 

Predstavnici 

Amidni fungicidi 

Prokloraz, benalaksil, metalaksil, triforin, 
boskalid, metalaksil, diklofluanid, 
tolilfluanid, iprovalikarb, fluopikolid, 

furalaksil 

Benzimidazoli 

Benomil, karbendazim, klorfenazol, 
tiabendazol, fuberidazol 

Konazoli 

Imazalil, prokloraz, ciprokonazol, 
miklobutanil, flusilazol, heksakonazol, 

tebukonazol 

Dikarboksimidi 

Iprodion, procimidon, vinklozolin, 
kaptan, kaptafol, folpet 

Ditiokarbamati 

Ferbam, tiram, ciram, mankozeb, 
maneb, propineb, cineb 

Anorganski 

fungicidi 

Sumpor, bakreni spojevi, neorganski 
živini spojevi 

Morfolini 

Karbamorf, aldimorf, tridemorf 

Pirimidini 

Bupirimat, ciprodinil, fenarimol, 
pirimetanil 

Antibiotski 

fungicidi 

Griseofulvin, streptomicin, 
azoksistrobin, pikoksistrobin, 

krezoksim-metil 

Dinitrofenoli 

Binapakril, dinokap, dinoterbon, DNOC 

Neklasificirani 

fungicidi 

Furfural, metrafenon, benzamakril, 
piperalin, spiroksamin, 2-fenilfenol, 

karvon 


Jedan od najstarijih pesticida fungicidnih svojstava je hek- 
saklorbenzen, kojeg se, zbog njegovih fizikalno - kemijskih 
svojstava, najčešće svrstava u grupu kloriranih pesticida. Od 
organofosfornih spojeva, fungicidna svojstva imaju: fosetil, 
pirazofos, tolklofos-metil, triamifos, iprobenfos itd. Veliki broj 
karbamata po namjeni su također fungicidi: iprovalikarb, pro- 
pamokarb, piraklostrobin itd. 

BENZIMIDAZOLI 


SVOJSTVA 

U benzimidazole ubrajamo neke vrlo česte i poznate fungici- 
de, poput benomila, karbendazima, tiofanat-metila, tiaben- 
dazola. 

Pripadaju sistemičnim fungicidima, s protektivnim i kurativ- 
nim djelovanjem, djeluju na veliki broj fitopatogenih gljiva i 
imaju visok rizik za razvoj rezistentnosti. 

Benzimidazoli uglavnom su bezbojni kristali, netopivi u vodi, 
dobro topivi u organskim otapalima. Zbog veoma niskoga 
napona para, ne isparavaju. Vrijeme poluraspada karbenda¬ 
zima u tlu je 6-12 mjeseci pa se ostaci u tlu mogu nalaziti i 3 
godine nakon primjene. U vodi je vrijeme poluraspada 2-25 
mjeseci u aerobnim i anaerobnim uvjetima. 

PRIMJENA I OSTACI U HRANI 

Benzimidazoli najviše se koriste za tretiranje sjemena, ali i za 
zaštitu plodova nakon berbe. 

Karbendazim se koristi kao fungicid širokoga spektra na žita¬ 
ricama, pamuku, grožđu, bananama, šećernoj repi, soji, povr¬ 
ću, gljivama itd.Također, nastaje i kao glavni metabolit nekih 
drugih fungicida, kao što su benomil i tiofanat-metil. Kako 
ima relativno dugo vrijeme poluraspada u tlu, moguće je bio- 
akumuliranje u biljkama, preko kojih, zahvaljujući stabilnosti 
od nekoliko tjedana, ulazi dalje u prehrambeni lanac. Ogra¬ 
ničenje za uporabu relativno je visok rizik pojave rezistencije 
pa je dobro miješati ga s drugim fungicidima (ne benzimida- 
zolima). 

OTROVNOST 

Benzimidazoli se, prema dosadašnjim saznanjima, ne smatra¬ 
ju naročito toksičnim tvarima i predstavljaju vrlo nizak rizikza 
akutna trovanja, o kojima nema poznatih izvješća. 

















Otrovnost je vezana za disfunkciju staničnih mikrotubula, 
koje su uključene u neke vitalne funkcije, kao stoje stanična 
dioba, koja se može inhibirati. Preko kože djeluju slabo i mogu 
izazvati nadražaj. Inhalacija ne dovodi do toksičnih pojava. 

Rezultati mnogih studija na eksperimentalnim životinjama 
govore o mogućim reproduktivnim i tetratogenim učincima 
vezanim uz benomil i karbendazim. 

Nema podataka o štetnim učincima na ljudsko zdravlje. 

DITIOKARBAMATI 

SVOJSTVA 

Ditiokarbamati su se kao prvi organski fungicidi pojavili tije¬ 
kom 1930., kao zamjena za skuplje bakrene preparate. Prema 
kemijskoj strukturi, to su kelati karbaminskih kiselina s me¬ 
talima: 

ciram, cineb, propineb -sadrže cink 
maneb - sadrži mangan 

mankozeb - sadrži mangan i cink 

ferbam - sadrži željezo 

Nekoliko je različitih podskupina ditiokarbamata: dimetilditi- 
okarbamati (ferbam, ciram), etilenbisditiokarbamati (maneb, 
mankozeb, cineb), metilditiokarbamati (metam-natrij) i disul- 
fidi (tetrametil- i tetraetiltiuram disulfid). 

Općenito su kristali slabo topivi u vodi i nešto bolje u or¬ 
ganskim otapalima. Najčešće primjenjivan ditiokarbamat je 
cineb, bijeli do svijetložuti kristal, dobro topiv u piridinu, a 
slabo u vodi, alkalijama i kiselinama. Nestabilan je u prisu¬ 
stvu vlage, svjetla i topline (raspada se do elementarnoga 
cinka). 

Djelovanje ditiokarbamata uglavnom je kontaktno i protek- 
tivno. Nisu sistemici, ali se često s njima kombiniraju, zbog 
učinkovitije zaštite. 


PRIMJENA I OSTACI U HRANI 


Ditiokarbamati su fungicidi širokoga spektra djelovanja, a 
kod primjene nije uočena pojava rezistencije. Koriste se in¬ 
tenzivno protiv gljivičnih oboljenja voćaka, vinove loze, žita¬ 
rica, uljarica, duhana. Učinkoviti su protiv plamenjače vinove 
loze i fitoftore krumpira. Neki se, poput tirama, koriste u zašti¬ 
ti sjemena. Etilenbisditiokarbamati se koriste kao protektivni 
fungicidi, učinkoviti protiv velikoga broja lisnih bolesti. Nešto 
su izraženije stabilnosti od metil- i dimetilditiokarbamata pa 
se koriste i za dezinfekciju zemljišta. 

Ditiokarbamati su zajedno s još nekim fungicidima najčešće 
pronalaženi ostaci pesticida u hrani, naročito voću. 

OTROVNOST 

Prema stupnju otrovnosti, ditiokarbamati su netoksični do 
umjereno toksični spojevi. Trovanja ljudi nisu zabilježena, a 
nije poznata ni letalna doza za čovjeka. 

Nadražuju kožu i sluznicu, a neki i organe za disanje (maneb). 
Pri oralnom unosu, dovode do gastrointestinalnih poreme¬ 
ćaja. Zbog preosjetljivosti na ditiokarbamate, može doći i 
do hemolitičke anemije. Velike doze dovode do poremećaja 
živčanoga sustava (uznemirenost, vrtoglavica), a smrt nastaje 
zbog paralize disanja. 

Metabolizam ditiokarbamata nije dovoljno poznat. Poznat je 
mehanizam antitireoidnog učinka, mehanizam teratogenosti 
i karcinogenosti te slabije mutagenosti. Antitireoidni učinak 
očituje se u redukciji vezanja joda u štitnoj žlijezdi, što prati 
reverzibilna hiperplazija žlijezde. 

Teratogeni učinci vezani su uz etilenbisditiokarbamate, od¬ 
nosno etilentioureju, kao njihov biotransformacijski produkt. 
Karcinogeni se učinak očituje, također, u štitnoj žlijezdi, ali i u 
drugim tkivima. 

Pri trovanju oralnim putem, potrebno je isprati želudac i pro¬ 
voditi simptomatsku terapiju. 

FTALIMIDI 


SVOJSTVA 

Najznačajniji ftalimidi fungicidnoga karaktera su: kaptafol, 
kaptan i folpet. Ti su spojevi, u prometu od sredine prošlo¬ 
ga stoljeća (kaptafol od 1961.), dopunili organske fungicide i 
utjecali na smanjenu uporabu bisditiokarbamata. 

Sva tri spoja su bijele, kristalne tvari, praktički netopive u vodi, 
ali i u mnogim organskim otapalima. Kaptan je topiv u kloro- 
formu, folpet u etanolu i petroleteru, a kaptafol u ksilenu. Sla¬ 
bo su hlapivi, u suhome stanju stabilni su na svjetlosti i topli¬ 
ni, ali vodene smjese brzo se razlažu na 100°C ili u alkalnome 
mediju. Djeluju kontaktno i protektivno, nisu sistemici, ali se 
često kombiniraju sa sistemičnim fungicidima, zbog postiza¬ 
nja veće učinkovitosti. 

PRIMJENA I OSTACI U HRANI 

Ftalimidi su fungicidi širokoga spektra djelovanja. Primjenjuju 
se uspješno u voćarstvu i vinogradarstvu, gdje suzbijaju neke 
od najštetnijih bolesti (botritis, čađava krastavost, plamenja¬ 
ča, hrđa). Kaptafol se koristi za kontrolu gljivičnih oboljenja 
lubenica, rajčica, krumpira, kao i za zaštitu voćaka. Kaptan se 
smatra jednim od najučinkovitijih sredstava za zaštitu jabuka 
i krušaka tijekom uskladištenja. Perzistentan je na površini 
kroz relativno dugi period. Zbog niske topivosti u vodi, ostat¬ 
ke je samo djelomično moguće ukloniti s površine pranjem. 
Kuhanje i drugi prerađivački postupci dovode do brze raz¬ 
gradnje. Zajedno s kaptafolom, koristi se i za dezinfekciju sje¬ 
mena i zemljišta. Ftalimidi se smatraju spojevima malenoga 
rizika za pojavu rezistencije. 

OTROVNOST 

Prema akutnoj otrovnosti, sva tri navedena spoja pripadaju 
skupini slabih otrova s LD 50 (oralno) za štakora većim od 4000 
mg/kg. Poremećaji koje izazivaju svode se na iritaciju kože i 
sluznice oka i dišnih puteva. Pri oralnom unosu, moguće su 

probavne smetnje. Moguća se terapija provodi simptomatski. 
Postoje dokazi o teratogenim i mutagenim učincima kapta- 
na. 

HERBICIDI 

Herbicidi su tvari koje se koriste za suzbijanje i uništavanje 
nepoželjnih biljnih vrsta zbog zaštite s nekom namjerom uz¬ 
gajanoga bilja. Suzbijanje korova staro je koliko i sam uzgoj 
biljaka i opet, unatoč tome, gubici prouzročeni infestacijom 
mogu biti vrlo visoki (20 - 40%). Suzbijanje korova predstav¬ 
lja glavni trošak pri proizvodnji hrane. Smanjenje prinosa iza¬ 
zivaju i neposredni štetni kemijski učinci korova i kompeticija 
s korisnim biljkama za vodu iz tla, hranjive tvari i svjetlo. 

Ulogu raznih alata i životinja, korištenih za okopavanje, plijev- 
Ijenje, oranje i slične radnje, kojima je čovjek od davnine po¬ 
kušavao spriječiti širenje korova, u novije vrijeme intenzivno 
dopunjavaju kemikalije. 

Prve sinteze herbicida pojavile su se početkom II. svjetskoga 
rata u Engleskoj i Americi. Otkriveni su derivati fenoksi kar- 
bonskih kiselina, jeftini, jednostavni za proizvodnju i učinko¬ 
viti protiv mnogih širokolisnih korova. 

Uslijedila su otkrića mnogih drugih spojeva slične namjene 
pa se može reći da su herbicidi svakako najraznovrsnija ili ba¬ 
rem jedna od najraznovrsnijih skupina pesticida uopće (Ta¬ 
blica 6.). 

Tako raznolika skupina spojeva razlikuje se i po svojim fizikal- 
no-kemijskim svojstvima i po mehanizmima djelovanja na 
biljni svijet, a i na više organizme. 

Hlapivost je jedno od važnih fizikalno-kemijskih svojstava. Ve¬ 
ćina herbicida slabo je hlapivo, što im omogućuje zadržava¬ 
nje na tretiranim površinama. Najhlapiviji su spojevi iz grupa 
dinitroanilina, tiokarbamata, benzonitrila. dok su najmanje 
hlapivi triazoli, dipiridili, triazolopirimidini.Topivost u vodi ta¬ 
kođer je jedna od važnih osobina, usko povezana sa sposob- 


Tablica 6. Podskupine herbicida 


Podskupina 

Predstavnici 

Karboksilne kiseline 

Klopiralid, pikloram, triklopir 

Fenoksi karboksilne 

kiseline 

2,4-D, MCPA, MCPB, diklorprop 

Triazini 

Atrazin, simazin 

Cikloheksandioni 

Kletodim, setoksidim 

Fenil-pirazolini 

Pinoksaden 

Imidazolinoni 

Amazapir, imazamoks 

Sulfonil ureje 

Klorsulfuron, metsulfuron, 

triamsulfuron 

Triazolpirimidini 

Florasulam 

Dinitroanilini 

Trifluralin, etalfluralin 

Benzojeva kiselina 

Dikamba, klopiralid 

Fenil karbamati 

Desmedifam, fenmedifam 

Triazinoni 

Metribuzin, pirazon, 

metamitron 

Uracili 

Bromacil 

Benzotiazoli 

Bentazon 

Nitrili 

Bromoksinil, diklobenil 

Derivati ureje 

Diuron, linuron 

Tiokarbamati 

Trialat, EPTC, cikloat, vernolat 

Triazoli 

Amitrol 

Kloracetanilidi 

Metolaklor, propizamid, 

alaklor 

Bipiridili 

Parakvat, dikvat 

Benzofuranil alkilsulfonati 

Etofumesat 

Inhibitori sinteze 

aminokiselina 

glifosat 

Difenil eteri 

Oksifluorfen, acifluorfen 


nošću apsorpcije, pokretljivosti u biljci i u tlu, perzistentnosti 
i toksičnosti. Većina herbicida je slabo topljiva, najtopljiviji su 
iz grupa dipiridila, triazola i fosfornih herbicida, a najmanje su 
topljivi dinitroanilini, difenileteri, benzonitrili. 


Prema djelovanju, razlikujemo sistemične herbicide i one s 
kontaktnim djelovanjem. Mogu biti totalni (neselektivni) ili, 
pak, selektivni, djelujući samo na određene biljne vrste. 

Tijekom zadnjih desetaka godina opada potrošnja insektici¬ 
da, upotreba fungicida prilično je konstantna, ali proizvodnja 
herbicida je u stalnome porastu. 

TRIAZINI 

SVOJSTVA 

Triazini su u prometu od 1956., a u svijetu je registrirano oko 
15 triazinskih spojeva herbicidnoga karaktera. Najpoznatiji 
su: atrazin, simazin, ametrin, aziprotin, cianazin i terbutrin. 
Srodni su im triazolni i triazinonski herbicidi. 

Triazini su selektivni herbicidi, međutim, u većim dozama 
mogu djelovati kao totalni neselektivni herbicidi. 

Atrazin je bezbojna kristalna tvar, stabilan je u slabo kiseloj, 
alkalnoj i neutralnoj sredini, blago osjetljiv na svjetlo i visoke 
temperature. Postojane je rezidualne aktivnosti, izrazito per- 
zistentan u tlu. Poluvrijeme raspada u zemlji je oko 4 dana, ali 
u suhoj zemlji može doseći i 1 godinu. Umjereno je topiv u 
vodi. Bioakumulacija i hlapivost atrazina nisu značajni. Slične 
karakteristike ima i simazin, ali je nešto manje perzistentan 
od atrazina. 

PRIMJENA I OSTACI U HRANI 

Triazini se upotrebljavaju za suzbijanje širokolisnih i uskoli- 
snih korova pri proizvodnji kukuruza, suncokreta, pamuka, 
soje i raznoga povrća. Djeluju sistemično, na način da zau¬ 
stavljaju fotosintezu, čime prouzročuju smrt biljke. Učestala 
primjena na velikim površinama i u većim dozama dovela 
je do pojave rezistencije nekih korova te do akumuliranja u 
tlu i vodama pa se danas postupno napuštaju, zabranjuje se 
njihova upotreba i traže bolja rješenja za njihovu zamjenu. 
Zbog ispirljivosti i erozivne redistribucije ostataka, od 1993. 

nije dopuštena primjena atrazina i simazina u voćnjacima, vi¬ 
nogradima i na nepoljoprivrednim površinama. Zahvaljujući 
najviše činjenici da se obično primjenjuju dugo prije žetve ili 
berbe, u hrani se ostaci triazina, kao i drugih herbicida, ne na¬ 
laze često, naročito ne u količinama koje bi bile značajne. 

OTROVNOST 

Triazini pripadaju malo otrovnim pesticidima (oralna LD 50 za 
štakora > lOOOmg/kg). Atrazin pokazuje neuro-muskularnu 
toksičnost pri višim dozama, prouzročujući kod eksperimen¬ 
talnih životinja poremećaj koordinacije, paralizu udova, res¬ 
piratorne smetnje i hipotermiju. Atrazin in vivo može prijeći 
u N-nitrozoatrazin, koji je karcinogen i mutagen. Prema IARC 
(International Agency for Research on Cancer) klasifikaciji, 
svrstan je u 2B grupu, kao mogući humani karcinogen, s ogra¬ 
ničenim dokazima na eksperimentalnim životinjama. Doka¬ 
zana je embriotoksičnost, ali ne i teratogenost kod štakora i 
zečeva.Također, ne postoje dokazi za mutagenost. 

Do apsorpcije može doći iz probavnoga trakta, kroz kožu i in¬ 
halacijom. Izloženost atrazinu može prouzročiti mučninu i vr¬ 
toglavicu, iritaciju kože, očiju i gornjih dišnih puteva. Moguće 
su i alergijske reakcije. Terapija je simptomatska. 

Simazin ne iritira ni kožu ni oči. Izaziva poremećaje u funkci¬ 
oniranju tiamina i riboflavina, što se očituje u poremećajima 
hodanja, grčevima, paralizi, diareji, usporenome disanju. Nisu 
poznati slučajevi trovanja ljudi ingestijom simazina. Nije tera- 
togen, ne izaziva reproduktivne učinke kod čovjeka, vjerojat¬ 
no nije ni mutagen, a karcinogeni status nije posve određen. 

FENOKSI KARBONSKE KISELINE 

SVOJSTVA 

Fenoksi karboksilne kiseline u formulacijama se uglavnom 
pojavljuju u obliku soli (amino soli, natrijeve soli) ili estera 
(izopropil ester), zbog jednostavnijega rukovanja. 

U obliku soli topive su u vodi i hlapive. Posebno su topive 
amino soli, kod kojih postoji opasnost od ispiranja u podze¬ 
mne vode. U tlu nisu perzistentni pa se unutar nekoliko tjeda¬ 
na do 3 mjeseca potpuno razgrade. 

2,4-D (diklor fenoksi octena kiselina) selektivni je, sistemič- 
ni herbicid, koji je stekao lošu reputaciju kao Agent Orange 
(50% 2,4-D), intenzivno korišten u svrhu defolijacije u Vijet¬ 
namu 60-tih godina prošloga stoljeća, za vrijeme intervenci¬ 
je SAD-a. Dramatični učinci Agent Oranga bili su, međutim, 
povezani sTCDD-om (tetrakloro dibenzdioksinom), pratećim 
kontaminantom druge komponente preparata, 2,4,5-T (tri- 
klor fenoksi octene kiseline). 

2,4-D je bijeli prah, lakoga fenolnoga mirisa, topiv u vodenim 
alkalnim otopinama i alkoholu. 

2,4,5-T dolazi u obliku bezbojnih kristala,, slabo je topiv u vodi, 
ali, u obliku alkalnih i amino soli, topivost u vodi se povećava. 
Esteri su topivi u uljima, nisu topivi u vodi pa su i postojaniji u 
okolišu. 2,4,5-T stabilan je u vodenoj otopini pri pH 5-9. Pri vi¬ 
sokim temperaturama djelovanje alkalija na 2,4,5-triklorfenol 
(u postupku proizvodnje 2,4,5-T), može dovesti do nastanka 
TCDD-a. Nemoguće je proizvesti 2,4,5-T bez kontaminacije di- 
oksinom, što je bio glavni razlog zabrane korištenja 2,4,5-T. 

PRIMJENA I OSTACI U HRANI 

Derivati fenoksikarbonskih kiselina jeftina su i, bez obzira na 
dugogodišnju uporabu, još uvijek značajna skupina herbi¬ 
cida, učinkovita u suzbijanju jednogodišnjih i višegodišnjih 
širokolisnih korova. Nazivaju se još i hormonskim herbicidi- 
ma, jer im je djelovanje slično biljnim hormonima. Mijenjaju 
propusnost staničnih membrana i prouzročuju promjene u 
metabolizmu nukleinskih kiselina. Niske koncentracije stimu¬ 
liraju aktivnost RNK polimeraze, zbog čega dolazi do poveća¬ 
ne biosinteze RNK i DNK i proteina, a to, pak, dovodi do ne¬ 
kontrolirane diobe stanica, kao i destrukcije staničnih tkiva. 
Visoke koncentracije, nasuprot tome, inhibiraju diobu stanica 


i rast. Izraziti su sistemici, biljka ih usvaja preko lista i preko 
korijena. Glavno područje primjene su strne žitarice, kukuruz 
te livade i pašnjaci, a derivati propionske kiseline koriste se i u 
voćnjacima i povtrnjacima. 

OTROVNOST 

Pod eksperimentalnim uvjetima, oralna, dermalna i kumula¬ 
tivna toksičnost fenoksi kiselina je umjerena (LD 50 za štakora 
je 375mg/kg). Jaki su iritans kože, očiju i gornjih dišnih puto¬ 
va. Brzo se urinom izlučuju iz organizma, prisutni su u gotovo 
svim organima s nešto višom koncentracijom u bubrezima. 
Kod eksperimentalnih životinja primjećeni su brojni štetni 
učinci, poput degenerativnih promjena u jetri, bubregu i ti- 
roidnoj žlijezdi. Postoje sumnje na mutagenu aktivnost, kao i 
embriotoksične i teratogene učinke. Akutna trovanja manife¬ 
stiraju se glavoboljom, vrtoglavicom, mučninom, povišenom 
temperaturom, diarejom, leukocitozom, cijanozom. Kronična 
izloženost izaziva glavobolju, mučninu, povraćanje, srčane 
aritmije, upale dišnih puteva, dermatitis. Što se karcinogeno- 
sti tiče, 2,4-D je svrstan u 2B grupu, mogućih humanih karci- 
nogena (ograničeni i nedostatni dokazi i kod čovjeka i kod 
životinja). Moguća prisutnost TCDD-a u formulacijama u koji¬ 
ma su zajedno 2,4-D i 2,4,5-T, predstavlja dodatnu opasnost i 
glavni je uzrok zabrane korištenja 2,4,5-T. 

Zanimljivo je da mijenjaju kemijski sastav nekih korova, od¬ 
nosno povećavaju sadržaj alkohola, nitrata ili cijanida.Tako u 
velebilju i bunici povećavaju sadržaj atropina, a u konopljuši 
sadržaj nitrata. 

STRATEGIJA SMANJENJA RIZIKA 

Govoreći o pesticidima uopće, o nužnosti njihove upotrebe, 
o zaštiti hrane u tijeku proizvodnje i nakon berbe, o sprječa¬ 
vanju širenja bolesti, poput malarije, tifusa, govoreći o velikoj 
pomoći koju pesticidi pružaju čovjeku u borbi protiv najrazli- 
čitijih štetočina, ne smije se nikako smetnuti s uma da se ipak 


i unatoč svemu, govori o otrovima. Pesticidi nisu bezopasni i 
u svačijem je interesu svesti rizik koji predstavljaju za čovjeka 
i okoliš na najmanju moguću mjeru. 

Poznato je da se procesuiranjem hrane može dodatno sma¬ 
njiti udio ostataka pesticida u hrani, kao što se to donekle 
može i nekim mehaničkim postupcima, poput guljenja kore 
kod nekih vrsta voća i povrća, pranja, otklanjanja vanjskih li¬ 
stova kod salate i kupusnjača i si. 

Uvjeti pod kojima neke kulture rastu, uvelike utječu na sma¬ 
njenje upotrebe pesticida pa tako npr. povrće u plasteniku 
zahtijeva vrlo malo ili ništa sredstava za zaštitu bilja. Klimatski 
uvjeti, vrsta i broj nametnika u određenoj godini također zna¬ 
čajno utječu na intenzitet primjene pesticida. 

Razvoj biopesticida (2001. na tržištu je registrirano 195 aktiv¬ 
nih sastojaka u 780 različitih proizvoda), bez obzira što neće 
u potpunosti zamijeniti kemijska sredstva, sigurno će dovesti 
do smanjenja njihove proizvodnje. 

Ekološki prihvatljiv pristup zaštiti bilja tzv. je integrirana za¬ 
štita (Integrated Pest Management), koja podrazumijeva ra¬ 
cionalnu primjenu različitih mjera, pomoću kojih se uporaba 
kemijskih pesticida ograničava na strogi minimum, neopho¬ 
dan da se razina štetnika održi na razini ispod one koja izaziva 
ekonomski neprihvatljivu štetu ili gubitak. 

Integrirana se zaštita temelji na kombinaciji četiri glavne me¬ 
tode, kojima je zajednički cilj smanjenje izloženosti kemijskim 
sredstvima: 

1. metoda fizičke kontrole (mreže protiv muha i ptica i si.) 

2. metoda kulturološke kontrole (higijenske mjere) 

3. metoda biološke kontrole (korištenje prirodnih neprijate¬ 
lja) 

4. metoda kemijske kontrole (primjena pesticida, ali uz mi¬ 
nimalan rizik za neciljane organizme) 

Prvi korak u integriranoj zaštiti procjena je trenutka u kojem 
je zaštita potrebna, jer ne znači svaka pojava nekoga štetni¬ 
ka istovremeno i bezuvjetno nužnost trenutne intervencije. 
Presudan je trenutak u kojem prisustvo štetnika postane eko¬ 
nomska prijetnja. 

Drugi je korak monitoring i identifikacija štetnika. Mnogi or¬ 
ganizmi mogu u datim uvjetima biti i korisni i dobrodošli, sto¬ 
ga promatranje onemogućuje upotrebu pesticida kad za to 
stvarno nema potrebe. 

Preventivne mjere, kao što su rotacija različitih kultura, izbor 
rezistentnih vrsta i si., također smanjuju potrebu za upotre¬ 
bom pesticida. 

Konačno, kad se procijeni daje uporaba pesticida nužna, bit¬ 
no je ići postupno, početi s primjenom najbezopasnijih, naj¬ 
specifičnijih spojeva, onih s najužim spektrom djelovanja. 



Slika 3. - Integrirana biljna zaštita 


Iz svega nabrojenoga, vidljivo je da postoje brojni načini ko¬ 
jima se može smanjiti rizik kojeg sa sobom nosi uporaba pe¬ 
sticida. 

Ipak, za sigurnost hrane općenito, najznačajnije su sljedeće 
aktivnosti: 

- uspostavljanje strogih kriterija za proizvodnju i stavljanje 
pesticida u promet 

- uspostavljanje najviše dopuštenih količina ostataka pe¬ 
sticida u hrani (MDK) 

- organiziranje pregleda hrane zbog otkrivanja upotrebe 
nedopuštenih pesticida ili nedopuštenih količina (moni¬ 
toring). 

ZAKONSKA REGULATIVA 

Zakonska regulativa koja se odnosi na pesticide, može se po¬ 
dijeliti na dva dijela: 

1. dio koji se odnosi na registraciju (dopuštenje za stavljanje 
u promet i uporabu) 

2. dio koji se odnosi na regulaciju maksimalno dopuštenih 
količina ostataka pesticida u hrani 

Hrvatski zakoni na tome su području u potpunosti usuglašeni 
s europskim propisima. 

Zakon o sredstvima za zaštitu bilja (NN 70/05), hrvatska ina¬ 
čica Council Directive 91/414/EEC od 15. srpnja 1991., temelj¬ 
ni je dokument za čitavo područje pesticida. Iz navedenoga 
zakona proizlazi čitav niz podzakonskih akata, od kojih su 
navedeni samo neki: 

Pravilnik o maksimalnim razinama ostataka pesticida u i na 
hrani i hrani za životinje biljnoga i životinjskoga podrijetla 
(NN 148/08) 

Pravilnik o metodama uzorkovanja za provedbu službene 
kontrole ostataka pesticida u i na proizvodima biljnoga i živo¬ 
tinjskoga podrijetla (NN 77/08) 

Pravilnik o dokumentaciji za ocjenu aktivnih tvari sredstava 
za zaštitu bilja u RH (NN 53/06) 










Pravilnik o dokumentaciji za ocjenu i registraciju sredstava za 
zaštitu bilja (NN 59/06) 

Pravilnik o označavanju sredstava za zaštitu bilja (NN 11/07) 

Pravilnik o jedinstvenim načelima za ocjenjivanje i registraci¬ 
ju sredstava za zaštitu bilja (NN 116/06 i 80/07) 

Pravilnik o postupku registracije sredstava za zaštitu bilja (NN 
57/07 i 119/09) 

Pravilnik o uputama kojih su se obvezni pridržavati korisnici 
sredstava za zaštitu bilja te uvjetima kojima moraju udovolja¬ 
vati (NN 135/08) 

Pravilnik o uvjetima i načinu stavljanja u promet sredstava za 
zaštitu bilja (NN 90/04 i 150/04) 

Direktivom 91/414*uspostavljenajetzv. Pozitivna lista (Aneks 
I), koja sadrži popis aktivnih tvari koje se smiju koristiti u EU 
i za koje je utvrđeno da ne predstavljaju neprihvatljiv rizik za 
ljude i okoliš. 

Niti jedno sredstvo za zaštitu bilja ne može biti registrirano u 
EU dok se znanstveno ne utvrdi da: 

- nema štetne učinke na potrošače, farmere ili pasivne pro¬ 
matrače 

- ne prouzročuje nepovoljne učinke na okoliš 

- posjeduje dostatnu učinkovitost prema ciljanim štetoči¬ 
nama 

Prije donošenja odluke o uključenju neke aktivne tvari na 
Pozitivnu listu, proizvođač mora pripremiti kompletan paket 
podataka (dossier), koji sadrži: 

- opis fizikalno-kemijskih svojstava 

- stupanj učinkovitosti 

- procjenu rizika za svaki mogući učinak na radnike u proi¬ 
zvodnji, potrošače, okoliš i neciljane organizme 

* Direktiva 91/414/EEC povlači se i zamjenjuje s Regulation (EC) No 
1107/2009 kroz sljedeće dvije godine. 


Takav se paket daje nekoj od zemalja članica EU na evaluaci- 
ju (zemlja „rapporteur"), a izvještaj o evaluaciji predaje se na 
uvid Europskoj agenciji za hranu (EFSA), koja, nakon opsežne 
rasprave eksperata, konačno preporučuje Europskoj komisiji 
je li uključenje na pozitivnu listu prihvatljivo ili ne. 

Očito je, dakle, da se pesticidi ne stavljaju na tržište i ne koriste 
bez opsežnih i dugotrajnih prethodnih istraživanja usporedi¬ 
vih s postupcima za registraciju lijekova. Međutim, jednako 
je tako jasno da, unatoč velikome oprezu, dio primjenjenoga 
sredstva može (ali ne mora uvijek) i zaostati na hrani. Taj male¬ 
ni dio, koji se izražava u miligramima po kilogramu proizvoda 
u kojem je prisutan (milijuntni dio), nazivamo ostatkom pesti- 
cida. Maksimalna razina ostataka pesticida (MDK) najviša je 
dopuštena koncentracija pesticida izražena u mg/kg uzorka, 
u ili na hrani, uspostavljena na temelju dobre poljoprivredne 
prakse i najmanje potrebne izloženosti potrošača, u svrhu za¬ 
štite osjetljive populacije potrošača. 

MDK vrijednosti nisu uspostavljene kao toksikološke granice, 
već su izvedene iz opsežnih ispitivanja svojstava aktivnih tva¬ 
ri i ponašanja njihovih ostataka na tretiranim proizvodima. 

Toksikološke sigurnosne granice izražene su pojmovima akut¬ 
na referentna doza (ARfD) i prihvatljivi dnevni unos (ADI), koji 
predstavljaju količinu pesticida koja može biti konzumirana 
u kratkome vremenu ili kroz cijeli život bez rizika za zdravlje. 
MDK vrijednosti daleko su ispod sigurnosnih granica i prisut¬ 
nost nekog ostatka u hrani, iznad MDK vrijednosti, ne znači 
nužno opasnost za zdravlje. 

Neophodan preduvjet za uspostavu MDK vrijednosti je pro¬ 
vedba procjene rizika, s ciljem osiguranja sigurnosti potro¬ 
šača. 

Proces stvaranja jedinstvenih propisa o MDK vrijednostima 
u Europskoj uniji započeo je još 1976. objavljivanjem Direk¬ 
tive 76/895/EEC za voće i povrće. Slijedile su dvije Direktive 
iz 1986. (za žitarice i animalne namirnice) te iz 1990. za pro- 

izvode biljnoga podrijetla. EU MDK vrijednosti obuhvaćale 
su oko 250 pesticida, dok je oko 850 pesticida bilo predmet 
nacionalnih regulativa. Bila je to prilično složena i kaotična 
situacija. Za neke su pesticide bile uspostavljene vrijednosti 
na razini EU, dok su za druge vrijedili propisi pojedinačnih 
zemalja članica, a za treće MDK nije niti bio uspostavljen. Za 
međunarodnu trgovinu, deseci nacionalnih propisa o maksi¬ 
malnim dopuštenim količinama predstavljali su konfuziju, a 
kod potrošača izazivali su zabrinutost oko sigurnosti hrane. 
Hrana s nedopuštenom količinom pesticida u jednoj državi 
mogla je biti prihvatljiva u drugoj i obrnuto. Bilo je jasno daje 
harmonizacija propisa nužna i zbog zaštite potrošača i zbog 
omogućavanja slobodnijega protoka roba. 

Okvir novoga europskoga propisa o najviše dopuštenim koli¬ 
činama ostataka pesticida u hrani objavljenje 2005., kao Re- 
gulation (EC)No 396/2005, a sadržavao je: temeljne odredbe 
vezane uz MDK vrijednosti, propise vezane uz službene kon¬ 
trole i izvješća, hitne mjere, uvozne tolerance i si. Potpuno 
primjenjiv dokument postao je 1. rujna 2008., nakon što su 
dovršeni i objavljeni aneksi s MDK vrijednostima, koje su je¬ 
dinstvene i obvezujuće za sve zemlje članice EU. 

Aneksi ili prilozi u hrvatskoj verziji propisa, kojih ima 7, obu¬ 
hvaćaju sljedeće podatke: 

Aneksi. - lista proizvoda na koje se MDK odnosi (315 proizvo¬ 
da u 10 glavnih grupa) 

190 proizvoda je iz prijašnjih direktiva, a 125 proizvoda je no¬ 
vih 

Aneks II. - lista konačnih europskih MDK vrijednosti (45 000), 
onih koje su bile dio 4 EU direktive prije rujna 2008., za pesti¬ 
cide uključene na pozitivnu listu Direktive 91/414 

Aneks III. - lista privremenih MDK vrijednosti koje se uspo¬ 
stavljaju u sljedećim slučajevima: 

- kad nacionalne vrijednosti nisu usklađene na EU razini 

- za med i biljne infuzije 

- u slučajevima kad dođe do iznenadne kontaminacije pe- 
sticidima 

- ako se u Aneksu I. pojavi novi proizvod, za koji neka od 
zemalja članica traži dodatne podatke o procjeni rizika 

Aneks III. dijeli se u dva dijela: 

Aneks III.A - aktivne tvari koje čekaju odluku o uključenju na 
pozitivnu listu Direktive 91/414 

- uvozne (nacionalne) MDK za neuključene aktivne tvari 

Aneks III.B - privremene MDKza aktivne tvari usklađene na EU 
razini, ali u ili na novim proizvodima (kava, biljni čajevi sušeni 
začini, med) 

Aneks IV. - aktivne tvari za koje nije potrebno uspostaviti 
MDK vrijednost (riblje ulje, ekstrakt češnjaka i si.) 

Aneks V. - za sve pesticide koji nisu obuhvaćeni nekim od 
aneksa uvodi se jedinstvena MDK vrijednost od 0,01 mg/kg, 
s iznimkom pesticida navedenih u aneksu V., za koje su te 
vrijednosti različite od 0,01 mg/kg 

Aneks VI. - konverzijski faktori za procesuiranu hranu 

Aneks VII. - popis pesticida koji se koriste kao fumiganti i za 
koje su u zemljama članicama dopuštena prekoračenja pri 
određenim kombinacijama aktivna tvar/proizvod, uz uvjet da 
proizvod nije namijenjen neposrednoj konzumaciji, odnosno 
da se kontrolom prije konzumacije utvrdi jesu li vrijednosti 
ostataka pale do dopuštenih koncentracija 

Propisom su pokriveni svi pesticidi koji se koriste ili su se kori¬ 
stili u Europi i izvan nje (oko 1100 pesticida). Ako neki pesticid 
nije uključen ni u jedan od aneksa, granica određivanja ne¬ 
kom od priznatih metoda uzima se kao maksimalno dopušte¬ 
na količina njegovoga ostatka (0,01 mg/kg). 

Već krajem 2008. u Hrvatskoj je objavljen Pravilnik o mak¬ 
simalnim razinama ostataka pesticida u i na hrani i hrani za 
životinje biljnoga i životinjskoga podrijetla (Narodne novine 
148/2008), potpuno usuglašen s Regulation (EC) 396/2005. 


MONITORING 


U svrhu kontrole poštivanja postojećih propisa. Europska ko¬ 
misija organizira i koordinira višegodišnji program praćenja 
ostataka pesticida u hrani (monitoring), jedinstven i obvezan 
za sve zemlje članice, koje, pored toga zajedničkoga, provode 
i vlastite nacionalne programe monitoringa. 

Godišnje izvješće o rezultatima EU monitoringa priprema 
EFSA, koja mora pokušati dati objašnjenja za moguća preko¬ 
račenja MDK vrijednosti, kao i procjenu akutnoga i kronično¬ 
ga rizika za zdravlje potrošača od ostataka pesticida. 

Nacionalni program monitoringa ostataka pesticida u Repu¬ 
blici Hrvatskoj priprema i koordinira Ministarstvo poljopri¬ 
vrede, ribarstva i ruralnoga razvoja, a provodi se u suradnji s 
Ministarstvom zdravstva i socijalne skrbi, Hrvatskim zavodom 
za javno zdravstvo i Hrvatskom agencijom za hranu. 

Program RH monitoringa započeo je u 2007. i obuhvatio 
je praćenje ostataka pesticida u 7 proizvoda, za tu godinu 
predloženih u okviru zajedničkoga koordiniranoga programa 
monitoringa u EU. Obuhvaćeni su bili: salata, rajčica, breskva, 
jabuka, riža, zelje i luk. Od proizvoda važnih za prehranu do¬ 
maćega stanovništva, izabran je krumpir i pridodan navede¬ 
nim proizvodima, također i naranča, zbog postojećih indi¬ 
kacija o mogućoj prisutnosti ostataka. Od 112 pregledanih 
uzoraka, uzorkovanih na tržnicama i u trgovinama nekoliko 
hrvatskih gradova, njih 78 nije sadržavalo ostatke pesticida, 
u 26 uzoraka nađeni su ostaci pesticida ispod MDK vrijedno¬ 
sti, a u 8 uzoraka nađeni su ostaci pesticida u nedopuštenim 
količinama (7%). 

Za 2008. pregled je opet obuhvaćao proizvode s popisa EU 
koordiniranoga monitoringa: grah, mrkva, krastavci, naranče 
ili mandarine, kruške, krumpir, riža i špinat. Tome su dodani 
kruh, jabuka i tjestenina, važni za domaću prehranu, salata, 
zbog postojećih indikacija o mogućoj prisutnosti ostataka, te 
paprika i breskva. 


Od 246 analiziranih uzoraka, njih 11 (4%) sadržavalo je ostat¬ 
ke u koncentraciji većoj od dopuštene, što je slično prosjeku u 
državama EU (2.3% prekoračenja u zajedničkom europskom 
monitoringu za 2007.) 

Za 2009. predviđen je daljnji porast broja uzoraka u progra¬ 
mu monitoringa. Analizirana su 292 uzorka: 

- patlidžani, banane, cvjetača, stolno grožđe, sok od na¬ 
ranče, grašak, paprika i pšenica (prema zajedničkom EU 
monitoringu) 

- krumpir, jagoda, rajčica (važni za prehranu domaćeg sta¬ 
novništva) 

- salata, naranča, jabuka (prema indikacijama iz prošlih mo¬ 
nitoringa) 

Većina uzoraka, odnosno njih 206 (70,5%) nije sadržavalo 
ostatke pesticida, kod 80 uzoraka ostaci su bili prisutni u do¬ 
puštenim koncentracijama, a 6 uzoraka (2,05%) sadržavalo je 
ostatke pesticida u koncentracijama većim od najviše dopu¬ 
štenih. 

Glavni razlozi zbog kojih dolazi do prekoračenja MDK vrijed¬ 
nosti uglavnom su kršenja dobre poljoprivredne prakse (GAP 
= good agricultural practice), odnosno nepoštivanje karence 
(vrijeme koje mora proći od zadnjega tretiranja neke kultu¬ 
re do berbe) ili propisane količine primjenjenoga sredstva. 
Upravo stalni nadzor i kontrola ostataka doveli su do sve 
opreznijega pristupa u primjeni GAP-a i rezultirali sve ma¬ 
njim brojem prekoračenja MDK vrijednosti. 

U EU uspostavljen je i sustav brzoga uzbunjivanja za hranu 
i hranu za životinje (Rapid Alert System for Food and Feed - 
RASFF), zahvaljujući kojem se informacija o otkrivenome slu¬ 
čaju ozbiljnijega prekoračenja MDK vrijednosti prosljeđuje 
svim zemljama članicama. Hrvatska je uključena u RASFF. 

Kako pesticidi čine izrazito heterogenu skupinu kemijskih 
spojeva najrazličitijih fizikalno kemijskih i drugih svojstava, 

jasno je da ne postoji jedinstvena, univerzalna metoda ili teh¬ 
nika kojom se njihovi ostaci u hrani mogu odrediti. 

Postojanje zajedničkih elemenata, kao što je slična kemijska 
struktura (klorirani spojevi, organofosforni spojevi), ima veliki 
značaj u izboru i primjeni analitičkih tehnika za određivanje 
ostataka u hrani. 

Dominantnu ulogu u analitici pesticida imaju kromatografske 
tehnike, naročito plinska kromatografija. Plinska kromatogra- 
fija (gas liquid chromatography-GC) separacijska je tehnika u 
kojoj je mobilna faza plin, a stacionarna tekućina, nanesena 
na tankome sloju na inertni nosač unutar kromatografske 
kolone. Separacija komponenata temelji se na diferencijalnoj 
razdiobi između tih dviju faza. Detektori specifični za poje¬ 
dine grupe spojeva, kao što je detektor na zahvat elektrona 
(electron capture detector), specifičan za halogene, ili plame- 
nofotometrijski detektor, specifičan za fosforne i sumporne 
spojeve, uveliko su olakšali analizu navedenih grupa spojeva. 
Plinska kromatografija primjenjiva je za analizu hlapivih spo¬ 
jeva, što u praksi znači da se svaka tvar koja ključa ispod 350° 
C, bez da se razgradi, može analizirati plinskom kromatogra- 
fijom. Za razliku od plinske kromatografije, tekućinska kroma¬ 
tografija (mobilna faza tekuća) primjenjiva je na nehlapive, 
polarne i termolabilne tvari. Kromatografske tehnike pružaju 
velike mogućnosti razdvajanja pesticida u raznim uzorcima 
hrane, selektivne su i relativno brze. Danas se i plinska i te¬ 
kućinska kromatografija koriste u sprezi s masenom spektro- 
metrijom. 

Kriteriji koji su od presudne važnosti pri odabiru analitičkih 
metoda za određivanje ostataka pesticida su sljedeće: 

- mogućnost određivanja većega broja pesticida istom me¬ 
todom 

- primjenjivost metode na što veći broj kombinacija pesti- 
cid/hrana 

- provjera i izvođenost u što većem broju laboratorija 


110 


Danas većina europskih laboratorija u analizi ostataka pesti¬ 
cida primjenjuje metode opisane u nekoliko europskih normi 
(EN 12393, EN 1528, EN 15637, EN 15662) ili njihove modifika¬ 
cije. Norme većinom obuhvaćaju veliki broj pesticida (multi 
residue methods) i to u različitim vrstama uzoraka hrane, opi¬ 
suju različite postupke ekstrakcije i pročišćavanja ekstrakata 
i uglavnom pretpostavljaju korištenje plinske ili tekućinske 
kromatografije, s ili bez masene spektrometrije. 

Navedene norme prihvaćene su kao hrvatske norme. 

TOKSIKANTI U 
NAMIRNICAMA, 
HRANI I VODI 
DOSPJELI ILI 
NASTALI TIJEKOM 
PROIZVODNJE, 
OBRADE ILI 
ČUVANJA 


Bojan Šarkanj, dipl. ing. 


Toksične tvari mogu na najrazličitije načine doći do potroša¬ 
ča, bilo da su prisutne u namirnicama od kojih se priprema 
hrana, u gotovoj hrani ili su tu dospjeli za vrijeme pripreme, 
obrade ili čuvanja hrane. Namirnice mogu same po sebi sa¬ 
državati određene toksikante koji su „prirodno" prisutni, kao 
posljedica uzgoja ili prirodne fermentacije (toksične tvari iz 
GM hrane, alkoholi, vazoaktivni amini, etil karbamat) ili koje 
se dodaju kako bismo poboljšali određene karakteristike hra¬ 
ne, bilo daje u pitanju trajnost, organoleptička kvaliteta ili sa¬ 
stav hrane. Pri tome se često zapostavlja nutritivna vrijednost 
te dovodi u pitanje zdravstvena ispravnost hrane. Neki tok- 
sikanti mogu nastati i preradom, odnosno obradom hrane i 
to najčešće termičkim procesima na visokim temperaturama, 
kod kojih dolazi do stvaranja cijele lepeze toksikanata (furan, 
akrilamid, produkti oksidacije masti i ulja, trans masne kiseli¬ 
ne, kloropropanoli, PAH, aminokiselinski derivati, HAA). No, to 
nisu jedini načini nastanka toksikanata. Neki nastaju i meta¬ 
bolizmom hrane, kao npr. nitrozamini, koji, osim pripremom, 
mogu nastati nakon konzumacije hrane bogate nitritima i 
nitratima (salamureni proizvodi). Posebna su skupina nano- 
čestice, koje su se tek nedavno počele koristiti, i predstavljaju 
nove izazove u sigurnosti hrane. 

TOKSINI IZ GENETSKI MODIFICIRANE 
HRANE 

Prema važećem hrvatskom Zakonu o genetski modificiranim 
organizmima, genetska modifikacija (GM) označava namjer¬ 
nu izmjenu nasljednoga genetskoga materijala organizma, 
na način drukčiji od prirodne rekombinacije i indukcije mu¬ 
tacija, odnosno uvođenje stranoga genetskoga materijala u 
genetski materijal organizma ili uklanjanje dijela genetsko¬ 
ga materijala organizma. Dok se genetski modificirani orga¬ 
nizam (GMO) definira kao organizam, uz izuzetak ljudskih 
bića, u kojem je genetski materijal izmjenjen na način koji 
se ne pojavljuje prirodnim putem parenjem i/ili prirodnom 

rekombinacijom. U današnje se vrijeme pridaje veliki značaj 
toksinima iz genetski modificirane hrane, iako nema znan¬ 
stvenih dokaza o većoj toksičnosti GM hrane s obzirom na 
„običnu" hranu. Najviše strahova vezano uz genetski modifi¬ 
ciranu hranu proizlazi iz neznanja o načinu njene proizvod¬ 
nje te djelovanja modifikacije DNA i na hranu i na zdravlje 
čovjeka. 

IZVORI U HRANI 

Što zapravo može biti toksično u genetski modificiranoj (GM) 
hrani? Kao primjer se mogu navesti tvari koje se i prirodno 
nalaze u hrani, ali se, zbog genetske modifikacije, potencira 
njihova proizvodnja. Kao drugi način toksičnoga djelovanja, 
može se navesti sinteza novih proteina u GMO, koji vodi po¬ 
drijetlo od donora gena, a koji može biti toksičan. Kako bi 
se to izbjeglo, donor gena ne smije biti producent toksina 
ili alergena. Može doći i do sinteze sasvim nove vrste protei¬ 
na, koji se zatim mora detaljno istražiti (toksična djelovanja, 
sličnost strukture i aminokiselinske sekvence s poznatim 
toksičnim proteinima). Osim toga, mora se istražiti sličnost 
novih proteina sa fizikalnim ili biokemijskim karakteristika¬ 
ma tipičnih alergena. Izvori GMO u hrani mogu biti izrav¬ 
ni i neizravni. Izravni izvori su GM biljke koje se koriste za 
ljudsku prehranu ili proizvodnju proizvoda i poluproizvoda 
koji su namijenjeni za ljudsku prehranu, ali se kao takve ne 
smiju koristiti u Hrvatskoj. Neizravni izvori GMO u hrani su 
životinje koje su hranjene GMO krmivom, zbog čega dio GM 
DNA može zaostati u iznutricama životinja. Prema uredbi o 
razini genetski modificiranih organizama u proizvodima, is¬ 
pod koje proizvodi koji se stavljaju na tržište ne moraju biti 
označeni kao proizvodi koji sadrže genetski modificirane or¬ 
ganizme, proizvodi se, koji sadrže tragove GMO u razini do 
0,9% po pojedinome sastojku kod proizvoda koji se sastoje 
od više sastojaka, ne trebaju deklarirati kao proizvodi koji 
sadrže GMO. 

ZDRAVSTVENI RIZICI 


Od dolaska GM hrane na tržište, stalno se provode istra¬ 
živanja moguće štetnosti takve hrane na životinjama. Sve 
studije koje su rađene prema međunarodno priznatim proto¬ 
kolima nisu pokazale nikakve štetne učinke. Životinje koje su 
hranjenje GM hranom nisu se razlikovale od kontrolne sku¬ 
pine koja nije hranjena GM hranom, u apsorpciji nutrijenata, 
zdravlju, fiziologiji i anatomiji, kvaliteti i količini mlijeka kod 
krava i broju snesenih jaja kod nesilica. Kod GM hrane postoji 
zabrinutost zbog primjene DNA biljnih virusa koji osiguravaju 
ekspresiju gena nakon implementacije u DNA stanicu doma¬ 
ćina. Skeptici smatraju da bi moglo doći do reaktivacije osta¬ 
taka virusne DNA. Međutim, vjerojatnost takvoga događaja 
minimalna je, jer se svakodnevno hranom unose aktivni biljni 
virusi s inficiranim biljkama, a nepovoljni učinci na ljudski ge¬ 
nom nisu uočeni. Nadalje, što se tiče pitanja što se događa 
s DNA iz GM hrane, ljudski organizam još ne razlikuje DNA 
iz „obične" i GM hrane pa je, shodno tome, jednako tretira. 
Nakon razgradnje, DNA se apsorbira u tankome crijevu i kao 
takva neće modificirati humanu DNA. Vrlo mala količina DNA 
može se ugraditi u crijevnu mikrofloru, ali to nema utjecaja 
na naše zdravlje, jer je riječ o minimalnim količinama. Tako je, 
primjerice, otkriveno prisustvo gena kloroplasta u crijevnom 
epitelu krava, mada to ne znači da će krave moći provoditi 
fotosintezu. To je zbog toga jer ne dolazi do ekspresija tih 
gena u stanicama domaćina zbog nedostatka odgovarajućih 
kofaktora i enzima. Štetnost GM hrane često je spominjana 
nakon objave rada Pusztaija i suradnika o utjecaju prehrane 
koja sadrži GM krumpir na tanka crijeva štakora. U navede¬ 
nom istraživanju autor je radio s GM krumpirom, kod kojeg 
je eksprimirani produkt bio GNA (Galanthus nivalis aglutinin) 
lektin (koji je inače poznati gastrointestinalni toksin). Nakon 
provedenog istraživanja, autor je zaključio da genetska mo¬ 
difikacija krumpira izaziva oštećenja na tankome crijevu, a ne 
ekspresija lektina. Naknadni radovi demantirali su navedene 
rezultate i predloženo je postavljanje unificiranih metoda, 


koje bi dale jednoznačne rezultate. U daljnjim međunarodno 
priznatim istraživanjima nije pronađen dokaz o većoj štetno¬ 
sti GM hrane u odnosu na običnu hranu (prema EFSA-inom 
izvješću). To se može zahvaliti vrlo visokim standardima za 
procjenu rizika GM hrane prije stavljanja na tržište, koje je 
propisala EFSA. 

STRATEGIJE SMANJENJA RIZIKA 

Kao pouzdana strategija smanjenja rizika koristi se preven¬ 
tiva i stroga kontrola GM hrane, kao i njihovih proizvoda. 
Trenutno važeći zahtjevi za procjenu rizika GM biljaka prije 
autorizacije za područje EU (EFSA) ostavljaju jako malo pro¬ 
stora za komercijalizaciju i uzgoj„opasnih" kultura i pripravu 
hrane od istih. Na primjer, mora se dobro poznavati genetski 
kod biljke akceptora i donora gena, kao i svi produkti koji 
nastaju dodatkom željenoga gena. Ukoliko se u bilo kojem 
dijelu istraživanja dobiju nepoželjni rezultati, takva se genet¬ 
ska modifikacija ne smije staviti u promet. Najvažnije meto¬ 
de ispitivanja uključuju tzv. koncept značajne podudarnosti, 
kojim se uspoređuje sastav GM biljke u odnosu na izvorni, 
netransgenski oblik. Pouzdana je i primjena metabolomike 
i proteomike za profiliranje svih nastalih metabolita i pro¬ 
teina te, svakako najpouzdanije i neizostavno, testiranje na 
životinjama, zbog utvrđivanja moguće propuštenih učinaka 
prethodnim testovima. Otkrivanje svih genetskih modifika¬ 
cija najkvalitetnije se provodi pomoću PCR metoda. Posto¬ 
je i ELISA modifikacije te neke kromatografske metode, ali 
su manje pouzdane od PCR metoda. Pomoću PCR metoda 
može se pratiti i moguće prenošenje gena na druge biljke, 
jer se tim metodama točno uspoređuju sekvence dodanoga 
gena na biljkama. 

AKRILAMID 

Akrilamid (Slika 1.) u čistom se obliku nalazi kao bijeli kristal 
bez mirisa, koji je dobro topiv u vodi i polarnim otapalima. Ši¬ 
roj je javnosti postao poznatiji od 2002. godine, kad je u Šved¬ 


skoj izmjeren u visokim razinama u pečenoj i prženoj hrani. 
Taj je pronalazak pobudio zanimanje svih svjetskih organiza¬ 
cija koje se bave zdravljem i hranom, jer je još od 1994. go¬ 
dine stavljen na lARC-in popis vjerojatno karcinogenih tvari 
za ljude. Nastaje termičkim procesima (prženjem i pečenjem) 
hrane bogate ugljikohidratima i mastima. 


O 



Slika 7 . - Kemijska struktura akrilamida 

IZVORI U HRANI 

Akrilamid u hrani nastaje Maillardovom reakcijom asparagi- 
na i izvorom karbonila (reducirajući šećeri) kod temperatura 
iznad 120°C. lako se sam asparagin može termički konvertirati 
u akrilamid procesom dekarboksilacije i deaminacije, to se u 
praksi ne događa bez prisutnosti šećera. Na Slici 2. prikazan 
je mehanizam nastanka akrilamida u hrani, lako akrilamid 
najvećim dijelom nastaje Maillardovom reakcijom, postoji 
i nekoliko alternativnih mehanizama kojima može nastati. 
Ostali mogući mehanizmi nastanka su dehidratacija glicerola 
iz masti kod visokih temperatura (prženje), enzimatskom dek- 
srboksilacijom asparagina, termičkom degradacijom dipepti- 
da karnozina iz mesa te polipeptida iz brašna, koji zahtijevaju 
nešto više temperaturu nego Maillardova reakcija. Od hrane 
koja najviše doprinosi unosu akrilamida mogu se izdvojiti ter¬ 
mički tretirani produkti krumpira, kave i pekarski proizvodi 
te ostali proizvodi od žitarica. Najviše su razine utvrđene u 
čipsu, prženim krumpirićima, tostu, krekerima, žitaricama za 
doručak, kavi, pekarskim proizvodima, kakao prahu. 

Slika 2. - Mehanizam nastanka akrilamida u hrani 


ZDRAVSTVENI RIZICI 

Zbog svoje male molekulske mase, brzo i lako se apsorbira u 
crijevima te zatim, putem krvožilnoga sustava, distribuira po 
organizmu. Dokazano je njegovo karcinogeno i neurotoksič- 
no djelovanje. U stanici se metabolizira uz citokrome P450 do 
glicidamida (Slika 3.) koji, potom, djeluje genotoksično. Istra¬ 
živanjem akrilamida Amesovim testom mutagenosti, dokaza¬ 
no je da nema mutageno djelovanje, dok je dodatkom meta¬ 
boličkih enzima i njegovom pretvorbom u glicidamid došlo 
do pozitivnoga rezultata na mutagenost. U molekuli DNA 
izmjenjuje adenin s gvaninom i gvanin s citozinom. Kod po¬ 


kusa na miševima, akrilamid je prouzročio maligne promjene 
na štitnjači, testisima, mliječnim žlijezdama, plućima i mozgu. 
Toksičnost koja je dokazana kod miševa može se ekstrapoli- 
rati i na ljude, iako epidemiološke studije nisu pokazale ko¬ 
relaciju između povećanog unosa pržene hrane i učestalosti 
raka. Unatoč tome, akrilamid ostaje na popisu potencijalno 
karcinogenih za čovjeka, dok se ne provedu detaljnije studi¬ 
je i dokaže obrnuto. Zbog toga, količina akrilamida u hrani 
treba biti što je niže moguća u okviru mogućnosti (ALARA 
princip). Najosjetljiviji dio populacije su djeca i osobe sklone 
unosu velikih količina pržene hrane. 

Slika 3. - Metabolizam akrilamida u glicidamid 


STRATEGIJE SMANJENJA RIZIKA 

Posljednjih godina intenzivno se istražuju metode za sma¬ 
njivanje količina akrilamida u hrani. Najviše se istraživanja 
radilo na prerađevinama krumpira i žitarica. Utvrđeno je da 
ograničavajući čimbenik za nastanak akrilamida nije aspa- 
ragin, nego šećeri u hrani. Stoga se za smanjivanje količine 
akrilamida koriste sorte s promijenjenim kemijskim sasta¬ 
vom, odnosno ciljano se koriste sorte s manje šećera. Kod 
prženih prerađevina od krumpira postoji više čimbenika na 
koje se može utjecati da se smanji količina nastalog akrila¬ 
mida. Kod odabira sorti krumpira, pazi se na sadržaj šećera, 
a kod uzgoja se koristi više dušičnoga gnojiva, koje pogodu¬ 
je povećanju sadržaja proteina i smanjenju količine šećera. 
Metoda koja se može primijeniti u industriji je blanširanje, 
koje, u kombinaciji s primjenom organskih kiselina, može 
smanjiti količinu akrilamida i do 70%. Zajedno djeluju na 
uklanjanje prekursora, inhibirajući tako nastanak Schiffovih 
baza. Sušenjem krumpira prije prženja također se smanju¬ 
je količina akrilamida, jer se smanjuje vrijeme potrebno za 
prženje. Ključna točka u kontroli količine akrilamida je tem¬ 
peratura prženja pa je maksimalna preporučena tempera¬ 
tura 175° C. Ako je moguće, preporuča se vakuum prženje, 
koje snižava temperaturu prženja, time i sadržaj akrilamida. 
Osim regulacijom temperature prženja, moguće je smanjiti 
količinu akrilamida i odabirom vrste ulja te dodataka u ulju. 
Dokazano je da polifenoli u ulju pogoduju smanjenju sadr¬ 
žaja akrilamida u gotovome proizvodu, a predloženi meha¬ 


nizam djelovanja je vezanje akrilamida za polifenole. Kod 
proizvoda od žitarica, količina asparagina ima znatno veću 
ulogu u nastajanju akrilamida pa se, shodno tome, mogu 
koristiti žitarice sa smanjenom količinom proteina. U pre¬ 
radi kod fermentiranih proizvoda od žitarica (kruh, peciva) 
preporuča se produljenje fermentacije ili vođenje kisele 
fermentacije, što može smanjiti količinu akrilamida i do 
70%. Kod biskvita i krekera preporuča se zamjena amonij 
hidrogenkarbonata (NH 4 HC0 3 ) natrij hidrogenkarbonatom 
(NaHC0 3 ) te zamjena šećernih sirupa (glukozni ili fruktozni 
sirupi) saharozom. 

Danas postoji čitav niz službenih i validiranih kromatograf- 
skih metoda za određivanje akrilamida u hrani, a najzastu- 
pljenije su GC/MS i LC/MS metode. U hrvatskim i europskim 
pravilnicima nije navedena nijedna metoda kao službena, već 
je definiran zahtjev za minimalnim limitom detekcije metode 
od 30 do 50 pg/kg, ovisno o uzorku. 

FURAN 

Furan (C 4 H 4 0) je bezbojan, lako hlapiv ciklički eter s aromat- 
skom jezgrom te niskim vrelištem, na 31°C. U hrani se pojav¬ 
ljuje prirodno u vrlo niskim koncentracijama i povezuje se s 
aromom hrane. Osim prirodno prisutnog, može nastati i Mai- 
llardovim reakcijama. Nakon toksikoloških testiranja na miše¬ 
vima i štakorima, dokazana je njegova karcinogenost te gaje 
IARC 1995. svrstala kao mogući karcinogen. U 2004. godini su 
FDA i EFSA objavile izvješća o učestalosti furana u hrani i od 
tada se detaljno prati. 



O 

Slika 4. - Kemijska struktura furana 

Slika 5. - Putevi nastanka furana 
iz glavnih grupa spojeva u hrani 


IZVORI U HRANI 

Furan može biti prirodno prisutan u hrani u vrlo niskim kon¬ 
centracijama, gdje se smatra odgovornim za aromu hrane 
zbog svoje lake hlapivosti. U višim, štetnim, koncentracijama 
može u hrani nastati iz najrazličitijih izvora (Slika 5.). U lite¬ 
raturi se navode sljedeći izvori: termalna degradacija, odno¬ 
sno Maillardova reakcija reducirajućih šećera, samih ili uz 
prisutnost aminokiselina; termalna degradacija određenih 
aminokiselina, termalna oksidacija askorbinske kiseline; po- 
linezasićenih masnih kiselina i karotenoida. Primarni izvor 
furana u hrani je degradacija šećera (iako reakcija oksidacije 
askorbinske kiseline daje viši stupanj konverzije), zbog većeg 
udjela u kemijskome sastavu hrane. Najviše koncentracije 


furana zabilježene su u kavi, umaku od soje, karameli, hidro- 
liziranim biljnim proteinima te dječjoj hrani. Pronađen je i u 
konzerviranome povrću, voću, mesu, umacima te pivu. Odra¬ 
sle osobe najviše furana unose putem kave, dok djeca putem 
dječje hrane. 

ZDRAVSTVENI RIZICI 

Furan se brzo i lako apsorbira putem crijeva, pluća pa čak i 
kože, ali se, također, brzo izbacuje iz organizma. Zbog svoje 
niske polarnosti, lako prolazi membrane. Unutar 24 h izba¬ 
ci se i do 84% unesenoga furana i to putem urina, fecesa i 
disanjem. Kod češće izloženosti, nakuplja se u jetri, gdje se 
bioaktivira citokromima P450 u c/s-2-buten-1,4-dial, koji se 

može vezati na proteine i nukleozide. Osim toga, remeti pro¬ 
izvodnju ATP-a, što prouzročuje poremećaj oksidativne fos- 
forilacije, zbog čega dolazi do aktivacije citotoksičnih enzima 
endonukleaza koje cijepaju DNA te stanične smrti. Glutation 
sprječava daljnje kovalentno vezanje c/s-2-buten-1,4 diala na 
mikrosomalne proteine, stvarajući tako vodotopiv konjugat 
koji izlučujemo urinom. 



O 


Slika 6. - Nastanak cis-2-buten- 1,4-diata iz furana 


Genotoksičnost furana nije dokazana Amesovim testom, dok 
je ds-2-buten-1,4-dial dao pozitivni rezultat na mutagenost. 
Dodatkom glutationa, njegova mutagena aktivnost je inhibi- 
rana. Na pokusnim životinjama, izloženim furanu, dokazana 
je povećana smrtnost, gubitak na masi te povećana masa bu¬ 
brega i jetre s malignim promjenama. 

STRATEGIJE SMANJENJA RIZIKA 

Postoji nekoliko načina za smanjenje količine furana u hra¬ 
ni. Ne može se značajno utjecati na izvore furana, jer može 
nastati iz različitih izvora hranjivih tvari. Može se pokušati 
mijenjati sam proces proizvodnje ili se naknadno uklanja 
nakon proizvodnje. Pod promjenama u samome procesu 
proizvodnje podrazumijeva se korištenje nižih temperatura, 
čime se smanjuje termalna oksidacija hranjivih tvari i tako 
njihova konverzija do furana. Kod hrane s puno masti ili pr¬ 
žene hrane dodatak komercijalnih antioksidanasa (tokoferol 
acetat) može reducirati količinu furana i do 70%. Metode za 
smanjivanje već nastaloga furana koriste njegovo svojstvo 


niskoga vrelišta. Tako se redukcija u tekućim namirnicama 
može provesti kratkotrajnom destilacijom, dok je za osta¬ 
le namirnice moguća primjena termičke obrade kod nižih 
temperatura. Istraženo je smanjenje količine furana kod pri¬ 
preme hrane kod kuće na primjeru umaka koji su spremni 
za jelo. Kod grijanja umaka u mikrovalnim pećnicama došlo 
je do znatno manje redukcije furana, s obzirom na klasično 
grijanje u posudama. Također je dokazano da se udio furana 
u hrani više reducira kod grijanja hrane uz energično mije¬ 
šanje, čime se zapravo olakšava hlapljenje i izlaz furanovih 
para. EFSA nema službenu metodu za određivanje furana, 
nego preporuča bilo koju hermetičku kromatografsku me¬ 
todu (HG-GC/MS, HS-SPME/GC-MS). 

PRODUKTI OKSIDACIJE 
MASTI I ULJA 

Produkti oksidacije masti i ulja nastaju termičkom obradom 
masti i ulja, a nalaze se u prženoj hrani. Prilikom prženja, do¬ 
lazi do procesa autooksidacije masnih kiselina (prvenstveno 
polinezasićenih), pri čemu nastaju reaktivni hidroperoksidi 
koji se dalje prevode do aldehida, ketona i alkohola. Auto- 
oksidaciji pogoduju prooksidansi, kao toplina, kisik, svjetlo i 
prisutnost metalnih iona. Od produkata oksidacije masti i ulja 
najčešće se spominje toksičan trans-4-hidroksi-2-nonenal 
(HNE), koji je dokazano genotoksičan. 

IZVORI U HRANI 

Oksidaciji masti i ulja podložna je sva hrana koja ima lipide 
u svome sastavu. Što je veći udio masti u proizvodu, to je 
podložniji oksidaciji pa se oksidacije najviše odvijaju u čistim 
uljima i mastima, ali i prerađevinama koje su pripremljene 
s njima ili u njima (pržena hrana, hamburgeri, neki kolači). 
Zasićene masne kiseline i masne kiseline koje sadrže jednu 
dvostruku vezu mnogo su otpornije prema djelovanju ROS-a 
nego polinezasićene masne kiseline. 

Tri glavna koraka kod lipidne oksidacije: 

1. Inicijacija - nastanak slobodnih alkilnih radikala 

2. Propagacija - lančana reakcija slobodnih alkilnih radikala 
i peroksidnih radikala 

3. Terminacija - nastanak neradikalnih produkata 

1. Inicijacija: RH-R- + H- 

R- + 0 2 • ROO 

2. Propagacija : ROO-+ • ROOH + R^ 

3. Terminacija: R- + R- • RR 

ROO- +ROO- • ROOR + 0 2 
RO- + R- • ROR 
ROO- + R- • ROOR 
2RO- + 2ROO- • ROOR + 0 2 

Polinezasićeni lipidi prolaze tri osnovne promjene tijekom 
skladištenja i termičkoga tretiranja: autooksidacija, termička 
oksidacija i termička polimerizacija. Autooksidacija se odvija 
ispod 100°C, uz prisutnost enzima lipoksigenaze ili kod izla¬ 
ganja svjetlu, kao rezultat nastanka hidroperoksida preko 
slobodnih radikala ili kisikovoga singleta. Hidroperoksidi se 
mogu dalje razgraditi do alkana, aldehida i ketona.Terminaci¬ 
ja peroksidativne reakcije uključuje čišćenje radikala ili njiho¬ 
vu polimerizaciju u nereaktivne produkte. Pod oksidativnom 
stabilnošću ulja podrazumijevamo otpornost na oksidaciju 
tijekom procesiranja i skladištenja. Otpornost na oksidaciju 
može se prikazati kao vrijeme koje je potrebno za kritičnu 
točku oksidacije, kod koje dolazi do senzorskih promjena ili 
naglog ubrzanja oksidacijskoga procesa. Oksidativna stabil¬ 
nost važan je indikator za određivanje kvalitete ulja i njego¬ 
vog roka trajnosti. Oksidacija lipida smanjuje organoleptičku 
i nutritivnu vrijednost, jer nastaju toksični nusprodukti koji 
daju neprihvatljiv okus i miris, a uništavaju se esencijalne ma¬ 
sne kiseline. 


120 


ZDRAVSTVENI RIZICI 


Produkti oksidacije mogu toksično djelovati na staničnu pro- 
liferaciju ili prouzročiti apoptozu. Hidroperoksidi (hidroksino- 
nenal, melonildialdehid) mogu tvoriti adukte na DNA i zbog 
toga su mutageni i karcinogeni. Produktima oksidacije masti 
i ulja pripisuje se iritacija gastrointestinalnoga trakta, karcino- 
genost, hepatotoksičnost i aterogenost, a povezuje ih se i s 
kardiovaskularnim bolestima, Parkinsonovom te Alzheimero- 
vom bolesti. 

STRATEGIJE SMANJENJA RIZIKA 

Smanjenje rizika najbolje se postiže izbjegavanjem pržene i 
masne hrane. U industriji se preporuča češća zamjena masti 
za prženje, dodaci u masti i ulja za prženje (često već prisutni 
u uljima i mastima za prženje), pravilno skladištenje masti i 
ulja. Potrebo je paziti na čimbenike koji utječu na nastanak 
slobodnih radikala i tako mogu ubrzati oksidaciju ulja i ma¬ 
sti. Primarni produkti oksidacije lipida, lipidni hidroperoksidi, 
relativno su stabilni kod sobne temperature, ako nema pri¬ 
sutnih metalnih iona. Ali, uz prisutnost metalnih iona i kod 
povišene temperature brzo dolazi do dekompozicije, iz kojih 
nastaju konačni produkti, poput aldehida, ketona, kiselina, 
estera, alkohola i kratkolančanih ugljikovodika. Na oksidaciju 
ulja utječe sastav masnih kiselina, način obrade ulja, količine 
prisutnih metalnih iona, temperatura i svjetlost, otopljeni ki¬ 
sik, antioksidansi i pigmenti. 

Utjecaj sastava masnih kiselina 

Ulja s više polinezasićenih masnih kiselina brže oksidiraju. 
Kako se stupanj zasićenosti povećava, brzina i količina novo¬ 
nastalih produkata oksidacije raste. Zato sojino i suncokreto- 
vo ulje, s visokim jodnim brojem (>130), čuvano na tamno¬ 
me mjestu, daju značajno veće količine produkata oksida¬ 
cije nego kokosovo ili palmino ulje s niskim jodnim brojem 
« 20 ). 


Uvjeti procesiranja ulja 

Metode procesiranja ulja utječu na oksidativnu stabilnost. Si¬ 
rovo je sojino ulje najstabilnije na oksidaciju, slijede dezodo- 
rizirano, degumenirano, rafinirano i izbjeljeno ulje. Viša stabil¬ 
nost nerafiniranog ulja je zbog veće koncentracije tokoferola, 
s obzirom na rafinirano ulje. 

Temperatura i svjetlost 

Kod povišene temperature ubrzava se proces autooksidacije 
i dekompozicije hidroperoksida. Nastanak produkata autook¬ 
sidacije spor je kod niskih temperature skladištenja. Svjetlost 
nižih valnih duljina ima štetniji učinak od svjetlosti viših val¬ 
nih duljina, zbog čega UV svjetlo ima štetniji učinak od vid¬ 
ljivoga svjetla. Zbog utjecaja svjetlosti, važna je ambalaža u 
koju se ulje pakira. Prozirna plastika ubrzava autooksidaciju 
ulja. Da bi se to spriječilo, može se u takvu plastiku dodati UV 
apsorber, koji onda poboljšava oksidativnu stabilnost tako 
pakiranoga ulja. 

Kisik 

Za oksidaciju ulja potreban je kisik pa je oksidativna stabil¬ 
nost ulja također ovisna o koncentraciji otopljenoga kisika u 
ulju. Topljivost kisika u ulju veća je nego u vodi, 1 g ulja može 
otopiti 55 pg kisika kod sobne temperature. Da bi se spriječilo 
otapanje kisika u ulju, treba paziti da je zračni prostor iznad 
ulja što manji. 

Mikrokomponente ulja 

Jestiva ulja u sebi sadrže u tragovima slobodne masne kise¬ 
line, koje su podložnije autooksidaciji od esterificiranih ma¬ 
snih kiselina, pa one djeluju kao prooksidansi u jestivim ulji- 
ma. Metali poput željeza ili bakra također se nalaze u uljima, 
a imaju snažno prooksidativno djelovanje. Nerafinirana ulja 
imaju relativno visoke količine metala koje se tijekom procesa 
rafinacije smanjuju. Nerafinirano sojino ulje sadrži 13,2 ppb 
bakra i 2,8 ppm željeza, a nakon rafinacije ostaje 2,5 ppb ba¬ 


kra i 0,2 ppm željeza. Metali mogu izravno reagirati s lipidima 
i tako proizvoditi lipidne alkilne radikale. Bakar ubrzava raz¬ 
gradnju vodikovoga peroksida i hidroperoksida 50 puta brže 
od Fe 2+ i 100 puta brže od Fe 3+ iona. Klorofil je česti pigment 
u jestivim uljima. Djevičanska ulja sadrže 5-35 ppm klorofila, 
ovisno o vrsti ulja, koji se uklanja procesom rafinacije, pogo¬ 
tovo izbjeljivanjem. Klorofil i njegovi razgradni produkti uz 
prisutnost svjetla djeluju prooksidativno, dok u mraku djeluje 
kao antioksidans. Jestiva ulja prirodno sadrže i antioksidanse, 
poput tokoferola, karotenoida, fenolnih spojeva i sterola, koji 
se u procesu rafinacije najvećim dijelom uklanjaju. Antioksi- 
dansi mogu donirati vodikove atome slobodnim radikalima 
i tako ih konvertirati u stabilnije, neradikalne produkte. De¬ 
tekcija produkata oksidacije masti i ulja najčešće se provodi 
pomoću GC/MSa ili LC/MSa. 

TRANS MASNE KISELINE 

Trans masne kiseline (TFA od eng. trans fatty acids) su ma¬ 
sne kiseline koje imaju na nezasićenome dijelu trans konfi¬ 
guraciju, umjesto uobičajene cis (Slika 7.). Mogu se prirodno 
pojavljivati u nekim životinjskim mastima, ali češće nastaju 
transformacijom iz nezasićenih cis orijentiranih masnih kise¬ 
lina. TFA ne nastaju kao konačni produkt ni kod jednoga me¬ 
taboličkoga procesa u čovjeku, stoga sve TFA koje se nalaze u 
krvi i tkivu dolaze iz prehrambenih izvora. 

IZVORI U HRANI 

Postoji velik broj TFA izomera mono ili polinezasićenih ma¬ 
snih kiselina koji se pojavljuju u hrani, a 3 su glavna izvora: 

1. Bakterijska biotransformacija nezasićenih masnih kiselina 
u rumenu preživača 

2. Industrijska hidrogenacija i dezodorizacija nezasićenih 
biljnih (ili ribljih) ulja 

3. Termička obrada ulja na visokim temperaturama 

Najviše prirodnih TFA ima u masti i mlijeku preživača, a po¬ 
javljuje se i u biljnim uljima u manjim količinama. Mliječna 
i goveđa mast u prosjeku sadrže 3-6% TFA, dok su količine 
u janjetini nešto više. Nekad su TFA bile stalni pratioci mar¬ 
garina, ali, promjenom procesa hidrogenacije, svele su se 
na minimalne količine pa tako variraju između 1 i 17%, dok 
margarini za kolače sadrže nešto više količine. Shodno tome, 
proizvodi koji sadrže hidrogenirana biljna ulja (kolači, biskvit, 
vafli, lisnata tijesta, snack proizvodi, bomboni, dehidratirane 
juhe, žitarice za doručak) također sadrže TFA. Osim u procesu 
dehidrogenacije, mogu nastati i dezodorizacijom ulja te kod 
termičke obrade masti i ulja. Zbog toga su nađene u prženim 
prerađevinama od krumpira u visokim koncentracijama, 20- 
40% od ukupnih masnih kiselina. 

ZDRAVSTVENI RIZICI 

Probava i apsorpcija TFA slična je kao i kod ostalih masnih 
kiselina, prvenstveno se iskorištavaju u stanici za dobivanje 
energije. Dokazana je linearna korelacija između unosa TFA i 
povišenoga LDL kolesterola. Zbog toga se smatra da TFA po- 

I Slika 7. - Primjer cis i trans izomera 
masne kiseline s 18 c atoma 

većavaju rizik od oboljenja kardiovaskularnoga sustava.Tako¬ 
đer je dokazano manje nakupljanje FIDL kolesterola u plazmi, 
s obzirom na isti unos c/'s-nezasićene masne kiseline. U istra¬ 
živanjima je, također, dokazana pozitivna korelacija unosa 
TFA s diabetesom tipa 2, gdje su žene bile podložnije utjecaju 
od muškaraca. Neka su istraživanja, također, potvrdila malu 
pozitivnu korelaciju povećanog unosa TFA s rakom dojke u 
postmenopauzalnoj dobi te razvojem raka debeloga crijeva 
u žena, ali ne i kod muškaraca. 

STRATEGIJE SMANJENJA RIZIKA 

Kod metoda smanjenja rizika važno je podrijetlo samih TFA. 
Smatra se da je unos prirodno prisutnih TFA u granicama 
WFIO preporuke od 1% od ukupnog unosa energije. No, da bi 
se smanjio i unos prirodnih TFA, preporuča se redukcija uno¬ 
sa masnoća. U industriji se preporuča modifikacija procesa 
proizvodnje margarina, da bi se smanjila količina TFA, a neke 
su zemlje potpuno zabranile korištenje parcijalno hidrogeni- 
ranih masti za prženje hrane. Kod prženja treba izbjegavati 
korištenje hidrogeniranih masnoća (margarini, šorteninzi) i 






polinezasićenih masnoća (suncokretovo, sojino, sezamovo, 
čičkovo ili riblje ulje). Korištenje vakuum prženja, prženja na 
nižim temperaturama te kraće vrijeme prženja povoljno utje¬ 
ču na smanjenje količine TFA u konačnim proizvodima. Kod 
nekih je proizvoda moguća promjena receptura, odnosno 
promjena izvora masnoće. 

Količina TFA može se mjeriti u cijelome nizu hrane pomoću 
infracrvene spektroskopije, kojom se procjenjuju ukupne ne- 
konjugiraneTFA. Postoje i GC / FHPLC metode, kojima se mogu 
precizno odrediti pojedine TFA. Trenutno ne postoje metode 
kojima bi se mogle razlikovati prirodno prisutneTFA od novo¬ 
nastalih tijekom procesiranja hrane. 

KLOROPROPANOLI 

Kloropropanoli su produkti glicerola i kloridne kiseline, koji 
nastaju kod povišenih temperatura. Najrelevantniji kloro¬ 
propanoli (Slika 8.) koji se nalaze u hrani su 3-monoklor- 
propan-1,2-diol (3-MCPD, klorohidrin, glicerol klorohidrin) 
i 1,3-dikloro-2-propanol (1,3-DCP, diklorhidrin, sim-glicerol, 
diklorohidrin). lako se pojavljuju u niskim koncentracijama, 
njihova karcinogena svojstva glavni su razlog za zabrinu¬ 
tost. 


OH OH 

Cl 1 OH Cl Cl 

3-MCPD 1.3DCP 

I Slika 8. - Kemijska struktura 3-monoklorpropan-l,2-diol 
(3-MCPD) i l,3-dikloro-2-propanol (1,3DCP) 

IZVORI U HRANI 

lako se kloropropanoli najčešće povezuju sa sojinim umakom 
i kiselo hidroliziranim biljnim proteinima (A-HVP -od eng. 


acid-hydrolysed vegetable protein), ti se toksikanti pojavljuju 
u širokome spektru hrane i teško ih je izbjeći u prehrani. 3-MC- 
PD prvo je dokazan u A-HVP, koji se koriste kod proizvodnje 
sojinog umaka, a istraživanjima je dokazano da nastaje u toku 
procesiranja hrane. Osim kod sojinog umaka, A-HVP se kori¬ 
ste i kod proizvodnje umaka od oštriga i gotovih juha. Najviše 
ih ima u sojinim proizvodima podvrgnutim kiselinskoj hidro¬ 
lizi, ali se suvremenim postupcima smanjuje njihova količina, 
zahvaljujući modifikaciji proizvodnje, promjenom uvjeta ki- 
selinske hidrolize. Kloropropanoli nastaju i pečenjem fermen- 
tranih tijesta, gdje kod povišene temperature glicerol iz kva¬ 
saca reagira s kloridim ionima. U kori kruha može se naći i do 
400 pg/kg 3-MCPDa. U nižim se koncentracijama može naći i 
u proizvodima od slada (pivo, neki keksi, pekarski proizvodi), 
s time da su utvrđene više koncentracije kod tamnoga slada, 
zbog više temperature obrade. Nađeni su, također, i u kavi, 
siru i dimljenim proizvodima, mesu, soljenoj ribi i uljima, ali u 
nižim koncentracijama. Osim u procesiranju hrane, 3-MCPD 
predstavlja problem i u papirnoj industriji, gdje nastaje u pro¬ 
cesu proizvodnje, a zatim 3-MCPD može s papira migrirati u 
hranu (kod čajnih vrećica i filtera za kavu). 

ZDRAVSTVENI RIZICI 

Prvi puta su se istraživali zdravstveni rizici kloropropanola 
1993. na sastanku FAO-a / WHO-a, gdje su zaključili da bi se 
trebali smanjiti na najmanju moguću razinu u okviru moguć¬ 
nosti (ALARA princip). Za 3-MCPD 1996. godine Europska uni¬ 
ja postavlja granicu od 20 pg/kg, dok za 1,3-DCP nema pro¬ 
pisane granice, jer se to smatra neprikladno, zbog njegove 
genotoksičnosti. Granična je količina preuzeta i u Hrvatskoj, 
u Pravilniku o najvećim dopuštenim količinama određenih 
kontaminanata u hrani. Postoji nekoliko razlika između tok¬ 
sičnosti 3-MCPDa i 1,3-DCPa. Kod 3-MCPDa se dokazalo da 
nepogodno djeluje na plodnost muškaraca i funkcije bubre¬ 
ga. Genotoksično djelovanje nije dokazano kod normalne 
izloženosti, a kod 1000 puta više izloženosti došlo je do po- 

jave tumora, koji su nastali ne genotoksičnim mehanizmina. 
Nasuprot tome, 1,3-DCP smatra se izravno genotoksičnim 
agensom, a dokazana je hepatotoksičnost i nefrotoksičnost. 

STRATEGIJE SMANJENJA RIZIKA 

Kod strategija smanjenja rizika najviše se radilo na preventi¬ 
vi. Promjena procesiranja hrane, u svrhu smanjenja ili izbje¬ 
gavanja kloropropanola, nije laka, jer nastaju na različite na¬ 
čine u različitoj hrani. Općenito govoreći, čimbenici koji se 
moraju uzeti u obzir kod smanjenja količine kloropropanola 
su: pH, temperatura, vlaga i vrijeme procesiranja. Mehanizmi 
smanjenja količine kloropropanola mogu se općenito sažeti 
na: 

a) Povišenje pH hrane s visokim sadržajem vlage 

b) Sniženje maksimalne temperature procesiranja i sadržaja 
soli hrane 

c) Izbjegavanje procesiranja hrane s niskom vlažnošću na 
visokoj temperaturi 

d) Ograničavanje količine glicerola u hrani tijekom pripreme 
i čuvanja 

e) Izbjegavanje korištenja parcijalnih glicerida kao aditiva 

f) Korištenje začinskih ekstrakata umjesto svježega začin- 
skoga bilja i smanjenje mikrobiološkog onečišćenja ter¬ 
mičkim tretmanom 

g) Inaktivacija lipaza/esteraza 

Prilikom proizvodnje A-HVP, preporuča se modifikacija pro¬ 
cesa hidrolize, da bi se smanjila količina nastalih klooropro- 
panola, ali je utvrđeno da nije moguće dobiti organoleptički 
prihvatljiv proizvod koji bi imao manje od 0,1 mg/kg 3-MCPD. 
Moguće je dodatno tretiranje alkalijama nakon proizvodnje 
kod pH 8,5 na 100°C tijekom 2 h, čime se efikasno smanjuju 
količine kloropropanola ispod granica detekcije, a proizvod 
ostaje organoleptički prihvatljiv. Kod dimljenja se dokazalo 

da dodatak 20% vapnenca (kalcijevoga karbonata) u pelete 
za dimljenje značajno reducira nastanak kloropropanola u 
dimu, time i u samim proizvodima. Također se pokazalo da 
reakcija natrijevoga hidrogenkarbonata (soda bikrabona) te 
natrijevoga karbonata s kloropropanolima daje glicerol kao 
konačni produkt, ali nije još isprobana na stvarnim uzorcima 
hrane, lako kloropropanoli imaju relativno jednostavnu struk¬ 
turu, njihovo je analitičko određivanje otežano, zbog njihovih 
svojstava. Slaba hlapivost i visoka polarnost 3-MCPDa zahti¬ 
jeva derivatizaciju za veću osjetljivost. Suprotno tome, 1,3- 
DCP je jako hlapiv pa treba pažljivo provoditi analize, zbog 
mogućih gubitaka. Sve metode za detekciju kloropropanola 
svode se na derivatizaciju i kvantifikaciju na GC-u MS/MS ili 
FID detektorom. 

ALKOHOLI 

Najzastupljeniji alkoholi koji se pojavljuju u hrani su etanol i 
metanol (Slika 9.). lako se etanol masivno koristi kao„aktivni" 
sastojak u alkoholnim pićima, služi, također, i kao konzervans. 
Metanol se namjerno dodaje u medicinske pripravke etano- 
la, kako bi se izbjeglo moguće iskorištavanje, a nastaje i pri¬ 
rodnom fermentacijom voća i povrća. Često se može naći u 
voćnim sokovima i alkoholnim pićima (pogotovo krivotvore¬ 
nim). I metanol i etanol nastaju prirodnom fermentacijom, ali 
najviše se proizvode sintetski (metanol iz metana, etanol iz 
etilena). 


H 2 

c 

h 3 c oh h 3 c- oh 

etanol metanol 


Slika 9. - Kemijska struktura etanola i metanola 

Slika 10.- Metabolizam etanola i metanola 


IZVORI U HRANI 

Etanol u hrani nastaje kao produkt fermentacije, koja može 
biti namjerna ili uključena u proces mikrobiološkoga kvare¬ 
nja. Svi značajni izvori etanola u hrani dobro su deklarirani i 
uključuju sve vrste alkoholnih pića; u manjim se količinama 
nalazi i u kefiru i kumisu. Može, u manjim količinama, nastati 
mikrobiološkim kvarenjem džemova, pekmeza, marmelada i 
meda. Izvori metanola u hrani prvenstveno su krivotvorena i 
domaća žestoka alkoholna pića (tamo gdje se ne kontroliraju 
uvjeti destilacije), vino, voće i povrće, voćni sokovi, dijetalna 
pića. Potvrđene su određene količine metanola u svježim 
voćnim sokovima, a njegova se koncentracija značajno po¬ 
većavala nakon trosatnoga čuvanja kod sobne temperature. 
Osim navedenih izvora u hrani, umjetno sladilo aspartam se 
prilikom metabolizma u želucu razlaže na metanol pa se i 
tako može neizravno unijeti u organizam. 

ZDRAVSTVENI RIZICI 

Etanol se brzo i dobro apsorbira u gastrointestinalnome trak¬ 
tu jednostavnom difuzijom. Brzo i jednoliko se distribuira kroz 


tijelo, a metabolizira se u jetri u tri koraka: prvo se oksidira do 
acetaldehida, slijedi konverzija do acetata, koji se dalje meta¬ 
bolizira u ciklusu trikarbonskih kiselina (Krebsovom ciklusu) 
do C0 2 i vode uz nastanak energije. 

Metanol se, također, dobro apsorbira u gastrointestinalno¬ 
me traktu i brzo se distribuira, ali se (za razliku od etanola) 
iz nepoznatih razloga nakuplja u očnome predjelu. Metabo¬ 
lizira se, također, pomoću alkohol dehidrogenaze, ali daje 
formaldehid koji se dalje može oksidirati do mravlje kiseline. 
Velike količine toga produkta mogu izazvati metaboličku 
acidozu i kolaps fiziološkoga sustava, a formijat inhibira i 
stanično disanje. Najtoksičniji se učinak očekuje u mrežnici 
i očnome živcu, gdje se nakuplja i može prouzročiti slijepilo. 
Kod unosa toksične doze metanola javljaju se abdomenal- 
na bol, otežano disanje, bolovi u očima, nakon čega slijedi 
sljepilo. Etanol može spriječiti štetne učinke metanola, jer 
je kompetitivni inhibitor za alkohol dehidrogenazu, za koju 
ima veći afinitet (Slika 10.). Zbog toga se metanol ne stigne 
razgraditi do formijata, nego se najveći dio izbaci urinom. 
Učestalo izlaganje etanolu (alkoholizam) prouzročuje ošte- 

ćenja na gastrointestinalnome traktu, jetri, gušterači, srcu, 
a dokazani su i neurološki problemi (depresija CNSa). Od 
ostalih toksičnih učinaka poznati su inhibicija proizvodnje 
antidiuretskoga hormona (što rezultira dehidratacijom), me¬ 
tabolička acidoza, zbog nakupljanja produkata razgradnje, 
oksidativni stres te ubrzanje staničnoga disanja. Dokazan je 
i kao razvojni toksin, jer može izazvati tzv. fetalni alkoholni 
sindrom (malformacija kostiju lubanje i mentalna retardacija 
djece). IARC je klasificirala alkoholna pića kao karcinogena 
za ljude (Grupa 1.). 

STRATEGIJE SMANJENJA RIZIKA 

Odgovorna potrošnja alkoholnih pića, pravilno skladištenje 
voća, povrća i njihovih prerađevina, pravilno vođenje fermen¬ 
tacije i destilacije alkoholnih pića uz kontrolu produkata. 

Detekcija metanola najčešće se provodi GC/MSom, a eta- 
nola GC/MSom ili destilacijom uz određivanje alkoholne 
jakosti piknometrijom, elektronskom denzitometrijom ili 
denzitometrijom uz korištenje hidrostatske vlage (prema NN 
138/05). 

ETIL KARBAMAT 

Etilkarbamat ili uretan (Slika 11.) nalazi se prirodno u fermen¬ 
tiranoj hrani, gdje nastaje reakcijom etanola s ureom ili cijani- 
dom nastalim tijekom fermentacije ili zaostalim na fermenti¬ 
ranim proizvodima (urea od gnojenja, cijanid iz voća). 


O 

H 2 

C C 

h 2 n o ch 3 

Slika 11.- Kemijska struktura etil karbamata 

IZVORI U HRANI 


Etil karbamat je spoj koji nastaje u fermentiranoj hrani i pi¬ 
ćima, kao što su žestoka alkoholna pića, vino, pivo, kruh, 
umak od soje i jogurti. Glavni izvor unosa etil karbamata u 
organizam je fermentirana hrana, gdje nenamjerno nastaje 
tijekom fermentacije ili skladištenja. Cijanovodična kiselina 
i njene soli (cijanidi) glavni su prekursuri kod nastanka etil 
karbamata. Cijanidi su prirodno prisutni u koštuničavome 
voću (amigdalin), a otpuštaju se enzimskim procesima tije¬ 
kom dozrijevanja nakon branja. Drugi izvor etil karbamata je 
urea, koja može nastati razgradnjom aminokiseline arginina 
pomoću kvasaca, zatim reagira s etanolom i tako daje etil 
karbamat (Slika 12.). Najznačajniji put izlaganja etil karbama- 
tu je preko alkoholnih pića, gdje se ističu žestoka alkoholna 
pića (općenito), gdje je potvrđeno 1430 pg/kg, rakije od ko- 
štunjićavoga voća (šljivovica, višnjevača) s 850 pg/kg te osta¬ 
le voćne rakije sa 665 pg/kg. U vinima je utvrđena srednja 
vrijednost od 10 do 32 pg/kg, s tim da su više koncentracije 
utvrđene u crnim vinima, dok je u pivu utvrđeno do 1 pg/ 
kg. U voćnim rakijama najviše etilkarbamata nastaje iz cija- 
nogenih glikozida, dok je kod vina, piva i kruha glavni izvor 
urea nastala iz arginina. Istraživano je i više uzoraka hrane 
na prisutnost etilkarbamata, ali detektibilne su koncentracije 
utvrđene samo kod pekarskih proizvoda (6 pg/kg) i sojinog 
umaka (3-4 pg/kg). 

ZDRAVSTVENI RIZICI 

Etil karbamat jako se dobro apsorbira putem gastrointestinal- 
noga trakta i kože. Raspodjeljuje se podjednako u svim orga¬ 
nima, a više od 90% unesenog etil karbamata izbaci se nakon 
6 h u obliku C0 2 , dokazano na istraživanjima kod miševa. Me¬ 
tabolizmom se etil karbamat bioaktivira (Slika 13.) i nastaje 
vinil karbamat i zatim reaktivni epoksid vinil karbamata. Vinil 
karbamat predstavlja najreaktivniji metabolit etil karbamata, 
jer se najlakše veže na DNA, zbog čega ima genotoksično dje¬ 
lovanje. 

Slika 72 . - Nastanak etil karbamata u hrani 

Slika 13.- Metabolizam etil karbamata (sa * su označeni metaboiiti koji stvaraju adukte na DNA, RNA i proteinima) 

IARC je 1974. godine stavila etil karbamat na popis tvari koje 
su mogući karcinogeni za ljude (Grupa 2.B). Nakon dodatnih 
istraživanja, 2007. godine premješten je u grupu tvari koje 
su vjerojatni karcinogeni za ljude (Grupa 2.A), uz napomenu 
da eksperimentalni dokazi ukazuju da postoji velika sličnost 
metaboličkih puteva aktivacije etil karbamata kod štakora i 
ljudi. 

STRATEGIJE SMANJENJA RIZIKA 

Ključnu ulogu u prevenciji i kontroli količine etil karbamata 
ima poznavanje glavnoga prekursora za nastanak, kao i utje¬ 
caj vanjskih uvjeta (kod žestokih alkoholnih pića) na sintezu. 
Znanja o mehanizmima nastanka etil karbamata pomogla 
su u redukciji njegove količine u hrani i pićima. Kod žestokih 
alkoholnih pića preporuča se skladištenje u tamnim prosto¬ 
rijama ili uklanjanje utjecaja svjetlosti, pomoću tamnih boca 
i dodatnoga pakiranja (u kartonsku ili metalnu ambalažu) te 


izbjegavanje bakrenih cijevi kod transporta. Kod vina treba 
koristiti čiste kulture kvasaca, koje sintetiziraju manje količi¬ 
ne uree, dok je uloga svjetla gotovo zanemariva. Urea nastaje 
kad vinski kvasac metabolizira arginin, glavnu lako dostupnu 
alfa aminokiselinu u soku grožđa. Nastanak etil karbamata 
eksponencijalno raste kod povišenih temperatura fermenta¬ 
cije. Osim kvaščevim metabolizmom, urea može u vino doći 
i preko grožđa, iz prekomjerno gnojenih vinograda. Osim u 
tehnologiji vina, iste preporuke, glede čistih kultura kvasaca 
sa smanjenom sintezom ureje, mogu se primijeniti i u pivar¬ 
skoj te pekarskoj industriji. Posljednjih nekoliko godina stro¬ 
go se kontroliraju sojevi kvasaca za fermentacije pa se značaj¬ 
no smanjio u fermentiranim proizvodima, iako se može često 
naći u krivotvorenim i domaćim proizvodima, gdje se povodi 
nekontrolirana fermentacija. Određivanje etil karbamata naj¬ 
češće se provodi na plinskoj kromatografiji, zbog njegove hla- 
pivosti, a detektori koji se koriste su MS-SIM ili MS/MS-MRM. 

Slika 14.- Najznačajniji policiklički aromatski ugljikovodici (PAH8) u hrani sa svojim skraćenicama 

POLICIKLIČI AROMATSKI 
UGLJIKOVODICI 

Policiklički aromatski ugljikovodici (PAH) velika su skupina 
spojeva koji imaju sličnu kemijsku strukturu - sastoje se od 
više aromatskih prstenova u molekuli. Osam najrelevantnijih 
PAH-ova koji se pojavljuju u hrani, prema EFSA-inom izvješću 
(PAH8), prikazani su Slikom 14., a mogu nastati tijekom ter¬ 
mičke obrade hrane na visokim temperaturama (pečenjem, 
sušenjem, dimljenjem, prženjem, roštiljanjem...). Najlakše 
nastaju iz ugljikohidrata kod visokih temperatura bez prisu¬ 
stva kisika, a mogu nastati i iz aminokiselina i masnih kiselina. 
Osim u hrani, nastaju i u prirodi, nepotpunim izgaranjem or¬ 
ganske tvari (u šumskim požarima, vulkanima, u industriji...), 
odakle odlaze u zrak i zatim se mogu taložiti na voću i povrću. 
Također se nakupljaju u nekim morskim životinjama, poput 
dagnji, kamenica i jastoga. Jedan od putova unosa visokih 
količina PAH-ova je i pušenjem. 

IZVORI U HRANI 

Izvori PAH-ova u hrani mogu se podijeliti na dvije skupine: 
PAH-ovi iz neprocesirane hrane i PAH-ovi iz procesirane 
hrane. Razlika između njih je ta da u neprocesiranoj hrani 
dolazi do kontaminacije PAH-ovima iz okoline, a u procesira- 
noj hrani nastaju tijekom obrade. Kod neprocesirane hrane 
najznačajniji izvori su biljke, ribe, školjkaši, rakovi i morski 
plodovi. Kod biljaka do kontaminacije dolazi zbog taloženja 
PAH-ova iz zraka, iako se mogu apsorbirati iz zemlje ili pri¬ 
rodno sintetizirati, ali to ima zanemariv utjecaj na ukupnu 
količinu. Lisnato povrće predstavlja značajan izvor PAH-ova 
u prehrani, posebno ono uzgojeno u blizini prometnica. Bilj¬ 
ke bliže prometnicama imaju značajno više količine PAH-ova 
od udaljenijih pa je, tako, u istraživanjima izmjereno 4,8 - 
94 ppb PAH-ova u zelenoj salati. Kod vodenih životinja do 
kontaminacije dolazi kod onečišćenja voda s industrijskim 
otpadnim vodama i naftom. Najpodložniji akumulaciji PAH- 


ova su biljke i životinje vodenoga dna, kao i ribe koje se hra¬ 
ne njima. Uočeno je da ribe lakše metaboliziraju PAH-ove 
nego mekušci i biljke pa ih zato u njima ima znatno manje. 
Kod procesiranih namirnica ključnu ulogu u nastanku PAH- 
ova ima njen kemijski sastav. PAH-ovi najlakše nastaju iz 
ugljikohidrata bez prisustva kisika (grijanjem škroba na 380° 
C nastaje 0,7 ppb B[a]P, dok na 650°C nastaje 17 ppb). Mogu 
nastati i iz aminokiselina i masti, ali trebaju znatno više tem¬ 
perature (gotovo nema sinteze ispod 500° C. Kod dimljenja, 
PAH-ovi nastaju zbog nepotpunog izgaranja i putem dima 
ulaze u dimljenu hranu. Koncentracije ukupnih PAH-ova u 
dimljenome mesu bio je 2,6-29,8 ppb, dok u dimljenoj ribi 
9,3-86,6 ppb. Osim dimljenjem, u značajnim količinama na¬ 
staju i kod roštiljanja i prženja hrane. Kod tih procesa dolazi 
do pirolize masti, prilikom čega nastaju PAH-ovi. Najveće 
količine PAH-ova nastaju kod roštiljanja kad mast ima dodir 
s otvorenim plamenom. Kava pržena na visokim temperatu¬ 
rama također je izvor PAH-ova, ali se prilikom pripremanja 
dobije razrijeđena vodena otopina, u kojoj se PAH-ovi slabo 
otapaju, jer su nepolarni pa ih zato u šalici kuhane kave ima 
relativno malo. lako su u navedenim namirnicama najveće 
količine zabilježenih PAH-ova, procjenjuje se da je najveći 
unos putem žitarica (otprilike 1/3), u koje dospijevaju i ne- 
procesirano iz zraka i tijekom sušenja žitarica prije skladi¬ 
štenja. Također se procjenjuje da je značajan unos PAH-ova 
putem ulja (također 1/3) koja su dobivena od sjemenaka 
sušenih izravnim kontaktom s dimnim plinovima. To je zbog 
povećanog unosa hrane od žitarica i ulja, s obzirom na osta¬ 
le namirnice s PAH-ovima. 

ZDRAVSTVENI RIZICI 

Apsorpcija PAH-ova iz hrane određena je veličinom i lipofil- 
nošću molekule, prisutnosti žuči u probavnome traktu, une- 
senoj dozi i količini masti u prehrani. Kod eksperimentalnih 
životinja utvrđeno je da se većina PAH-ova unutar probavno- 
ga trakta apsorbira unutar 2-4 h. Nakon unosa, raspodjeljuju 

se podjednako u svim organima, ali najviše se zadržavaju u 
tkivu bogatom mastima. Tako su nađeni u masnome, mišić- 
nome tkivu te u mozgu, čime se dokazalo da mogu prelaziti 
krvno-moždanu barijeru, a kasnije je dokazano da može pre¬ 
laziti i placentu. Da bi PAH-ovi izazvali toksično, mutageno ili 
karcinogeno djelovanje, potrebna je, prvo, metabolička ak¬ 
tivacija. U stanicama se PAH-ovi metaboliziraju citokromom 
P450 do epoksida, koji dalje tvore visokoreaktivne elektro- 
filne metabolite, koji se mogu kovalentno vezati na makro- 
molekule, naročito na proteine i nukleinske kiseline. Nakon 
prve faze metabolizma, gdje se PAH-ovi prevode u epokside, 
slijedi druga faza, u kojoj prelaze u glutationske i sulfatne ko- 
njugate te glukuronide. Večina se detoksificiranih PAH-ova 
izbacuje preko žuči u feces, a dio se izbacuje i urinom. Kod 
eksperimentalnih je životinja dokazana reproduktivna i ra¬ 
zvojna toksičnost, imunotoksičnost, hepatotoksičnost, karci- 
ongenostte genotoksičnost. Kod oralnog unosa BaP u ekspe¬ 
rimentalnim životinjama utvrđeni su tumori u probavnome 
traktu, jetri, plućima i mliječnim žlijezdama. IARC ih svrstava u 
više grupa: BaP je svrstan u Grupu 1. (karcinogen za ljude), a 
ostali su raspoređeni u grupe 2.A, 2.B i 3., ovisno o rezultatima 
istraživanja. 

STRATEGIJE SMANJENJA RIZIKA 

Količina nastalih PAH-ova u hrani je funkcija kemijskoga sa¬ 
stava i temperature pa se oni, reguliranjem tih uvjeta, mogu 
značajno smanjiti u hrani. Kod dimljenja i roštiljanja važan 
je i odabir drva kojim se loži pa je tako utvrđeno da hrast, 
orah, jabuka i joha daju dim s manjim količinama PAH-ova, 
dok zimzelena drveća, lješnjak, šljiva i topola, proizvode 
velike količine PAH-ova. Utvrđeno je, također, da korištenje 
tekućega dima također značajno smanjuje količine PAH-ova 
u konačnim proizvodima. Kod proizvodnje tekući se dim 
podvrgava frakcioniranju i pročišćavanju i zbog toga sadr¬ 
ži znatno niže količine PAH-ova, s obzirom na tradicionalno 
dobiven dim. Druga prednost korištenja tekućega dima je 

ravnomjerna raspodjela okusa kroz proizvod. Istraživanja 
konzerviranih dimljenih riba pokazala su, također, da dolazi 
i do migracije PAH-ova iz ribe u ulje, a kasnije se potvrdilo 
da dio prelazi i na ambalažu.To se može smatrati pozitivnim 
svojstvom, jer su to uglavnom dijelovi koji se ne konzumi¬ 
raju, a smanjuju količine PAH-ova i do 71% u samome pro¬ 
izvodu. Kod hrane pripremljene na roštilju utvrđeno je da 
se količina PAH-ova povećava s povećanim udjelom masti 
u namirnicama te duljim i bližim izlaganjem plamenu. Na¬ 
suprot tome, priprema hrane na električnim i plinskim ro¬ 
štiljima te posebno dizajniranim roštiljima koji sprječavaju 
kapanje masti na otvoreni plamen rezultirala je odsutnošću 
PAH-ova. Kod PAH-ova koji su došli na biljne namirnice talo¬ 
ženjem iz zraka temeljitom higijenom (pranjem) njihova se 
količina može smanjiti i do 50%. Za analizu PAH-ova u hrani 
koristi se HPLC s fluorescentnim ili MS/MS detektorom te GS 
s MS detektorom. 

TIRAMIN IVAZOAKTIVNI AMINI 

Tiramin i drugi vazoaktivni amini (biogeni amini koji djeluju 
na krvni tlak - Slika 15.) nastaju u procesu razgradnje ami- 
nokiselina biljnoga i životinjskoga podrijetla. Zbog načina 
nastanka, razmatrani su kao markeri mikrobne kontaminacije 
i starosti hrane.To su spojevi koje organizam sisavaca može i 
sam sintetizirati i pomoću kojih regulira krvni tlak. 

IZVORI U HRANI 

Vazoaktivni amini mogu nastati fermentacijom, tijekom pro¬ 
cesiranja ili skladištenja hrane, preko termičke ili enzimatske 
dekarboksilacije slobodnih aminokiselina (Slika 16.). Neki su 
aromatski amini poznati po svojem vazokonstriktornome 
djelovanju (tiramin, triptamin, feniletilamin), a drugi po va- 
zodilatatornome djelovanju (histamin i serotonin). Najznačaj¬ 
niji izvori vazoaktivnih amina su odležani sirevi, fermentirani 
probiotički napitci, starija crvena vina, pivo, fermentirane ko¬ 
basice, riba i riblji proizvodi, ekstrakt kvasca, čokolada, kiseli 



Slika 15.- Najznačajniji vazoaktivni amini 


kupus i fermentirani proizvodi od soje. Tragovi vazoaktivnih 
amina potvrđeni su i u mozgu sisavaca. Sirevi od pasterizi¬ 
ranoga mlijeka imaju manje količine vazoaktivnih amina, s 
obzirom na sireve od nepasteriziranoga mlijeka. Analizama 
je potvrđeno da takvi sirevi imaju male količine vazoaktivnih 
amina, osim kad su čuvani u neprikladnim uvjetima. Stari i 
tvrdi sirevi često sadrže značajne količine vazoaktivnih amina, 
dok svježi i meki sirevi obično imaju malo ili uopće nemaju 
detektabilnih vazoaktivnih amina. Kvaliteta i svježina mlije¬ 
ka ključni su čimbenici kod nastanka vazoaktivnih amina u 
mlijeku. Stoje mlijeko starije i s višim udjelom mikroorgani¬ 
zama, to će više vazoaktivnih amina biti u konačnome pro¬ 
izvodu. Istraživanjima se utvrdila visoka količina tiramina u 
odležanome kozjemu siru (2000 mg/kg) i kravljemu siru (300 
mg/kg). Osim u sirevima, vazoaktivni amini nastaju i tijekom 
proizvodnje fermentiranih mliječnih napitaka. Utvrđeno je 
da bakterije koje se koriste za mliječnokiselu fermentaciju 
također dekarboksiliraju slobodne aminokiseline. Zanimljivo 


je da nisu nađeni vazoaktivni amini u jogurtu i kefiru, ali su 
nađeni u ostalim probiotičkim napitcima. Sva hrana koja ima 
visok sadržaj proteina i nije pravilno očišćena, procesirana 
ili skladištena ima šansu za nastanak tiramina i vazoaktivnih 
amina. lako nove metode pakiranja produljuju trajnost mesa, 
nastanak vazoaktivnih amina još je uvijek moguć. Mjereno je 
vrijeme koje je potrebno za nastanak vazoaktivnih amina u 
mesu. Kod teletine se količina tiramina znatno povećava na¬ 
kon devetoga dana nepravilnoga skladištenja, a kod piletine 
nagli je rast postignut već nakon četiri dana. Kod ribe nastaje 
više histamina, a manje tiramina. Kod fermentiranih mesnih 
proizvoda također nastaju vazoaktivni amini, a dodatak na- 
trijevoga sulfita dodatno je povećao njihovu akumulaciju (u 
fermentiranim je kobasicama utvrđeno 200 mg/kg tiramina). 
Fermentirane biljne namirnice, poput kupusa, ne pokazuju 
visoke količine akumuliranih vazoaktivih amina, iako se vidi 
proporcionalna povezanost između njihove količine i vre¬ 
mena čuvanja. Kod fermentiranih proizvoda od soje, poput 

tofua i umaka od soje, također su nađene određene količine 
vazoaktivnih amina. Kod prepakiranoga lisnatoga povrća je 
nakon 5 dana došlo od 3 do 8 puta veće akumulacije vazoak¬ 
tivnih amina. Hrana temeljena na kakaovcu, poput čokolade, 
također sadrži tiramin i feniletilamin. Izmjereno je od 17 mg/ 
kg do 22 mg/kg feniletilamina, ovisno o količini kakaovca u 
čokoladi. Od voća se često spominje avokado. Istraživanjima 
se utvrdilo da svježi avokado ne sadrži značajne količine va¬ 
zoaktivnih amina, nego stariji i nepravilno skladišteni, koje 
mogu štetno djelovati tek nakon unosa velikih količina takvih 
namirnica ili proizvoda od njih. Kod vina i piva nađene su 
male količine vazoaktivnih amina. 




vazoaktivnih amina 

ZDRAVSTVENI RIZICI 


Tiramin se normalno sintetizira kod sisavaca i neizravno po- 
visuje krvni tlak. Monoamin oksidaza (MAO) kontrolira razi¬ 
nu egzogenih i endogenih vazoaktivnih amina. Zbog široke 
rasprostranjenosti MAO-a u tijelu, vazoaktivni amini koji se 
unesu prehranom nemaju značajni utjecaj na krvni tlak kod 
zdravih ljudi. U medicini se MAO inhibitori koriste u liječenju 
psihijatrijske depresije, a ozbiljni nedostatak je to da takvi 
lijekovi povećavaju vjerojatnost štetnih hipertenzivnih reak¬ 
cija u pacijenata. Trovanja vazoaktivnim aminima naročito 
su moguća kada se uz njih unose i MAO inhibitori, alkohol 
i kod gastrointestinalnih bolesti. Primjećeni simptomi su po¬ 
višeni tlak, migrene i, kod težih slučajeva, pucanje kapilara u 
mozgu i smrt. Biogeni amini, poput tiramina i feniletilamina, 
smatraju se inicijatorima hipertenzivne krize kod određenih 
pacijenata te su mogući uzročnici migrene prouzročene pre¬ 
hranom. Pokazalo se da već 3 mg feniletilamina prouzročuje 
migrene kod 50% ispitanika. Istraživanja su predložila da bi 
maksimalne količine vazoaktivnih amina trebale varirati iz¬ 
među 50-100 mg/kg, a doza od 1080 mg/kg tiramina smatra 
se toksičnom. Precizno određivanje toksičnosti vazoaktivnih 
amina na pojedince vrlo je teško, jer je toksična doza jako ovi¬ 
sna o mehanizmu detoksikacije u pojedincima. Kod primje¬ 
ne MAO inhibitora čak se i male količine vazoaktivnih amina 
ne mogu efikasno metabolizirati pa zato dolazi do toksičnih 
efekata. Putrescin, spermin, spermidin i kadaverin nemaju 
štetnog utjecaja, ali mogu reagirati s nitritima i tako tvoriti 
karcinogene nitrozamine. 

STRATEGIJE SMANJENJA RIZIKA 

Da bi se spriječio nastanak vazoaktivnih amina u mesu, mora¬ 
mo uvijek raditi sa svježim mesom dobre kvalitete, zbog čega 
je analiza količine vazoaktivnih amina predložena kao indeks 
kvalitete svježega mesa (kao i kod ostalih namirnica). Najviše 
koncentracije tiramina izmjerene su u mesu koje je ili čuvano 
u nepovoljnim uvjetima ili je čuvano dulje od deklariranoga 





roka trajanja. Kod fermentiranih proizvoda moramo uvijek 
koristiti čiste kulture, uz praćenje uvjeta fermentacije. Kod 
korištenja MAO inhibitora, treba paziti na odabir hrane, zbog 
smanjene mogućnosti detoksifikacije i mogućih komplikaci¬ 
ja. Nema zakonski propisanih granica za vazoaktivne amine u 
hrani, jer zdravstveno ispravna hrana nema klinički značajne 
količine koje bi mogle štetiti zdravlju zdravih ljudi. Postoje ra¬ 
zličite metode za analizu vazoaktivnih amina, od starih TLC, 
CE do modernijih HPLC i GC metoda. Od detektora najčešće 
se koriste fluorescentni, UV i MS. 

NITROZAMINI 

Nitrozamini su skupina spojeva koji nastaju reakcijom nitrita 
sa sekundarnim i tercijarnim aminima u kiseloj sredini. Najvi¬ 
še ih se može naći u suhomesnatim proizvodima, a ima ih i u 
duhanu, zelenome čaju, pićima od slada (pivo, viski). 

IZVORI U HRANI 

Prvi puta se spominju kao toksikanti u hrani 1962., kada su 
ovce u Norveškoj uginule nakon konzumacije ribljega brašna 
kojeje bilo tretirano s nitritima. Utvrđeno je da su nastali nitro¬ 
zamini, skupina spojeva koji nastaju reakcijom nitrita i amina, 
a najpoznatiji su nitrozodietilamin i nitrozodimetilamin (Slika 
17.). Nakon toga slijede istraživanja toksičnosti i karcinoge- 
nosti nitrozamina iz hrane. Oni, osim izravnim unosom, mogu 
nastati i reakcijom nitrita s aminima tijekom probave. Nitrozi- 
ranje sekundarnih amina odvija se kod kiseloga pH, a najbrže 
je na pH 3,4. Za to su potrebni nitriti, sekundarni ili tercijarni 
amini i kiseline. Velike se količine nitrita dobivaju redukcijom 
prehrambenih nitrata pomoću bakterija u ustima i crijevima, 
koji, zatim, mogu kod kiseloga pH reagirati sa sekundarnim i 
tercijarnim aminima i tako tvoriti nitrozamine. Velike se količi¬ 
ne nitrita unose preko povrća, naročito lisnatoga i korjenasto- 
ga, dok se mješavina nitrata, nitrita i nitrozamina unose suho¬ 
mesnatim dimljenim proizvodima. Reakcije nitrozacije tako¬ 
đer se odvijaju kod povišene temperature, prilikom pečenja 


slanine ili šunke. Najviše koncentracije među hranom nađene 
su u tamnome ili dimljenome pivu (njemački „Rauchbier" 68 
pg/L, značajno smanjenje koncentracija nitrozamina nakon 
promjene procesa sušenja slada), a ima ih i u nekim vrstama 
viskija, gdje potječe iz istog izvora (slada), ali je izloženost 
puno manja, jer se troši u značajno manjim količinama, s ob¬ 
zirom na pivo. Nitrozamini u proizvodima od slada nastaju ni- 
trozacijom prisutnih alkaloida s dušikovim oksidima iz sago- 
rijevnih plinova. Od ostale hrane s nitrozaminima najčešće se 
spominju dimljeni proizvodi (meso i riba), kobasice, sir, zeleni 
čaj. Neki hlapivi nitrozamini nastaju spontano, tijekom dulje- 
ga skladištenja, a dio može migrirati i s gume (na ambalaži) 
koja je u kontaktu s hranom. Hrana nije jedini način unosa 
nitrozamina, puno viši i značajniji unos je putem duhana. Pu¬ 
šenjem se unose niže količine nego žvakanjem duhana, jer 
dio ditrozamina ishlapi, ali pušenje doprinosi bržem nastanku 
nitrozamina u tijelu. 



nitrozodietilamin nitrozodimetilamin 

NDEA NDMA 

Slika 17.- Kemijska struktura najznačajnijih nitrozamina 

ZDRAVSTVENI RIZICI 

Na pokusnim životinjama dokazana je mutagenost i karci- 
nogenost (karcinomi jetre, respiratornoga sustava, bubrega, 
urinarnoga trakta, probavnoga trakta i gušterače), a djeluju 
na različite vrste stanica u pojedinim organima. Neka kar- 

cinogena svojstva potvrdile su i epidemiološke studije na 
ljudima. Od svih vrsta nitrozamina potvrđeni su i neki koji 
su se pokazali nekarcinogenima i, općenito, nereaktivnima 
u tijelu. Metaboliziraju se s citokrom P450 sustavom enzi¬ 
ma, a glavnina metabolizma odvija se u jetri, iako se mogu 
metabolizirati i u drugim tkivima. Najodgovorniji za muta- 
genost su 0 6 -metilgvaninski adukti, koji prouzročuju GC-AT 
tranziciju te, ukoliko se ne uklone s 0 6 -metilgvanin metli- 
transferazom, dolazi do mutacije. Opasni su, jer mogu prela¬ 
ziti barijere raspodjele toksikanata, poput placente i krvno- 
moždane barijere. Zbog prolaza preko placente, smatraju 
se i reproduktivnim toksikantima. Dokazana je povezanost 
između tumora mozga kod djece i unosa velikih količina sa- 
lamurenoga mesa njihovih majki za vrijeme trudnoće. Djeca 
su najranjivija populacija na njegovo štetno djelovanje pa 
se kod njih ne preporuča dnevni unos slanine, šunke ili ko¬ 
basica. 

STRATEGIJE SMANJENJA RIZIKA 

Zbog različitih izvora nitrozamina u hrani postoje različite 
metode za njegovo suzbijanje. Kod sušenja slada preporuča 
se promjena vođenja tehnološkoga procesa, tako da se su¬ 
šenje odvija grijanim zrakom, umjesto izravnim sagorijevnim 
plinovima, čime se značajno smanjuje količina nitrozamina (s 
50 ppb na 5 ppb). Prije modifikacija, pivo je, uz duhan, bilo 
jedan od primarnih izvora nitrozamina. Kod salamurenih, su¬ 
šenih i dimljenih mesnih proizvoda preporuča se smanjenje 
dodatka nitrita i nitrata u smjesu za salamurenje, a jedino 
zašto se nitriti još koriste je da su najučinkovitiji u suzbijanju 
bakterije Clostridium botulinum, čime se sprječava botulizam. 
Preporuka FDA je dodavanje inhibitora sinteze nitrozamina, 
kao što su askorbati, cistein, galna kiselina, tanini, natrij sul¬ 
fat i natrij eritrobat te smanjenje dodatka nitrita u smjesi za 
salamurenje. Pošto je nastanak nitrozamina proporcionalan 
kvadratu koncentracije nitrita, njihova redukcija značajno 
smanjuje količine nastalih nitrozamina. Tiocijanati i halogeni 

ubrzavaju reakciju nitrozamiranja amina, dok askorbinska ki¬ 
selina i vitamin E inhibiraju reakciju vezujući nitrite. Moguća 
je primjena vzračenja kod konzerviranja mesnih proizvoda, 
umjesto nitrata i nitrita. Time se, osim smanjenja količine ko¬ 
rištenih nitrata i nitrita (iz kojih nastaju nitrozamini), postiže i 
produljenje roka trajanja. 

Za otkrivanje hlapivih nitrozamina koristi se GC-TEA (prema 
AOAC metodi 982.22 iz 1995.), a nehlapivi nitrozamini mogu 
se analizirati i na LC/MSu. 

AMINOKISELINSKI DERIVATI 

Aminokiselinski derivati uključuju dehidro i unakrsno pove¬ 
zane aminokiseline te D-aminokiseline (prirodno su amino- 
kisleine L-konfigurirane). Nastaju prilikom termičkoga tretira¬ 
nja proteina u lužnatome mediju. Takav se način procesira¬ 
nja koristi kod pripreme sojinoga mesa, tortilja i kazeinskih 
derivata. Aminokiselinski derivati predstavljaju, prvenstveno, 
metabolički problem, jer nisu orijentirani ili konfigurirani kao 
prirodno prisutne aminokiseline i njeni derivati pa se zato 
moraju drugačije metabolizrati. Zbog modifikacije metabo¬ 
lizma, dolazi do nespecifičnih vezanja u organizmu, što može 
prouzročiti toksične posljedice. 

IZVORI U HRANI 

Izvori dehidro i unakrsno povezanih aminokiselina su pro¬ 
dukti tretiranja bjelančevina lužinama i termička degradaci¬ 
ja, što se provodi kod proizvodnje sojinoga mesa i kazeinskih 
derivata (dječja hrana i enteralni pripravci). Tim procesima 
nastaju amainokiselinski derivati, poput lizinoalanina (LAL), 
dehidroalanina, metildehidroalanina, ornitinoalanina, lanti- 
onina, histidinoalanina, lantionina i ostalih, a često ih u smje¬ 
si prate i D-aminokiseline. Aminokiselinski derivati nastaju i 
kod druge hrane koja sadrži proteine, a tretira se lužinama 
ili termički, a najčešće se spominju: proizvodi od žitarica (re¬ 
zanci, makaroni, tortilje), proizvodi od mahunarki, kazeinski 


derivati, mlijeko (svježe < pasterizirano < sterilizirano), dječja 
hrana temeljena na mlijeku i kazeinskim derivatima, termički 
tretirani bjelanjci, kolagenski derivati iz životinjskih kostiju, 
riblje brašno, lutefisk (tradicionalno skandinavsko riblje jelo) 
i ekstrakt kvasca. Lizinoalanin (Slika 18.) neprirodna je ami- 
nokiselina nastala tijekom tretiranja proteina u lužinama. 
Nastaje adicijom ostatka £-amino grupe lizina na dvostruku 
vezu dehidroalanina, koji nastaje (3-eliminacijskom reakci¬ 
jom cisteina, fosfoserina ili glikoserina. Na istome načelu na¬ 
staju i ostali aminokislienski derivati. Nastanak lizinoalanina 
utječe na nutritivnu vrijednost proteina, jer se gubi bioras- 
položivi lizin, cistein i fosfoserin. Uvjeti koji potiču nastanak 
aminokiselinkih derivata su visok pH, temperatura i vrijeme 
tretiranja. 



LAL 


Slika 18.- Kemijska struktura lizinoalanina 

ZDRAVSTVENI RIZICI 

Kod metabolizma aminokiselinskih derivata dolazi do kom¬ 
plikacija zbog nedostatka odgovarajućih enzima za razgrad¬ 
nju. LAL se apsorbira u crijevima, a dio neapsorbiranoga 
razgradi se pomoću crijevne mikroflore do C0 2 . Veliki dio ap¬ 


sorbiranoga LAL-a izbacuje se urinom nepromijenjen, dok se 
dio izbacuje u obliku derivata acetaldehida. Relativna brzina 
razgradnje kod čovjeka iznosi 70 nmol LAL/g vlažnoga tkiva 
bubrega, dok ostale eksperimentalne životinje pokazuju više 
brzine (svinje 100, miševi 145, štakori 185, zečevi 264, japan¬ 
ske prepelice 1551). Niska brzina razgradnje kod ljudi znak je 
veće osjetljivosti na biološke učinke od ostalih životinja. LAL 
ima visoki afinitet za bakar i druge metalne ione, a utvrđe¬ 
no je da inducira nefrotoksičnost. Nastaje prirodno u malim 
količinama i u našim organima i povezuje se s procesom sta¬ 
renja. Provedenim istraživanjem na eksperimentalnim je ži¬ 
votinjama utvrđeno da aminokiselinski derivati prouzročuju 
nefrotoksičnost i da je smanjena probavljivost takvih amino- 
kiselina, ali toksični su efekti na primatima bili značajno ma¬ 
nji. Istraživanja na primatima bila su na manjoj skupini pa bi 
ih za potvrdu rezultata trebalo ponoviti. Pretpostavlja se da 
je nefrotoksičnost rezultat deficijencije bakra, kojeg amino¬ 
kiselinski derivati mogu kelirati u stanicama tubula. Osim ba¬ 
kra, aminokiselinski derivati mogu vezati i druge esencijalne 
mikroelemente. Praćena je i funkcija bubrega kod dojenčadi 
koja je hranjena uobičajenom dječjom hranom, za koju se 
dokazalo da sadrži LAL i nakon 10 dana počela je mikroprote- 
inurija, kao znak smanjene funkcije bubrega. 

STRATEGIJE SMANJENJA RIZIKA 

Promjenom formulacija dječje hrane te promjenom uvjeta za 
dobivanje sojinoga mesa i tortilja može se utjecati na smanje¬ 
nje nastanka aminokiselinskih derivata. Kod toga je najvažni¬ 
je probati smanjiti vrijeme tretiranja bjelančevina primjenom 
visokih tlakova, sniženje temperature tretiranja vakuumom 
ili sniženje pH vrijednosti tretiranja. Korištenje dodataka, 
poput askorbinske kiseline, limunske kiseline, glukoze, bio- 
genih amina, aminokiselina sa SH skupinom, može, također, 
značajno smanjiti nastanak tih derivata. Dodatak tiolnih i 
sulfitnih iona može inhibirati nastanak unakrsno povezanih 
aminokiselina na 3 načina. Prvo je djelovanje izravna kompe- 

ticija, dodani se nukleofil može povezati s dehidroalaninom, 
čime se sprječava adicija £-amino skupine lizina. Drugi je na¬ 
čin neizravna kompeticija, gdje može doći do nukleofilnoga 
napada na disulfidnu vezu u proteinu i oslobađanja dviju SH 
skupina cisteina, koje onda djeluju kao i u prvome načinu. 
Treći je način supresija nastanka dehidroalanina. Dodatak 
cisteina u kukuruz s visokim sadržajem lizina prouzročio je 
povećanje sadržaja aminokiselinskh derivata, a to se objaš¬ 
njava mogućom (3-eliminacijom cisteina do dehidroalanina ili 
oksidacijom cisteina do čistina, koji se, zatim, konvertira u de- 
hidroalanin, koji može reagirati s £-amino skupinom iz lizina 
i tako tvoriti LAL. Za determinaciju aminokiselinskih derivata 
mogu se koristiti GC/MS ili LC/MS. Određivanje LAL-a moguće 
je kvantificirati i pomoću spetrofluorimetije nakon derivati- 
zacije s o-ftalaldehidom ili na HPLCu s UV detektorom nakon 


derivatizacije s dansil kloridom te HPLCu s fluorescentnim 
detektorom nakon derivatizacije s 9-fluorenilmetil klorofor- 
matom. 

HETEROCIKLIČKI 
AROMATSKI AMINI 

Heterociklički aromatski amini (HAA) produkti su Maillar- 
dove reakcije, koji nastaju kod povišene temperature (Slika 
19.). Općenito nastaju tijekom grijanja organskih produka¬ 
ta koji sadrže dušikove spojeve, uglavnom proteine. Mogu 
nastati i aldolnom kondenzacijom iz kreatina, slobodnih 
aminokiselina i heksoza ili kondenzacijom kreatina s alde- 
hidima, koji su prije reagirali s piridinom ili pirazinom (alkil- 
piridin slobodni radikal). Prvi puta su identificirani prije 30 



2-amino-3,4-dimetilimidazo[4,5-f]kinolin 

MelQ 


2-amino-3,8-dimetilimidazo[4,5-f]kinoksalin 

MelQx 


2-amino-3,4,8-trimetilimidazo[4,5-f]kinoksaline 

4,8-DiMelQx 


Slika 79 . - Kemijske strukture najčešćih heterocikličkih aromatskih amina 

godina, kada su istraživači pokušavali identificirati karcino- 
gene iz termički tretiranoga mesa. Dijele se na dvije skupine: 
termički HAA i pirolitički HAA, a razlika među njima je u tem¬ 
peraturi nastanka. Termički HAA nastaju na temperaturama 
od 100 do 300°C, dok pirolitički nastaju na temperaturama 
iznad 300°C. 

IZVORI U HRANI 

Kao i ostali produkti Maillardove reakcije, HAA nastaju tije¬ 
kom termičkoga tretiranja hrane bogate bjelančevinama. 
Tako ih najviše nastaje upravo pečenjem i prženjem mesa, 
ribe i ostalih namirnica bogatih bjelančevinama. Za nastanak 
HAA potrebni su kreatin ili kreatinin, slobodne aminokiseline 
i šećeri. Najveće količine HAA dobivaju se prženjem hrane u 
tavi, potom slijedi roštiljanje, prženje u dubokom ulju i pe¬ 
čenje, dok kuhanjem nastaju jako male količine ili uopće ne 
nastaju. Najviše količine HAA ostaju u mesnim ekstraktima i 
temeljcima dobivenim od prethodno prženoga ili pečenoga 
mesa, a najviše ih nastaje u govedini, slijede piletina i svinje¬ 
tina. Najveći sadržaj HAA izmjeren je u zapečenoj kori mesa 
(vanjskome sloju), a u dubljim slojevima mesa te u središtu 
ih ima ili jako malo ili ih uopće nema (ovisno o debljini mesa 
i uvjetima pečenja). Dio hlapivih HAA isparava pa mogu ući 
u tijelo preko dima s pržene hrane. Istraživanjem je utvrđe¬ 
no da količina nastalih HAA najviše ovisi o vremenu termič¬ 
koga tretiranja, temperaturi tretiranja i vrsti mesa (sadržaju 
prekursora za nastanak HAA). Potvrđeno je, također, da više 
HAA nastaje obradom mesa u odnosu na biljne i mliječne 
proizvode. 

ZDRAVSTVENI RIZICI 

Nakon apsorpcije, HAA se aktiviraju u jetri preko citokroma 
P450, gdje nastaju N-hidroksilarilamini, koji, kao takvi, mogu 
tvoriti DNA adukte ili se dalje metaboliziraju u nekoliko ra¬ 
zličitih toksičnih estera ili reagiraju s glukoronidima i tako se 
izbacuju iz organizma. Dvadesetak izoliranih HAA iz hrane 


imaju dokazano genotoksično djelovanje, a neki imaju i po¬ 
tvrđeno karcinogeno djelovanje kod istraživanja na životinja¬ 
ma. Povezuje se s rakom prostate, dojke i debeloga crijeva, ali 
i pluća (kod kuhara i domaćica koje su često izložene parama 
pečenoga mesa). 

STRATEGIJE SMANJENJA RIZIKA 

Da bi se smanjila količina HAA u hrani, treba utjecati na per- 
kursure i uvjete njihova nastanka. Pod uvjetima podrazumi¬ 
jevamo temperaturu i vrijeme termičkoga tretiranja. Što je 
temperatura i vrijeme tretiranja niže, to se u konačnome pro¬ 
izvodu nalazi manje HAA. Dodatak vitamina E (1% s obzirom 
na količinu masti) prije termičkoga tretiranja hrane smanjuje 
nastale HAA i do 70%. Pokazalo se da i dodaci antioksidanasa, 
polifenola i eteričnog ulja ružmarina također smanjuju količi¬ 
ne nastalih HAA nakon termičkoga tretiranja, ali mehanizmi 
njihovoga djelovanja nisu još razjašnjeni. 

Niske količine (ppb) prisutne u pripremljenoj hrani i komplek¬ 
sni matriks hrane čini kvantifikaciju HAA teškom. Najčešće se 
provodi ekstrakcija na SPE kolonama i kvantifikacija na LC/ 
MS-u, LC MS/MS-u ili HPLC-u sa ED, UV-DAD ili Fluorescen¬ 
tnim detektorom. 

NUSPRODUKTI 
DEZINFEKCIJE VODE 

Nusprodukti dezinfekcije vode (DBP-od eng. disinfection by 
Products) spojevi su nastali reakcijom dezinfekcijskih sredsta¬ 
va i organskih molekula (Slika 20.). Nusprodukti dezinfekcije 
vode do nedavno su bili„nužno zlo", jer bi do negativnih pro¬ 
mjena dolazilo tek višegodišnjim nakupljanjem, a negativni 
utjecaj ne dezinficirane vode odmah je vidljiv. Noviji procesi 
prerade i pripreme pitke vode minimiziraju nastanak takvih 
produkata, bilo uklanjanjem prekursora ili promjenom dezin- 
ficijensa. 

IZVORI U HRANI 

Dezinficijensi uklanjaju patogene mikroorganizme iz pit¬ 
ke vode i služe kao oksidansi u procesu obrade vode. Osim 
toga, koriste se i za uklanjanje okusa i boje vode, oksidiraju 
željezo i mangan, poboljšavaju učinkovitost koagulacije i fil- 
tracije, sprječavaju rast algi na sedimentacijskim bazenima 
i filterima i sprječavaju ponovnu kontaminaciju u distribu¬ 
cijskoj mreži. Najčešća dezinfekcijska sredstva koja se danas 
koriste su klor, kloramini, klor dioksid i ozon. Klor je najčešće 
upotrebljavan (u obliku natrij ili kalcij hipoklorita), zbog re¬ 
lativno niske cijene i dobroga dezinfekcijskoga djelovanja. 
Njegovom primjenom nastaje široki spektar DBP-ova, uglav¬ 
nom halogeniranih spojeva koji potječu iz reakcije slobod¬ 
noga klora s prirodno prisutnom organskom tvari (humin- 
ske i fulvinske tvari). Glavne skupine DBP-ova koje nastaju 
kloriranjem su trihalometani, klorirani fenoli, haloketoni, 
halooctena kiselina i haloacetonitrili, a najviše nastaje tri¬ 
halometani i halooctena kiselina, koji se smatraju toksičnim 


pa čak i karcinogenim. Primjenom kloramina nastaju značaj¬ 
no manje količine DBP-a, jer se on puno sporije hidrolizira. 
Nedostatak primjene kloramina je povećan udio cijanogen 
klorida, s obzirom na kloriranje. Klor dioksid efikasniji je de- 
zinficijens i oksidans od klora. Pozitivna svojstva primjene su 
manji nastanak trihalometana, halooctene kiseline i kloro- 
fenola, a negativne su nastanak drugih DBP-ova (utvrđeno 
40-tak različitih DBP u ppt količinama) i laka redukcija do 
klora pomoću željeza, mangana i organskih tvari prisutnih 
u vodi. Može se, također, i oksidirati do klorata sa slobodnim 
klorom, koji se dodaje kao sekundarni dezinficijens. Ozon 
je najjači biocid od oksidirajućih tvari. Kad reagira s organ¬ 
skom tvari u vodi, mogu nastati formaldehid, acetaldehid i 
neke organske kiseline u manjim koncentracijama. Ozon ne 
tvori halo-spojeve, ali može oksidirati bromide, koji su pri¬ 
rodno prisutni u vodi, do broma, koji, potom, može tvoriti 
halo-spojeve. Osim same pitke vode, izvori DBP-ova su i svi 
proizvodi koji se proizvode od takve vode. 

Slika 20. - Kemijska struktura 
najčešćih nusprodukata 
dezinfekcije vode 

ZDRAVSTVENI RIZICI 


Većinu vrsta DBP-ova IARC je već svrstao po skupinama. 
U grupu vjerojatnih karcinogena (BI) spada formaldehid, 
koji u malim količinama nastaje kod ozonizacije. U skupinu 
mogućih karcinogena (B2) spadaju kloroform, bromodiklor- 
metan, bromoform, dikloroctena kiselina i bromati. Istraže¬ 
na su njihova toksična, karcinogena i gentoksična svojstva. 
Utvrđeno je da klorati, koji mogu nastati kod dezinfekcije s 
klor dioksidom, prouzročuju hemolitičku anemiju kod niskih 
koncentracija, a kod viših mogu rezultirati povećanjem met- 
hemoglobina. Neki su se trihalometani pokazali genotoksič- 
nima na Amesovome testu, a kasnije i karcinogeni na ekspe¬ 
rimentalnim životinjama (svi su bili karcinogeni za štakore, ali 
ne i za miševe). Povezuju se s karcinomima urinalnoga trakta, 
želuca, crijeva, jetre i bubrega. Također je epidemiološkim 
studijima pokazano da DBP-ovi upućuju na moguću razvoj¬ 
nu toksičnost (više su stope pobačaja i defekta neuralne cijevi 
kod trudnica s višim unosom DBP-a putem klorirane vode). 
Svi navedeni zdravstveni rizici DBP-ova u vodi još su uvijek 
manji, s obzirom na zdravstvene rizike potrošnje ne dezinfi¬ 
cirane vode, pa se zato još toleriraju, iako je trend zamjene 
starih metoda dezinfekcije novima, koje stvarju manje DBP-a 
ili ih uopće ne stvarju. 

STRATEGIJE SMANJENJA RIZIKA 

Smanjenje DBP-ova moguće je preko uklanjanja prekursora 
sinteze DBP-ova ili uklanjanje produkata DBP-ova. Uklanjanje 
prekursora uključuje uklanjanje što je više moguće organske 
tvari u vodi prije dezinfekcije. Najučinkovitije se provodi su¬ 
vremenim membranskim procesima, a moguće je i proved¬ 
bom flokulacije, sedimentacije i filtracije. Količina prirodne 
organske tvari u sirovoj vodi ovisi, prvenstveno, o izvoru vode 
koja se pročišćava. Ako se pročišćavaju podzemne vode, taje 
količina stalna, a ako su izvori nadzemne vode onda je ko¬ 
ličina prirodne organske tvari jako varijabilna, s obzirom na 
godišnja doba (zimi ima manje organskih tvari u nadzemnim 


vodama) i na elementarne uvjete (poplave donose velike 
količine organskih onečišćenja u sirovu vodu). Osim uklanja¬ 
nja organske tvari, poželjno je uklanjanje prirodno prisutnih 
halogenih elemenata i njihovih soli u vodi. Uklanjanje već 
nastalih DBP-ova manje je učinkovito od uklanjanja prekur¬ 
sora. Tu se može primijeniti granulirani aktivirani ugljen, ali 
nije efikasan kod uklanjanja polarnih i visokomolekularnih 
DBP-ova. Za uklanjanje hlapivih trihalometana može se ko¬ 
ristiti raspršivanje u zraku (aeracija), ali ono nema utjecaja na 
ostale nehlapive DBP-ove. Provedbom membranske filtracije 
moguće je dobiti potpuno sterilnu vodu bez organske tvari, 
u koju se, potom, može dodati klor, kao sekundarni dezin- 
ficijens (koji štiti od naknadne kontaminacije u potrošačkoj 
mreži). Takvim se načinom mora dodavati puno manja koli¬ 
čina klora, a on ne stvara haloorganske spojeve, jer su se or¬ 
ganski spojevi kompletno uklonili kod membranske filtracije. 
Nedostatak te metode još je uvijek vrlo visoka cijena mem- 
branskih filtera. Detekcija organskih DBP-ova provodi se na 
GC-MSu, GC-ECDu ili LC/MSu. 

OSTACI VETERINARSKIH LIJEKOVA 

Ostaci veterinarskih lijekova mogu se naći u mesu, mlijeku, 
jajima životinja koje su bile tretirane lijekovima zbog liječenja 
određene bolesti ili se dodaju zbog bržega rasta, većega pri¬ 
nosa mesa, nadzora reprodukcije te umirenja životinja. Osta¬ 
ci veterinarskih lijekova mogu značajno štetiti potrošačima 
zbog svoga djelovanja, bilo da je to alergijski, djelovanje na 
imunitet ili toksično djelovanje zbog fizioloških razlika. 

IZVORI U HRANI 

Izvori ostataka veterinarskih lijekova proizvodi su životinjsko¬ 
ga podrijetla (meso, riba, jaja, mlijeko), kao i njihove prera¬ 
đevine. Od lijekova koji se primjenjuju najčešće se spominju 
antibiotici i hormonski lijekovi. Antibiotici se koriste za liječe¬ 
nje raznih bolesti životinja, a istraživanjima je utvrđen i bolji 
prirast. Kod životinja se najčešće koriste antibiotici širokoga 


139 


spektra djelovanja, poput penicililna, tetraciklina, sulfonami- 
da, fluorokinolina i si., ali i neki antibiotici koji nisu dopušteni 
za humanu primjenu (npr. zabranjeni nitrofurani). Hormonski 
se lijekovi koriste u svrhu bržega rasta i boljega prirasta, kon¬ 
trole spolne zrelosti (ubrzanje ili odgode parenja, povećanje 
mliječnosti krava ili produkcije jaja kod nesilica). Korištenje 
svih oblika hormonskih promotora rasta zabranjeno je u EU 
od 2006., iako se, zbog teškog otkrivanja, mogu još naći na 
crnome i sivome tržištu. Osim što se unosom takvih tvari u 
organizam izravno može poremetiti hormonska ravnoteža ili 
zbog alergijskoga djelovanja pojedinih antibiotika, oni, tako¬ 
đer, utječu i na proizvodnju prerađevina od takvih proizvoda. 
Meso i mlijeko tretirano antibioticima neće dati istu kvalite¬ 
tu fermentiranih proizvoda kao i netretirani proizvodi, zbog 
uništavanja dijela ili kompletnog inokuluma za fermentaciju. 
Zato se mlijeko s ostacima antibiotika ne smije koristiti (niti 
prihvatiti u mljekare) za proizvodnju fermentiranih mliječnih 
proizvoda, jer bi se fermentacija usporila ili čak zaustavila, 
ovisno o koncentraciji antibiotika. 

ZDRAVSTVENI RIZICI 

Neki ostaci veterinarskih lijekova su genotoksični i karcino- 
geni za ljude, ali se mogu koristiti na životinjama, zbog razli¬ 
ka u metabolizmu.Također, postoji i opasnost od imunološke 
reakcije kod ljudi koji su alergični na pojedine antibiotike, što 
može dovesti do anafilaktičkoga šoka. Osim izravnoga, djelo¬ 
vanja neki antibiotici zbog svoje kemijske strukture (sekun¬ 
darni i tercijarni amini) mogu reagirati s nitritima iz salamure 
za meso i tako doprinositi nastanku nitrozamina. Malahitno 
zelenilo, koje se koristi kod liječenja fungalnih i parazitskih 
infekcija riba, genotoksičnoje i karcinogeno za ljude i, unatoč 
zabranama, može se još naći u ribama i morskim plodovima. 
Neki egzogeni hormoni mogu prouzročiti reproduktivnu i 
razvojnu toksičnost, kardiovaskularnu toksičnost, imunotok- 
sičnost. Općenito se smatra da unos egzogenih hormona ne 
bi trebao prelaziti 1 % od endogene proizvodnje, zbog mogu- 

čega hormonskoga poremećaja. Tako je utvrđeno da su osta¬ 
ci dietilstilbestrola u mesu prouzročili feminizacije dječaka i 
preuranjenoga puberteta u djevojčica. Ostaci hormona, ta¬ 
kođer, mogu utjecati na embrionalni, odnosno fetalni razvoj 
djeteta. Najosjetljiviji dio populacije na djelovanje hormona 
su novorođenčad, djeca u pubertetu i žene tijekom i poslije 
menopauze. Epidemiološkim je studijama utvrđena poveza¬ 
nost unosa crvenoga mesa s većom učestalosti hormonski 
ovisnih vrsta raka, poput raka dojke i genitalnoga trakta. 

STRATEGIJE SMANJENJA RIZIKA 

Životinje koje se uzgajaju za meso određeno se vrijeme (ovi¬ 
sno o vrsti lijeka) prije usmrđivanja ne smiju tretirati lijekovi¬ 
ma. Kod životinja čije proizvode koristimo (proizvođači mlije¬ 
ka i jaja) treba posebno oprezno postupati kod liječenja, od¬ 
nosno, prema potrebi, odbaciti njihove proizvode ili iskoristiti 
ih na druge načine. Detekcija je različita, s obzirom na vrstu i 
matriks uzorka te vrstu veterinarskih ostataka koja se istražu¬ 
je. Najčešće su to kombinacije SPE ili LPE kolona za izolaciju 
i zatim kvantifikacija na: ELISA, HPLC, HPTLC, Microarray bio- 
senzori, GC/MS ili LC/MSu. 

Predmeti opće uporabe, odnosno 
materijali od kojih su izrađeni ti 
predmeti, dio su našega svakod¬ 
nevnoga života. „Mi nosimo te tzv. 
skrojene materijale, pijemo i jede¬ 
mo iz njih, spavamo između njih, 
sjedimo, stojimo i hodamo po nji¬ 
ma, stišćemo ih i okrećemo; uz nji¬ 
hovu pomoć čujemo razne zvuko¬ 
ve i vidimo na daljinu u vremenu i 
prostoru, živimo u kućama i vozimo 
automobile napravljene većinom 
od tih materijala". Materijali i pred¬ 
meti koji dolaze u neposredan dodir 
s hranom spadaju u predmete opće 
uporabe, koji su u Hrvatskoj regulirani 
propisima o zdravstvenoj ispravnosti. 

Točnije, zdravstvena ispravnost, kao i opći 
uvjeti stavljanja na tržište predmeta opće 
uporabe, regulirani su Zakonom o predmeti¬ 
ma opće uporabe, Pravilnikom o materijalima 
i predmetima koji dolaze u neposredan dodir s 
hranom i Pravilnikom o zdravstvenoj ispravnosti 
predmeta široke potrošnje, koji nije predmetom 
ovoga Priručnika. 

Materijalima, u smislu Pravilnika o zdravstvenoj isprav¬ 
nosti materijala i predmeta koji dolaze u neposredan 
dodir s hranom, smatraju se metali i njihove slitine, emajl, 
cement, keramika i porculan, staklo, polimerni materijali 
(plastika, uključujući lakove, premaze i prevlake, celuloza i 
elastomeri), drvo, uključujući i pluto te tekstil. Predmetima se, 
u smislu ovoga Pravilnika, smatraju posuđe, pribor, oprema i 
uređaji te ambalaža koja se rabi u poslovanju s hranom. Valja 
naglasiti da to područje obuhvaća i cijevi i opremu koja slu¬ 
ži za transport vode za piće, budući da je voda za piće isto 
tako hrana. Osnovu materijala i predmeta za neposredan 


dodir s hranom čine antropogene ili 
prirodne organske makromoleku- 
larne supstancije te anorganski ma¬ 
terijali. Prosječnom potrošaču do 
prije nekoliko godina prvenstveno 
je bilo da hrana koju kupuje bude 
zdravstveno ispravna, pri čemu je 
na njega ambalaža, kao i posuđe, 
pribor i oprema u kojoj se pripre¬ 
ma hrana, imala samo marketinški 
utjecaj kod odabira. Promatrajući tu 
činjenicu sa stajališta zdravstvene 
ispravnosti, takav je pristup pogre¬ 
šan, budući da materijali i predmeti 
koji dolaze u neposredan dodir s hra¬ 
nom nisu nereaktivni te različitim inte¬ 
rakcijama s hranom ili okolišem izravno 
mogu utjecati na zdravstvenu ispravnost 
hrane. U posljednje vrijeme takav se trend 
mijenja, jer hranu koja je zapakirana u am¬ 
balažu treba promatrati kao cjelinu, odnosno 
kao kompletan proizvod, što je vrlo bitno kod 
odabira optimalne vrste ambalaže. Taj trend, kao i 
važnost područja materijala i predmeta koji dolaze u 
neposredan dodir s hranom, potvrđuje i veliki broj EU 
propisa za različite vrste materijala i predmeta koji do 
prije nekoliko godina uopće nisu postojali, dok je zako¬ 
nodavstvo za hranu (uključuje i vodu za piće) obuhvaćeno 
gotovo u potpunosti i samo se nadograđuje. 

Uzimajući u obzir zdravstveni, ali i ekološki aspekt materijala 
i predmeta koji dolaze u neposredan dodir s hranom, potro¬ 
šači postaju sve zahtjevniji, a posljedica toga je industrijska 
ekspanzija ambalaže na tržištu te pojava novih vrsta materi¬ 
jala. Pritisci potrošača na proizvođače materijala i predmeta 
koji dolaze u neposredan dodir s hranom, rezultirali su sve 
strožom kontrolom, sustavom kvalitete, kao i poštivanjem 


dobre proizvođačke prakse (GMP) u proizvodnji tih materija¬ 
la, bez čega bi danas bilo gotovo nemoguće opstati na tržištu 
ambalaže. Moderna ambalažna industrija datira još od 1810. 
godine, kada je francuski farmaceut Nicolas Appert izumio 
postupak konzerviranja. Današnji su trendovi rezultirali ra¬ 
zvojem novih tehnologija pakiranja, kao i pojavom aktivne i 
inteligentne ambalaže te recikliranim i biorazgradljivim ma¬ 
terijalima. Kada govorimo o biorazgradljivim polimernim ma¬ 
terijalima, odnosno njihovoj primjeni u ambalažnoj industriji, 
osnovno svojstvo o kojem se govori je njihova biorazgradlji- 
vost. Aktivni i inteligentni materijali i predmeti definirani su 
Pravilnikom o zdravstvenoj ispravnosti materijala i predmeta 
koji dolaze u neposredan dodir s hranom, odnosno Uredbom 
450/2009/EZ (Regulation (EC) No 450/2009 2009). Pritom: 

- pod aktivnim materijalima i predmetima smatraju se mate¬ 
rijali i predmeti kojima se zapakiranoj hrani produžuje rok 
trajanja ili održava ili poboljšava stanje; njihova je svrha da 
namjerno sadrže sastojke koji otpuštaju ili apsorbiraju tvari u 
ili iz zapakirane hrane ili okoline koja okružuje hranu. 

- pod inteligentnim materijalima i predmetima smatraju se 
materijali i predmeti koji prate stanje zapakirane hrane ili 
okoline u kojoj se hrana nalazi. Zdravstveni rizik aktivnih i in¬ 
teligentnih materijala i predmeta za neposredan dodir s hra¬ 
nom u odnosu na one koji to nisu svakako je mogućnost da 
ne obavljaju svoju funkciju na pravi način, odnosno na način 
kako je to propisano od strane proizvođača. Osim neobavlja¬ 
nja funkcije za koju su namijenjeni, rizik za prosječnoga po¬ 
trošača prijeti i od mogućnosti neadekvatnog obilježavanja 
(obavijesti o proizvodu) tih proizvoda, kao i načina uporabe. 
Kada se govori o recikliranim materijalima, kao i o oporabi s 
gledišta održivoga razvitka, onda su u posljednjih nekoliko 
godina u tome području zabilježeni najveći pomaci kod po- 
limernih materijala, pri čemu zaštita potrošača mora biti na 
prvome mjestu. Inače, termin oporaba u tehničkome smislu 
podrazumijeva ponovnu uporabu. Prilikom oporabe amba- 

lažnih materijala postoje određena ograničenja. Nijedna se 
tvar ne može potpuno oporabiti (ni beskonačno). 

Materijali i predmeti, ukoliko su inertni i dolaze u neposredan 
dodir s hranom, kao takvi ne utječu na zdravstvenu isprav¬ 
nost hrane. Međutim, to vrlo često nije slučaj zbog interakcija 
s okolišem ili hranom. 

Termin interakcije u ovome slučaju objedinjuje ukupnu sumu 
svih prijenosa tvari iz ambalaže u hranu, kao i prijenos tvari 
u obrnutome pravcu iz hrane u ambalažu, što je prikazano 
na Slici I.Te interakcije uključuju čitav niz kemijskih reakcija 
koje mogu utjecati na kvalitetu hrane, koja je prikazana kao 
funkcija vremena, kao i na zdravstvenu ispravnost ambalaže, 
što sve zajedno, u konačnici, može nepovoljno utjecati na 
zdravlje ljudi. 

Prijenos ukupne količine tvari iz ambalaže u hranu naziva 
se globalna migracija. Prijenos tvari iz sadržaja u ambalažu 
naziva se scalping. Globalna je migracija, zapravo, prijenos 



m H = prijenos tvari iz H u A i O 
m 0 = prijenos tvari iz okoliša u ambalažu 
m A = prijenos tvari iz ambalaže u hranu 
Q = kvaliteta hrane 
t = vrijeme 

tvari iz vanjskog izvora u hranu sub-mikroskopskim proce¬ 
sima, pri čemu se još koristi i izraz otpuštanje tvari u hranu. 
Kemijska migracija je difuzijski proces, vođen pod kinetičkom 
i termodinamičkom kontrolom, a opisana je matematičkim 
modelom difuzije iz Fickovoga zakona. Općenito, bilo koja 
vrsta materijala ili predmeta koji dolaze u neposredan dodir s 
hranom može biti izvor kemijske migracije. Difuzijski proces 
je funkcija temperature, vremena, količine migranta prisutne 
u materijalu te koeficijenta raspodjele. Migraciju na osnovi 
Fickovoga zakona moguće je teorijski izračunati, pri čemu ti 
izračuni u svakome slučaju pomažu kako bi se dobile što toč¬ 
nije informacije vezane za procjene izloženosti zdravlja ljudi 
pojedinim supstancijama. 

Kinetička dimenzija migracije određuje brzinu migracije, dok 
termodinamička dimenzija migracije određuje u kojoj će mje¬ 
ri doći do prijenosa tvari kada sustav dosegne ravnotežno 
stanje. Globalna migracija temeljna je analiza kod ispitivanja 


m H 

Slika 7 . - Prijenos tvari u 
zapakiranoj hrani (Baner i 
Piringer, 2008.). 










materijala i predmeta koji dolaze u neposredan dodir s hra¬ 
nom, posebice onih izrađenih od plastike. Porastom tempe¬ 
rature raste i migracija, budući da se brzina kemijske reakcije 
povećava s temperaturom. Pritom, analiza migracije tijekom 
10 dana pri temperaturi od 40°C simulira čuvanje hrane pri 
sobnoj temperaturi tijekom neograničenoga vremenskoga 
perioda. Izraz ekstrakcija, koji se vrlo često zamjenjuje izra¬ 
zom migracija, opisuje vrlo intenzivne interakcijske procese s 
ambalažom, kada otapalo prodre u ambalažu, izazivajući bu¬ 
brenje ambalaže, pri čemu dolazi do značajnijih, čak i ekstre¬ 
mnih, promjena mehaničkih i difuzijskih svojstava ambalaže. 

Pojam specifična migracija odnosi se na migraciju identifici¬ 
rane toksične tvari. Kod tih ispitivanja umjesto hrane koriste 
se modelne otopine (3% octena kiselina, destilirana voda, 
maslinovo ulje, etanol, izo-oktan, modificirani fenilenoksid) 
koje simuliraju vrstu hrane (kisela, neutralna, masna) s kojom 
je površina materijala u neposrednome dodiru. Globalna mi¬ 
gracija trebala bi predstavljati sumu svih specifičnih migraci¬ 
ja iz nekoga materijala, što u praksi gotovo nikad nije slučaj. 
Specifičnom migracijom zakonski je obuhvaćeno oko 400 
onečišćivača (metali, monomeri, dodatci itd.) za različite vrste 
materijala, dok se smatra da ih ima još više od 3000 potenci¬ 
jalnih koji mogu utjecati na zdravstvenu ispravnost hrane, pri 
čemu se najveći dio ograničenja maksimalno dopuštenih vri¬ 
jednosti specifične migracije odnosi na polimerne materijale. 
Onečišćivači, koji prije nego što dođu na pozitivnu listu tvari 
koje se mogu koristiti u proizvodnji materijala i predmeta za 
neposredan dodir s hranom, moraju proći stroge toksikološke 
evaluacije od strane znanstvenog odbora EU. Za neke od tih 
onečišćivača najčešće vrijede ograničenja u pogledu specifič¬ 
ne migracije (SML) ili ograničenja najviše dopuštene količine 
tvari u gotovome materijalu ili proizvodu (Qm). Za onečišći¬ 
vače koji imaju posebice nepovoljan utjecaj za ljudsko zdrav¬ 
lje vrijedi ograničenje da ih se uopće ne smije otkriti u hrani ili 
modelnoj otopini priznatom analitičkom metodom. 


Količina toksične tvari koja je migrirala u hranu može se izra¬ 
čunati: 

- migracijskim testom s modelnim otopinama hrane u 
uvjetima vremena i temperature koji su stroži od onih u 
stvarnoj primjeni. 

- provođenjem migracijskoga testa, dok migracija u hranu 
ili modelnu otopinu ne bude 100% 

- matematičkim modeliranjem, odnosno procjenom prije¬ 
nosa tvari iz materijala u hranu 

Zaključno, najčešće potencijalne kemijske opasnosti iz ma¬ 
terijala i predmeta koji dolaze u neposredan dodir s hranom 
mogu nastati zbog: 

- pogrešaka koje se javljaju u tehnološkim procesima proi¬ 
zvodnje materijala i predmeta za neposredan dodir s hra¬ 
nom 

- krivog odabira pojedine vrste materijala za vrstu hrane 
(kisela, masna, neutralna) s kojom dolazi u neposredan 
dodir 

- zlouporabe materijala, odnosno predmeta koji dolaze u 
neposredan dodir s hranom od strane potrošača (recikli¬ 
rani, aktivni i inteligentni materijali i predmeti) 

- nedostatne obavijesti o proizvodu (aktivni i inteligentni 
materijali i predmeti), koje potrošače može dovesti u za¬ 
bludu. 

Vrste toksičnih supstancija koje mogu biti izvori kemijskih 
opasnosti iz materijala i predmeta koji dolaze u neposredan 
dodir s hranom, odnosno migrante u hranu, možemo podi¬ 
jeliti na: 

a) NI AS (eng. NI AS Not lntentionally Added Substances) nena¬ 
mjerno dodane supstancije, kao što su nusprodukti, neči¬ 
stoće i produkti razgradnje 

b) polazne sirovine u proizvodnji polimera (namjerno doda¬ 
ne tvari) - zaostali monomeri i produkti razgradnje 

c) katalizatore 

d) otapala 

e) dodatke - namjerno dodane tvari, kako bi se poboljšala 
uporabna i preradbena svojstva polimera 

Danas gotovo i ne postoji potpuno inertna ambalaža, odno¬ 
sno predmet koji može doći u neposredan dodir s hranom. 
Poznato je da kiseli medij može prouzročiti koroziju metalne 
ambalaže, ali i predmeta koji se rabe u poslovanju s hranom. 
Ta pojava uz specifične migracije kositra posebice je izražena 
kod limenki ili konzervi kod kojih nisu zaštićeni šavovi. Pojava 
korozije moguća je i kod pribora za jelo (noževi) izrađenih od 
nehrđajućega čelika. Metalizirani polimerni slojevi namije¬ 
njeni za pakiranje kisele hrane mogu u njoj izazvati nepovolj¬ 
ne organoleptičke promjene, u smislu potpunog otapanja 
kontaktne površine. Armature za vodu za piće, kao i metalni 
dijelovi koji se koriste za neposredan dodir s vodom za piće, 
ukoliko su nedovoljno tehnološki obrađeni, mogu otpuštati u 
vodu nikal i ostale teške metale. Poznato je i da masni medij 
može prouzročiti bubrenja polimerne ambalaže. 

U ovome poglavlju opisane su samo neke od najzastuplje- 
nijih vrsta materijala prisutnih na tržištu, a koje su dostupne 
prosječnome potrošaču. Isto tako, kako je ranije navedeno, 
potencijalnih onečišćivača, koji mogu migrirati u hranu, ima 
jako puno, stoga su ovdje navedeni samo neki od primjera. 
Vrlo bi pogrešno bilo zaključiti kako su svi materijali i pred¬ 
meti koji dolaze u neposredan dodir s hranom štetni za ljud¬ 
sko zdravlje. Ukoliko se poštuju načela dobre proizvođačke 
prakse, što uključuje sam postupak proizvodnje tih materija¬ 
la, nadzor nad kritičnim točkama procesa, osiguranu sljedi- 
vost od sirovina do gotovoga proizvoda u prodaji te pravilan 
odabir vrste materijala za pojedinu vrstu hrane, onda se može 
smatrati da rizik spram potrošača gotovo da i ne postoji. 


150 


Metali i slitine 

prof. dr. sc. Kata Galić 

Metali i slitine (legure) dolaze u dodir s hranom uglavnom 
tijekom proizvodnje (procesna oprema), pripreme (pribor) i 
čuvanja (metalna ambalaža: limenke, spremnici, aluminijska 
folija) hrane. Oni predstavljaju sigurnosnu barijeru između 
hrane i okoliša. Vrlo su često prekriveni zaštitnim prevlakama 
koje smanjuju migraciju u hranu. Ukoliko nisu zaštićeni pre¬ 
vlakama, migracija metalnih iona u hranu može biti poveća¬ 
na. Pri tome mogu dovesti u opasnost i zdravlje potrošača, 
ukoliko ukupna koncentracija metala prijeđe preporučena 
ograničenja, ili mogu dovesti do neželjenih organoleptičkih 
promjena na hrani. 

Izloženost organizma metalima putem inhalacije ili u kontak¬ 
tu s kožom nije obuhvaćena ovim poglavljem. Naglasak je 
stavljen na njihov unos putem konzumacije hrane. 

METALI 

Metali se najčešće karakteriziraju na osnovi svojih kemijskih 
i fizikalnih svojstava u čvrstome stanju. Uobičajena podjela 
metala provodi se prema boji, na crne i obojene, prema gusto¬ 
ći, na lake i teške, prema temperaturi topljenja, na lako, teško 
ili vrlo teško topljive metale. Najprikladnija je podjela prema 
njihovome položaju u periodnome sustavu elemenata. 

Opći i posebni uvjeti koji se odnose na zdravstvenu isprav¬ 
nost materijala od kojih su izrađeni predmeti koji dolaze ili 
mogu doći, izravno ili neizravno, u dodir s hranom regulirani 
su Pravilnikom o zdravstvenoj ispravnosti materijala i pred¬ 
meta koji dolaze u neposredan dodir s hranom. 

ALUMINIJ (Al) 

IZVORI U HRANI 

Aluminij se prirodno nalazi u hrani. Neprocesirana hrana 
obično sadržava od 0,1 do 20 mg/kg aluminija. Pri tome se 


u jajima, jabukama, svježem kupusu, kukuruzu i krastavcima 
može naći u količini manjoj od 0,1 mg/kg do 4,5 mg/kg u čaju. 
Znatno se više vrijednosti mogu naći u industrijski prerađenoj 
hrani, gdje se dodaju aluminijske soli u obliku aditiva. Upo¬ 
raba aluminijskih soli, kao aditiva, u Europskoj je uniji (EU) 
ograničena na pojedine proizvode, kao stoje škotski ječmeni 
kolačić te je, također, prihvaćen i za dekoraciju konditorskih 
proizvoda. Aluminij se, također, koristi i u medicinske svrhe u 
količini do 5 g/osobi/dan. 

Aluminij se nalazi i u širokoj primjeni u materijalima/pred¬ 
metima koji dolaze u dodir s hranom, kao što su: tave, pribor 
koji je prevučen aluminijskom prevlakom, lončić za kavu te 
u aluminijskoj ambalaži, poput podložaka, limenki, poklo¬ 
paca i zatvarača. Materijali od aluminija, koji dolaze u dodir 
s hranom, često su prevučeni prevlakama na bazi smola. Alu¬ 
minijske legure, za izradu materijala i predmeta koji dolaze u 
dodir s hranom, mogu sadržavati legirajuće elemente, poput 
magnezija, silicija, željeza, mangana, bakra i cinka. 

Neki se spojevi aluminija koriste i u pigmentima. 

Aluminij, kao i različite legure aluminija, izrazito su otporni 
na koroziju. Topljiv je samo u nekim kemikalijama. Aluminij 
reagira s kiselinama. Čisti je aluminij osjetljiv na djelovanje 
razrijeđenih anorganskih kiselina. Aluminijev hidroksid dje¬ 
lomično je topljiv kod neutralne pH vrijednosti otopine. Me¬ 
đutim, topljivost mu se značajno povećava pri pH ispod 4,5 
i iznad 8,5. Čisti aluminij, kao i onaj s primjesama, podložan 
je djelovanju lužina koje ga brzo otapaju pa lako može mi¬ 
grirati s površina u kontaktu s hranom, koje nisu zaštićene 
prevlakama. Migracija aluminija iz materijala zaštićenih pre¬ 
vlakama zanemariva je. Migracija aluminija iz materijala koji 
nisu zaštićeni prevlakama ovisi o kiselosti prehrambenoga 
proizvoda. Visoke koncentracije soli (preko 3,5% Nad) mogu 
povećati migraciju aluminija. Korištenjem aluminijskoga po¬ 
suđa i pribora koje nije zaštićeno prevlakom, koncentracija 
se aluminija može značajno povećati kod određenih vrsta 


hrane, naročito od dugotrajnoga skladištenja ili kod izrazito 
kiselih i slanih proizvoda te kod tekućih proizvoda. Općeni¬ 
to se pripremom hrane u aluminijskim posudama povećava i 
količina aluminija, koja iznosi manje od 1 mg/kg kod polovice 
ispitanih namirnica i manje od 10 mg/kg za oko 85% ispitane 
hrane. Kuhanjem vodovodne vode u aluminijskoj posudi od 
10 do 15 minuta količina migriranog aluminija može iznositi 
i do 1,5 mg/L, što ovisi o kiselosti vode i kemijskome sastavu 
aluminijske posude. Od prehrambenih proizvoda, kod kojih 
dolazi do veće migracije aluminija iz ambalaže, spadaju rajči¬ 
ca, kupus, rabarbara te mnoga bezalkoholna pića. Dok je kod 
kiselih prehrambenih proizvoda migracija aluminija najveća, 
hrana lužnatoga karaktera (što je manje uobičajeno) te hrana 
s većim udjelom soli također povećava migraciju aluminija. 
Kod aluminijskih limenki, oslobađanjem plinovitoga vodika 
migracijom aluminija, dolazi do povećanja tlaka u limenka¬ 
ma.Također je poznato da temperatura i vrijeme skladištenja 
utječu na migraciju aluminija u hranu. 

ZDRAVSTVENI RIZICI 

Prema naputcima Svjetske zdravstvene organizacije (WHO), iz 
1993. godine, ne postoje zdravstvene smjernice s preporuka¬ 
ma za vodu za piće. Međutim, direktiva 98/83/EC, o kvaliteti 
vode namijenjenoj za piće, navodi standardnu vrijednost od 
0,2 mg/L, kao kompromis između vrijednosti praktične upo¬ 
rabe aluminijevih soli u obradi vode za piće i diskoloracije 
vode u distribuciji. 

Prosječni unos u Ujedinjenome Kraljevstvu (UK) iznosi 10 mg/ 
osobi/dan. Pojedini farmaceutski proizvodi mogu utjecati na 
povećanje unosa aluminija. 

Zajednički FAO/VVHO ekspertni odbor za aditive u hrani (JEC- 
FA) 2006. godine je utvrdio vrijednost provizornoga tolerira¬ 
noga tjednoga unosa (PTWI) od 1 mg/kg tjelesne mase, koja 
predstavlja ukupni unos aluminija, uključujući i aditive (soli 
aluminija). 

Izloženost aluminiju najčešće ne predstavlja opasnost. Alumi¬ 
nij se izbacuje putem bubrega i samo se manji dio aluminija 
apsorbira. Međutim, topljive soli aluminija lakše se apsorbira¬ 
ju. Pacijenti s oslabljenom funkcijom bubrega i pod dijalizom, 
mogu imati povećani sadržaj aluminija u krvi. WHO je zaklju¬ 
čila da aluminij nije uzrok Alzheimerove bolesti. 

STRATEGIJE SMANJENJA RIZIKA 

Čuvanje izrazito kisele (npr. voćni sokovi) ili slane tekuće hra¬ 
ne u neprevučenom aluminijskom posudu mora biti ograni¬ 
čeno, da bi se smanjila migracija na minimalne vrijednosti. 

Proizvođač neprevučenog aluminija treba osigurati korisniku 
deklaraciju. Deklaracija, na predviđenome mjestu, može gla¬ 
siti: «lnformacija korisniku. Ne koristiti ovu posudu za čuvanje 
kisele ili slane vlažne hrane prije ili nakon kuhanja« ili «Koristiti 
samo za čuvanje hrane u hladnjaku«. 

Proizvođač neprevučenoga aluminijskoga posuđa treba do¬ 
staviti smjernice (upute) o uporabi tih proizvoda u kontaktu s 
izrazito kiselom ili slanom hranom. 

Proizvođači se trebaju voditi dobrom proizvođačkom prak¬ 
som (GMP) za poluproizvode od aluminijskih slitina namije¬ 
njenih za kontakt s hranom. 

KADMIJ (Cd) 

IZVORI U HRANI 

Mogući izvori kadmija su: umjetna fosfatna gnojiva i otpadne 
vode na poljoprivrednim zemljištima. Kadmij se nalazi u razli¬ 
čitim prehrambenim proizvodima u koncentraciji 0,005-0,1 
mg/kg. Neki proizvodi, kao što su gljive, iznutrice (bubrezi) i 
školjkaši, mogu sadržavati znatno veće koncentracije kadmija. 
Najniže koncentracije kadmija nađene su u voću i napitcima. 
Najveći udio kadmija unosi se u organizam preko povrća, žita¬ 
rica i proizvoda od žitarica. Također je nađeno da i potrošači 
cigareta unose značajnu količinu kadmija u organizam. 

Metalni se kadmij najviše koristi kao antikorozivno sredstvo 
u elektroprevlačenju čelika. Kadmij, u obliku onečišćenja, po¬ 
javljuje se kod galvanizacije cijevi i kod lemljenja materijala. 
Kadmijev stearat nekad se, također, koristio kao stabilizator u 
plastici. Koristi se kao pigment kod emajliranoga posuđa koji 
dolazi u dodir s hranom. Izlučivanja toga kadmija (emajlirano 
posuđe, keramičke glazure) može predstavljati izvor konta¬ 
minacije hrane. 

Postoji vrlo malo podataka o migraciji kadmija. Brzo korodira 
u dodiru s vlagom, amonijakom i sumporovim dioksidom. 

ZDRAVSTVENI RIZICI 

JECFA je postavila PTWI vrijednost od 0,007 mg/kg tjelesne 
mase, uz opasku da"PTWI ne uključuje faktor sigurnosti 1 «. 

SCFje zaključio daje izloženost kadmiju,za većinu populacije, 
samo putem hrane na razini PTWI vrijednosti te daje isključen 
karcinogeni rizik od kadmija putem hrane. 

VVHOje utvrdila smjernice za koncentraciju kadmija u vodi za 
piće od 0,003 mg/L. 

Prosječni unos kadmija u većini europskih zemalja iznosi 0,01- 
0,02 mg/dan. 

Europska agencija za sigurnost hrane (EFSA) utvrdila je (2009.) 
vrijednost toleriranoga tjednoga unosa za kadmij od 2,5 pg/ 
kg tjelesne mase. 

Kadmij je specifičan po svojoj toksičnosti pri niskim dozama, 
dugome biološkome vijeku (oko 30 godina kod čovjeka), 
sporome izbacivanju iz organizma te činjenici da se taloži u 
mekim organima (jetra i bubrezi). PTVVI vrijednost temelji se 
na oštećenju bubrega i vrijednosti poluživota kadmija. Učinci 
koje kadmij ima na ljudski organizam su pojava oštećenja i oz- 


1 "faktor sigurnosti"- maksimalno netoksična doza u kroničnim ispiti¬ 
vanjima toksičnosti umanji se 100 i više puta (10xzbog ekstrapolacije 
sa životinje na čovjeka - više kvantitativne nego kvalitativne razlike; i 
10x zbog razlike medu ljudima) 



Ijeda bubrega (nefrotoksičnost), kostiju, srca (kardiovaskularna 
toksičnost) te djeluje i na reprodukciju i razvoj, kao i na geno- 
toksičnost. Povremeni povećani unos kadmija može prouzro¬ 
čiti drastičan porast u frakcijskoj apsorpciji kadmija. Konzumi¬ 
ranjem visoko kontaminirane hrane ili pića može dovesti do 
akutnoga gastrointestinalnoga učinka (dijareja i povraćanje). 
Oko 5% konzumiranoga kadmija se apsorbira. Pojava kadmi¬ 
ja u hrani predstavlja rizik po zdravlje. Stoga je važno prove¬ 
sti analize, poglavito kod područja kontaminiranih kadmijem 
ili kod povećanog unosa kontaminirane hrane. Biološki izvor 
kadmija ovisi o prisutnom obliku u kojem se nalazi kadmij. 

STRATEGIJE SMANJENJA RIZIKA 

Prisutnost kadmija u materijalima od metala i legura koji do¬ 
laze u dodir s hranom nije prihvatljiva, zbog izrazito dugoga 
poluživota i visoke toksičnosti kadmija. 

Prema Direktivi 91/338/EEC, zabranjeno je korištenje posuda 
prevučenih kadmijem za proizvodnju i pripremu hrane. 

Elektroplatinirana oprema mora biti zaštićena prevlakom. 

KROM (Cr) 

IZVORI U HRANI 

Glavni izvori kroma su žitarice, meso, povrće, nerafinirani še¬ 
ćer i biljno ulje, dok ga voće vrlo malo sadrži. Većina prehram¬ 
benih proizvoda sadrži manje od 0,1 mg kroma po kg. Krom 
je u prehrani prisutan uglavnom kao trovalentan. Kao i kod 
većine metala, do kontaminacije hrane dolazi pri izlaganju 
atmosferskim uvjetima. 

Krom se može naći kod nekih vrsta limenki i posuđa. Kod li¬ 
menki služi za pasivaciju površine bijeloga lima. Koristi se u 
proizvodnji različitih tipova nehrđajućega čelika te kod legura 
s čelikom, niklom i kobaltom. Ferokrom i metalni krom važne 
su legure kroma, koje se koriste u industriji legura. Nehrđajući 
čelici predstavljaju vrlo važne materijale u kontaktu s hranom 


koji se koriste za transport (npr. mlijeka), za izradu procesne 
opreme, posuđa i pribora. Krom se koristi i za prevlačenje 
drugih metala, koji se na taj način zaštićuju od korozije, zbog 
nastaloga pasivnoga filma na kromu. Spojevi kroma nađeni 
su i na lončarskim predmetima (posudu), glazurama, papiru 
i bojilima. 

Značajno viša koncentracija kroma može se naći kod hrane u 
nelakiranim limenkama i druge procesirane hrane, u odnosu 
na svježu hranu, poglavito hrane kiseloga karaktera, kao što su 
voćni sokovi. Manji udio kroma dolazi iz samih limenki i sma¬ 
tra se da je zanemarivo mali. Krom iz materijala i predmeta 
migrira kao trovalentni krom Cr(lll), ali ne i kao šesterovalen- 
tni, Cr(VI). Cr(lll) ne migrira pri neutralnoj pH vrijednosti hrane. 
Stoga je migracija Cr(lll) u hranu s pH od 5 ili više vrlo mala. Na¬ 
stajanje Cr(VI), kao posljedica konverzije, nije moguće i stoga 
se Cr(VI) ne pojavljuje u hrani pa kao takav niti ne predstavlja 
problem kod materijala u kontaktu s hranom. Nadalje, krom, 
također, značajno ne migrira s predmeta načinjenih od nehr¬ 
đajućega čelika, a otpušteni se krom nalazi u trovalentnom 
obliku. Zbog legiranja s kromom, nehrđajući su čelici otporni 
na koroziju pod utjecajem hrane, lako se čiste i osiguravaju 
higijenske uvjete za proizvodnju i pripremu hrane. Krom je 
jedan od metala koji prirodno stvara pasivni film (otporan na 
koroziju) kada se nalazi u kontaktu s vodom ili zrakom. 

ZDRAVSTVENI RIZICI 

JECFA nije provela istraživanje kroma 

Znanstveni odbor za hranu Europske Unije (SCF) zaključio je 
da su podaci o potrebi i metabolizmu kroma izrazito manjkavi, 
tako da nisu bili u mogućnosti postaviti određene zahtjeve. 

WHO je postavila maksimalno dopuštenu vrijednost od 0,05 
mg/L Cr(VI) u vodi za piće. 

Najnovija istraživanja predviđaju dnevni unos od 0,025-0,2 
mg/dan. 

Navođenje prisutnosti kroma od velike je važnosti zbog nje¬ 
gove toksičnosti. Cr(lll) kao najstabilnije oksidacijsko stanje 
kroma u biološkim materijalima predstavlja esencijalni ele¬ 
ment za normalni metabolizam glukoze, dok je Cr(VI) izrazito 
toksičan zbog visoke apsorpcije, olakšane penetracije kroz 
stijenke membrane te zbog svoje genotoksičnosti i oksidacij- 
skih svojstava. Cr(lll) ima nisku toksičnost zbog niske apsor¬ 
pcije (oko 0,5%). 

STRATEGIJE SMANJENJA RIZIKA 

lako ne postoji određena procjena glede kroma, smatra se da 
antopogeni krom prisutan u hrani ne predstavlja problem s 
toksikološkoga gledišta, buduči da je preporučeni unos veći 
od stvarne vrijednosti. Međutim, potrebno je provesti procje¬ 
nu kroma, uključujući istraživanje s aspekta alergije na krom. 

KOBALT (Co) 

IZVORI U HRANI 

Kobalt se u hrani nalazi u vrlo malim koncentracijama (0,01- 
0,05 mg/kg). Najviše ga ima u listovima zelenoga povrća (sa¬ 
lata, repa, kupus, špinat te u slatkome krumpiru). Tako, npr., 
u špinatu ga ima od 0,1 mg/kg do 0,7 mg/kg (na suhu tvar). 
Kobalt je prisutan i u vitaminu BI 2 (kobalamin). 

Kobalt se koristi u proizvodnji legura velike čvrstoće. U staklar¬ 
skoj i keramičkoj industriji kobaltov se oksid koristi u malim 
količinama, da bi se neutraliziralo žuto obojenje zbog prisut¬ 
noga željeza u staklu, emajlu i glinenome posudu. Povećane 
se koncentracije koriste za dobivanje plavog obojenja nave¬ 
denih proizvoda. Kobaltov se oksid koristi i kod emajliranih 
prevlaka na čeliku, za poboljšanje prianjanja emajla na metal. 

Kobalt je relativno nereaktivan metal. Ne oksidira u suhim i 
vlažnim uvjetima pri uobičajenim temperaturama. Kobalt 
reagira s većinom kiselina, ali se pasivira u prisutnosti kon¬ 
centrirane dušične kiseline. Kobalt je otporan na djelovanje 
lužina, ali se, zagrijavanjem, veže na halogene elemente. 

ZDRAVSTVENI RIZICI 


JECFA nije provela procjenu kobalta. 

Prema Codexu, procjenjeni unos iznosi od 0,2 do 1,8 mg/dan. 

Kobalt je esencijalni element te je potrebna količina u organiz¬ 
mu od 5 mg za vitamin BI 2 da bi se izbjegla anemija. Općeni¬ 
to, kobalt ima nisku toksičnost. Gastrointestinalna (u probav- 
nome traktu) apsorpcija topljivih spojeva kobalta procjenjuje 
se na 25%. Kobalt se koristi u proizvodnji umjetnoga gnojiva, 
budući da male količine kobalta u zemlji mogu prouzročiti nje¬ 
gov manjak kod stoke (ovce, goveda). Kobalt se, također, kori¬ 
sti i u ljudskoj medicini, u liječenju anemija koje se ne mogu 
liječiti željezom, lako je kobalt esencijalni element, zabilježeni 
su i slučajevi trovanja. Uočeno je da povećana konzumacija 
piva s visokom koncentracijom kobalta (za sprečavanje fer¬ 
mentacije) djeluje na srce, krvni tlak, izaziva bolove u trbuhu 
(abdomenu), poteškoće u disanju te može dovesti i do smrti. 

STRATEGIJE SMANJENJA RIZIKA 

lako ne postoji određena procjena na toksičnost kobalta, op¬ 
ćenito se smatra da ne prouzročuje probleme. Prema tome, 
budući da se kobalt uglavnom nalazi u legurama, staklu i po- 
cakljenome lončarskome posudu, i kod ispravne uporabe ne 
predstavlja problem, nisu potrebna ograničenja migracije. 

BAKAR (Cu) 

IZVORI U HRANI 

Bakar je neophodan (esencijalni) element u ljudskom orga¬ 
nizmu. Ima sposobnost usporavanja rasta bakterija, npr. Legi- 
onetla, u sustavima za vodu za piće. Bakar je prirodno prisu¬ 
tan u većini prehrambenih proizvoda, u obliku bakrovih iona 
ili bakrovih soli. Općenito, koncentracija bakra u hrani iznosi 
oko 2 mg/kg ili manje, a najveća je koncentracija prisutna u 
mesu, ribi, čokoladnome mlijeku i zelenome povrću. Znatno 
veće količine određene su u jetri i kakaou. 


Bakreno se posuđe tradicionalno koristi za proizvodnju ne¬ 
kih prehrambenih proizvoda, kao stoje pivo i alkoholna pića 
(oprema za destilaciju), sireva, čokolada, dehidriranoga povr¬ 
ća, džemova. Kod takvoga posuđa bakar je najčešće u obliku 
čistoga metala (ne legure), pri čemu je unutarnja površina 
takvoga posuđa prevučena kositrom ili nehrđajućim čelikom. 
Bakar dolazi u legurama i to najčešće: mjed (mesing), bronca 
i niklovano srebro. 

Bakar podliježe sporome napadu razrijeđene klorovodične 
kiseline ili razrijeđene sumporne kiseline. Topljiv je u amo¬ 
nijačnoj vodi. Hrana kiseloga karaktera može otapati bakar 
iz bakrenih posuda, stoga se u takvoj hrani može naći po¬ 
većana koncentracija bakra (posuđe i pribor od bakra, ba¬ 
krene cijevi itd.) ili u hrani gdje je korištena voda za pripravu 
hrane, dopremljena putem bakrenih cijevi. U nekim slučaje¬ 
vima povećana migracija bakra može dovesti do diskolora- 
cije (promjene boje). Tako je, npr., uočeno da bakar migrira 
u konditorske proizvode koji su kuhani pri 125-140° C i pH 
5,1-6,0. Pri tome se koncentracija bakra poveća s 0,13 mg/ 
kg na 0,25 mg/kg. 

ZDRAVSTVENI RIZICI 

JECFA je utvrdila vrijednost provizornoga maksimalnoga to¬ 
leriranoga dnevnoga unosa (PMTDI) od 0,5 mg/kg tjelesne 
mase. 

JECFA, također, navodi dnevne potrebe za bakrom od 0,05 
mg/kg tjelesne mase. 

SCF je predložila gornju granicu bakra od 10 mg/dan. 

WHO je postavila provizornu vrijednost bakra od 2 mg/L za 
vodu za piće, što je posljedica nedovoljno istraženog odnosa 
količine bakra u vodi za piće i njegova akutnoga utjecaja na 
probavni trakt čovjeka. 

Prosječni dnevni unos bakra nalazi se u rasponu od 0,9 do 2,2 
mg/dan, koji može doseći i vrijednosti od 5 mg/dan. 


Nedovoljni unos bakra u organizam može dovesti do većih 
posljedica po zdravlje čovjeka nego što bi to bio slučaj kod 
povećanog unosa bakra. Povećana količina bakra uglavnom 
je posljedica njegove migracije u pića (uključujući i vodu za 
piće) ili zbog slučajnoga ili namjernoga povećanoga unosa 
bakrovih soli. Najčešći simptomi u tome slučaju su: povraća¬ 
nje, pospanost, akutna hemolitička anemija, oštećenje bubre¬ 
ga i jetre, mozga (neurotoksičnost), povećani krvni tlak. U ne¬ 
kim slučajevima može nastupiti koma i smrt. Nije zabilježeno 
kronično trovanje bakrom. 

STRATEGIJE SMANJENJA RIZIKA 

Smatra se da bakar u najčešće prisutnim koncentracijama 
ne predstavlja posebnu zbrinutost što se tiče zdravstvenoga 
stanja. Preporuča se izbjegavanje izravnoga dodira hrane s 
bakrenim posuđem u slučajevima kada dolazi do neželjenih 
organoleptičkih promjena hrane. 

Ne postoje posebne preporuke ili ograničenja za korištenje 
bakra prevučenoga kositrom, nehrđajućim čelikom ili drugim 
odgovarajućim materijalom. 

ŽELJEZO (Fe) 

IZVORI U HRANI 

Željezo se nalazi u većini prehrambenih proizvoda. Koncen¬ 
tracije željeza 30-150 mg/kg mogu se naći u jetri, bubrezi¬ 
ma, govedini, bjelanjku i soji. U nekim se zemljama provodi 
obogaćivanje proizvoda od žitarica (npr. pšeničnog brašna) 
željezom, kako bi se osigurale potrebne količine željeza u pre¬ 
hrani. 

Željezo se koristi u izradi različitoga posuđa. Ima ga u limen¬ 
kama (npr. bijeli lim) i zatvaračima za staklenke i boce. Želje¬ 
zo čini glavni sastojak čelika koji, također, sadržava i druge 
metale u manjim količinama (krom, mangan, molibden i ni- 
kal). Željezo se, u obliku oksida, također nalazi u pigmentima 

dopuštenima za bojanje hrane. Topljive soli željeza također 
se koriste kao pigmenti u materijalima koji dolaze u dodir s 
hranom. 

Kontaminacija hrane željezom proizlazi iz procesne opreme, 
spremnika ili drugoga posuđa korištenoga za pripremu ili ču¬ 
vanje hrane. Količina otopljenoga željeza ovisi o vremenu ču¬ 
vanja hrane u posudama od čelika. U vrlo je rijetkim slučajevi¬ 
ma zabilježena veća količina otopljenoga željeza iz materijala 
koji su bili u dodiru s hranom. 

ZDRAVSTVENI RIZICI 

JECFA je utvrdila PMTDI vrijednost od 0,8 mg/kg tjelesne 
mase. Vrijednost se odnosi na željezo iz svih izvora, osim na 
okside željeza, kao sredstva za bojanje, dodatak željeza pre¬ 
hrani tijekom trudnoće i dojenja, kao i dodatak željeza u spe¬ 
cifičnim kliničkim zahtjevima. Navedena je vrijednost 8 puta 
manja od akutne toksične doze. 

SCF (1993.) je analizirala željezo uglavnom kao problem po¬ 
manjkanja željeza u prehrani. 

WFIO (1993.) je predložila smjernicu s obzirom na vrijednosti 
željeza u vodi za piće. 

Preporučeni unos je 10-15 mg/dan. 

Sigurna količina između dopuštene i potrebne doze iznosi 
samo 4-6 mg/dan za žene. 

JECFA (1983.) navodi da željezo, kao esencijalni element, 
predstavlja samo problem ukoliko nije u dovoljnoj količini za¬ 
stupljen u prehrani. Nedostatak željeza u prehrani očituje se i 
u razvijenim i u zemljama u razvoju. Nedostatak željeza u pre¬ 
hrani rješava se uzimanjem željezovih soli (fero sulfata i fero 
sukcinata). Kod normalnih uvjeta, oko 5-15% željeza se apsor¬ 
bira. Unos topljivih željezovih soli kod djece, u količini iznad 
0,5 g, može dovesti do ozbiljnih probavnih smetnji praćenih 
metaboličkom acidozom, šokom i toksičnim hepatitisom. 

STRATEGIJE SMANJENJA RIZIKA 


Količina migriranoga željeza ne predstavlja problem za zdrav¬ 
lje čovjeka. 

OLOVO (Pb) 

IZVORI U HRANI 

Biljke putem korijenja u vrlo malim količinama preuzimaju 
olovo prisutno u zemlji. Tako se apsorbirano olovo dalje ne 
transportira do ostalih dijelova biljaka. Međutim, koncen¬ 
tracija olova u biljkama (uključujući i žitarice) uglavnom je 
posljedica prisutnog olova u zraku, kojeg mogu apsorbirati 
u značajnijim količinama. Prema tome, najveći izvor olova u 
hrani nalazi se u povrću (do 0,05 mg/kg), žitaricama i proizvo¬ 
dima od žitarica do 0,09 mg/kg, voću i voćnim sokovima te u 
vinu, napitcima i vodi za piće. Značajne količine olova mogu 
se naći u bubrezima i školjkašima. 

Primjenom novih tehnologija izrade limenki (lemljenjem be- 
zolovnim lemom), sadržaj olova u hrani u limenkama značaj¬ 
no se smanjio. U nekim dijelovima svijeta još se uvijek limen¬ 
ke izrađuju lemljenjem s prisutnim olovom u lemu. Metalno 
olovo može biti prisutno u hrani od divljači (puščano zrno ili 
njegovi dijelovi). Olovo se, također, može pojaviti i u opre¬ 
mi čiji su dijelovi bili podvrgnuti popravcima (lemljenjem), 
kao i ostaloj opremi ili priboru načinjenim, bilo u cijelosti ili 
djelomično, iz olova. Ukoliko hrana dolazi u dodir s takvom 
opremom, postoji vjerojatnost migracije olova i u hranu. Ne¬ 
kada su se pigmenti olova često koristili u glazurama za ke¬ 
ramičke proizvode. Međutim, kako su olovni pigmenti tok¬ 
sični, njihova uporaba podliježe ograničenjima. U zemljama 
Europske unije (EU) migracija olova regulirana je zakonskim 
propisima, kojim su navedena ograničenja o migraciji olova 
iz materijala i opreme načinjene od keramike. Potrebno je 
obratiti pozornost na uvoz proizvoda (rukotvorina) iz drugih 
zemalja. 


Vrlo je malo podataka o migraciji olova iz metalnih materijala 
u dodiru s hranom. Poznato je daje olovo otporno na djelova¬ 
nje većine kiselina, uključujući i sumpornu kiselinu. 

Za kristalno staklo koje sadrži olovo (i do 24%) dopuštena ko¬ 
ličina olova iznosi 0,5 mg/L. 

ZDRAVSTVENI RIZICI 

JECFA (1993.) je utvrdila PTVVI vrijednost od 0,025 mg/kg tje¬ 
lesne mase. 

SCF je dala svoju suglasnost na JECFA-in zaključak (1993.). 

WFIO (1993.) je postavila smjernice za prisutnost olova u vodi 
za piće od 0,01 mg/L. 

Procjenjeni dnevni unos za odrasle osobe iznosi od 0,015-0,1 
mg, ovisno o sastavu prehrane i mjestu boravka potrošača. 

Šira populacija izložena je djelovanju olova uglavnom putem 
zraka (disanje). 

Olovo se uglavnom apsorbira iz probavnoga trakta. Djeca 
apsorbiraju olovo puno lakše od odraslih. Dok odrasli apsor¬ 
biraju olovo oko 5-10%, djeca ga mogu apsorbirati i do 40%. 
Olovo prisutno u krvi ima vrijeme poluraspada od jednoga 
mjeseca, dok se u nekim dijelovima kostiju vrijeme poluras¬ 
pada može povećati i do 27 godina.Toksičnost olova zasniva 
se na njegovoj sposobnosti vezanja na važne molekule (npr. 
utjecaj na sintezu hemoglobina) u organizmu, mijenjajući im 
tako funkciju. Najčešći oblik akutnoga trovanja olovom su gr¬ 
čevi u probavnome traktu. Smatra se da spojevi olova nisu 
karcinogeni po čovjeka. 

STRATEGIJE SMANJENJA RIZIKA 

Zbog svoje toksičnosti, trebala bi se izbjegavati (ili potpuno 
ukloniti) prisutnost olova u materijalima u dodiru s hranom. 
Dijelovi načinjeni u cijelosti ili djelomično od olova ne smiju 
se koristiti u dodiru s hranom, uključujući i olovni lem kod le¬ 
mljenih limenki. Kao posljedica toga, ne bi trebala postojati 


nikakva dopuštenja o prisutnom olovu u hrani pakiranoj u 
limenke. 

MANGAN (Mn) 

IZVORI U HRANI 

Mangan je neophodni (esencijalni) element vrlo raširen u 
okolišu. Nalazi se u većini prehrambenih proizvoda. Najveći 
izvor mangana su žitarice (10-30 mg/kg), povrće i voće (0,5-5 
mg/kg). Povećani sadržaj mangana može se naći kod oraša- 
stih plodova. U nekim zemljama mangan se koristi kao zamje¬ 
na za organsko olovo, kao aditiv u gorivu, što može dovesti 
do povećane koncentracije mangana u okolišu te u buduć¬ 
nosti i u hrani. 

Mangan se koristi pri dobivanju čeličnih i drugih legura. Ko¬ 
risti se u proizvodnji stakla, za izbjeljivanje boje zbog prisut¬ 
noga željeza, te u pigmentima, glazurama i drugim proizvo¬ 
dima. 

Provedeno je istraživanje migracije mangana iz 6 različitih 
tipova nehrđajućega čelika koji su sadržavali od 0,21 do 2,0 
wt% mangana, u vodi za piće koja je sadržavala 500 mg/L klo¬ 
ra, odnosno 3 mg/L „slobodnoga" klora. U tim je slučajevima 
količina migriranoga mangana bila ispod 0,002 mg/L. 

ZDRAVSTVENI RIZICI 

JECFA nije provela procjenu mangana. 

WHO (1993.) preporuča dnevni unos 2-3 mg/dan. 

SCF (1993.) preporuča 1-10 mg/dan kao prihvatljivi dnevni 
unos. 

SCF (1993.) preporuča maksimalnu vrijednost od 0,5 mg/L 
mangana u prirodnim mineralnim vodama. 

Prosječni unos mangana je 2-3 mg/dan (SCF, 1993.). 

Prema WHO smjernicama (1993.) o vodi za piće, učinak man¬ 
gana može se očitovati u dozama 1 -150 mg/kg tjelesne mase. 

VVHOje 1993. godine preporučila vrijednost mangana u vodi 
za piće od 0,5 mg/L. 

Mangan je neophodni (esencijalni) element u tragovima, 
koji ima važnu ulogu u građi kostiju, proteina, regulaciji 
metabolizma, zaštiti stanica od štetnog utjecaja slobodnih 
radikala i u nastajanju glikozaminoglikana. lako mangan 
predstavlja esencijalni element, izlaganjem velikim dozama 
(putem disanja ili probavom) može dovesti do neželjenih 
zdravstvenih tegoba. Mangan u suvišku djeluje na središnji 
živčani sustav i ima neurološke učinke kod ljudi izloženih 
djelovanju mangana (profesionalne bolesti). Nisu zabilježe¬ 
ni problemi vezani za konzumiranje mangana putem hrane, 
budući da se smatra da je jedan od najmanje toksičnih me¬ 
tala. Uzevši u obzir njegovu neophodnost, mangan i njegovi 
anorganski spojevi imaju relativno mali stupanj akutne tok¬ 
sičnosti. Međutim, do porasta apsorpcije mangana dolazi 
kod osoba s pomanjkanjem željeza. Apsorpcija mangana 
kod ljudi, u probavnome traktu, općenito je vrlo mala i izno¬ 
si oko 3%. 

STRATEGIJE SMANJENJA RIZIKA 

lako ne postoji posebna procjena za mangan, očito je da 
mangan u materijalima u dodiru s hranom ne predstavlja 
problem pa, prema tome, ne postoje specifične preporuke na 
vrijednosti migracije mangana. No, isto tako bi se trebala pro¬ 
vesti određena procjena na prisutnost mangana. 

NIKAL(Ni) 

IZVORI U HRANI 

Postoji velika zabrinutost o mogućoj prisutnosti nikla u hrani 
i njegov utjecaj na pojavu alergijskih reakcija kože. Smatra se 
da je i nikal esencijalni element za organizam, iako kod ljudi 
nije uočen nedostatak nikla. Nikal se u hrani nalazi u malim 
količinama (0,001-0,01 mg/kg), dok ga u većim količinama 
ima u žitaricama, orahu, kakao proizvodima i sjemenju (do 

0,8 mg/kg). Nikal unesen hranom dolazi u vezanom obliku 
(kompleks koji veže dvovalentne niklove ione, Ni 2+ ). 

U svjetskoj proizvodnji nikal sudjeluje s 87% u proizvodnji 
legura i s 9% u procesu platiniranja. Postoji najmanje 3000 ra¬ 
zličitih legura koje sadržavaju nikal. Glavna uporaba nikla je u 
proizvodnji visokokvalitetnih, na koroziju otpornih, legura sa 
željezom, bakrom, aluminijem, kromom, cinkom i molibde- 
nom. Nehrđajući čelici koji sadržavaju nikal spadaju u legure 
otporne na koroziju. Tako najveći broj materijala koji dolaze 
u dodir s hranom, a sadržavaju nikal, čine nehrđajući čelici. 
Nehrđajući čelici, koji sadržavaju nikal, čine važan materijal u 
prehrambenoj industriji, npr. spremnici za transport mlijeka, 
izradu procesne opreme (mliječna industrija, industrija čoko¬ 
lade, voća i povrća), izradu spremnika (za vino, pivo itd.) i pri¬ 
bora (mješalice, mikseri, noževi itd.). Prema tome, potencijalni 
izvor nikla u hrani su i posude, pribor i materijali koji dolaze u 
kontakt s hranom. Niklov se oksid (NiO) koristi u proizvodnji 
emajla i keramičkih glazura te u proizvodnji stakla. Niklov se 
karbonat koristi za bojanje keramike. 

Poniklani predmeti slabe su izdržljivosti, manje otporni na 
koroziju od nehrđajućega čelika pa se, prema tome, ne ko¬ 
riste za izradu predmeta u dodiru s hranom i pićem. Otpu¬ 
štanje nikla iz posuda za kuhanje od nehrđajućega čelika op¬ 
ćenito je niži od 0,1 mg/kg. Električni grijači za zagrijavanje 
vode, kao i spiralni grijači koji se uranjaju u vodu, izrađeni od 
prevučenoga nikla (niklovani), mogu otpustiti do 0,6 mg/L 
nikla. 

ZDRAVSTVENI RIZICI 

JECFA nije provela procjenu na nikal. 

WHO (1997.) je objavila vrijednost toleriranoga dnevnoga 
unosa (TDI) od 0,005 mg/kg tjelesne mase. 

WHO (1997.) je postavila provizornu zdravstvenu smjernicu 
za nikal od 0,02 mg/L za pitku vodu. 


Prema SCF (1993.) studijama na životinjskim modelima, po¬ 
stoji sugestija da bi nikal mogao biti esencijalni element, no 
trenutni su podaci nedovoljni da bi se donio određeni zaklju¬ 
čak ili postavila preporuka za unos nikla. 

Dnevni unos nikla putem hrane procjenjen je da iznosi 0,15- 
0,7 mg/dan. 

Unos nikla hranom, zbog migracije iz metalnoga posuđa, pro¬ 
cjenjuje se da iznosi 0,1 mg/dan. 

Apsorpcija i zadržavanje nikla u probavnome traktu ovisi o 
unosu hrane, odnosno gladovanju. 

Apsorpcija slobodnih niklovih iona u probavnome traktu 
može biti 40 puta veća u odnosu na nikal u hrani vezan u 
obliku kompleksa. Apsorpcija nikla iz vode za piće povećava 
se kod gladovanja. Anorganski spojevi nikla se iz probavnoga 
trakta apsorbiraju oko 10% ili manje. 

Unos nikla putem hrane nema neželjenog učinka na veći¬ 
nu potrošača. Populacija potrošača (oko 10% i to uglavnom 
žene) pokazuju alergijske reakcije u dodiru s niklom. Alergij- 
ske reakcije na nikal prouzročene su apsorpcijom nikla kroz 
kožu. Korištenje pribora od nehrđajućega čelika ne izaziva 
alergijske reakcije pa, prema tome, nema potrebe da osobe 
osjetljive na nikal ne koriste takav pribor. Međutim, kod paci¬ 
jenata s određenim tipovima alergijskih reakcija kože na nikal 
(dermatitis prouzročen niklom), može se pojaviti osip zbog 
konzumiranja hrane ili pića ili dodirom materijala koji sadrža¬ 
vaju čak i male količine nikla. 

STRATEGIJE SMANJENJA RIZIKA 

lako ne postoje posebne procjene za nikal, čini se da se topljivi 
nikal, oslobođen iz materijala u dodiru s hranom, vrlo lako ap¬ 
sorbira za razliku od nikla u hrani koji dolazi vezan u komplek¬ 
se. Prema tome, niklom onečišćena hrana i pića, iz materijala 
koji ga sadržavaju, tj. pribor i električna kuhala (za zagrijavanje 
vode za pripravu kave, čaja i si.), trebala bi biti smanjena. 


Migracija nikla iz hrane trebala bi biti što je moguće niža i ne 
viša od: 0,1 mg/kg (opće ograničenje migracije u hranu) i 0,05 
mg/L iz električnih kuhala. U slučaju nehrđajućega čelika te se 
vrijednosti mogu lako postići ukoliko se takvo posuđe prije 
uporabe opere ključalom vodom (preporuča se ponavljanje 
toga postupka do pet puta). 

Materijali u dodiru s hranom koji su prevučeni niklom ne smi¬ 
ju se koristiti. 

Materijali u dodiru s hranom, koji sadržavaju nikal, s izuzet¬ 
kom nehrđajućega čelika, moraju se adekvatno označavati, 
kako bi se moglo postupiti s gore navedenim preporukama. 

SREBRO (Ag) 

IZVORI U HRANI 

Srebro se može unijeti u organizam konzumiranjem morskih 
organizama, koji ga sadrže u malim količinama, ili oslobađa¬ 
njem malih količina srebra iz zubarskih plombi. Soli srebra se, 
zbog germicidnoga (sredstvo za uništavanje bakterija) svoj¬ 
stva, koriste u nekim zemljama za dezinfekciju vode za piće. 
Nadalje, srebro se koristi i kao sredstvo za bojanje (za dekora¬ 
ciju konditorskih proizvoda i alkoholnih pića). 

Srebro se koristi za izradu pribora i grnčarije. Potrebno je 
obratiti pažnju na europske standarde EN ISO 8442-2 i EN 
ISO 8442-3 koji se odnose na pribor od posrebrenoga nikla 
ili posrebrenoga nehrđajućega čelika, kao i na šuplji pribor 
(i spojne elemente) od posrebrenoga mesinga (mjed), bakra, 
nikal-srebra, kositar-olova i nehrđajućega čelika. 

Podaci o migraciji srebra vrlo su manjkavi. Čisto srebro je 
srednje meki metal. Kemijski je najreaktivniji metal od ple¬ 
menitih metala, ali ne oksidira lako, već potamni u uvjetima 
sobne temperature, u prisustvu sumpora ili sumporovodika. 
Oksidirajuće kiseline, dušična ili sumporna, oksidiraju srebro 
do pozitivnog iona tj. oblika u kojem se nalazi u većini svojih 
spojeva. 

ZDRAVSTVENI RIZICI 

JECFA nije provela procjenu na srebro. 

Količina srebra u vodi za piće općenito je ispod 0,005 mg/L te 
WHO (1993.) u svojim smjernicama ne navodi vrijednosti za 
srebro koje bi moglo djelovati po zdravlje ljudi. 

Procjenjeni dnevni unos srebra iznosi 0,007 mg (WHO, 
1993.). 

Apsorpcija soli srebra iznosi 10-20%. Biološko poluvrijeme 
raspada za srebro iznosi od nekoliko dana (kod životinja) do 
50 dana kod ljudi (u jetri). Spojevi srebra topljivi u vodi, kao 
stoje srebrov nitrat, imaju lokalni korozivni učinak pa mogu 
prouzročiti jaka (fatalna) otrovanja ukoliko se slučajno konzu¬ 
miraju. Učestala izloženost srebru može dovesti do anemije, 
srčanih oštećenja, povećane retardacije i degenerativnih pro¬ 
mjena na jetri. Nisu poznati slučajevi akutnoga trovanja kod 
ljudi. Neki spojevi srebra, kao što su srebrov oksid i srebrov 
nitrat, nadražujući su i mogu dovesti do krvarenja iz nosa i po¬ 
jave grčeva u abdomenu (trbuh). 

STRATEGIJE SMANJENJA RIZIKA 

lako ne postoji specifična procjena o srebru, čini se da nema 
potrebe za preporukama o uporabi srebra. 

Srebro reagira sa sulfidom, stvarajući crni srebrov sulfid, koji 
ima neugodan okus. Ta se reakcija može pojaviti kod konzu¬ 
macije jaja žličicom od srebra. 

Potrebno je provesti specifičnu procjenu o utjecaju srebra. 

KOSITAR (Sn) 

IZVORI U HRANI 

Kositar je u prehrani prisutan u vrlo malim količinama, u obli¬ 
ku kompleksnog iona, Sn(ll). Nalazi se gotovo u svakoj hrani. 
Kod neprocesirane hrane nalazi se u količinama manjim od 1 
mg/kg. Veće koncentracije kositra nađene su u hrani pakira¬ 
noj u limenkama, gdje dolazi do otapanja kositra iz bijeloga 

lima i stvaranja anorganskih spojeva ili kompleksa s kositrom. 
Kositrov klorid dopušten je kao prehrambeni aditiv za hranu 
u limenkama i za šparoge u staklenkama u količini do 25 mg/ 
kg (kao kositar), u skladu s Direktivom 95/2/EC. 

Najveći su izvor kositra u hrani materijali u dodiru s hranom. 
Najveća količina kositra oslobodi se otapanjem kositra iz li¬ 
menki od bijeloga lima u hranu kiseloga sadržaja. Bijeli lim 
je čelik prevučen tankim slojem kositra. Limenke od bijeloga 
lima najčešće su zaštićene prevlakama (lakovima). Bijeli se lim 
koristi za izradu limenki, poklopaca i zatvarača (uglavnom za 
staklenke i boce). Potrošnja limenki od bijeloga lima posljed¬ 
njih godina značajno je smanjena i u Europi i u SAD-u. Kositar 
se može naći i kod lončarskih proizvoda. Koristi se u legurama 
(bronca) ili za galvanizacije (zajedno s cinkom). Kositar se, ta¬ 
kođer, koristi i za pokositravanje pribora za jelo. Anorganski 
spojevi kositra koriste se kao pigmenti u keramičkoj industri¬ 
ji. Organometalni spojevi kositra služe kao stabilizatori niza 
industrijskih spojeva koji sadržavaju klor (poli(vinil-klorid) i 
poli(viniliden-klorid), klorirana guma i modificirana plastika). 

Kositar je amfoteran (reagira i s kiselinama i s lužinama), ali je 
relativno nereaktivan u gotovo neutralnim otopinama. U pri¬ 
sutnosti kisika, reakcije u otopinama značajno se ubrzavaju. 
Prevlake kositra na spremnicima za hranu vrlo sporo oksidira¬ 
ju. Sadržaj kositra u hrani ovisi o: 

• prisutnosti zaštitne prevlake 

• prisutnosti oksidirajućih agensa ili akceleratora korozije 
(npr. nitrati) 

• kiselosti proizvoda koji se pakira 

• vremenu i temperaturi čuvanja proizvoda u limenkama 
prije konzumiranja 

• oksidaciji bijeloga lima, praćenoj migracijom iona kositra 
u hranu. To je mehanizam poznat pod nazivom „žrtvena 
anoda". Na taj način kositar štiti čelik od korozije i even¬ 
tualne perforacije limenke. Nadalje, otopljeni kositar šti- 


ti i upakirani proizvod od degradacije (promjene boje i 
okusa) tijekom termičke sterilizacije i skladištenja. Rok 
valjanosti takvih proizvoda je 2 godine. 

Koncentracija kositra u hrani, u nelakiranim limenkama, može 
prijeći vrijednost od 100 mg/kg, dok je kod hrane u lakiranim 
limenkama ta vrijednost ispod 25 mg/kg. Međutim, čuva¬ 
njem hrane u otvorenim nelakiranim limenkama dolazi do 
pojačanog otapanja kositra i samim tim povećanja njegove 
koncentracije u hrani. Kod bijeloga lima (dobiven toplim po¬ 
tapanjem ili elektrolitički) dolazi do stvaranja oksidnoga sloja 
stajanjem na zraku. Taj je film prilično stabilan i osigurava ba¬ 
rijeru prema daljnjoj oksidaciji. Kod pH vrijednosti hrane od 
3 do 10 i u odsustvu kompleksirajućih tvari, oksidni sloj štiti 
metal od utjecaja hrane. Izvan toga pH područja može doći 
do korozije kositra. 

ZDRAVSTVENI RIZICI 

JECFA je 1988. utvrdila PTWI vrijednost za kositar od 14 mg/ 
kg tjelesne mase na tjedan, uključujući i kositar iz aditiva za 
hranu. JECFA je, također, naglasila da koncentracija kositra 
mora biti što je moguće niža, zbog eventualnih problema s 
iritacijom želuca. 

WFIO (1993.) je zaključila da se za anorganski kositar, zbog 
niske toksičnosti, može navesti koncentracija kositra tri puta 
veća od one u vodi za piće te, s obzirom na navedeno, nije 
potrebno donositi određene smjernice u tome smislu. 

Kod normalne prehrane (bez konzumiranja hrane ili pića iz 
limenke) unese se približno 0,2 mg kositra na dan. Ukupni 
prosječni unos kositra iznosi 4 mg/dan. 

Codex (1998.) sugerira maksimalnu granicu od 250 mg/kg 
kositra za krutu hranu u limenkama i maksimalnu granicu od 
200 mg/kg kositra za tekuću hranu u limenkama. 

Nacionalni zakoni zemalja članica navode maksimalne vrijed¬ 
nosti kositra 50-250 mg/kg. 


Ne postoje podaci o kroničnoj toksičnosti kositra kod ljudi. 
Anorganski spojevi kositra, naročito u okolišu dominantni te- 
travalentni kositar, slabo se apsorbiraju u probavnome traktu. 
Spojevi kositra djeluju nadražujuće na sluznicu probavnoga 
trakta, izazivajući mučninu, povraćanje, proljev, umor i glavo¬ 
bolju. Slučajevi trovanja zabilježeni su nakon konzumiranja 
voćnih sokova, soka od rajčice, zatim višnje, šparoga, haringe 
i marelice iz limenki. U tim slučajevima nisu poznate točne 
koncentracije kositra, ali se pretpostavlja da su iznosile 300- 
500 mg/kg. Smatra se da kositar otežava apsorpciju željeza i 
samim tim nastajanje hemoglobina. Kositar, također, ima i in- 
hibirajući učinak na apsorpciju bakra, cinka i kalcija. Kronično 
izlaganje visokim koncentracijama kositra može prouzročiti 
povećanje depresije i promjenu imunološke funkcije, vjero¬ 
jatno zbog interakcije između kositra i cinka ili selena. 

STRATEGIJE SMANJENJA RIZIKA 

Unutar zemalja EU postoje različite vrijednosti maksimalnog 
ograničenja za kositar u hrani (150-250 mg/kg). Prema tome, 
potrebno je provesti harmonizaciju (usklađivanje) maksimal¬ 
ne vrijednosti kositra u hrani. Codex je 2000. godine imao za 
cilj provesti evaluaciju kositra s obzirom na akutnu toksičnost. 
Međutim, zbog nepostojanja toksikoloških podataka, JECFA 
nije mogla provesti adekvatnu procjenu toksičnosti. 

Preporuka je da se izbjegava kontakt hrane s kositrom (osim 
limenki od bijeloga lima za pakiranje hrane) pri niskim pH vri¬ 
jednostima i pri visokim temperaturama. Također se preporu- 
ča da se hrana ne čuva u otvorenim limenkama. 

TITANIJ (Ti) 

IZVORI U HRANI 

Titanij se u obliku dioksida koristi kao bojilo-dodatak u kon- 
ditorskim i mliječnim proizvodima, u negaziranim pićima itd. 
Nadalje, titanij se kao aditiv koristi i u kozmetičkim i farmace¬ 
utskim proizvodima. 

Titanij se često koristi i u obliku slitina (legura), koje su čvr¬ 
šće i otpornije na koroziju od samoga metala. Međutim, nije 
poznato korištenje titanija kao materijala u dodiru s hranom. 
Titanov dioksid je, zbog svoje netopljivosti u vodi, klorovo- 
dičnoj kiselini, razrijeđenoj sumpornoj kiselini i organskim 
otapalima, inertan u kontaktu s hranom. 

Postoje sugestije za korištenje titanija kod korozivnih ili de¬ 
likatnih tekućina, poput mliječnih proizvoda, voćnih sokova 
te u proizvodnji vina. Titanij se, također, koristi u tzv. „stabi¬ 
liziranim" oblicima nehrđajućega čelika, u količini manjoj od 
1%. Izvanredna bjelina titanovoga dioksida osigurala mu je 
uporabu kao bijeloga pigmenta u bojama, lakovima, emajlu, 
u prevlačenju papira i plastike. Spojevi titanija koriste se i kao 
katalizatori u proizvodnji plastike. 

Smatra se da je titanij praktički inertan, zbog svojstva pasiva- 
cije površine stvaranjem molekulskoga sloja Ti0 2 . Taj sloj, koji 
vrlo dobro prijanja na metalnu osnovu, vrlo se teško uklanja 
čak i agresivnom 3% v/v otopinom octene kiseline zasićene s 
18-20% natrijeva klorida. 

ZDRAVSTVENI RIZICI 

JECFA (1970.) nije utvrdila granicu unosa titanova dioksida, 
budući da je dokazano da nema toksičnog učinka, s obzirom 
na njegovu netopljivost i inertnost. 

Procjenjeni unos titanija iznosi 0,3 - 1 mg/dan. 

Za spojeve titanija općenito se smatra da se slabo apsorbi¬ 
raju u probavnome traktu. Istraživanja na slitinama titanija 
koje se koriste kao implantanti (usadak) ili u kozmetičkim 
ili farmaceutskim proizvodima, nisu ukazala ni na kakve lo¬ 
kalne učinke na tkiva. Postoji toksikološka podijeljenost iz¬ 
među Ti0 2 , netopljivih i nereaktivnih i topljivih anorganskih 
soli koje se normalno metaboliziraju uz apsorpciju, razdjelu i 
izlučivanje. Postoji vrlo malo informacija na koji način titanij 
djeluje kao toksični agens. 

STRATEGIJE SMANJENJA RIZIKA 


Provedena je procjena titanija (titanijev dioksid) kao aditiva 
za hranu. Na osnovi te procjene, čini se da nema potrebe za 
određenim preporukama. 

CINK (Zn) 

IZVORI U HRANI 

Cink je esencijalni (neophodan) element u tragovima. Cink 
se javlja u većini hrane i pića. Najveći unos cinka u organi¬ 
zam dolazi konzumiranjem mesa, žitarica (cijela zrna) i mli¬ 
ječnih proizvoda (uključujući i sir). Značajan udio cinka uno¬ 
si se konzumiranjem školjkaša (100 mg/kg) i kikirikija (300 
mg/kg). 

Cink se najviše upotrebljava u proizvodnji nekorozivnih sliti¬ 
na, mjedi i u galvanizaciji proizvoda od čelika i željeza, kako 
bi se spriječila njihova korozija. Galvanizirani proizvodi kori¬ 
ste se u izradi aparata za domaćinstvo. Cink može sadržavati 
manje količine toksičnijih metala, npr. kadmija (0,01-0,04%) i 
olova u obliku onečišćenja. Uporaba materijala od cinka, cin¬ 
kovih slitina ili galvaniziranoga cinka, u dodiru s hranom je 
ograničena. Cinkov sulfid je sivo-bijela ili žuto-bijela sol, dok 
je cinkov oksid bijele boje. Navedene soli koriste se u proi¬ 
zvodnji bijelih boja, keramike i drugih proizvoda (npr. poli- 
mernih materijala). 

Cinkje relativno meki metal koji lako stupa u reakciju s anor¬ 
ganskim (stvarajući okside) i organskim spojevima. Postoje 
podaci trovanja cinkom konzumiranjem kiselih (sok od na¬ 
ranče) i alkoholnih napitaka u limenkama od galvanizirano¬ 
ga željeza. Kako se cink lako otapa u razrjeđenim kiselinama 
i lužinama, u takvim slučajevima može doći do izlučivanja 
cinka i kadmija. Također, može doći i do otpuštanja cinko¬ 
va hidrokarbonata tamo gdje postoji dodir sa zrakom i vla¬ 
gom. 


ZDRAVSTVENI RIZICI 


JECFA (1982.) je utvrdila PMTDI vrijednost od 1 mg/kg tjele¬ 
sne mase. 

Potrebni dnevni unos za odrasle iznosi oko 15 mg/dan, što 
opet varira sa starošću osobe (JECFA, 1982.). 

Prema SCF (1993.) podacima, ne preporuča se dnevno preko¬ 
račenje od 30 mg cinka za odrasle osobe. 

Prosječni dnevni unos, prema WFIO (1993.) podacima, iznosi 
15-20 mg/dan. 

Voda za piće koja sadržava više od 3 mg/L cinka ne preporuča 
se za piće (WHO, 1993.; 2004.). 

Cink je posvuda prisutan i neophodan element u tragovima. 
Apsorpcija cinka u organizmu vrlo varira (10-90%). Neopho¬ 
dan je za funkciju niza metalo enzima. Cink smanjuje toksič¬ 
nost kadmija i bakra. Može djelovati kao modifikator karcino- 
genog odziva; nedostatak cinka ili vrlo visoke koncentracije 
cinka mogu povećati osjetljivost na nastanak karcinoma. 

STRATEGIJE SMANJENJA RIZIKA 

Cinkje izrazito topljiv u dodiru s kiselim prehrambenim proi¬ 
zvodima. U nekim je zemljama zabranjena uporaba materijala 
u dodiru s hranom izrađenih od cinka, slitina cinka ili galvani¬ 
ziranih materijala/predmeta. Izuzeća predstavljaju spremnici 
za ulja načinjeni od cinkovih slitina ili galvaniziranog cinka. 
Prema tome: 

• Cink se ne smije koristiti u kontaktu s kiselom hranom 
povećanog udjela vlage. 

• Pribor koji je galvaniziran cinkom ne smije sadržavati ili 
otpuštati kadmij. 

• Pribor od galvaniziranoga cinka može se koristiti u kon¬ 
taktu sa suhim prehrambenim proizvodima i proizvodi¬ 
ma koji nisu kiseloga karaktera. 


SLITINE (LEGURE) 

Slitina (legura) je metalni materijal homogene strukture, sa¬ 
stavljen od dva ili više elemenata na način da se ne mogu raz¬ 
dvojiti mehaničkim putem. Sadržaj pojedinih metala može 
se razlikovati kod legura koje dolaze u prodaju pod istim 
imenom. Razlog tome je što se u specifikacijama nacional¬ 
nih i međunarodnih standarda navodi raspon koncentracija 
različitih elemenata (npr. nehrđajući čelik oznake 316 može 
sadržavati 16-18% kroma, 10-14% nikla i 2-3% molibdena). 
Unutar toga raspona, definiranoga standardima, svojstva su 
određene slitine identična. Na ovome će se mjestu predočiti 
opće informacije o nekim tipičnim slitinama. 

IZVORI U HRANI 

Većina se metala uglavnom koristi u obliku slitina. Među naj¬ 
češćima su: 

• Nehrđajući čelici koji predstavljaju željezo-krom slitinu, 
koja sadržava najmanje 10,5% kroma (najčešće 17-18%), 
manje od 2% ugljika te druge elemente, kao što su nikal, 
molibden itd., kako bi se dobila željena svojstva. 

• Bronca sadrži 80-95% bakra i 5-20% kositra. 

• Mjed sadrži 60-70% bakra i 30-40% cinka. 

• Njemačko srebro (alpaka; novo srebro ili kina-srebro) le¬ 
gura je bakra (60%), nikla (20%) i cinka (20%). 

• Ostale se slitine koriste u manjoj količini, kao npr. nikal- 
titanij, nikal-bakar, i kvazi-kristal. 

Kao dodaci mogu se koristiti različiti elementi. Tako, npr., u 
aluminijskim se slitinama mogu naći niske koncentracije 
mangana, silicija ili bakra, koji imaju značajan utjecaj na svoj¬ 
stva slitine. 

U usporedbi s čistim metalima, slitine se ponašaju drugačije 
u kontaktu s određenom hranom i općenito dolazi do manje 
migracije metalnih iona, zbog povećanja kemijske stabilnosti 
materijala. 

Istraživanja migracije provedena su na šalicama za kavu 
(moka) od aluminijske slitine različitoga sastava. Aluminij 
za izradu šalica bio je sljedećega sastava: 0,09-0,77% cinka, 
0,19-5,5% bakra, 0,02-0,5% olova te drugih metala. Određena 
je migracija bakra, cinka i olova. Rezultati su pokazali da po¬ 
većanje udjela bakra u polaznoj sirovini-slitini nije rezultiralo 
odgovarajućim povećanjem migracije olova. Nadalje, ponav- 
Ijanom uporabom, smanjivala se i količina analiziranih (migri- 
rajućih) elemenata. 

ZDRAVSTVENI RIZICI 

Ne postoje podaci o specifičnoj toksikološkoj procjeni pojedi¬ 
nih slitina koje se koriste u izravnome dodiru s hranom. 

Iz slitina migriraju sastavni elementi. 

Migracija tih elemenata općenito je niža u usporedbi s migra¬ 
cijom kod nelegiranih metala, uglavnom zbog mikrostruktur- 
noga vezanja elemenata unutar slitine. 

Migracija elemenata iz slitina kontrolirana je snagom atom¬ 
ske veze unutar slitine. Kod većine legura sastavni su elementi 
međusobno vezani kemijskim vezama, stvarajući novi spoj na 
mikrostrukturnoj razini. Sastav nekih slitina može minimizirati 
migraciju metala, kao i povećati kemijsku stabilnost materijala 
u usporedbi s migracijom čistih metala. Prema tome, u uspo¬ 
redbi s čistim metalima, slitine se ponašaju drugačije u kontak¬ 
tu s određenom hranom i općenito dolazi do manje migracije 
metalnih iona, zbog povećanja kemijske stabilnosti materijala. 

Nakon provedenoga testa migracije, svaki se pojedini migrira¬ 
jući element treba evaluirati (procijeniti) na osnovi toksikološ¬ 
kih informacija o pojedinačnom elementu. 

STRATEGIJE SMANJENJA RIZIKA 

Za utvrđivanje migracije potrebno je svaku slitinu pojedinač¬ 
no ispitati. 

Potrebno je prikupiti (poznavati) podatke o migraciji metala iz 
slitina koje dolaze u dodir s hranom. 

U nedostatku informacija o procjeni sigurnosti slitina, potreb¬ 
no je provesti procjenu migracije pojedinih elemenata u skla¬ 
du sa smjernicama za pojedinačne elemente. 

Slitine koje dolaze u dodir s hranom mogu sadržavati samo 
aluminij, krom, bakar, zlato, željezo, magnezij, mangan, mo- 
libden, nikal, platinu, silicij, srebro, kositar, titanij, cink, kobalt, 
vanadij i ugljik. 

Slitine koje se koriste za lemljenje, a dolaze u dodir s hranom, 
smiju sadržavati najviše 0,5% kadmija. Kadmij se ne smije na¬ 
mjerno dodavati. 

NEHRĐAJUĆI ČELIK 

IZVORI U HRANI 

Ne postoji univerzalno ograničenje na sastav nehrđajućih če¬ 
lika koji se koriste za izradu opreme i pribora u dodiru s hra¬ 
nom. U Francuskoj i Italiji postoji zakonom regulirani zahtjev 
po kojemu nehrđajući čelik u dodiru s hranom mora sadrža¬ 
vati najmanje 13% kroma i može sadržavati nikal i mangan. 
Maksimalna su ograničenja postavljena na neke druge legira- 
juće elemente (4% za Mo,Ti, Al i Cu; 1% za Ta, Nb i Zr). U Italiji 
postoji „pozitivna lista" nehrđajućih čelika u dodiru s hranom. 
Navedeni tipovi moraju proći ispitivanja na koroziju u desti¬ 
liranoj vodi, maslinovom ulju, vodenoj otopini etanola i 3% 
otopini octene kiseline unutar odgovarajućih uvjeta.Toj se li¬ 
sti mogu pridodati i novi tipovi nehrđajućih čelika nakon pro¬ 
vedenih ispitivanja. U Velikoj Britaniji postoji niz specifikacija 
za čitav niz nehrđajućih čelika koji dolaze u dodir s hranom. 
Sličnu zakonsku regulativu imaju i druge zemlje. Nadalje, po¬ 
stoje europski standardi za primjenu pojedinih tipova nehr¬ 
đajućih čelika. Sastav nehrđajućega čelika za izradu pribora 
za jelo definiran je europskim standardom (EN ISO 8442-2), 
koji ovisi o primjeni pribora (Tablice 1. i 2.). 

Nehrđajući čelici od velike su važnosti kao materijal u dodiru 
s hranom i pićem, bilo da se od njega izrađuje oprema za 


transport (npr. cisterne za mlijeko), procesna oprema (npr. 
u mliječnoj i konditorskoj industriji, proizvodnji voća, žita¬ 
rica, brašna, šećera), izrada spremnika za vino, pivo, izrada 
pribora i opreme (npr. mješalice za tijesto, sjeckalice/mikseri 
u mesnoj i ribljoj industriji), odnosno gotovo za svu opremu 
u industriji, kuhinjama, restoranima, bolnicama itd. Od nehr- 
đajućega čelika izrađuje se oprema i pribor za domaćinstva 
(npr. električno kuhalo za kavu, sudoperi, pribor za kuhanje 


i rezanje, pribor za jelo itd.). Zbog lakoga čišćenja i održava¬ 
nja, osigurava higijensku ispravnost u pripravi i rukovanju s 
hranom. 

Nehrđajući čelici podijeljeni su prema svojoj metalurškoj 
strukturi. Tipovi nehrđajućih čelika koji dolaze u dodir s hra¬ 
nom dijele se u sljedeće skupine: a) Martenzitni b) Feritni c) 
Austenitni i d) Austenitno-feritni čelici. 


Tablica 7. Sastav nehrđajućega čelika za izradu pribora za jelo (EN ISO 8442-2) 


Tipovi 

Sastav (%) 

C 

Cr 

Ni 

Mo 

Mn 

V 

Martenzitni 

<0,16 

< 12 

0 

- 

- 


<0,26 

< 12 

- 

> 1,3 

- 

£0,2 

Feritni 

>0,07 

< 16 

0 

> 1,3 

- 


Austenitni 

>0,07 

< 17 

<8 

> 1 

- 


>0,15 

< 17 

<4 

- 

> 10,5 



Tablica 2. Sastav nekih nehrđajućih čelika za izradu opreme u dodiru s hranom (Alfonsson, i 994.) 


Tipovi 

Oznaka 

Sastav (%)* 

C 

Cr 

Ni 

Mo 

Cu 

V 

Martenzitni 

1.4028 

>0,15 

12-14 

- 

- 

- 

- 

1.4116 

>0,4 

14-15 

- 

0,5-0,8 

- 

0,1-0,2 

Feritni 

1.4016 

0,08-0,12 

16-18 

0-0,75 

- 

- 

- 

Austenitni 

1.4301 

0,07 

17-19,5 

8-10,5 

- 

- 

- 

1.4401 

0,07 

16-18,5 

10-13 

2-2,5 

- 

- 

1.4539 

0,02 

19-21 

24-26 

4-5 

1,2-2,0 

- 

Dupleks 

1.4362 

0,03 

22-24 

3,5-5,5 

0,1-0,6 

0,1-0,6 

- 

1.4462 

0,03 

21-23 

4,5-6,5 

2,5-3,5 

- 

- 

Super austenitni 

1.4547 

0,02 

19,5-20,5 

17,5-18,5 

6-7 

0,5-1,0 

- 


* Uglavnom Fe i ostalih elemenata (npr. Si, Mn, N, P, S) do 100%. 

Naziv„nehrđajući čelik" označava materijal otporan na koro¬ 
ziju u uvjetima u kojima bi inače željezo korodiralo ili poka¬ 
zalo znakove hrđe. Otpornost nehrđajućih čelika prema ko¬ 
roziji rezultat je prirodno stvorenoga vrlo tankoga zaštitnoga 
sloja, poznatoga pod nazivom i pasivni film. Krom predstav¬ 
lja esencijalni (bitni) element u stvaranju i stabilizaciji pasiv¬ 
noga filma. Povećanjem udjela kroma, od minimalnih 10,5% 
da bi materijal mogao nositi naziv„nehrđajući čelik", na 17% 
ili više od 20%, značajno mu se povećava stabilnost pasiv¬ 
noga filma. Taj film debljine od nekoliko angstrema (1 A = 
10' 8 cm) nastaje gotovo trenutno u dodiru s kisikom iz zraka 
ili vode. Film je izrazito otporan na abraziju i lomljenje, a pri 
oštećenju vrlo se brzo obnavlja. Nikal pospješuje ponovnu 
pasivaciju, a molibden je izrazito učinkovit u stabilizaciji fil¬ 
ma u prisutnosti klorida. Prema tome, ta se dva legirajuća 
elementa koriste kod velikoga broja različitih nehrđajućih 
čelika koji dolaze u dodir s hranom. Međutim, male količine 
metalnih elemenata u slitini mogu migrirati u hranu iz takve 
opreme pa je, prema tome, potrebno ispitati može li konzu¬ 
miranje takve hrane prouzročiti neželjene pojave u probav- 
nome sustavu kod ljudi. Općenito se smatra da migracija iz 
nehrđajućih čelika ovisi o vremenu. Međutim, ispitivanja su 
pokazala da migracija nikla iz nehrđajućega čelika opada s 
vremenom na minimalnu vrijednost koja je ispod 0,1 mg/m 2 
(najčešće ispod 0,1 mg/kg hrane). Priprema hrane, kao što je 
rabarbara, kiseli kupus i umak od crvenoga vina, u potpuno 
novoj opremi za kuhanje od nehrđajućega čelika može do¬ 
vesti do kemijske promjene površine nehrđajućega čelika. 
Takva se promjena promatra kao proces stvaranja zaštitno¬ 
ga sloja koji smanjuje daljnju migraciju nikla. Količina nikla 
koja se oslobodi iz pribora/opreme kod standardnih porcija 
različitih tipova agresivne hrane iznosi 0-0,008 mg. Najveća 
migracija kroma i nikla uočena je kod posuđa pri prvome 
korištenju. Istraživanja provedena na migraciju kroma i nikla 
iz posuđa od feritnoga i austenitnoga nehrđajućega čelika 

te stakla pokazala su da je migracija tih elemenata u pro¬ 
sječnoj dnevnoj prehrani zanemariva u odnosu na prirodni 
udio tih elemenata u hrani. Nadalje, nije uočena značajna 
razlika u migraciji tih elemenata između nehrđajućega če¬ 
lika i stakla. 

ZDRAVSTVENI RIZICI 

S obzirom na rezultate velikoga broja istraživanja o koroziji 
nehrđajućih čelika u različitim medijima i migraciji metala u 
hranu iz takvih posuda, zaključeno je da ne postoji zabrinu¬ 
tost po zdravlje ljudi. 

Za posebne namjene (npr. mediji s visokom koncentracijom 
klorida) postoje specijalne vrste nehrđajućih čelika, od kojih 
se očekuje velika otpornost prema koroziji. 

STRATEGIJE SMANJENJA RIZIKA 

Ne postoji službena procjena štetnosti po zdravlje ljudi upo¬ 
rabom materijala i predmeta od nehrđajućega čelika u dodiru 
s hranom. 

Plastika 

Nino Dimitrov, dipl. ing. 


Najzastupljenija vrsta materijala koji dolaze u neposredan 
dodir s hranom su materijali izrađeni od plastike, odnosno 
plastična ambalaža. Plastika se definira kao preradbeni ma¬ 
terijal izrađen od polimera. Pod pojmom »plastika« podrazu¬ 
mijevaju se organski makromolekularni kemijski spojevi do¬ 
biveni polimerizacijom, polikondenzacijom, poliadicijom ili 
nekim drugim sličnim procesom iz niskomolekularnih tvari ili 
kemijskom izmjenom prirodnih makromolekula. U takve ma- 
kromolekularne kemijske spojeve mogu se dodavati i druge 
tvari ili materijali. Plastomeri su sintetska ili modificirana vrsta 
polimera, koji zajedno s duromerima/termostabilnim polime- 
rima čine skupinu materijala poznatih pod imenom plastika. 
U svijetu se danas količinski najviše proizvode četiri polimera: 
polietilen (PE), polipropilen (PP), poli(vinil-klorid) (PVC) i poli- 
stiren (PS), koji su u ukupnoj proizvodnji polimernih materi¬ 
jala zastupljeni s oko 70%. Kako bi se poboljšala preradljivost 
i omogućio duži vijek trajanja zapakirane hrane, najčešće se 
u plastiku dodaju različite vrste polimernih dodataka koji po¬ 
tencijalno mogu predstavljati određenu kemijsku opasnost, 
ukoliko migriraju u hranu. Dodatci koji se koriste u najčešće 
korištenim plastičnim materijalima namijenjenim za neposre¬ 
dan dodir s hranom, lijekovima ili materijalima za medicinsku 
primjenu, dijele se prema svojoj funkciji, a ne prema sastavu, 
prikazani su u Tablici 1. Može se reći da bi bez uporabe poli¬ 
mernih dodataka plastika bila gotovo bezvrijedan materijal. 

Polimerni dodatci, s obzirom na svoju relativno malu mole¬ 
kulsku masu, posjeduju veliku mobilnost, pri čemu vrlo lako 
difundiraju u medij (hrana, otapalo i si.) iz svoga okruženja, 
posebice u medij s povišenim sadržajem masti. Tijekom di¬ 
fuzije, odnosno migracije pojedinoga polimernoga dodatka 
u atmosferu, promjena koncentracije difuzijske supstancije 

Tablica 7. Dodatci koji se koriste u najčešće korištenim plastičnim materijalima namijenjenim za neposredan dodir s 
hranom, lijekovima ili materijalima za medicinsku primjenu (Pospišil i Nešpurek, 2008.) 


Dodatak 

Polimerni materijal 

Polietilen 

visoke 

gustoće 

(PE-HD) 

Polietilen 

niske 

gustoće 

(PE-LD) 

Linearni 

polietilen 
niske gustoće 
(PE-LLD) 

Polipropilen 

(PP) 

Polistiren 

(PS) 

Poliamid 

(PA) 

Poli(etilen- 

tereftalat) 

(PET) 

Poli(vinil- 
klorid) (PVC) 

Sredstva protiv 

zamagljivanja 

filma 

+ 

+ 

+ 




+ 

+ 

Antistatici 

+ 

+ 

+ 

+ 

+ 

+ 

+ 

+ 

Sredstva za 

pjenjenje 




+ 

+ 



+ 

Bojila 

+ 

+ 

+ 

+ 

+ 

+ 

+ 

+ 

Punila i ojačavala 

+ 

+ 

+ 

+ 

+ 

+ 

+ 

+ 

Lubrikanti 

(+) 

+ 

+ 

+ 

+ 



+ 

Nukleansi 

+ 



+ 


+ 

+ 


Optički izbjeljivači 

+ 

+ 

+ 

+ 

+ 

+ 

+ 

+ 

Omekšavala 

(plastifikatori) 








+ 

Sredstva za 

sprječavanje 

kiselosti 

+ 

+ 

+ 

+ 



+ 

+ 

Sredstva za 

sprječavanje 

razvoja 

mikroorganizama 

+ 

+ 

+ 

+ 



+ 

+ 


170 























Dodatak 

Polimerni materijal 

Polietilen 

visoke 

gustoće 

(PE-HD) 

Polietilen 

niske 

gustoće 

(PE-LD) 

Linearni 

polietilen 
niske gustoće 
(PE-LLD) 

Polipropilen 

(PP) 

Polistiren 

(PS) 

Poliamid 

(PA) 

Poli(etilen- 

tereftalat) 

(PET) 

Poli(vinil- 

klorid) (PVC) 

Benzofuranon 

(lakton) 

+ 

+ 

+ 

+ 

(+) 




Sredstva za 
dehidrataciju 







+ 


Dialkil- 

hidroksilamin 




+ 





Toplinski 

stabilizatori 

(organotin, 
metalni sapuni) 







+ 

+ 

Stabilizatori na 
bazi tercijarnih 
amina (eng. 
Hindered amine) 

+ 

+ 

+ 

+ 

+ 

+ 

(+) 


Organski fosfati 
(ne kao tvari 
za sprečavanje 
zapaljivosti) 







+ 

+ 

Organski fosfit i 
fosfonit 

+ 

+ 

+ 

+ 

+ 


+ 

+ 

Fenolni 

antioksidansi 

+ 

+ 

+ 

+ 

+ 

+ 

+ 

+ 

Tioeteri 




+ 

+ 




UV-stabilizatori 

+ 

+ 

+ 

+ 

+ 

+ 

+ 

odvija se unutar svakoga dijela plastike. Osim dodataka, od 
niskomolekularnih tvari koje mogu migrirati u hranu, svaka¬ 
ko treba spomenuti i rezidualne monomere i oligomere koji 
su izrazito reaktivni i u većoj ili manjoj mjeri toksični. Mnogi 
oksidativni oblici monomera stvaraju metabolite koji mijenja¬ 
ju biološku homeostazu, izazivajući promjene kod izloženih 
organizama. 

Nepotpuna polimerizacija te krivi odabir vrste materijala 
koji će doći u neposredan dodir s pojedinom vrstom hrane 
rezultira zaostajanjem reaktivnih monomera, oligomera ili 
dodataka, koji onda mogu migrirati u hranu, čime nepovolj¬ 
no utječu na zdravstvenu ispravnost hrane, a, u analitičkome 
smislu, manifestiraju se povišenim vrijednostima globalne i 
specifične migracije. Procjena rizika vezana za potencijalnu 
izloženost migracije rezidualnih monomera iz polimernih 
materijala složen je postupak koji uključuje: 

a) početnu koncentraciju monomera u polimernome mate¬ 
rijalu 


b) procjenu mogućega kontakta polimernoga materijala s 
hranom ili ljudima 

c) izračune procjene ljudskoga kontakta s rezidualnim mo- 
nomerima 

d) informacije o toksičnosti monomera, uključujući podatke 
o faktorima karcinogeneze, vrijednosti NOEL-a (eng. no 
observable effect level) ili podatke koji se mogu koristiti 
pri procjeni sigurnosnih vrijednosti izloženosti ljudi mo- 
nomerima. 

Prednost plastike, odnosno plastične ambalaže, je svojstvo 
da čuva, odnosno smanji, gubitke važnih komponenata iz 
hrane, kao što su to voda i aroma. Plastična ambalaža spo¬ 
sobna je usporiti, pa čak i spriječiti, štetan utjecaj na sadržaj 
izazvan iz okoliša, zrakom, svjetlom i mikroorganizmima. Sve 
navedeno ne bi bilo moguće bez korištenja polimernih do¬ 
dataka, kojima je cilj da ambalaža što duže održava hranu u 
zdravstveno ispravnome stanju. Na Slici 2. prikazane su mo- 


OKOLIŠ 

PLASTIČNA 

AMBALAŽA 

m 0 

HRANA 

> M) 

PERMEABILNf 

«T m„ 

(2) 

PERMEABILN 

OST 


MIGRACIJA 

m H 


APSORPCIJA 

(SCALPING) 


Migracijske tvari 

Nepovoljni utjecaj na hranu 

Kisik 

(1) Oksidacija 

Vodena para 

co 2 

Mikrobm rast 

Ostali plinovi 

Promjena okusa i mirisa 


(2) Dehidratacija 


Dekarbonacija 

Monomeri .oligomen 

Promjena okusa i mmsa 

Dodatci 

Sigurnosni fakton 

Arome 

Gubitak intenziteta arome 

Masti 

Razvoj neuravnoteženih oblika 

Organske kiseline 

mmsa i okusa hrane 

Pigmenti 

Oštećenja na ambalaži 


Slika 2. - Moguće interakcije između plastične ambalaže, hrane i okoliša te nepovoljan utjecaj na hranu. 

guče interakcije između plastične ambalaže, hrane i okoliša te 
njihov nepovoljan utjecaj na zdravstvenu ispravnost hrane. 

Migracija, kao rezultat difuzije u plastiku i prijenosa tvari iz 
plastike u hranu, vezana je za hlapljivost i molarnu masu mi¬ 
granta (organskih supstancija) te za osnovnu difuziju, s obzi¬ 
rom na vrstu polimernoga materijala. 

Vrlo važan faktor o kojem se ne vodi dovoljno računa prili¬ 
kom odabira vrste plastičnih materijala za određen tip hrane 
(kiselu, masnu i neutralnu) inertnost je polimera, o čemu će 
ovisiti i prijenos tvari (difuzija) u hranu. Stoje materijal iner- 
tniji, to će i kemijska opasnost, u smislu migracije toksične 
tvari u hranu, biti manja. To je posebice važno ukoliko se radi 
s recikliranim materijalima, gdje je potreban poseban oprez. 
Inertnost najčešće korištenih polimernih materijala za pakira¬ 
nje hrane pada u sljedećem nizu: 

Poli(etilen-naftalat) (PEN), poli(etilen-tereftalat) (PET), polifvinil- 
klorid) (PVC) > polistiren (PS) > polietilen visoke gustoće (PE-HD), 
polipropilen (PP) > polietilen niske gustoće (PE-LD) 

Budući da su poli(etilen-naftalat) (PEN) i poli(etilen-terefta- 
lat) (PET) najinertniji materijali te, osim što su poželjni za pa¬ 
kiranje hrane, pogodno ih je i oporabiti u tvorevine za nepo¬ 
sredan dodir s hranom.Tu treba naglasiti da prilikom odabi¬ 
ra plastične ambalaže za neposredan dodir s hranom cijena 
plastičnoga materijala ni u kome slučaju ne jamči njegovu 
zdravstvenu ispravnost niti sigurnost hrane. Prilikom odabira 
materijala ili predmeta za neposredan dodir s hranom, osim 
svega navedenoga, postoji još i dodatna kemijska opasnost 
koju valja spomenuti, a to su tzv. nenamjerno dodane sup¬ 
stancije (eng. NIAS Not lntentionally Added Substances), koje, 
kao i neki drugi zakonski neregulirani toksični migranti, na¬ 
staju kao reakcijski nusprodukti sirovina u postupku poli- 
merizacije ili kao produkti razgradnje. Takve su supstancije 
najčešće sastavni dio tiskarskih bojila ambalažnoga materi¬ 
jala ili adheziva, koji služe kao veziva za višeslojne laminirane 


folije i nisu u neposrednome dodiru s hranom. Te supstan¬ 
cije u vrlo kratkome vremenskome periodu mogu migrirati 
u kontaktnu površinu materijala ili predmeta koji dolazi u 
neposredan dodir s hranom, a i iz njega u sadržaj, odnosno 
u hranu nakon pakiranja. Ta je problematika postala aktual¬ 
na 2005./2006. godine, kada se pojavila situacija s ITX-om 
(izopropil-tioksantonom), koji se koristi kao fotoinicijator u 
procesu fiksiranja, sušenja boje na površini ambalaže. Sup¬ 
stancije tiskarskih bojila za ambalažu mogu omekšati otapa¬ 
njem međufazne površine višeslojnih materijala te vrlo brzo 
migrirati u hranu u velikim količinama, koje nisu očekivane, 
s obzirom na difuzijska svojstva pojedinoga polimernoga 
materijala, odnosno njegovu inertnost. Taj slučaj migracije 
primjećen je i kod najinertnijih materijala koji imaju niski ko¬ 
eficijent difuzije, kao što su PET i PS. 

PVC 

Poli(vinil-klorid), osim što je jedan od najvažnijih sintetičkih 
polimernih materijala, jedan je i od najčešće korištenih po¬ 
limernih materijala za ambalažu koja dolazi u neposredan 
dodir s hranom. Kada bi PVC bio otkriven u današnje vrijeme, 
njegova bi komercijalna uporaba bila dovedena u pitanje, 
zbog toga što je podložan toplinskoj i foto-oksidativnoj raz¬ 
gradnji, a današnju široku primjenu prvenstveno zahvaljuje 
razvoju polimernih dodataka, koji mu daju stabilnost pri sob¬ 
noj temperaturi. Puno mekši i preradljiviji polimer dobiva se 
kopolimerizacijom ili miješanjem s omekšavalima, pri čemu 
se tako omekšani PVC koristi kao sintetička koža, u građevi¬ 
narstvu, pri izradi tuba, cijevi, filmova obuće i igračaka. Isto 
tako valja spomenuti da se omekšani PVC koristi za izradu 
Tvvist -off poklopaca (brtvila), kao i za izradu opreme i uređa¬ 
ja za transfuzijske pripravke. Di-(2-etil-heksil)-ftalat ( engl.di - 
ethylhexyl phthalate - DEHP) najčešće je korišteno omekšava¬ 
lo u PVC-u, pri čemu više od 50% upotrijebljenih estera ftalne 
kiseline u industriji polimera otpada upravo na DEHP. Prema 
Pravilniku o razvrstavanju, označavanju, obilježavanju i paki- 

Tablica 2. Toksičnosti DEHP-a na raznim organima 




Vrsta 


Vrijeme 


Organ 

Učinak 

n = broj životinja 

Doza 

izloženosti 

Referenca 


Tubularna atrofija i 
degeneracija 

Štakori, n=nije 
zabilježen broj 
istraživanih 

0,9 i 1,9g/kg/dan 
u dijetnoj ishrani 

90 dana 

Shaffer i dr. 

(1945.) 


Disorganizacija 

životinja 


Prvi dan od 


Testisi 

seminiferne tubulske 
strukture u mužjaka 
offspring 

Testikularna i 

Štakori, n=36 
ograđenih, 7 
offspring po 
ogradi 

cca 3,0-3,5mg/kg/dan u 
vodi 

gestacije do 

21. dan nakon 

poroda 

Arcadi i dr 

(1998.) 


epididimalna atrofija i 



14. dan od 



testikularna ageneza; 
Hemoragični testisi; 
hipospadija 

Štakori, n=69 

750mg/kg/dan u 
dijetnoj ishrani 

gestacije do 
trećega dana 
dojenja 

Gray i dr (1999.) 

Stanična 

kultura 

testikularnih 

stanica 

Sertolijeve stanice/ 

gonociti 

podijeljene 

Štakor (neonatalni) 

27pg/L koncentracija 

MEHP u kulturi 

48h 

Li i dr. (1999.) 

Ova rij i 

Potisnuta ili odgođena 
ovulacija, potisnuta 
proizvodnja estradiola, 

Štakori, 

n=6-9 po grupi, 8 

2g/kg/dan u hrani 

3-12 dana 

Daviš i ost. 


policistični ovariji 






Respiratotni distres, 





Pluća 

patološke promjene 
nalik na bolest hijalinske 
membrane 

Humani neonatus, 

n=3 

0,001-4,2mg/h tijekom 
umjetne ventilacije 

12-30 dana 

Rothidr. (1998.) 

Srce 

Smanjenje srčane 
frekvencije i krvnoga 

tlaka 

Štakori, n=5 

Granica učinka: 

20mg MEHP (srčana 
frekvencija) 

75mg MEHP (tlak) 

Kratkotrajna 
- doza svake 

minute 

Rocki dr. (1987.) 

Vrsta 


Vrijeme 


Organ 

Učinak 

n = broj životinja 

Doza 

izloženosti 

Referenca 


Smanjenje klirensa 
kreatinina; cistične 

Štakori, n=65 

2mg/kg, 3x tjedno u 

1 godina 

Crocker i dr. 

Bubrezi 

promjene 

Degeneracija fokalnih 
tubula; atrofija; cistični 
renalni tubuli 

Miševi,m=60 PPAR 

a± * 

dijetnoj ishrani 

12,000ppm u hrani 

4,8 i 24 tjedna 

(1988.) 

VVardidr. (1988.) 

Fetus/ 

embrio 

Fetalna smrt, 
ekzencefalija, otvorene 
neuralne tube, smanjena 
veličina 

Miševi, n=89 stelja 

PPAR a± 

lOOOmg/kg u dijetnoj 

ishrani na 8. i 9. dan 

gestacije 

2 dana 

Peters i dr. 

(1997.) 


Flistološke abnormalnosti, 
smanjena funkcija jetre 

Rhesus majmuni 
(nezreli), n=12 

Nije direktno dređeno; 
intravenski primana krv iz 
PVC spremnika, ukupna 

1 godina 

Kevy and 
Jacobson (1982.) 

Jetra 



doza 87,5-290mg 




Flepatocelularni adenom 

Štakori, n=330 

146,6mg/kg/dan u 
dijetnoj ishrani 

104 tjedna 

Moore (1996.) 


ranju opasnih kemikalija, di-(2-etil-heksil)-ftalat razvrstan je 
u grupu reproduktivne otrovnosti kategorije 2. U Tablici 2. 
prikazane su toksičnosti DEHP-a na raznim organima. 

Od ostalih estera ftalne kiseline koji se koriste kao omekšava¬ 
la, važno je spomenuti dimetil-ftalat (DMP), dietil-ftalat (DEP), 
dibutil-ftalat (DBP), butilbenzil -ftalat (BBP), di-N-oktil- ftalat 
(DNOP), di-izodecil ftalat (DIDP), di-izononil-ftalat (DINP), kao 
i adipate di-(2-etil-heksil)-adipat (DEHA). Dibutil-ftalat; butil- 
benzil-ftalat, prema zahtjevima Pravilnika, razvrstani su, osim 


u kategoriju 2, i u kategoriju 3 reproduktivne otrovnosti. To¬ 
pljivost estera ftalne kiseline u vodi ovisi o njihovoj kemijskoj 
strukturi. Esteri ftalne kiseline, koji u strukturi imaju kratku 
alkilnu skupinu kao što je metilna, imaju svojstvo znatne 
topljivosti u vodi, za razliku od onih s dugim alkilnim lanci¬ 
ma, kao što je di-(2-etil-heksil)-ftalat ili ftalati s aromatskim 
jezgrama u pokrajnjim lancima, koji su u vodi su slabo to¬ 
pljivi. Takve ftalatne estere karakterizira svojstvo lipofilnosti 
te se više vežu i nakupljaju u mastima, organskim tvarima i 


Tablica 3. Ograničenja uporabe estera ftalne kiseline u materijalima i predmetima koji dolaze u neposredan dodir s hranom. 


Ester ftalne kiseline 

Ograničenje 

DEHP 

Samo za višekratnu uporabu predmeta koji dolaze u neposredan dodir s masnom hranom 

DBP 

Samo za višekratnu uporabu predmeta koji dolaze u neposredan dodir s masnom hranom 

BBP 

Samo za jednokratnu uporabu za nemasnu hranu i predmete koji se koriste za višekratnu uporabu 

DIDP 

Samo za jednokratnu uporabu za nemasnu hranu i predmete koji se koriste za višekratnu uporabu 

DINP 

Samo za jednokratnu uporabu za nemasnu hranu i predmete koji se koriste za višekratnu uporabu 

sedimentu. Lipofilna priroda estera ftalne kiseline može imati 
nepovoljan utjecaj na zdravstvenu ispravnost hrane, posebi¬ 
ce hrane s povišenim sadržajem masnoće. Europska komisija 
propisala je ograničenja za ftalate koji se koriste kao omekša¬ 
vala u materijalima i predmetima koji dolaze u neposredan 
dodir s hranom. 

Djeca su daleko više izložena ftalatima u dječjim igračkama, 
grizalicama i proizvodima za umirivanje djece te su ih zemlje 
članice Europske unije 1998. godine privremeno zabranile. 
Izloženost esterima ftalne kiseline u hrani postoji i iz okoli¬ 
ša, npr. iz otpadnih voda koje mogu dospjeti u vodotokove 
te iz zraka u poljoprivredne usjeve, kao i iz ostalih materijala 
koji nisu namijenjeni za neposredan dodir s hranom (podovi, 
zidovi oprema u prehrambenoj industriji igračke itd.). Četiri 
vrste istraživanja provedenih u Njemačkoj, Norveškoj, Kanadi 
i Velikoj Britaniji na mlijeku i mliječnim proizvodima dokaza¬ 
la su prisutnost estera ftalne kiseline, posebice DEHP-a.Ta su 
istraživanja posebice značajna, budući da je poznato da se 
PVC koristi za izradu transportnih traka za mlijeko, kao i za 
izradu sisnih muzilica za mužnju krava. Istraživanje mlijeka u 
Njemačkoj i Norveškoj dobivenoga ručnom mužnjom krava 
dokazalo je prisutnost ftalata u mjerljivim količinama, a u 
Norveškoj je dokazana korelacija sadržaja masti u mlijeku s 
povišenim koncentracijama DEHP-a u mlijeku, isto tako i ko¬ 
relacija između mlijeka istoga sadržaja masnoće dobivenoga 
ručnom mužnjom i automatskim muzilicama s povišenim 
koncentracijama ftalata u mlijeku. Isto tako, u Kanadi je do¬ 
kazana prisutnost povišenih koncentracija DEHP-a, DBP-a i 
BBP-a u mlijeku, koji potječu iz tiskarskih bojila za ambalažu 
te iz premaza za ispiranje, koji se koriste u proizvodnji više¬ 
slojne papirno/aluminijske ambalaže za neposredan dodir s 
hranom. 

2004. godine primijećena je povišena specifična migracija 
omekšavala iztvvist off metalnih poklopaca za staklenke, koje 
su služile kao ambalaža za masnu hranu.Tipična masna hrana 

koja se pakira u staklenke su umaci koji sadrže 3% ulja, ajvar, 
zatim paste te hrana koja se čuva u ulju, kao što su artičoke, 
masline ili gljive. Brtva za Tvvist off poklopce izrađuje se od 
plastisola, koji je po sastavu PVC, u kojem je dodano 25-45% 
dodataka. Povišene vrijednosti specifičnih migracija ftalata u 
masnoj hrani iz poklopaca bile su skoro i 20-ak puta više od 
onih maksimalno dopuštenih, odnosno više od 1000 mg/kg. 
Isto tako treba napomenuti daje namjena tih proizvoda dugi 
vijek trajanja, čak i do 5 godina, što samo pogoduje migraciji 
ftalata u hranu. Proizvođači poklopaca pokušali su riješiti tu 
problematiku korištenjem sirovina koje nisu omekšane ftala¬ 
tima. 2005. godine talijanski proizvođač poklopaca na tržištu 
počeo je prodavati poklopce isključivo na bazi poli-adipata, 
dok su ostali proizvođači počeli koristiti mješavine izrazito 
viskoznih poliadipata s epoksidiranim sojinim uljem (ESBO), 
di-butil-sebacatom (DBS) te ostala omekšavala koja imaju 
manju viskoznost. 

PVC, osim potencijalno karcinogenih dodataka, sadrži i izra¬ 
zito reaktivni i karcinogeni vinil-klorid monomer. Vinil-klorid 
monomer pri sobnoj je temperaturi bezbojan plin (točka vre- 
lišta -13,5°C), zbog čega se i skladišti i transportira kao teku¬ 
ćina pod visokim tlakom. Spaljivanjem PVC-a nastaje HCI, što 
isto predstavlja određeni zdravstveni i ekološki rizik, posebi¬ 
ce kod energijske oporabe toga materijala. 

Prve indikacije o karcinogenosti vinil-klorida pojavile su se po¬ 
četkom 70-ih godina prošloga stoljeća kod osoba koje su radi¬ 
le na poslovima pranja kemijskih reaktora u tvornici polimera, 
pri čemu su bili izloženi visokim koncentracijama vinil-klorida, 
što je prouzročilo angiosarkomom jetre, što je inače vrlo rijetki 
oblik karcinoma. Izravna povezanost izloženosti visokim kon¬ 
centracijama VCM-a radnika dokazana je mjerenjem zraka u 
tvorničkim prostorijama, gdje se proizvodio PVC. Taj je slučaj, 
zapravo, označio prekretnicu u proizvodnji i preradi PVC-a. 
Upravo je obolijevanje od rijetkoga karcinoma jetre presudi¬ 
lo da količina rezidualnoga vinil-klorida monomera s 300-400 


ppm (mg/kg), koliko je iznosila 60-ih godina prošloga stoljeća, 
pa 2-5 ppm, koliko je iznosila 1976. godine, bude snižena ispod 
vrijednosti od 1 ppm, koliko iznosi i danas. Maksimalno dopu¬ 
štena vrijednost specifične migracije vinil klorida u hranu ili 
modelnu otopinu iznosi 0,01 ppm, dok maksimalno dopuštena 
količina vinil-klorida u materijalu iznosi 1 ppm.Te su vrijednosti 
propisane Pravilnikom o zdravstvenoj ispravnosti materijala i 
predmeta koji dolaze u neposredan dodir s hranom, odnosno 
EU Direktivama 78/142 EEC i 80/766 EEC i 81/432 EEC. 

PVC se do prije nekoliko godina koristio za transport i distri¬ 
buciju vode za piće, upravo zbog svoje fleksibilnosti i pristu¬ 
pačne cijene. Kako bi im se poboljšala uporabna svojstva, PVC 
cijevi omekšavaju se različitim vrstama dodataka, koji mogu 
biti anorganskoga ili organskoga podrijetla. 1983. godine za¬ 
bilježena je specifična migracija vinil-klorid monomera iz cijevi 
u vodu za piće u koncentracijama višim od 50 ppm-a, koje, na 
laboratorijskim miševima, izazivaju karcinom. Isto tako, doka¬ 
zano je da količina ukupno otopljenih tvari, kao i pH vrijednost 
vode za piće, pogoduju migraciji vinil-klorid monomera, što 
ima nepovoljan učinak na zdravstvenu ispravnost vode za piće. 
Primjećenojeda porast količine ukupno otopljenih tvari u vodi 
za piće rezultira povišenim vrijednostima specifične migracije 
vinil-klorid monomera. Isto tako, pri niskim pH vrijednostima 
voda djeluje korozivno na kontaktnu površinu PVC-a, pri čemu 
dolazi do izraženije specifične migracije vinil-klorid monome¬ 
ra. Porast temperature, također, pogoduje migraciji vinil-klorid 
monomera, međutim specifična migracija primjećenajetek u 
toploj vodi, pri temperaturama višim od 45°C, što je i očekiva¬ 
no, budući da brzina reakcije raste porastom temperature. Od 
ostalih značajnijih kontaminanata koji se mogu naći u PVC-u 
su dioksini. U osam uzoraka PVC ambalaže koji su ispitivani na 
sadržaj dioksina izmjerene su koncentracije od 2,6-6,9 ng TEQ/ 
kg PVC, pri čemu je maksimalno procjenjena specifična migra¬ 
cija dioksina u hranu iznosila 0,07 ng TEQ/kg. PVC je do prije 
nekoliko godina bio i prvi izbor pri odabiru materijala za izradu 


transfuzijskih vrećica, kao i opreme koja se koristi za pakiranje 
transfuzijskih pripravaka, dok je danas ipak prvi izbor polieti- 
len. Upravo zbog stalnih pritisaka potrošača, s obzirom na mo¬ 
guće specifične migracije monomera i dodataka iz PVC-a, proi¬ 
zvođači materijala i predmeta koji dolaze u neposredan dodir s 
hranom polako PVC zamjenjuju poliolefinima ili PET-om. 

POLISTIREN (PS) 

Polistiren (PS) je osnovni i najvažniji polimer koji čini skupinu 
stirenskih plastomera sa širokom primjenom i to u proizvodnji 
ambalaže, igračaka, namještaja, predmeta opće uporabe, elek¬ 
tričnih materijala i dr. Polistiren krase vrlo dobra preradbena 
svojstva, kao i mogućnost kopolimerizacije s drugim mono- 
merima. Stiren se lako kopolimerizira drugim monomerima, a 
najvažniji kopolimer je stiren/akrilonitril (SAN) kopolimer stire- 
na (oko 70%) i akrilonitrila, koji sadrži bolja mehanička svojstva 
i veću otpornost na kemikalije, masti i ulja od PS-a. Kopolimer 
s oko 30% akrilonitrila ima najviše vrijednosti čvrstoće. Modifi¬ 
kacijom ili kopolimerizacijom s elastomerom dobiva se dvofa¬ 
zni sustav polistirena i fino dispergiranih čestica, najčešće poli- 
butadiena, pri čemu se taj modificirani polimer zove polistiren 
visoke udarne žilavosti (PS-HI). Akrilonitril/butadien/stirenska 
plastika (ABS) je terpolimer, pri čemu se butadien smatra sus- 
pektnim karcinogenom izrazite hlapljivosti (Tv= -4,5oC) i niske 
topljivosti u vodi. Specifičnu migraciju butadiena u hranu, zbog 
svoje izrazite volatilnosti, vrlo je teško dokazati standardnim 
analitičkim metodama. Ograničenja u pogledu specifične mi¬ 
gracije butadiena (SML) u hranu iznose 0,02 mg/kg, odnosno 
ispod granice detekcije, dok maksimalno dopuštena količina 
(Qm) u materijalu, odnosno gotovome proizvodu, iznosi 1 mg/ 
kg. Polistiren ima visoku propusnost na plinove i pare, a u široj 
se primjeni koristi za pakiranje hrane koja ima kraći rok trajanja 
te hrane koja se čuva u hladnjaku i s ne previsokim sadržajem 
masti, kao što je to npr. jogurt, sladoled, šlag za kavu i svježi 
sir. Isto tako, PS se koristi kao ambalaža za pakiranje mlijeka, 

za izradu posuđa, pribora i opreme za jednokratnu uporabu 
te kao farmaceutska ambalaža. Stiren monomer koristi se kao 
osnovna polazna kemijska sirovina za dobivanje polistirena. 
Osnovna polazna sirovina za dobivanje stirena je, također, i 
etilbenzen, prema reakciji (ILSI Europe Packaging MaterialTask 
Force, 2002.): 

c 6 h 5 -ch 2 -ch 3 c 6 h 5 -ch=ch 2 + h 2 

etil-benzen stiren 

Potencijalni zdravstveni rizik i kemijsku opasnost kod toga 
materijala predstavlja specifična migracija stiren monomera, 
dimera, trimera te tetramera u hranu. Akutna toksičnost stiren 
monomera manifestira se pojavama, kao što su iritacija kože 
i mukozne membrane te u činjenici da posjeduje narkotična 
svojstva. Specifična migracija stiren monomera u hrani naj¬ 
češće izaziva kvarenje hrane, kao i pojavu nepoželjnih okusa. 
Količina stiren monomera u gotovim proizvodima koji se ko¬ 
riste za neposredan dodir s hranom ograničena je s 500 ppm 
(mg/kg) i regulirana je Pravilnikom o zdravstvenoj ispravnosti 
materijala i predmeta koji dolaze u neposredan dodir s hra¬ 
nom. Općenito, monomeri, dimeri i trimeri stirena određuju 
se plinskom kromatografijom plameno-ionizacijskim detek¬ 
torom (GC-FID-HS) ili detektorom masa (GC/MS). 

Jedna od relativno novijih tehnika određivanja monomera 
i oligomera stirena plinska je kromatografija s pirolitičkom 
jedinicom (GC/MS-PYRO). Piroliza-GC/MS ne zahtijeva rela¬ 
tivno dugotrajnu pripremu uzoraka, već se komadić uzorka 
(cca 150 pg ili oko 1 pL, ukoliko se radi o tekućem uzorku), 
trenutačno pirolizira pri temperaturi od 400 do 600°C te u 
struji Fle kao plina nosioca ulazi u separacijsku kolonu, gdje se 
razdvajaju produkti pirolize i daju pirogram s odgovarajućim 
masenim spektrom. 

Dokazano je da je omjer specifične migracije stiren monome¬ 
ra u vodeni medij ili u masnu hranu izravno proporcionalan 
s količinom rezidualnoga stiren monomera u polimernome 

materijalu, kao i s vremenom čuvanja hrane. Dimeri i trimeri 
polistirena suspektne su tvari koje mogu djelovati kao endo¬ 
krini „disruptor" - „prekidač" (engl. Endocrine Disruptor). Ta 
je činjenica posebice zabrinjavajuća, budući da se PS koristi 
kao posuđe za jednokratnu uporabu, odnosno za šalice u au¬ 
tomatima za kavu ili za tanjure, odnosno za spremnike u ko¬ 
jima se čuva topla juha ili njoki, pri čemu se može očekivati 
specifična migracija dimera i trimera stirena u hranu koja je 
pri povišenoj temperaturi u kontaktu s PS-om.Taj je slučaj za¬ 
bilježen u nekim azijskim zemljama. Kasnija istraživanja ipak 
nisu potvrdila povezanost monomera, dimera i trimera stirena 
s endokrinom, androgenom i anti-androgenom te tireoidnom 
aktivnošću. Jedan od mogućih razloga zbog čega se oligomeri 
stirena nisu mogli povezati s endokrinom aktivnošću možda 
je nedostatak fenolnoga kisika, koji je sastavni dio u kemijskoj 
strukturi fenola, a koji igra vrlo važnu ulogu u vezanju endokri¬ 
noga disruptora. Osim spomenutoga polistirena, postoji i pje¬ 
nasti polistiren, koji se koristi za neposredan dodir s hranom, 
najčešće kao podložakza meso u mesnicama ili ribarnicama. 
Prilikom ispitivanja tih materijala, potencijalnu kemijsku opa¬ 
snost predstavljaju hlapive organske supstancije, koje potječu 
od broma iz dodanoga heksabromciklo-dodekana, a njihova 
maksimalno dopuštena koncentracija iznosi 15 mg/dm 2 po¬ 
vršine materijala. Općenito, posljednjih nekoliko godina po¬ 
listiren kao materijal ubrzano se zamjenjuje u široj primjeni 
polipropilenom PP. Međutim, razloge, ipak, prvenstveno treba 
tražiti u puno nižoj cijeni poliolefina na tržištu polimernih ma¬ 
terijala, a ne zbog mogućih uzroka zdravstvene neispravnosti 
hrane prouzročene tim materijalom. 

POLIAMID (PA) 

Potencijalne kemijske opasnosti ovise o polaznim sirovina¬ 
ma koje se koriste za dobivanje i preradbu PA u materijale 
za neposredan dodir s hranom. Poliamid (PA) je opći naziv za 
grupu polimera koji se razlikuju po rasporedu konstitucijsko- 


ga C atoma, koji je osnova u strukturi polimernoga lanca. PA 
je još poznat i pod komercijalnim nazivima Nylon ili Perlon. 
PA 6, PA 12, PA 6/66, PA 6/12 i PA 11 imaju značajnu ulogu u 
proizvodnji materijala i predmeta koji dolaze u neposredan 
dodir s hranom. Inače, taj se materijal, s obzirom na svoje 
karakteristike, ali i cijenu, može svrstati u skupinu konstruk¬ 
cijskih polimernih materijala. Zahvaljujući svojim dobrim 
mehaničkim, kemijskim, ali i termalnim svojstvima, PA po¬ 
sjeduje dobra barijerna svojstva spram masnoće i aroma te 
umjerena barijerna svojstva spram vlage. Prilikom preradbe 
i proizvodnje PA postoji mogućnost da monomeri kaprolak- 
tam i laurolaktam zajedno s nižim oligomerima, zbog svoje 
relativno niske molekulske mase i visokoga difuzijskoga po¬ 
tencijala, zaostanu u PA-u i migriraju u hranu. Kaprolaktam i 
laurolaktam imaju vrlo sličnu kemijsku strukturu, a moguće 
ih je razlikovati prema molekularnoj masi, pri čemu je mo¬ 
lekularna masa kaprolaktama (6 C atoma po ponavljajućoj 
jedinici) 113 Daltona, a laurolaktama (12 C atoma po ponav¬ 
ljajućoj jedinici) 119 Daltona. Budući da su difuzija i migraci¬ 
ja ovisni o molekularnoj masi, za očekivati je specifičnu mi¬ 
graciju oligomera PA12, uključujući i pentamere, koji imaju 
molekularnu masu od 865 Daltona. Nekoliko je studija do¬ 
kazalo specifičnu migraciju monomera, dimera i oligomera 
iz PA6 u različite vrste modelnih otopina hrane. S obzirom na 
vrlo sličnu strukturu, slične su pojave zabilježene i kod PA12. 
PA 12 posebice ima široku primjenu za neposredan dodir s 
hranom, gdje se koristi kao umjetni ovitak ili u obliku crije¬ 
va, u koje se pakiraju različite vrste salama, kobasica i si. Ti 
ovitci prilikom preradbe i proizvodnje podložni su tretiranju 
vrelom vodom ili vrućom parom s vanjske strane, kao i viso¬ 
kim temperaturama od masne hrane s unutarnje kontaktne 
površine, što može pogodovati migraciji rezidualnih mo¬ 
nomera i oligomera. lako kaprolaktam ne pokazuje izrazitu 
toksičnost oralnom primjenom, može izazvati manji efekt 
odgađanja termo regulacije te nepovoljne organoleptičke 


promjene hrane, odnosno gorak okus. Kaprolaktam i lauro¬ 
laktam u hrani ili odgovarajućoj modelnoj otopini određuju 
se tehnikama plinske kromatografije plameno-ionizacijskim 
detektorom (GC-FID) ili masenim detektorom (GC/MS) te te- 
kućinskom kromatografijom visoke djelotvornosti (PIPLC). 
Specifična migracija (SML) kaprolaktama i laurolakrama u 
hranu, prema zahtjevima Pravilnika, ne smije iznositi više od 
15 mg/kg hrane za kaprolaktam te više od 5 mg/kg hrane za 
laurolaktam. PA za neposredan dodir s hranom dobiva se iz 
različitih polaznih sirovina, pri čemu su, kao što je već nave¬ 
deno, neke od njih ciklički monomeri i oligomeri, kao npr. 
laurolaktam ili kaprolaktam u PA 6 i u PA12. 

Ostale vrste PA dobivaju se iz različitih vrsta diamina i diki- 
selina, a tako se i označavaju; npr. PA 66 (najlon 66) dobiven 
je iz heksametilen-diamina i adipinske kiseline, dok su ostali 
najloni, kao što su npr. najlon 6/66, najlon 6/12 ili najlon 6/69, 
dobiveni kondenzacijom kaprolaktama i ostalih diamina i di- 
kiselina. Kuhinjski pribor, kao što su kutljače, grabilice, vilice 
ili velike žlice, najčešće se proizvodi upravo od PA 66. Upravo 
kod pribora za neposredan dodir s hranom, posebice koje je 
crne boje, zabilježena je specifična migracija primarnih aro- 
matskih amina, kao što su npr. anilin i 4,4'- metilendianilin 
(MDA). 4,4'- metilendianilin (MDA) koristi se kao komonomer 
za stabilizaciju pri visokim temperaturama u proizvodnji 
polimera, od toga 98% za proizvodnju 4,4'- metilendianilin 
izocijanata (MDI). Zbog sve češće pojave migracije PAA iz ku¬ 
hinjskoga pribora, u Njemačkoj, Norveškoj i Sloveniji Odjel 
za kemiju hrane danskog Instituta za hranu i veterinarska 
istraživanja proveo je monitoring na tržištu (Danish Institute 
for Food and Veterinary Research, 2004.). Na 6 od 11 uzora¬ 
ka primjećena je specifična migracija PAA čak i do 10x viših 
vrijednosti od maksimalno dopuštenih. U Sloveniji je, isto 
tako, zabilježena specifična migracija primarnih aromatskih 
amina na 14 uzoraka kuhinjskoga pribora crne boje koji su 
se trebali naći na tržištu i to u koncentracijskome rasponu 

između 0,033-5,090 mg/kg. Maksimalno dopuštena speci¬ 
fična migracija (SML) primarnih aromatskih amina u hranu, 
prema zahtjevima EU Direktive (Directive 2002/72/EC), kao 
i Pravilnika o zdravstvenoj ispravnosti materijala i predmeta 
koji dolaze u neposredan dodir s hranom, iznosi 0,02 mg/kg. 
Količinu dnevnog unosa primarnih aromatskih amina iz ku¬ 
hinjskoga pribora moguće je procijeniti na osnovi vrste i po¬ 
vršine kuhinjskoga pribora te izloženosti izražene kao anilin/ 
kg težine/dnevno, što, kada se izračuna, iznosi 0,25-97 pg/ 
kg/ za odraslu osobu težine 60 kg te 1,53-291 pg/kg/ za dije¬ 
te mase 10 kg. Kada se govori o specifičnoj migraciji primar¬ 
nih aromatskih amina, odnosno izocijanata, onda je bitno 
spomenuti i višeslojnu ambalažu (laminate), koja, također, 
može biti potencijalni izvor primarnih aromatskih amina. 
Primjenu kod višeslojnih ambalažnih folija (laminata) PA ima 
zahvaljujući dobrim barijernim svojstvima i tu se može do¬ 
bro kombinirati s polietilenom (PE), koji ima dobra barijerna 
svojstva na vodenu paru i termostabilnost pri višim tempe¬ 
raturama. Osim PA, kao vezivo u višeslojnoj ambalaži koristi 
se poliuretan (PU), kod kojeg je, također, moguća specifična 
migracija primarnih aromatskih amina, budući da su veziva 
za višeslojne materijale najčešće na bazi izocijanata. Sirovine 
za dobivanje poliuretana su, osim toga, poli-, oli- i di-izoci- 
janati. Primarni aromatski amini potječu od kemijskih re¬ 
akcija slobodnih nereaktivnih izocijanatnih monomera s vo¬ 
dom, što jako ovisi o polimerizaciji. Primarni aromatski amini 
mogu nastati samo ukoliko postoji nereaktivni monomer ili 
zbog nepotpune konverzije u procesu otvrdnjavanja (eng. 
curing) pri polimerizaciji. Tijekom procesa otvrdnjavanja po- 
liuretanskih veziva koncentracija se potencijalno karcinoge- 
nih monomera smanjuje, budući da reagiraju s polimernim 
lancima, pri čemu bi na kraju procesa svi trebali izreagirati, 
što, zapravo, često u praksi i nije slučaj. Vrijeme i temperatu¬ 
ra imaju glavnu ulogu u postupku otvrdnjavanja, u kojem bi 
se onda poliuretanu omogućilo da stvori koherentnu mrežu 

povezujući se s ostalim slojevima u laminatu. Ukoliko se to 
nije dogodilo, onda neizreagirani slobodni izocijanati mogu 
migrirati na kontaktnu površinu ambalažnoga materijala 
i stvarati amine reakcijama s vodom iz hrane. Ukoliko su i 
voda i monomer topljivi, voda će s izocijanatom regirati kao 
sekundarni alkohol, pri čemu će reakcijom hidrolize nastati 
vezani nestabilni spoj koji oslobađa C0 2 i stvara primarne 
aromatske amine, prema formuli: 

RNCO + H 2 0 -► [RNHCOOH] -► RNH 2 + C0 2 

Jedan od najvažnijih primarnih aromatskih amina je anilin. 
Anilin je sirovina za dobivanje više od 300 kemijskih spojeva. 
Koristi se kao sirovina za bojila i pigmente, eksplozive, pesti- 
cide, elastomere (ubrzivač vulkanizacije) lijekove i dr. Anilin 
je svrstan u B2 grupu kao potencijalni karcinogen za čovjeka, 
jer je prema istraživanjima na štakorima, koja je provela Ame¬ 
rička agencija za zaštitu okoliša (EPA) 1985. godine, dokazano 
da izaziva tumor slezene. Izloženost anilinu i njegovim deriva¬ 
tima potencira stvaranje metabolita fenil-hidroksilamina, koji 
oštećuje protein hemoglobin, odgovoran za transport kisika 
u krvotoku, pri čemu oštećeni protein ne može transportirati 
kisik koji se vezao na anilin, zbog čega dolazi do methemoglo- 
binemije, koja je i glavni uzrok trovanja anilinom (420 pg/kg). 
Neki od primarnih aromatskih amina, kao što su 2,4-diamino- 
toulen i 4,4' metilendianilin, klasificirani su od Međunarodne 
Agencije za istraživanje karcinoma kao mogući karcinogeni 
za ljude i kao takvi ne smiju biti dokazani u hrani. Općenito, 
anilin i njegovi derivati klasificiraju se kao iritansi, alergeni, 
mutageni i karcinogeni spojevi. Osim aromatskih, i alifatski 
izocijanati s pripadajućim aminima također mogu imati toksi¬ 
kološki značaj. Ukupna količina primarnih aromatskih amina 
određuje se spektrofotometrijski i izražava kao anilin. Ta teh¬ 
nika više služi kao screening (kvalitativno određivanje), dok 
se količina pojedinoga identificiranoga spoja određuje teku- 
ćinskom kromatografijom spektrometrom masa (LC/MS) ili 
plinskom kromatografijom sa spektrometrom masa (GC/MS). 




Kako bi se spriječile pojave specifične migracije amina i izoci- 
janata, odnosno smanjila moguća kemijska opasnost od tih 
spojeva, potreban je pojačan nadzor nad kritičnim točkama u 
industrijskoj proizvodnji ili uvođenje HACCP sustava. 

POLIKARBONAT (PC) 

Polikarbonat (PC), isto kao i PA, po svojim svojstvima možemo 
svrstati u skupinu konstrukcijskih polimernih materijala. Za 
razliku od ostalih polimera, PC spada u polimerne materijale 
nešto višega cjenovnoga razreda, što je u skladu s njegovim 
karakteristikama. Zahvaljujući izvrsnoj kombinaciji svojstava, 
polikarbonati se primjenjuju u velikome broju područja, po¬ 
najprije kao konstrukcijski polimerni materijali: u graditeljstvu 
(ploče za ostakljivanje potkrovlja, svjetiljke), u elektrotehnici 
(kućišta, releji, nosači), u fotografskoj tehnici, u automobilskoj 
industriji, kućanskim aparatima, sportskoj opremi, priboru za 
medicinske uređaje (transfuzija krvi), u mljekarskoj industriji, 
medijima za pohranu zvučnih i slikovnih zapisa (CD i DVD me¬ 
diji na koje svakodnevno pohranjujemo muziku ili podatke), 
pri izradi predmeta koji dolaze u neposredan dodir s hranom 
itd.. PC posjeduje dobru otpornost na toplinu, što ga čini vrlo 
uporabljivim pri visokim temperaturama, posebice za zagrija¬ 
vanje u mikrovalnim pećnicama. PC je amorfni stakleno čisti 
plastomer, koji posjeduje relativno visoku propusnost na pli¬ 
nove i vodenu paru, zbog čega ga je neophodno kombinirati 
odgovarajućim barijernim slojem. Predmeti koji dolaze u ne¬ 
posredan dodir s hranom izrađeni od PC najčešće su plastič¬ 
ne bočice za djecu, spremnici za vodu za piće (galoni) koji se 
ponovo pune, povratne boce i boce za mlijeko i vodu za piće, 
cijevi za vodu za piće, kuhinjsko posuđe, pribor i oprema, kao i 
posuđe za pripremu hrane u mikrovalnim pećnicama itd. 

Osnovna polazna sirovina za dobivanje PC je bisfenol A (BPA). 
BPA jedna je od kemikalija koja se najviše proizvodi i ispituje 
u svijetu. U zadnje se vrijeme vrlo često u medijima nagla¬ 
šavao problem specifične migracije bisfenol A (2,2-bis-(4- 


hidroksifenilj-propana) iz materijala i predmeta u hranu, iako 
je BPA još od prošloga stoljeća polazna sirovina za dobivanje 
PC-a. Bisfenol A (BPA) prvi je put sintetiziran 1905. godine 
(Zincke), no tada mu nije pronađena posebna primjena sve 
do pedesetih godina prošloga stoljeća, kada su dvojica znan¬ 
stvenika neovisno razvila proizvodni proces za novi plastični 
materijal - polikarbonat, koji je kao polaznu sirovinu koristio 
upravo BPA. Oko problematike specifične migracije BPA u 
hranu vodile su se debate, punili su se razni novinski stupci 
te izrađivale razne studije. Kanada je čak zabranila uporabu 
BPA u dječjim bočicama, dok ju je Kalifornija upravo ukinula. 
S obzirom na široku primjenu u predmetima koji se sterilizi- 
raju (npr. dječje bočice) ili autoklaviraju pri povišenim tem¬ 
peraturama, za očekivati je da postoji potencijalna kemijska 
opasnost od migracije toga reaktivnoga monomera u hranu, 
a onda i u ljudski organizam. Po svojim osobinama, bisfenol A 
je izrazito reaktivan spoj s dvije fenolne skupine, koje su po¬ 
lazne sirovine za dobivanje epoksidnih smola, poli-sulfona, 
polikarbonata, a isto se tako koristi i kao antioksidans i stabili¬ 
zator. Pretpostavljeni toksikološki utjecaj BPA i njegovih deri¬ 
vata je, najčešće spominjano, estrogenska aktivnost BPA, koji 
je klasificiran kao karcinogen i mutagen koji djeluje na cen¬ 
tralni živčani sustav, bubrege i jetru. Različite studije ispitivale 
su otpuštanje BPA iz PC-a nakon pranja, kuhanja i/ili četkanja. 
Sun sa suradnicima dokazao je specifičnu migraciju BPA iz PC 
bočica prilikom njihove prve uporabe, pri čemu se koncentra¬ 
cija BPA nakon nekoliko uporaba smanjila ispod granice de¬ 
tekcije (LOD). Isto tako je Brede sa suradnicima dokazao da se 
ciklusima naizmjeničnoga pranja, čišćenja i kuhanja PC-ih bo¬ 
čica povećava specifična migracija BPA u vodi. Valja naglasiti 
da niti jedna studija o otpuštanju nije znanstveno potvrđena. 
Posljednje studije pokazale su potencijal BPA da sprječava 
tireoidnu hormonsku aktivnost, staničnu proliferaciju ljud¬ 
skoga karcinoma prostate te da blokira sintezu testosterona 
u izrazito niskim dozama od ppt ( eng.part-per-trillion). Učinak 
toga tzv. efekta niskih doza u znanstvenim krugovima i dalje 


181 


je predmet rasprave, budući da su istraživanja na glodavci- 
ma dokazala karcinogenost BPA. Prema najnovijim izvorima 
EFSA-e, efekt niskih doza je odbačen. Ono što je zapravo još 
uvijek predmet spora jest preslikavanje podataka sa studija 
na životinjama (glodavci) na čovjeka, ne uzimajući u obzir 
izrazito različita toksikokinetička svojstva BPA. U tijelu čovje¬ 
ka BPA vrlo brzo metabolizira u BPA-glukuronid te nešto u 
BPA-sulfat koji više nema estrogena svojstva, a koji se zatim 
vrlo brzo izlučuje iz organizma urinom. Način uklanjanja BPA 
iz tijela glodavaca nešto je drugačiji. U glodavaca se BPA ta¬ 
kođer metabolizira u glukuronid, ali se izlučuje preko žuči i 
enterohepatičkom cirkulacijom najveći dio dolazi ponovo u 
organizam. Trenutačno su dopuštene vrijednosti dnevnog 
unosa (TDI), kao i maksimalno prihvatljiva, odnosno referen¬ 
tna doza (RfD) BPA postavljene od Europske komisije (EFSA, 
2006.), kao i od Američke agencije za zaštitu okoliša (EPA-e) 
0,05 mg BPA/kg tjelesne težine/dan (U.S.EPA, 1998.). Dana 30. 
rujna 2010. godine EFSA je dala mišljenje, prema kojem se ne 
mijenja do sada važeća vrijednost od 0,05mg BPA/kg tjelesne 
težine/dan. Općenito, stav je proizvođača ambalaže veza¬ 
no za ograničenje BPA da bi, ukoliko bi se željela premašiti 
maksimalno dopuštena vrijednost dnevnog unosa (TDI) od 
5 ppb, prosječan potrošač svakodnevno tijekom cijeloga svo¬ 
ga životnoga vijeka trebao konzumirati 589,7 kg hrane i pića 
koja je u kontaktu s PC-om. Oko specifične migracije BPA, kao 
i o efektu niskih doza na ljudski organizam, zasigurno će biti 
još dosta studija i javno-znanstvenih rasprava. Specifična mi¬ 
gracija (SML) bisfenol A regulirana je EU Direktivom (Directive 
2002/72/EC), koja je usklađena s Pravilnikom o zdravstvenoj 
ispravnosti materijala i predmeta koji dolaze u neposredan 
dodir s hranom i iznosi 0,6 mg BPA/kg hrane. Isto tako, kada 
se govori o kemijskim opasnostima, ne smije se zaboraviti da 
se, uz sve navedeno, PC može oporabiti u tvorevine za ne¬ 
posredan dodir s hranom.Tehnike određivanja bisfenola A su 
tekućinska kromatografija visoke djelotvornosti (FHPLC), puno 
osjetljivija tekućinska kromatografija s masenim spektrom 

(LC/MS), kao i plinska kromatografija s masenim spektrom 
(GC/MS). 

LAKOVII PREMAZI NA BAZI BPA 

Osim kao sirovina za dobivanje PC-a, bisfenol A koristi se i u 
premazima za različite vrste materijala koji dolaze u neposre¬ 
dan dodir s hranom (limenke, konzerve, metalni elementi koji 
dolaze u neposredan dodir s vodom za piće). Većina metalne 
ambalaže, posebice konzervi u kojima se čuva hrana, s unu¬ 
tarnje kontaktne strane premazana je epoksidnim ili (PVC) 
organosolnim smolama. Najčešće korištene epoksidne smo¬ 
le spojevi su BADGE (bisfenol A diglicidil eter), odnosno [2,2- 
Bis(4-hidroksifenil)propan bis(2,3-epoksipropil) eter] i BFDGE 
(bisfenol F diglicidil eter). Potencijalna kemijska opasnost od 
migracije BADGE-a u hranu, kao i toksičnost, u velikoj mjeri 
ovisi o njegovoj primjeni, odnosno koristi li se kao polazna 
sirovina ili kao stabilizator PVC-a u organosolnim smolama, 
što je velika razlika. Toksičnost BADGE-a i BFDGE-a, uključu¬ 
jući i njihove derivate, očituje se u mutagenim citotoksičnim 
svojstvima. Kada se BADGE koristi kao polazna sirovina, mo¬ 
gućnost specifične migracije u hranu je mala, znatno ispod 
maksimalno dopuštenih vrijednosti. Međutim, u proizvod¬ 
nji organosolnih smola BADGE se ne koristi kao polazna si¬ 
rovina, već kao toplinski stabilizator. Toplinski stabilizatori 
BADGE i BFDGE, čija je namjena da djeluju kao sredstva za 
toplinsku stabilizaciju PVC-a, koji pri višim temperaturama 
oslobađa klorovodičnu kiselinu, kao polazne sirovine koriste 
monomere BPA ili bisfenol F (BPF). Postupak toplinske stabi¬ 
lizacije PVC-a provodi se BADGE-om koji služi kao sredstvo 
za ispiranje, odnosno za neutralizaciju klorovodične kiseli¬ 
ne, koja se može osloboditi prilikom toplinskoga tretmana 
premaza u procesu stvrdnjavanja ili prilikom sterilizacije 
konzerve nakon punjenja hranom. Slobodna klorovodična 
kiselina, ukoliko ne bi bila neutralizirana BADGE-om, prou¬ 
zročila bi koroziju konzerve. Međutim, može se dogoditi da 


suvišak BADGE-a i derivata, koji su izrazito pokretljivi, zbog 
difuzije vrlo lako migriraju kroz tanki otvrdnjeni sloj PVC laka 
u hranu. Gotovo uvijek, tijekom toga postupka, dolazi i do 
nastanka klorohidroksi spojeva, kao što su derivati BADGE-a 
(BADG.2HCI), koji, isto tako, mogu migrirati u hranu. BADGE 
je po svojoj strukturi podložan hidrolizi i, ukoliko dođe u ne¬ 
posredan dodir s kiselim ili neutralnim medijem, posebice iz 
neposrednoga dodira konzerve s vodenom hranom, stvara 
derivate: 

-BADGE.H 2 0, 

-BADGE.2H 2 0, 

-BADGE.HCI, 

-BADGE.2HCI, 

-badge.h 2 o.hci 

Problem migracije BADGE-a, kao i njegovih derivata, uka¬ 
zao je na probleme kod proizvođača metalne ambalaže, koji 
mogu nastati zbog nemara ili pogrešno vođenoga postupka 
proizvodnje (suvišak BADGE-a kao stabilizatora u postupku 
otvrdnjavanja), kao i na nedostatak sustava kontrole kritičnih 
točaka u proizvodnji. Kako bi izbjegli problem specifične mi¬ 
gracije BADGE-a i derivata u hranu, neki proizvođači konzervi 
i limenki počeli su svoju proizvodnju temeljiti na BFDGE-u, o 
kojem se u to vrijeme manje znalo, budući da je postojalo ma¬ 
nje toksikoloških informacija. BFDGE stvara derivate na pot¬ 
puno isti način kao i BADGE, budući da imaju istu namjenu pa 
je, također, moguća specifična migracija tih spojeva u hranu. 
Neka su istraživanja dokazala da je alergijski efekt BFDGE-a 
znatno jači nego što je to slučaj kod BADGE-a, međutim, još 
uvijek nema dovoljno podataka o toksikološkome profilu 
BFDGE-a i njegovih derivata. 

Suma specifičnih migracija tih derivata regulirana je u EU 
Uredbom (Regulation 1895/2005/EC) te Pravilnikom o zdrav¬ 
stvenoj ispravnosti materijala i predmeta koji dolaze u nepo¬ 


sredan dodir s hranom i ne smije prijeći 1 mg/kg u hrani ili 
modelnim otopinama ili 1 mg/6 dm 2 premazane površine. 
Istraživanjem je dokazana specifična migracija BADGE-a i 
derivata u konzerviranoj hrani u koncentracijama koje znat¬ 
no premašuju maksimalno dopuštene vrijednosti, pri čemu 
je maksimalno izmjerena koncentracija BADGE-a iznosila 
12,5mg/kg hrane. Prema zahtjevima Pravilnika, u proizvodnji 
lakova i premaza ne smiju se koristiti BFDGE bis(hidroksifenil) 
metan, niti derivati bis(2,3-epoksipropil) eteri, niti NOGE (no- 
volak glicidil eteri). Nedostatak relevantnih toksikoloških po¬ 
dataka zapravo je i glavni razlog zabrane korištenja BFDGE-a 
i derivata u proizvodnji lakova i premaza. BADGE, BFDGE i de¬ 
rivati određuju se u hrani osjetljivim analitičkim tehnikama, 
kao što su LC/MS/MS i FHPLC, pri čemu vrlo važnu ulogu ima 
priprema uzoraka. 

POLI(ETILEN-TEREFTALAT) PET 

Poli (etilen-tereftalat) spada, kao i PC, u skupinu konstruk¬ 
cijskih polimera, zbog superiornijih svojstava u odnosu na 
masovne polimerne materijale (PE i PP). Zbog male mase, 
izvanredne prozirnosti, otpornosti na povišene temperature 
i kemijske inertnosti, zamjenjuje staklenu ambalažu za paki¬ 
ranje prehrambenih, farmaceutskih, kozmetičkih i kemijskih 
proizvoda. Osim u industriji pića, koristi se u laminiranim obli¬ 
cima (metaliziran) za izradbu cipela, folija, filmova, tekstilnih 
vlakana, torbica itd. Budući da nije podložan temperaturnim 
deformacijama sve do oko 220°C, koristi se za izradu posu¬ 
đa, pribora i opreme za pripremu hrane u mikrovalnim, ali i 
konvencionalnim pećnicama. Na tržištu ambalaže taj je ma¬ 
terijal najzastupljeniji i najpoznatiji po povratnim bocama za 
bezalkoholna pića, pivo ili mlijeko. Ekspanzija PET-a na tržište 
ambalaže datira još od 1976. godine, kada su se po prvi put 
pojavile PET-boce za bezalkoholna pića od 2L i osvojile trži¬ 
šte, a materijal poli(etilen-tereftalat) (PET) nametnuo se kao 
prvi odabir za izradu ambalaže za bezalkoholna pića. Kako su 

zapravo PET boce svoju „popularnost" stekle tek krajem 70- 
ih godina, prosječni potrošač često miješa nazive materijala 
pa pogrešno naziva PET-bocu (npr. za Coca-Colu) bocom od 
PVC-a. Kako bi se mogle prepoznati moguće potencijalne ke¬ 
mijske opasnosti od PET materijala koji dolaze u neposredan 
dodir s hranom, bitno je poznavati: 

- kemizam postupka dobivanja i preradbe 

- podrijetlo materijala, odnosno je li dobiven iz čistih sirovi¬ 
na ili oporabljenih 

- vrstu, odnosno stupanj (nulti, prvoga, drugoga ili trećega 
reda) postupka oporabe. 

PET je kopolimer etilen glikola i/ili tereftalne kiselne, odnosno 
dimetil ftalata dobivenih iz sirove nafte. Prilikom proizvodnje 
PET-a za neposredan dodir s hranom, postoji mogućnost za¬ 
ostajanja potencijalnih migranata, koje možemo podijeliti na 
tri faze, s obzirom na postupak polimerizacije: 

1) dobivanje sirovina tereftalne kiseline i/ili dimetil terefta- 
lata iz sirove nafte, uz korištenje katalizatora (kobalt-man- 
ganova sol, srebro) temperature i tlaka. 

migranti: p-ksilen s ostalim komponentama iz sirove naf¬ 
te: etilen glikol, tereftalna kiselina i/ili dimetil tereftalat, 
para-toulenska kiselina, metil-ester para-toulenske kiseli¬ 
ne, monometil ester katalizatori 

2) esterifikacija ili transesterifikacija tereftalne kiseline s eti¬ 
len glikolom ili di-metil-tereftalata s etilen-glikolom pri 
visokome tlaku i temperaturi 

migranti: monomeri BHET (bis-(2hidroksi-etil)tereftalat) i 
mono-hidroksi-etilen-tereftalna kiselina (MHET) 

3) završna faza: polimerizacija monomera u taljevini uklju¬ 
čuje vakuum i visoku temperaturu (SSP-polimerizacija u 
čvrstome stanju - eng.solid State polymerization), kako bi 
se povećala masa ambalaže za neposredan dodir s hra¬ 
nom: 

migranti:acetaldehid, metalni katalizatori antimona, ger- 
manija, titana 

Uz to, osim svega navedenoga, niskomolekularne komponen¬ 
te, kao što su oligomeri ili acetaldehid, mogu nastati kao nus- 
produkti bilo kojeg od ta tri navedena koraka. Čisti PET, koji 
je namijenjen neposrednome dodiru s hranom, uglavnom 
sadrži visokomolekulske komponente koje imaju vrlo mali 
ili uopće nemaju migracijski potencijal, za razliku od ostalih 
polimernih materijala. Postotak niskomolekularnih kompo¬ 
nenata (potencijalnih migranata) u PET-u, ovisno o tipu, kre¬ 
će se između 0,06-1,0%, što se odnosi na dimere pa sve do 
pentamera. Isto tako, toksikološki gledajući, valja naglasiti da 
PET, kao niti komponente od kojih je dobiven, nisu povezane 
s popisom spojeva tzv. endokrinih disruptora. 

Kao što je ranije navedeno, PET je jedan od najinertnijih ma¬ 
terijala za neposredan dodir s hranom te ga je najbolje opo- 
rabiti za istu namjenu. Imati proizvod dobiven recikliranjem 
danas je na tržištu stvar prestiža, a i ekološki je prihvatljivo, 
pa sve više proizvođača ambalaže slijedi taj trend. Izbor PET-a 
nameće se sam po sebi, budući da je njegov difuzijski koefici¬ 
jent i do 100 puta niži nego kod ostalih polimernih materijala, 
pri čemu je onečišćivačima mnogo teže migrirati iz i u PET 
ambalažu. Prilikom oporabe PET ambalaže za neposredan do¬ 
dir s hranom, osim što je postupak potrebno voditi poštujući 
pravila i norme dobre proizvođačke prakse (uključujući sve 
faze, od sakupljanja, razvrstavanja, preradbe itd.), potrebno 
je i osigurati da gotovi proizvod po svojim karakteristikama 
nimalo ne zaostaje za čistim i, prvenstveno, da zadovoljava 
kriterije zdravstvene ispravnosti. Osim toga, poznato je da 
potrošač kada iskoristi sadržaj ambalaže može tu ambalažu 
iskoristiti u druge svrhe, npr. za pohranu kućnih kemikalija, 
otpadnih motornih ulja, različitih sredstva za čišćenje, pa čak 
i pesticida, što u konačnici rezultira akumulacijom proizvoda 
razgradnje i promjenom fizikalnih svojstava takvih materija¬ 
la. Klasičnim postupcima pranja takve se kemikalije, nastale 


„zlouporabom" potrošača, neće moći ukloniti iz ambalaže i 
predstavljat će zdravstveni rizik ukoliko ponovno budu stav¬ 
ljene na tržište. Dokazano je da aromatski spojevi (limonen i 
mircen) i nakon pranja zaostaju u ambalaži od PET-a i PC-a, pri 
čemu utječu na promjene organoleptičkih svojstava ambala¬ 
že (boca) u smislu pojave intenzivnoga ili gotovo neugod¬ 
noga mirisa naranče iz prvobitne primjene, koji u postupku 
oporabe može kontaminirati ostale ulazne izvore. Procje- 
njeno je da je vjerojatnost zlouporabe PET-a od potrošača 1 
boca na 10 000 (0,01%), međutim, kada se govori o sekun¬ 
darnome recikliranju, takva ambalaža kao ulaz može pred¬ 
stavljati značajan zdravstveni rizik za veliki broj potrošača, 
zbog kontaminacije čitave šarže u proizvodnoj liniji. Kako bi 
se postupak oporabe polimernih materijala mogao ocijeniti u 
svrhu provođenja dobre proizvođačke prakse, ali i dobivanja 
zdravstveno ispravnih tvorevina, provode se određena ispiti¬ 


vanja koja uključuju namjerno onečišćenje čitavoga postup¬ 
ka preradbe tzv. modelnim „koktel" otopinama (hlapljivim i 
nehlapljivim, polarnim ili nepolarnim) te solima teških meta¬ 
la, najčešće dostupnim potrošaču u svakodnevnoj primjeni. 
Nakon onečišćenja, određuju se količine onečišćivača u hrani. 
Najčešće se provodi tzv. Test izazova (eng. Challenge test) ili 
test inertnosti PET-a. U Tablici 4. navedeni su spojevi prema 
polarnosti i hlapljivosti, koje je preporučila Američka agencija 
za lijekove FDA (U.S. Food and Drug Administration, 2006.) za 
provođenje Testa izazova (eng. Challenge test). 

Tehnike određivanja tih spojeva su plinska kromatografija 
detektorom masa (GC/MS) ili tekućinska kromatografija vi¬ 
soke djelotvornosti (FHPLC). Ograničenja vezana za postupak 
oporabe, kao i za reciklirane materijale i predmete koji dolaze 
u neposredan dodir s hranom, u EU su tek od prošle godi¬ 
ne regulirana i to Uredbom (Regulation 282/2008), a kod nas 


Tablica 4. Surogati za provođenje Testa izazova (eng. Challenge test) 


Hlapljivi polarni 

Hlapljivi nepolarni 

Kloroform 

Toluen 

Klorobenzen 


1,1,1-Trikloroetan 


Dietil keton 



Nehlapljivi polarni 

Nehlapljivi nepolarni 

Benzofenon 

Tetrakosan 

Metil salicilat 

Lindan 


Metil stearat 


Fenilcikloheksan 


1-Fenildekan 


2,4,6-Trikloranisol 

Teški metali 


Bakar(ll) 2-etilheksanoat 

Pravilnikom o zdravstvenoj ispravnosti materijala i predmeta 
koji dolaze u neposredan dodir s hranom. 

POLIPROPILEN(PP) I POLIETILEN(PE) 

Polietilen (PE) i Polipropilen (PP) spadaju u skupinu poliolefi- 
na, masovnih polimernih materijala. S obzirom na tu klasifika¬ 
ciju, sam naziv masovni upućuje da se radi o širokome spektru 
uporabe, kao i o velikoj svjetskoj količini proizvodnje tih po¬ 
limernih materijala. PP i PE pogodni su za neposredan dodir 
s hranom, budući da su kemijski inertni, termički se mogu 
obrađivati te pružaju izvanredna barijerna svojstva spram vla¬ 
ge. Upravo dobra barijerna svojstva omogućila su tim mate¬ 
rijalima primjenu za unutarnje slojeve višeslojne (laminatne) 
ambalaže koja dolazi u neposredan dodir s hranom. Polazne 
sirovine za dobivanje tih materijala su monomeri etilen, pro- 
pilen i 1-buten, koji su pri sobnoj temperaturi hlapljivi plinovi 
te se prilikom postupka dobivanja izgube u atmosferi. PE je ne 
samo plastomer, već polimer uopće koji se najviše proizvodi 
na svijetu (približno 50 milijuna tona godišnje u svijetu). Samo 
generičko ime polietilen predstavlja zapravo obitelj različitih 
vrsta, od kojih se neke mogu smatrati i specijalnim plastome- 
rima. PE posjeduje dobru kemijsku stabilnost. Najčešći tipovi 
PE u široj primjeni su polietilen niske gustoće (PE-LD), linearni 
polietilen niske gustoće (PE-LLD) i polietilen visoke gustoće 
(PE-HD). Općenito, PP ima široku primjenu, kao i PE. Koristi se 
u proizvodnj predmeta, posuđa, pribora, opreme i uređaja koji 
se rabe u poslovanju s hranom, kao ambalaža, filmovi, vlakna, 
igračke, za izradu električnih kablova, u automobilskoj, želje¬ 
zničarskoj, avionskoj industriji, industriji namještaja i dr. PP 
je, prema svojim svojstvima, vrlo sličan PE-LD-u, ali, za razliku 
od njega, ima veću tvrdoću i rasteznu čvrstoću, elastičniji je, 
prozirniji i sjajniji. Polipropilenska plastika inertan je materijal i 
postoji vrlo mala opasnost za ljudsko zdravlje svakodnevnom 
uporabom tih materijala ili konzumiranjem hrane koja je bila u 
neposrednome dodiru s tom plastikom. PE i PP za neposredan 
dodir s hranom sadrže različite vrste dodataka koji su doda¬ 

ni materijalu kako bi mu se poboljšala uporabno/preradbena 
svojstva te produžio vijek trajanja. Svi poliolefini sadrže u sebi 
najmanje jedan dodatak. Najčešće antioksidans, međutim to 
je uglavnom sinergistička smjesa antioksidansa, koja uključu¬ 
je primarne antioksidanse (produljuju vijek trajanja materija¬ 
lu) i sekundarne (preradbene antioksidanse). Antioksidansi se 
dodaju materijalu kako bi se spriječila razgradnja zbog djelo¬ 
vanja molekularnoga kisika u polimeru. Izraz antioksidans de¬ 
finira, zapravo, sve kemijske agense koji mogu spriječiti oksi¬ 
daciju polimerne matrice, koja može nastati zbog nepovoljnih 
mehaničkih, toplinskih i fotokemijskih utjecaja te utjecaja iz 
okoliša, bilo da se oksidacija odvija tijekom preradbe, skladi¬ 
štenja ili uporabnoga vijeka trajanja materijala. 

Osim u tvorevine koje ne dolaze u neposredan dodir s hra¬ 
nom, posljednjih se godina bilježi veliki interes za oporabom 
PE i PP za neposredan dodir s hranom. Zdravstveni rizik po¬ 
većava se oporabom tih materijala, budući daje njihova iner¬ 
tnost puno niža nego kod PET-a. Kontrola postupka oporabe 
vrijedi kao i za PET ambalažu za neposredan dodir s hranom. 

Nanočestice 

Bojan Šarkanj, dipl. ing. 


Ulaskom nanočestica u hranu definirao se novi pojam „nano- 
hrana", koji označava hranu koja je uzgojena, proizvedena, 
procesirana ili pakirana pomoću nanotehnologije ili u koju 
su dodane nanočestice. Smatramo ih tvarima čije su sve tri 
dimenzije manje od 100 nm. Zbog veće aktivne površine po 
masi jedinice, nanočestice su se pokazale biološki aktivnije od 
njihovih većih dvojnika istoga kemijskoga sastava. Osim veće 
reaktivnosti, povećana je i bioraspoloživost takvih materijala, 
odnosno poboljšana je apsorpcija i distribucija u organizmu. 
Zbog toga treba ponovno istražiti toksičnost tvari koje se do¬ 
daju u hranu u obliku nanočestica. 

IZVORI U HRANI 

Nanočestice dolaze na više načina u kontakt s hranom. Mogu 
biti izravno dodane kao konzervansi, biosenzori ili nanokap- 
sulirani bioaktivni (funkcionalni) spojevi. Osim izravnoga 
dodatka, mogu se koristiti i u ambalažnome materijalu ili ti¬ 
jekom procesiranja hrane. Kao primjer veće aktivne površine 
je pšenično brašno, koje ima veću moć vezanja vode kada je 
usitnjenije. Isti se princip primijenio za poboljšanje antiok- 
sidativnoga djelovanja praška od zelenoga čaja. Bioaktivni 
spojevi, poput omega-3 i omega-6 masnih kiselina, probio- 
tici, prebiotici, vitamini i metali, su već našli svoju primjenu 
u prehrambenoj nanotehnologiji. Redukcijom veličine česti¬ 
ca, nanotehnologija može pozitivno doprinijeti svojstvima 
bioaktivnih spojeva, kao što su i distribucija u organizmu, 
topljivost, produljeno djelovanje u GIT-u. Zbog mogućega 
kontroliranoga otpuštanja nanokapsuliranih spojeva, često 
se hrana s nanočesticama naziva i „pametna hrana" (eng. 
„smart food"). Postoje i primjeri ulja koja sadrže nanokapsuli- 
rane poboljšivače okusa, nanokapsulirane nutritivno vrijedne 
tvari (vitamine, antioksidanse) i nanočestice koje imaju mo- 

gućnost specifičnoga vezanja i uklanjanja štetnih spojeva iz 
ulja. Nanočestice u hrani mogu služiti kao zaštita od oksida¬ 
cije, mogu kontrolirano otpuštati nanokapsulirane nutritivno 
vrijedne tvari (npr. otpuštanje kod pH želučanoga soka, čime 
se sprječava degradacija nestabilnih nutritivno vrijednih pro¬ 
dukata u samome proizvodu). Bionanosenzorima u hrani se 
mogu otkriti patogeni u hrani ili mogu poslužiti kod kontrole 
kvalitete i sigurnosti hrane specifičnim vezanjem za spojeve 
koje želimo analizirati. 

Napravljeno je istraživanje javnosti o prihvatljivosti nanoteh- 
nologije u prehrambenoj tehnologiji. U istraživanju su pred¬ 
stavljena 4 proizvoda s nanočesticama: antibakterijski mate¬ 
rijal za pakiranje hrane, biofilm koji štiti rajčice od djelovanja 
kisika i isušivanja, kruh s nanokapsuliranim omega-3 masnim 
kiselinama i sok s vitaminom A kapsuliranim u škrobu. Rezul¬ 
tati su pokazali da javnost najbolje prihvaća nanotehnologiju 
primijenjenu u ambalaži, dok se prema dodacima nanoče- 
stica u hranu pokazuje skeptičnost. Dodaci nanočestica u 
ambalažu mogu poboljšati djelovanja postojeće ambalaže, 
smanjujući interakciju ambalaže i hrane. Može se koristiti i 
kod takozvanoga aktivnoga ili inteligentnoga pakiranja, gdje 
mogu reagirati s obzirom na okolišne uvjete, kako bi maksi¬ 
malno zaštitili hranu te joj tako produljili rok trajanja i ujedno 
očuvali nutritivno vrijedne sastojke. Osim u ambalaži i nano- 
laminatima (jestivi biofilmovi sastavljeni od više slojeva na¬ 
nočestica, od kojih svaki sloj ima određenu zaštitnu ulogu), 
mogu se koristiti i kao bionanosenzori koji mogu ukazati na 
nepovoljne uvjete skladištenja ili čuvanja, koji bi mogli dove¬ 
sti do zdravstvene neispravnosti konačnoga produkta, zbog 
čega mijenjaju boju i tako vizualno upozoravaju potrošače. 

ZDRAVSTVENI RIZICI 

Ne zna se još pouzdano kolika je izloženost nanočesticama 
(nisu još provedene studije procjene izloženosti) te koja bi 
izloženost mogla štetiti našem zdravlju. Nanočestice su kemij¬ 

ski reaktivnije od većih čestica i zbog toga se bolje apsorbiraju 
u tijelo. Bolja bioraspoloživost i veća bioaktivnost mogu dove¬ 
sti do novih toksičnih učinaka. Apsorpcija nanočestica u crije¬ 
vima brža je s obzirom na čestice normalnih veličina. Prijelaz 
preko stanične membrane olakšan je i uglavnom ide putem 
difuzije, tek neznatno putem pinocitoze i fagocitoze. Nakon 
prelaska mukoznoga sloja i crijevnoga epitela, daljnji transce- 
lularni prijenos nanočestica ovisi o njihovim karakteristikama, 
kao što su veličina nanočestica, naboj ili ligandi vezani na na¬ 
nočestice. Kapsulirane nanočestice mogu nepromijenjene ući 
u krvotok i zatim se otpustiti na željenim mjestima djelovanja. 
Nakon što nanočestice uđu u krvotok, njihova distribucija u 
tijelu ponajviše ovisi o veličini (što su one bile manjih dimen¬ 
zija to su bile bolje distribuirane u tijelima eksperimentalnih 
životinja). To skriva i određene opasnosti, jer su neke nano¬ 
čestice prolazile i prirodne barijere za toksine, poput krvno- 
moždane barijere, placentu, testise ili krvno-mliječnu barijeru. 
Zbog toga svojstva treba detaljno proučiti neurotoksičnost 
i reproduktivnu toksičnost nanočestica prije nego se puste 
na tržište. Slabiji transport putem endocitoze također oteža¬ 
va uklanjanje i ekskreciju takvih čestica pa je moguće i dulje 
vrijeme zadržavanja i djelovanja u organizmu. To može imati 
i pozitivne i negativne učinke, ovisno o načinu djelovanja na¬ 
nočestice. Prednost je u tome da je dovoljna manja količina 
nanočestica s obzirom na normalne veličine čestica da bi se 
dobio isti učinak. 

STRATEGIJE SMANJENJA RIZIKA 

Pošto još ne postoje gotove toksikološke studije za pojedi¬ 
ne vrste nanočestica, nema dovoljno dokaza o njihovome 
štetnome djelovanju. Za sve se nanočestice još primjenjuju 
zakonski propisi koji vrijede za čestice većih dimenzija, a još 
ne postoji ni zakonska regulativa o deklaraciji takvih čestica 
pa se one mogu nalaziti u hrani bez potrebe za posebnim na¬ 
vođenjem. Preporuke EFSA-e su da se detaljno prate trenutni 
i budući komercijalni proizvodi s nanočesticama u prehram- 


benome sektoru te da se razviju metode za lakše i preciznije 
praćenje nanočestica u matriksu hrane. Detekcija nanočesti- 
ca ovisi o njihovim svojstvima pa se tako mogu razlikovati 
po kemijskome sastavu, obliku, distribuciji veličine, površini, 
poroznosti i slično. Za njihovu detekciju koriste se metode 
koje uključuju mikroskopske tehnike, kromatografiju, cen- 
trifugiranje i filtraciju, spektroskopske metode, magnetske 
metode. Te metode za određivanje nisu još razvijene i moraju 
biti usavršene, da bi se mogle razlikovati količine dodanih na¬ 
nočestica od većih čestica. 

ŠTO SU PREHRAMBENI 
ADITIVI 


Pridjev prehrambeni ukazuje da se 
aditivi koriste isključivo pri proi¬ 
zvodnji hrane, za razliku od drugih 
aditiva koji se koriste pri proizvod¬ 
nji plastičnih masa, kozmetičkih 
proizvoda, sredstava za pranje i 
čišćenje, u mazivima za automobil¬ 
sku industriju i si. 

Međunarodno zakonodavstvo i li¬ 
teratura koriste pojam „food additi- 
ves", što bi doslovno prevedeno na 
hrvatski značilo „dodaci hrani". U hr¬ 
vatskome se jeziku pod dodacima razu¬ 
mijevaju tvari kao što su začini, vitamini, 
minerali i druge sirovine za proizvodnju 
namirnica. To je i razlog da se umjesto riječi 
dodaci kod nas koristi riječ aditivi. 

Prehrambenim aditivima smatraju se tva¬ 
ri poznatoga kemijskoga sastava, koje se ne 
konzumiraju kao hrana, niti su tipičan sastojak 
hrane, bez obzira na prehrambenu vrijednost, a 
dodaju se hrani u svrhu poboljšanja tehnološkog 
učinka i održavanja senzorskih svojstava. 

Aditivi se dodaju hrani u postupku proizvodnje, tijekom 
pripreme, obrade, prerade, oblikovanja, pakiranja, tran¬ 
sporta i čuvanja. Moderna proizvodnja hrane ne može se za¬ 
misliti bez dodavanja aditiva, pod točno utvrđenim uvjetima 
s točno utvrđenim razlogom. Količine koje se koriste za po¬ 
stizanje tehnološkog učinka mjere se u miligramima, a samo 
nekoliko aditiva dodaje se u hranu u gramskim količinama. 

Aditivi koji su nakon dodavanja postigli svoj tehnološki ili 
senzorski učinak i nisu se razgradili postaju jedna od sastav¬ 
nica te hrane. 


Aditivi i njihove mješavine mogu se 
dodavati hrani uz sljedeće uvjete: da 
su toksikološki evaluirani, da je nji¬ 
hova uporaba tehnološki opravda¬ 
na, osim ako se konačni učinak ne 
može postići načinima koji su eko¬ 
nomski i tehnološki primjenjiviji, 
da se dodaju hrani u količinama 
dopuštenim posebnim propisima, 
da se njihovim dodavanjem potro¬ 
šač ne dovodi u zabludu u pogledu 
prave prirode, sastojaka ili prehram¬ 
bene vrijednosti hrane, da bitno ne 
utječu na prirodno svojstveni okus i 
miris hrane kojoj su dodani, osim ako 
im to nije posebna namjena, da se nji¬ 
hovim miješanjem i dodavanjem hrani 
ne stvaraju toksične tvari (produkti) tije¬ 
kom prerade, čuvanja i uporabe. 

Uporaba aditiva neposredno je vezana za nji¬ 
hovo osnovno funkcionalno, tehnološko svojstvo, 
tako da su danas podijeljeni u 26 kategorija: bojila, 
konzervansi, antioksidansi, emulgatori, stabilizatori, 
zgušnjivači, tvari za želiranje, regulatori kiselosti, kiseli¬ 
ne, tvari za sprječavanje zgrudnjavanja, pojačivači okusa, 
tvari za zaslađivanje ili sladila, modificirani škrobovi, tvari 
za poliranje, tvari za zadržavanje vlage, tvari za tretiranje 
brašna, učvršćivači, povećivači volumena, potisni plinovi, 
emulgatorske soli, tvari protiv pjenjenja, tvari za rahljenje, no¬ 
sači, tvari za pjenjenje, plinovi za pakiranje i sekvestranti. 

Liste prehrambenih aditiva, način uporabe, količine koje su 
dopuštene za dodavanje hrani, utvrđene su nizom temeljnih 
propisa, i u europskoj zajednici i kod nas. 

Aditivi se označavaju E brojem, kao potvrdom toksikološke 
evaluacije i klasifikacije pojedinog aditiva. Aditivima slične 


tvari, koje također imaju neku tehnološku ulogu u proizvod¬ 
nji, nemaju E broj i označavaju se na drugi način (arome i 
enzimi), dok se pomoćne tvari u procesu proizvodnje, zbog 
načina djelovanja, koji se razlikuje od djelovanja pravog aditi¬ 
va pri proizvodnji hrane, ne trebaju označavati, iako neke od 
njih imaju E broj. 

Kada se dodaju hrani, aditivi na deklaraciji proizvoda moraju 
biti označeni nazivom kategorije, koja je ujedno i tehnološka 
svrha uporabe aditiva, iza kojega slijedi njihov specifični ke¬ 
mijski naziv ili E broj. Ako aditiv ima više nego jednu tehno¬ 
lošku funkciju pri proizvodnji neke hrane, potrebno je nave¬ 
sti ono tehnološko djelovanje zbog kojega je aditiv dodan u 
hranu, što u tome slučaju postaje kategorija aditiva. Osnovno 
funkcionalno ili tehnološko svojstvo ne isključuje mogućnost 
da pojedini aditiv može imati i neka druga funkcionalna svoj¬ 
stva ukoliko mu se promjeni koncentracija, odnosno količina 
aditiva koji se dodaje u namirnicu. Također, druga funkcional¬ 
na djelovanja ne isključuju učinak na namirnicu u isto vrijeme 
kada se aditiv dodaje zbog osnovnoga funkcionalnoga dje¬ 
lovanja. 

Tanka crvena linija između nužnosti i opravdanosti uporabe 
aditiva nije uvijek jasno iscrtana, jer kada zdravlje nije ugro¬ 
ženo tada je tehnološka nužnost u najvećem broju slučajeva 
stvar proizvođača hrane i nije razlog za zabranu uporabe adi¬ 
tiva u nekoj hrani. Sve većim brojem novih proizvoda, natje¬ 
canjem na tržištu, proizvođači hrane ponekad koriste aditive 
ne samo zbog tehnoloških potreba, nego i zbog razlikovanja, 
nuđenja, zarade, što je upravo suprotno osnovnim načelima 
uporabe aditiva u hrani. Da bi se mogla plasirati na tržište i 
održati neko vrijeme u prodaji, biološka, organska hrana pre¬ 
rađena za tržište dopušta uporabu nekih aditiva. To samo go¬ 
vori u prilog da izbjegavanje uporabe aditiva pri proizvodnji 
hrane nije svrha niti potreba kod proizvođača koji poštuju 
propisanu nužnost uporabe aditiva. 

TOKSIKOLOŠKA OCJENA ADITIVA 
(evaluacija aditiva) 

Kada se neka tvar, supstanca, želi svrstati u prehrambene adi- 
tive, potrebno je izraditi specifikaciju tehničkih podataka. 

Tehnička specifikacija podataka mora sadržavati: 

1. identitet tvari koji podrazumijeva kemijski naziv i preci¬ 
znu kemijsku strukturu 

2. fizikalno kemijske karakteristike za čiste tvari 

3. mikrobiološke kriterije za čiste tvari 

4. kratak opis tehnološkoga postupka sinteze ili načina do¬ 
bivanja 

5. posebnost naznake vrste mikroorganizma, ako se radi o 
mikrobiološkome načinu dobivanja 

6. posebnost naznake vrste genetski modificiranog organiz¬ 
ma, ako se radi o takvome načinu dobivanja 

7. metode analize čiste tvari, kao i metodu analize u hrani 

8. reaktivnost i postojanost u hrani 

9. potrebne količine i preporuku primjene 

10. jednoznačnost ili višeznačnost djelovanja u tehnologiji 
proizvodnje hrane. 

Prehrambeni aditivi prije uporabe u proizvodnji namirnice mo¬ 
raju biti toksikološki ispitani i ocjenjeni. Toksikološka istraživa¬ 
nja uključuju akutni, subakutni i kronični toksicitet i kancero- 
genost, a detaljni toksikološki protokol istraživanja obuhvaća: 

1. Opće zahtjeve za toksikološku evaluaciju aditiva 

2. Protokol obavljanja istraživanja - studija 

3. Toksikološki postupak po slijedu: 

3.1. Temeljne studije 

a) Metabolizam/Toksikokinetiku 

b) Subkroničnu toksičnost 

c) Genotoksičnost 

d) Kroničnu toksičnost i karcinogenost 

e) Toksičnost u reprodukciji i razvoju. 

3.2. Druge studije 

a) Imunotoksičnost 

b) Alergenost 

c) Intolerancija ili nepodnošljivost 

d) Neurotoksičnost 

e) Istraživanja na ljudima dobrovoljcima 

f) In vitro studije, kao alternativa in vivo studija 

g) Posebne studije 

h) Akutni toksicitet 

i) Osjetljivost i iritacija kože i očiju. 

4. Literaturni podaci 

5. Sažetak rezultata i zaključak 

Multigeneracijskim studijama prati se reproduktivni i razvojni 
tijek, metaboličkim i farmakokinetičkim studijama utjecaj na¬ 
kon resorpcije, vrijeme izlučivanja, dok se posebnim tehnika¬ 
ma u genetskim studijama prate promjene na staničnoj razi¬ 
ni. Također se ispituju interakcije aditiva s ostalim sastojcima 
u namirnicama i s lijekovima. Nakon temeljitih istraživanja, 
utvrđuje se najveća količina aditiva kod koje nema uočenih 
toksikoloških učinaka na zdravlje ili „No observed adverse ef- 
fect level" (NOAEL). Ukoliko nekoliko studija pokazuje različi¬ 
te, ali slične rezultate, uzima se najniža vrijednost za utvrđiva¬ 
nje NOAEL-a. Najmanja utvrđena količina nekoga spoja pa i 
aditiva koja može štetno djelovati na zdravlje ljudi je„Lowest 
observed adverse effect level" (LOAEL). Za svaki aditiv za koji 
je posebno utvrđena najveća količina kod koje nema uočenih 
toksikoloških učinaka za zdravlje (NOAEL), podijeli se obično 
s faktorom sigurnosti 100, uzevši u obzir moguće razlike pri 


ekstrapolaciji u odnosu na pojedine dijelove populacije, s po¬ 
sebnom pažnjom na populaciju djece i starijih osoba kao ri¬ 
zičnih skupina. Kako je razlika između NOAEL-a i LOAEL-a ne¬ 
znatna, može se ijedna i druga vrijednost uzimati u izračun. 

Pri toj procjeni rizika, vodi se i briga da količina aditiva koja 
bi obavljala tehnološku ulogu u proizvodnji hrane bude res- 
pektabilna, što znači da potencijalni aditivi koji imaju niski 
NOAEL obično ne mogu nakon procjene rizika biti stavljeni 
na listu, jer su im određene količine premale za svrhu za koju 
su namijenjeni. 

Nakon prethodno obavljenih istraživanja i izračuna pomoću 
sigurnosnoga faktora, dobivene vrijednosti služe kao osnova 
za utvrđivanje prihvatljivoga dnevnoga unosa ili„Acceptable 
Daily lntake"(ADI). 

Tako je 1957. godine napravljen prvi popis svih prehrambe¬ 
nih bojila koja se koriste za bojenje hrane u različitim zemlja¬ 
ma svijeta. Navedeno je 135 bojila koje su pojedine zemlje 
koristile. Od navedenih bojila, danas su dopuštena samo 22 
bojila, dok ih je 113 zabranjeno za uporabu u hrani. Na da¬ 
našnjoj listi ima ukupno 42 prehrambena bojila, od kojih se 
četiri smiju koristiti samo za površinsko ukrašavanje i ne smiju 
se jesti. 

Šezdesetih godina prošloga stoljeća uspostavljene su liste 
aditiva i, suprotno ustaljenome mišljenju, broj aditiva koji se 
koristi danas nije puno veći nego prije 30-40 godina. Samo je 
nekoliko novih bilo stavljeno na listu dopuštenih aditiva, dok 
je nekoliko aditiva zabranjeno za ljudsku uporabu. 

PRIHVATLJIVI DNEVNI UNOS (ADI) 

„Acceptable Daily Intake" (ADI), koji se definira kao ona koli¬ 
čina aditiva koja se kao sastavni dio namirnice može svakod¬ 
nevno konzumirati čitav životni vijek, bez ikakvoga rizika za 
zdravlje. Prihvatljivi dnevni unos, za svaki aditiv pojedinač¬ 
no, izražava se u mg/kg tjelesne mase čovjeka. Na temelju 


utvrđivanja unosa namirnice koje se konzumiraju dnevno te 
količina aditiva u tim namirnicama, mogu se utvrditi stvar¬ 
ni dnevni unosi za pojedine aditive te ocijeniti prelaze li 
prihvatljive dnevne unose za svaki pojedini aditiv. Kao i sva 
istraživanja i zaključci koji se odnose na zdravlje ljudi, aditivi 
i njihov utvrđeni ADI ostaju trajno pod nadzorom, kako bi 
u trenutku novih spoznaja ili boljih analitičkih metoda bili 
revidirani. 

Ocjena, ADI „nije određen", predstavlja nenumeričku pro¬ 
cjenu sigurnosti aditiva kod kojih nije uočen zdravstveni 
problem tijekom dostupnih toksikoloških, kliničkih i bioke¬ 
mijskih istraživanja, premda je količina aditiva u hrani bila 
dostatna za obavljanje tehnoloških zahtjeva. U istu procjenu 
uračunava se unos iz svih izvora, što podrazumijeva prirodne 
izvore aditiva, ali i preneseni aditiv (carry over) iz neke druge 
hrane. 

No ako za pojedini aditiv ADI nije određen, to ne znači da se 
taj aditiv može dodavati u proizvodnji baš svake hrane i u ne¬ 
ograničenim količinama. U tome se slučaju moraju primijeniti 
osnovna načela dodavanja aditiva u pojedinu hranu. 

INSTITUCIJE KOJE SE BRINU O ADITIVIMA 

The Joint FAO/VVHO Expert Committe on Food Additives 
(JECFA) međunarodno je znanstveno povjerenstvo ekspera¬ 
ta FAO/VVFIO Ujedinjenih naroda, koje je s radom započelo 
1955. godine. Do danas je evaluirano više od 1500 kemijskih 
spojeva. Povjerenstvo daje prijedloge zemljama članicama 
da u svoje zakonodavstvo ugrade znanstvena mišljenja o 
pojedinom aditivu. Mišljenja sadrže toksikološku evaluaciju, 
ADI, prijedlog količine i vrstu hrane u kojoj se smije koristiti, 
kao i podatke prema kojima će se odrediti zdravstvena isprav¬ 
nost aditiva. 

Directorate General for Flealth and Consumers (DG SANCO) 
nadležno je tijelo u EU, odgovorno za izradu zakona o hrani, 
sigurnost hrane i prava potrošača, dok znanstvenu procjenu 

rizika za aditive obavlja Odbor za prehrambene aditive i pre¬ 
hrambene tvari koji se dodaju u hranu (The Panel on food ad- 
ditives and nutrient sources added to food /ANS/) Europske 
agencije za sigurnost hrane (European Food Safety Authority, 
EFSA), koji je pod tim nazivom uspostavljen 10.7.2008. Pret¬ 
hodno je, od osnutka EFSA-e, djelovao pod drugim imenom 
(AFC - Panel on Additives, Flavourings, Processing aids and 
materials in Contact with food). Temeljna Direktiva o aditivi- 
ma izdana je 1989. godine. 

Tijelo nadležno za sigurnost hrane u Flrvatskoj je Ministarstvo 
poljoprivrede, ribarstva i ruralnoga razvoja, dok se procjena 
rizika od aditiva obavlja u Flrvatskoj agenciji za hranu (FTAFH), 
Znanstvenom odboru za prehrambene aditive, arome, po¬ 
moćne tvari u procesu proizvodnje i predmete koji dolaze u 
neposredan dodir s hranom. Analitičku potporu čine labora¬ 
toriji Zavoda za javno zdravstvo, Veterinarskog instituta i dru¬ 
gi laboratoriji. 

Svim tim tijelima prethodile su nacionalne organizacije koje 
su vodile brigu o aditivima, a radile su na temelju preporuka 
Codex Alimentarius-a/FAO/WFIO. 


ONEČIŠĆIVAČI KOJI PRATE PROIZVODNJU 
ČISTIH ADITIVA 

Svaka proizvodnja kemijskih spojeva iz prirodnih sirovina, kao 
i kemijska sinteza iz drugih spojeva, nosi za sobom mogući 
zaostatak anorganskih ili organskih nepoželjnih onečišćenja. 
Utvrđeni parametri zdravstvene ispravnosti i kvalitete mogu 
se podijeliti na opće i specifične. Opći parametri zdravstvene 
ispravnosti isti su za većinu spojeva (npr. metali i metaloidi). 
Specifični onečišćivači nastaju tijekom kemijske sinteze odre¬ 
đenih spojeva kao zaostatak ishodnoga spoja, otapala kori¬ 
štenoga za ekstrakciju te se stvaraju drugi spojevi, često slični 
osnovnom aditivu.Također, očekivana čistoća ili koncentraci¬ 
ja aditiva u konačnome proizvodu,„čistom aditivu", određena 
je s nekoliko uvjeta i može se razlikovati od aditiva do aditiva, 
ali se uvijek određuje najveća moguća čistoća, koja se može 
postići određenom tehnologijom, s najmanje onečišćivača 
kao rezultata proizvodnje. U Tablici 1. nabrojana su najčešća 
onečišćenja prema grupama aditiva, koja se analitički moraju 
odrediti prije nego neki aditiv dobije prolaznu ocjenu za kva¬ 
litetu i zdravstvenu ispravnost, a time i mogućnost dodavanja 
hrani. 


Tablica 7 . Moguća onečišćenja aditiva u tijeku proizvodnje čistog aditiva prema grupama bojila, sladila i ostalih aditiva 


Naziv 

moguća anorganska 
onečišćenja 

moguća organska onečišćenja 

BOJILA 

arsen 

otapala (etilacetat, aceton, n-butil metanol, etanol, heksan) 


olovo 

diklormetan 


živa 

primarni aromatski amini izraženi kao anilin 


kadmij 

pomoćne tvari za bojenje (supsidijeri) 


barij 

organski spojevi, osim tvari za bojenje (intermedijeri) 


antimon 

nesulfonirani primarni amini 


bakar 

sudan 1 


krom 

anorganski jodidi kao Nal 


cink 

fluorescein 

Naziv 

moguća anorganska 

onečišćenja 

moguća organska onečišćenja 


kadmij 

leuko baza 


stibij 

policiklički aromatski ugljikovodici 


krom 

nitrat kao N0 3 ' 


ukupni teški metali 


SLADILA 

nikal 

5-benzil-3,6-diokso-2-piperazinoctena kiselina 


arsen 

cikloheksamin 


olovo 

dicikloheksamin 


kloridi 

anilin 


sulfati 

o-toluensulfonamid 


selen 

p-toluensulfonamid 


aluminij 

benzojeva kiselina p-sulfonamid 



trifenilfosfin oksid 

OSTALI 

arsen 

aldehidi 

ADITIVI 

olovo 

tiosulfat 


živa 

difenileter 


selen 

p-fenilfenol 


željezo 

1 -naftol 


fluor 

nitriti kao KN0 2 


barij 

mravlja kiselina i formijati 


ukupni teški metali 

terc. butilbenzokinon 



2,5-di-ter-butilhidrokinon 



toluen 



hidroksikinon 



fenolne nečistoće 



oksalna kiselina 



sulfati 



1,2-propandiol 



piranska kiselina 



butantrioli 



akrolein 



1,4 dioksan 



etilen oksid slobodni 

Naziv 

moguća anorganska 

onečišćenja 

moguća organska onečišćenja 



mono i dietilen glikoli 



sumporni dioksid 



triacetin 



propilen klorhidrini 



dimetilsulfoksid 



dimetilformamid 



2-metil-propanol 



etil acetat 



propan-2-ol 



propilen glikol 



metil-etil-keton 



cikloheksan 



mliječna kiselina 



slobodni N,N'-divinilimidazolidon 



slobodni N-vinilpirolidon 



fumarna kiselina 



maleinska kiselina 



ferocijanid 



resorcinol i drugi fenoli 



vinil acetat 



propilen klorhidrin 



prirolidon karboksilna kiselina 


ADITIVI ČIJE JE DODAVANJE U HRANU 
OGRANIČENO 

Dnevni unos (ADI) pojedinog aditiva isto je toliko važan kao 
i dopuštenje uporabe tog aditiva u određenoj hrani. Isto, ne 
smije biti suprotno osnovnim načelima kojima se dopušta 
uporaba aditiva u hrani, a dnevni je unos odraz dopuštenih 
količina određenog aditiva za obavljanje tehnološke funkcije, 
prehrambenih navika i ocjene rizika. U Tablici 2. prikazan je 


ADI za neke aditive koji se odnosi na EU i na ostale zemlje 
svijeta, lako postoji vrlo visok stupanj usuglašenosti, ipak po¬ 
stoje razlike, kao i neke dvojbe koje nisu nigdje naglašene. 
Tako jake kiseline i lužine nemaju određen ADI, jer se podra¬ 
zumijeva da se koriste samo za neutralizaciju pa se time može 
stvoriti dojam da nisu akutno opasne. O ADI-ju pojedinog 
aditiva ovisi i procjena rizika te je usuglašenost o istome na 
razini svih zemalja svijeta nužna. 

Tablica 2. Prikaz aditiva čije je dodavanje ograničeno u hrani, najviše dopuštene količine (NDK) u hrani, ADI prema evaluaciji SCE 
(Scientific Committee for Food) te razlike u usporedbi s The JECFA (Joint Expert Committee on Food Additives; FAO/WFIO) 


E broj 

naziv aditiva 

ADI u mg/kg/tm 
dnevno 

SCF/EFSA 

NDK 

u mg/kg gotovog obroka 
najčešći proizvodi 

Napomena 

JECFA kriteriji za 
ADI u mg/kg/tm 

dnevno 

E100 

Curcumin, Kurkumin 

3 

Osvježavajuća pića 100 mg/l 

Kruta hrana 50-500 mg/kg 

1 

E101 

(i) Riboflavin, (ii) Riboflavin-5'- 
phosphate 

0,5 

Sva hrana koja se smije bojati quantum 

satis 

0,5 

E102 

Tartrazine 

7,5 

Osvježavajuća pića 100 mg/l 

Kruta hrana 50-500 mg/kg 

7,5 

E104 

Quinoline Yellow 

10 

Osvježavajuća pića 100 mg/l 

Kruta hrana 50-500 mg/kg 

10 

E110 

Sunset Yellow FCF, 

Orange Yellow S 

2,5 

Osvježavajuća pića 50 mg/l 

Kruta hrana 50-500 mg/kg 

2,5 

E120 

Cochineal, Carminic acid, 

Karmin 

5 

Osvježavajuća pića 100 mg/l 

Kruta hrana 50-500 mg/kg 

5 

E122 

Azorubine, Carmoisine 

4 

Osvježavajuća pića 50 mg/l 

Kruta hrana 50-500 mg/kg 

4 

E123 

Amaranth 

0,5 

Biter alk.pića do 100 mg/l, vina aperitiv 30 
mg/l, riblja ikra 30 mg/kg 

0,5 

E124 

Ponceau 4R, Cochineal Red A 

4 

Osvježavajuća pića 50 mg/l 

Kruta hrana 50-500 mg/kg 

4 

E127 

Erythrosine 

0,1 

Koktel i slične višnje 150-200 mg 

0,1 

E129 

Allura Red AC 

7 

Osvježavajuća pića 100 mg/l 

Kruta hrana 50-500 mg/kg 

7 

E131 

Patent Blue V 

15 

Osvježavajuća pića 100 mg/l 

Kruta hrana 50-500 mg/kg 

15 

E132 

Indigotine, Indigo carmine 

5 

Osvježavajuća pića 100 mg/l 

Kruta hrana 50-500 mg/kg 

4 

E133 

Brilliant Blue FCF 

12,5 

Osvježavajuća pića 100 mg/l 

Kruta hrana 50-500 mg/kg 

12,5 

E141 

Bakreni kompleksi Klorofila i 

Klorofilina 

(i) Bakreni kompleksi Klorofila 

(ii) Bakreni kompleksi Klorofilina 

15 

Sva hrana koja se smije bojati quantum 

satis 

15 

E broj 

naziv aditiva 

ADI u mg/kg/tm 
dnevno 

SCF/EFSA 

NDK 

u mg/kg gotovog obroka 
najčešći proizvodi 

Napomena 

JECFA kriteriji za 
ADI u mg/kg/tm 

dnevno 

E142 

Greens S 

25 

Osvježavajuća pića 100 mg/l 

Kruta hrana 50-500 mg/kg 

25 

E150b 

Alkalno - sulfitni karamel 

200 

a u kombinaciji s 
E150d 

samo 150 

Sva hrana koja se smije bojati quantum 

satis 

160 

E150c 

Amonijačni karamel 

200 

Sva hrana koja se smije bojati quantum 

satis 

200 

E150d 

Sulfitno-amonijačni karamel 

200 

Sva hrana koja se smije bojati quantum 

satis 

200 

E151 

Brilliant Black BN, Black PN 

1 

Osvježavajuća pića 100 mg/l 

Kruta hrana 50-500 mg/kg 

1 

E154 

Brown FK 

0,15 

Samo dimljena riba do 20 mg/kg 

U promjeni 

E155 

Brown HT 

1,5 

Osvježavajuća pića 50 mg/l 

Kruta hrana 50-500 mg/kg 

1,5 

E160a 

Karoteni: 

(i) Mješavina karotena 

(ii) Beta- karoten 

5 

Sva hrana koja se smije bojati quantum 

satis 

5 

E160b 

Anato, biksin, norbiksin 

Biksin 12,0 

Norbiksin 0.06 

Samo u krutoj hrani 10-50 mg/kg, 
ne u osvježavajućim pićima 

0.065 izraženo 

kao bixin 

E160c 

Ekstrakt paprike, 

Capsanthin, Capsorubin 

Nije evaluiran 

Treba biti 

evaluiran 

Sva hrana koja se smije bojati quantum 

satis 

Nema ADI 

Treba biti 

evaluiran 

E160d 

Likopen 

0,5 iz svih izvora 
(31) 

Osvježavajuća pića 100 mg/l 

Kruta hrana 50-500 mg/kg 

Odluka odgođena 

E160e 

Beta-apo-8'-karotenal (C 30) 

prihvatljiv 

Osvježavajuća pića 100 mg/l 

5 

E160f 

Etilni ester beta-apo-8'- 
karotenske kiseline (C 30) 

5 

Kruta hrana 50-500 mg/kg 

Trebao bi biti 

evaluiran s E160a 

(ii) 

E161g 

Kantaksantin 

0,03 

Samo kobasice Strassbourg 

15 mg/kg 

0,03 

E broj 

naziv aditiva 

ADI u mg/kg/tm 
dnevno 

SCF/EFSA 

NDK 

u mg/kg gotovog obroka 
najčešći proizvodi 

Napomena 

JECFA kriteriji za 
ADI u mg/kg/tm 
dnevno 

E163 

Antocijani 

2,5 

Sva hrana koja se smije bojati quantum 

satis 

2,5 samo iz ekstra¬ 
kta kore grožđa 

E171 

Titanov dioksid 

prihvatljiv 

Sva hrana koja se smije bojati quantum 

satis 

Bez ADI za sada, 

razmatranje 

produkata 

nanotehnologije 

(32) 

E172 

Željezni oksidi i hidroksidi 

0,5 

Sva hrana koja se smije bojati quantum 

satis 

0,5 

E173 

Aluminij 

zbog namjene 
ne predstavlja 
opasnost 

samo za površinsko ukrašavanje hrane 

zbog namjene 
ne predstavlja 
opasnost 

E174 

Srebro 

prihvatljiv za 

površinsko 

ukrašavanje 

površinsko ukrašavanje slastica, 
ukrašavanje čokolada i likera 

odluka odgođena 
u pogledu 
konzumacije 

E175 

Zlato 

prihvatljiv za 

površinsko 

ukrašavanje 

površinsko ukrašavanje slastica, 
ukrašavanje čokolada i likera 

nema ADI ali 

ukrašavanje 
ne predstavlja 
opasnost 

E180 

Litolrubin BK 

1,5 

samo za bojanje kore sira 
u količini q.s. 

nema ADI 

E200 

Sorbinska kiselina 

25 

izraženo kao 

kiselina 

Za različitu hranu različito 
u margarinima do 2 g/kg 
u osvježavajućim pićima 300 mg 

25 

izraženo kao 

kiselina 

E202 

Kalijev sorbat 

E203 

Kalcijev sorbat 

E210 

Benzojeva kiselina 

5 

izraženo kao 
benzojeva 

kiselina 

od 150 mg/kg u 
osvježavajućim pićima 
do 2000 mg 
drugim hranama 

5 

izraženo kao 
benzojeva 

kiselina 

E211 

Natrijev benzoat 

E212 

Kalijev benzoat 

E213 

Kalcijev benzoat 

E214 

Etil p-hidroksibenzoat 

10 

(kao grupa) 

300-1000 mg/kg 
u kombinaciji sa 
solima benzojeve kiseline 
za određene proizvode 

10 

(kao grupa) 

E215 

Natrijev etil p-hidroksibenzoat 

E218 

Metil p-hidroksibenzoat 

E219 

Natrijev metil 
p-hidroksibenzoat 

E broj 

naziv aditiva 

ADI u mg/kg/tm 
dnevno 

SCF/EFSA 

NDK 

u mg/kg gotovog obroka 
najčešći proizvodi 

Napomena 

JECFA kriteriji za 
ADI u mg/kg/tm 

dnevno 

E220 

Sumporni dioksid 

0,7 izraženo 
kao S0 2 

različite vrste hrana 
od 20 - 2000 mg/kg 

Obvezno označavanje 

kao alergena više od 10 mg/kg 

0,7 izraženo kao 

so 2 

E221 

Natrijev sulfit 

E222 

Natrijev hidrogen sulfit 

E223 

Natrijev metabisulfit 

E224 

Kalijev metabisulfit 

E226 

Kalcijev sulfit 

E227 

Kalcijev hidrogen sulfit 

E228 

Kalijev hidrogen sulfit 

E234 

Nizin 

0,13 

(33000 

jedinica/kg/tm) 

pudinzi od tapioke i slični proizvodi do 3 
mg/kg 

sir topljeni i prerađeni do 12,5 mg/kg 

33000 jedinica / 
kg/tjelesne mase 

E235 

Natamicin 

0,3 

za površinsku obradu 1 mg/dm 2 i ne dublje 
od 5 mm. 

0,3 

E239 

Heksametilen tetramin 

0,15 

Provalonski sir najviše do 25 mg/kg kao 
rezidualni formaldehid 

0,15 

E242 

Dimetil dikarbonat 

prihvatljivo do 
najviše dopuštene 
količine 

Prihvatljiv dodatak do 250 mg/l 

prihvatljivo do 
najviše dopuštene 
količine 

E249 

Kalijev nitrit 

0,07 izraženo 

kao nitrit 

od 50- 175 mg/kg u 

ovisnosti o vrsti mesa 

0,06 izraženo 

kao nitrit 

E250 

Natrijev nitrit 

E251 

Natrijev nitrat 

3,4 izraženo kao 

nitrat 

od 50 - 500 mg/kg 
ovisno o vrsti hrane 

5 izraženo kao 

Narijev nitrat 

E252 

Kalijev nitrat 

E260 

Octena kiselina 

nije određen 

Oprez jaka kiselina 

za svu hranu u količinama prihvatljivim za 
konzumiranje 

nije određen 

Oprez jaka kiselina 

E270 

Mliječna kiselina 

nije određen 

Oprez jaka kiselina 

samo u nekoj hrani od 3 g - 7kg do q.s. 

nije određen 

Oprez jaka kiselina 

E284 

Borna kiselina 

0,1 (MTDI) 

samo za pravi kavijar 4 g/kg izraženo kao 
borna kiselina 

nije određen 

E285 

Natrijev tetraborat (borax) 

E broj 

naziv aditiva 

ADI u mg/kg/tm 
dnevno 

SCF/EFSA 

NDK 

u mg/kg gotovog obroka 
najčešći proizvodi 

Napomena 

JECFA kriteriji za 
ADI u mg/kg/tm 
dnevno 

E297 

Fumarna kiselina 

Nije određen 

za slastice, gume za žvakanje od 1-2,5 g/kg 

nije određen 

E304 

Esteri masnih kiselina 

askorbinske kiseline (i) 

Askorbil palmitat i (ii) Askorbil 

stearat 

1,25 

za hrane kojima je dozvoljen u količini q.s. 

1,25 

E306 

Mješavina tokoferola 
obogaćena 

2 



E307 

Alfa-tokoferol 

2 


2 

E308 

Gama-tokoferol 

2 


nije evaluiran 

E309 

Delta-tokoferol 

2 


nije evaluiran 

E310 

Propil galat 

1,4 

od 25 mg/kg dehidrirani krumpir 
do 200 mg/kg izraženo na 
masni udio 

1,4 

E311 

Oktil galat 

nije određen 

E312 

Dodecil galat 

nije određen 

E315 

Izoaskorbinska kiselina 

nije određen 

od 500 - 1500 mg/kg 

samo za polukonzervirane i konzervirane 

mesne i riblje proizvodi 

nije 

određen 

E316 

Natrijev izoaskorbat 

E319 

Tercijarni butil hidrokinon 
(TBHQ) 

0,7 

200 mg/kg 

za smjese za kolače, snack proizvodi 

- 

E320 

Butilirani hidroksianisol (BHA) 

0,5 

25 mg/kg granulirani krumpir 

200 mg/kg izraženo na masni dio 

0,5 

E321 

Butilirani hidroksitoluen (BHT) 

0,3 

100 - 400 mg/kg izraženo na masni dio 

0,3 

E334 

Vinska kiselina (L(+)-) 

30 

u količinama q.s. 

30 

E335 

Natrijevi tartarati (i) 
Mononatrijevi tartarat (ii) 
Dinatrijev tartarat 

E336 

Kalijevi tartarati (i) Monokalijev 
tartarat (ii) Dikalijev tartarat 

izraženo kao 

vinska kiselina 


izraženo kao 

vinska kiselina 

E337 

Natrijev kalijev tartarat 

E broj 

naziv aditiva 

ADI u mg/kg/tm 
dnevno 

SCF/EFSA 

NDK 

u mg/kg gotovog obroka 
najčešći proizvodi 

Napomena 

JECFA kriteriji za 
ADI u mg/kg/tm 

dnevno 

E338 

Fosforna kiselina 

70 (MTDI) 

izraženo kao 

fosfor iz svih 

izvora 

odgovara 160 
izraženo kao P 2 0 5 

U različitim vrstama hrane od 1 -20 g/kg 
izražen kao 

PA 

Najčešće se koriste kod mesnih proizvoda i 
topljenih sireva 

70 (MTDI) 

izraženo kao 

fosfor iz svih 

izvora 

E339 

Natrijevi fosfati (i) 

Mononatrijev fosfat (ii) 
Dinatrijev fosfat (iii) Trinatrijev 
fosfat 

E340 

Kalijevi fosfati (i) Monokalijev 
fosfat (ii) Dikalijev fosfat (iii) 
Trikalijev fosfat 

E341 

Kalcijevi fosfati (i) 

Monokalcijev fosfat (ii) 

Dikalcijev fosfat (iii) Trikalcijev 
fosfat 

E343 

Magnezijevi fosfati (i) 
monomagnezijev fosfat (ii) 
Dimagnezijev fosfat 

E353 

Metavinska kiselina 

30 

Prihvatljiva u vinu do 100 
mg/l 

30 

E354 

Kalcijev tartarat 

30 izraženo kao 

vinska kiselina 

U količinama q.s. 

30 izraženo kao 

vinska kiselina 

E355 

Adipinska kiselina 

5 

Za punila i preljeve u pekarskim 
proizvodima do 2 g/kg 

U suhim smjesama za deserte do 1 g/kg 

U desertima tipa žele do 6 g/kg 

U praškastim pripravcima za osvježavajuća 
pića do 10 g/kg 

5 

E356 

Natrijev adipat 

E357 

Kalijev adipat 

E385 

Kalcijev dinatrijev etilen 
diamin tetraacetat (Kalcijev 
dinatrijev EDTA) 

2,5 

Samo u ograničenim vrstama hrane, 
kao što su umaci, riba u konzervama i 
staklenkama, rakovi i glavonošci i smrznuti 
rakovi do 75 mg/kg 

Margarini s manje masnoća 100 mg/kg a 
povrće u staklenkama i konzervama do 

250 mg/kg 

2,5 

E broj 

naziv aditiva 

ADI u mg/kg/tm 
dnevno 

SCF/EFSA 

NDK 

u mg/kg gotovog obroka 
najčešći proizvodi 

Napomena 

JECFA kriteriji za 
ADI u mg/kg/tm 
dnevno 

E405 

Propan-1,2-diol alginat 

70 

izražen kao 

propilen glikol 

Dopušten u različitim vrstama hrane od 

1-10 g/kg. U pivo do 100 mg/l, 
bezalkoholnim pićima do 300 mg/l. 

70 

Računajući 
propilen glikol 
iz svih izvora 

jer je dopušten 
kao„nosač" npr. 

aroma. 

E407 

Karagenan 

75 

0.3 mg/l u bezalkoholnim pićima, do 10 g/ 
kg u đemovima, marmeladama i sličnim 
proizvodima 

u količini q.s za neke mliječne proizvode 

75 

E407a 

Pročišćena morska alga 
Eucheuma (PES) 

E416 

Karaja guma 

Nije određen 

5-10 g/kg u snack, orašatim plodovima 
s preljevom, punilima i preljevima za 
pekarske proizvode, deserte emulgirane 
umake, likerima s jajima i žvakaćim 
gumama 

nije određen 

E420 

Sorbitol (i) Sorbitol (ii) Sorbitol 
sirup 

prihvatljiv uz 
upozorenja da 
ima laksativni 

učinak u količini 
većoj od 20 g/ 
osobi 

U količinama q.s. kao nesladilo u 
svoj hrani osim bezalkoholnih pića, 
a za slađenje dozvoljen u desertima, 
sladoledima,slasticama, žitaricama za 
doručak, umacima, senfovima ali ne i u 
bezalkoholnim pićima 

nije određen 

E421 

Manitol 

prihvatljiv uz 
upozorenja da 
ima laksativni 

učinak u količini 
većoj od 20 g/ 
osobi 

U količinama q.s. kao nesladilo u 
svoj hrani osim bezalkoholnih pića, 
a za slađenje dozvoljen u desertima, 
sladoledima,slasticama, žitaricama za 
doručak, umacima, senfovima ali ne i u 
bezalkoholnim pićima 

nije određen 

E425 

Konjak (i) Konjak guma (ii) 
Konjak glukomanan 

Prihvatljiv, ali ne 
više od 3 puta od 
prihvatljivog/po 
osobi/po danu 

prihvatljiv do 10 g/kg u hrani, osim slastica 
bombona od želea uključujući mini 
posudice od želea 

nije određen 

E broj 

naziv aditiva 

ADI u mg/kg/tm 
dnevno 

SCF/EFSA 

NDK 

u mg/kg gotovog obroka 
najčešći proizvodi 

Napomena 

JECFA kriteriji za 
ADI u mg/kg/tm 

dnevno 

E426 

Hemiceluloza iz soje 

nije određen, 
uz upozorenje 
vezano za alergiju 
na soju 

1,5 g/kg-10 g/kg u različitim hranama 
posebno pekarskim proizvodima,mlijeku 
i proizvodima, umacima, proizvodima od 
jaja, žele bomboni 

nije određen 

E431 

Polioksietilen (40) stearat 

25 

samo za neka vina iz uvoza 

25 

E432 

Polioksietilen sorbitan 

monolaurat 
(polisorbat 20) 

25 

kao grupa kao 
polisorbat 

Ograničen broj hrane kao tijesta, deserti 
do 3 g/kg, 

sladoledi, slastice i juhe do 1 g/kg. 
mlijeko i slični proizvodi do 5 g/kg 
masne emulzije za pečenje do 10 g/kg 
nisu dopušteni u bezalkoholnim pićima, 
osim ako su s mlijekom 

25 

E433 

Polioksietilen sorbitan 

monooleat 

(polisorbat 80) 

E434 

Polioksietilen sorbitan 

monopalmitat 
(polisorbat 40) 

E435 

Polioksietilen sorbitan 

monostearat 

(polisorbat 60) 

E436 

Polioksietilen sorbitan 

tristearat 

(polisorbat 65) 

E442 

Amonijevfosfatid 

30 

samo kakao i čokoladni proizvodi i 
proizvodi slični čokoladi do 10 g/kg 

30 

E444 

Saharoza acetat izobutirat 

20 

alkoholna i bezalkoholna aromatizirana 

mutna pića do 300 mg/l 

20 

E445 

Glicerolni esteri smola drveta 

25 

alkoholna i bezalkoholna aromatizirana 
mutna pića do 100 mg/l i obrada citrus 
plodova do 50 mg/kg 

25 

E broj 

naziv aditiva 

ADI u mg/kg/tm 
dnevno 

SCF/EFSA 

NDK 

u mg/kg gotovog obroka 
najčešći proizvodi 

Napomena 

JECFA kriteriji za 
ADI u mg/kg/tm 
dnevno 

E450 

Difosfati (i) Dinatrijev difosfat 
(ii) natrijev difosfat (iii) 
Tetranatrijev difosfat (iv) 
Dikalijev difosfat (v) Tetrakalijev 
difosfat (vi) Dikalcijev difosfat 
(vii) Kalcijev dihidrogen difosfat 

70 (MTDI) 

izraženo kao 

fosfor iz svih 

izvora 

Odgovara 160 
izraženo kao P 2 0 5 

u različitim vrstama hrane 1-30 g/kg 
izražen kao 

PA 

najčešće se koriste kod mesnih proizvoda i 
topljenih sireva 

70 (MTDI) 

izraženo kao 

fosfor iz svih 

izvora 

E451 

Tripolifosfati (i) Pentanatrijev 
trifosfat (ii) Pentakalijev 
trifosfat (iii) 

E452 

Polifosfati (i) Natrijevi 
polifosfati (ii) Kalijevi polifosfati 

(iii) Natrijev kalcijev polifosfat 

(iv) Kalcijevi polifosfati 

E459 

Beta-ciklodekstrin 

5 

dopušten u pastilama u količini q.s., arome 
i si. u prahu do 1 g/kg 

5 

E472e 

Mono- i diacetil ester vinske 
kiseline mono i diglicerida 
masnih kiselina 

50 

u količinama q.s. 

50 

E472f 

Smjesa estera octene i vinske 
kiseline mono i diglicerida 
masnih kiselina 

nije određen 

u količinama q.s. 

Ocjenjuje se u 
smjesi s E472e 

E473 

Saharozni esteri masnih 

kiselina 

30 

u raznoj hrani, uključujući i pekarske 
proizvode i umake do 10 g/kg, 
sladolede, slastice i deserte do 5 g/kg. 

Neka bezalkoholna pića do 5 g/l 

30 

E474 

Saharogliceridi 

E475 

Poliglicerolni ester masnih 
kiselina 

25 

razna hrane od 0,5 -10 g/kg. Ne u 
bezalkoholnim pićima, osim ako su s 
mlijekom 

25 

E476 

Poliglicerol poliricinoleat 

7.5 

u namazima s malo masnoće i dresinzima 
do 4 g/kg, slastice s kokosom, kao i 
čokolada do 5 g/kg. Nije dopušten u 
bezalkoholnim pićima 

7.5 

E broj 

naziv aditiva 

ADI u mg/kg/tm 
dnevno 

SCF/EFSA 

NDK 

u mg/kg gotovog obroka 
najčešći proizvodi 

Napomena 

JECFA kriteriji za 
ADI u mg/kg/tm 

dnevno 

E477 

Propan-1,2-diol esteri masnih 

kiselina 

25 

izražen kao 

propilen glikol 

samo neka hrana od 5-30 g/kg. Mliječni i 
kremasti analozi do 5 g/kg 

25 

izražen kao 

propilen glikol 

E479b 

Termooksidirano sojino ulje s 
mono i digliceridima masnih 
kiselina 

30 

Samo u masnim emulzijama za prženje do 

5 g/kg 

30 

E481 

Natrijev stearoil-2-laktilat 

20 

neke hrane uključujući i kruh, žitarice za 
doručak 2-5 g/kg. 

u nekim alkoholnim pićima do 8 g/l i za 
napitke u prahu koji se spremaju vrući do 

2 g/l. 

20 

E482 

Kalcijev stearoil-2-laktilat 

E483 

Stearil ta rta rat 

20 

samo u pekarskim proizvodima do 4 g/kg i 
desertima do 5 g/kg 

Prihvatljiv (samo 
u količini od 500 
mg/kg brašna) 

E491 

Sorbitan monostearat 

25 

neke hrane 5-10 g/kg , dopušteni i kao 

nosači 

25 

E492 

Sorbitan tristearat 

E493 

Sorbitan monolaurat 

25 

zajedno s drugim:E491, E492 i E495 u 
raznoj hrani od 5-10 g/kg 
ledeni čajevi do 0,5 g/l, 
dopušteni i kao nosači 

25 

računato kao 

grupa 
uključujući 
E491,E492 i E495 

E494 

Sorbitan monooleat 

E495 

Sorbitan monopalmitat 

25 

neke hrane 5-10 g/kg , ledeni čaj 0,5 g/l, 
dopušteni i kao nosači 

25 

E507 

Kloridna kiselina 

nije moguće 

odrediti 
jaka kiselina 

samo u iznimnim slučajevima neutralizacije 

nije moguće 

odrediti 
jaka kiselina 

E511 

Magnezijev klorid 

nije određen 
velike količine 

Mg iona uzrokuju 
proljev i trebali bi 
se izbjegavati 

u količinama q.s. 

Nije određen 
velike količine 

Mg iona uzrokuju 
proljev i trebali bi 
se izbjegavati 

E broj 

naziv aditiva 

ADI u mg/kg/tm 
dnevno 

SCF/EFSA 

NDK 

u mg/kg gotovog obroka 
najčešći proizvodi 

Napomena 

JECFA kriteriji za 
ADI u mg/kg/tm 
dnevno 

E512 

Kositreni (II) klorid 

2 (PMTDI) 
prihvatljiv kao 
stabilizator boje 
šparoga 

samo nelakirane limenke s unutrašnje 
strane u koje je pakirane šparoge do 25 
mg/kg 

14 

izraženo kao Sn 

E513 

Sulfatna kiselina 

nije moguće 

odrediti 

jaka kiselina 

samo u iznimnim slučajevima neutralizacije 

nije moguće 

odrediti 

jaka kiselina 

E514 

Natrijevi sulfati (i) Natrijev 
sulfat (ii) Natrijev hidrogen 
sulfat 

nije određen 

u količinama q.s. 
oprez soli jake kiseline 

nije određen 

E515 

Kalijevi sulfati (i) kalijev sulfat 
(ii) Kalijev hidrogen sulfat 

E516 

Kalcijev sulfat 

E517 

Amonijev sulfat 

nije određen 

samo kao nosač 

nije određen 

E520 

Aluminijev sulfat 

0,14 izvedeno iz 1 
mg/kg/tm 
tjedno kao Al 
iz svih izvora 

samo bjelancu jaja do 30 mg/kg, 
izražen kao Al) slasticama, kristalnom i 
pošećerenom voću i povrću 
do 200 mg/kg (izraženo kao Al) 

1 mg/kg/tm 
tjedno kao Al iz 
svih izvora 

E521 

Aluminijev natrijev sulfat 

E522 

Aluminijev kalijev sulfat 

E523 

Aluminijev amonijev sulfat 

E524 

Natrijev hidroksid 

nije moguće 

odrediti 
jaka lužina 

samo u iznimnim slučajevima 
neutralizacije 

nije moguće 

odrediti 
jaka lužina 

E525 

Kalijev hidroksid 

nije određen 

u količinama q.s. 
oprez, soli jake lužine 

nije određen 

E526 

Kalcijev hidrokid 

E527 

Amonijev hidroksid 

E528 

Magnezijev hidroksid 

nije određen 

u količinama q.s. 
velike količine Mg iona 
uzrokuju proljev i trebale bi se 
izbjegavati 

nije određen 

E530 

Magnezijev oksid 

nije određen 

velike količine 

Mg iona uzrokuju 
proljev i trebali bi 
se izbjegavati 

u količinama q.s. 

nije određen 

velike količine 

Mg iona uzrokuju 
proljev i trebali bi 
se izbjegavati 

E broj 

naziv aditiva 

ADI u mg/kg/tm 
dnevno 

SCF/EFSA 

NDK 

u mg/kg gotovog obroka 
najčešći proizvodi 

Napomena 

JECFA kriteriji za 
ADI u mg/kg/tm 

dnevno 

E535 

Natrijevferocijanid 

0,025 

tvar protiv zgrudnjavanja 
soli i zamjena za sol 
u količini od 20 mg/kg 

0,025 

E536 

Kalijev ferocijanid 

E538 

Kalcijevferocijanid 

E541 

Natrijev aluminijev fosfat, kiseli 
Netopljiv u vodi 

0,14 izvedeno iz 1 
mg/kg/tm 
tjedno kao Al 
iz svih izvora 

samo za tijesta i fine pekarske proizvode 

do 1 g/kg izraženo kao Al 

do 10 g kao tvar protiv zgrudnjavanja 

1 mg/kg/tm 
tjedno kao Al iz 

svih izvora 

E554 

Natrijev aluminijev silikat 
Netopljiv u vodi 

E555 

Kalijev aluminijev silikat 
Netopljiv u vodi 

E556 

Kalcijev aluminijev silikat 
Netopljiv u vodi 

E558 

Bentonit Netopljiv u vodi 

nosač za boje do 5%, pomoćna tvar filtracija 

E559 

Aluminijev silikat (Kaolin) 
Netopljiv u vodi 

10 -30 g kao tvar protiv zgrudnjavanja 

E579 

Željezni (II) glukonat 

0,8 

izraženo kao 
željezo (PMTDI) 

150 mg/kg izraženo kao željezo samo u 
crnim maslinama kao tvar za zadržavanje 
boje 

0,8 

izraženo kao 
željezo (PMTDI) 

E585 

Željezni (II) laktat 

E586 

4-heksilrezorcinol 

nije određen ni 
privremeni ADI 

2 mg/kg kao ostatak u mesu rakova kao 
prevencija tamnjenja mesa 

nije određen 

E625 

Magnezijev diglutaminat 

Nije određen 

velike količine Mg iona uzrokuju proljev i 
trebale bi se izbjegavati 

Nije određen 

E 626 

Guanilna kiselina 

Nije određen u 
uz pretpostavku 
poželjnog unosa 

10-30 

mg/dan 

svu hranu, osim onih u kojima taj aditiv nije 
dopušten 500 mg/kg izraženo kao 
guanilna kiselina 

nije određen 

E627 

Dinatrijev guanilat 

E628 

Dikalijev guanilat 

E629 

Kalcijev guanilat 

E630 

Inozinska kiselina 

E631 

Dinatrijev inozinat 

E632 

Dikalijev inozinat 

E633 

Kalcijev inozinat 

E634 

Kalcijev 5'-ribonukleotid 

E635 

Dinatriejv 5'-ribonukleotidi 

E broj 

naziv aditiva 

ADI u mg/kg/tm 
dnevno 

SCF/EFSA 

NDK 

u mg/kg gotovog obroka 
najčešći proizvodi 

Napomena 

JECFA kriteriji za 
ADI u mg/kg/tm 
dnevno 

E900 

Dimetil poliksiloksan 

1,5 

samo u nekoj hrani, uključujući i 
bezalkoholna pića do 10 mg/kg ili litri 

1,5 

E903 

Karnauba vosak 

7 

kao tvar za glaziranje za slastice, kavu, 
grickalice, citrus voće 200-500mg/kg, a 
žvakaće gume do 1200 mg/kg 

7 

E905 

Mikrokristalični vosak 

20 

u količinama q.s. samo za površinsku 
obradu hrane, osim čokolade 

20 

E907 

Hidrogenirani poli-l-decen 

20 

slastice i drugi proizvodi na osnovi šećera i 
sušeno voće do 2 g/kg 

6 

E912 

Ester montanske kiseline 

privremeno 
prihvatljiv uz 
uvjet primjene do 

140 mg/kg * 

svježe citrus voće, dinje, mango, papaja, 
avokado, ananas 

za SCF *, za JECFA u količinama q.s. 

nije određen 

E914 

Oksidirani polietilenski vosak 

privremeno 
prihvatljiv uz 
uvjet primjene do 

140 mg/kg * 

svježe citrus voće, dinje, mango, papaja, 
avokado, ananas 

za SCF *, za JECFA u količinama q.s. 

nije određen 

E927b 

Karbamid 

prihvatljiv kada 

se koristi do 3% 

u gumama za 
žvakanje 

gume za žvakanje bez dodatka šećera 

prihvatljiv kada 

se koristi do 3% 

u gumama za 
žvakanje 

E950 

Acesulfam K 

15 

napitci do 350 mg/l 

kruta hrana 350-1000 mg/kg 

gume za žvakanje bez dodanoga šećera do 

2000 mg/kg 

15 

E951 

Aspartam 

40 

napitci do 600 mg/l 

kruta hrana 350-2000 mg/kg 

gume za žvakanje bez dodanoga šećera do 

5500 mg/kg 

40 

E952 

Ciklaminska kiselina i njezine 

Na i Ca soli 

7 

napitci do 250 mg/l 

kruta hrana 150-1000 mg/kg 

gume za žvakanje bez dodanoga šećera, 

osvježivači daha 1500-2500 mg/kg 

11 

E broj 

naziv aditiva 

ADI u mg/kg/tm 
dnevno 

SCF/EFSA 

NDK 

u mg/kg gotovog obroka 
najčešći proizvodi 

Napomena 

JECFA kriteriji za 
ADI u mg/kg/tm 

dnevno 

E953 

Izomalt 

prihvatljiv uz 
upozorenja da 

ima laksativni 

učinak u količini 
većoj od 20 g/ 
osobi 

u količinama q.s. kao nesladilo u 
svoj hrani osim bezalkoholnih pića, 
a za slađenje dozvoljen u desertima, 
sladoledima,slasticama, žitaricama za 
doručak, umacima, senfovima, ali ne i u 
bezalkoholnim pićima 

nije određen 

E954 

Saharin i njegove Na, K i Ca soli 

5 

izraženo kao 

saharin 

napitci 80-100 mg/l 

kruta hrana 100-500 mg/kg 

gume za žvakanje bez dodanog šećera, 

osvježivači daha 1200-3000 mg/kg 

5 

izraženo kao 

saharin 

E955 

Sukraloza 

15 

napitci do 300 mg/l 

kruta hrana 400-1000 mg/kg 

gume za žvakanje bez dodanog šećera , 

osvježivači daha 

2400-3000 mg/kg 

15 

E959 

Neohesperidin DC 

5 

kruta hrana 50 -400 mg/kg 

5 

E961 

Neotame 

2 

sladilo i pojačivač okusa 
bezalkoholna pića do 20 mg/l 
deserti i slični proizvodi do 32 mg/kg 
slastice do 65 mg/kg 
osvježivači daha do 200 mg/kg 
gume za žvakanje do 250 mg/kg 
ostalo 1-185 mg/kg 

2 

E962 

Sol aspartama-acesulfama 

15 izraženo kao 

aspartam 

40 izraženo kao 

acesulfam 

napitci 25-350 mg/l 

kruta hrana 350-1000 mg/kg 

gume za žvakanje bez dodanoga šećera, 

osvježivači daha 2000-2500 mg/kg 

15 izraženo kao 

aspartam 

40 izraženo kao 

acesulfam 

E965 

Maltitol (i) Maltitol (ii) Maltitol 
sirup 

prihvatljiv uz 
upozorenja da 

ima laksativni 

učinak u količini 
većoj od 20 g/ 
osobi 

zajedno s E420+E953,E966-7 u količinama 
q.s. kao nesladilo u svoj hrani osim 
bezalkoholnih pića, a za slađenje dopušten 
u desertima, sladoledima,slasticama, 
žitaricama za doručak, umacima, 
senfovima, ali ne i u bezalkoholnim pićima 

nije određen 

E broj 

naziv aditiva 

ADI u mg/kg/tm 
dnevno 

SCF/EFSA 

NDK 

u mg/kg gotovog obroka 
najčešći proizvodi 

Napomena 

JECFA kriteriji za 
ADI u mg/kg/tm 
dnevno 

E966 

Laktitol 

prihvatljiv uz 
upozorenja da 
ima laksativni 

učinak u količini 
većoj od 20 g/ 

osobi 

zajedno s E420+E953, E965-7 u količinama 
q.s. kao nesladilo u svoj hrani osim 
bezalkoholnih pića, a za slađenje dopušten 
u desertima, sladoledima,slasticama, 
žitaricama za doručak, umacima, 
senfovima, ali ne i u bezalkoholnim pićima 

nije određen 

E967 

Ksilitol 

prihvatljiv uz 
upozorenja da 
ima laksativni 

učinak u količini 

većoj od 20 g/ 
osobi 

zajedno s E420+E953. E965-6 u količinama 
q.s. kao nesladilo u svoj hrani osim 
bezalkoholnih pića, a za slađenje dopušten 
u desertima, sladoledima,slasticama, 
žitaricama za doručak, umacima, 
senfovima, ali ne i u bezalkoholnim pićima 

nije određen 

E968 

Eritritol 

prihvatljiv uz 
upozorenja da 

ima laksativni 

učinak u količini 
većoj od 20 g/ 
osobi 

zajedno s E420+E953. E965-7 u količinama 
q.s. kao nesladilo u svoj hrani osim 
bezalkoholnih pića, a za slađenje dopušten 
u desertima, sladoledima,slasticama, 
žitaricama za doručak, umacima, 
senfovima, ali ne i u bezalkoholnim pićima 

nije određen 

E999 

Ouillaia ekstrakt 

1 računato na 

guiliaia saponine 

bezalkoholna pića i jabukovača 

200 mg/l računato na suhu tvar 

1 računato na 

guiliaia saponine 

E1201 

Polivinilpirolidon 

50 

za tabletiranje i oblaganje tableta 

50 

E1202 

Polivinilpolipirolidon 

nije određen 
uz uvjet da čisti 
proizvod ne sadrži 

ostatke N-vinil 

pirolidona 

kao tvar za bolje razlaganje tableta 

nije određen 

E1505 

Trietil citrat 

20 

bjelanjak u prahu q.s., nosač za arome u 
količini 3 g/kg 

20 

E1519 

Benzilni alkohol 

5 

samo za razrjeđivanje aroma za 
aromatizirana pića do 100 ml/l i arome za 
sladolede do 200 ml/l 

5 

E1520 

Propan-1,2-diol (propilen 
glikol) 

25 

Za namjenu razrjeđivanja aroma do 3 g 

25 


Napomena: Objašnjenja pojmova iz Tablice 2. nalaze se u Rječniku korištenih pojmova i kratica na kraju knjige. 

ISTRAŽIVANJA KOJA SE ODNOSE NA 
ODREĐENE ADITIVE 

Istraživanja unosa aditiva, osim ADI-ja ili prihvatljivoga dnev¬ 
noga unosa, uzimaju u obzir i najviše dopuštene tehnološ¬ 
ke količine uporabe (NDTK) koje se ne smiju prekoračiti u 
proizvodnji hrane. Obično je količina dodavanja pojedinog 
aditiva puno niža od NDTK. NDTK znači da za pojedini aditiv 
postoji ograničenje, bilo daje povezano s prekoračenjem ADI 
ili bi povećano dodavanje pojedinog aditiva bilo suprotno 
osnovnim, općim zahtjevima i uvjetima koji su propisani za 
dodavanje aditiva u hranu. 

Neki se aditivi mogu dodavati (quantum satis) određenoj hra¬ 
ni u količinama koje nisu određene ili numerički ograničene u 
propisima, lako ne postoje propisima određene količine, ipak 
se ti aditivi ne smiju koristiti suprotno dobroj proizvođačkoj 
praksi više nego je to tehnološki nužno ili dodavati pojedinoj 
hrani, ako bismo takvim dodavanjem smanjili kvalitetu hrane. 

Istraživanja kojima se utvrđuje dnevni unos aditiva temelje se 
na slojevitome (eng. Tier) pristupu. Tier 1 provodi se izraču¬ 
nom dnevnog unosa aditiva prema teoretskim podacima o 
dnevnom unosu hrane po određenome godištu populacije i 
najvećim propisima određenim količinama aditiva koji su do¬ 
pušteni u svakoj pojedinoj hrani. Na taj se način istaknu po¬ 
jedine vrste hrane i aditiva koji se teoretski smatraju sumnji¬ 
vom, što se tiče prekoračenja ADI-ja, unosa pojedinog aditiva 
ili se krug istraživanja smanjuje na određene aditive ili hranu, 
ali i dijelove populacije po godinama starosti. 

Tier 2 bazira istraživanja procjene unosa aditiva na nacional¬ 
nim podacima o dnevnom unosu pojedine vrste hrane po 
određenome godištu populacije i najvećim dopuštenim ko¬ 
ličinama aditiva koji su propisani za svaku pojedinu hranu. Pri 
tome, odabir aditiva i hrane rezultat je istraživanja Tier 1. 

Tier je relativno dobra ocjena unosa aditiva, kojim se za odre¬ 
đene vrste hrane koje su sumnjive u Tieru 2, temeljenome na 

nacionalnim podacima unosa hrane, analiziraju na stvarne 
količine aditiva u takvoj hrani i izračunava dnevni unos adi¬ 
tiva. 

Takav način piramidalnog istraživanja dnevnog unosa aditiva 
nužan je zbog širine istraživanja, kao i cijene tog istraživanja. 
No, glavna je pretpostavka istovrsnost istraživanja, da bi re¬ 
zultati bili valjani za svaku zemlju pojedinačno, kao i da bi se 
mogli uspoređivati upravo zbog istovjetnosti postupaka. 

Prvo veliko detaljnije istraživanje o unosu aditiva u EU, u ko¬ 
jem je sudjelovalo 10 zemalja EU i Norveška, utvrdilo je da je 
unos najvećega broja aditiva ispod ADI-ja. Osnovna zamjerka 
istraživanju bila je nejednaka metodologija istraživanja, pri¬ 
kupljanja podataka, kao i dnevnog unosa za pojedine vrste 
hrane. Ipak, utvrđeno je da unos nekih aditiva treba biti po¬ 
mnije ispitan, a odnosi se na konzervanse (na osnovi sum¬ 
pora te benzoata i nitrita), emulgatore (polisorbate i steroil 
laktilate, sorbitan monolaureate, monooleate), tvari protiv 
zgrudnjavanja na osnovi aluminija, regulatore kiselosti na 
osnovi fosfora i sladilo acesulfam K (posebno za malu djecu). 
Upravo zbog nesigurnosti prikazanih rezultata, dogovoreno 
je da će ista studija biti ponovljena za tri godine, ali to se nije 
dogodilo. 

Slično, ali ujednačeno i detaljno istraživanje, s više ciljanih 
skupina potrošača, obavljeno je u Japanu tijekom 2000. godi¬ 
ne. Utvrđeno je da je unos većine aditiva niži od ADI-ja, osim 
nitrata čiji unos prelazi ADI. Utvrđeno je da izvor nitrata nisu 
dodani aditivi, nego povrće kao rezultat intenzivnog uzgoja. 

Norveška znanstvena komisija za sigurnost hrane istraživala 
je unos sladila u napitcima u kojima je šećer zamijenjen i za¬ 
ključila da je unos acesulfama K vrlo blizu ADI-ju u prehrani 
male djece, ne računajući unose iz drugih izvora. Kako su ta¬ 
kva pića često konzervirana, za malu djecu do 4. godine unos 
konzervansa benzoata prelazi dopušteni ADI. To je važan po¬ 
datak, jer u dnevni unos nisu računate konverzije benzilnih 


derivata iz aroma koje se u tijelu metaboliziraju u benzojevu 
kiselinu, a ni unos benzojeve kiseline iz kozmetičkih proizvo¬ 
da i sirupastih lijekova. 

Znanstveni institut iz Bolonje„Cancer Research Centre of the 
European Foundation of Oncology and Environmental Scien¬ 
ces B. Ramazzini" objavio je studiju o sladilu aspartamu 2005. 
i 2006. godine, navodeći da je aspartam višepotencijalna 
kancerogena tvar koja prouzročuje maligne tumore kod ži¬ 
votinja, leukemiju/limfome, posebno kod ženki štakora, rak 
mokraćnih putova, kao i perifernih živaca. 

EFSA je odbacila isto istraživanje, argumentirano pobijajući 
protokol istraživanja, incidenciju pojave karcinoma, uz činje¬ 
nice da su količine aspartama korištene u prehrani eksperi¬ 
mentalnih životinja prevelike. Pri tome su uzete u obzir činje¬ 
nice iz studije Znanstvenog odbora za hranu DG SANCO-a o 
sigurnosti aspartama iz 2002. godine, u kojoj se tvrdi da ADI 
od 40 mg/kg tjelesne mase nije kod potrošača prekoračen, 
čak što više da kod potrošača koji unose veće količine namir¬ 
nica u koje je dodan aspartam dnevni unos ne prelazi 10 mg/ 
kg tjelesne mase. Europska fondacija„B.Ramazzini" u kasnijim 
izjavama nije se slagala s mišljenjem EFSA-e, smatrajući da su 
količine aspartama od 5000 mg, 2500 mg, 1000 mg, 500 mg, 
20 mg, 4 mg i 0 mg po kg tjelesne mase štakora dnevno upra¬ 
vo one kojima se može usporediti dnevni unos kod čovjeka. 

Druga studija, provedena u Finskoj, utvrdila je da je kod naj¬ 
većega broja aditiva, uključujući i sladila, posebno kod dija¬ 
betičara adolescenata, ADI ispod utvrđenoga za pojedina 
sladila. Izdvojili su nitrite čiji dnevni unos kod djece doseže 
između 39-89% ADI-ja. 

Najviše kontroverza izazvali su radovi koji su povezivali odre¬ 
đene aditive (bojila i konzervanse) s promjenom ponašanja 
djece. Prvi radovi na tu temu objavljeni su 1978. godine, a 
kasniji 2004., 2005. i 2007. godine. McCannovo istraživanje 
podržao je i Znanstveni odbor FSA (Food Standards Agency) 


Velike Britanije, što je rezultiralo upitom Europske komisije i 
brzim očitovanjem EFSA-e, mišljenjem od 25.3.2008. 

EFSA je objavila da se navedeno istraživanje, koje se odnosi¬ 
lo na utjecaj pojedinih bojila (E102, E104, E110, E124, E129, 
E122) i konzervans E211 na ponašanje djece od 3 godine i 
djece 8-9 godina, ne mogu uzeti kao konačan odgovor i to iz 
nekoliko razloga: 

1. Ne odnosi se na cijelu populaciju, a pouzdani podaci o 
osjetljivosti na pojedina bojila nisu dobro razrađeni u stu¬ 
diji, tako da nije jasno prouzročuje li jedno bojilo ili više 
bojila (sinergistički) registrirane promjene na ponašanju 
djece. Klinički značaj promatranih učinaka također je ne¬ 
jasan, budući da nije poznato mogu li te male promjene 
u koncentraciji i aktivnosti ometati obavljanje školskih za¬ 
dataka i ostale intelektualne funkcije. 

2. Imajući u vidu značajne neodređenosti, kao što je nedo¬ 
statak dosljednosti i relativno slabi učinak te nedostatak 
informacija o kliničkome značaju uočenih promjena u 
ponašanju, Odbor EFSA, Panel on Food Additives and 
Nutrient Sources added to Food, zaključuje da studija ne 
može biti osnova za promjenu ADI-ja ili, možda, zabrane 
dotičnih bojila ili natrij-benzoata. 

McCann-ova studija obuhvatila je djecu (preko 300) za pro¬ 
vođenje istraživanja, što pokazuje da su roditelji bili upozna¬ 
ti da, osim očekivanoga promatranja hiperaktivnosti, djeca 
neće biti izložena bilo kakvim drugim promjenama zdravlja. 
To je, na neki način, odbacivalo sumnje da pojedina azo bojila 
sigurno štetno djeluju na zdravlje, posebno djece. Bojila su 
dodavana u pojedine napitke, kako bi se na taj način tijekom 
dana bojila unijela u organizam. 

No, tijekom studenoga 2009. godine EFSA mijenja ADI za žuta 
bojila Quinolline Yellow (E104) i SunsetYellow (E110) te crve¬ 
no Ponceau 4R (E124), ali ne za žuto bojilo Tartrazine (E104) i 
ostala crvena bojila E122, E129. 

Cijelo istraživanje ili McCann-ova studija temelji se na pret¬ 
hodnim istraživanjima provedenim u drugoj polovici dvade¬ 
setog stoljeća, u kojima je izražena sumnja da bi se bojiloTar- 
trazine E102 moglo povezati s hiperaktivnošću kod djece. 

„PRIRODNI ADITIVI", TVARI IZ PRIRODE 

Često se postavlja pitanje jesu li aditivi za čiju se proizvodnju 
koriste sirovine iz prirodnih izvora„sigurniji"od aditiva za čiju 
se proizvodnju koriste čisti sintetizirani kemijski spojevi. U 
osnovi, ta razlika ne postoji, jer su aditivi koji se nalaze u pri¬ 
rodnim sirovinama, kao i aditivi sintetizirani kemijskim putem 
podvrgnuti kontroliranome kemijskome postupku pri njiho¬ 
vome dobivanju. Svaki kemijski postupak, pa i kuhanje omi- 
Ijenoga jela s prirodnim sirovinama, nosi sa sobom moguće 
onečišćenje ili nastajanje štetnih tvari za ljudsko zdravlje. 

Tako je pri pripremanju hrane bogate ugljikohidratima mo¬ 
guće nastajanje akrilamida, kao rezultat interakcije prirod¬ 
nih sastojaka hrane bogate asparaginom, esencijalnm ami- 
nokiselinama i nekim šećerima na visokim temperaturama 
(>120°C). Nađene su visoke količine u prženim krumpirima, 
ali i proizvodima od žitarica. Nije u potpunosti jasan utjecaj 
akrilamida, ishodne sirovine za neke plastike, na zdravlje, a u 
tijeku su brojne studije koje pokušavaju otkriti moguće bole¬ 
sti povezane s akrilamidom. 

Tijekom pripreme mesnih proizvoda koji se dime pri nižim 
temperaturama nastaje benzopiren, koji može prouzročiti rak 
želuca, a 3-MCPD, koji također ima kancerogeno djelovanje, 
nastaje u termički obrađenoj hrani, prženome siru ili prženim 
žitaricama te umacima na bazi soje. 

Sirovine iz prirode sadrže i prirodne tvari, koje u zavisnosti o 
unesenim količinama i učestalosti konzumacije, mogu štetno 
utjecati na zdravlje. Tako češnjak, smeđa gorušica i hren sadr¬ 
že alil izocijanat, koji se povezuje s nastankom tumora, gorki 
bademi sadrže cijanide, koji su poznati otrovi, bosiljak, komo¬ 
rač, estragon sadrže estragole koji se povezuju s nastankom 

tumora, sladić sadrži glicirizinsku kiselinu koja utječe na po¬ 
višeni krvni tlak i rad srca, sirove gljive sadrže hidrazine koji 
se povezuju s nastankom tumora, krumpir sadrži solanin, po¬ 
znatu toksičnu tvar, špinat sadrži oksalnu kiselinu, koja prou- 
zročuje kamence u bubregu, školjke mogu sadržavati saksi- 
toksin, koji prouzročuje paralizu i smrt, dok neke biljke sadrže 
tanine i taninsku kiselinu koja se povezuje s nastankom raka 
grla i ustiju. 

Većina današnjih aditiva proizvod su izdvajanja prirodnih sa¬ 
stojaka iz neke hrane ili sintetiziranja tih spojeva. Jaje sadrži 
izvrstan emulgator lecitin (E322), kora jabuke sadrži zgušnji- 
vač pektin (E440), octena kiselina (E260) ukoncentrirana je 
iz octa, antioksidans askorbinska kiselina (E300) nalazi se u 
soku limuna, niz zgušnjivača dobiva se iz algi (E400-E404), 
drveća, biljaka, prirodna bojila nalaze se u mrkvi (E160a), 
grožđu (E163), cikli (E162), zelenome lišću (E140), dok je na- 
trijev bikarbonat (E500) ili tvar za rahljenje tijesta sintetiziran 
iz anorganskih spojeva prije 210 godina, kao spoj koji zadr¬ 
žava ugljični dioksid i otpušta ga onda kada je to potrebno. 
Također, mnoge tvari protiv zgrudnjava su silikati prirodnoga 
podrijetla, kao talk E533, bentonit E558, silicijev dioksid E551, 
kalcijev silikat E552 i natrijev aluminosilikat E554. 

Kada na hrani piše jasna oznaka „bez konzervansa" isto se želi 
istaknuti kao„posebnost" hrane, iako se time zavarava potro¬ 
šač. Svaka hrana koja sadrži aditive u količini propisanoj za 
tu hranu zdravstveno je ispravna i ne razlikuje se od druge 
slične hrane bez dodanih konzervansa ili nekih drugih adi¬ 
tiva. Primjerice, kemijski spojevi vrlo slični benzojevoj kiseli¬ 
ni (E210) mogu se naći u većim količinama u prirodi u voću 
sličnome malini (Scandinavian Cloudberry), dok se sorbinska 
kiselina (E200) može naći u nekim biljkama. Sumporni dioksid 
se kao takav koristio kao konzervans u vrijeme Homera (7. i 8. 
st. pr. Krista), a danas se njime obrađuju neke sirovine za pro¬ 
izvodnju hrane, jer njegovo antioksidatovno i konzervirajuće 
djelovanje čuva proizvod od promjena i kvarenja. Već tragovi 


istih daju izjavi „bez konzervansa" sumnju da proizvođač nije 
provjerio svoje sirovine. 

Dimetildikarbonat E242 je konzervans koji se dodatkom u 
bezalkoholna pića ili druge takve napitke raspada na meta- 
nol i ugljični dioksid, prethodno sprječavajući enzime acetat 
kinazu i glutaminsku kiselinu dekarboksilazu.Time utječe na 
produženje trajnosti proizvoda. Analitički ga je gotovo ne¬ 
moguće dokazati, a sve to može biti poticaj da proizvođač s 
određenom sigurnosti koristi natpis „bez konzervansa", iako 
to ne bi smio. Riječi „bez konzervansa" također mogu biti 
negativno upozorenje da je hrana nezaštićena i da je možda 
mikrobiološki kontaminirana. Otrovi koje proizvode plijesni i 
bakterije najjači su otrov koji se može naći u hrani, kao toksin 
botulin, Clostridium botulinum (neurotoksičan učinak) i se¬ 
kundarni metaboliti plijesni - mikotoksini i posebno toksični 
aflatoksini i si. 

Pritisak javnosti da se aditivi označeni E brojevima izbace 
iz hrane, često ima svoju drugu, ne baš lijepu stranu, što se 
može ilustrirati na primjeru bojila. Određeni proizvođači hra¬ 
ne, želeći na svaki način postići učinak bojenja hrane i dati 
bojilu prefiks „prirodan", smatraju da su definicijom aditiva 
spriječeni u zamjeni sintetskih organskih bojila „prirodnim" 
inačicama. Za razliku od aditiva koji se svrstavaju u kategoriju 
bojila i imaju točno određene parametre zdravstvene isprav¬ 
nosti, kao i parametre kvalitete, „prirodne" inačice to nemaju 
pa su upravo zbog toga problematični u ocjeni zdravstvene 
ispravnosti i količini koja se može ili smije nalaziti u hrani. 

Primjer je Spirulina, koju jedna tvrtka koristi kao plavu boju 
(bomboni). Spirulina je obični naziv za ekstrakt dobiven iz algi 
Arthrospira platensis iArthrospira maxima. Kao takva, povezuje 
se s hranom posebnoga djelovanja, uz pripisivanje pozitivnih 
preventivnih i djelatnih učinaka na zdravlje. Osim te tvrtke, 
nisu poznati proizvodi, hrana, u kojoj se Spirulina koristi za 
dobivanje tražene boje, ali je industrija sladoleda posebno za¬ 
interesirana. Pigmenti i druge tvari iz Spiruline koje daju boju 


hrani su: chlorophyll-a, xanthophyll, beta-carotene, echineno- 
ne, myxoxanthophyll, zeaxanthin, canthaxanthin, diatoxant- 
hin, 3'-hydroxyechinenone, beta-cryptoxanthin, oscillaxant- 
hin, phycobiliproteins, c-phycocyanin allophycocyanin. Neki 
od njih, kao čiste tvari, svrstane su u kategoriju bojila prema 
Pravilniku o prehrambenim aditivima. 

Prema uputama koje su priložene kod proizvoda koji sadrže 
čistu Spirulinu u tabletama ili kapsulama što se nalaze na tr¬ 
žištu, ograničava se dnevni unos na jednu tabletu dnevno, a 
nakon određenoga vremena količina se povećava do 6 table¬ 
ta dnevno. Ne pretpostavljajući konačno mišljenje o uporabi 
Spiruline za bojenje hrane, nije poznato nekoliko važnih či¬ 
njenica, kao npr. količina čiste Spiruline koja će se dodavati u 
proizvod, da bi proizvod dobio traženu nijansu boje i mogući 
pozitivan, ali i negativan učinak te količine na zdravlje. 

Pored toga, prirodna bojila koja se svrstavaju u prehrambene 
aditive, kao i drugi izvori prirodnih pigmenata (kao Spirulina), 
koji se, po definiciji, ne svrstavaju u bojila, imaju osnovnu 
zamjerku u stabilnosti u složenome prehrambenome pro¬ 
izvodu. Kemijska reaktivnost ili lipofilna priroda prirodnih 
pigmenata traži dodatne obrade hrane ili samih pigmenata, 
kao što je emulgiranje, uklanjanje kisika iz proizvoda, zašti¬ 
tu od propadanja pigmenata te zaštitu od mijenjanja boje u 
smeđu. Isto poskupljuje konačan proizvod, ali i mijenja samu 
prirodu drugih važnih sastojaka hrane. 

Izvori prirodnih bojila su skupi pa se sve češće uporabom 
određenim mikroorganizama sintetiziraju bojila koja su po 
sastavu skoro u potpunosti slična aditivima, prirodnim bojili- 
ma. Takav je slučaj i s antocijanima (E163), čiji je najčešći izvor 
lupina crnoga grožđa, bobičasto voće, crveni korijen te neke 
vrste povrća i cvijeća, ali, zbog nesigurnosti izvora, patentiraju 
se novi tehnološki postupci dobivanja antocijana fermentaci¬ 
jom (firma ChromaDex). Postupkom fermentacije mogu se 
dobiti antocijani, leukoantocijani i antocijanidini, kao smjesa i 
pojedinačno. Upravo je njihovo razdvajanje prednost pri kre- 

iranju boje hrane, jer uz malu promjenu pH, mijenja se i ni¬ 
jansa crvene boje, što predstavlja prednost nad antocijanima 
iz prirodnih sirovina. Tako dobiveni aditivi nemaju još ocjenu 
zdravstvene ispravnosti povezanu s tehnološkim postupkom 
pripreme. 

Međutim, u novoj Uredbi (EC) No 1333/2008 predviđa se da 
kada je aditiv već uvršten na liste aditiva, a nastane značajna 
promjena u načinu proizvodnje istog ili u korištenju ulaznih 
sirovinama ili dođe do primjene nanotehnologije, aditiv se 
smatra različitim aditivom i potrebno je novo uvrštavanje na 
liste ili promjena u specifikacijama prije njegovoga stavljanja 
na tržište. 

Antocijani, kao najvažniji predstavnici prirodnih bojila crvene 
nijanse, nestabilni su između pH 3-4.5 pa se umjesto njih ili 
zajedno s njima za postizanje stabilne boje iznad pH 3 koriste 
prirodna bojila betacijani i betaini (E162), koji se dobivaju iz 
cikle. 

Betaini se mogu stabilizirati dodatkom vitamina C (antioksi- 
dans) i dodavati u hranu s visokim sadržajem vitamina C, ali 
u tim slučajevima antocijani koji se nalaze u hrani postaju ne¬ 
stabilni. Ipak, betaini imaju nekoliko slabih točaka, kao aromu 
koju je teško ukloniti, moguću mikrobiološku kontaminaciju 
koja se teško uklanja jer se ne smiju, zbog očuvanja boje, pri¬ 
mjenjivati sterilizacijski postupci nakon ekstrakcije iz cikle. 
Zbog toga se traže alternativni izvori i zamjene za ciklu te su 
patentirani načini ekstrakcije iz kaktusa, ali, za sada, nisu ko¬ 
mercijalno prihvatljivi. 

Bojila koja uvjetno možemo zvati prirodnim i nalaze se na 
listi prehrambenih aditiva i daju žute nijanse su anato, beta 
karoten, lutein, mješavina karotenoida, riboflavin i kurkumin, 
a promjenama koncentracija mogu dati žutu do narančastu 
boju. Istraživanja dobivanja žutih bojila iz drugih izvora pro¬ 
širuju se i na neke kaktuse i nus produkte kod dobivanja ja¬ 
bukovače, a takav žuti pigment naziva se POP (phloridizine 

oxidation product). Pročišćen daje žutu boju kod pH manjeg 
od 5, a narančastu kod pH 6. Osim navedene Spiruline, plavu 
boju mogu dati i određeni antocijani iz različitih izvora u pH 
području 5.5-8. 

Različita istraživanja provedena su u Francuskoj na plavozele- 
nim pigmentima mikroalgi odgovornih za zelenu boju oštri- 
ga koje ih jedu. Aktivna tvar naziva se marenin iz alge Haslea 
osteraria, koja, osim posebne otpornosti nijanse boje na razli¬ 
čite uvjete u području pH 6-8, ima i antioksidativna svojstva, 
primjerena prirodnim antioksidansima u hrani. 

Nova definicija bojila u Uredbi (EC) No 1333/2008 kaže da su 
„bojila" tvari koje daju, pojačavaju ili obnavljaju boju u hrani, 
a obuhvaćaju, osim sintetiziranih bojila, i prirodne sastojke 
hrane i prirodne izvore, koji se obično ne uzimaju kao hrana 
i koji se obično ne koriste kao tipični sastojci hrane. Pripravci 
dobiveni iz hrane i drugih sirovina iz prirodnih izvora dobiva¬ 
ju se fizičkom i/ili kemijskom ekstrakcijom sa selektivnim izlu¬ 
čivanjem pigmenata za bojenje, koji je dominantan u odnosu 
na prehrambene ili aromatske sastojke. 

Prema citiranoj definiciji za bojila, može se pretpostaviti da 
će prirodni nedovoljno pročišćeni proizvodi, koji nisu u pot¬ 
punosti sukladni definiciji aditiva, ali služe za bojenje, biti u 
tu svrhu korišteni. Prema navedenome, bojilom bi se zvao i 
npr. ekstrakt ploda bazge pa bi pri deklariranju takvoga sa¬ 
stojka bilo naznačeno: tvar za bojenje: ekstrakt ploda bazge. 
Ekstrakt bobica bazge vjerno bi zamijenio druge vrste antoci- 
jana koji su prirodno vezani za borovnicu i uz dodatak arome 
borovnice (makar i prirodne), senzorski bi proizvod odgova¬ 
rao očekivanju potrošača koji voli borovnicu. 

UMJESTO ZAKLJUČKA 

Procjena rizika za postojeće aditive, promjene područja upo¬ 
rabe aditiva, kao i proširenje liste novim aditivima, posljedica 
su stalnoga praćenja i novih kretanja u području aditiva.Tako 
je osnovna direktiva EU već zamijenjena Uredbom 1333/2008, 


dok se promjene ostalih temeljnih propisa dopunjuju i mije¬ 
njaju tijekom vremena. 

U nacrtu materijala koji se dostavlja na raspravu znanstvenim 
odborima za aditive agencija za hranu pojedinih zemalja čla¬ 
nica, ali i kandidatkinja, pripremaju se i neke promjene direk¬ 
tive, koje se odnose na aditive koji se ne svrstavaju u područje 
bojila i sladila. U čemu se sastoje nove dopune: 

1. Zgušnjivači koji stabiliziraju proizvod, kao što su agar 
E406, karagenan E407, brašno sjemenke rogača E410, 
guar guma E412, ksanatan guma E415, pektini E440, ce¬ 
luloza E460, CMC E466, oksidirani škrob E1404, škrob mo- 
nofosfat E1410, diškrob fosfat E1412, fosfatirani diškrob 
fosfat E1413, acetilirani diškrob fosfat E1414, acetilirani 
škrob E1420, acetilirani diškrob adipat E1422, hidroksi 
propil škrob E1440, hidroksi propil diškrob fosfat E1451, 
natrijev oktenil sukcinat škrob E1450, acetilirani oksidira¬ 
ni škrob E1451 i emulgator mono i digliceridi masnih kise¬ 
lina E471, nalaze se u grupi aditiva kod kojih preporučeni 
dnevni unos (ADI) nije određen. Do sada nije postojalo 
dopuštenje njihove uporabe kod nearomatiziranih fer¬ 
mentiranih kremoznih proizvoda i zamjena za mliječne 
proizvode sa sadržajem masnoća manjom od 20%, u svr¬ 
hu stabilizacije i ujednačavanja emulzije. Predloženo je da 
se njihova namjena, dodavanje proizvodima dopusti i za 
te svrhe. 

2. Natrijeva i kalijeva sol mliječne kiseline (E325 i E326), kali- 
jevacetat (E261), natrijev acetat (E261) i natrijev hidrogen 
acetat (E262) ii, inače su prisutni kao prirodni sastojci u 
nekim hranama u malim količinama i nalaze se u grupi 
aditiva u kojima ADI nije određen. Predlaže se njihova 
uporaba u konfekcioniranom svježem mljevenome mesu, 
kao kontrola rasta mikroorganizama, općenito s nagla¬ 
skom na patogene mikroorganizme, kao što je Listeria 
spp., E.coli 0157. 


3. Sorbinska kiselina (E200) i njezine soli (E202, E203), kao i 
benzojeva kiselina (E210) i njezine soli (E211,E212, E213), 
koriste se u proizvodima koji su slični proizvodima od ri¬ 
blje ikre ili, preciznije, zamjenama za kavijar. Kako je ADI 
za sorbate 25 mg/kg/tjelesne mase dnevno, a za benzoate 
5 mg/kg/tjelesne mase dnevno, smatra se da dopuštenje 
produženja konzerviranja takvih proizvoda, zbog male 
konzumne količine, neće utjecati na povećanje dnevnog 
unosa navedenih konzervansa. Iz istih razloga smatra se 
nepotrebnim bojazan o utjecaju na zdravlje potrošača. 

4. Također se predlaže da se isti konzervansi dopuste i za 
pivo u bačvama s više od 0,5% šećera s ili bez voćnoga 
soka. Kako su takve bačve nakon otvaranja povezane sa 
slavinom za natakanje i stoje tako određeno vrijeme dok 
se ne potroši sadržaj, otvara se mogućnost zagađenja. 
Predlaže se konzerviranje, jer, procjenom rizika u „najgo¬ 
remu scenariju", unesena bi količina bila ispod ADI-ja. 

5. Predlaže se uporaba prethodno navedenih konzervan¬ 
sa kao zamjena za tretiranje citrus plodova pesticidima 
imazalilom i tiabendazolom, u svrhu zaštite protiv plije¬ 
sni. Nanošenje na koru citrusa bilo bi preko dopuštenih 
voskova (E901, E902, E903 i E904) koji služe za zaštitu od 
isušivanja. Takva se primjena ne smatra rizikom za pove¬ 
ćanje unosa određenih konzervansa. 

6. Nastavljajući se na prethodno, predlaže se uporaba sor- 
bata i benzoata u smjese vitamina A i D koji se koriste kao 
dodaci prehrani u praškastome stanju, jer je smjesa higro- 
skopna i sadrži određenu količinu vezane vode uz škrob i 
šećere pa je nužno zaštititi proizvod od kvarenja. 

7. Uporaba konzervansa na osnovi sumpornoga dioksida 
i sulfita (E220, E221, E222, E223, E224, E226, E227 i E228) 
ima pozitivnu ulogu u primjeni, kao aditiva protiv kvare¬ 
nja, djelovanja mikroorganizama, posebno kvasaca i plije¬ 
sni, i kao antioksidans, jer priječi enzimsku djelatnost u mi- 

jenjaju boje voća i povrća tijekom stajanja na zraku. Ipak, ti 
aditivi u određenim, relativno malim količinama, izazivaju 
alergije. Koristeći pozitivno djelovanje sumpornoga diok¬ 
sida i sulfita, predlaže se proširenje njegove uporabe i na 
konzerviranje svježih borovnica u transportu brodovima u 
prijevozu preko oceana. Posebno se želi isključiti rast plije¬ 
sni, koje, zbog dužine putovanja, ne uvijek stabilnih uvjeta 
u međunarodnome transportu, mogu utjecati na bitno 
smanjenje kvalitete proizvoda i gubitke. Takav način pro¬ 
širenja nužan je kao osnova za međunarodno priznanje i 
dopuštenje za uporabu sumpornoga dioksida i sulfita. 

8. ADI za spojeve na bazi sumpora, koji služe za konzervira¬ 
nje i antiksidativno djelovanje, iznosi 0,7 mg/kg tjelesne 
mase po danu, utvrđeno 1993. od SCF (Znanstvenoga 
povjerenstva za hranu Europske komisije). Tada se oče¬ 
kivalo da će uporaba te grupe aditiva biti ograničena i s 
tendencijom smanjivanja, zbog alergijskoga djelovanja, 
posebno astmatične reakcije. Ipak, prihvaćen je novi pri¬ 
jedlog da se obavlja fumigacija kore izvornoga cimeta 
(Cinnamomum ceytanicum), a ne kasije ( Cinnamomum 
cassia Blume), u svrhu zaštite od insekata i mikrobiološke 
kontaminacije u tropskim uvjetima s visokom vlagom. 

9. Nizin je aditiv iz grupe konzervansa koji je po načinu do¬ 
bivanja i djelovanja blizak antibioticima. Prema mišljenju 
EFSA-e, koja je potvrdila utvrđeni ADI 2006. od 0,13 mg/ 
kg tjelesne mase po danu za nizin, koji ne stvara otpornost 
na antibiotike, niti postoji međudjelovanje s terapeutskim 
antibioticima. Isto se objašnjava drugačijim mehanizmom 
djelovanja tih različitih antibiotskih grupa. Prema navede¬ 
nom, ostaje odluka uporabe nizina kod tekućih pasterizi¬ 
ranih jaja u količini od 6,25 mg/l, kao nužnost zbog mo¬ 
gućega preživljavanja spora bakterije Bacillus cereusa pri 
procesu pasterizacije. 

10. Dimetil dikarbonat E242 ili kraće, DMDC dopušten je za 
uporabu u bezalkoholnim pićima, bezalkoholnim vinima 

i tekućim koncentratima čaja. ADI se ne može utvrditi, jer 
se DMDC vrlo brzo nakon uporabe raspada na ugljični di¬ 
oksid i metanol. Godine 2001. podnesen je zahtjev SCF-u 
da se DMDC koristi u vinu, umjesto sumpornoga dioksida. 
Osim nastanka metanola pri uporabi DMDC u vinu, stva¬ 
rali su se i drugi spojevi, kao alkilkarbamat, istim mehaniz¬ 
mom kao i kod bezalkoholnih pića. SCF je ocijenio da i pri 
ozbiljnome konzumiranju vina ne bi postojala opasnost 
od djelovanja metanola i alkilkarbamata. Zahtjev za upo¬ 
rabu DMDC odnosio se na prevenciju fermentacije u za¬ 
tvorenim nesterilnim bocama i kao zamjena za sumporni 
dioksid i sulfite u pićima, kao što je jabukovača, kruškova¬ 
ča i voćna vina, vina sa smanjenom količinom alkohola, 
pića na bazi vina i slična pića. U tome smislu prijedlog je 
podržan. 

11. EFSA je predložila da se ekstrakt ružmarina ( Rosmarinus 
officinalis L), zbog svog antioksidativnoga djelovanja, 
može koristiti kao aditiv u hrani i bit će mu dodijeljen 
broj E392. Količine su različite za vrste hrane, a kreću se 
30-1000 mg/kg hrane. 

12. U sportskim pićima na bazi sirutke dopušta se veća upo¬ 
raba fosfata i polifosfata (E338, E339, E340, E341, E343, 
E450 i E451) i to u količini do 4 g/kg izraženo kao P 2 0 5 . 

13. Pčelinji vosak E901 dopušta se za uporabu u vaflima u 
koje se stavlja sladoled, u svrhu smanjivanja vlaženja sa¬ 
mih vafli, zadržavanja hrskavosti i produžavanja roka tra¬ 
janja. Prema tome, pčelinji vosak postaje tvar za poliranje 
kod vafel proizvoda. 

14. Također, pčelinji vosak E901 postaje i nosač za arome kod 
bezalkoholnih aromatiziranih pića. 

15. Trietil acetat (E1505) do sada se koristio kao nosač aroma 
i aditiv kod sušenoga bjelanca jaja. Sada se predlaže da 
se koristi kao tvar za poliranje tableta, dodataka prehra¬ 
ni. Utvrđeni ADI je 20 mg/kg tjelesne mase i, u najgore 


postavljenome modelu, njegov dnevni unos preko takvih 
proizvoda iznosio bi 0.25% ADI. 

16. Predložen je i novi aditiv, polivinil alkohol (PVA) te mu je 
dan broj E1203. Tehnološka uporaba je stvaranje zaštit¬ 
noga filma za proizvode iz kategorije dodataka prehrani 
u obliku kapsula i tableta. EFSA smatra da je količina PVA 
koja se unosi u organizam vrlo mala, dok mu je i apsorpci¬ 
ja tijekom konzumacije zanemariva. 

17. Nekoliko gradacija polietilen glikola (PEG 400, PEG 3000, 
PEG 3350, PEG 4000, PEG 6000 i PEG 8000) dobili su kao 
novi aditivi jedinstven broj E1521 . Osnovna namjena im 
je stvaranje zaštitnoga filma kod tableta i kapsula koje 
nose dodatke prehrani. Isti su spojevi korišteni u farma¬ 
ceutskoj industriji, od koje je i uzeta procjena rizika za 
njih. PEG 6000 veća sada se koristi kao nosač za sladila i 
pri izradi materijala koji dolazi u kontakt s hranom. Grupa 
navedenih PEG-ova imat će jedinstveni TDI. 

18. Predlaže se i novi aditiv iz grupe tvari za želiranje i zguš- 
njivača i to Kasija guma (Cassia gum ) i dobiva broj E427. 
Za sada nije određen ADI za kasija gumu, ali se zna da će 
tijekom probave biti razgrađena na sastojke koji će ući u 
uobičajeni metabolitički ciklus. Također, njen tehnološki 
značaj bit će izražen kao potpora, sinergističko djelova¬ 
nje, uz druge zgušnjivače. 

19. Novo sladilo neotam E 961 može se koristit i kao poja- 
čivač okusa, s utvrđenim ADI-jem od 2 mg/kg tjelesne 
mase dnevno. 

20. L cisteinu (E920) je dopuštena uporaba u biskvitima za 
djecu, jer ti biskviti imaju posebnu konzistenciju za gric¬ 
ka nje, određenu količinu masnoće i šećera, što stvara po¬ 
teškoće pri oblikovanju i pečenju proizvoda. Uloga L-ci- 
steina je poboljšanje teksture konačnoga proizvoda. 

21. EFSA je razmatrala uporabu enzimskoga preparata na 
osnovi trombina sfibrinogenom proizvedenim od goveda 


i svinja kao prehrambeni aditiv. Osnovna uloga navedeno¬ 
ga je dodavanje u meso u malim komadima, gdje trombin 
pretvarafibrinogen u fibrin, koja, u interakciji s kolagenom, 
spaja manje komade mesa u veći oblikovani komad. U ne¬ 
kim slučajevima takav postupak može dovesti u zabludu 
potrošača o pravoj prirodi hrane koju kupuje, što je suprot¬ 
no osnovnim načelima uporabe aditiva pa se ograničava 
taj postupak ako se proizvodi prodaju izravno potrošaču, 
uz obvezu da se potrošač obavijesti o pravoj prirodi hrane. 
Goveđi i/ili svinjski trombin autorizirat će se kao prehram¬ 
beni aditiv u uporabi zajedno s fibrinogenom kao dodat¬ 
kom, sastojkom mesnoga pripravka ili proizvoda. Goveđi 
i/ili svinjski trombin, kada se utvrdi popis prehrambenih 
enzima, bit će preneseni s područja aditiva na taj popis. 

KRIVOTVORENJE 

HRANE S ADITIVIMA, ZAMJENSKIM 
SIROVINAMA I NEDOPUŠTENIM 
TVARIMA 

Krivotvorenje je, s obzirom na zaradu, danas četvrta djelat¬ 
nost u svijetu, nakon prodaje oružja, narkotika i prostitucije. 
Čak pet do sedam posto godišnjega prometa na tržištu, pre¬ 
ma procjenama, odnesu krivotvoreni proizvodi. Na taj se na¬ 
čin u EU na godinu izgubi više stotina tisuća radnih mjesta. 

Krivotvorenje prouzročuje štetu cijelom nizu sudionika, od 
proizvodnje originala do prodaje. Originalni proizvođač 
gubitak osjeća na četiri razine: prva je neposredni gubitak 
prodaje, kad, umjesto originala, kupac kupi krivotvorinu 
pa je i novac dao krivotvoritelju (materijalna šteta). Druga 
je posredni gubitak prodaje. Naime, originalni proizvođač 
gubi ugled zbog nezadovoljstva kupaca (nematerijalna šte¬ 
ta). Treća je dugotrajni gubitak, vidljiv u gubitku tržišta, što 
utječe na investicije, marketing i, konačno, na plaće (mate¬ 
rijalna i nematerijalna šteta). Četvrta razina ugroženosti, za¬ 
nemarujući materijalne aspekte, odnosi se na zdravlje ljudi, 
zbog konzumacije hrane, čiji je očekivani prehrambeni profil 
promijenjen krivotvorenjem, pa je unošenje prehrambeno 
potrebnih sastojaka smanjeno a da potrošač nije upoznat s 
time. 

Što je krivotvorenje ? Krivotvorenje, falsificiranje ili patvorenje 
(lokalizam) je proizvodnja ili stvaranje materijalnih i nemate¬ 
rijalnih stvari ili glasina koje su u najvećoj mjeri ili djelomično 
slične ili potpuno različite od originala ili istine, a prikazuju se 
kao originali koji potječu iz poznatog izvora ili lažno asociraju 
na to. 

Krivotvorenje, falsificiranje hrane, uklapa se u navedenu defi¬ 
niciju, a može se podijeliti na: 

1. krivotvorenje sastava određene hrane sa sirovinama koje 
potječu od iste biljne ili životinjske vrste, ali ne kako je de¬ 
klarirano ili kako se očekuje za naznačeni proizvod, 

2. krivotvorenje sastava određene hrane sa sirovinama koje 
potječu od drugih biljnih ili životinjskih vrsta, 

3. krivotvorenje zemlje podrijetla, tehnologije proizvodnje i 
zaštićenoga naziva, 

4. krivotvorenje sastava određene hrane, zamjenjujući origi¬ 
nalne sirovine aditivima, dajući privid da se radi o nazna¬ 
čenome proizvodu, 

5. krivotvorenje sastava i oblikovanje proizvoda, uz dodatak 
nedopuštenih i po ljudsko zdravlje štetnih tvari 

Pojam prehrambeni profil hrane izravno je proporcionalan 
kakvoći hrane, izražava se na količinu mase/volumena (100 
g ili 100 ml) ili na energetskoj osnovi (100 kcal ili 100 kJ) ili 
na određenu količinu zapakirane hrane, čija masa ili volumen 
predstavlju jedan obrok. 

Prehrambeni je profil povezan s mogućnošću stavljana pre¬ 
hrambenih ili zdravstvenih tvrdnji na hranu, ali predstavlja i 
osnovu za provođenje pravilne prehrane. Svaka hrana može 
imati prehrambene tablice ili istaknute vrijednosti pojedi¬ 
nih nutrijenata u sklopu preporučenoga dnevnoga unosa 
pojedinih nutrijenata (Guideline Daily Amount-GDA). Pre¬ 
hrambeni profil hrane se, prema tim vrijednostima, ocjenjuje 
ili služi za usklađivanje dnevnog unosa. Hrana koja ima do¬ 
bro izbalansirane sastojke bjelančevina, ugljikohidrata (kao 
i vrste šećera), masti (kao i vrste masnoća) te natrija (soli), 
smatra se, u užem smislu, hranom pogodnom za provođe¬ 
nje pravilne prehrane. To ne znači da hrana koja je bogata 
mastima, šećerima ili soli, čiji je prehrambeni profil manje 
prihvatljiv, nije za konzumaciju, nego znači da se konzuma¬ 
cija takve hrane treba uskladiti s ostalim unosom potrebnih 

nutrijenata. Krivotvorenje hrane izravno utječe na prehram¬ 
beni profil hrane, mijenja ga na lošije, a potrošaču smanjuje 
mogućnost provođenja pravilne prehrane, posebno kada su 
prehrambeno vrijedni sastojci zamijenjeni manje vrijednim 
ili prehrambeno bezvrijednim i opasnim sastojcima. S toga 
gledišta, to postaje i zdravstveni problem, a kod nekih krivo¬ 
tvorenja nedopuštenim tvarima takva hrana sama po sebi je 
zdravstveno neispravna. 

POVIJESNI PRIKAZ 

STANJE DANAS 

Da bi se uopće razumio pojam krivotvorenja hrane u povije¬ 
snome kontekstu, potrebno je približiti današnje stanje i da¬ 
našnji način razmišljanja, zakonodavstva i postupaka. 

Gotovo je teško proglasiti krivotvorinom hranu za koju ne 
postoje standardi kakvoće ili propisani minimalni zahtjevi sa¬ 
stava ili se ti standardi kakvoće razlikuju od zemlje do zemlje. 

Isto isključuje vanjska obilježja određenoga branda ili rob¬ 
ne marke koji se mogu preslikati i kopirati pa se samim time 
takav proizvod proglašava krivotvorinom ili zavaravanjem 
potrošača u pogledu prave prirode hrane. Kod takve hrane 
često nije moguće niti detaljnim analitičkim pregledom sa¬ 
stava i usporedbe s originalom utvrditi krivotvorenje i pokre¬ 
nuti parnički postupak. Kao primjer može se navesti u našim 
krajevima i šire poznata robna marka, dodatak jelima koji je 
višekratno kopiran, i što se tiče ambalaže i što se tiče sastava, 
s promjenjivim uspjehom dokazivanja krivotvorenja. 

Zakonodavstvo Europske unije koje je preuzela i Hrvatska 
samo u nekim kategorijama hrane ima usaglašene minimal¬ 
ne zahtjeve za sastav ili kakvoću. Tako će i Šveđani i Španjol¬ 
ci, Nijemci, kao i ostale članice EU, uključujući i Hrvate, jasno 
znati što se podrazumijeva pod voćnim sokom, nektarom, 
džemom ili, recimo, čokoladom, dok će svatko imati svoje vi¬ 
đenje što je to hrenovka, kečap ili osvježavajuće bezalkohol- 


no piće s voćnim sokom. Isto je i za dodatke jelima, proizvode 
slične čokoladi, kekse i si. 

Kategorije hrane unutar EU nisu jasno definirane minimalnim 
uvjetima sastava koji bi jamčio potrošaču da određena vrsta 
hrane svojim nazivom kategorije podrazumijeva i utvrđene 
minimalne zahtjeve za sastav ili kakvoću. Osnovni razlog ili do¬ 
voljno dobar izgovor je kompetencija na tržištu. To se objašnja¬ 
va izgovorom da bi se utvrđivanjem točno određenih zahtjeva 
za sastav proizvoda, minimalnu kakvoću, spriječila kreativ¬ 
nost, raznolikost unutar utvrđene kategorije proizvoda, čime 
i konkurentnost na tržištu. Drugim riječima, isto se predstavlja 
kao uniformnost koja ne bi nudila raznolikost potrošaču, čime 
bi isti bio uskraćen u većem izboru okusa, izgleda, novih proi¬ 
zvoda. Nadalje, to bi, prema mišljenu zakonodavaca u EC, po¬ 
ticalo dominaciju jakih kompanija koje bi istim proizvodima, 
ali, velikim maržama na tržištu, uništili konkurenciju s malom 
proizvodnjom. Danas se već može reći da ta izlika nije točna, 
jer se primjerom svježega sira mogu naći proizvodi i velikih i 
malih proizvođača sa sličnom cijenom i kakvoćom za proizvod 
s istom količinom mliječne masti u suhoj tvari. Osnovni razlog 
može se tražiti u interesu da minimalni sastavi, time i određi¬ 
vanje granice kakvoće, ne budu utvrđeni, jer isto otvara mo¬ 
gućnost kreiranja kvalitetnih, ali puno češće manje kvalitetnih 
proizvoda kroz smanjivanje količine visokovrijednih sirovina 
ili zamjenom za manje vrijedne sirovine. Time se postiže veća 
zarada nauštrb kakvoće i, u konačnici, zdravlja potrošača. 

Zakonom o hrani jasno se određuje: „Subjektima u poslova¬ 
nju s hranom dopušteno je proizvoditi i stavljati na tržište 
hranu propisane kakvoće, kao i hranu za koju nisu propisani 
zahtjevi kakvoće, ako ona odgovara propisanim zahtjevima 
zdravstvene ispravnosti i označavanja hrane". Dakle, ako ne 
postoji propisana kakvoća, tada je zdravstvena ispravnost 
i označavanje hrane osnova procjene i sigurnosti i kakvoće 
hrane. U pogledu zdravstvene ispravnosti i zakonom propi¬ 
sanih parametara za štetne tvari koje se ne bi trebale nalaziti 


u hrani ili ne više od dopuštenih količina, postavlja se, ipak, 
jasno pitanje: nije li loša kakvoća hrane, sastav, važan čim¬ 
benik koji se reflektira na zdravlje potrošača više i jače nego 
štetne tvari koje se mogu naći u hrani? Konzumiranje hrane 
s povećanom količinom zasićenih masnoća u hrani, većom 
količinom saharoze ili soli, kao i stavljanjem manje vrijednih 
bjelančevina, pogoršava se zdravlje potrošača više nego spo¬ 
radično nađene klasične štetne tvari, kao pesticidi, mikotok- 
sini i si. Ako ne postoje standardi minimalne kakvoće, teško je 
očekivati da će ispravno deklariranje riješiti problem kakvoće 
ili, u drugim slučajevima, krivotvorenja hrane. 

RANA POVIJEST 

Već je egipatsko zakonodavstvo imalo odredbu za zaštitu ili 
čuvanje mesa od kvarenja. Prije 2000 godina Indija je imala 
uredbu kojom su za masnoću i masti bili propisani uvjeti ču¬ 
vanja da se ne bi pokvarile. U Starome zavjetu zabranjuje se 
konzumacija mesa stoke koja nije zaklana kod mesara. Uređe¬ 
ne su bile mjere i određivanje mase. Odredbe o hrani nađene 
su i u kineskim, hindu, grčkim i rimskim zapisima. U Ateni se 
spominje inspekcija koja je kontrolirala pivo „da se uvjeri u 
čistoću i ispravnost piva". Rimljani su provodili kontrolu do¬ 
bavljača hrane na razini države i, koliko se može zaključiti iz 
zapisa, štitili potrošača od krivotvorenja i loše kakvoće hrane. 
Tako Cato u svojim zapisima „0 poljoprivredi" spominje me¬ 
todu kojom se dokazuje razrjeđivanje vina. 

U dokumentima iz 1. stoljeća navode se načini otkrivanja 
krivotvorenja maslinovog ulja s uljima iz drugih izvora, kao i 
vina koje se krivotvore dodavanjem ili dobivanjem iz drugo¬ 
ga voća osim grožđa. 

Arapski fizičar i kemičar Al Chazini poklanjao je pozornost 
kontroli hrane i kontroli mase, koja je bila problem kod va¬ 
ranja kupaca. 

Kako zapisi kažu, kruh, riba, mlijeko, vino i pivo bili su krivo¬ 
tvoreni bilo dodavanjem drugih sastojaka, najčešće vode, za- 

mjenom grožđa drugim voćem ili, kod ribe, miješanjem dije¬ 
lova kvalitete ribe drugim vrstama morske pa i riječne ribe. 

SREDNJI VIJEK 

Uspostavljanjem obrtničkih i trgovačkih cehova, počinje se 
provoditi kontrola i nadzor nad proizvodnjom hrane i drugih 
dobara, kako bi se sačuvao posao i integritet. Posebno su pod 
nadzorom u trinaestom i četrnaestom stoljeću bili mesari, pe¬ 
kari i ribari. Za kruh se donosi propisani postupak proizvod¬ 
nje pa je iz toga vremena poznat anglosaksonski zakon pod 
nazivom „Assize of Bread" koji je propisao da će „pekari koji 
proizvode loš kruh ili varaju na masi" biti teško kažnjeni. 

Kako su u to vrijeme začini bili vrlo vrijedna i rado krivotvo¬ 
rena hrana, poznato je da su krivotvoritelji u začine dodavali 
samljevene ljuske oraha, sjemenke iz okoliša i mesne dijelove 
maslina. Kruh je bio krivotvoren dodavanjem mljevene sla¬ 
me, krede pa čak i alauna. Godine 1419. bilo je zabranjeno 
krivotvorenje vina, kao i miješanje vina iz jedne zemljopisne 
regije s vinom iz druge zemljopisne regije. Na žalost, isto se 
provodi i danas, ali se ipak može otkriti s ne baš jeftinim ana¬ 
litičkim metodama. 

Godine 1549. statutom Commonwealth-a uredila se kakvo¬ 
ća maslaca. Maslac od sirutke miješao se s pravim maslacem. 
Kako se sirutka dobiva kao nusprodukt pri sirenju mlijeka, 
tako se i njen maslac mora deklarirati. 

U trinaestom stoljeću u Francuskoj donesen je dokument 
Livre de Metiers, kojim se štitio potrošač, njegovo zdravlje i 
materijalni interes, u svrhu dobroga ugleda i trgovine. Poseb¬ 
no su, u prvome planu, opet bili obrtnici, pekari, gostioničari, 
pivari, mesari, kuhari i prodavači voća i povrća. 

Slikovito i ponižavajuće bilo je kažnjavanje prekršitelja, vežući 
ga za stup srama i gađajući ga u glavu pokvarenim jajima, ako 
se radilo o prodavaču jaja, ili zalijevajući ga zagrijanim masla¬ 
cem, ako je isti sadržavao kamenje i nečistoće. Maslac bi osta¬ 

jao na glavi kažnjenika dok se nije skrutnuo. Za prodavače 
razrijeđenoga vina kazna je bila primjerena, jer su mu u usta 
stavili lijevak i nalijevali isto vino do trenutka dok ljekarnik ili 
brijač nije rekao da kažnjenik ne može više gutati to vino. 

I u Mađarskoj je 1431. donesen sličan propis, ali je više uređi¬ 
vao trgovinske obveze, pozicije klaonica i mesnica, kao i sta¬ 
nje mesa koje se smjelo prodavati. 

Interesantan test za procjenu ispravnosti mlijeka opisao je 
Domenico Romoli u svojoj knjizi Singolar Dottrina iz 1560. 
godine. Ako se mlijeko stavi u malu okruglu posudicu ili veću 
žlicu i ostaje kompaktno i ujednačeno, smatra se ispravnim, 
ali ako dolazi do raslojavanja i formiranja zasebnih komadića, 
smatra se pokvarenim i opasnim za zdravlje. 

Tek u sedamnaestom i osamnaestom stoljeću, razvitkom zna¬ 
nosti, počinju se primjenjivati analitički postupci za otkriva¬ 
nje krivotvorenja. Robert Boyle koristi načelo specifične mase 
kao znanstvenu osnovu za otkrivanje krivotvorina. 

Ipak, kao i uvijek, ništa se značajno ne mijenja kod krivotvo¬ 
renja, samo krivotvorenje postaje složenije, uz uporabu boljih 
tehnika miješanja i prikladnijih sirovina. 

Godine 1694. Uprava Amsterdama zabranjuje stavljanje boje 
anatto u maslac i traži da je maslac svijetložute boje. Takav se 
maslac naziva,,May Butter" . 

U Njemačkoj se 1488. godine u Švapskoj i Lazau formira in¬ 
spekcija za vino, dok se organizirana inspekcija za hranu for¬ 
mira tek nakon Zakona o hrani 1879. godine. 

INDUSTRIJSKA REVOLUCIJA 

Uvođenjem željeznice, protok robe između zemalja postaje 
intenzivniji, time i potreba za standardizacijom, koja je počela 
uvođenjem mjera za masu i dužinu. Metar i kilogram uvedeni 
su tek 1872. godine. Industrijska revolucija potakla je i vrlo 
brzi razvoj proizvodnje hrane, zakonodavstva o hrani i kon¬ 
trolnoga sustava. 


Migracije stanovništva, grupiranje u veće zajednice koje se 
smještaju u gradove uz industrijska postrojenja, u potpunosti 
mijenja dotadašnji način pripreme i čuvanja hrane. Razvija se 
još jedna grana industrije, prehrambena industrija, s potpuno 
novim pristupom proizvodnji hrane. Proizvodni lanac postaje 
duži, kao i zahtjevi za rokom trajanja, hrana dobiva drugačiji, 
uniformiraniji okus, i nije namijenjena samo jednome čovje¬ 
ku, obitelji, nego mnogo većem broju ljudi. Upravo početni 
problemi proizvodnje u zagušenim i prljavim industrijskim 
centrima, velike epidemije, rezultirali su i prvom raspravom 
1820. godine F.Accuma„ATreatise on Adulteratin of Food and 
Culinary Poisons". No, u to vrijeme spoznaja o higijeni i opa¬ 
snostima od pokvarene hrane bila je u povojima. 

Godine 1858. osnovan je centar za kontrolu hrane i pića u 
Amsterdamu, a prvi moderan Zakon o hrani donesen je u En¬ 
gleskoj 1860. godine pod nazivom „Preventing the Adultera- 
tion of Food and Drink", s naglaskom na „istraživanje čistoće 
proizvoda hrane i pića". 

Niz zemalja tijekom 19. stoljeća donosi svoje zakone i postav¬ 
ke za očuvanje zdravlja, ali su nadzor i provedba bili pod ovla¬ 
sti različitih agencija koje nisu bile ujedinjene. Ti su zakoni o 
hrani nastali na temelju znanja kemičara koji su se bavili hra¬ 
nom i bili su doseg tadašnje struke. Njemačka osniva Inspek¬ 
cijski centar za hranu 1884. godine. Food and Drug Inspection 
of State Board of Flealth of Massachusetts od 1882. do 1907. 
godine pregledala je više od 17600 uzoraka hrane, od kojih je 
11000 uzorka bilo neispravno. U bombonima su našli arsen i 
otrovna bojila, ukiseljeni krastavci bili su umakani u bakreni 
sulfat, pivo se miješalo s ekstraktom strihnina (gorak okus, ali 
jak otrov), u šećer se stavljala žbuka, kao i u brašno, mlijeko 
se razvodnjavalo te se u njega dodavala kreda i ovčji mozak, 
a fina„javanska kava" bila je mješavina tri petine graha, jedne 
petine cikorije i samo jedne petine kave. 

Prvi je međunarodni skandal otkrio da se pod„prvorazrednim 
američkim margarinom" krije goveđa mast i iznutrice, a pro¬ 


davano je i mlijeko krava koje su hranjene otrovnim otpacima 
lokalnih destilerija. 

DVADESETO STOLJEĆE 

Dvadeseto stoljeće karakterizira standardizacija sustava pa 
se tako osniva ISO, IEC i ITU, koji i danas igraju važnu ulogu. 
Na području hrane osnovan je Codex Alimentarius Comission 
(CAC) za područje poljoprivrede i prehrambenih proizvoda 
pod okriljem World Flealth Organisation/Food Agriculture 
Organisation (VVFIO/FAO). Međunarodna trgovina jača, mije¬ 
nja se i modernizira prehrambena industrija, a nužnost stan¬ 
dardiziranja i na području kakvoće i na području zdravstvene 
ispravnosti postaje osnova za izbjegavanje međunarodnih 
prepreka u trgovini, lako su zdravlje ljudi i prava potrošača 
motiv ujedinjavanja zakonodavstva, ipak osnovni pokretač 
postaje trgovina i prepreke koje mogu nastati zbog različitih 
i koji puta diskriminirajućih standarda. Pojedine zemlje, šti¬ 
teći svoju proizvodnju i konkurentnost na domaćem tržištu, 
postavile su posebno stroge parametre za uvoznu robu. To 
uskoro postaje neprihvatljivo pa se 1955. godine osniva WTO 
(World Trade Organisation), kojoj je glavna uloga usuglaša¬ 
vanje zakonodavstva među zemljama i priječenje trgovinskih 
prepreka. 

Zemlje Europe i Sjeverna Amerika predvode usklađivanja 
zakonodavstava na području hrane. Tek otvaranjem granica, 
Istočna Europa i neke zemlje Srednje Europe priključuju se, 
sa zakašnjenjem, postignutim standardima, prihvaćajući i 
usklađujući svoje zakonodavstvo sa zakonodavstvom ostale 
EU. 

Trgovinskim pregovorima u Urugvaju 1994. godine posti¬ 
gnuta su dva važna sporazuma i to: Sporazum o primjeni sa¬ 
nitarnih i fitosanitarnih mjera (SPS Agreement) i Sporazum o 
izbjegavanju tehničkih prepreka u trgovini (TBT Agreement). 
U ta dva sporazuma ugrađeni su parametri koji se odnose na 
kakvoću i sigurnost hrane temeljene prema međunarodnim 
standardima. 

KRIVOTVORENJE SASTAVA ODREĐENE 
HRANE SA SIROVINAMA KOJE POTJEČU OD 
ISTE BILJNE ILI ŽIVOTINJSKE VRSTE 

Razvojem analitičkih metoda, otkriva se veći broj krivotvorina 
hrane toga tipa. Nije samo važno da se otkrije je li neka ulazna 
sirovina označene kakvoće, nego i udio te sirovine, kao i mo¬ 
guća zamjena nekim drugim manje vrijednim dijelom biljke 
ili životinje. 

Zanimljiv primjer je kečap, jer se radi o proizvodu čiji parame¬ 
tri kakvoće nisu utvrđeni nego je deklaracija izvor podataka 
za određivanje kakvoće. Kod ketchupa je važan udio rajčice, 
kao osnovnoga sastojka, te kako provjeriti navode na dekla¬ 
raciji o količini dvostrukoga koncentrata rajčice dodanog u 
proizvod. Da bi se to utvrdilo, potrebno je provjeriti nekoliko 
standardnih sastojaka koncentrata rajčice, kao stoje količina 
likopena, pirolidonkarboksilne kiseline, kalija, limunske kiseli¬ 
ne, jabučne kiseline i formolni broj.Tim se parametrima može 
odrediti koliko se suhe tvari odnosi na rajčicu, s točnošću do 
15%, na određenu suhu tvar. 

Ako se tom metodom odredi da je količina suhe tvari koja 
potječe od rajčice 6%, to bi značilo, uzevši u obzir mjernu ne¬ 
sigurnost metode, između 5 i 7% suhe tvari koja potječe od 
rajčice. U Institute of Chemical Technology iz Praga, tu meto¬ 
du ocjenjuju kao rezultat projekta EP7146. 

Pretvorimo li isto u količinu dvostrukoga koncentrata rajčice, 
za proizvodnju 100 kg kečapa s 5% suhe tvari rajčice korište¬ 
no je 18 kg dvostrukoga koncentrata rajčice, za 6 % suhe tvari 
koristilo se 21,5 kg, a za 7% suhe tvari koja potječe od rajčice 
koristilo se 25 kg dvostrukoga koncentrata rajčice. 

No, ako se deklarira na proizvodu da sadrži 7% suhe tvari koja 
potječe iz dvostrukoga koncentrata rajčice, a utvrdi se samo 
5,9% navedenom metodom, može se zaključiti da se radi o kri¬ 
votvorini. Suha tvar dvostrukoga koncentrata zamijenjena je 
zgušnjivačima, modificiranim škrobom, a boja „popravljena" 


232 


malom količinom prethodno uklonjenih i mikronski usitnje¬ 
nih kožica rajčice. O prijevari potrošača, ali i prijevari drugih 
proizvođača povećanjem konkurentnosti na „uštedi" u razlici 
između stvarno dodanoga i deklariranoga koncentrata kroz 
cijenu gotovoga proizvoda može se samo pretpostavljati. 

Voćni su sokovi proizvodi od soka voća. Najviše ih se proizvo¬ 
di iz koncentriranih voćnih sokova, gdje se, kroz razrjeđivanje 
koje je primjereno i povrat arome koja je uklonjena koncen¬ 
triranjem, može dobiti korektan proizvod. No, ako se razrjeđi- 
vanjem doda više vode i arome vrlo je teško odrediti radi li se 
o voćnome soku sa 100% udjelom ili možda s 90% udjelom 
voća. Posebno je važno dodavanje šećera, jer se njime postiže 
željena suha tvar i korekcija okusa. Na tržištu se nalazi najviše 
voćnih sokova od naranče. Primjenom napredne tehnologi¬ 
je, količina pulpe u konačnome proizvodu može biti od 25 - 
85%, čime se bitno narušava kakvoća konačnoga proizvoda 
koji bi morao biti iscijeđeni voćni soks malim udjelom pulpe. 
Istim se smanjuje cijena proizvoda, ali i mijenja, djelomično, 
okus samoga voćnoga soka. Istina je da će se, dok se ne utvr¬ 
di dobar analitički postupak, taj proizvod zvati "voćni sok" ali 
upitne kakvoće. Nutricionisti preporučuju voćni sok, za razli¬ 
ku od nektara i osvježavajućih bezalkoholnih pića, koje sma¬ 
traju manje vrijednim. Kako ne postoji standard kakvoće za 
koncentrate voćnoga soka, može se lako primijetiti da se na 
tržištu od svih ponuđenih voćnih sokova nalazi najviše voć¬ 
noga soka od naranče napravljenog iz koncentrata pa treba 
znati i zašto. 

CIE (CapiHary Ion Electrophoresis) i ELISA metodom može se 
dobro razlikovati meso peradi od mesa goveda, svinja, konja, 
štakora, klokana, puževa u toplinski obrađenim mesnim pro¬ 
izvodima. Također se ELISA metodom može identificirati, ali 
i kvantificirati količina (zahtjevna metoda) soje u istim proi¬ 
zvodima, a određivanjem ukupnih bjelančevina i određiva¬ 
njem hidroksiprolina može utvrditi i količina mesa u nekome 
proizvodu. Sve to daje dobru mogućnost provjere deklaracije 


u smislu kvantifikacije dodanoga mesa, kao i od koje životinj¬ 
ske vrste potječe. Ipak, kod dobre homogenizacije ne može 
se provjeriti od kojega dijela trupa je meso iskošteno. To je 
vrlo važno kod proizvoda koji se nazivaju šunka, bilo da je to 
šunka u ovitku, prešana šunka ili mesna konzerva od šunke. 
Uporabom enzimskoga preparata na osnovi trombina s fibri- 
nogenom proizvedenim od goveda i svinja uspješno se spaja¬ 
ju komadi mesa s različitih dijelova trupa u jedinstvenu masu, 
koja se, dodatkom začina, soli i polifosfata, može prodati za 
bolji dio trupa. Zlouporaba imena šunka ide do te mjere da se 
pileći komadi mesa oblikuju u kompaktan proizvod i prodaju 
kao pileća šunka. Ako znamo da šunka, odnosno meso šunke, 
potječe od svinjskoga buta, onda je apsurd jasan. Čak i upo¬ 
raba svinjske plećke pod svinjsku šunku predstavlja prijevaru 
u kategoriji mesnoga dijela. Posebna je priča „šunka za pizzu", 
koja je kombinacija manje vrijednoga mesa, ne nužno od svi¬ 
nje, s dodatkom modificiranoga škroba, polifosfata, masnih 
dijelova, začina i najviše vode. 

Među krivotvorenje mesa svrstavaju se mesa čije je podrijetlo 
i način uzgoja nepoznat. Kada se radi o mesu u komadima, 
važno je znati jesu li životinje pa time i meso bili pod kon¬ 
trolom veterinara, kao i gdje se obavljao uzgoj i klanje. Kada 
se radi o otkoštenome mesu, posebno pilećem, potrebno je 
znati nije li isto prošlo naknadnu tehnološku obradu s fos¬ 
fatima i polifosfatima ili zgušnjivačima koji su navukli višak 
vode pa time smanjili kakvoću ulazne sirovine.To se posebno 
odnosi na dodavanje fosfata i polifosfata, jer takvi proizvodi 
prolaze sljedeću fazu tehnološke obrade, u kojoj se ponovo 
dodaju fosfati i polifosfati, što, u konačnici, ne utječe samo na 
kakvoću, nego i na prevelik unos fosfora pa time i na zdrav¬ 
stvenu ispravnost. 

Proizvode naziva „smeđi šećer" prati konotacija „zdravih proi¬ 
zvoda, „zbog sastava i tehnologije obrade finalnoga proizvo¬ 
da". Primjereno prefiksima zdraviji, bolji ili pogodan za ljude 
koji su pretili ili koji imaju drugih zdravstvenih problema, 


raste i cijena. Analize proizvoda pod nazivom „smeđi šećer" 
u HZJZ-u Zagreb pokazale su da se kalorijska vrijednost ne¬ 
znatno razlikuje od bijeloga šećera i da se boja koja je nane¬ 
sena na površinu „smeđega šećera" lako skida, a u zasićenoj 
otopini ostaju bijeli kristali. 

Kod pravoga mekanoga smeđega šećera, temeljem Codex 
Alimentarius Standarda 212-1999, ali i specifikacija, pri krista¬ 
lizaciji saharoze zaostaje mala količina melase, ukomponira¬ 
na u kristal saharoze, šećera i ispiranjem vodom u zasićenoj 
otopini ostaju svijetlosmeđi kristali. 

Prema tome, kada potrošač kupuje smeđi šećer sigurno je 
važno znati radi li se o surogatu ili bijelome šećeru obojenom 
melasom ili o šećeru koji nije prošao tehnološki put bijelje¬ 
nja. 

Pravi meki smeđi šećer od šećerne trske s ostatkom melase 
nosi sa sobom vrlo ugodan okus, pravi je dodatak za kola¬ 
če, napitke, jela, ali ništa više. Osim senzorskih, nema drugih 
prednosti, jer analitički podaci, kao i znanje o prehrani, upra¬ 
vo to i dokazuju. 

U pogledu zakonodavstva, Pravilnik o šećerima i metodama 
analiza šećera namijenjenih konzumaciji (NN 39/09) ne utvr¬ 
đuje propozicije za smeđi šećer pa se isti ocjenjuje po pravili¬ 
ma o općem označavanju hrane i Codex standardu. 

Surogate smeđega šećera obično prodaju pod raznim nazi¬ 
vima koji sugeriraju originalne robne marke, kao i pod nazi¬ 
vom "dry Demerara", sugerirajući na osušenu Demeraru (pravi 
smeđi šećer sa zaštićenim podrijetlom, oblikom i tehnologi¬ 
jom dobivanja). Osušena Demerara, ako je rađena original¬ 
nim postupkom po kojem nosi ime, ne može se „osušiti" na 
taj način da kristali budu tvrdi upravo zbog zaostale melase u 
kristalnoj rešetki šećera koja ju čini mekanom. 

Zakonom o zaštiti potrošača, kao i Pravilnikom o označava¬ 
nju, reklamiranju i prezentiranju hrane, potrošač mora biti 
upoznat s pravom prirodom onoga što kupuje. Kolokvijalno 

nazivanje svakoga šećera koji je smeđe boje „smeđim šeće¬ 
rom" krije iza toga u nekim slučajevima netočno davanje 
imena hrani, što dovodi u zabludu one kategorije potrošača 
koji preferiraju konzumiranje mekoga smeđeg šećera, a izbje¬ 
gavaju konzumiranje rafiniranoga bijelog šećera. Na žalost, u 
većini slučajeva konzumiraju rafinirani bijeli šećer u smeđem 
ogrtaču. 

Pijući čistu instant kavu, uživamo u mirisu i okusu proizvoda. 
Međutim, prema istraživanjima Food Research Instituta u Pra¬ 
gu (projekt EP7144), samo jedan od sedam ispitivanih uzorka 
instant kave potječe od čiste kave. Test kojeg su koristili za¬ 
sniva se na analizi šećera manitola i ukupne glukoze ili ksiloze 
metodom PIPLC (Fiigh Performance Liquid Chromatography) 
s refrakcijskim detektorom. Kvantifikacijom šećera i njihovim 
odnosom može se ukazati na prisutnost drugih sastojaka koji 
ne potječu od kave. Samim time dokazuje se i čistoća proi¬ 
zvoda i provjera deklaracije na kojoj se ne ističu druge doda¬ 
ne sirovine. 

Mogućnost dokazivanja krivotvorenja suncokretovog i so- 
jinog ulja s repičinim uljem moguće je putem markera eru- 
ka kiselina, alfa linolenske kiseline i brasikasterola (24-metil 
kolest-5,22-dien-3P-ol), koji je sterol s 28 C atoma, izdvojen 
iz repičinog ulja. 

Dok su eruka kiselina i alfa linolenska kiselina samo pomoć¬ 
ni indikatori prisustva repičinog ulja, brasikasterol je ciljani 
marker. Nije prisutan u sojinom i suncokretovom ulju, dok 
se u repičinom ulju nalazi u prosječnoj količini od 1400 mg/ 
kg, što ukazuje na mogućnost približne procjene dodanoga 
repičinoga ulja kao medija za krivotvorenje. Osim toga, do¬ 
datak repičinog ulja do 25% ne mijenja senzorska svojstva 
krivotvorenog ulja pa je očekivano da se dodavanja kreću u 
tim količinama. 

Prema podacima Food Standards Agency, nađeno je da se 
Spar Imperial Vodka krivotvori u dijelu Londona Flaringey. 

Krivotvorenje votke najteže je otkriti, jer se radi o čistom 
etanolu određene koncentracije, tako da je potrebno samo 
dobro pogoditi kopiranje etiketa i boce. Krivotvorenje votke 
otkriveno je po povišenome sadržaju metanola, koji je mo¬ 
gao pri konzumiranju većih količina oslijepiti konzumenta ili 
čak izazvati smrt. Ipak, pravi krivotvoritelji u slične proizvode 
jakih alkoholnih pića dodaju manje količine metanola u indu¬ 
strijski alkohol iz melase koji ne sadrži metanol pa je metanol 
indikator fermentacije prirodnih sirovina. Neki proizvođači 
votke dodaju u votku određenu količinu glicerola koji, osim 
što priječi izraženo paleći okus alkohola u ustima, daje i ugod¬ 
niji, blago izražen slatkastiji okus. Kako na alkoholnim pićima 
nije potrebno pisati sastojke, to ostaje samo kao analitički po¬ 
datak. Alkoholna pića su jedni od najčešće krivotvorenih pro¬ 
izvoda, što se posebno ističe u izboru sirovine za proizvodnju, 
podrijetla te sirovine, kao i tehnološkoga postupka. Često se 
krivotvore vina po zemljopisnome podrijetlu, miješajući ih s 
vinima s drugih područja. U bijela suha vina s manjim sadrža¬ 
jem kiselina (4-4,5 g/l) dodaju se prirodni antocijani koji bijelo 
vino pretvaraju u crno ili crveno vino. Krivotvorenje vina ide i 
do toga da se u bijela vina dodaju i sintetska organska bojila 
koja daju tamno crvenu boju, ali taje krivotvorenja lako do¬ 
kazati i ne rade ih pravi stručnjaci nego laici. 

Prema izvještaju Organisation for Economic Cooperation and 
Development (OECD), po kategoriji i zemlji podrijetla najviše 
se krivotvori voće, kivi, konzervirano povrće, mlijeko u prahu, 
maslac, maslac i sir od bivoljega mlijeka, dječja hrana, instant 
kava, alkohol, pića, slastice i hibridni kukuruz u zrnu. Konven¬ 
cionalno uzgojeno povrće proglašava se organski uzgojenim 
povrćem, riba uzgojena u ribogojilištima proglašava se ribom 
uhvaćenom na otvorenome moru, dok se kod raznih energet¬ 
skih pića ne zna niti podrijetlo originalnoga proizvođača. 

Uredba EC 213/2001 propisala je postupke određivanja pri¬ 
sustva sirutke, punomasnoga mlijeka, škroba i stranih masti u 
mlijeku i proizvodima. Određivanje stranih masnoća primje- 


njuje se posebno u određivanju kvalitete maslaca. Metoda se 
osniva na određivanju triaciglicerola (triglicerida) metodom 
plinske kromatografije. Određivanjem maslačne kiseline me¬ 
todom plinske kromatografije, utvrđuje se količina mliječne 
masti dodane s drugima masnoćama. Istom se metodom 
određuje i količina zamjene za kakao maslac, koji se može 
dodavati do 5% u čokoladu. KMS (kakao maslac supstituent) 
tehnološki je dorađena masnoća, čija točka kristalizacije po¬ 
maže zadržavanju konzistencije (preljevi) nekih konditorskih 
proizvoda, ali je, zbog niske cijene, rado korištena masnoća za 
krivotvorenje kakao maslaca. 

KRIVOTVORENJE SASTAVA ODREĐENE 
HRANE SIROVINAMA KOJE POTJEČU OD 
DRUGIH BILJNIH ILI ŽIVOTINJSKIH VRSTA 

Pod ovim poglavljem obrađeno je i krivotvorenje zemlje po¬ 
drijetla, tehnologije proizvodnje, zaštićenoga naziva. 

Kilogram istarskoga tartufa košta oko 500 eura. Ribani se tar¬ 
tufi stavljaju u razna jela pa ako taj ritual ribanja nije obavljen 
pred gostom, postoje neki drugi gomolji ili korijeni koji onda 
služe kao zamjena za tu iznimno cijenjenu (skupu) gljivu. 
Pojedini hrvatski i talijanski ugostitelji došli su na ideju da 
umjesto tartufa u razna jela naribaju bijelu mrkvu impregni¬ 
ranu s nekoliko kapi koncentrata ulja od tartufa, što je teško 
otkriti. 

Kesten pireu može se dodati kuhani i pasirani grah. Ako se 
isto nalazi u proizvodu koji je još ktomu aromatiziran i s do¬ 
datkom šećera, teško je otkriti krivotvorinu. 

Pršuti kupljeni u Italiji često se u ugostiteljskim objektima 
prodaju kao domaći pršut. Dorađuju se dosušivanjem na 
buri i dodatkom domaćih začina te je vrlo teško prepoznati 
krivotvorinu. Samo dobri senzoričari mogu osjetiti miris koji 
potječe od intenzivnog uzgoja svinja i hrane koju su pri tome 
svinje konzumirale. 


Jastog je cijenjen i skup proizvod, koji se može krivotvoriti na 
način da se ljuštura jastoga napuni mesom ribe morska žaba, 
čije meso ima donekle sličan okus mesu jastoga. Ako se sve to 
oplemeni umakom, teško je uočiti prijevaru. 

Ista je priča s lignjama, gdje se jeftine lignje prodaju pod one 
skuplje, „jadranske", a maštoviti pohaju i fileke zajedno s li¬ 
gnjama i prodaju ih kao pohane lignje. 

No, to su samo krivotvorenja koja se mogu naći u ugostitelj¬ 
skim objektima i jedna su od inih. 

Za razliku od hrane koja se krivotvori dodavanjem sastojaka 
koji potječu od iste biljne ili životinjske vrste, krivotvorenje 
hrane sastojcima koji potječu od drugih biljnih i životinjskih 
vrsta može se otkriti ekstrakcijom DNK, koja se umnožava mi¬ 
lijun puta postupkom lančane reakcije polimeraze (PCR). To 
je najbolji način identifikacije različitih vrsta. Ista je tehnika 
korištena da se otkrije razlika u vrstama riže. Poznata riža ba- 
smati, koja ima posebnu teksturu i okus, dugoga je zrna, koje 
kuhanjem omekša, ali se ne raskuha. Basmati riža se tisućama 
godina uzgaja u sjeverozapadnoj Indiji, blizu pakistanske gra¬ 
nice. Zbog visoke cijene, neki poljoprivrednici i trgovci hra¬ 
nom pomiješali su basmati s hibridom velikoga prinosa, čiji je 
izgled sličan basmatiju, ali kuhanjem ne daje tako dobar okus 
kao original. Prema istraživanjima koje je 2002. godine prove¬ 
la FSA (Food Standard Agency) iz Velike Britanije sa Sveučili¬ 
štem iz Bangora, Indija, čak 46 % uzorka bilo je do 60 % zami¬ 
jenjeno hibridom. Istraživanja od prošle godine otkrila su da 
je samo 16% uzoraka basmati riže miješano s hibridom. 

Ista je situacija s dinjom naziva „cantaloupe melon", koja se 
uzgaja u Sjevernoj Americi, a vrlo se često mijenja s dinjom 
charentais, koja se uzgaja samo u Europi. 

Moguće zamjene vrsta koje su jako slične pa čak i iste po vr¬ 
sti, ali različite po zemljopisnome podrijetlu uzgoja, mogu se 
danas identificirati, razlikovati analizom izotopa. Svaka biljka 
ili životinja nosi sa sobom jedinstveni kemijski otisak, vrstu i 
količinu izotopa. 

lako izgledaju identično, moguće je razlikovati krumpir iste 
vrste koji se uzgaja u Jerseyu, a drugi u Irskoj. Pod utjecajem 
sunčanoga Jerseya i kišne Irske, razlikovat će se vrste izotopa 
vode, dakle kisika i vodika. I kisik i vodik imaju teže i lakše izoto¬ 
pe. U hladnijoj klimatskoj zoni isparavanje je manje pa se kod 
krumpira iz Irske stvaraju manje teški izotopi, jasnije irske kiše 
i irski krumpir imaju veće količine težih izotopa kisika i vodika 
nego ista vrsta krumpira iz Jerseya.Takva ispitivanja obavljaju 
se samo u znanstvene svrhe i nemaju komercijalnu primje¬ 
nu, osim kada su povezane s problemima vezanim za ljudsko 
zdravlje ili teškim prijevarama. Obavljaju se u Institutu of Food 
Research u Norvvichu, Velika Britanija, koji financira Vlada. 

Ipak, 2003. godine tom je tehnikom u Njemačkoj otkrivena 
prijevara krivotvorenja maslaca, koji je poticajima izvezen iz 
Njemačke, preko Poljske, u Estoniju (tada nije bila član EU). 
U Estoniji je isti maslac prepakiran kao da je proizveden u 
Estoniji i izvezen u Njemačku, također uz poticaje. Analizom 
izotopa obavljenoj u Njemačkoj nađeno je da su 22 uzorka 
maslaca od 25 dostavljenih bili proizvedeni izvan Estonije, i to 
u Irskoj. No, mora se priznati da ta tehnika, i pored postignu¬ 
tih uspjeha, ima svoja ograničenja, kao razlikovanje organski 
proizvedene hrane od konvencijalno proizvedene hrane. 
Tako jabuke proizvedene na organski način imaju tvrđu masu 
jabuke pri zagrizu i slađe su, ali znanstveno se način uzgoja 
ne može dokazati. 

Krivotvorenje meda djelomično se može otkriti metodom de¬ 
tekcije DNK pa je tako sigurno potječe li med od bagrema, 
bazge ili kestena. Identifikacijske (mikroskop) analize pole- 
novih zrnaca koje nisu posebno precizne i danas se koriste 
za dokazivanje podrijetla meda. Ipak, ako se originalni med 
razrijedi s fruktoznim ili glukoznim sirupom (približni omjer 
1,3:1), u komercijalno prihvatljivoj koncentraciji teško da će 
i DNA analiza moći primijetiti krivotvorenje dodanih šećera. 
No, proizvodnja meda, osim krivotvorenja, ima i drugu stra¬ 
nu, koja se zove primjena sigurnosnih mjera pri proizvodnji 

meda. Tako medovi uvezeni iz zemalja koje nemaju kontro¬ 
liranu proizvodnju, s pozicije sigurnosti hrane, mogu biti ne¬ 
izravno prepoznati kao krivotvorine po zemljopisnome podri¬ 
jetlu. Nađeno je da med uvezen iz Indije i Kine ima značajne 
količine kloramfenikola, čiji su i tragovi zabranjeni u hrani. I 
u drugim medovima uvezenim iz Vijetnama, Cipra, Tanzani¬ 
je, Moldavije, Rumunjske, Argentine, Portugala, Španjolske i 
Bugarske nađeni su tragovi antibiotika, što je i registrirano u 
RASFF EU (Rapid Alert System for Food and Feed) od 2004. 
-2008. godine. 

Tuna, cijenjena i poznata plava riba, četo se mijenja s boni- 
tom iz vrste lokardi, skuša. Ne mora se napomenuti da se radi 
o manje skupoj zamjeni, a takve zamjene i nisu tako rijetka 
pojava na tržištu, posebno kada se radi o konzerviranoj ribi i 
konzerviranoj ribi u sitnim komadićima. 

Kod pilića su posebno cijenjena pileća prsa, a ubacivanjem 
vode u pileća prsa povećava se masa pošiljke te se zarađuje 
na razlici cijene,u koju je uračunata voda. No, 2001. godine 
FSA, Velika Britanija, našla je da više od polovice smrznutoga 
pilećega mesa sadrži meso drugih vrsta i to svinjskoga i go¬ 
veđega hidrolizata proteina (hidroksiprolina).Takav hidrolizat 
može povećati količinu vode i do 43%, smanjiti sadržaj prirod¬ 
nih proteina, u usporedbi s prosjekom za prsa i do 23%. Osim 
toga, pileća prsa jedu i muslimani i hindusi koji žive u Velikoj 
Britaniji. Flindusi ne jedu govedinu (hidrolizat goveđih protei¬ 
na kožice), a muslimani ne jedu svinjetinu (hidrolizat svinjskih 
proteina kožice). Na taj način nije samo krivotvoren, povećan 
prirodni sadržaj vode, nego su i vjerske zajednice oštećene u 
svojim pravima, jer nisu upoznati da su konzumirali dijelove 
vrsta životinja koje oni ne jedu zbog vjerskih razloga. 

Vrlo se često na policama može naći kruh s nazivom „kukuru¬ 
zni kruh",„raženi kruh" ili kruh s punozrnatim sjemenkama. 

Da bi se raženi kruh mogao nazivati raženim, mora sadržavati 
više od 70% raženoga brašna različitih tipova, prema Pravilni¬ 
ku o žitaricama, mlinskim i pekarskim proizvodima, tjestenini, 


tijestu i proizvodima od tijesta. Takav je kruh tamne boje, te¬ 
žak, zbijen, aromatičan na raž i vrlo dobar s prehrambenoga 
stajališta. Međutim, upravo zbog neuglednog izgleda, pune, 
a ne rahle strukture, stvara se dojam kod kupaca koji nisu 
upoznati s pravim izgledom raženoga kruha da se radi o loše 
tehnološki obrađenome proizvodu. Da bi se popravio takav 
dojam, proizvođači smanjuju količinu raži i mijenjaju je sirovi¬ 
nama boljih reoloških svojstava, recimo pšeničnim brašnom. 
Pri tome dobivaju miješani raženi kruh, a, da bi zadržali pri¬ 
vid tamnije boje, dodaju prženi ječmeni slad. Prženi ječmeni 
slad bogat je jednostavnim šećerima, koji nastaju enzimskom 
razgradnjom pri klijanju ječma, a prženjem se pretvaraju u 
tamnu boju, karamel. Pročišćeni karamel svrstava se u pre¬ 
hrambene aditive, ali taj vid karamela za razliku od ječmeno- 
ga slada smatra se tvarima za bojenje pa i aromatiziranje kru¬ 
ha. lako bi se dodavanje prženoga slada ili karamela moralo 
deklarirati temeljem propisa o kakvoći pekarskih proizvoda, u 
praksi je to vrlo rijetko. 

Ista je situacija s kukuruznim kruhom, koji, da bi se tako zvao, 
mora sadržavati više od 60% kukuruznoga brašna. Po istome 
načelu, zbog poboljšanja izgleda i volumena, dodaje se više 
pšeničnoga brašna pa se vrlo često miješani kukuruzni kruh 
naziva samo kukuruznim, a žuta se boja popravlja dodatkom 
nekih prirodnih bojila iz grupe karotena. Kako je to teško ana¬ 
litički dokazati, a ne postoji niti pretjerana želja za tim, takvi 
proizvodi mogu se naći i danas na tržištu. Istom pogoduje 
odredba propisa o označavanju, koja ne traži da se navode 
sastojci pekarskih proizvoda čiji je rok trajanja do 24 sata, u 
što je svrstana i većina kruhova koji nisu zapakirani. 

Posebno je zanimljiv zobeni iječmeni kruh. Da bi se tako zva¬ 
li, moraju sadržavati više od 20% zobenoga, odnosno ječme- 
noga brašna. Ječmeno i zobeno brašno sadrži beta glukan, 
koji dokazano djeluje dobro na imuno sustav i regulaciju koli¬ 
čine glukoze u krvi. Čak što više, kapsuliran, danas se prodaje 
upravo za te namjene. 


Beta glukan oblikuje viskoznu otopinu u probavnome susta¬ 
vu, usporavajući apsorpciju glukoze poslije jela, pomažući 
održavanju dobrog odnosa glukoze i inzulina u krvi. Tipična 
prehrana u gradovima osniva se na visokorafmiranoj hrani 
s malim udjelom vlakana, koja se brzo probavlja i apsorbi¬ 
ra, naglo povećavajući glukozu i inzulin u krvi. Upravo takve 
posljedice nepravilnog izbora hrane izazivaju mogućnost na¬ 
stanka dijabetesa tipa 2. To je samo jedan od okidača, dok su 
smanjena tjelesna aktivnost i stresan način života druga dva 
kraja koja zatvaraju trokut. Kada bi beta glukan iz ječma, zobi 
ili sam ječam ili zob bili kao komponenta zastupljeni u ostaloj 
prehrani, značajno bi se smanjio rizik nekontroliranih oscila¬ 
cija glukoze i inzulina. 

No, zbog reoloških svojstava brašna, čisti zobeni i ječmeni 
kruh malo je zastupljen na policama, nerijetko se, kao i pret¬ 
hodni kruhovi, miješani zobeni i ječmeni kruh prodaju bez 
prefiksa miješani. 

Zanimljiv je i prijedlog Cosucra grupe VVarcoing SA (www. 
cosucra.com), koji nude bjelančevine graška kao zamjenu za 
originalne bjelančevine ili surogate bjelančevina koji se doda¬ 
ju u različite proizvode. Naime, zamjena jedinice bjelančevine 
koje potječu od mesa ili zamjene s bjelančevinama sirutke ili 
kazeina ili soje ili graška, predstavlja značajnu uštedu za proi¬ 
zvođača, kako je i vidljivo na Slici 1. 

lako uštede zamjene već zamjenskih bjelančevina s bjelanče¬ 
vinama graška izgledaju male i iznose od 0,01 - 0,24 eura po 
kilogramu, ne smije se zaboraviti da te surogate koriste viso- 
koproduktivne kompanije, tako da isto može odmah množiti 
s najmanje nekoliko milijuna kg, što predstavlja prosječnu 
proizvodnju navedenih proizvoda. 

Tako doznajemo da instant mliječni shake umjesto mlijeka u 
prahu ima samo proteine sirutke, koja je nus proizvod pri si¬ 
renju i do prije nekoliko desetaka godina bacana ili dodavana 
hrani za svinje. 

Slika J. - Izvadak iz reklamne brošure o zamjeni već stavljenih surogata originalnih bjelančevina s bjelančevinama graška te 

Umjesto mlijeka, u različitim energetskim pločicama kori¬ 
sti se, također, koncentrat sirutke. Kazein, netopljivi protein 
mlijeka, izdvojen, bolju cijenu postiže zamjenom za mlijeko u 
prahu u zamjenama za sir, u topljenim sirevima i u majoneza¬ 
ma smanjene energetske vrijednosti. Koristi se i kao zamjena 
za bjelančevine mesa u kobasicama i jetrenim paštetama. Za 
sve te surogate mlijeka u prahu ili mesa nudi se, kao djelo¬ 
mična ili potpuna zamjena, bjelančevina graška. Zanimljiva je 
ponuda potpunoga mijenjanja bjelančevina jaja bjelančevi¬ 
nama graška. 

Pitanje krivotvorenja i zamjene originalnih sastojaka s manje 
vrijednim drugim sastojcima više nije tajno pitanje neke in¬ 
dustrije, nego javna ponuda, uz analizu isplativosti. Može li to 
prosječan potrošač prepoznati? 

KRIVOTVORENJE SASTAVA ODREĐENE 
HRANE, ZAMJENJUĆI ORIGINALNE 
SIROVINE ADITIVIMA, DAJUĆI PRIVID DA 
SE RADI O NAZNAČENOME PROIZVODU 

Većina potrošača ima odbojnost prema aditivima. Smatra¬ 
ju da su to sastojci koji su nepotrebni dodatak hrane i da su 
nezdravi. Zabrinutost je posljedica nedostatka dobrih poda¬ 
taka, ali se ne odražava posebno na proizvodnju hrane. Ipak, 
traži se bolje obrazovanje potrošača, isključujući senzacije, 
glasine i strahove da se namjerno u hranu dodaju opasne 
tvari. Također je potrebno, ali ne i zakonska obveza, ispravno 
deklariranje i navođenje aditiva putem E brojeva, a ne kemij¬ 
skih spojeva, jer, prema mišljenju potrošača, E brojevi su sino¬ 
nim za štetne tvari pa ih tako lako prepoznaju, dok se kemijski 
nazivi aditiva „utope" u ostale sastojke hrane. 

No, jesu li potrošači u pravu ako smatraju da se aditivi ipak 
koriste za krivotvorenje hrane? Danas za pojedine kategorije 
hrane ne postoje standardi kakvoće ili propisani minimalni za¬ 
htjevi sastava ili se ti standardi kakvoće razlikuju od zemlje do 


zemlje. Za aditive postoje točno utvrđena pravila kada se neki 
aditiv smije dodavati u hranu, pod kojim uvjetima i u kojoj ko¬ 
ličini. Ipak, nedostatak točno utvrđenih kategorija hrane, želja 
za zaradom, kao i podatnost aditiva za oblikovanje senzorskih 
svojstava, konzistencije, vezanja vode, stvaranje dojma origi¬ 
nalnih sirovina, razlog su da se koji put prelazi tanka crvena li¬ 
niju nužnosti uporabe pojedinog aditiva u nekoj hrani. Najče¬ 
šći oblici nedopuštene uporabe aditiva jesu kada ne postoji: 

1. Tehnološka opravdanost dodavanja, što stvara: 

a) krivotvorenje osnovnih sirovina, 

b) prikrivanje lošega tehnološkoga postupka, 

c) nuđenje, razlikovanje od istih proizvoda 

2. Usklađenost s osnovnim načelima uporabe aditiva: 

a) potpuno novi proizvodi, kod kojih je upitna svrha do¬ 
davanja aditiva 

b) nedeklariranje dodanih aditiva 

c) uporaba aditiva koji nisu na popisu dopuštenih adi¬ 
tiva 

Tehnološka opravdanost uporabe aditiva često se ne poštuje, 
zbog istih motiva koji su navedeni kod zamjena sirovina ma¬ 
nje skupim sirovinama. 

U tu se svrhu najčešće koriste prirodna i sintetska organska 
bojila, zgušnjivači, konzervansi, modificirani škrobovi, zamje¬ 
ne za šećer i, ponekad, sladila. 

Prevladava mišljenje da je korištenje „prirodnih bojila" pri¬ 
hvatljivije od sintetskih organskih bojila, iako je jasno da se s 
jednom i drugom vrstom bojila na isti način može krivotvoriti 
prava priroda hrane. Uzmimo primjer „voćnoga sirupa". „Voćni 
sirup„se radi tako da se u šećernu otopinu dodaju npr. antoci- 
jani (E163), dobiveni ekstrakcijom, ili kožica crnoga grožđa ili 
bobica bazge ili nekoga drugoga jeftinoga voća ili povrća ili ot¬ 
padne sirovine pri proizvodnji nekoga drugoga voćnoga proi- 

zvoda. Doda se i određena količina limunske kiseline te arome 
onoga voća (npr. borovnice) po kojem bi proizvod trebao no¬ 
siti ime. Pa, ako se radi i o prirodnoj skupoj aromi (obično ne), 
u konačnici je to krivotvorina, jer nema dodanoga voćnoga 
soka. Neki proizvođači istaknu da se radi o voćnome sirupu od 
borovnice, drugi,„pošteniji", da se radi o voćnome sirupu s do¬ 
datkom soka od borovnice, a treći da se radi o voćnome sirupu 
s aromom borovnice (ispravno). Ako na deklaraciji, etiketi, stoji 
još slika voća od kojeg bi sirup trebao biti napravljen ili arome 
koju sirup predstavlja, tada je iluzija potpuna. Čak ni niska ci¬ 
jena, 15-20 kn po litri, od koje se može razrjeđivanjem dobiti 7 
litara napitka, ne izaziva sumnju kod potrošača. 

U zadnje se vrijeme čisti aditivi, koji potječu iz prirodnih siro¬ 
vina (koji nose E broj), izbjegavaju pa se umjesto njih koriste 
ekstrakti voća, koji, osim čistog aditiva, nose i male primjese 
aroma i drugih sastojaka, ali i to se smatra dodavanjem boja 
i bojenjem hrane. 

Ako istu tu masu za proizvodnju „voćnoga sirupa", ali s manje 
šećera, zgusnemo s nekim od zgušnjivača, dobit će se neka¬ 
kav namaz s okusom voća. Ako u takav proizvod dodamo 
malo pulpe, koja je usitnjena, ali vidljiva, iluzija će biti pot¬ 
puna. Stavimo li takav proizvod u jogurt ili neki fermentirani 
mliječni proizvod, on će, slijedom dodataka od voća, imati 
sliku voća, time i prefiks zdravoga mliječnoga proizvoda s 
voćem. Isto, ali malo jače aromatizirano, može se dodati u sla¬ 
doled i, eto,„sladoleda s voćem". Ako isti proizvod zgusnemo 
pektinom i dobijemo tvrđu mazivu konzistenciju i dodamo u 
kolače, punila za kekse, bombone ili neke druge primjerene 
proizvode, oni na deklaraciji, osim prefiksa„voćni", nose i sliku 
voća i tako je opsjena, krivotvorenje potpuno. 

Mesni proizvodi, osim trajnih mesnih proizvoda, koriste fosfa¬ 
te i polifosfate za zadržavanje dodane vode u mesni proizvod, 
čuvajući postignutu konzistenciju i oblik proizvoda. Kakav je 
mehanizam tehnološkoga djelovanja fosfatnih i polifosfatnih 
soli u mesnim proizvodima? 

ATP-a (adenozin trifosfat) ima 0,1 - 0,3% u različitom mesu, 
različitoga mišićnoga statusa. 

Nakon klanja dolazi do gubitka ATP-a, topljive bjelančevine, 
aktin i miozin prelaze u netopljivi aktomiozin i smanjuju se 
vezanja vode u mesu. Dodavanjem fosfata i polifosfata, mi¬ 
jenja se pH mesa, otvara se mogućnost dodavanjem vode i 
vezanja i zadržavanja u mesu. Da bi se postigao optimalan 
učinak obnavljanja mogućnosti vezanja vode u meso doda¬ 
vanjem fosfata i polifosfata, dovoljno je dodati količinu do 0,3 
%, izraženo kao P 2 0 5 na mesni i masni udio proizvoda. Preci¬ 
znije, dovoljno je dodati do 0,22% fosfata i polifosfata izra¬ 
ženo kao P 2 O s da bi se postigla tehnološka nužnost i dobar 
učinak na proizvod. Svako dodavanje više od 0,22% utječe na 
veće vezanje vode, smanjuje kakvoću mesnoga proizvoda i 
oštećuje i zdravlje i džep potošača. Kako o načinu određivanja 
dodanih fosfata i polifosfata i interpretacije rezultata analiza 
postoje stručne dvojbe, nije potrebno zadržavati se na tome, 
osim da je učinak prodavanja vode, umjesto mesa, postignut. 
Ipak, u zadnje vrijeme sve se više, osim fosfata i polifosfata, 
koji otvaraju proteinsku strukturu mesa prema zadržavanju 
vode, koriste i drugi zgušnjivači, kao hidrolizati kožica svinj¬ 
skoga ili goveđega podrijetla. Za razliku od fosfata i polifosfa¬ 
ta, koje je, ipak, analitički moguće odrediti, drugi zgušnjivači, 
bilo iz kategorije aditiva, bilo iz kategorije drugih sirovina (od 
kožica), ne mogu se točno odrediti, jer su tijekom tehnološ¬ 
koga procesa razgrađeni ili ugrađeni u konačni proizvod. Već 
navedena „šunka za pizzu" dobar je primjer takve obrade, jer 
će se, nakon otvaranja originalnog omota i stajanja nekoliko 
sati, vidjeti koliko vode ispušta taj proizvod. Ako se isti ter¬ 
mički obradi, ispeče, od velikoga komada „šunke za pizzu" 
ostat će samo komadić mesa. Povežemo li to s prethodnom 
krivotvorinom sastojaka koji dolaze u takav proizvod, nije ni 
čudno da je cijena toga proizvoda, iako mala na tržištu, više 
nego velika za vodu i pregršt bjelančevina problematičnoga 
podrijetla. 


Velike količine fosfora utječu na zdravstvenu ispravnost sa¬ 
moga proizvoda, priječeći resorpciju kalcija, a potiču i otpu¬ 
štanje kalcija iz kostiju. 

Otopinom fosfata i polifosfata tretiraju se i očišćeni račići, koji 
na taj način zadržavaju više vode u sebi. No, to se može i kvali¬ 
tativno dokazati (po vrsti fosfata) i kvantitativno odrediti. 

Što sadrži zamjena za sir? Zamjena za sir ima nedefiniranu ma¬ 
snoću biljnoga ili životinjskoga podrijetla, škrob, modificirani 
škrob, fosfate i polifosfate, kazein, konzervanse, boju i aromu. 
Proizvod se obrađuje doslovno u kotlu, aktivirajući škrob i mo¬ 
dificirani škrob na povišenoj temperaturi, umješavajući kazein 
i masnoću, a fosfati i polifosfati emulgiraju smjesu. Smjesa se 
nakon aktivacije škroba i dobre homogenizacije svih sastojaka, 
a prije ispuštanja u kalupe, aromatizira bilo kojom odabranom 
mliječnom aromom (recimo sira gaude) i oboji karotenima. 

Nakon zgušnjavanja, do konzistencije sira za rezanje ili riba¬ 
nje, blokovi zamjene za sir režu se na komercijalne veličine, 
pakiraju u plastičnu ambalažu i prodaju. Vrlo rijetko će pro¬ 
sječni potrošač uočiti prefiks „zamjena za SIR", a okusom i 
konzistencijom bit će zadovoljan. Na pizzi, pri pečenju, takvi 
se proizvodi dobro termički ponašaju i zadržavaju konzisten¬ 
ciju zbog posebno odabranoga modificiranoga škroba koji je 
termostabilan. Rok trajanja produžit će konzervansi. 

Prikrivanje loše provedenoga tehnološkoga postupka obično 
se obavlja naknadno, na proizvodima na kojima je to moguće 
napraviti prije punjenja. Tako se, zbog loše pasterizacije, do¬ 
daju konzervansi ili čak druge nedopuštene tvari iz kategorije 
dezinficijensa, samo u svrhu da se trajnost proizvoda produži, 
bez obzira na cijenu zdravlja pojedinačnoga potrošača. Mogu 
se dodati zgušnjivači zbog poboljšanja konzistencije, prirod¬ 
ne boje zbog standardizacije boje proizvoda, zbog uporabe 
loših sirovina ili neadekvatne tehnološke obrade i si. 

Kao pravi primjer nuđenja razlikovanja hrane od slične hrane 
je uporaba bojila za bojanje čipsa ili ketchupa u plavo (Heinz). 


Takvo bojenje konvencijalnih proizvoda zbog razlikovanja od 
sličnih proizvoda nije zdravstveno dopušteno, zbog utjecaja 
na ADI za aditive, suprotno je osnovnoj namjeni aditiva i tra¬ 
diciji. 

Svojevremeno se na tržištu pojavio proizvod blage želatino- 
zne konzistencije, jarko obojen sintetskim organskim bojili- 
ma, sladak i aromatiziran voćnim aromama. Naziv mu je bio 
Splash (mrlja), a punio se u automate i, primjereno ohlađen 
na 4°C, trebao je predstavljati neku vrstu osvježavajuće slasti¬ 
ce, između sladoleda i aromatiziranoga bezalkoholnoga pića. 
Vrlo brzo ocjenjen je od potrošača i stručnjaka kao potpuno 
nepotreban i prehrambeno problematičan proizvod, jer je bio 
samo zašećerena, aromatizirana, obojena i ugušćena voda. 

Nedeklariranje aditiva može se pripisati neznanju proizvođa¬ 
ča, nepraćenju sastava sirovina koje ugrađuje u svoj proizvod, 
nepoznavanja načela ,,carry over", kao i namjernog izostav- 
Ijanja označavanja aditiva. Obično se u klasičnoj analitičkoj 
kontroli aditiva u hrani otkrije ako aditiv zaostane u proizvo¬ 
du. Ako se radi o aditivu koji se razgradi tijekom tehnološke 
obrade, tada je to vrlo teško otkriti. Vrlo često proizvodi nose 
oznaku„bez konzervansa" ili bez„bojila" ili manje spretne izja¬ 
ve „bez dodanih aditiva", podrazumijevajući sve aditive koji 
se nalaze na popisu. Kod prvih izjava „bez bojila" ili „bez kon¬ 
zervansa" značilo bi da se niti jedan od navedenih aditiva ne 
smije naći u proizvodu, ni u tragovima. Vrlo često, u zavisnosti 
o vrsti proizvoda, nalaze se tragovi konzervansa ili dodanih 
prirodnih bojila ili čak sintetskih organskih bojila. Kod voćnih 
proizvoda često se sirovina obrađuje konzervansima na bazi 
sumpora pa određena količina sumpornoga dioksida zao¬ 
stane ili u slobodnom obliku ili u vezanom obliku nestabilne 
sumporaste kiseline. Ukoliko se sumporni dioksid nađe, tada 
je proizvođač krivo koristio izjavu da je proizvod bez konzer¬ 
vansa. Sirila su, inače, konzervirana klasičnim konzervansima 
na bazi sorbinske i benzojeve kiseline, arome su bojane sin¬ 
tetskim organskim bojilima da bi bile što sličnije vrsti voća 
čije ime nosi aroma. Sve se to danas analitički može dokazati 

i kvantificirati. U većini slučajeva ti aditivi nemaju tehnološku 
ulogu u konačnome proizvodu i smatraju se prenesenim iz 
sirovina (carry over) i ne trebaju se deklarirati. No, tu je kvaka, 
jer ako se ne trebaju deklarirati kao sastojak ne smije se na 
proizvodu niti isticati da u tome proizvodu nema konzervan- 
sa ili bojila ili si. To se, također, smatra krivotvorenjem, jer su 
izjave proizvođača namijenjene potrošačima i moraju biti isti¬ 
nite, inače dovode potrošača u zabludu, što nije dopušteno. 
Posebno je kriva izjava „bez dodanih aditiva", koja bi trebala 
uvjeriti potrošača daje proizvod napravljen bez aditiva. U toj 
se izjavi može razumjeti da su aditivi korišteni samo u proi¬ 
zvodnji sirovina, ali da proizvođač nije dodao aditive u tijeku 
tehnološke proizvodnje gotovoga proizvoda. Međutim, time 
se isto dovodi potrošača u zabludu, nudeći mu proizvod koji 
ipak u sebi sadrži makar i male količine aditiva. 

Danas ni sirova jabuka, koja se prodaje na veliko, ne može biti 
stavljena u promet ako joj nije dodan površinski film voska 
(aditiva) koji priječi dehidraciju. Skoro svaki sušeni proizvod 
koji se stavlja u promet obrađen je manjom ili većom količi¬ 
nom sumpornoga dioksida, ne uvijek u svrhu konzerviranja, 
nego zbog sprječavanja oksidacije (kao antioksidans) i pro¬ 
mjene boje. Ima proizvoda u čijoj se proizvodnji ne koriste 
aditivi, ali oni su vrlo rijetki. 

Do prije nekoga vremena u hrani koja se uvozi, a proizvedena 
je u zemljama izvan EU, mogao se naći aditiv koji nije dopu¬ 
šten, no to je u zadnje vrijeme rjeđa pojava, zbog učestalih 
kontrola. 

KRIVOTVORENJE SASTAVA I OBLIKOVANJE 
PROIZVODA UZ DODATAK NEDOPUŠTENIH 
I PO LJUDSKO ZDRAVLJE ŠTETNIH TVARI 

Melamin - prva kriza povezana s melaminom iz sredine 2007. 
godine bila je sa životinjama, tako da se u određenu hranu za 
pse i mačke dodavalo mlijeko koje je bilo razrijeđeno, a bje¬ 
lančevina nadomještena melaminom. Već tada je utvrđeno 

da je sirovina koja se dodavala u hranu za životinje proizve¬ 
dena u Kini. 



N 



Slika 2. - Strukturna formula melamina 


Kod krivotvorenja mlijeka u prahu svrha dodavanja melamina 
je da se u razrijeđeno mlijeko doda spoj koji se standardnom 
kontrolom određivanja bjelančevina mlijeka preko dušika te 
preračunavanjem preko faktora prikazuje kao očekivani sadr¬ 
žaj bjelančevina za mlijeko. 

Melamin je organska baza, molekulske formule C 3 H 6 N 6 (IU- 
PAC naziva 1,3,5-triazin-2,4,6-triamin), dakle sintetski kemijski 
spoj koji se koristi u različitim industrijama plastičnih masa i 
premaza, tvarima za čišćenje, kao dodatak za prehranjivanje 
biljaka i za proizvodnju pesticida. On je tvar sintetskoga po¬ 
drijetla i nije dopušten za dodavanje u hranu. Upravo zbog 
toga što se ne nalazi u prirodi, nego se mora sintetizirati, 
moguće je doći do izvora ili proizvođača i time postići sljedi- 
vost pri prodaji. Za razliku od čistoga melamina, na tržištu se 
nalazi melamin tehničke čistoće i sam po sebi sadrži oneči¬ 
šćenje, cijanomokračnu kiselinu, koja zajedno s melaminom 
stvara netopljive kristale u bubrezima, zatvarajući bubrežne 
kanale i razarajući tkivo. Kada bi se dodavao čisti melamin, 
cijena koštanja konačnoga proizvoda bila bi visoka i ne bi bila 
prihvatljiva iz ekonomskih razloga. Izvan Kine nisu zabilježe¬ 
ni slučajevi s posljedicama koje bi se povezale s hranom koja 
je sadržavala melamin, a i većina zemlja svijeta zatvorila je 
granice za proizvode koji dolaze iz Kine i koji bi možda mogli 


sadržavati i male količine melamina. Inače, u mlijeku u koje 
je dodavan melamin nađene su količine i do 2,5 g po kg pro¬ 
izvoda. LD ( lethal dose, količina koja izaziva smrt polovice 
onih koji su konzumirali štetnu tvar) za melamin za ljude nije 
utvrđen, ali kod štakora iznosi 3161 mg po kg tjelesne mase, 
a za miševe iznosi 3248 mg po kg tjelesne mase. Zbog niske 
toksičnosti na miševima i štakorima može se zaključiti da ljudi 
nisu akutno ugroženi. 

Znanstvenici EFSA-e i Svjetske zdravstvene organizacije 
(WHO), kao i drugih zemlja s dobro ustrojenim sustavom za¬ 
štite zdravlja, sigurnosti hrane, smatraju da unošenje malih 
količina kratkoročno ne predstavlja akutni rizik, ali kroz duže 
vrijeme unosa te male količine predstavljaju opasnost. 

Na temelju poznatih podataka, smatra se da količina od 0,35 
- 0,5 mg po kg tjelesne mase dnevno (TDI - toksični dnevni 
unos), unošena kroz cijeli život, neće prouzročiti posljedice 
na zdravlje. Ta toksikološka procjena količine melamina koji 
se može unositi dnevno koristi faktor sigurnosti 100 i odnosi 
se na sve dobne skupine ljudi. Količina označena zvjezdicom 
granica je sigurnosti unosa koji su postavili kanadski znan¬ 
stvenici, dok je 0,5 mg po kg tjelesne mase postavljeno za 
EU. Za čovjeka težine od 75 kg to bi iznosilo 25,25 - 37,5 mg 
dnevno iz svih izvora. 

Monaskus red - U nizu bojila koje se zlorabe u svrhu „nu¬ 
đenja" ili prikazivanja boljeg izgleda nego što je, javljaju se 
i bojila koja nastaju kao produkt fermentacije kvasaca roda 
Monascus na riži kao podlozi.To su kvasci: 

• Monascus purpureus 

• Monascus pilosus 

• Monascus ruber 

Kao podloga se koristi polirana riža, koja se najprije potapa 
u vodu, nakon močenja sterilizira, inokulira čistom kulturom 
Monscusa, fermentira 7 dana na 25-35 °C, prosijava, melje, 
suši na 60°C, pasterizira, pakira i prodaje. U tome slučaju fer¬ 


mentirana riža sadrži i biomasu kvasaca iz roda Monascus, 
a iz biomase kvasaca roda Monascus mogu se izdvojiti čisti 
pigmenti crvene, narančaste i žute boje. Tako izdvojeni pi¬ 
gmenti koriste se u azijskim zemljama kao bojila za prehram¬ 
bene proizvode. Odnedavno se koriste i u zemljama EU, ali je 
njihovo korištenje nelegalno i nije zakonski uređeno, ne samo 
s pozicije utvrđenih kriterija čistoće, nego i pozicije krivotvo¬ 
renja hrane. 

Kemijska su ispitivanja pokazala da laboratorijski uzgojene 
kulture Monascus purpureus DSM1379 fermentiraju rižu, stva¬ 
rajući mikotoksin citrinin u količinama 600 - 800 mg/kg. U 
paralelnim istraživanjima, fermentirane riže s tržišta, nađene 
količine citrinina manje su od 50 mg/kg, što je i razumljivo, jer 
različiti tipovi proizvoda sadrže različitu količinu fermentirane 
riže pa time i bojila. Ipak, po nekim drugim svojstvima, može 
se zaključiti da su nuđeni proizvodi nestandardni po sastavu 
i načinu pripreme. 

Kemijski naziv citrinina je (3R-trans)-4,6-dihidro-8-hidroksi- 
3,4,5-trimetil-6-okso-3H-2-benzopiran-karboksilna kiselina. 
Proizvode ga i razne vrste Pencilliuma i Aspergillusa koje one¬ 
čišćuju hranu, a nađen je kod voća, povrća i naročito kikirikija. 
Čovjek oralnim putem unosi citrinin u organizam. U kontro¬ 
liranim testovima na karcinogeno djelovanje kod muških je 
štakora nađeno da citrinin izaziva tumore na bubrezima, a 
kod nekih drugih pokusa na glodavcima i promjene na em¬ 
brijima. 

U pogledu kancerogenoga djelovanja na čovjeka, nema epi¬ 
demiološki prijavljenih slučajeva. 

Ipak, za razliku od mikotoksina koji nastaju u namirnici oneči¬ 
šćenjem s mikotoksikotvornim plijesnima, kvasac iz roda Mo¬ 
nascus uzgaja se za namjerno dodavanje namirnicama, zbog 
bojenja (u zemljama izvan EU), a posebno dobro pročišćen 
koristi se u hrani za posebne prehrambene potrebe, kao „cr¬ 
vena riža". 

Tablica 7 - Vrste proizvoda i količine Monaskus red, fermentirane riže/bojila kojima se postiže očekivana boja 


Naziv proizvoda 

Preporučene količine u % 

Naziv proizvoda 

Preporučene količine u % 

Kobasica/šunka/meso 

0,005 - 0,2 

morski proizvodi 

0,1 - 0,2 

Sladoled 

0,02 - 0,1 

Umak 

0,02-0,1 

Koncentrat rajčice 

0,5-2 

Đem/konfitura 

0,02 - 3 

Curry /začin 

0,005 

Slastice 

0,001-0,005 

Sneck proizvodi 

0,02 - 0,1 

Ferm. bean curd 

0,2-2 

Pečena patka/pile 

0,5-1 

Crveno vino 

0,2- 1 

Voćni sokovi/pulpa 

0,002 - 0,005 

Za umak pri kuhanju 

0,5 - 2 žličice ili tabletice 


Bojila koja nastaju fermentacijom Monascusa na riži samo po¬ 
tvrđuju traženja proizvođača za manje skupim, ali atraktivnim 
bojilima iz kategorije „prirodnih bojila". Krivotvorenje hrane 
samim time se podrazumijeva, ali se može teško dokazati. 

Metilensko žutilo (Methyl yellow, C.l. 11020 ) u začinima tipa 
curry - Belgijska agencija za sigurnost hrane (AFSCA/FAVV) je 
2009. godine, tijekom rutinske provjere začina carry u prahu 
proizvođača Madras, Indija, našla nedopušteno bojilo meti¬ 
lensko žutilo (methyl yellow). Kemijski naziv metilenskoga 
žutila je 4-dimetilaminoazobenzen i koristi se i kao indikator 
koji pod određenim uvjetima mijenja svoju osnovnu boju, 
ukazujući na kraj kemijske reakcije. U začinima je nađeno 1,6 
mg/kg ili 1600 pg/kg, dok je granica osjetljivosti metode 15 
pg/kg. Metil žutilo potencijalni je kancerogen i mutagen, a 
količine koje su određene u začinima vrlo su male, kao i koli¬ 
čina začina koja se upotrebljava. 

Svrha dodavanja metilenskoga žutila je dobivanje atraktivne 
boje pri primjeni začina. 

AFSCA (Agence federale pur la securite de la chaine alimen- 
tare) izjavila je da za potrošače koji su konzumirali curry s do¬ 
danim bojilom rizik akutne toksičnosti sigurno ne postoji, ali 
rizik kronične toksičnosti trebalo bi ipak pomnije istražiti, jer 
nije poznato od kada su navedeni proizvodi obojani metilen- 
skim žutilom. 


Povučeni su curryji koji su dodavani u Cayenne pepper trgo¬ 
vačke marke Delhaize robnoga lanca, ali i začinjeni proizvodi 
od piletine, paelje, crveni curry, neki riblji proizvodi, Topaz cu- 
rry te Antarcticov Ciagalou curry. 

Druga kancerogena bojila 

Grupa Sudan bojila sastoji se od više crvenih bojila: 

Sudan 1 (Cl 12055), Solventyellow 14 
Sudan 2 (Cl 12140), Solvent Orange 7 
Sudan 3 (CI26100), Solvent red 23 
Sudan 4 (Cl 26105), Solvent red 24 

Ta grupa, zajedno s bojilima 4-(dimetilamino) azobenzen i 
Para Red (Cl 12070) (paranitraniline red - Pigment Red 1 ), spa¬ 
da u grupu sintetskih azo-bojila, topljivih u ulju. 

Do 1956. godine neke su zemlje koristile navedena bojila za 
bojanje hrane, ali je, tijekom uspostave lista aditiva, temeljem 
toksikološke evaluacije, nađeno da ta bojila predstavljaju 
zdravstveni rizik i zabranjena su za korištenje u hrani. Raspad- 
ni produkti tih bojila kancerogeni su i teratogeni, a, prema 
IARC (International Agency for Research on Cancer), spadaju 
u treću kategoriju kancerogena. 

Sudan bojila inače se koriste za bojenje sintetskih materijala, 
voskova, naftnih derivata, otapala, pasta za cipele i pasta za 

parkete. Slijedom navedenoga, nisu na pozitivnoj listi aditi- 
va EU. U svibnju 2003. identificirano je bojilo Sudan u hrani 
u Francuskoj (podaci AFSSA). Do kraja 2003. godine Europski 
brzi sustav uzbunjivanja (RASFF) dao je ukupno 119 obavi¬ 
jesti o nalazu spornoga bojila u uzorcima čili paprike u pra¬ 
hu, kao i u hrani koja je sadržavala čili. Tijekom 2004. godine 
brzi sustav uzbunjivanja za hranu i hranu za životinje (RASFF) 
izvijestio je o 282 uzorka hrane sa spornim bojilima, a 2005. 
godine o 70 uzoraka hrane. Zemlja proizvodnje čilija u prahu 
najčešće je Indija, a zemlje proizvodnje gotove hrane (umaci, 
mesni proizvodi i dr.) zemlje su EU. 

Najčešće, sporni uzorci hrane su čili paprika u prahu, curry, 
umaci s čili paprikom u prahu, vvorchester umaci, umaci za pi- 
zzu, snack proizvodi okusa čilija pa sve do mesnih proizvoda 
u koje se dodaju mješavine začina. 

Intenzitet boje začina čilija, kao i postojanost boje, vrlo je bit¬ 
na za kupca. Neki proizvođači čilija, posebno iz Indije, kori¬ 
stili su sporna azo bojila za krivotvorenje, odnosno pojačanje 
boje proizvoda. 

U cilju sprječavanja stavljanja hrane sa spornim bojilima u pro¬ 
met, donijete su odluke o mjerama za kontrolu nedopušteno¬ 
ga bojila (Dir. 2003/460/EC; Dir. 2004/92/EC), ali se i danas, s 
vremena na vrijeme, nađu proizvodi, obično ljutog okusa, koji 
sadrže Sudane. 

ZAKLJUČAK 

Razne štetne tvari koje se mogu naći u hrani posljedica su pri¬ 
rodne interakcije pojedinih sastojaka u hrani, utjecaja okoliša 
i tehnologije, loše provedenoga tehnološkoga postupka, loše 
primijenjenih agrotehničkih mjera ili odabira loših sirovina. 
Zajedničko im je akutan ili kroničan utjecaj na zdravlje ljudi. 

Krivotvorenje hrane je, za razliku od prethodnoga, osmišljena 
namjera korištenja sirovina koje su manje vrijedne, mijenja¬ 
nja obilježja podrijetla, uporabe aditiva suprotno dopušteno¬ 


me načinu i uporaba sirovina ili kemikalije koje su zabranjene 
za dodavanje hrani. Za razliku od drugih štetnih tvari koje se 
mogu naći u hrani, namjerno krivotvorenje posao je koji ne- 
kome donosi korist, a potrošaču može utjecati na zdravlje. U 
najvećem broju slučajeva krivotvorenja hrane može se slijedi¬ 
ti tijek krivotvorenja i sumnjati ili ući u trag krivotvoriteljima s 
imenom i prezimenom. 

Krivotvorenje se, temeljem nedefiniranja kategorija hrane, 
često ne može jasno prepoznati, a krivotvoritelji tu činjenicu 
koriste da bi „razvijali" nove proizvode upitne prehrambene 
vrijednosti. Prehrambena vrijednost hrane glavni je čimbenik 
kada se procjenjuje prehrambeni profil hrane. Prehrambe¬ 
no vrijedna hrana donosi organizmu potrebne sastojke koji 
utječu na metabolizam čovjeka, dajući mu sve ili najviše od 
potrebnoga. Kada se prehrambeno vrijedni sastojci mijenja¬ 
ju manje vrijednim ili čak bezvrijednim sastojcima, moguć je 
utjecaj na zdravlje potrošača. Ako su punovrijedni sastojci 
zamijenjeni štenim sastojcima, tada je zdravlje potrošača si¬ 
gurno ugroženo. 

Danas zdravstvena statistika upozorava na porast broja preti¬ 
lih osoba, porast kardiovaskularnih bolesti, bolesti probavno- 
ga trakta, što ima za posljedicu porast dijabetesa tipa 2, mož¬ 
danih i srčanih udara, pojave karcinoma. Jedan od čimbenika 
je hrana koju jedemo, kao i prehrambene navike i kretanje. 
No, ako je hrana koju jedemo manje vrijedna, što se postiže 
krivotvorenjem i proizvodnjom hrane lošega prehrambenog 
profila, tada je ljudima koji njeguju prehrambene navike i kre¬ 
tanje teško prepoznati ili odabrati. 

Dakle, potencira se problem sigurnosti hrane s pozicije one¬ 
čišćivača i pesticida, a zdravstvena ispravnost hrane služi kao 
Trojanski konj, koji u svojoj utrobi nosi razarače u obliku loše 
kakvoće hrane, u najvećoj mjeri posljedice krivotvorenja hra¬ 
ne. Jasnije, hrana koja se nalazi na stolu može biti zdravstveno 
ispravna, bez onečišćivača i pesticida, mikrobiološki čista, a da 
isto tako putem sastava i osnovnih sastojaka štetno djeluje na 
zdravlje ljudi. 

FIZIKALNE 
OPASNOSTI U 
HRANI 

prof. dr. sc. Tomislav Klapec 


Fizikalni su onečišćivači primjese i onečišćenja u hrani koji 
uključuju komadiće stakla, plastike, gume, metala (od sačme 
u ustrijeljenim životinjama do vijaka i sličnih dijelova proce¬ 
sne opreme), kosti, tkanine, drvo, kamen, kukce, male životi¬ 
nje, hrđu itd. Najčešće u hranu dospijevaju nenamjerno, ali 
mogu biti i namjerno dodavani, u svrhu patvorenja ili sabota¬ 
žom od strane zaposlenika, pri čemu narušavaju estetiku pro¬ 
izvoda i/ili su izvor opasnosti za potrošača. Ponekad i sama 
namirnica, temeljem svojih dimenzija i fizikalnih svojstava, 
može predstavljati opasnost. 

IZVORI U HRANI 

Strana se tijela mogu pronaći u svim vrstama hrane. Računa¬ 
jući udjele opasnosti u hrani i krmivima na području EU (tzv. 
RASFF obavijesti u četverogodišnjem razdoblju, 2003.-2007.), 
utvrđen je ukupni doprinos fizikalnih opasnosti od 1%. lako 
ozbiljni slučajevi kontaminacije nisu česti, mogu, pak, rezulti¬ 
rati teškim, kratkoročnim i dugoročnim ekonomskim posljedi¬ 
cama za proizvođača, ukoliko uslijedi povlačenje proizvoda s 
tržišta. Najčešće pritužbe i problemi vezani su uz komadiće pla¬ 
stike i stakla (otprilike po 40%) te metalna onečišćenja (13%). 
Udio proizvoda koji predstavljaju opasnost gušenja, u gore 
spomenutome četverogodišnjem periodu, iznosio je 23% i od¬ 
nosio se uglavnom na slatkiše. Primjerice, želirani slatkiši, npr. 
tzv. jelly mini-cups (Slika FOpOI), na bazi konjaka (popularna 
dalekoistočna biljka Amorphophallus konjac), zabranjeni su u 
EU 2002. godine, zbog zabilježenih slučajeva gušenja djece i 
starijih osoba, od kojih je nekolicina završila kobno. 

Upravo su se dimenzije tih proizvoda, u kombinaciji s pove¬ 
ćanom tvrdoćom i smanjenom topljivošću želatine od konja¬ 
ka, pokazali problematičnim. Nakon slatkiša, najčešći izvori u 
hrani fizikalnih onečišćivača bila su složena jela, začini i bezal¬ 
koholna pića. 

Ponekad se u konzervama s morskom ribom (naročito losos) 
i školjkašima mogu pronaći kristali koji podsjećaju na staklo. 
Riječ je o bezopasnome mineralu struvitu (amonijmagnezij 

Slika FOpOI - Želi rani slatkiši koji su izazvali više smrtnih 
slučajeva gušenjem 


fosfat), koji nastaje spontano iz sastojaka konzerve. 
ZDRAVSTVENI RIZICI 

Ozljede i druge štetne posljedice ovise o svojstvima i veliči¬ 
ni materijala te tipu namirnice. Praćenjem ozljeda izazvanih 
stranim primjesama tijekom gotovo tri desetljeća, FDA je uo¬ 
čila da jedino tvrde i oštre čestice promjera između 7 i 25 mm 
mogu biti opasne. Čestice veće od 25 mm dovoljno su velike 
i uočljive te su male šanse da ih potrošač proguta. Potencijal¬ 
ni izvori u hrani opasnosti, prvenstveno za dojenčad i starije 
osobe, tvrde su i oštre primjese promjera 2-7 mm, uz moguć¬ 
nost porezotina, oštećenja zuba, gastrointestinalnih trauma 
(perforacija) i/ili izvora infekcija itd. Sposobnost izazivanja gu¬ 
šenja djece ispod tri godine testira se posebnom procedurom 
s cilindrom (promjera 31,7 mm, dužine 57,1 mm). Ukoliko 
proizvod ili dio proizvoda namijenjenoga djeci do tri godine 
starosti ispunjavaju cilindar koji dimenzijama odgovara grlu 
djeteta te dobi, proizvod se povlači s tržišta. 

Neizravna opasnost od fizikalnih onečišćenja u hrani poslje¬ 
dica je unosa kemijskih onečišćivača (npr. komadićima pro¬ 
cesne opreme s hidrauličkim uljem) ili zbog uvođenja i/ili po¬ 
državanja bioloških opasnosti. Primjesama se mogu unijeti 
opasni mikroorganizmi u namirnicu ili komadići izolacije u 

ambalažnome materijalu mogu smanjiti učinkovitost termič¬ 
ke sterilizacije. 

Najosjetljivija na fizikalne opasnosti su mala djeca (naročito 
ona do tri godine starosti) te starije osobe. Procijenjeno je da 
oko 80% svih potencijalno štetnih ingestija stranih tijela iz 
hrane otpada na djecu i da će do 5% istih izazvati ozljedu. 

STRATEGIJE SMANJENJA RIZIKA 

Hrvatskim Zakonom o hrani izrijekom su spomenute fizikalne 
opasnosti te odgovarajućim pravilnicima i normama detalj¬ 
nije regulirano ispitivanje sukladnosti propisanim zahtjevima 
kakvoće. 

Proizvođači moraju uključiti metode sprječavanja kontamina¬ 
cije sirovina i namirnice, pri čemu se to najučinkovitije posti¬ 
že primjenom dobre proizvođačke prakse i prepoznavanjem 
kritičnih točaka u proizvodnome procesu uz HACCP pristup. 
Jedinične operacije, npr. u preradi voća i povrća, trebaju biti 
u mogućnosti ukloniti nenamjerne strane primjese, poput 
kamenja, korova, kukaca i si. Dodatni razlog je i zaštita pro¬ 
cesne opreme, koja oštećenjem može povećati vjerojatnost 
fizikalnoga onečišćivanja. U tome je smislu nužno i redovito 
preventivno održavanje opreme. Osmišljavanjem odgovara¬ 
jućega načina distribucije i skladištenja proizvoda, može se 
isključiti mogućnost onečišćenja u tim stadijima proizvodnje. 
Minimalna je mogućnost onečišćenja hermetički zatvoreno¬ 
ga proizvoda. Sabotaže zaposlenika kontroliraju se dobrim 
upravljanjem i obrazovanjem o pravilnome rukovanju hra¬ 
nom i HACCP načelima, uz osvještavanje činjenice daje sigur¬ 
nost hrane obveza svih i da se mogući propusti mogu odraziti 
na samo poslovanje tvrtke i radna mjesta. Preporučuje se da 
plastične vrećice ili zavoji koje imaju zaposlenici budu inten¬ 
zivnih boja, da se lakše uoče u proizvodu, ukoliko u njemu 
završe. Nezaštićeni izvori svjetla, trebaju biti zabranjeni u po¬ 
gonu, zbog mogućnosti rasprskavanja stakla žarulje.Također, 
sitni predmeti (olovke, termometri itd.) ne bi se trebali unositi 
u pogon ukoliko nisu doista nužni. Način čišćenja pogona, 


ovlašćivanje radova u pogonu te rukovanje i smještanje otpa¬ 
daka od ambalaže i si. još su neki od brojnih načina nadzora 
zagađenja. Strateška procjena stanja kod razvoja i primjene 
odgovarajućega preventivnoga HACCP programa trebala bi 
uključivati: 

• procjenu sustava nadzora štetnika, procjenu opreme za 
uklanjanje fizikalnih onečišćivača, opće stanje pogona i 
njegovo održavanje te načine zaprimanja sirovina i distri¬ 
bucije gotovog proizvoda, 

• pregled ambalažnoga materijala i načina rukovanja nji¬ 
me, naročito ako je riječ o staklu, 

• pregled poljoprivrednih postupaka (ako je primjenjivo), 

• pregled navika i rada zaposlenika, uključujući zaposlene 
na održavanju opreme, 

• evaluaciju ambalažiranoga proizvoda, uz provjeru her¬ 
metičnosti i 

• pregled evidencije žalbi potrošača, zbog uvida u moguće 
prijave ozljeda. 

Tijekom vremena razvijeno je niz domišljatih i učinkovitih 
metoda detekcije i izdvajanja stranih materijala iz hrane. Tri 
se glavne metode koriste u isključivanju neželjenih fizikalnih 
onečišćivača: ručna provjera i odvajanje, separacijske tehnike 
te automatska detekcija i odbacivanje. Većina prerađivača i 
dalje koristi ljudsku radnu snagu, iako povećanjem kapacite¬ 
ta raste i primjena metoda iz druge dvije skupine za dodatnu 
učinkovitost i sigurnost. 

Separacijske tehnike podrazumijevaju razdvajanje na teme¬ 
lju različitih fizikalnih ili kemijskih svojstava, kao što su oblik, 
veličina, masa, sposobnost plutanja, aerodinamički otpor, 
magnetska propusnost itd. Tehnike koje se koriste su prosi¬ 
javanje, filtracija, flotacija, membranske tehnike, magnetska 
separacija, primjena aeroklasifikatora i dr. 

Detekcijske se tehnike baziraju na uočavanju razlike između 
strane tvari i sirovina / hrane, što aktivira tzv. mehanizme od¬ 


bacivanja (ručni ili automatizirani, npr. foto okidači, poluge, 
zračne mlaznice, povratni transporteri itd.). Detektori metala 
uklanjaju strane tvari od željeza, nehrđajućega čelika, bronce, 
olova i aluminija itd., te, osim samoga metala, njegove ma¬ 
gnetske permeabilnosti i električne vodljivosti, na učinkovi¬ 
tost utječu svojstva samoga proizvoda, okoliš detektora i dr. 
Primjena strojnoga vida (mjerenjem reflektiranoga vidljivoga, 
ultraljubičastoga, infracrvenoga ili fluorescentnoga zračenja) 
u detekciji korisna je zbog primjenjivosti na komadiće plasti¬ 
ke, gume ili stakla. Opsežnim programiranjem, uređaji koji 
rade na tome načelu automatizirano će prikupljati i obrađi¬ 
vati sliku dobivenu kamerom, uz kriterije, poput boje (Slika 
FOp02; izvor: USDA ARS), oblika, veličine, prisutnosti, orijen¬ 
tacije itd. Neispunjenje programiranih kriterija pokreće odba¬ 
civanje segmenta proizvoda na pokretnoj traci. 



Još jedna tehnika rastuće popularnosti, a i primjenjivosti, zbog 
sve niže cijene, su detektori rendgenskim zračenjem. Mogu se 
koristiti za nadzor materijala u cijevima ili gotovoga proizvoda 
u ambalaži (Slika FOp03). Osim metala, kosti i kamena, detek¬ 
tiraju i gumu, staklo, kosti i plastiku visoke gustoće. 

« 



Slika FOp03 - Detektori rendgenskim zračenjem mogu 
pomoći u otkrivanju onečišćivača u hermetički zatvorenim 
konzervama 

Nove detekcijske tehnike, poput primjene mikrovalova, ul¬ 
trazvuka, lasera, magnetske rezonancije, odziva zvučnog im¬ 
pulsa, i si., pokazale su se primjenjivim u pokusnim uvjetima. 
Treba imati na umu da prije industrijske primjene moraju pro¬ 
ći početnu procjenu, stalne provjere tijekom rada i promjena 
postupka proizvodnje i dr., da bi bile doista učinkovite. 

acidofili - mikroorganizmi koji zahtijevaju niske pH vrijedno 
sti. 


Acceptable Daily Intake - (ADI) prihvatljivi dnevni unos. 


adhezija - povezivanje dvaju tijela međuslojnim silama ili 
mehaničkim blokiranjem u mikrometarskome ili manjem 
mjerilu. 


ADI (prihvatljivi dnevni unos) - je količina nekog aditiva koji 
se može unositi u organizam hranom ili vodom svaki dan ti¬ 
jekom cijeloga životnoga vijeka, bez osjetnoga utjecaja na 
zdravlje. ADI se izražava u mg/kg tjelesne mase, a kao stan¬ 
dard uzima se čovjek od 60 kg. 


RJEČNIK 
KORIŠTENIH 
POJMOVA I 
KRATICA 


ADI nije određen - odnosi se na aditive s vrlo niskom toksič¬ 
nošću, koji, na osnovi dostupnih podataka (kemijskih, bioke¬ 
mijskih, toksikoloških i drugih) te ukupnoga dnevnoga unosa 
s obzirom na količinu koja se dodaje hrani da bi postigla želje¬ 
ni učinak, ne predstavljaju opasnost za zdravlje. Upravo zbog 
navedenoga, ADI ili preporučeni dnevni unos ne izražava se 
numeričkom vrijednosti.Također, pri tome se mora poštovati 
uvjet da se takav aditiv koristi prema načelu dobre proizvo¬ 
đačke prakse, tehnološke učinkovitosti u najmanjoj količini 
kojom se postiže željeni učinak, kao i na način da ne utječe na 
kvalitetu i prehrambene karakteristike hrane. 

ADI prihvatljiv - odnosi se na uporabu aditiva u samo ne¬ 
kim prilikama, kada njegovo prisustvo ne predstavlja toksiko¬ 
lošku prijetnju ili kada je unos samoodređen tehnološkim ili 
senzorskim razlozima. 


aerobi - organizmi koji za svoj rast trebaju kisik. 

AF - aflatoksin, mikotoksin, sekundarni produkt nekih toksi- 
kotvornih plijesni. 

aktivitet vode (a w - vrijednost) - količina slobodne vode u 
okolišu potrebna mikroorganizmu za obavljanje metabolič¬ 
kih reakcija. 

akutna bolest - bolest kod koje se simptomi javljaju u krat¬ 
kome vremenu. 

akutna toksičnost - otrovanje u kojem se simptomi brzo po¬ 
javljuju i traju kratko. 

ALARA - as low as reasonably achievable - što je niže moguće 
u okviru mogućnosti, granica koja se koristi za tvari koje se ne 
bi trebale nalaziti u hrani, ali je njihovu prisutnost nemogu¬ 
će spriječiti, a zbog štetnosti nije moguće postaviti stvarnu 
granicu. 

Amesov test - brz i jednostavan laboratorijski test za istraži¬ 
vanje sposobnosti tvari da izazovu oštećenja gena koja rezul¬ 
tiraju mutacijama. Istraživanje se provodi na nekoliko mutira- 
nih bakterijskih sojeva Salmonella typhimurium. 

antimikrobni agens - kemijski spoj koji razara patogene mi¬ 
kroorganizme. 

antiseptik - kemijski agens za dezinfekciju; za suzbijanje ili 
sprječavanje rasta mikroorganizama. 

apoptoza - programirana stanična smrt; zbog prevelikog 
opterećenja stanica, može pokrenuti slijed reakcija koje re¬ 
zultiraju samouništenjem, odnosno fragmentacijom stanice, 
jezgre i same DNA. 

ASP - Amnesic Shellfish Poisoning (Amnesičko otrovanje 
školjkašima). 

ATA - alimentarna toksička aleukija, bolest prouzročena T-2 i 
HT-2 toksinima plijesni iz roda Fusarium. 

ATP - adenozin-trifosfat - glavno spremište slobodne ener¬ 
gije u stanici. 

BADGE - bisfenol A diglicidil eter. 

BBP - butilbenzil -ftalat. 

BEN - Balkanska endemska nefropatija, endemska, teška, 
kronična obostrana bolest bubrega. 

BFDGE- bisfenol F diglicidil eter. 

BHET - (bis-(2hidroksi-etil)tereftalat). 

bioakumulacija - svojstvo tvari da se ulaskom u žive orga¬ 
nizme trajno ugrađuju i nakupljaju u staničnim tkivima te se, 
ulaskom u lance, prehrane. 

biogeni elementi - kemijski elementi koji ulaze u sastav ži¬ 
votnih makromolekula te izgrađuju živa bića. 

biosinteza - proizvodnja kemijskih tvari tijekom metabolič¬ 
kih aktivnosti mikroorganizama. 

BPA - bisfenol A. 

BPF - bisfenol F. 

CFU - Colony Forming Units (broj mikroorganizama koji tvo¬ 
re kolonije; broj poraslih kolonija). 

čista kultura - mikrobna kultura koja sadrži stanice iste vr¬ 
ste. 

citokrom P450 - je široko rasprostranjena obitelj monook- 
sigenaza (kod ljudi nađeno oko 50 izoenzima), a kataliziraju 
više od 60 vrsta reakcija. Aktivno sudjeluju u prvoj fazi bio- 
transformacije ksenobiotika. 

citotoksičnost - smrt stanice, 
citotoksini - tvari koje oštećuju stanice. 

citrinin - mikotoksin, nefrotoksin; sekundarni produkt plije¬ 
sni vrsta iz roda Penicillium. 

CP - ciguatera poisoning (ciguatera otrovanje), 
curing - proces otvrdnjavanja u polimerizaciji. 

DA - domoic acid (domoična kiselina), neurotoksin. 

Dalton - atomska jedinica mase. 

DAS - diacetoksiscirpenol, mikotoksin iz skupine trihotece- 
na. 

DBP - dibutil-ftalat. 

DBS - di-butil-sebacat. 

DEHA - di-(2-etil-heksil)-adipat. 


dehidratacija - uklanjanje vode; sušenje. 

DEHP - Di-(2-etil-heksil)-ftalat (engl.di-ethylhexyl phthalate). 
DEP- dietil-ftalat. 

dezinfekcija - kemijska ili fizikalna obrada površina zbog 
uklanjanja ili ubijanja mikroorganizama. 

dezinficijens - kemijski agens za dezinfekciju. 

DIDP - di-izodecil ftalat. 

difuzija - proces prodiranja čestica jedne tvari među čestice 
druge tvari, zbog nasumičnoga, termičkoga gibanja. 

dimorfizam - postojanje organizma u dva različita struktur¬ 
na oblika. 

dinoflagelati - alge iz razreda Pyrrophycophyta. 

DINP - di-izononil-ftalat. 

DMP- dimetil-ftalat. 

DNK - dezoksiribonukleinska kiselina; tip nukleinske kiseline 
koji se nalazi u stanicama. 

DNOP - di-N-oktil- ftalat. 

dodatak, aditiv (eng. additive) - tvar koja se dodaje polime- 
ru. 

DON - deoksinivalenol, mikotoksin iz skupine trihotecena. 
DPP - vidi: GMP. 

DSP - Diaretic Shellfish Poisoning (dijaretičko otrovanje školj¬ 
kašima). 

EFSA - European Food Safety Authority - europska agencija 
za sigurnost hrane, čiji je cilj procjena svih rizika vezanih uz 
prehrambeni lanac. Daje savjete zakonodavnoj vlasti EU na 
temelju znanstvenih činjenica, a, kroz komunikaciju s javno¬ 
sti, nastoji podići javnu svijest o sigurnosti hrane. 

egzotoksini - proteinski otrovi koje izlučuje živa stanica, 
eksponencijalna faza rasta - faza maksimalnoga i stalnoga 


rasta; logaritamsko povećanje broja u populaciji mikroorga¬ 
nizama. 

ekstremni halofili - organizmi koji zahtijevaju velike kon¬ 
centracije NaCI. 

emisija - ispuštanje ili istjecanje tvari u tekućem, plinovitom 
ili čvrstome stanju, i/ili ispuštanje energije (toplina, zračenje, 
buka, vibracije, svjetlost) te ispuštanje organizama, iz pojedi¬ 
nog izvora u okoliš, nastalo kao rezultat čovjekovih djelatno¬ 
sti, kao i mikrobiološko onečišćivanje okoliša. 

endokrini „disruptor" - „prekidač" (engl. Endocrine Disrup- 
tor) - pojedine kemijske tvari, bilo prirodne ili sintetske, koje 
mogu djelovati na endokrine žlijezde, hormone ili na mjesta 
svoga djelovanja - ciljna tkiva. 

endotoksini - lipopolisaharidi koji se odvode od staničnih 
stijenki gram-negativnih bakterija. 

enzim - protein koji katalizira kemijske reakcije u živom or¬ 
ganizmu. 

ESBO - epoksidirano sojino ulje. 
etiologija - proučavanje uzročnika bolesti. 

eukarioti - stanični organizmi: alge, gljive, protozoe, biljke, 
životinje. 

eukariotske stanice - stanice s pravom jezgrom i organela- 
ma omeđenima membranom. 

fakultativni anaerobi - organizmi koji mogu rasti u prisut¬ 
nosti ili u nedostatku slobodnoga kisika. 

FAO - Food and Agriculture Organization ofthe United Nations 
- Organizacija Ujedinjenih naroda za hranu i poljoprivredu 
vodi međunarodnu brigu za smanjenje gladi u svijetu. Služi i 
kao izvor znanja i informacija vezanih uz hranu i poljoprivre¬ 
du. Pomažu zemlje u razvoju i tranziciji, da bi unaprijedili po¬ 
ljoprivredu, šumarstvo i ribarstvo, kako bi se osigurala dobra i 
sigurna prehrana za sve. 

FB, - mikotoksin, fumonizin B, 

FDA - U. S. Food and Drug Administration - američka uprava 
za hranu i lijekove odgovorna je za zaštitu javnoga zdravstva, 
osiguravajući sigurnost lijekova (humanih i veterinarskih), 
bioloških proizvoda, medicinskih uređaja, hrane, kozmetike, 
duhana i uređaja koji emitiraju zračenje. Također, približava 
javnosti točne informacije o zdravstvenoj ispravnosti hrane i 
lijekova, temeljene na znanstvenim istraživanjima. 

fikologija - znanost koja se bavi proučavanjem algi. 

filamentozne gljive - gljive s razvijenim hifama i micelijem 
(plijesni). 

Food and Agriculture Organization of the United Nations 

- vidi: FAO. 

fosfaturija - izlučivanje soli fosfora urinom. 

fumonizini - mikotoksini, sekundarni produkti plijesni Fusa- 
rium moniliforme. 

fungicidi - kemijski spojevi koji ubijaju gljive. 

fungistatici - kemijski ili fizikalni agensi koji sprječavaju rast 
i razmnožavanje gljiva. 

Fusarium spp. - toksikotvorne vrste plijesni, česti onečišći¬ 
vači žitarica. 

GAP - Good Agricultural Practices (Dobra poljoprivredna 
praksa). 

GC-FID - plinska kromatografija s plameno ionizacijskim de¬ 
tektorom. 

GC-MS- plinska kromatografija s detektorom masa. 

GC-MS-PYRO - plinska kromatografija s detektorom masa i 
pirolitičkom jedinicom. 

GC - plinska kromatografija. 

generacijsko vrijeme - vrijeme potrebno da se broj mikro¬ 
organizama u populaciji udvostruči. 

germicid - kemijski agens koji ubija mikroorganizme. 

globalna migracija - predstavlja ukupnu količinu tvari koja 
može prijeći iz ambalaže u hranu, odnosno modelnu otopinu 
koja simulira hranu. 

glukozurija - prisutnost veće količine glukoze u urinu. 

GMP - Good Manufacturing Practices (Dobra proizvođačka 
praksa). 

granična vrijednost emisija - propisana je vrijednost, kon¬ 
centracija i/ili razina emisije, izražena u posebnim pokazate¬ 
ljima, koja u jednom ili tijekom više vremenskih razdoblja ne 
smije biti prekoračena. 

HACCP - Hazard Analysis Critical Control Point (Analiza opa¬ 
snosti kritičnih kontrolnih točaka) je sustav koji identificira 
moguće opasnosti (biološke, kemijske i fizičke) koje mogu 
utjecati na sigurnost hrane i korake u procesu, u kojima je 
moguće provoditi mjere za kontrolu tih opasnosti. 

HCI - klorovodična kiselina. 

hindered amine - stabilizatori na temelju tercijarnih amina. 

hipospadija - prirođeni poremećaj razvoja muškoga spolno- 
mokraćnoga sustava, kod kojega se vanjski otvor mokraćne 
cijevi ne nalazi na vrhu penisa. 

homeostaza - održavanje stalnih fizioloških uvjeta u unutar¬ 
njoj okolini stanice, koje osiguravaju mehanizmi enzimske, 
hormonske i živčane prirode, a omogućuje normalan meta¬ 
bolizam (izmjenu tvari i energije), normalno korištenje kisika 
iz atmosfere, dovoljnu uhranjenost i pravilno izlučivanje ot¬ 
padnih produkata. 

HPLC -tekućinska kromatografija visoke djelotvornosti. 

IARC - International Agency for Research on Cancer (Međuna¬ 
rodna agencija za istraživanje karcinoma) dio je WHO-a, ima 
vodeću ulogu u koordinaciji istraživanja o uzrocima raka, a 
tvari dijeli u 5 kategorija: grupa 1 - karcinogeno za ljude; gru- 


pa 2A - vjerojatno karcinogeno za ljude; grupa 2B - moguće 
karcinogeno za ljude; grupa 3 - neklasificirano kao karcino¬ 
geno za ljude; grupa 4 - vjerojatno nekarcinogeno za ljude. 

imisija - koncentracija tvari na određenome mjestu i u odre¬ 
đenome vremenu u okolišu. 

industrijska nesreća - događaj koji je posljedica nekontro¬ 
liranoga slijeda događanja u tijeku neke radnje ili aktivnosti 
u postrojenju, tijekom proizvodnje i/ili uporabe proizvoda, 
skladištenja i/ili rukovanja proizvodom ili odlaganja otpada. 

infekcija - prodor, naseljavanje i razmnožavanje patogenih 
mikroorganizama u/na domaćina. 

infekcijska doza - broj patogena koji su izazvali infekciju. 

inhibicija - sprječavanje rasta ili razmnožavanja mikroorga¬ 
nizama. 

inhibitori - tvari koje suzbijaju ili zaustavljaju kemijske ak¬ 
tivnosti. 

inkubacija - održavanje kontroliranih uvjeta zbog postizanja 
optimalnoga rasta; vremenski razmak između inficiranja i po¬ 
jave simptoma bolesti. 

inokulacija - unošenje mikroorganizama u hranjivu podlogu 
ili domaćina. 

interferirati - utjecati na što ili miješati se s nečim. 

intoksikacija - otrovanje. 

ITX - izopropil-tioksanton. 

Jodni broj - karakterizira prisutne nezasićene (dvostruke) veze 
u masnim kiselinama, odnosno predstavlja masu joda koja je 
potrebna za adiciju na sve dvostruke veze u 100 g masti ili ulja. 
Što je jodni broj veći, to je više nezasićenih masnih kiselina. 

kakvoća okoliša - stanje okoliša i/ili sastavnica okoliša, koje 
je posljedica djelovanja prirodnih pojava i/ili ljudskoga dje¬ 
lovanja, izraženo morfološkim, fizikalnim, kemijskim, biološ¬ 
kim, estetskim i drugim pokazateljima. 


kancerogene kemikalije - tvari i pripravci koji nakon udisa¬ 
nja, gutanja ili prolaskom kroz kožu mogu izazvati rak ili po¬ 
većati učestalost njegove pojave. 

karcinogeni - agensi koji prouzročuju karcinom, 
kemikalije - tvari i pripravci. 

kemikalije opasne za okoliš - tvari i pripravci koji zbog svo¬ 
jih svojstava, količine i unošenja u okoliš mogu biti štetni za 
zdravlje ljudi, biljni i životinjski svijet, odnosno biološku i kra- 
jobraznu raznolikost. 

kompozit - višekomponentni materijal sastavljen od više 
različitih (neplinovitih) faznih domena, a barem jedna vrsta 
fazne domene je kontinuirana faza. 

kontaminacija - prisutnost ili unošenje neželjene čvrste, 
tekuće ili plinovite tvari u materijalu ili okolišu i neželjenih 
mikroorganizama u mikrobiološkoj kulturi ili sterilnome ma¬ 
terijalu. 

kontaminant - vidi: onečišćujuča tvar. 

kopolimerizacija - ugradnja više različitih monomera u istu 
molekulu. 

lag-faza - razdoblje nakon inokulacije hranjive podloge, u 
kojem se ne povećava broj mikroorganizama. 

laminat - višeslojni materijal. Slojevi se razlikuju po sastavu, 
profilu sastava ili anizotropijom svojstava. 

latentan - prikriven; prisutan, ali ne u vidljivom obliku. 
LC-MS -tekućinska kromatografija s masenim detektorom. 

LD S0 (lat. Dosis lethalis) - koncentracija antimikrobnog agen¬ 
sa, koja ubija 50% populacije. 

LEM - leukoencefalomalacija; bolest u kopitara izazvana fu- 
monizinom B, 

letalna doza - koncentracija otrova koja prouzročuje smrt 
organizma. 


255 


lipofiInost - svojstvo nekih spojeva da se lako otapaju u ulji- 
ma i masti. 

lišajevi - skupina složenih organizama u simbiotskoj zajed¬ 
nici (gljiva s algom). 

liziranje - razgradnja, cijepanje. 

LOD - granica detekcije. 

log - faza - razdoblje bakterijskoga rasta, logaritamskoga 
povećanja broja stanica. 

Maillardova reakcija - je neenzimska kemijska reakcija kod 
koje aminokiseline (amino skupine) reagiraju s reducirajućim 
šećerima (karbonilne skupine), čime nastaju N-glikozilamini, 
pa Amadorijevi produkti i, u konačnici, AGE produkti (advan- 
ced glycation endproducts - konačni produkti uznapredova¬ 
le glikacije). Nastali heterociklički spojevi smeđe su boje pa se 
zato to još naziva i reakcija neenzimskoga posmeđivanja. 

maksimalna dopuštena koncentracija (MDK) - maksimal¬ 
na koncentracija pojedinog onečišćivača ili grupe onečišćiva¬ 
ča koja se ne smije premašiti unutar cjeline površinske vode, 
s ciljem izbjegavanja ozbiljnih nepovratnih kratkoročnih po¬ 
sljedica za ekosustave. 

MDA - 4,4' - metilendianilin. 

MDI - 4,4' - metilendianilin izocijanat. 

medij - tekuća ili čvrsta hranjiva podloga - osnova rasta i raz¬ 
množavanja mikroorganizama. 

metaboliti - proizvodi metabolizma mikroorganizma. 

metabolizam - suma svih kemijskih reakcija koje se odvijaju 
u stanici, zbog osiguranja životno važne energije. 

mezofili - mikroorganizmi koji rastu u temperaturnome po¬ 
dručju između 20°C i 45°C. 

MHET - mono-hidroksi-etilen-tereftalna kiselina, 
micelij - mreža hifa, fungalnih filamenata. 

mikologija - znanost koja se bavi proučavanjem gljiva. 

mikotoksikoze - otrovanja prouzročena fungalnim otrovima 
(mikotoksinima). 

mikotoksini - toksičke tvari koje proizvode gljive (aflatoksini, 
ergot-alkaloidi...). 

mikoze - bolesti koje prouzročuju gljive, 
mikrobiocid - agens koji razara ili ubija mikroorganizme. 

mikrobiostatik - kemijski agens koji inhibira rast mikroorga¬ 
nizama. 

mikrogram - pg je oznaka za jedinicu mase i iznosi IO’ 6 

modelna otopina - otopina koja simulira hranu (kisela, ma¬ 
sna neutralna). 

moniliformin - mikotoksin i fitotoksin, metabolit plijesni Fu- 
sarium moniliforme. 

mutagene kemikalije - tvari i pripravci koje, nakon udisanja, 
gutanja ili prolaskom kroz kožu, mogu prouzročiti nasljedna 
genetska oštećenja ili značajno povećati njihove pojave. 

nanogram - ng je oznaka za jedinicu mase i iznosi 10‘ 9 

NDK (najveća dopuštena količina) - odnosi se na količinu aditi- 
va, a izražava se u mg/kg obroka pripremljenoga za konzuma¬ 
ciju. Određena najveća dopuštena količina odnosi se na količi¬ 
nu kojom se postiže tehnološki učinak aditiva, a koja ujedno ne 
utječe na povećanje ADI-ja u ujednačenoj dnevnoj prehrani. 

nerazgradljivost - svojstvo neke tvari da se sporo razgrađu¬ 
je ili uopće ne razgrađuje u vodama. 

NIAS - nenamjerno dodane supstancije ( eng. NIAS Notlnten- 
tionallyAdded Substances). 

NIV - nivalenol, mikotoksin iz skupine trihotecena. 

NOEL - (eng. No Observed Effect Level) doza koja ne prouzro- 
čuje statistički ili biološki značajno povećanje frekvencije ili 
jačine bilo kojega efekta. 


NSP- Neurotoxic Shellfish Poisoning (neurotoksično otrova¬ 
nje školjkašima). 

nutrijent - tvar koja predstavlja osnovu rasta organizma. 

onečišćavanje okoliša - promjena stanja okoliša, koja je po¬ 
sljedica nedopuštene emisije i/ili drugoga štetnoga djelova¬ 
nja, ili izostanaka potrebnoga djelovanja, ili utjecaja zahvata 
koji može promijeniti kakvoću okoliša. 

onečišćivač - svaka fizička i pravna osoba, koja, posrednim ili 
neposrednim djelovanjem ili propuštanjem djelovanja, prou- 
zročuje onečišćivanje okoliša. 

onečišćujuća tvar - tvar ili skupina tvari, koje zbog svojih 
svojstava, količine i unošenja u okoliš, odnosno u pojedine 
sastavnice okoliša, mogu štetno utjecati na zdravlje ljudi, 
biljni i/ili životinjski svijet, odnosno biološku i krajobraznu 
raznolikost. 

opasna tvar - propisom određena tvar, mješavina ili pripra¬ 
vak, koji je u postrojenju prisutan kao sirovina, proizvod, nu¬ 
sproizvod ostatak ili međuproizvod, uključujući i one tvari za 
koje se može pretpostaviti da mogu nastati u slučaju nesreće. 

oporaba - ponovna uporaba. 

OTA - okratoksin A, mikotoksin koji proizvode vrste iz roda 
Penicillium. 

otrovne kemikalije - tvari i pripravci koji kod gutanja, u 
dodiru s kožom i udisanjem malih količina mogu prouzročiti 
smrt ili vrlo teška akutna ili kronična oštećenja zdravlja. 

PA - poliamid. 

PAA - primarni aromatski amini. 

PAT - patulin, mikotoksin, nezasićeni lakton kojeg proizvodi 
plijesan Penicillium notatum. 

PCR - polymeraze chain reacion - lančana reakcija polimera- 
zom laboratorijska je metoda kojom se umnožava odlomak 
DNA poznate sekvence (replikacija sekvence). Usporedbom 


s referentnim standardom, možemo dokazati prisutnost ili 
odsutnost određenog organizma ili samo odsječka geno- 
ma. 

PE- HD - polietilen visoke gustoće. 

PE - polietilen. 

PE-LD - polietilen niske gustoće. 

PE-LLD - linearni polietilen niske gustoće. 

PEN - poli(etilen-naftalat). 

penicilinska kiselina - produkt metabolizma plijesni Penici¬ 
llium puberlum. 

PET - poli(etilen-tereftalat). 

pH - negativni logaritam koncentracije vodikovih iona. 
pikogram - pg je oznaka za jedinicu mase i iznosi 10' 12 

plastika - organski makromolekularni kemijski spojevi do¬ 
biveni polimerizacijom, polikondenzacijom, poliadicijom ili 
nekim drugim sličnim procesom iz niskomolekularnih tvari ili 
kemijskom izmjenom prirodnih makromolekula. 

plastisol - poli(vinil-klorid) (PVC) u kojem je dodano 25-45% 
dodataka. 

pleomorfizam - pojava u različitim oblicima, ovisno o uvje¬ 
tima rasta. 

PMTDI/MTDI (engi. Provisional Maximum Tolerant Daiiy In- 
take) (privremeni/ najveći tolerirajući dnevni unos) - naj¬ 
veća količina unosa nekog onečišćivača bez kumulativnog 
učinka. Vrijednost predstavlja prihvatljivu ljudsku izloženost 
kao rezultat prirodnoga staništa te tvari u hrani. U slučaju 
esencijalnih elemenata u tragovima, koji mogu, ujedno, biti 
i nepoželjan sastojak hrane, granica je izražena kao najma¬ 
nja količina potreba prisutnog esencijalnog elementa i naj¬ 
viša količina privremenoga tolerirajućega dnevnoga unosa 
(PMTDI). 

polimeri - organske makromolekule dobivene uspostavlja¬ 
njem kemijskih veza s jednostavnijim molekulama organskih 
spojeva - monomera. 

PP- polipropilen. 

ppb - parts perbilion - odnosna jedinica koja označava odnos 
1 : IO 9 , a u SI sustavu jedinica može se prevesti na više načina, 
uvijek održavajući zadani odnos, npr.: pg/kg; pg/L, ng/mL... 

ppm - parts permilion - odnosna jedinica koja označava od¬ 
nos 1 : IO 6 , a u SI sustavu jedinica može se prevesti na više 
načina, uvijek održavajući zadani odnos, npr.: mg/kg; mg/L, 
pg/mL... 

ppt - parts per trillion 1 od triliona dijelova po masi. 

PR toksin - mikotoksin, produkt metabolizma plijesni Peni- 
cillium roqueforti. 

prihvatljivo do najviše dopuštene količine - ADI se izraža¬ 
va kao mg/kg tjelesne mase/danu. U posebnim slučajevima 
količina dodanog aditiva ograničena je samim tehnološkim 
svojstvima aditiva, a izražava se dodanom količinom aditiva 
u mg/kg ili mg/l hrane. Takav način izražavanja nije isto što i 
ADI, ali prekoračenje količine utječe na ADI. 

protein (hrv. bjelančevina) - grupa organskih spojeva gdje su 
osnovne strukturne jedinice amino kiseline. 

proteinurija - prisutnost bjelančevina u mokraći iznad fizio¬ 
loške koncentracije (kod čovjeka više od 200 mg/24 sata). 

PS - polistiren. 

PS-HI - polistiren visoke žilavosti. 

psihrofili - organizmi koji imaju optimalnu temperaturu ra¬ 
sta ispod 2°C. 

psihrotrofi - mezofilni organizmi koji mogu rasti pri niskoj 
temperaturi. 

PSP - Paralytic Shellfish Poisoning - paralitičko otrovanje 
školjkašima. 


258 


PU - poliuretan. 

PVC - poli(vinil-klorid). 

Q m - ograničenja najviše dopuštene količine tvari u gotovo¬ 
me materijalu ili predmetu. 

RASFF - ( engl. RapidAlertSystem for Food and Feed) sustav br¬ 
zog uzbunjivanja za hranu i hranu za životinje. 

reproduktivno toksične kemikalije - tvari i pripravci koji na¬ 
kon udisanja, gutanja ili prolaska kroz kožu mogu prouzročiti 
ili povećati vjerojatnost pojave nenasljednih štetnih učinaka 
na potomstvo i/ili poremetiti muške ili ženske reproduktiv¬ 
ne funkcije ili nakon gutanja, udisanja ili prolaska kroz kožu 
(doticaja s kožom) mogu štetno djelovati na plodnost, plod 
ili potomstvo. 

R f D - referentna doza. 

ROS - Reactive oxygen species - reaktivni oblici kisika reaktiv¬ 
ne su molekule koje sadrže kisikov atom, poput peroksida i 
kisikovih iona. 

SAN - stiren/akrilonitrilna plastika. 

sanitacija - uklanjanje mikroorganizama s pribora, opreme i 
površina sterilizacijom. 

saprofiti - organizmi koji dobivaju nutrijente iz mrtve ili raz- 
građene biljne ili životinjske tvari. 

Scalping - prijenos tvari iz sadržaja u ambalažu. 

simbioza - zajednica dvaju različitih organizama, u kojoj oba 
imaju korist. 

sinergizam - uzajamno djelovanje dvaju organizama, kod 
kojeg je zajednički učinak veći od zbroja učinka svakoga po¬ 
sebno. 

sintrofizam - pojava kod koje veličina rasta jednog organiz¬ 
ma ovisi o osiguranju metaboličkih faktora i nutrijenata. 

SML - ograničenje specifične migracije identificirane toksič¬ 
ne tvari. 


specifična migracija - predstavlja migraciju identificirane 
toksične tvari koja može prijeći iz ambalaže u hranu. 

spore - reproduktivne strukture u gljiva i aktinomiceta. 
sporulacija - proces tvorbe spora. 

SSP - polimerizacija u čvrstome stanju - eng. solid State poT 
ymerization. 

stacionarna faza - faza rasta u kojoj je broj uginulih mikrob- 
nih stanica jednak broju novonastalih. 

stafilokoki - nepravilne, grozdaste nakupine bakterijskih 
stanica. 

sterilizacija - proces uništavanja vegetativnih i sporogenih 
oblika. 

štetna tvar - tvar štetna za ljudsko zdravlje ili okoliš, s do¬ 
kazanim akutnim i kroničnim toksičnim učincima, vrlo nadra- 
žujuća, kancerogena, mutagena, nagrizajuća, zapaljiva i ek¬ 
splozivna tvar, ili tvar koja u određenoj dozi i/ili koncentraciji 
ima takva svojstva. Nije namjerno dodana hrani, već je njena 
prisutnost u hrani posljedica postupaka tijekom proizvodnje. 

štetne kemikalije jesu tvari i pripravci koji kod gutanja, u do¬ 
diru s kožom i udisanjem, mogu prouzročiti smrt ili vrlo teška 
akutna ili kronična oštećenja zdravlja. 

TDI - vidi: Tolerable Daily Intake. 

TEQ - ekvivalentna toksičnost. 

termofili - organizmi koji imaju optimalnu temperaturu ra¬ 
sta između 50°C i 60°C. 

The Joint FAO/VVHO Expert Committee on Food Additives 

(JECFA) - međunarodno znanstveno povjerenstvo kojim za¬ 
jedno upravlja Svjetska organizacija za hranu i poljoprivredu 
Ujedinjenih naroda i Svjetska zdravstvena organizacija. 

The World Health Organization (WHO) - Svjetska zdravstve¬ 
na organizacija. 


TM - tjelesna masa. 

toksičnost - svojstvo neke tvari da u živom organizmu izaziva 
bolest, nenormalno ponašanje, kancerogene i genetičke pro¬ 
mjene, fiziološke smetnje, fizičke deformacije, odnosno smrt. 

toksikanti - sve kemijske tvari egzogenog podrijetla, uklju¬ 
čujući lijekove, nutrijente, kontaminante, aditive, itd., koje 
mogu izazvati štetne posljedice u ljudskom organizmu, ovi¬ 
sno o dozi, osjetljivosti organizma i drugim okolnostima. Vidi 
'toksin'. 

toksikogenost - sposobnost tvorbe toksina. 

toksin - toksikant prirodnog podrijetla. Proizvode ih živi or¬ 
ganizmi (alge, plijesni, bakterije, biljke, životinje, gljive) i inhe¬ 
rentno su štetnih osobina. 

Tolerable Daily Intake (TDI) - preporučen dnevni unos opa¬ 
sne i štetne tvari. 

Tolerable Weekly Intake (TWI) - preporučen tjedni unos 
opasne i štetne tvari. 

transnacionalni onečišćivači okoliša - onečišćivači okoliša 
koji prelaze nacionalne granice. 

Tremorgeni - skupina mikotoksina, prirodnih spojeva s neu- 
rotoksičkim svojstvima. 

Trihoteceni - mikotoksini, za čiju su sintezu odgovorne plije¬ 
sni iz roda Fusarium. 

tvari - kemijski elementi ili njihovi spojevi u prirodnome sta¬ 
nju ili proizvedeni u proizvodnome procesu, uključujući i do¬ 
datke (aditive), koji su nužni za održavanje njihove stabilnosti, 
odnosno nečistoće, koje se pojavljuju tijekom proizvodnje 
zbog primijenjenoga proizvodnoga postupka. Pojam uklju¬ 
čuje i polimerne tvari i one otopine tvari kod kojih bi ukla¬ 
njanje otapala dovelo do kemijske promjene tvari ili imalo 
utjecaj na njezinu stabilnost. 

TWI - vidi: Tolerable Weekly Intake. 

twist off poklopci - univerzalni zatvarači sa zubima za sta¬ 
klene tegle, prikladni za vruća i hladna punjenja hrane i pića 
te pasterizaciju i sterilizaciju. 

t-RNA - transfer RNA; vrsta molekule koja donosi aminoki- 
seline na mjesto gdje se one ugrađuju u proteine. 

UNICEF - United Nations Children's Fund (Fond Ujedinje¬ 
nih naroda za djecu). 

vazodilatatorno djelovanje - opuštanje krvnih žila, s 
posljedicom sniženja krvnoga tlaka. 

vazokonstriktorno djelovanje - stezanje krvnih 
žila, s posljedicom povišenja krvnoga tlaka. 

VCM - Vinil-klorid monomer. 

vrlo otrovne kemikalije - tvari i pripravci koji 
kod gutanja, u dodiru s kožom i udisanjem 
vrlo malih količina, mogu prouzročiti smrt 
ili vrlo teška akutna ili kronična oštećenja 
zdravlja. 

VSP - Venerupin Shellfish Poisoning 
(venerupin otrovanje školjkašima). 
VT - verotoksin. 

WHO - \Norld Health Organiza- 
tion - svjetska zdravstvena or¬ 
ganizacija koordinacijsko je i 
odlučno tijelo za zdravlje, koje 
radi u okviru Ujedinjenih na¬ 
roda. Daje smjernice za istra¬ 
živanja na području zdravstva, 
postavlja norme i standarde 
temeljene na znanstvenim či¬ 
njenicama. 

ZEA - zearalenon, mikotoksin, 
estrogeni spoj, metabolit plije¬ 
sni iz roda Fusarium. 


zona inhibicije - površina bez 
mikrobnoga rasta. 


dr. sc. Frane Delaš, red. prof. 

Prehrambeno-biotehnološki 
fakultet, Zageb 




Životopisi 


Rođen 4.10.1947. u Šestanovcu. Gimnaziju je završio u Zagre¬ 
bu. Nakon mature upisao studij Biotehnologije naTehnološko- 
me fakultetu Sveučilišta u Zagrebu. Godine 1971. zaposlio se 
kao tehnički suradnik na istome fakultetu. Diplomirao 1974., 
a od 1976. radio kao asistent. Magistrirao je 1985. te nakon 
toga zasniva radni odnos na Prehrambeno-biotehnološkome 
fakultetu Sveučilišta u Zagrebu u Zavodu za biokemijsko inže- 
njerstvo, Laboratorij za opću mikrobiologiju i mikrobiologiju 
namirnica, gdje se i sada nalazi. Nakon obrane disertacije, pod 
naslovom Utjecaj odabranih parametara na rast plijesni Asper- 
gillus ochraceus NRRL 3174 u mješovitoj kulturi i biosintezu 
okratoksina A, izabran je 1995. u znanstveno-nastavno zvanje 
docent. Za izvanrednoga profesora biranje 2000.,za redovito¬ 
ga 2004., a 2009. u trajno zvanje redovitoga profesora na isto¬ 
me fakultetu. Od 1999. do 2003. bio je prodekan za nastavu. 
Sada obnaša dužnost pročelnika laboratorija za opću mikro¬ 
biologiju i mikrobiologiju namirnica. Nositelj je više modula 
na preddiplomskome, diplomskome i poslijediplomskome 
studiju matičnoga fakulteta te voditelj znanstvenoga projekta 
MZOŠ-a. Uže područje znanstvenoga djelovanja jesu mikotok- 
sini i mikrobiologija namirnica. Bio je mentor 58 diplomskih 
radova, 8 magistarskih i 3 doktorska rada. Sudjelovao je na 68 
znanstvenih i stručnih skupova u zemlji i inozemstvu. Objavio 
je 34 znanstvena rada te je koautor dvaju sveučilišnih udžbe¬ 
nika. Od 1992. član je Hrvatskoga mikrobiološkoga društva, 
od 1996. Hrvatskoga društva za biotehnologiju, od 1997. Hr¬ 
vatskoga društva prehrambenih tehnologa, biotehnologa i 
nutricionista, a od 2007. Znanstvenog odbora za biološke, ke¬ 
mijske i fizikalne opasnosti Hrvatske agencije za hranu. 

dr. sc. Đurđa Vasić-Rački, red. prof. 

Fakultet kemijskog inženjerstva i 
tehnologije, Zageb 

Rođena u Zagrebu 7. srpnja 1946. Maturirala u Zagrebu 1965. 
Na Tehnološkome fakultetu diplomirala 1971., magistrirala 
1976. te 1981. doktorirala tezom Biokatalitička oksidacija eta- 
nola. U Zavodu za reakcijsko inženjerstvo i katalizu od 1971. 
je asistentica, od 1983. docentica, od 1987. izvanredna te od 
1992. redovita profesorica, a od 1997. redovita profesorica u 
trajnome zvanju u području tehničkih znanosti, polje kemij¬ 
skog inženjerstva. Godine 1985786. bila je gost-istraživač u 
Institutu za biotehnologiju 2 Istraživačkoga centra u Julichu, 
SR Njemačka. 

Znanstveno se bavi područjem biokemijskog inženjerstva, a 
posebna joj je specijalnost enzimsko reakcijsko inženjerstvo 
i biokataliza. Objavila je 37 znanstvenih radova u časopisima 
citiranim u CC, 34 u ostalim časopisima te 24 u zbornicima 
radova. (Su)autorica je 4 poglavlja u knjigama. Voditeljica je 4 
domaćih i 3 međunarodna znanstvena projekata. 

Članica uredništva časopisa Chemical and Biochemical Engi- 
neering Quaterly od 1986., članica uredništva časopisa Acta 
Chimica Slovenica od 1996., članica uredništva časopisa Engi- 
neering in Life Science od 2000. do 2005., članica uredništva 
časopisa Bioprocess and Biosystem Engineering od 2006., 
ekspertica Europske komisije i evaluatorica europskih znan¬ 
stvenih projekata od 2005. 

Između ostalih nagrada i odličja, nagrađena Državnom na¬ 
gradom za znanost 2005. i Priznanjem Akademije tehničkih 
znanosti Flrvatske 2007. 

dr. sc. Kata Galić, red. prof. 

Prehrambeno-biotehnološki 
fakultet, Zageb 

Prof. dr. sc. Kata Galić diplomirala je 1982. na Prehrambeno- 
biotehnološkome fakultetu, magistrirala 1985., a doktorirala 
1989. godine iz područja Biotehničkih znanosti, polje Bioteh- 
nologija. Izborom u zvanje docentice (1995.-1998.) sudjeluje 
u dodiplomskoj (Fizikalna kemija, Ambalaža i Korozija i zaštita 
materijala) i nastavi na poslijediplomskim studijima (Dosti¬ 
gnuća u pakiranju hrane, Ambalažni materijali). Godine 1998. 
izabrana je u nastavno zvanje izvanredni profesor, u lipnju 
2001. za redovitoga profesora i 2006. za redovitoga profeso¬ 
ra u trajnome zvanju. Od 2005. koordinatorica je modula na 
prediplomskim (Trajnost upakiranih proizvoda), diplomskim 
(Pakiranje hrane, Odabrana poglavlja u pakiranju hrane) i po¬ 
slijediplomskim studijima (Ambalažni materijali i pakiranje 
hrane, Dostignuća u pakiranju hrane, Sigurnost upakirane 
hrane, Food packaging). Aktivna je sudionica međunarodnih 
(Tempus, EU-FP6, bilateralni projekt s Kinom) i nacionalnih (8) 
znanstvenih i stručnih (8) projekata, kao voditeljica (6) ili su¬ 
radnica (16). Istraživački rad prof. dr. sc. Kate Galić obuhvaća 
karakterizaciju permeacijskih svojstava polimera i utjecaj razli¬ 
čitih čimbenika na promjenu njihovih barijernih svojstava. Vo¬ 
diteljica je 31 diplomskog, 3 magistarska i 1 doktorskoga rada. 
Koautoricaje dvaju sveučilišnih udžbenika. Bila je prodekani¬ 
ca za znanstvenu međunarodnu suradnju PBF-a (2001 .-2003.); 
predstavnica je PBF-a za međunarodnu suradnju s Institute of 
Food Technologists, USA. Članica je nekoliko međunarodnih 
društava: the Royal Society of Chemistry (UK), the Institute of 
Food Technologists (USA). Članica je izvršnog odbora the Eu- 
ropean Federation of Food Science and Technology (EFFoST) i 
članica radnih skupina unutar svjetskoga društva - the Interna¬ 
tional Union of Food Science and Technology (IUFoST). 



prof. dr. sc. Tomislav Klapec 

Prehrambeno-tehnološki fakultet, 
Osijek 

Rođen 24.8.1968. u Osijeku, u obitelji Marije (Kalmar) i Kreši¬ 
mira Klapeca. Osmogodišnju školu završio u Osijeku te upisao 
srednju kemijsku školu (Š. C. Ruđer Bošković, Osijek). Nastavio 
je školovanje na Prehrambeno-tehnološkome fakultetu u Osi¬ 
jeku, gdje je diplomirao 1994. godine s odličnim uspjehom. Po 
završetku studija, prihvatio je radno mjesto na istome fakul¬ 
tetu, u svojstvu znanstvenoga novaka na projektu Ministar¬ 
stva znanosti i tehnologije, čija je voditeljica bila prof. dr. sc. 
M. L. Mandić. Magistrirao je 1997. godine na Prehrambeno- 
biotehnološkome fakultetu u Zagrebu (naslov rada: Procjena 
dnevnog unosa selena hranom) te doktorirao 2001. godine na 
Prehrambeno-tehnološkome fakultetu u Osijeku (naslov rada: 
Uloga unosa selenija hranom u etiologiji endemske nefropati- 
je). U dva je navrata bio na znanstvenom usavršavanju u ino¬ 
zemstvu (1995.: TU, Graz; 2003.: BOKU, Wien), uz upoznavanje 
s uređajima i tehnikama koji se koriste u analizi mikroeleme- 
nata. Voditelj je jednoga znanstveno-istraživačkoga projekta 
Ministarstva znanosti i tehnologije. Bio je voditelj jednoga teh¬ 
nologijskoga projekta i nositelj poticajnoga projekta za mlade 
znanstvenike. Sudjelovao u provedbi više znanstveno-istraži- 
vačkih, tehnologijskih i VIP projekata, predsjednik je Katedre 
za biokemiju i toksikologiju na matičnome fakultetu te nositelj 
kolegija Toksikologija hrane (preddiplomski studij), Prehram¬ 
bena biokemija, Opasnosti vezane uz hranu (diplomski studij) 
i Odabrane teme iz toksikologije hrane (poslijediplomski stu¬ 
dij). Dosad je, kao suautor, objavio knjigu, sedamnaest znan¬ 
stvenih radova al kategorije te sudjelovao na većem broju 
domaćih i međunarodnih znanstvenih skupova. Dobitnik je 
državne nagrade za znanost za 1998. godinu u kategoriji znan¬ 
stvenih novaka za područje biotehničkih znanosti. 



mr. sc. Dubravka Kipčić 

Hrvatski zavod za javno zdravstvo, 
Zagreb 


Rođena u Zagrebu 6.listopada 1951., gdje je završila osnovnu 
školu i gimnaziju. Nakon završene gimnazije, upisala Farma- 
ceutsko-biokemijski fakultet Sveučilišta u Zagrebu, na kojem 
je diplomirala 3.3.1975. Iste je godine počela raditi u Hrvat¬ 
skome zavodu za javno zdravstvo i upisala poslijediplomski 
studij iz analitičke kemije na Prirodoslovno-matematičkome 
fakultetu. 

Godine 1995. upisala poslijediplomski studij iz Toksikologije, 
također na Prirodoslovno-matematičkome fakultetu i obrani¬ 
la magistarski rad pod naslovom Praćenje onečišćenja mesa i 
ribe kloriranim ugljikovodicima u RH, čime je stekla pravo na 
akademski stupanj magistar prirodnih znanosti iz polja Biolo¬ 
gija - grana Toksikologija. 

Zaposlena u Hrvatskome zavodu za javno zdravstvo kao vo¬ 
diteljica Odsjeka za pesticide. Članica Znanstvenog odbora 
za biljno zdravstvo Hrvatske agencije za hranu,Tehničkog od¬ 
bora Hrvatskog zavoda za norme, Povjerenstva za pesticide 
MPRRR. 

mr. sc. Marijan Katalenić 

Hrvatski zavod za javno zdravstvo, 
Zagreb 


Marijan Katalenić rođen je u Zagrebu 1951. godine. Završio 
je Prehrambeno biotehnološki fakultet u Zagrebu i diplo¬ 
mirani je inženjer biotehnologije. Magistrirao je iz područja 
Zdravstvene ekologije na Medicinskome fakultetu u Zagre¬ 
bu. Radi 30 godina u Hrvatskome zavodu za javno zdravstvo 
u Zagrebu, u Službi za zdravstvenu ekologiju, na području 
prehrambenih aditiva. Sada je voditelj Odjela za zdravstve¬ 
nu ispravnost hrane, u kojem se nalazi 10 Odsjeka za analizu 
zdravstvene ispravnosti i kvalitete hrane. Vodi i Odsjekza pre¬ 
hrambene aditive. 

Sudjelovao na međunarodnoj edukaciji iz područja kontroli¬ 
ranog ozračivanja namirnica i predmeta opće uporabe u Wa- 
geningenu, Nizozemska, 1986. godine, kao i na nizu međuna¬ 
rodnih radionica iz područja hrane. 

Bio je predstavnik RH u Codex Alimentarius Commision, Co- 
dex Committee on Method of Analysis and Sampling, sa sjedi¬ 
štem u Budimpešti od 1994. godine. Sudjeluje u izradi zakona 
i pravilnika iz područja hrane, posebno prehrambenih aditiva 
i štetnih tvari. Sudjelovanje se odnosi i na izradu horizontalnih 
i vertikalnih propisa u povjerenstvima Ministarstva zdravstva 
i socijalne skrbi, Ministarstva poljoprivrede, ribarstva i ruralno¬ 
ga razvoja te HGK-a. Bio je član pregovaračkoga tima za pristu¬ 
panje EU poglavlja 11 i poglavlja 12, Brussels 2006. godine. 
Sudjeluje u raznim projektima, a posljednji projekt koji je u 
tijeku (2010.) je Procjena i analiza sigurnosti prehrambenih 
aditiva. 

Ima objavljenih preko 100 stručnih radova iz područja zdrav¬ 
stvene ispravnosti hrane, 4 znanstvena rada, koautor je 4 
knjige i autor jedne knjige te je sudjelovao na znanstvenim i 
stručnim skupovima u Hrvatskoj i izvan Hrvatske. 

Nino Dimitrov, dipl. ing. 

Hrvatski zavod za javno zdravstvo, 
Zagreb 


Nino Dimitrov rođenje 1974. godine u Zagrebu, gdje je završio 
osnovnu školu i srednju kemijsko-geološko tehničku školu. 
Godine 2002. diplomirao je na Fakultetu kemijskog inže- 
njerstva i tehnologije Sveučilišta u Zagrebu, smjer kemijsko- 
tehnološki organski procesi. Godine 2007. diplomirao je na 
Interdisciplinarnome poslijediplomskome specijalističkome 
studiju Ekoinženjerstvo Sveučilišta u Zagrebu te obranio za¬ 
vršni rad pod nazivom Uporaba drvno-plastomernih kompo- 
zita. Godine 2009. upisao je poslijediplomski doktorski studij 
Inženjerska kemija na Fakultetu kemijskog inženjerstva i teh¬ 
nologije Sveučilišta u Zagrebu. Od 2004. godine, unutar Služ¬ 
be za zdravstvenu ekologiju HZJZ-a, radi na mjestu stručnoga 
suradnika u Odjelu za predmete opće uporabe i medicinske 
proizvode, gdje je zadužen za područje ispitivanja zdravstve¬ 
ne ispravnosti materijala i predmeta koji dolaze u neposre¬ 
dan dodir s hranom. 

Sudjeluje u izradi svih propisa vezanih za područje materijala 
i predmeta koji dolaze u neposredan dodir s hranom. 

Član je od 2005. pregovaračkoga tima pri usklađivanju zako¬ 
nodavstva RH s pravnom stečevinom EU - kao član podsku¬ 
pina za područje materijala i predmeta koji dolaze u neposre¬ 
dan dodir s hranom te Radne skupine za izradu Pravilnika o 
predmetima i materijalima koji dolaze u neposredan dodir s 
hranom i član je tehničkog odbora za norme u području HZN/ 
TO 34/P02. Od 2010. godine član je ocjenjivačkoga suda za 
odabir najbolje ambalaže u RH, koju svake godine bira In¬ 
stitut za ambalažu i tiskarstvo (IAT). Član je Organizacijskog 
odbora godišnjih stručnih sastanaka zdravstvenih ekologa u 
organizaciji Sekcije za zdravstvenu ekologiju HFD-a i Hrvat¬ 
skoga zavoda za javno zdravstvo. 



Bojan Šarkanj, dipl. ing. 

Prehrambeno-tehnološki fakultet, 
Osijek 

Rođen 11.10.1984. u Čakovcu. Završioje srednju školu u Prelo- 
gu kao prehrambeni tehničar i, zatim, 2003. upisao Prehram¬ 
beno - tehnološki fakultet u Osijeku. Tijekom studija dobio 
Rektorovu nagradu za seminarski rad. Diplomirao je 2007. 
s temom Sinteza i dizajn novih tiadiazina s kumarinskom 
jezgrom. Iste se godine zapošljava u Zavodu za ispitivanje 
hrane i prehrane, kao znanstveni novak na projektu Sinergi- 
stičke smjese u antifungalnoj i antimikotoksikogenoj zaštiti 
hrane, gdje i danas radi. Aktivno radi na projektu i sudjeluje 
na domaćim i međunarodnim znanstvenim skupovima. Do¬ 
bitnik FEMS-ove stipendije (Young Scientist Meeting Grant) 
za međunarodni kongres. Član je Povjerenstva za promidžbu 
Prehrambeno-tehnološkoga fakulteta i Hrvatskoga toksiko¬ 
loškoga društva. 

